
MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


FIBULE DIN COLECȚIA MUZEULUI JUDEȚEAN 
ARGEŞ - PITEȘTI 
- Epoca Bronzului, Hallstatt, Latene - 


DRAGOŞ MÂNDESCU 


De-a lungul timpului, în literatura de specialitate, fibula si-a câştigat 
statutul de piesă reprezentativă pentru arta, metalurgia şi cronologia unei epoci 
sau culturi. Din acest punct de vedere şi venind în întâmpinarea crescândei 
solicitări privind studiul fibulelor ce se înregistrează în momentul de faţă în 
arheologia românească, socotim că publicarea integrală a loturilor de piese — 
multe dintre ele inedite — păstrate în muzeele de la noi, nu poate fi decât o 
inițiativă salutară, benefică. 

Acest articol este dedicat prezentării fibulelor din periodele mai vechi 
decât epoca romană, păstrate în colecția Muzeului Judeţean Argeş-Piteşti. Au 
fost astfel înregistrate 27 fibule din perioade anteKaiserzeit, a căror distribuire 
pe epoci artă astfel: 

— Epoca Bronzului: o piesă (Sacoţi); 

— Hallstatt târziu: 12 (11 de la Ferigile, una de la Stoenesti); 

— Latene C-D (perioadă clasică geto-dacică): 14 piese (11 de la Cetăţeni, 
una de la Mătăsaru). 

Fibulele discutate aici provin din şase puncte, în patru dintre acestea din 
contextul unor cercetări arheologice sistmatice (Cetăţenii din Vale, Com. 
Cetăţeni, Jud. Argeş, Ferigile, Com. Costeşti, Jud. Vâlcea, Mătăsaru, Jud. 
Dâmboviţa, Stoenesti, Jud. Argeş), celelalte două puncte reprezentând 
descoperiri întâmplătoare (Bălăneşti, Com. Mărunţei, Jud. Olt şi Sacoți, Com. 
Slătioara, Jud. Vâlcea). 

Deși lotul nu surprinde prin numărul mare al pieselor ce-l compun, 
varietatea tipologică este remarcabilă - nu mai puţin de 12 tipuri. O succintă 
discuţie asupra acestora o vom realiza mai jos, după derularea catalogului. Cât 
despre valoarea exemplarelor cuprinse în această prezentare, considerăm că nu 
mai este necesar să fie subliniată, unele dintre ele fiind recunoscute fără 

rezerve drept piese reprezentative pentru tipurile respective (de exemplu fibula 
de la Sacoţi sau cele de la Bălăneşti). 


CATALOG 


1. Sacoţi (Fig.1). 

I.V. 1294.Fibulă tip "arcuş de vioară" (Peschiera). Lipseşte extremitatea 

portagrafei. Arcul are secțiunea patrulateră (3mm în secțiune). Se continuă cu 

resortul unilateral format din 3 spire, iar acesta cu acul ( îndoit la vârf). Bronz. 
= 10cm. Patină verde.Fibula a fost achiziționată de muzeu în decembrie 

1974, alături de alte piese,de la Sever Holtei din Sacoţi. 

2. Ferigile, Tumulul 40 (Fig.2). 

I.V. 801. Fibulă tip Glasinac I (cu portagrafă triunghiulară). Două resorturi. 

Lipseşte o parte a acului. Bronz. L = 8,5cm. Bibliografie: A. Vulpe, Ferigile, 

Bucureşti, 1967, p.69, 131, Pl.XXII1.3. 

3. Ferigile,Tumulul 74, MI (Fig.3). 

I.V. 806. Fibulă tip Glasinac ( 1). Fragmentară. Se mai păstrează arcul, un 

resort şi jumătate din celălalt. Bronz. L = 8,5cm. La publicare, în 1967, piesa 

avea încă portagrafa (chiar dacă fragmentară i s-a putut determina totuşi forma 

triunghiulară), aceasta împreună cu jumătatea resortului lipsind acum. 

Bibliografie: A. Vulpe, Ferigile, Bucureşti, 1967, p.149, PI.XXIII.4 

4. Ferigile, Tumulul 97, MI (Fig.4). 

1.V. 800. Fibulă tip Glasinac II. Portagrafa în formă de scut beotic. La baza 

portagrafei sunt dispuse patru mici proeminențe realizate "en repoussce ”. Un 

grup de patru linii incizate, două câte două, formează un decor în V în zona 

centrală a portagrafei. Bronz. L = 10,6 cm. Bibliografie: A. Vulpe, Ferigile, 

1967, p.69, 164, Pl. XXIII.9. 

5. Ferigile, Tumulul 46 (Fig.5). 

I.V. 802. Fibulă tip Glasinac ( II). Fragmentară. Se mai păstrează arcul și o 

jumătate dintr-un resort. Pe arc, la capetele acestuia, câte o proeminență mică. 

Bronz. L = 10,7 cm. 2 max. al arcului = 1,1 cm. Faţă de starea în care fost 

publicată de A. Vulpe în 1967, astăzi îi lipsesc portagrafa (deja atunci ruptă de 

resort) şi resortul dinspre portagrafă. Biliografie: A. Vulpe, /Ferigile, 

Bucureşti, 1967, p.135, Pl. XXIII.8. 

6. Ferigile, Tumulul 6, MI (Fig.6). 

I.V. 805. Fibulă tip Glasinac. Fragmentară. Se mai păstrează arcul şi o jumătate 

dintr-un resort. Bronz. L = 6,7 cm. Patină malignă. Bibliografie: A. Vulpe, 

Ferigile, Bucureşti,1967, p.113, Pl. XXIII.13. 

7. Ferigile (Fig.7). 

1.V. 803. 

Fibulă tip Glasinac. Fragmentară. Se mai păstrează doar arcul. Capetele 
arcului, spre resorturi, sunt marcate cu câte o mică proeminenţă. Bronz. L = 
7,9 cm. Inedită. 

8. Ferigile (Fig.8). . 

I.V. 1753. Fibulă de tip Glasinac. Fragmentară. Se păstrează doar arcul. 
Capetele arcului, spre resorturi, sunt marcate cu câte o mică proeminență. 
Bronz. L = 7,8 cm. Inedită. 

9. Ferigile, Tumulul 79, M III (Fig.9). 

I.V. 804. Fibulă tip Glasinac. Fragmentară. Se mai păstrează doar arcul. Bronz. 
L = 5,6 cm. Unul dintre capetele arcului este aplatizat prin batere și are trei 
mici orificii, într-unul păstrându-se încă nitul, ceea ce demonstrează că această 
piesă a fost reparată (probabil în urma ruperii portagrafei). Celălalt capăt are o 
mică proeminenţă. Bibliografie: A. Vulpe, Ferigile, București, 1967, p.154, 
PI.XXIII.1 5 (desenul este necorespunzător). 

10. Stoeneşti” (Fig.10). 

1.V. 3334. Fibulă tip Glasinac (foarte probabil). Fragmentară. Se mai păstrează 
arcul, un resort şi o parte a acului. Arcul are secțiunea circulară, iar resortul 
rectangulară. Bronz. L = 5,5 cm. Capătul arcului dinspre portagrafă a fost 
aplatizat (o porțiune de 1 cm) şi are două perforaţii, ceea ce ne îndeamnă să 
credem că şi această piesă a fost reparată, situația fiind asemănătoare cu cea a 
piesei de la Ferigile, Nr.cat. 9 ( Fig.9). Inedită. 

11. Ferigile, Tumulul 46 (Fig. 11). 

1.V. 1753. Fibulă tip Donja-Dolina. Fragmentară. Se păstrează arcul şi cea mai 
mare parte a portagrafei. Secțiunea arcului rectangulară. Fier. L = 9,1 cm. Faţă 
de desenul publicat în 1967 de A. Vulpe, astăzi piesei îi lipsesc resortul şi 
extremitatea portagrafei. Bibliografie: A. Vulpe, Ferigile, Bucureşti, 1967, 
p.70, 135, Pl. XXIII.7. 

12. Ferigile, Tumulul 95 (Fig.12). 

[.V. 1753. Fibulă fragmentară, din sârmă subțire de bronz ( 2 max.= 3 mm). 
Se mai păstrează arcul şi resortul unispiralic. L = 8 cm. Bibliografie: A.Vulpe, 
Ferigile, București, 1967, p.163, Pl. XXIII. 12. 

13. Ferigile,Tumulul 105, MI (Fig.13). 

L.V. 1755. Fibulă fragmentară, din sârmă subţire de bronz (O max. = 3 mm). 
Se păstrează jumătatea arcului dinspre resort, resortul şi o parte a acului. L = 
6,| cm. Faţă de starea în care a fost publicată de A. Vulpe în 1967, piesei îi 
lipseşte jumătatea arcului dinspre portagrafă. Bibliografie: A. Vulpe, Ferigile, 
Bucureşti, 1967, p.170, Pl. XXUI. 11. 


*) Mulţumesc domnilor S.Cristocea şi T.Cioflan, autorii săpăturii de la Stoeneşti (1989), inedită, care mi-au 
permis publicarea acestei piese; 

14. Cetăţeni (Fig.14). 

L.V. 2639. Fibulă aparţinând tipului cu dimensiuni mari (de schemă Latene C), 
de la sfârşitul Latene-ului mijlociu. Fragmentară. Se mai păstrează acul și un 
fragment din resort ( 3+1 spire). Coarda este exterioară. Atât acul cât şi 
resortul sunt deformate. Fier. L (în starea actuală) = 4,5 cm. /nediră. 

15. Mătăsaru (Fig.15). 

I.V. 971. Fibulă de schemă Latene C cu nod pe picior. Resortu! rupt din 
vechime, se mai păstrează 16 spire pe o parte. Piciorul decorat cu un nodul se 
prinde cu un manşon de arc, spre resort. Bronz. L = 5,8 cm. Bibliografie: Gh. 
Bichir, E. Popescu, în MC.A., IX, 1970, p.247, fig.4 / 1-2. 

16. Cetăţeni (Fig.16). 

I.V. 2638. Fibulă tip Kostrzewski B. Piciorul rupt din vechime. O mică 
proeminenţă marchează locul de prindere a vârfului piciorului de arc, spre 
capătul dinspre resort. Resortul format din 1+2 spire. Coarda este exterioară. 
Resortul, arcul şi piciorul au secţiune dreptunghiulară. Fier. L = 6,6 cm. 
Inedită. 

17. Cetăţeni (Fig.17). 

1.V. 970. Fibulă tip Kostrzewski B. Resortul, rupt în două, este format din 2+2 
spire. Coarda exterioară. Piciorul se prinde de arc spre capătul acestuia, cu un 
manşon. Bronz. L = 6,9 cm. Patină verde. /nedită. 

18. Cetăţeni (Fig.18). 

[.V. 974. Fibulă tip Kostrzewski B. Resortul format din 3+3 spire. Coarda este 
exterioară. Piciorul se prinde de arc dincolo de mijlocul acestuia, cu un 
manşon. Fier L = 9,2 cm. Inedită. 

19. Cetăţeni (Fig.19). 

[.V. 968. Fibulă tip cu arcul în formă de scut rombic. Resortul formează trei 
spire pe o parte (stânga), după care este rupt. Se păstrează şi acul, cu capătul 
dinspre resort introdus în golul acestuia, însă pe partea cu spirele păstrate, ceea 
ce conferă piesei în starea actuală un aspect puţin neobişnuit. Un grup de linii 
incizate, dispuse în zig-zag şi încadrate de alte două paralele decorează arcul în 
zona de lățime maximă a acestuia. L = 8,3 cm. lățimea max.a arcului = 2,9 cm. 
Face parte din tezaurul descoperit la Cetăţeni în 1960. Bibliografie: B. Mitrea 
şi D. V. Rosetti, în Studii şi comunicări. Muzeul Piteşti, 1972, Deal fig.3. 

20. Cetăţeni (Fig.20). 

1.V. 969. Fibulă identică cu cea de la punctul precedent (pecetea acesteia). A 
fost descoperită în acelaşi tezaur. Bibliografie: supra, la Nr. cat. 19. 

21. Bălănești (Fig.21). 

L.V. 1020. Fibulă tip cu arcul în formă de scut antropomorf. Pe arcul lăţit este 
reprezentată o figură antropomorfă, văzută frontal, cu bucle laterale alungite. 
Resortul (deformat) din 6-+4 spire, coardă exterioară. Portagrafă înaltă. Argint. 

= 13,1 cm. Bibliografie: E. Popescu, în Studii şi comunicări. Muzeul Piteşti, 
II, 1969, p.110, fig. la. 
22. Bălăneşti (Fig.22). 
I.V. 1021. Fibulă asemănatoare cu cea de la punctul precedent (perchea ei). 
Resortul format din 6+7 spire. Coarda exterioară. Argint. L = 11,9 cm. 
Bibliografie: supra, la Nr.cat. 21, fig. lb. 
23, Cetăţeni (Fig.23). 
I.V. 2640. Resortul și acul unei fibule tip linguriţă. Resortul format din 2+2 
spire. Coarda este exterioară. Resortul e format în jurul unui ax (bronz) ce se 
prindea prin sudare la cald pe interiorul corpului propriu-zis al fibulei. Bronz. 
L = 2,7 cm. Inedită. 
24. Cetăţeni (Fig.24). 
I.V. 973. Fibulă tip Jezerine””. Fragmentară. Resortul este rupt la jumătate ( se 
păstrează două spire). Coarda este interioară. Acul şi partea inferioară a 
portagrafei lipsesc. Incizii longitudinale paralele pe arc, la marginea acestuia. 
Portagrafa decorată cu o perforaţie rotundă. Bronz. L = 7,7 cm. lăţimea max. a 
arcului = 1,2 cm. Inedită. 
25. Cetăţeni (Fig.25). 
L.V. 972. Fibulă tip puternic profilat”. Resortul rupt, se păstrează 4 spire. 
Coarda este extrioară, susținută de un cârlig, Arcul se lăţește la capătul dinspre 
resort şi este ornamentat cu un nodul format din trei mici proeminențe. 
Portagrafa plină. Acul lipseşte. Bronz. L = 7,8 cm. Inediză. 
26. Cetăţeni (Fig.26). 
L.V. 2641. Acul şi începutul resortului unei fibule. Bronz. L = 5,3 cm. /nediză. 
27. Cetăţeni (Fig.27). 
1.V.2642. Acul şi trei spire ale resortului unei fibule. Bronz. L = 3,8 cm. 
Inedită. 

Trecând în cele ce urmează la discuţia succintă a tipurilor, menționăm că 
nu vom insista decât asupra acelor tipuri ce nu au beneficiat de precizările 
necesare cu ocazia publicării pieselor respective; evident, pesele inedite vor fi 
tratate mai amănunțit dacă nu există încă o discuţie asupra tipurilor acestora. 

Tipul "'arcuş de vioară” (Peschiera) (Nr.cat.], Fig.1). În varianta cu 
resortul din țrei spire este reprezentat la noi, în afara piesei de la Sacoţi, de 
doar încă două fibule: una de la Moldova-Veche (Jud. Caraş-Severin) şi alta de 
la Rateşu Cuzei (Jud. Vaslui). Tipul Peschiera este specific pentru etapa finală 
a Epocii Bronzului şi începutul Halistatt-ului (sec.XIII - XII a.Chr.). 
Exemplarul de la Sacoţi poate fi considerat una dintre cele mai vechi fibule de 
* Vezi infra,””; 

” Deşi sunt fibule aparținând unor tipuri provincial - romane, deci încadrabile în perioada imperială 


romană (Aaiserzeit), le-am inclus aici pentru că au fost descoperite într-o aşezare dacică de epocă clasică 
(constituind, fără îndoială, importuri); 

pe teritoriul României!. 

Tipul Glasinac ( Nr. cat. 2-10, Fig. 2-10), cu dublu resort şi portagrafa 
triunghiulară (Glasinac I, Nr. cat. 2, Fig. 2), sau în formă de scut beotic 
(Glasinac II, Nr. cat. 4, Fig. 4) este unul specific lumii illirice de unde se 
răspândeşte şi în spaţiul tracic. Apare în Hallstatt-ul mijlociu, dar perioada de 
maximă dezvoltare a tipului este sec. VII-VIa. Chr. (Hallstatt-ul târziu), 
menţinându-se până în sec.V, în pragul celei de-a doua epoci a fierului?. 

Tipul Donja-Dolina (Nr. cat. 11, Fig. 11) se caracterizează prin 
portagrafa dreptunghiulară finalizată, de regulă, printr-un buton. Prototipul său 
apare în Attica pe la mijlocul sec. IX a.Chr., de unde trece în Beoţia, 
cunoscând aici, în sec. VIII a. Chr., o largă răspândire”. În spaţiul tracic şi illir, 
această fibulă apare în Hallstatt-ul târziu, specifică sec. VI a.Chr., cu prelungiri 
până în sec. V a. Chr. 

Tipul fibulelor mari, din fier, de la sfârșitul subfazei Latne C 
(mijlociu) (Nr. cat. 14, Fig. 14). Deşi fragmentară, lungimea acului acestei 
fibule din fier (L = 8,5 cm acul) ne îndreptăţeşte să o includem în tipul acesta 
care, bine definit, se cracterizează - în cadrul schemei Latene C - prin arcul 
puţin înalt, alungit, ca şi piciorul, cu dimensiuni mai mari, între 8-18 cm. 
Analogiile în spaţiul nostru sunt numeroase: Apahida, Bucureşti - Căţelu 
Nous, Ciumeşti”, Cepari (Bistrița-Năsăud)”, Curtuiuşeni *, Fântânele -"Livadă” 
1%, Piscolt!!, Slimnic '?, Zimnicea!”. Fibule de acest tip sunt socotite de V. Zirra 
ca “reprezentante ale celui mai târziu orizont vest Latene în Transilvania şi 
Crişana"! (în mare, prima parte a Latâne-ului C2). Analogiile din spaţiul 
boemian (Donj - Grad Osijek'5, Praha Ponetovice!f) sau sârbesc (Cubra'”) sunt 


' A se vedea, pe larg, discuţia la T. Bader,Die Fibeln in Rumănien, în Prâhistorische Bronzefunde Europas, 
14, 1983, cu recenzie A. Vulpe, în Germania, 65, 1987, 2, p.477 şu.; 

2 A. Vulpe, Ferigile, București, 1967, p.68-70, D. Gergova-Domaradzka, Some remarks on the origin and 
development of the double-looped fibulae in Thrace, în Actes du II-e Congrăs International de Thracologie 
(Bucarest, 4-10 sept. 1996), Bucureşti, 1980, p.191-202; 

3 A se vedea, într-o ediție mai nouă şi accesibilă, A. M. Snoligrass,Grecia epocii întunecate, Bucureşti, 
1994, p.326-327, Fig.29.a; 

* A, Vulpe, Op. cit,p.70; 

5 V. Zirra, în Dacia, N.S., XX, 1976, p.149, Fig. 8.1; 

$ V. Leahu, în Cercetări Arheologice în Bucureşii, p. 27, Fig. 21.6, 

7V. Zirra, Un cimitir celtic în N-V României. Ciumeşii. ], Bucureşti, 1967, p.19, Fig.8/VI; p. 29, Fig. 14/11, 
etc.; 

* M. Roska, în Kdzlemenyek, IV, 1944, p.55/56, Fig. 7.4; 

* Z. Nanasi, în Crisia, Ul, 1973, p. 31, Fig. IV,1; i 

104. H. Crişan, în SC/VA, 26, 1975, 1, p.46, Fig. 1.10; 

1! 1. Nemeti, în Thraco-Dacica, XIII, 1992, p.67, Fig.6.3 M 52; 

"2 |. Glodariu, Aşezări dacice şi daco-romane la Slimnic, Bucureşti, 1981, p.37, Fig.43.14; 

13 A. D. Alexandrescu, în Dacia, N.$., XXIV, 1980, p.38, Fig.49.9; 

14 V, Zirra, în File de istorie. Bistrița, UI, 1974, p.153; 

'5 J. 'Todorovic, Kelti u jugoistocnaj Evropi, Beograd, 1968, p.52, T XVIIL3; 

!* ]. Filip, Keltove ve Stredni Evrope, Praha, 1956, p.526, Fig.94.1 si Fig.34.1; 

încadrate în limitele sec. II a. Chr. 

Tipul fibulelor de schemă Latene C cu nod pe picior (Nr. cat. 15, Fig. 
15). Deşi prin construcţia sa acest tip aminteşte de fibulele de schemă Latene C 
cu sferă pe picior din necropolele celtice din vestul ţării, unele elemente cum 
ar fi piciorul prins de arc în apropierea resortului, sau numărul mare de spire 
ale resortului sugerează o încadrare cronologică ceva mai târzie, spre sfârşitul 
subfazei Latâne C2 - începutul subfazei Latâne D1!. Situaţia acestui tip se 
aseamănă cronologic cu fibulele dacice cu noduri, din argint !, plasate şi ele la 
începutul Latene-ului târziu, pe aceleaşi criterii, chiar dacă schema lor de 
construcţie e Latene C (nu se justifică, în schimb, "fuzionarea" celor două 
tipuri, cum întâlnim într-o lucrare recentă 2). Un alt caz în care schema Latâne 
C tardivă este întâlnită într-o manieră definitorie în Latene D este cel al tipului 
Jarak, din lumea scordiscă ZI, | 

Tipul Kostrzewski B” (Nr. cat. 16-18, Fig. 16-18) se caracterizează 
prin construcția simplă, cu arcul şi piciorul prelungi, nedecorate, realizate din 
fier, dar şi din bronz. Piciorul se prinde (de regulă prin intermediul manşonului 
în care e transformat capătul său) de arc, spre resort. Anlogiile pentru piesele 
de la Cetăţeni sunt abundente: Ațel - Bratei 2, Căscioarele - Șuviţa Hotarului 
2 Ciumeşti:5,  Curtuiuşeni2$, -Dindeşti”" Pişcolt?*,Radovanu%, Sadoveni', 
Zimnicea *!, precum şi o piesă cu loc de descoperire necunoscut, ce se afla în 
colecția fostului Muzeu Naţional de Antichităţi”?. Acest tip este specific 
culturii Poienești - Lukaevka (întâlnite în faza I, dar mai ales - definitoriu - în 
faza a doua a acesteia), fiind datate în a doua jumătate a sec. II şi în prima 
jumătate a sec. I a. Chr. Tipul este deci definitoriu pentru sfârșitul 
Latene-ului mijlociu şi prima parte a celui târziu. La Ațel - Bratei fibula era 
asociată cu un lekyrhos elenistic târziu, aproximativ a doua jumătate a sec. II 


17 P. Popovic, M. Sladic, în Arheologija istocnie S rbije, 1997, p.114, Fig. 2.1; 

18 V, Zirra, în Dacia, N.S., XV, 1971, Abb. 23.71; 

'9 K. Horedt, în Dacia, N.S., XVII, 1973, p.131; 

2% A. Rustoiu, Fibulele din Dacia preromană. Sec.]I le.n.- 1 e.n., Bucureşti, 1997, p.31-33, tipul |; 

2! J.Todorovic, Praistorijska Karaburma, |, Beograd, 1972, passim,; 

2 J. Kostrzewski, Die astgermanische Kultur der SpărLarnezeil, |, Leipzig, 1919, p.17-18, Fig.2; 

% LH.Crişan, în Sargetia, X, 1973, p.53, Fig.5; 

24 V. Sîrbu (coordonator), Așezări din zona Căscioarele-Greaca- Prundu. Mileniile ] î.Hr - 1 d.Hr., Brăila, 
1996, p.16, Fig8; 

23 V. Zirea, Un cimitir..., p.21, Fig. 9M Sb/11 şi p.57, Fig.29 / 7536; 


î Z. Nanasi, Op. cit., p.32, Fig.IV 3; 


28 
2 


V. Zina, în Studii şi comunicări. Satu Mare, II, 1972, p.171, Fig.10.2; 

I. Nemeti, în TAraco-Dacica, X, 1989,p.67,Fig. 7.1 M 57; 

S. Morintz, D. Șerbănescu, în Thraco-Dacica, VI, 1985, 1-2, p.27, Fig.4.2; 

P. Sadurschi, în MCA Tulcea 1980, p. 323, Fig.6; 

A. D. Alexandrescu, Op.cit..p.34, Fig.49.6 şi p.28, Fig.49.4; 

32 D. Popescu, în Dacia, V-VI, 1935-1936, p.241, Fig. 1.5; 

3 M. Babeş, Die Poieneşti - Lukasevka Kultur. Ein Beitrag zur Kulturgeschichte im Raum ăstlich der 
Karpaten in den leizen Jahrhunderten vor Christi Geburt, Bonn, 1993, p.92-93, tipul 11.3; 


S 

a. Chr.*, la Dindești piesa e datată tot în a doua jumătate a sec. II a. Chr." şi 
tot în a doua jumătate a sec. II a. Chr. a fost încadrat şi M 56 de la Zimnicea %, 
cu fibulă de acest tip. În oppidum-ul de la Gommolava, astfel de piese sunt 
incluse în grupa a 3-a de fibule, corespunzând fazei VI a (a doua jumătate a 
sec. II - al doilea sfert al sec. Ia. Chr.)”. | 

Fibulele cu arcul în formă de scut rombic (Nr. cat. 19,20, Fig. 19,20), 
unitare tipologic, sunt o prezenţă bine conturată în cadrul tezaurelor dacice din 
argint (cum este cazul şi la Cetăţeni). Cu o răspândire preponderent sudică (la 
sud de bazinul Târnavelor, în zona dintre Carpaţi şi Dunăre şi în nordul 
Bulgariei), sunt încadrate în a doua jumătate / sfârşitul sec. 1 a. Chr. - începutul 
sec. 1 p. Chr.*%, deci în plină etapă finală a Latâne-ului târziu. Contextul de la 
Cetăţeni întăreşte această datare, ultima monedă a! tezaurului fiind din anul 8 a. 
Chr. i 





Tipul cu arcul în formă de scut antropomorf “0(Nr. cat. 21,22, Fig. 
21,22). Sunt doar cinci exemplare cunoscute până acum, în afară de cele două 
prezentate aici figurând încă două din tezaurul/de la Coada Malului şi un 
exemplar din Transilvania, toate din argint. Neîndoielnic, îşi au originea în 
tipul cu arcul în formă de scut rombic şi pot fi 


sec. l a. Chr. 


„datate în a doua jumătate a 


Fibulele de tip "linguriţă" “1(Nr. cat. 23, Lig, 23) au fost mult discutate 


în literatura de specialitate. Din argint în tezaure, 
acestea au o arie de răspândire ce se suprapun 
fibulelor cu scut rombic ( la sud de bazinul 
Muntenia, precum şi dave-le de pe Siret). Cu o 


baza asocierii cu denari romani republicani şi imp 
de la Șeica Mică şi Remetea Mare), s-a -consid 


maximă a fibulelor acestora se încadrează din 
I a. Chr., până la jumătatea / al treilea sfert al sec. 
Fibulele de tip Jezerine (Nr. cat. 24, Fig. 


'din bronz sau fier în aşezări, 
e în mare parte peste cea a 
“Târnavelor, Banat, Oltenia, 
datare sprijinită inclusiv pe 
riali de început (în tezaurele 
rat că perioada de utilizare 
ultimul sfert / sfârşitul sec. 
I d. Chr. 

24) sunt rare în Dacia epocii 


Latâne-ului târziu, constituind, se pare, importuri din Imperiu“. Au o 


3 V. Zirra, Op.cit.,p.189; 
15 Ibidem, p.175, idem, în Dacia, N.S., XV, 1971, Abb. 8.10; 
3 M. Babeş, în SCIVA, 39, 1988,1, p.8; 
"1 B, şi M. Jovanovic,Gomolava. Naselje mladeg gvozdenog doba, 
9-12; 
RL] 
bibliografia, la A. Rustoiu, Op. cit., p.44-45, tipul 11; 
% B. Mitrea şi D. V. Rosetti, în Studii si comunicări. Piteşti, 1972, 
4; 

şi 
*1 Vezi supra, nota 38, p. 45, tipul 12, respectiv p.48-50, tipul 16; 
12 Se impune o reanalizare a importurilor în lumea dacică, singura | 


Novi-Sad - Beograd, 1988, p.196, T XLI 
ț 


O reluare recentă a discuţiei asupra acestui tip de fibulă, ca şi asupra tipurilor ce vor urma, cu 


fă 


Wcrare de până acum, ]. Glodariu, Relași! 


comerciale ale Daciei cu lumea elenistică şi romană ( sec. [1 ien, - sec. 1 e.n), Cluj, 1974, reflectând o 
realitate veche de peste 25 de ani, și mai mult, neacoperind toate 'aspectele (de exemplu, fibulele au fost 

răspândire exclusiv sud-carpatică (cinci puncte cu descoperiri la A. Rustoiu, 
acum adăugându-se al şaselea: Cetăţeni), fiind datate începând cu ultimu! sfert 
al sec. 1 d. Chr.* 

Tipul puternic profilat (Nr. cat. 25, Fig. 25), tip roman-provincial, este 
întâlnit aproximativ pe tot teritoriul Daciei preromane, într-un număr suficient 
(19 puncte cu descoperiri la A. Rustoiu, 20 acum). Acest tip s-a aflat la modă 
pe toată durata sec. 1 d. Chr.“. 


omise); 
43 Vezi supra nota 38, p. SI, tipul 17. 
44 Vezi supra, p. 52-53, tipul 19 var.c. 

Fig. ]. Sacoţi; Fig. 2-7. Ferigile (2-6. după A. Vulpe). 

ec —— mmm 8-10, 14 
a. 11-13 


Fig. 8,9,11-13. Ferigile; Fig. 10. Stoeneşti; Fig. 14. Cetăţeni; 
Fig. 15. Mătăsaru (11-13. după A. Vulpe). 

16-18 meu ——— mau 


19-20 mac 


Fig. 16-20. Cetăţeni (19, 20. după B. Mitrea şi D.V. Roseti). 

Sa > 1-22 
Fig. 21-22. Bălănești; Fig. 23-27. Cetăţeni (21-22. după A. Rustoiuj. 

MUZEUL JUDEȚEAN ARGEŞ Ei 
ARGESSIS, STUDII.ŞI COMUNICĂRI, seria ISTORIE, TOM VIII, 1999 


RELIGIA GETO-DACILOR -— BAZĂ A ORTODOXIEI 
ROMANEŞTI 


ION NANIA 


Problema religiei daco-geților a fost studiată de o mulțime de istorici, iar 
părerile foarte controversate s-au împărțit în două tabere principale: 
monoteism, sau politeism ?! Studiul nostru readuce în discuţie această 
problemă, considerând că izvoarele istorice nu au fost interpretate coreci şi nici 
prezentate în ansamblul lor. 

Monoteismul (de fapt henoteismul, s.n.) geto-dacic a fost dovedit cu 
strălucită competenţă şi argumente de istoricul Vasile Pârvan, în timp ce 
adepții celei de a doua ipoteze au culminat cu susţinerile lui Constantin 
Daicoviciu şi Hadrian Daicoviciu care îl consideră pe Vasile Pârvan drept un 
„Idealist, animat de subiective concepţii“ care „a făcut încercarea de a-i 
prezenta pe geţi ca pe un popor complet deosebit de celelalte neamuri ale 
antichităţii, superior tuturor prin concepția sa monoteistă şi spirituală“. 
Susţinerile lui Pârvan au fost îmbrățişate de majoritatea celor care au fost 
interesaţi de istoria Daciei, nu datorită argumentării zdrobitoare pe care se 
bazează, ci pentru că a fost „Grabnic adoptată de anumiţi teologi (care numai 
că nu i-au făcut pe geto-daci creştini înainte de apariţia creştinismului!) şi deci 
„această ipoteză nu rezistă criticii“ pentru că „mai târziu C. Daicoviciu a arătat 
că Pârvan a interpretat absolut greșit cuvintele lui Herodot“, ceea ce este o 
afirmaţie grațuită dacă citim cu atenţie opera părintelui istoriei; convingerea 
este şi mai clară pentru cei ce cunosc greaca veche. 


“ În articolul de față discutăm numai despre aceste două teorii, deoarece au mai existat şi altele care nu au 
suport ştiinţific. S-a susținut, de pilda, că dacii au fost dualişti, având un cult analog celui iranian. Vezi: A.D. 
Xenopol, Istoria românilor, ediţia a II-a, vol.I, pp. 87 şi urm. și p.97, dând crezare falsclor teorii abordate de 
Bessel şi de Roesler care au susținut și un fel de „lheocraţie“ getică întemeiată de Zalmoxis, un lel de Moisc 
sau Mahomed getic (Robert Roesler, Roimiinische Studien, Viena, 187], p. 61), icorie reluută şi de alţi 
autori. Toate acestea au fost rezolvate în mod strălucit de Vasile Pârvan, Getica, Bucureşti, 1926, pp. 
151-164. 

2 Ibidem. 

* Hadrian Daicoviciu, Dacii, Editura Ştiinţifică, Bucureşti, 1965, p. 168. 

* Ibidem. 

* Ibidem. 

Să vedem în ce a constat „greşeala“ lui Vasile Pârvan şi care sunt 
„incontestabilele“ argumente pentru susținerea religiei politeiste la geto-daci. 
S-a afirmat că „Din cele ce relatează Strabon (VII, 3, 4-5) reiese categoric 
caracterul politeist al religiei dacice, iar pasajul din Herodot (IV, 94) la care se 
refereau susținătorii monoteismului dacic credem că a fost şi rău tradus şi greşit 
interpretat“$. Cum Herodot a trăit apoximativ între anii 484-425 î.Cr., iar 
Strabon între anii 63 î.Cr. - 19 d. Cr., se cuvine să începem cu argumentele 
transmise de părintele istoriei, fiind de altfel primul istoric care ne dă informaţii 
despre geţi. 

Ştirile încep cu expediţia lui Darius din anul 514 î. Cr. împotriva sciţilor, 
prin Peninsula Balcanică, trecând cu această ocazie și prin Dacia. lată ce ne 
transmite Herodot: „Înainte de a ajunge la Istru, birui mai întâi pe geți, care se 
cred nemuritori“. „lată cum se cred nemuritori geții: ei cred că nu mor și că 
acel care dispare din lumea noastră se duce la zeul Zalmoxis. Unii din ei îi mai 
„spun şi Gebeleizis. Tot la al cincilea an ei trimit la Zalmoxis un sol, tras la 
sorți, cu poruncă să-i facă cunoscute lucrurile de care, de fiecare dată, au 
nevoie. lată cum îl trimit pe sol. Unii din ei primesc poruncă să ţină trei sulițe 
cu vârful în sus, iar alții, apucând de mâini și picioare pe cel ce urmează să fie 
trimis la Zalmoxis şi ridicându-l în sus, îl azvârle în sulițe. Dacă — străpuns de 
sulițe — acesta moare, geții socot că zeul le este binevoitor. Iar dacă nu moare, 
aduc învinuiri solului, zicând că e un om ticălos şi, după învinuirile aduse, 
trimit un altul, căruia îi dau însărcinări încă fiind în viață. Acești traci, când 
tună şi fulgeră, trag cu săgețile în sus, spre cer, şi ameninţă divinitatea (care 
provoacă aceste fenomene), deoarece ei cred că nu există un alt zeu în afară de 
al lor“€, 

Aproape în unanimitate, istoricii şi lingviştii au fost de acord cu această 
traducere. C. Daicoviciu a fost de acord cu transpunerea până în partea finală a 
ultimei fraze, dându-i o altă interpretare” arătând că „ultima parte a frazei din 
urmă nu corespunde cu ceea ce voia să spună Herodot, (ca şi când C. 
Daicoviciu ar fi stat de vorbă cu Herodot şi acesta i-ar fi spus că a greşit când s- 
a exprimat astfel n.n.). Atât logic, cât şi gramatical, ea trebuie înțeleasă şi 
tălmăcită astfel: „Tot tracii aceştia, de asemenea, când tună și fulgeră, trăgând 
cu săgețile spre cer, ameninţă zeul, căci ei cred că (cel care tună și fulgeră) nu 
este un alt zeu, decât zeul lor“ (adică: Zamolxis-Gebeleizis). Reiese prin 
urmare, nu numai că Herodot nu afirmă în nici un fel unicitatea zeului 


* C. Daicoviciu, Cultura dacică în sec. | î.e.n. şi I e.n., în Istoria României, vol. 1, Editura Academiei, 
1960, p. 330 (Cit. în continuare: Ist. Rom. 1). 

? Herodot, Istorii, IV, 93, în: Izvoare privind istoria României, Editura Academiei, București, vol. 1, 1964, 
(vol. 1, 1970). (Cit. în continuare: Izvoare, |, II), p. 47. 

* Herodot, Istorii, [V, 94; Izvoare, |, p. 49. 

? C. Daicoviciu, Herodot şi pretinsul monoteism al geților, Apulum, II, 1943-1945, pp. 90-94: idem, op. 
cit., în Ist. Rom., |, p. 33]. 

Zamolxis (Herodot scrie: Zalmoxis, n.n.) — sau Gebeleizis —, ci că acest 
Gebeleizis, zeu al tunetelor şi fulgerelor, zeu uranian, este, alături de Zamolxe 
(zeu chtonian şi poate principala zeitate getică) unul din zeii daco-geților. Nu e 
exclus însă ca încă de pe vremea lui Herodot, dar sigur mai târziu, aceste două 
divinități distincte odinioară să se fi contopit în una singură, păstrând cele două 
aspecte și cele două nume“!%, 

Considerăm paradoxală afirmaţia că „atât logic, cât şi gramatical“, 
„Ultima parte a frazei din urmă nu corespunde cu ceea ce voia să spună 
Herodot“. Să reluăm ultima parte a frazei care arată atitudinea geto-dacilor față 
de norii care tună şi fulgeră: „trag cu săgețile în sus, spre cer, şi amenință 
divinitatea, deoarece ei cred că nu există un alt zeu în afară de al lor“. Din 
punct de vedere gramatical nici nu se poate discuta despre o greşeală, nici în 
textul tradus şi cu atât mai mult în cel original. Din punct de vedere „logic“ nu 
credem că istoricul, care s-a pretins cel mai bun traducător din greaca veche, să 
fi pierdut din vedere tocmai faptul că Herodot a fost grec şi că grecii socoteau 
din marele lor număr de zei, semizei, nimfe, sirene şi satiri pe Zeus „drept 
stăpânul suprem al oamenilor şi al zeilor“,!! „şi ca deţinător al puterii supreme 
absolute, Zeus era cel care împărțea dreptatea printre oameni şi zei, el era 
expresia echilibrului şi al ordinii din natură şi din societate. Era socotit zeul 
luminii, al fenomenelor naturale, deţinătorul fulgerelor şi, mai ales, al 
trăsnetelor — manifestare cu precădere a forței şi a mâniei sale divine“?. 
Grecilor, şi cum este firesc deci şi lui Herodot, li se părea ciudat faptul că geții 
„nu cred să existe un alt zeu în afară de al lor“. „Acest zeu era cerul senin, 
luminos. Tot ce-i tulbură frumuseţea şi armonia, aşadar furtuna, norii, grindina, 
trebuie combătut“!?. Şi mai straniu li se părea grecilor faptul că geto-dacii 
„când tună şi fulgeră, trag cu săgețile în sus, spre cer, şi ameninţă divinitatea“, 
adică pe Zeus, stăpânul fulgerelor şi tunetelor. Ce este neînțeles în expunerea 
lui Herodot ? Faptul că geții „amenință divinitatea“ şi nu ştim despre ce 
divinitate este vorba ? Pentru Herodot era limpede, nici nu trebuie să 
amintească pe Zeus. De aceasta ne scuteşte Paradoxograful lui Rohde, o scurtă 
compilaţie anonimă în care sunt folosite scrieri anterioare secolului al III-lea 
d. Cr., care aminteşte „că geții întâmpină cu lovituri de tobă tunetele lui Zeus şi 
îl amenință pe zeu trăgând cu arcul în văzduh“"f. Cum am putea admite ca 
logică tălmăcirea că geto-dacii „când tună şi fulgeră, trăgând cu săgețile spre 
cer, ameninţă zeul, căci ei cred că (cel care tună şi fulgeră) nu este alt zeu, 
decât zeul lor“? Cine a văzut măcar un singur creştin, nicicum un popor, 


' Ibidem. 

"1 Anca Balaci, Mic dicţionar mitologic greco-roman, Editura Ştiinţifică, 1966, p. 393. 

" Ibidem, p. 395. 

"1 Constantin C. Giurescu, Istoria românilor, vol. 1, ediţia a V-a, Fundaţia Regală pentru Literatură și Artă, 
Bucureşti, 1946, p. 108. 

" Izvoare, |, p. 635. 

punând mâna pe topor şi aruncându-l spre cer să strige: „Dă-te jos, Doamne, că 
te tai!? Acesta ar fi un paranoic. Am putea oare admite că geto-dacii au fost în 
masă alienați ? Cu această gogoriță nu prea a fost de acord nici urmaşul 
susținătorului și caută o ieşire din încurcătură arătând că „Ritualul tragerii cu 
arcul spre cerul întunecat de nouri negri și străbătut de săgețile fulgerelor nu 
prea poate fi considerat, aşa cum face Herodot (aşa cum face C. Daicoviciu, 
n.n.), ca o ameninţare a pământenilor la adresa puternicului zeu. Ne putem 
gândi mai degrabă la un sprijin pe care credincioşii îl dau divinității, ajutând-o 
să risipească norii ce-i ascund fața luminoasă“'5. Iată cum, vrând-nevrând, 
susținătorul politeismului şi al lui Zalmoxis (pe care-l scrie Zamolxis) chtonian 
găseşte, fără să vrea, calea spre adevăr: Zalmoxis — zeul cerului senin, adevăr 
de mult recunoscut: „dacii trag cu săgețile în văzduh, spre nori, ca să-i 
gonească şi să ajute în felul acesta pe zeul suprem“!$. 

Obiceiul străvechi al geților s-a păstrat până la jumătatea secolului al 
XX-lea. În ritualul Căluşului, cu asentimentul vătafului, gospodarul putea pune, 
pe lângă altele, lângă steag, şi un topor. Cu toporul pus în Căluş se putea opri 
zaliştea (vântul puternic, furtuna) şi grindina. După pomirea stihiei, gospodarul 
îl arunca spre cer în aşa fel încât toporul să se rotească în aer şi să cadă cu tăișul 
în pământ. În acest moment el spunea: — „Fereşte-ne, Doamne, de puterea celor 
rele“. Dacă toporul se înfigea din cădere, era semn bun, iar dacă nu, gospodarul 
îl lua de coadă şi-l izbea cu leafa în pământ spunând: — „Să piară zaliştea și să 
se limpezească cerul!“". Tot în acest ritual, vechi de 3000 de ani, ni s-a păstrat 
şi obiceiul trimiterii unui sol „la Zalmoxis“, numai că în Căluş ritualul trimiterii 
la cer avea loc la al patrulea joc; este singura neconcordanţă cu ştirea lui 
Herodot care ne spune că trimiterea unui sol avea loc „Tot la al cincilea an“! 

În ceea ce priveşte relatările lui Strabon în Geografia sa (VII, 3, 4-5), s-a 
afirmat că „reiese categoric caracterul politeist al religiei dacice“, concluzie 
inexactă, bazată pe simple compilaţii. În capitolul VII, 3, 4, Strabon caută să 
arate poligamia dacilor, pornind de la un fragment, şi acela nesigur, dintr-o 
piesă a lui Menandru, cel mai de seamă autor de comedii după Aristofan, care a 
trăit la Atena între anii 334-292 î. Cr." În comediile sale Menandru putea 
spune orice despre daci pentru a combate viciile societăţii greceşti. Cum am 
putea admite fragmentele din opera lui Menandru ca izvoare istorice autentice 
despre istoria dacilor când însuşi Strabon scrie în continuare (VII, 3, 4): „lată 
ce mai spune acelaşi poet, aducând pe scenă un soț supărat de cheltuielile pe 


15 H. Daicoviciu, op. cit., p. 173. 

14 Constantin C. Giurescu, op. cit., loc. cit. Problema a fost lămurită cu mult timp înainte de Vasile Pârvan, 
op. cit,, loc. cit. 

" lon Nania, Rusaliile — sărbătoare multimiienară în spațiul românesc, în: Creativitate şi eficienţă în 
acțiunea socială a tineretului, vol. II, Centrul de cercetări pentru problemele tineretului, Filiala Argeș, Piteşti, 
1989, pp. 187, 197. 

' Ibidem, pp. 189-193. 

” Izvoare, |, p. 135. 

care le fac femeile cu jertfele. Cuvintele [soţului] sunt: „Ne prăpădesc zeii, nu 
altceva, mai ales pe noi cei căsătoriți. Căci mereu e nevoie să se facă o 
serbare“, pentru ca în final,  dezicându-se total, Strabon să tragă concluzia: 
„Nu ne putem îndoi — din cele spuse de Posidoniu, şi [de asemenea] 
bizuindu-ne pe întreaga istorie a geților — că în neamul lor râvna pentru cele 
divine a fost un lucru de căpetenie“2. Pot asemenea compilaţii constitui 
argumente din care să reiasă „categoric caracterul politeist al religiei dacice“? 
Desigur că nu, fapt pentru care istoricii serioşi nici nu l-au luat în seamă. În 
continuare (VII, 3, 5) Strabon ne transmite povestea cu Zalmoxis, rob al lui 
Pitagora din Samos, luată tot de la Herodot, care mărturiseşte că „așa am aflat 
eu de la elenii care locuiesc pe țărmurile Helespontului şi ale Pontului Euxin?! 
Sigur că această poveste era o plăsmuire a grecilor din oraşele dobrogene „cari 
nu admiteau, se vede, că vreun alt popor, în afară de ei, ar putea ajunge la o 
concepţie religioasă superioară“? Nici chiar Herodot nu a dat crezare acestei 
poveşti; ne-o transmite ca pe o simplă informaţie culeasă de la grecii de pe 
țărmurile dobrogene: „În privința lui Zalmoxis, (spune el în continuare, n.n.), şi 
a locuinţei sale subpământene nici eu nu resping cele spuse, dar nici nu le dau 
crezare prea mult, mi se pare, însă, că el a trăit cu mulți ani înainte de 
Pitagora“2. Strabon nu face altceva decât să reia legenda plăsmuită de greci şi, 
în plus, să-l plimbe pe Zalmoxis până în Egipt, „căci cutreierările sale l-ar fi 
dus până acolo“2. Ceea ce ni se pare însă stupid este faptul că deşi cel care ne 
transmite primul această informaţie acum 2500 de ani, nu-i dă crezare, iar un 
istoric din zilele noastre poate admite că din această ştire relatată de Strabon 
„reiese categoric caracterul politeist al religiei dacice“ 5. Nu ne surprinde deci 
faptul că suntem îndemnați „să trecem peste naiva identificare a zeului 
Zamolxis cu un sclav, devenit apoi succesiv om liber, mare preot şi zeu. Să 
trecem şi peste anacronismul în care cade Strabon vorbind despre un rege unic 
a! geto-dacilor, divizați de fapt într-o sumedenie de triburi, pe timpul lui 
Pitagora“26. 

Nici un istoric antic nu vorbeşte de vreun alt zeu al dacilor, toți amintind 
doar de Zalmoxis. Hellanicos, ceva mai tânăr decât Herodot, care a trăit în 
prima jumătate a secolului al V-lea î. Cr. la Mitilene, reia şi el ştirea transmisă 
de Herodot şi conchide: „Dar mi se pare că Zalmoxis a trăit cu mult înaintea lui 
Pitagora. Cred în nemurire şi terizii şi crobizii. Ei spun că cei morți pleacă la 
Zamolxis şi că se vor reîntoarce. Din totdeauna ei au crezut că aceste lucruri 


% Strabon, Geografia, VII, 3, 4; Izvoare, |, p. 229. 

21 Herodot, Istorii, IV, 95; Izvoare, !, p. 49. 

2 Constantin C. Giurescu, op. cit., loc. cit. 

2 Herodot, Istorii, IV, 96; Izvoare, |, p. 49. 

* Strabon, Geografia, VII, 3, 5; izvoare, |, pp. 229 şi 231. 
23 C. Daicoviciu, op. cit. în Ist. Rom,, |, p. 330. 

% H. Daicoviciu, op. cit., p. 170. 

sunt adevărate. Aduc jertfe şi benchetuiesc ca şi cum mortul se va reîntoarce“. 


Şi filosoful atenian Platon (427-347 î. Cr.) aminteşte de „Zalmoxis, despre care 
se zice că îi face pe oameni nemuritori“2%, învățându-i „că după cum nu trebuie 
să încercăm a îngriji ochii fără să ţinem seama de cap, nici capul nu poate fi 
îngrijit neţinându-se seamă de corp, tot astfel trebuie să-i dăm îngrijire trupului 
dimpreună cu sufletul“, întrucât „Trebuie deci — mai ales și în primul rând — 
să tămăduim izvorul răului, ca să se poată bucura de sănătate capul și tot restul 
trupului“. Este, considerăm, nu numai un temeinic argument în susținerea 
monoteismului dacic, dar şi un preţios izvor de frumuseţe a religiei getice, ceea 
ce ne aminteşte de concepția ţăranului român: „Numai cu credință în 
Dumnezeu ai suflet frumos şi trup sănătos“. | 

Argument al monoteismului getic este şi afirmaţia lui Manaseas”! care 
declară că „geții cinstesc pe Cronos, numindu-l Zamolxis“? lucru firesc dacă 
avem în vedere că grecul socotea pe Cronos tatăl lui Zeus, convins că pe timpul 
său a fost epoca de aur a omenirii. 

Tot despre un singur zeu vorbeşte şi Diodor din Sicilia care a trăit până 
după anul 21 î. Cr.: „La așa-numiții geţi, care se cred nemuritori, Zamolxis 
susținea şi el că a intrat în legătură cu zeița Hestia, iar — la iudei — Moise, cu 
divinitatea căreia i se spune Iahve ...“%. Lăsând la o parte faptul că Diodor din 
Sicilia este singurul autor antic care asociază pe Zalmoxis cu Moise, rămâne 
singur şi prin afirmarea că „a intrat în legătură cu zeița Hestia“. Nu trebuie să 
uităm că geto-dacii îşi incinerau morții, existând un vechi cult al rugului, al 
focului. De altfel, în zona istorică Vlaşca, pentru ţăranul român, chiar dacă nu- 
şi mai incinerează morții, focul a rămas sacru până în zilele noastre, stingerea 
focului cu urină fiind considerată un mare păcat; chiar şi urinarea pe o veche 
vatră de foc aduce grave îmbolnăviri şi nenorociri, credințe care au existat cu 
siguranță şi la strămoşii noştri. La începutul erei creştine şi Arian (cca. 95-175 
d. Cr.), fost guvernator al Capadociei în anul 136 d. Cr., vorbeşte şi el de „geții 
care cred în nemurire““*, 

Frumuseţea religiei dacice şi a învățăturilor ei, cuprinse în opera lui 
Platon, aveau să-i servească, pe la jumătatea secolului al II-lea d. Cr., lui 
Apuleius, într-un discurs de apărare împotriva acuzațiilor de magie ce i s-au 
adus, trăgând concluzia că „Dacă lucrurile stau aşa, de ce să nu-mi fie îngăduit 


21 Hellanicos, Obiceiuri barbare; Izvoare, 1, p. 21. 

% Platon, Carmide, 156 d; Izvoare, |, p. 101. 

% Ibidem, 156 €; Izvoare, |, p. 101. 

* Ibidem, 157 a; Izvoare, |, p. 101. 

” A trăit în prima jumătate a secolului al II-lea î. Cr. şi a fost elevul marelui geograf Eratostene (275 - cca 
195 1.Cr.). 

“2 Mnaseas, Fr. 23 în Lexiconul lui Photios; Izvoare, |, p. 157. 

% Diodor din Sicilia, Biblioteca istorică, |, 94, 2; Izvoare,.], p. 189. 

* Arian, Expediția lui Alexandru, |, 3, 2; Izvoare, |, p. 583. 

să cunosc fie „unele cuvinte ale lui Zalmoxis, fie ceremoniile preoțeşti ale lui 
Zoroastru 1 ui 

În aceeași perioadă scria şi filosoful Lucian opera sa şi menționa „datina 
de a-i face pe oameni nemuritori şi de a-i trimite lui Zamolxis soli“? şi că 
„Sciţii jertfesc unui paloş, tracii lui Zamolxis, care este un sclav din Samos 
venit la dânşii, frigienii Lunii, etiopienii Zilei“. 

Tot în secolul al II-lea d. Cr. a scris la Roma, pe vremea împăratului 
Marcus Aurelius (161-180 d. Cr.) gramaticul Herodian, fiul gramaticului 
Apollonios Dyscolos din Alexandria, arătând că „Zamolxis: se mai spune şi 
Zalmoxis şi Salmoxis%*. 

Aşadar toți autorii antici vorbesc numai de Zalmoxis. O fac şi primii 
susținători ai creştinismului, Clemens din Alexandria” şi Origene, unul dintre 
primii şi cei mai de seamă scriitori bisericeşti,“ o face şi înfocatul adversar al 
creştinismului, Porphyrios“!. Este adevărat că toţi se referă la povestea că 
Zalmoxis a fost sclavul lui Pitagora, întrucât plăsmuirea aceasta le convenea şi 
le plăcea grecilor, căpătând o mare întindere în lumea elenă, mai ales că 
anumite elemente din gândirea şi etica dacică erau întrucâtva asemănătoare cu 
doctrina pitagoreică, ceea ce a îndemnat pe greci să-l facă sclav şi ucenic al lui 
Pitagora. Aşadar toţi autorii antici vorbesc despre un singur zeu al geto- -dacilor, 
singurul care pomeneşte doar faptul că „Unii din ei (din geţi, n.n.) îi mai spun 
şi Gebeleizis“ (lui Zalmoxis, n.n.) este Herodot“. 

Deşi C. Daicoviciu nu a fost de acord doar cu „Ultima parte a frazei din 
urmă“ pentru că „nu corespunde cu ceea ce voia să spună Herodot“, ajunge la 
concluzia anacronică şi anume „că acest Gebeleizis, zeu al tunetelor şi 
fulgerelor, zeu uranian, este, alături de Zamolxe (zeu htonian şi poate 
principala zeitate getică) unul din zeii daco-geților. Nu e exclus ca încă de pe 
vremea lui Herodot, dar sigur mai târziu, aceste două divinități distincte 
odinioară să se fi contopit în una singură, păstrând cele două aspecte şi cele 
două nume“. De unde a luat istoricul nostru informaţia că au fost „două 
divinități distincte“ când Gebeleizis este pomenit doar de Herodot în mod clar: 
că lui Zalmoxis unii dintre geţi „îi mai spun şi Gebeleizis“, nu se poate dovedi; 
nici un autor antic nu pomeneşte așa ceva. Este vorba deci nu de „două 
divinităţi distincte“ ci de două nume ale aceleiaşi zeități, care s-au contopit în 


* Apuleius, Apologia, 26; Izvoare, I, p. 609. 

* Lucian, Scitul sau oaspetele, |; Izvoare, |, p. 611. 

” 1dem, Zeus tragedian, 42, Izvoare, |, p. 613. 

% Herodian, Despre ortografie, II, 514, 25; Izvoare, |, p. 627. 

"9 Nascut probabil la Atena în anul 150, a murit la Alexandria, unde se stabilise, în anul 216; Izvoare, |, p. 
637. 

“ Nascut la Alexandria în anul 185, a murit la Tyr în anul 255. izvoare, |, p. 715. 

“1 Porphyrios, Viaţa lui Pitagora, 14-15; Izvoare, i, p. 743. 

“2 Herodot, Istorii, 1V, 94; Izvoare, 1, p. 49. 

* C. Daicoviciu, op. cit., în Ist. Rom., |, p. 331. 

numele cel mai răspândit odată cu evoluţia societăţii spre forma uniunilor 
tribale. 

Efortul de prezentare a două divinități distincte este continuat în mod 
artificial“ prezentându-se Zalmoxis „un zeu al pământului, al vegetației, al 


rodniciei“““ şi Gebeleizis „tronat în închipuirea geto-dacilor ca stăpân al cerului 


întreg, nu numai al fulgerului aducător de moarte“, şi Zalmoxis este aproape 
rus, cum doreau diriguitorii de la Moscova, întrucât „strânsa legătură cu sclavul 
zermlia e evidentă pentru oricine“, deși, continuă istoricul nostru, „Sufixul -xis 
nu e încă satisfăcător explicat, dar lucrul acesta nu e esenţial“t?. Noi 
considerăm că tocmai sufixul -xis este principal, deşi nu este încă explicat. 
Privind elementul zemel - „pământ“, care ar proveni dintr-un i.e. g'hemel - 
„pământ, so!; pământean“, cu care a fost asociat antroponimul „Zemeli, mama 
lui Dionisos şi Zamolxis, zeul suprem al geto-dacilor“, este pe deplin cunoscut, 
cu toată bibliografia,” dar explicația rămâne o simplă compilaţie atâta timp cât 
rădăcina indo-europeană rămâne incertă, în domeniul speculațiilor, iar tema 
Zal —, şi chiar Zamol —, este asociată cu numele Zemeli. Noi considerăm că 
tocmai sufixul -xis să fie de bază. În cazul lui Zal — (Zalmoxis) — g'hemel nu 
trebuie să luăm ca bază tema i.e., ci informaţia sigură, transmisă de Porphyrios 
(232-304) că „zalmos“ înseamnă la traci piele, blană, ceea ce-l determină pe 
autor să creadă că de aceea s-a numit „Zalmoxis, deoarece — la naștere — i se 
aruncase deasupra o piele de urs“,* obicei care s-a transmis în Țara Moților şi 
în zona de nord a Argeşului şi Muscelului până în secolul al XX-lea. 

În ceea ce privește sufixul -xis cunoaştem că în limba latină axis 
însemna nu numai osie, dar și boltă (bolta cerului) întrucât „sub aetheris axe“ 
nu se poate traduce „sub osia cerului“, ci „sub bolta cerului“. Cuvântul este 
format din două cuvinte foarte vechi: a + xis, însemnând „la boltă“, „la roată“, 
adică axul, osia. Că „„xis“ a avut înțelesul de boltă, de spaţiu, ne-o dovedeşte tot 
un cuvânt latin: „xystum“ care însemna o galerie, un spaţiu acoperit, în care se 
antrenau sportivii. Şi acest cuvânt latin este format din alte două cuvinte foarte 
vechi: xys + tum, înţelesul inițial fiind de „spaţiu atât“, adică atâta cât era 
acoperit şi marcat pentru antrenamente. Considerăm că acest „xis“ latin care 
provine dintr-un străvechi fond indoeuropean este acelaş din cuvântul 
Zalmoxis. Rămâne să lĂmurim prima parte: Zalmo —. Din nefericire limba 
română a fost insuficient cercetată şi nici până azi nu posedăm un dicționar 
exhaustiv, cu toate regionalismele şi mai ales cu acele cuvinte învechite, pe 


“ H. Daicoviciu, op. cit., pp. 171-180. 

“5 Ibidem, p. 172, 

“ Ibidem, p. 173. 

“ Ibidem, p. 171. 

“ Ibidem, 

1.1. Russu, Limba traco-dacilor, Editura Ştiinţifică, Bucureşti, 1967, p. 128. 
* Porphyrios, Viaţa lui Pitagora, 14-15; Izvoare, |, p. 743. 

cale de dispariţie, unele deja dispărute chiar în ultimii 50 de ani. Dicţionarele 
noastre citează cuvântul „Zălişte, zălişti, s.f. (Pop.) Direcţia vântului, bătaia 
vântului. — Et. nec.““!. În primul rând lingviştii, nu ştim din ce motive, redau 
forma zălişte şi nu pe aceea mult mai răspândită de zalişte;, în al doilea rând 
explicaţia sensului nu este corectă, întrucât prin zalişte (zălişte) nu se înțelege 
direcţia vântului, ci forţa, tăria, viteza lui. Bătrânii, care mai cunosc cuvântul, 
nu-i spun zaliște unei adieri de vânt oarecare, ci unui vânt puternic, unei furtuni 
care cuprinde tot spaţiul, cât vezi cu ochii. Dicţionarele noastre citează „Za, 
zale, s.f. Fiecare dintre ochiurile unui lanţ ... Lănțişor de metal întrebuințat 
uneori ca podoabă. Cusătură în formă de lănţişor ... Împletitură executată din 
inele mici de fier legate unul de altul ... [Var.: (reg.) zală, zea s.f.) — Cf. ngr. 
zâva“?, Lingviştii nu cunosc şi o altă variantă: „Zal, zaluri s.n.“ termen prin 
care era denumit în trecut o anumită za, de obicei trei zale mari, groase, din fier 
masiv, folosite la prinderea tânjalelor când se transporta o batoză; zal însemna 
deci o za foarte masivă şi rezistentă. Şi, în sfârşit, încă un cuvânt pe cale de 
dispariție, pe care nu-l cunosc lingviştii: zalmoaşte, însemnând moarte 
generală, răspândită peste tot, cât ține pământul. Termenul l-am întâlnit într-un 
cântec popular cules de la veteranii celui de-al doilea război mondial, care 
începe astfel: „Maică, cum trecurăm Prutul, / Zâlmoaşte pe tot pământul tă 
Că zâlmoaşte înseamnă moarte puternică, generalizată, ne-o dovedeşte şi 
expresia: „A dat zâlmoaştea-n găini“, adică epidemie, găinile mor pe capete, 
pretutindeni. Cuvântul, pe care-l socotim de origine geto-dacică, prin faptul că 
nu-l întâlnim în nici o altă limbă europeană, este compus din doi termeni: zâl 
(puternic, peste tot) + moaştea, adică moartea, veşnicia. Că moartea, veşnicia şi 
moaştea sunt sinonime, ne-o dovedesc expresiile: „Du-te-n veşnicia mă-ti“ şi 
„Du-te-n moaştea“, ultima folosită corect de tot mai puţini bătrâni din vestul 
Munteniei şi din Oltenia, întrucât a denaturat în „Du-te-n moaşe-ta!“ În ajutorul 
explicaţiei noastre cu privire la sinonimia moartea -veșnicia-moaştea ne mai 
vine şi cuvântul „zamor — mortalitate în masă a peştilor dintr-un bazin 
acvatic“, cuvânt folosit în zona istorică Vlaşca sub forma zalmor, tot cu 
referire la peşte, atunci când tot peştele prins a murit în căldarea sau în oala în 
care a fost pus în timpul pescuitului, 

Ținând seama de cele prezentate mai sus s-ar putea deduce că informaţia 
transmisă de Porphyrios este bazată pe adevăr, „zalmos“ însemnând pielea unui 
puternic animal sălbatic (adică: putemic + mort), a ursului, şi el un zeu al 
locuitorilor peșterilor, dar chiar şi a neoliticilor și nu numai. Cuvântul Zalmoxis 


%! Dicţionarul explicativ a! limbii române, Editura Academiei, 1975, p. 1038. 

* Ibidem, p. 1036. 

* Inf. Tomescu Gheorghe, născut în Teiu Vale-Argeş la 26 aprilie 1902, culese în 1949; Ninu Marin din 
Valea Teișului, comuna Brebeni, judeţul Olt, inf. culese în 1963. 

* Laurenţiu Lustun, lon Rădulescu, Vasile Voican, Dicţionar piscicol, Editura Ceres, Bucureşii, 1978, 
p. 233. 

ar putea fi format aşadar din compunerea a trei cuvinte: Zal (putere, forță, tărie) 
+ mof(aştea) (veşnicie) + xis (bolta cerului, acoperământul luminos al lumii); în 
felul acesta este pe deplin explicabil de ce dacii trăgeau cu săgețile spre norii 
care întunecau Zeul veşniciei aflat pe acoperământul sfânt, luminos, pentru a-i 
lumina fața, pentru a alunga norii. De altfel până azi bătrânii noştri cred că prin 
nori se ascunde dracu, iar când tună şi fulgeră îl aleargă Sf. Ilie şi-l plesneşte cu 
biciul. 

O altă dovadă a credinței urano-solare a geto-dacilor o constituie faptul 
că sanctuarele lor erau, în cele mai multe cazuri, lipsite de un înveliş. 
Cercetările întreprinse de creatorul şcolii de arheologie din Cluj, Dimitrie 
Mihail 1. Teodorescu, dovedesc pe deplin că aceste sanctuare nu erau 
acoperite“5; acelaș lucru îl dovedesc şi cercetările ulterioare, din anii 1950- 
1958, conduse de C. Daicoviciu“. Încercarea recentă de a dovedi că sanctuarul 
vechi „cu 60 de coloane, de pe terasa XI de la Grădiştea de Munte este un 
templu de tip grecesc, uşor adaptat“ care avea un acoperiş „fără îndoială din 
lemn“,* rămâne în domeniul ipotezelor. Deocamdată singurul sanctuar care s-a 
dovedit a avea un acoperiş rămâne cel descoperit în anul 1982 la Brad, judeţul 
Bacău, unde s-a identificat ipotetic Zargidava*?. Oricum, respingerea categorică 
a religiei chtoniene la geto-daci se poate argumenta şi prin desco operirile 
arheologice care indică precis un cult al luminii, al strălucirii, al soarelui”. 

Aşadar toate argumentele arheologice şi deducţiile logice duc la 
prezentarea de la bun început a unei religii monoteiste de natură urano-solară, 
prin existența unui singur zeu, Zalmoxis, pe care în secolul al VI-lea î.Cr. unii 
geţi îl mai numeau şi Gebeleizi. Ar fi o aberaţie să credem că dacă în afară de 
Zalmoxis geto-dacii ar mai fi avut încă un zeu, nu l-ar fi consemnat măcar un 
singur autor al antichităţii, mai ales că atât grecii, cât şi romanii, i-au cunoscut 
destul de bine pe geto-daci. Analiza atentă a izvoarelor istorice arată clar că nu 
„e vorba de o simplă întâmplae sau de o confuzie pe care autorii antici o făceau 
între cele două zeități care ocupaseră pe rând, la geto-daci, locul de frunte în 
religie“,% ci întotdeauna lumea antică a ştiut că geto-dacii aveau un singur zeu, 


* Dimitrie Mihail, |. Teodorescu şi colab., Cercetări arheologice în Munţii Hunedoarei, Cluj, 1923, 56 
pp.; Dimitrie Mihail, |. Teodorescu, Cetatea dacă de la Costeşti, ACMI, Secțiunea pentru Transilvania, Il, 
1929, pp. 265-298; ibidem, Cetatea dacă de la Grădiştea Muncelului (judeţul Hunedoara), ACMI, III, 
1930-1931, pp. 45-68. 

s% Vezi mai jos, trim. 74. 

* 1.H. Crişan, Templul de la Grădiștea de Munte, Magazin istoric, Anul XI, nr. 2 (119), februarie 1977, pp. 
40-41, 55. 

* Vasile Ursachi, Sanctuarul de la Zargidava — argumenț al culturil geto-dace, Magazin istoric, Anul 
XVIII, nr. 3 (204), Martie 1984, pp. 10-11. 

% Vezi: Vasile Pârvan, Getica, pp. 156 şi 641, D.V. Rosetti, în PMMB, II, 1935, p. 69; Radu Vulpe, 
Șantierul arheologic Popeşti, Materiale, V, 1959, fig. 10, p. 346, ştampilă cu efigia lui Helios; H 
Daicoviciu, Le monument-calendrier des Daces de Sarmizegetusa, Nouvelles tudes d'histoire, II, 
Bucureşti, 1960, pp. 57-58; Alexandru Vulpe, Reprezentări umane pe cupele getice de la Popești, SCIV, 2, 
16, 1965, pp. 341-349. 

“% H. Daicoviciu, Dacii, p. 174. 

zeu unic, Zalmoxis, căruia unii din ei, pe vremea lui Herodot, „îi mai spuneau 
şi Gebeleizis“. 

susținerea politeismului se mai afirmă că „Din fericire (o fericire 
iluzorie, n.n.), există şi alte ştiri atestând politeismul geto-dacilor““!. Trecem 
peste afirmaţia, dubioasă și pentru susținător: „Se pare că dacii adorau o zeiță a 
vetrei şi a focului corespunzând Hestiei grecești şi Vestiei romane““?. Ne oprim 
puţin asupra susţinerii: „Sigur e că dânşii (geto-dacii, n.n.) se închinau unui zeu 
războinic, asemănător lui Ares (Marte); ne-o spune lămurit lordanes, ne lasă 
s-o înțelegem Vergiliu și Ovidiu“. Cât de mult ne poate lămuri Iordanes, un 
got romanizat, care îşi crează opera pe la jumătatea secolului al VI-lea d. Cr. 
este faptul că din dorinţa de a arăta vechimea şi strălucirea goților, îi identifică 
cu sciţii şi cu geto-dacii, afirmând că „în Dacia, Tracia şi Moesia, goții au avut 
drept rege pe Zamolxe, despre care cei mai mulți scriitori de anale ne spun că a 
fost un filosof cu o erudiție de admirat“ şi atât de mult a cunoscut Iordanes 
religia dacilor, încât afirmă că „mai înainte au avut pe învățatul Zeuta, după 
aceea pe Deceneu şi în al treilea rând pe Zamolxe“% (sic!). Iordanes continuă 
apoi cu amintirea unei legende care a circulat în lumea romană că „atât au fost 
de lăudați goții (de greci şi romani, n.n.) încât se spune că la ei s-a născut 
Marte, pe care înşelăciunea poeţilor l-a făcut zeu al războiului. De aceea spune 
şi Vergilius: „Neobositul părinte, care stăpâneşte câmpiile geţilor““. Aşadar 
nici Iordanes nu afirmă că dacii credeau în zeul marte, ci că mitologia romană 
îl consideră născut la geți. 

Nici. Vergilius, la care se referea lordanes şi la care se referă acum 
susținătorii politeismului, nu afirmă că daco-geţii credeau în acest zeu, ci pune 
pe Aeneas să vorbească: „Cu sufletul răscolit de multe gânduri mă rugam 
nimfelor câmpeneşti şi bătrânului Mars Gradivus, care ocroteşte ogoarele 
geților“, adică trioanul se închina lui Mate pe care lumea grecească îl socotea 
ocrotitorul fertilelor ogoare getice. 

În ceea ce priveşte opera poetică pe care a creat-o pe țărmul dobrogean 
Ovidiu, ea este pătrunsă de credinţa în politeismul roman, poetul văzând aceşti 
zei pretutindeni în lume: „umbra mea romană ... va fi mereu străină printre 
marii lor sălbatici“, „puterea sălbatică a lui Boreas fixează pe loc apa mării“,%* 
„mă îngrozeşte faptul că sunt amenințat din toate părțile de Marte, care se află 
foarte aproape de mine“. Ar fi de-a dreptul neserios să aducem asemenea 


*! Ibidem, p. 168. 

* Ibidem, pp. 168-169. 

% Ibidem, p. 169. 

* lordanes, Getica, 39; Izvoare, II, p. 413. 

% Ibidem, 40; Izvoare, II, p. 413. 

% Vergiliu, Enelda, III, 34-35; Izvoare, 1, p. 205. 

“7 Ovidiu, Tristele, Iil, 3, 63-64; Izvoare, |, p. 279. 
*% Ovidiu, Tristele, II], 10, 51-52; Izvoare, |, p. 285. 
5 Ovidiu, Tristele, V, 2, 69; Izvoare, |, p. 297. 

argumente în susținerea religiei dacilor. Să presupunem că în zilele noastre un 
creştin ar fi exilat în valea Lavani, din Noua Guinee şi acesta s-ar exprima 
într-o scrisoare: „Sunt pedepsit de Dumnezeu, care se află foarte aproape de 
mine“; am putea oare spune că triburile de papuaşi shangrilezi cred în 
Dumnezeu ? Fără alte comentarii ! 

Faptul că glosatorul lui Vergiliu, gramaticul Servius, relatează „că dacii 
au obiceiul ca, atunci când pornesc la război, să nu se apuce de treabă înainte 
de a bea cu gura din Istru o anumită cantitate de apă ca pe un vin sacru, şi 
înainte de a jura că nu se vor întoarce la lăcașurile părinteşti decât după ce vor 
ucide pe dușmani“, nu înseamnă că dacii considerau Dunărea o zeitate, ci că 
era o apă sacră, apa lui Zalmoxis, a lui Dumnezeu, căruia îi aparținea tot ce 
exista sub cer, chiar şi oamenii cu sufletele lor, de vreme ce „ei cred că nu mor 
şi că acel care dispare din lumea noastră se duce la zeul Zalmoxis“. Obiceiul 
s-a păstrat, sub diferite forme, până în zilele noastre, izvorât din credințe 
multimilenare, când locuitorii carpato-balcanici se închinau Taurului 
Dumnezeu — Bourul. Până la jumătatea secolului al XX-lea a existat credința că 
ploaia este urina boului lui Dumnezeu şi datorită ei se curăță pământul de 
murdării şi lumea de păcate. Fără această apă sfinţită, dată de taurul care tună 
prin nori şi care se adună în pâraie, râuri, fluvii și bălți, ori intră-n pământ 
pentru a izvori în altă parte, omul, dobitoacele şi toate cele cu viață dată de 
Tatăl Ceresc, nu ar putea trăi. Credinţa ne aduce aminte de preoții brahmani 
care foloseau urina de vacă pentru a-i purifica pe păcătoşi, dar și de sfinţenia 
apelor bătrânului Istru din care se împărtășeau geții când porneau la luptă. 
Pentru român, nimic nu a fost mai sfânt decât apa. Să ne:aducem aminte de 
bărbaţii care porneau pe front în cel de al doilea război mondial. După ce 
ieșeau din curte, însoțiți de toți ai casei, de neamuri şi de vecini, mergeau la 
puţul din care familia lor bea apă, scoteau o ciutură, se închinau cu fața spre 
răsărit, beau de trei ori, cel mai adesea din căuşul palmei, după care iarăşi se 
închinau şi spuneau „Doamne ajută“ şi plecau. La fel procedau, fără a fi însoţiţi 
de cineva, vânătorii când plecau dimineața la vânătoare. Numai aşa aveau 
noroc de vânat ales şi erau feriți de orice întâmplare neplăcută, ba chiar şi de 
răceli ori oboseală. Așa ne şi explicăm de ce din primii ani ai vieţii copilul 
învăţa cum să respecte sfințenia apei. „Cui se pişă-n apă, îi vor muri părinții“. 
„Doar vitele se pişă-n apă, pentru că apa este pişatul boului lui Dumnezeu“. 
„Apa este sfântă şi este păcat s-o spurci cu gunoaie, ori cu alte mizerii, iar cui 
aruncă stârvuri în apă, pe lumea cealaltă îi va mirosi sufletul a hoitul din care a 
ieşit“. „Apa e sfințită şi deaia se preface în aghiasmă când o slujeşte popa“. 
„Când n-ai aghiasmă, să-ți atingi fruntea cu rouă de pe crengile copacilor de la 
marginea pădurii, aşa cum fac vânătorii“, botez vânătoresc exprimat genial de 


" Comentariile gramaticului Servius, Izvoare, |, p. 207. 
"1 Herodot, Istorii, IV, 94; Izvoare, |, p. 49. 

poet: „În zori, când intru-n codru să caut vieţii-mi firu-i, / Pe frunte scutur 
ramul de rouă şi mă mirui; / Aplec în taină creştet şi frunze iertătoare, / Pun 
bune mâini asupra-mi a binecuvântare“ (Vladimir Streinu, Temutul vânător, 
7-10). 

A doua categorie de izvoare istorice folosite în apărarea politeismului 
dacic o constituie descoperirile arheologice cu ajutorul cărora se susține că 
„Politeismul geto-dacilor e clar demonstrat“ şi chiar „numai existenţa mai 
multor sanctuare în aşezările de la Costeşti şi Sarmizegetusa (aici, foarte 
apropiate unele de altele), bizare dacă ar fi fost consacrate unei singure 
divinități“”?. Lăsând la o parte faptul că în micile noastre capitale medievale se 
găseau multe biserici, construite de diferiți domnitori, fără ca românii să aibă 
mai mulți „dumnezei“, ceea ce noi am ruga să facă oricare cercetător interesat 
de istoria Daciei şi mai cu seamă cei interesați a cunoaşte descoperirile 
arheologice din Munţii Orăştiei, este îndemnul de a citi materialele şi rapoartele 
cercetătorilor respectivi”! și să caute să desprindă ce aparține epocii lui 
Burebista, ce aparţine epocii lui Decebal, ce aparține altor regi intermediari şi 
să păsească o delimitare precisă înţre aceste etape de dezvoltare a statului dac. 
Nu va reuşi cu nici un chip, deoarece n-au reuşit s-o facă nici arheologii 
respectivi, cu toată amploarea investigaţiilor. Credem că dacă specialiştii noştri 
datau precis fiecare strat cultural şi nu săpau febril în căutarea senzaționalului, 
ajungeau să cunoască cert epoca şi ctitorul fiecărui sanctuar, întrucât este 
cunoscută în întreaga lume antică dorința oricărui conducător de a înălța un 
templu, un sanctuar în cinstea divinității. Atunci cu siguranță că istoricului 
nostru nu i s-ar mai fi părut ceva bizar în existența mai multor sanctuare, foarte 
apropiate. 

O altă pretinsă contribuție a arheologiei în menţionarea politeismului 
geto-dacic este considerată „documentarea cultului zeiței  Bendis, 
corespondenta dacică a Artemidei greceşti şi a Dianei romane“. Susținerea 
acestei teorii se bazează pe descoperirile capului de bronz al zeiței Diana la 
Costeşti, o „operă de artă elenistică“, pe un medalion de lut ars care imită 


"2 Jon Nania, Vânătoarea — Cultură, obiceluri, tradiții (11), VPR, Nr. 4, Aprilie 1996, p. 18. 

2 H. Daicoviciu, op. cit. p. 169. 

 Indicăm, pentru aceasta, o bibliografie selectivă din lucrările lui C. Daicoviciu: Foullles et recherches ă 
Sarmizegetusa, Dacia, |, 1924, pp. 224-263; Raport asupra cercetărilor de la Sarmizegetusa în anii 
1924-1928, ACMIT, 1, 1926-1928, pp. 206-215; Fouilles de Sarmizegetusa. Deuxitme compte rendu 
(1925-1928), Dacia, III-IV, 1927-1932, pp. $16-556; Sarmiegetusa (Ulpia Traiana) în lumina săpăturilor, 
Ediţia a Il-a, Cluj, 1939, 66 pp. + 3 pl.; Dare de seamă asupra cercetărilor de la cetăţile dacice, Raport 
asupra activităţii științifice a Muzeului Naţional de Antichităţi în anii 1942 şi 1943, Bucureşti, 1944, pp. 
12-15. A se urmări şi rapoartele şi studiile colective publicate în SCIV și Materiale: SCIV, 1, 1, 1950, pp. 
137-148; SCIV, II, 1, 1951, pp. 95-126; SCIV III, 1952, pp. 281-310; SCIV, IV, 1-2, 1953, pp. 153-219; 
SCIV, V, 1-2, 1954, pp. 123-159; SCIV, VI, 1-2, 1955, pp. 195-238; Materiale, III, 1957, pp. 255-277; 
Materiale, V, 1959, pp. 379-399, Materiale, VI, 1959, pp. 331-353; Materiale, VII, 1961, pp. 301-317; 
Materiale, VIII, 1962, pp. 463-475; Materiale, X, 1973, pp. 61-85. 

*% H. Daicoviciu, Dacii, p. 175. 

'5 fbidem, p. 176. 

reversul unui denar emis de Tiberius Claudius Nero în anul 80 î. Cr. şi care 
înfăţişează bustul Dianei, pe un bust de bronz „reprezentând tot o divinitate 
feminină“, precum şi ornamentul unei garnituri de teci de pumnal descoperit la 
Popeşti”. 

Nu trebuie pierdut din vedere faptul că nicăieri până în prezent nu s-a 
descoperit reprezentarea figurativă, statuară, a unicului zeu geto-dac prezentat 
de izvoarele scrise. Este o dovadă în plus că dacii îşi închipuiau zeul lor sub 
aspectul cerului senin, ceea ce a determinat persistenţa cultului principal din 
epoca bronzului, adorându-se soarele, lumina. Odată cu dezvoltarea socială, 
culturală și economică din spaţiul carpato-danubian-balcanic, s-a dezvoltat şi 
viața spirituală, împreună cu gustul artistic, mai ales în contact cu lumea greacă 
şi romană. S-ar săvârşi o gravă greşeală ca pe baza câtorva reprezentări 
figurative incerte să se tragă o concluzie care ar schimba total concepția 
spirituală a unui popor. Despre capul de bronz al Dianei, descoperit la Costeşti, 
chiar autorul recunoaşte că este o „operă de artă elenistică“. În ceea ce priveşte 
medalionul de lut descoperit pe terasa XI — Dealul Grădiştii”? este foarte 
îndoielnic că ar reprezenta pe zeița Diana, din următoarele considerente: pe 
monetă Diana poartă o diademă peste părul pieptănat precum şi arcul şi tolba 
cu săgeți pe umăr. Pe medalionul respectiv poartă o cască împodobită cu pene, 
iar arcul şi tolba lipsesc; în cazul din urmă, chipul nu mai poate reprezenta pe 
zeița Diana, ci pe zeița Roma, cu casca împodobită cu pene şi medalionul cu 
pricina imită foarte bine un alt denar republican roman şi anume unul emis în 
anul 81 î.Cr. de Caius Poblicius Q.F.” Oricum, e greu să se poată afirma că 
reprezintă o divinitate ori alta, că a fost lucrat din necesitatea unui cult, ori pur 
ornamental, sau că poate a fost „un model pentru o lucrare ce urma să fie 
executată în metal-phaleră, — ex voto, sau ceva similar — cum se întrebau 
autorii”. În ceea ce priveşte bustul de bronz al unei femei, descoperit la Piatra 
Roșie, este şi mai greu de precizat dacă este vorba de imitarea vreunei 
divinități. Fiind prevăzut cu o toartă în partea inferioară a bustului şi cu două 
tortițe de o parte și de alta a capului, credem că a avut un rol pur decorativ. Cât 
priveşte decorul cu figuri umane în relief de pe garnitura tecii de pumnal de la 
Popeşti, fie că imită întrucâtva divinitatea celtică Cernunnos,? fie că pot fi puse 
în legătură cu Helios," pumnalul a fost purtat de un nobil, iar figurile au avut 


” Ibidem. 

% C. Daicoviciu şi colaboratorii, Șantierul arheologic Grădiștea Muncelului, Material, V, 1959, pp. 396- 
397, fig. 8, p. 397. 

” E. Babelon, Description historique et chronologique des monnaies de la republique romaine, Paris, 
1885, Vol. UI, p. 334,n.9. 

% C. Daicoviciu şi colaboratorii, op. cit., loc. cit. 

5! H. Daicoviciu, Dacii, p. 176, vezi şi fig. 42. 

“2 Radu Vulpe, Șantierul arheologic Popeşti, Materiale, III, 1957, p. 234 şi p. 241, fig. 23. 

5 Alexandru Vulpe, op. cit., loc. cit., p. 346 — vezi nota 12. 

un caracter pur decorativ, neavând nimic comun cu Dianat, cel mult ne putem 
gândi la o eventuală reprezentare a cultului solar aşa cum se presupune şi cu 
alte reprezentări antropomorfe, cum ar fi cele descoperite tot la Popeşti, î 
capitala lui Burebista — Argedava,t pe două cupe despre care se arată că i 
putea să sugereze un dans în cinstea soarelui“, dar „nu trebuie exagerată 
semnificația rituală a reprezentărilor de pe cele două cupe getice. Rolul lor 
artistic — decorativ a fost în primul rând avut în vedere de meşterul olar getic, 
care, cel mult, s-a inspirat din subiecte legate de o sărbătoare“. Astfel de 
reprezentări întâlnim şi pe mănușa unei amfore locale de imitație grecească 
descoperită la Tei-Bucureşti”” precum şi pe alte două mănuşi de aceeași factură 
descoperite la Popești, despre care s-a spus că „meşterul getic s-a inspirat din 
reprezentările lui Helios ce apar pe multe ștampile rhodiene şi a căror 
semnificație desigur o cunoştea“,** ceea ce nu înseamnă că geții se închinau lui 
Helios. Faptul că reprezentările antropomorfe la daci aveau un rol decorativ ni- | 
dovedește şi fibula transilvăneană aflată î în Muzeul Naţional din Budapesta,* 
fibulele descoperite la Coada Malului,* precum şi fibulele de la Bălăneşti, d 
ceea ce ne arată că nu trebuie să facem o zeitate din fiecare reprezentare 
artistică umană. 

În problema susţinerii politeismului la geto-daci se aduce, şi nu fără 
motive, iconografia cea mai numeroasă care reprezintă Cavalerul Trac,” Eroul 
Cavaler, Călărețul Trac sau Cavalerul Vânător, care capătă noi dimensiuni în 
concepția poporului român, încă din primele faze ale creştinării şi plămădirii 


% Inf. personale primite de la Alexandru Vulpe, căruia îi mulțumim şi pe această cale. 

25 jdentificarea capitalei Argedava este temeinic argumentată de R. Vulpe, în Omagiu lul Constantin 
Daicoviciu, Bucureşti, 1960, pp. 557-564. 

“% Alexandru Vulpe, op. cit., p. 348. 

% DV. Rosetti, în PMMB, II, 1935, p. 69, fig. 1,2 a-c. 

5 Alexandru Vulpe, op. cit., loc. cit. 

% Vasile Pârvan, Getica, p. 553 şi fig. 393, p. 554. 

” Kurt Horedt, Eleine Dakische Silberfunde, Dacia, XI-XII, 1945-1947, pp. 266-267 (Vezi şi fig. 3), Dorin 
Popescu, Noi considerații asupra prelucrării argintului în Dacia, Studii și referate privind istoria 
României, Editura Academiei, Bucureşti, 1954, partea [, p. 95. 

”! Eugenia Popescu, Tezaurul de podoabe dacice din argint de la Bălănești, Studii şi comunictui, II, 
Muzeul Piteşti, 1969, pp. 110 şi 113. 

” G.1. Kazarew, Heros (thrakischer Relter), Pauly-Wissova, Real-Encyclopădie der clasischen Altertums- 
Wissenschaft, Suppl. Il, 1132-1149; idem, în VI A, 478-488; idem, Die Denkmiler des trakischen 
Reitergottes in Bulgarien, Diss. Pann, Il, 14, 1938; A. Buday, Az Ggynevezett thrâk lovasisten 
probltmâja, Dolgozatok-Travaux de !'Universite Fr. Joseph-Szeged, II, 1926, pp. 1-55; III, 1927; IV, 1928; 
V, 1929, VI, 1930; F. Conelius, Heros zur Religion der Thraker, în: Omagiu lui Ioan Lupaș, București, 
1943, pp. 178-185; Gr. Florescu, R. Florescu, P. Diaconu, Cumidava, p. 83, Radu Vulpe, Ex voto au 
Cavalier Trace provenant de Callatis, Dacia, NS, VIII, 1964, pp. 335-343; M. Riemschneider, Die 
Attribute des thrakischen Reitergottes, în: Omagiu lui P. Constantinescu-lași, Bucureşti, 1965, pp. 26- 
30, 1. Georgieva, Der wildtragen de Reitergott, Eirent, Praga, IV, 1965, pp. 111-122; Constantin Scorpan, 
Cavalerul Trac, Muzeul de Arheologie Dobrogea, 1967; 1.1. Russu, Tracii în Dacia romană, AMN, IV, 
1967, pp. 94-103, Ion T. Dragomir, Cavalerul Trac de la Tirighina-Bărboși, Danubius, II-I11, 1969, pp. 7l- 
79; E. Zavatin Coman, Un nou relief votiv privind Cavalerul Trac, Pontica, IV, 1971, pp. 297-301; C. 
Scorpan, Noi reliefuri din Scythia Minor, Pontica, IX, 1976, pp. 195-198. 

sale creştine, prin substituirea iconografică a sa cu aceea a Sfântului Gheorghe. 
Cavalerul Trac „exprima credinţa în victoria binelui, a adevărului și dreptăţii 
împotriva răului, concepţie dogmatic-religioasă care de fapt îşi găseşte izvorul 
sau obârşia în sincretismul religiilor antice din Asia, Orientul mijlociu şi 
apropiat, Africa de Nord, în Egipt etc. De altfel, se ştie că concepția (sic!) 
antitezei dintre bine şi rău are un caracter multimilenar, fiind adoptată ulterior 
şi de către creştinism aproape în aceeaşi formă,” Cavalerul Trac se pare că a 
apărut la odrysi,* a fost adorat de tracii din sudul Dunării, de unde s-a 
răspândit şi la geto-dacii din nordul fluviului, atingând apogeul în timpul 
stăpânirii romane. Recunoscându-se că „zeul dreptății şi binelui, învingând 
forțele răului şi ale întunericului, întruchipate de mistreț (sau de un alt animal 
vânat). Câinele este tovarășul cel mai credincios al zeului vânător. Arborele — 
care apare pe cele mai multe basoreliefuri — simbolizează vegetaţia şi 
fertilitatea pământului. Şarpele, apărător al sanctuarelor şi locurilor sfinte, este 
și simbol al regenerării şi vieţii“,”* iar „Reprezentarea arborelui şi mai ales a 
şarpelui arată că Eroul Trac era zeu al vegetației, fertilităţii, naturii şi vieții, 
deci și al vieţii de apoi fericite, al nemuririi, fapt atestat şi la alţi zei ai 
antichităţii. lar arborele şi şarpele însoțesc atât pe Eroul Vânător, cât şi pe cel 
pașnic, dezarmat“,%€ se trage concluzia că „Mitul, legenda acestui zeu, rămâne 
în orice caz o problemă foarte greu de înțeles şi de dezlegat, întrucât nu s-au 
păstrat informații, nici în inscripții, nici în autorii antici“ “; considerăm că nu 
este nimic „greu de înţeles şi dezlegat“. Cunoaștem rolul căluşarilor î în slujirea 
zeului, Tatăl Ceresc, Zalmoxis, căruia niciodată şi nicăieri geto-dacii nu i-au 
făcut chip cioplit, nu l-au reprezentat figurativ. Ar însemna că geții sudici ar 
face excepție prin reprezentarea figurativă a Cavalerului. S-a dovedit 
incontestabil că vechii traci nu reprezentau iconografic Cavalerul care a apărut 
prima dată în statul odrysilor”* sub puternica influență a artei grecești care 
reprezenta nu numai pe zei, dar şi pe eroi şi mai ales eroizarea morţilor. „În 
epoca elenistică, reprezentările Cavalerului Trac sunt destul de rare și se 
întâlnesc mai ales în jurul oraşelor greceşti de pe țărmul egeean şi pontic. În 
epoca romană devin extraordinar de frecvente în teritoriile ocupate de traci“”, 
În ciuda numărului mare de descoperiri, nimic nu ne permite să afirmăm că 
reprezentantul figurativ era zeul tracilor. Din contră, el înfățişa reprezentantul 
divinității pe pământ, acel „Călușar“ viteaz, desăvârşit vânător şi luptător, 
exponentul dreptăţii şi binelui pe pământ, eroul adorat tocmai pentru că era 


” ton T. Dragomir, op. cit., loc. cit., p. 73. 

" Constantin Scorpan, Cavaterul Trac, 1967, p. 4. 

” Ibidem, pp. 5-6. 

* Ibidem, p. 7. 

” Constantin Scorpan, op. cit., loc. cit. 

* Radu Vulpe, op. cit., Dacia, NS, VIII, 1964, pp. 335-343. 
” Constantin Scorpan, op. cit., p. 4. 

slujitorul divinității, la care va merge, spre fericirea lui, după plecarea din 
lumea pământeană. Numeroasele sanctuare şi temple din sudul Dunării, unde 
s-au descoperit sute: de plăci votive — Glava Planega, Lozen, Liljace, Batkun, 
Saladinovo ş.a., lipsesc pe teritoriul Dobrogei şi al Daciei nord-dunărene. În 
Dobrogea, Eroul Trac poartă ca epitete nume greceşti sau latinești cu înţelesuri 
abstracte (epiphanos, sanctus, invinctus, ktistes, ulterior şi un Derzelas), pe 
când în Balcani predomină epitetele geto-trace: „În Tracia întâlnim nenumărate 
epitete ale acestui zeu ca: Manimazos, Karabazmos, Perkonos, Perkos, 
Saldobussenos, Asdules, Geikitienos, Zulmidrenos, Ordianos, nume de origine 
locală, tracică“!%. Dar nici o inscripție nu-l numeşte pe Cavalerul Trac deus, 
di6s sau Theos, ci heros, ceea ce nu ne dă dreptul să-l considerăm astăzi 
„Zeu“, ci simplu erou, adică eroul Manimazos, eroul Karabazmos, eroul Perkos 
etc., sau cum se prezintă pe basorelieful de la Callatis, HPOS KTICTHC -— 
Heros ktistes, adică eroul întemeietor!” al oraşului şi nu „zeul“ care a 
întemeiat orașul. Mai recent Negru Vodă este eroul întemeietor al 
Câmpulungului, Pitea al Piteştilor, Bucur al Bucureştilor, dar nimeni nu 
îndrăznește să spună că Negru Vodă este Dumnezeu la Câmpulung, Pitea la 
Pitești ori Bucur Dumnezeul Bucureştilor. 

Cavalerul Trac, cu imaginile sale plastice, singurele reprezentări 
iconografice adorate în spațiul monoteismului geto-trac, va căpăta o valoare 
zeiască, sincretică, în pragul monoteismului creştin. Mozaicul armatei, 
veteranilor şi coloniştilor romani vor substitui în iconografia zeilor lor, încetul 
cu încetul, personajul iconografiei locale — Călușarul Trac care se asimilează cu 
Ares (Marte), Jupiter (Zeus), lunona (Hera), Dionysos, Pluton, Apollon, 
Silvanus, Diana (Artemis), fiecare zeitate împrumutând personalitatea Eroului 
Trac, a Călușarului, substituindu-se întotdeauna acestuia, ceea ce dovedeşte 
clar că geto-tracii nu au avut mai mulţi zei, cu funcții diverse, care să preia 
funcţiile numeroşilor zei greco-romani, sau aceștia să se substituie după 
specificul lor'%2. Cum unicul zeu al lumii geto-trace — Zalmoxis — nu avea o 
iconografie şi nu este exclus, ca sub influenţa iniţială a cultului solar, a lui Ra, 
dacă avem în vedere contemporaneitatea Helios pentru Egipt şi spaţiul carpato- 
balcanic, numele său să fi fost tainic, tabu. În confuzia sincretismului din 
pragul creştinismului, mozaicul politeist greco-roman a atribuit Eroului — 
Căluşarului, slujitorul Tatălui Ceresc, Zalmoxis - , funcţiile multiple ale 
diverşilor zei, născându-se, în doctrina creştină, un sfânt — Cavaler, Erou — 
Sfântul Gheorghe, eroul, slujitorul zeului unic — cu nume de asemenea tainic, 
Dom(i)ne Deus, Domnul Zeu, Dumnezeu. Serbat la începutul primăverii, Sf. 
Gheorghe îşi însuşeşte toate atributele zeilor greco-romani ocrotitori ai naturii, 


1% Ibidem. 
"! Ibidem, pp. 32-34; inscripţia în fig. 12, p. 34. 
1 Parere exprimată şi de |. Venedikov, în Acta antiqua Philippopolitana, Sofia, 1963, p. 166. 


http://cimec.ro 


38 ION NANIA 


agricultorilor, pomicultorilor și viticultorilor, păstorilor şi vânătorilor, iar ca 
erou, biruitor al vrăjmașilor, al relelor şi întunericului, al diavolului — şarpe pe 
care îl ucide cu lancea ca vânător călare, deci tot reprezentant al cultului solar, 
românii preluând atât practicile romane de la Palia, sărbătoarea primăverii 
romane, a întemeierii Romei, prăznuită la 21 aprilie, cât şi toate obiceiurile 
ancestrale ale geto-dacilor, ceea ce ne dă „o idee clară de mulțimea rămăşiţelor 
din veacurile de copilărie ale omenirii care s-au păstrat în datinile și credințele 
poporului nostru şi ale altora care serbează în felul acesta ziua de Sf. Gheorghe, 
nu ca un praznic creştinesc, ci ca o sărbătoare păgână în toată puterea 
cuvântului“!%. Căluşarul Danubian, Sfântul Gheorghe,. plasat de doctrina 
creştină pe vremea lui Diocleţian'% (284-305), devine în concepţia românilor 
sinonim chiar şi cu Făt Frumos care omoară balaurul ce mânca fete ca drept 
răsplată pentru apa din fântână, poveste trecută de doctrina creştină în rândul 
minunilor Sfântului Gheorghe. În mitologia românească şerpi uriaşi „mănâncă 
oameni, mai ales fete şi încă de cele mai frumoase, pe cari le pândesc pe la 
puțuri şi fântâni. Oamenii, ca să nu moară de sete, se învoiesc cu balaurii, să le 
dea pe fiecare an câte-o fată, numai să-i lase în pace“"%. Mitul a fost preluat şi 
de doctrina creştină care plasează balaurul nu pe cutare vale din ţara noastră,!% 
ci „apr6ape de Palestina, patria sa (a lui Sf. Gheorghe, n.n.), în părţile 
Sirofinichiei, lângă cetatea Viritului, peste marea cea mare a Siriei, nu departe 
de cetatea Lida“!”. Faptul că monoteismul creştin a cuprins lumea geto-tracă și 
mai apoi greco-romană, bazându-se pe monoteismul bătrânului Zalmoxis, este 
oglindit şi în sincretismul Cavalerului Trac care substituie zeii greco-romani, 
dar nu și pe cei orientali, care vor fi înlocuiţi total abia după Hegiră, 622 d.Cr., 
nu de Dumnezeu, ci prin monoteismul islamic, prin Alah.' Nici spaţiul şi nici 
subiectul nu ne permite o abordare amănunțită a acestei probleme, însă ni s-ar 
putea reproşa asocierea Cavalerului Trac cu zeița Cybele, divinitate de origine 
frigiană. În acest caz nu trebuie pierdut din vedere că la greci Cybele a devenit 
„Mama tuturor zeilor“, confundată adesea cu Rhea, mama lui Zeus, devenind la 
romani Magna Mater!%5. Este vorba deci nu de o divinitate orientală, ci de una 
greco-romană, care putea fi socotită în perioada sincretismului Eroului Trac, 
sub influenţa noii doctrine ce-şi făcea loc, prima femeie, Eva, asociată 
iconografic cu pomul vieţii, mărul oprit şi şarpele, imagine biblică, deci nouă, 


1? L.A, Candrea, Iarba fiarelor, Studii de folklor, Cultura Naţională, Bucureşti, 1928, p. 111. 

14 Vieţile sfinţilor, pe cari'i prăznuește Biserica creştină ortodoxii de răsărit; ...Corectura şi 
supravegherea retipărirei s-a făcut de către Arhiereul Nifon N. Ploeşteanu, Vicarul Sf. Mitropolii a Ungro- 
Viahiei, Volumul VIII, Cărticica VII, din luna Aprilie, Tipografia Gutenberg, Joseph Gobi, Bucureşti, 1905, 
pp. 659 şi urm. 

"5 C. Radulescu-Codin, Îngerul Românului, poveşti şi legende din popor, Bucureşti, 1913, p. 4. 

1% Cercetările noastre din 1958 ne-au arătat convingerea poporului că pe văile râurilor lor s-a întâmplat 
evenimentul. 

1 Vieţile sfinţilor ..., pp. 727-728. 

1% Anca Balaci, Mic dicționar mitologic, pp. 111 şi 237. 

care în credințele antice reprezentase cultul „vegetației, fertilităţii şi vieţii, deci 
şi al vieţii de apoi fericite, al nemuririi“1%. „Sfântul Gheorghe (23 aprilie), care 
fusese soldat şi e deseori reprezentat călare luptându-se cu un balaur, e patronul 
războinicilor la greci; la germani, e patronul cailor şi al vitelor“"!%. În concepția 
poporului român Sf. Gheorghe a fost stăpânul cailor sălbatici, lucru care reiese 
din următoarea legendă din Mihoveni-Suceava: „Jidovii ... se sfătuiră de ce 
moarte să moară Sf. Gheorghe. Şi în urmă se hotărâră: să fie legat cu picioarele 
dinapoi ale unui cal sălbatic și apoi să dea drumul calului. Însă, în loc să-l lege 
jidovii de picioarele calului, Sf. Gheorghe, care era deprins a umbla cu caii, se 
aruncă cât ai bate din palme pe cal, și de acolo înainte: noroc şi sănătate, lasă 
pe jidovi cu buzele umflate şi cu gura căscată, uitându-se la dânsul cu ochii 
mari, cum se duce şi nu-i pasă“!!!. Şi mai interesantă este concepția românilor 
din sudul țării: „Cai sălbatici au fost în tot Burnasul și-n tot Bărăganul atâta 
vreme cât a stat pe pământ Sfântul Gheorghe, care-i îngrijea şi călărea de 
tropoteau câmpiile de alergatul lor și răsunau văile de nechezatul ascuţit. Sf. 
Gheorghe era judecătorul căluşarilor și se zice că ei, căluşarii, au călcat 
jurământul şi Sf. Gheorghe s-a supărat şi-a părăsit pământul. Rămaşi fără 
stăpânul lor, caii sălbatici au pierit şi ei. Tot Sf. Gheorghe să zice că a omorât 
un balaur uriaş venit din mare pe Dunăre şi pripășit lângă Giurgiu. L-a putut 
omori pentru că era călare pe un cal sălbatic, deoarece un cal domestic mirosea 
a balaur de la distanță şi nu putea fi strunit pentru nimic în lume. Calul sălbatic 
era deprins cu mirosul de sălbăticiuni şi nu se temea“!'?. Aşadar Sf. Gheorghe a 
fost judecătorul căluşarilor şi patronul cailor sălbatici, deci un cavaler de 
seamă, Cavalerul Trac într-o nouă iconografie. „În dimineaţa ajunului Sf. 
Gheorghe femeile scot toate sculele de ţesut afară, ca să răsară soarele peste 
ele, să poată avea spor la lucru“!!?, În seara aceleiaşi zile, numită Mânecătoare, 
în sudul judeţelor Argeș şi Dâmboviţa, ca şi prin Teleorman şi toată zona 
istorică Vlaşca, se pun ramuri verzi de salcie la porți, la fântâni, la case, iar la 
târle şi grajduri se pun ramuri de jugastru sau de tei. În dimineaţa zilei 
Sfântului Gheorghe copiii se scoală până în răsăritul soarelui, se spală, pentru 
ca în momentul când răsare soarele să stea în genunchi, cu fața la răsărit, pentru 
a-l privi cum răsare. Dacă locuința se afla într-o poziţie din care nu se vedea 
ieşirea soarelui la orizont, copiii mergeau în câmp, la marginea satului şi-l 
aşteptau cu flori de păpădie, coprine sau mărgăritar în mână. De Sf. Gheorghe 
la Straja-Bucovina se aprindea focul viu". În toată Câmpia Română 
obiceiurile de primăvară cele mai bogate şi mai general reprezentate „erau cele 


1% Constantin Scorpan, op. cit., p. 7. 

10 4, A, Candrea, op. clt., p. 119. 

1! S. FI. Marian, Serbătorile la Români. Studiu etnografic, III, Cint Bcimea, București, 1901, p. 266. 
112 inf. Banu Tinca (n. 1879), satul Braniștea, com. Oinacu, jud. Giurgiu, 1959. 

13 Artur Gorovei, Credinţi și superstii ale poporului român, Bucureşti, 1915, p. 330. 

' Ibidem, p. 361. 

ocazionate de festinul Sfântului Gheorghe. Deşi la prima vedere pare a fi o 
sărbătoare religioasă (creștină, n.n.), ea are un substrat străvechi, Sfântul 
Gheorghe semnificând pe plan mitic reînvierea naturii. Plecând de la acest 
aspect iniţial este firesc ca de data respectivă să se lege riturile de fertilitate 
agrară şi animală. Să nu uităm că pentru satul românesc tradiţional, ziua de 23 
aprilie coincide pentru majoritatea zonelor din ţară cu data plecării oilor la 
munte, când acestea se dădeau la cioban, ori acest eveniment nu putea rămâne 
nesărbătorit“"'5. Fără a mai continua discuţiile destul de vaste, mai ales despre 
mulţimea de obiceiuri prilejuite de această sărbătoare, Sfântul Gheorghe 
rămâne în primul rând un cavaler al cultului solar. 

Un alt cavaler, și el patron al cailor, despre care în Mozăceni-Argeş se 
credea că îngrijeşte caii care poartă soarele pe cer a fost Sântoader, zi în care pe 
Valea Drâmbovnicului se încurau caii şi în care aveau loc mari întreceri de 
călărie în fiecare sat, calul câştigător fiind împodobit cu flori aduse de către toţi 
locuitorii satului, încât părea un uriaş buchet multicolor şi se bucura de mare 
prețuire din partea locuitorilor. Sântoader cade în prima marțe din Păresimi, 
când toată lumea se lă cu apă în care s-a fiert iarbă mare. „Românii din 
Transilvania spun că Sân-Toader are şapte cai, cari sunt șapte feciori voinici şi 
frumoşi, dar cari au cozi şi copite de cai“; „Românii din Banat cred şi spun că 
Sân-Toader are şapte până la doisprezece cai, care asemenea sunt feciori 
frumoşi, făcuţi din feciorii ce şi-au părăsit drăguţele, dar că au cozi şi copite de 
cai, şi fiecare din ei este încins cu lanţuri. Mai departe cred și spun românii din 
Banat că Caii lui Sân-Toader sunt de două feluri, şi anume albi şi negri. Și caii 
cei albi prigonesc neîncetat pe cei negri şi, ajungându-i, încep a-i muşca cu 
gurile şi a-i bate cu copitele, şi de regulă nu se lasă până ce nu-i înving, Caii lui 
Sân-Toader, numiţi altmintrelea simplu şi Sân Toaderi, au şi zilele lor anume. 
Ei se pun, adică cad sau se încep totdeauna în prima marți la amiază din 
Păresimi şi ţin şepte, respectiv opt sau nouă zile, adecă până miercuri la amiază 
din săptămâna viitoare ... Sâmbătă e Calul cel Mare“''S. Până la sfârşitul 
secolului al XIX-lea în Leşile, pe Valea Mozacului-Argeş, vânătorul Marin 
Dogaru poreclit Lupu, poreclă moştenită din Vâlcul, din secolul al XVII-lea, 
vâna cu arcul întins cu o vână de cal tăiat în Sâmbăta Calului cel Mare'"”. 
Informaţia este deosebit de prețioasă dacă avem în vedere ştirea despre geţi, 
transmisă de Ovidiu: „Arcul lor întins cu o vână de cal nu trage numai o 
singură dată, ci este totdeauna încordat“!!%. Nu încape nici o îndoială că 
Sântoader este un personaj al cultului solar, în special după credințele din zona 
istorică Vlaşca. Numărul şapte arată ciclul lunar, iar faptul că aceşti cai sunt 


"15 Monica Budiş, Corelaţia obiceiurilor calendaristice cu celelalte obiceiuri cu referire specială Ja 
Câmpia Română, lifov-File de istorie, Muzeul Judeţean, Bucureşti, 1978, p. 573. 

"16 Sim. FI. Marian, op. cit., II, p. 41. 

' inf, loniță Buică (n. Sisu Ion, 2 septembrie 1887), Leşile, mai 1957. 

1 Ovidiu, Scrisori din Pont, |, 2, 21-22; Izvoare, |, p. 307. 

albi şi negri, cei albi ieşind întotdeauna învingători, ne aduc aminte ziua și 
noaptea, lumina şi întunericul, binele şi răul, dualismul iranian, dar şi concepţia 
ţăranului român cu privire la lupta permanentă dintre Dumnezeu şi dracu. 
Faptul că sunt şapte feciori frumoşi, cu cozi şi copite de cai, ne determină să 
vedem în ei nişte zei antropomorfi din perioada Dumnezeului - Cal, imaginat 
de vânătorii paleolitici. Cultul lui Sântoader, deşi cu reminiscențe foarte 
primitive, este mult diminuat în intensitate față de Căluş, dovedind deci o 
vechime mult mai mare. Căluşul a apărut la începutul epocii bronzului, odată 
cu instalarea monoteismului getic, căluşarii fiind slujitorii Tatălui Ceresc, ai lui 
Zalmoxis!!?, 

În concluzie, îndrăznim să afirmăm că Sântoader şi Sf. Gheorghe nu pot 
fi altceva decât „Cavalerii danubieni, divinități (eroi deveniți sfinţi, n.n.) de 
origine geto-dacică, cu nume antic necunoscut. Sunt reprezentaţi printr-o triadă 
alcătuită dintr-o zeiţă încadrată de doi cavaleri şi care poartă în suliță balaurul 
dacic şi calcă duşmanii sub copitele cailor. Cultul ior s-a răspândit în sec. II-IV 
d.Cr. în provinciile dunărene Dacia, Moesia, Pannonia şi Dalmația. Se cunosc 
228 reliefuri închinate acestor zei (eroi, n.n.) enigmatici, care nu au inscripții 
votive. Cavalerii danubieni aveau un cult secret (mistere). S-au contopit cu 
multe divinităţi romane şi locale (Cavalerul Trac, Mithra, Cybela etc.)“!2. 
Aceşti eroi-sfinți ai monoteismului geto-dacic au rămas şi pentru românul 
ortodox eroi sfinţi, cu aceleași atribute și, mai mult, cu aceleași ritualuri, ceea 
ce consolidează ipoteza noastră că monoteismul s-a păstrat, iar Domnul Zeu nu 
este altceva decât numele tabu al lui Zalmoxis, Tatăl Nostru, Tatăl Ceresc cum 
îi spune cu pioşenie bătrânul nostru țăran care-şi mai păstrează adevărata 
credință după 50 de ani de comunism. 

De-a lungul a peste 40 de ani de cercetări am cules mii de date despre 
credințele poporului român într-o mulțime de animale sfinte: mamifere, păsări, 
reptile şi chiar insecte, moştenite încă din pragul copilăriei umane şi păstrate 
datorită toleranței monoteismului getic şi celui ortodox, care a preluat toate 
aspectele spirituale ale timpurilor trecute, marginalizându-le, fără a le înlătura. 
Aşa s-a plămădit un suflet plin de iubire, blând şi statornic, sufletul poporului 
român. 

Obiectele apotropaice, cochilii de moluşte, dinţi de cerb, de urs, de lup 
sau de mistreţ, găuriți şi purtaţi la gât constituie elemente de magie şi superstiții 
care au dăinuit pe teritoriul României din paleolitic până azi, purtătorii lor 
crezând că vor căpăta însuşirile, agerimea sau puterea animalelor respective,!?! 


'1 Jon Nania, Rusaliile ..., loc. cit. 

1 D, Tudor, Dicţionar de istorie veche, p. 141; Nicolae Gostar, Culte autohtone în Dacia romană, An. 
Inst. Ist. şi Arheologie, laşi, II, 1965, pp. 237-254. 

'21 Jon Nania, Istoria vânătorii în România, Editura Ceres, Bucureşti, 1977, pp. 33-34 şi 258; idem, 
Vânatul pe teritoriul României, mărturii arheologice, istorice, folclorice şi etnologice despre mamifere 
dispărute şi pe cale de dispariţie, Editura Sport-Turism, Bucureşti, 1991, passim. 

reminiscenţe din fazele primare ale religiei orânduirii comunei primitive care a 
înălțat pe om pe o treaptă superioară lumii animalelor care-l înconjurau. 

Revenind la susținătorii politeismului geto-dacic, încercarea de a 
prezenta culte autohtone în Dacia romană, prin prezentarea unor divinităţi ale 
coloniştilor şi veteranilor veniți din toate colțurile Imperiului Roman," nu dă 
nici o probă serioasă în susținerea teoriei lor. Putem găsi în Dacia romană toți 
zeii panteonului greco-roman, precum și taţi zeii lumii de colonişti veniţi — ex 
toto orbe Romano — când vorbim de religia geto-dacilor avem în vedere Dacia 
până la cucerirea ei de către Traian, deoarece situaţia se schimbă după această 
dată când avem de-a face cu un mozaic de locuitori. Această lume pestriță de 
politeişti nu numai că venea cu zeii ei, dar putea crea pe pământul Daciei 
divinităţi noi, în legătură cu specificul nou al provinciei Dacia. În această 
categorie intră zeitățile cu epitetul placida,!2 Diana mellifica,'% şi alte multe 
zeități'?5 care nu au aparținut monoteismului geto-dacic şi nici ortodoxia nu 
le-a admis. Să nu uităm că dacă în toate provinciile Imperiului Roman se 
găsesc numeroase documente epigrafice care atestă divinităţi cu nume sau cu 
epitete autohtone, acestea lipsesc cu desăvârşire în Dacia. S-ar putea bănui, şi 
nu fără temei, că romanii au fost împotriva religiei geto-dacilor, ceea ce a 
determinat lipsa totală a documentelor epigrafice ale zeităţii locale. 

Interdicția are la bază două motivări: în primul rând monoteismul; 
romanii luaseră o lecție dură de la evrei şi nu doreau să se repete situaţia și în 
Dacia unde populaţia era mult mai numeroasă. În al doilea rând elementele 
comune monoteismului geto-dacic cu creştinismul interzis cu desăvârşire de 
statul roman; situația putea fi foarte gravă pentru cuceritori, dacă avem în 
vedere că dacii sfidau moartea, crezând că ei nu mor, ci merg dincolo, în ceruri, 
la Zalmoxis, aşa cum creştinii credeau în fericirea de după moarte, în rai. 

Dar continuarea monoteismului geto-dacic cu cel ortodox nu poate fi pe 
deplin înțeleasă fără studierea etnoculturii spirituale a poporului român. Lăsând 
la o parte cultul solar moştenit în ritualurile şi credințele noastre de peste 3000 
de ani, despre care s-ar putea scrie câteva volume, vom încheia cu un singur 
ritual pe care l-am prezentat cu altă ocazie'$. Este vorba de zăuplecat, ritual 
practicat pentru primirea băiatului în rândul vânătorilor; se împlinea în ziua 
Sfântului Gheorghe din anul în care băiatul împlinea 15 primăveri, cu condiția 
ca acesta să fi primit botezul cu roua stejarului la împlinirea vârstei de trei şi 
şapte ani. Acest obicei se practica în pădure, într-un loc special ales, lângă un 
stejar multisecular, aşezat pe o popină şi începea din momentul intrării grupului 


'* Nicolae Gostar, Culte autohtone în Dacia romană, An. Inst. Ist. Arh. Iaşi, II, 1965, pp. 237-253; 
bibliografia acestei probleme în nota |, p. 237. 

'2 Ibidem, pp. 239-241. 

2 Ibidem, pp. 241-243. 

'3 Ibidem, pp. 243-253. 

'% lon Nania, Vânătoarea — cultură, obiceiuri, tradiţii (11), VPR, Anul XLIX nr, 5, mai 1996, pp. 16-17. 

în pădure, când popa se oprea cu fața spre răsărit şi se închina de trei ori, 
rostind de fiecare dată: „Primeşte-ne, Tată Ceresc, în biserica Ta, în sfânta 
pădure, casa Ta în care sălăşuiesc toate viețuitoarele pe care ni le-ai dăruit nouă 
spre vânare şi hrană“. Toţi participanţii, tot cu fața spre răsărit, se închinau și 
rosteau: „Să ne primească şi să ne ocrotească în sfânta Lui biserică“. Naşul 
boteza cu roua unui stejar pentru a treia oară pe fin, de această dată 
adresându-se divinității supreme: „Zău, Tată din ceruri, dă-i lu' (cutare) tăria 
sfintei Tale biserici, a stejarilor cei mai bătrâni şi sănătoşi, pentru împlinirea 
credinței, pentru întâmpinarea primejdiilor şi răpunerea fiarelor. Sfânta apă a 
cerului o să-l spele de păcatul uciderii lor şi toată viața să rămână curat şi 
luminat ca roua din cer picat“. Această formulă se repeta de trei ori şi de fiecare 
dată participanții se închinau şi spuneau: „Aşa să-i ajute Dumnezeu“, iar popa 
îşi făcea semnul crucii şi închina tăuraşul, făcându-i semnul crucii pe frunte. La 
locul desfășurării ritualului popa sacrifica după un ascunziș vegetal tăurașul, îl 
jupuia şi venea cu pielea pe care naşul o punea pe capul băiatului îngenunchiat 
lângă tulpina stejarului de care îşi lipea fruntea şi brațele şi depunea jurământul 
de vânător: „Zău, Tată Ceresc, împărat al tuturor celor ce se văd şi celor ce nu 
se văd, voi cinsti toată viața marea Ta casă, biserica în care viețuiesc toate 
sălbăticiunile ce ni le-ai dat nouă vânătorilor, voi feri puii lor şi nu voi ucide 
zburătoarele necurate pentru om; voi păzi legea din moşi-strămoşi şi dacă altfel 
voi face, să mă răpună sfântul Tău taur negru, să mă sfâşie pajura Ta sfântă şi 
puii sfinților corbi să mă mănânce. Aşa să fie, Tată din ceruri, zău“. 

Trecând peste multe amănunte cu privire la desfăşurarea ritualului, 
menţionăm doar că prin întreaga sa practică ne dovedeşte datarea cu siguranță 
în perioada de înlocuire a idolatriei neolitice cu o religie solară, plămădită 
odată cu zămislirea lumii galactice. Totul este patronat de o singură divinitate, 
Tatăl Ceresc, Zalmoxis,!2? despre care părintele istoriei, Herodot, ne spune că 
unii dintre geţi „îl mai numesc şi Gebeleizis“. Numele Tatălui Ceresc a rămas 
tabu și numai simpla grăire a cuvântului deus, păstrat sub forma autohtonă zău, 
a rămas jurământul cel mai sacru al românului. Zăuplecatul este şi el un 
jurământ de supunere şi ascultare față de divinitate, format tot din două cuvinte 
latine: deus + plicare. De altfel principalele noastre cuvinte creştineşti sunt de 
obârşie latină, dar cel mai semnificativ rămâne biserică, cuvânt care este numit 
al nostru, socotit a proveni din lat. basilica, ae, dar care, se pare, este mult mai 
vechi, provenind din gr. basiliki, ce nu poate fi despărţit de basileas - basileus, 


1% Jon Nania, op. cit., loc. cit. Deşi noi am folosit în manuscris forma Zalmoxis, a fost schimbat în Zamolxis. 
Nu ne surprinde că oamenii noștri nu înţeleg să respecte dorința autorului; este vorba de o veche meteahnă a 
redactorilor obişnuiţi astfel. Sunt și autori care nu admit forma redată de Herodot şi de ctre majoritatea 
autorilor antici — Zalmoxis, ei cunosc o vastă bibliografie, dar nu cunosc etno-cultura românească, iar 
scriitorii antici le sunt cunoscuți din alți autori moderni. Am cita în acest caz: Vasile Florea, Câteva 
consideraţiuni asupra teonimului Zamolxis, Carpica, XVIII-XIX, 1986-1987, Complexul Muzeal Judeţean 
Bacău, 1987, pp. 21-29. 

basileis, basileion, basileyo ş.a. Latinii au împrumutat destul de târziu 
basilica, dându-i sensul de zidire mare, aflată în forul din Roma și din alte 
oraşe, în care magistraţii judecau, așadar un sediu al tribunalului, casa în care 
se împărțea dreptatea şi totodată o „casă a împăratului“. Jurământul de primire 
în rândul vânătorilor arată clar că monoteismul getic poseda termenul într-o 
formă autohtonă, preluată de ortodoxia românească. Biserica era casa mare (în 
cazul vânătorilor, pădurea) a Tatălui Ceresc, „împăratul tuturor celor ce se văd 
şi celor ce nu se văd“, „în care viețuiesc sălbăticiunile“. 

În concepția geto-dacilor divinitatea supremă era deci „împărat suprem“ 
dar şi Tată Ceresc, aşa cum şi creştinii spun „Tatăl Nostru, care eşti în ceruri“, 
rugându-se să „vie împărăția Ta“, iar în „Rugăciunea către Dumnezeu Tatăl“ a 
Sfântului Macarie cel Mare, divinitatea veşnică este „Împărat a toată făptura“. 
Că divinitatea geto-dacilor, Zalmoxis, era o zeitate celestă, solară, se dovedeşte 
şi prin semnificaţia adj. basilikos „regesc“, „strălucitor“, corelat cu vb. 
basileyo în sensul de „apunere a soarelui, a aştrilor“, ori cu s.n. basileyma, 
„apus de soare“. Dacă socotim biserica — basilica — , marea pădure care 
acoperea teritoriul getic, să nu uităm că la apunere soarele „se piteşte mai întâi 
în pădure“, „după pădurile de pe dealuri şi munţi“(credinţe generale în spațiul 
românesc), putând fi privit mai bine de ochii muritorilor, iar splendoarea 
strălucirii cereşti şi a peisajului ne aminteşte de frumuseţea odăjdiilor şi a 
bisericii creştine, amintind sensul poetic al gr. basileyma „apunerea soarelui“. 
Mai adăugăm la acestea şi respectarea cu sfințenie a pădurii, a copacilor, de 
către ţăranul român până la dezastrul declanşat de târşirile dictaturii comuniste. 
Dacă Zalmoxis ar fi fost o zeitate chtoniană, cultul şi ritualurile geto-dacilor nu 
s-ar fi desfăşurat pe înălțimile munţilor. Vânătorii din zona istorică Vlaşca 
neavând înălțimile semeţe, împlineau zăuplecatul pe o popină, pe un loc mai 
ridicat, unde popa sacrifica vițelul (tăurașul) negru. În cazul acesta ni se pare 
anacronică afirmaţia din dicționarele şi din toate cărțile noastre de istorie cum 
că s.m. popă l-am avea din sl. popa. Primii slavi creştinați au fost bulgarii, în 
anul 865, când mai întâi țarul Boris s-a creştinat, botezându-se Mihail, după 
numele nașului său Michael al III-lea (842-867), împăratul Bizanțului. Să nu fi 
avut creștinii daco-romani, românii, timp de aproape 600 de ani popi care să le 
oficieze ceremoniile ? La romani popa era persoana care înjughia animalele 
jertfite zeilor şi tot el era acela care pregătea focul şi sarea, la fel ca şi popa din 
ritualul nostru vânătoresc. În acest caz noi am putea moşteni s.m. popă din lat. 
popa, ae şi nu din bulgară. După câte cunoaştem, în latină acest termen a fost 
folosit abia în secolul I d.Cr. de către A. Persius Flaccus (36-62 d.Cr.). Ulterior 
lunius luvenalis (cca. 60-cca. 135 d.Cr.) a folosit şi termenul popanum, preluat 
din gr. popanon, un fel de turtă pentru jertfe. Oare aceasta nu este pâinea popii, 
adusă de naş la zăuplecat ? Nu este ea colacul popii, pe care gospodinele îl 
pregătesc la căpețele pentru a-l dărui preotului? Credem cu convingere în 

autohtonia termenului popă, preluat de ortodoxie din ritualurile monoteismului 
petic; celelalte popoare latine, creştinate ulterior daco-romanilor, au adoptat 
termenul gr. presbyteros „bătrân“, folosit în latină cu sensul de preot abia la 
începutul secolului al III-lea de către Tertulianus (cca. 160-cca. 230 d.Cr.). 

Aşadar studierea temeinică a obiceiurilor noastre străvechi, pe care 
dictatura comunistă le-a interzis, oprind până şi studierea lor, poate aduce 
lumină pentru multe aspecte istorice rămase necunoscute, falsificate din 
necunoaștere, sau chiar din rea voință, cum au făcut-o unii pretinşi istorici, 
celednici slugarnici ai slavismului care au căutat până și obârşia Tatălui Ceresc, 
Zalmoxis, în rusescul zemlia, iar manualele şcolare au generalizat forma 
Zamolxis în loc de Zalmoxis cum ni l-a consemnat părintele istoriei; 
schimbarea numelui cu răd. Zal — în cel cu baza Zam -— din articolul nostru, este 
o dovadă a impunerii lui prin manuale şi cursuri. Nu ne surprinde faptul că 
timp de peste 20 de ani, începând din 1967, ni s-a refuzat pretutindeni 
publicarea studiului de faţă. Cu greu am reuşit publicarea lui prescurtată şi fără 
bibliografie, într-o revistă de dincolo de cortina de fier!?. 


'2% jon Nania, Au fost dacii politeişti ?, Noi Tracli, Milano, Anul îll, nr. 39, Noiembrie 1977, pp.l-6 și 
nf. 40, Decembrie 1977, pp. 4-8. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


CONSIDERAȚII JURIDICE ASUPRA UNUI TESTAMENT 
DESCOPERIT LA SUCIDAVA 


ILIE ŞANDRU 


Roma a impus în teritoriile cucerite principii juridice identice, indiferent 
de tipul provinciei (senatoriale sau imperiale) sau de situarea geografică, dar 
ținând cont de tradiţia juridică a unor teritorii, incluse într-o provincie, şi care 
aparținuseră iniţial unor oraşe cum este cazul oraşelor grecești sau 
greco-orientale. Aici au fost păstrate conform lui jus Gentium, sau, în cazul 
grecilor, datorită vechimii, acele valori juridice care nu contraveneau 
principiilor dreptului privat roman. 

Bibliografia juridică romană este foarte vastă. Dar, corelarea și 
verificarea informaţiilor din textele juriştilor romani (la rândul lor uneori 
contradictorii) cu cele din inscripţii şi interpretarea lor juridică apoi istorică nu 
este în general realizată!. Juristul întâmpină dificultăți epigrafic-istorice (istoria 
provinciilor, prosopografie, cronologie, evoluţia dreptului roman şi condițiile 
social-politice ale acestuia), iar istoricul o vastă cercetare cu o terminologie 
juridică mai greu accesibilă datorită conotaţiilor moderne pe care cercetătorii 
dreptului roman se străduiesc să le găsească, 

În ceea ce priveşte provincia Dacia informaţiile legate de aplicarea 
dreptului privat roman sunt puţine: tăblițe cerate (cercetate parţial — contracte, 
depozit, împrumut, lichidităţi, cotizaţii, returnări de fonduri) și menționarea în 
inscripții a unui defensor sau a unor heredes'. 

Interesantă este însă o inscripţie ce provine de la Sucidava — un fragment 
de testament?. Parţial păstrat fiind, putem stabili câteva aspecte legate de 
calitatea testatorului sau dreptul de a lăsa testament. Analiza comparativă cu 
alte astfel de izvoare juridice din provincii imperiale ar putea clarifica 


''Th. Mommsen, Manuel des antiquites romaines, vol. , Paris 1899, p. 35; F. de Visscher, Etudes de droit 
romaine, Paris, 1931, p. 24. 

? IDR, |, cu bibliografia cercetărilor dreptului roman în Dacia p. 165-190. 

2 1DR, II, 187 (CIL, IM, 14493). 

problema proprietăţii de tip provincial“. Instituţiunile lui Gaius” rămân una 
dintre sursele de bază în cercetarea aplicării dreptului roman datorită 
precizărilor în legătură cu dobândirea şi transmiterea proprietăţii, testamentul, 
drepturile şi obligațiile moștenitorilor, condiții de moştenire, etc. 

Revenim la testamentul de la Sucidava. Nu cunoaştem vreun statut urban 
pentru această aşezare, dar exista un territorium ce a făcut parte din ager 
publicus. Coloniștii şi veteranii din zonă dețineau loturi î în possessio sau cu 
drept de usus fructuss. Numeroase villae rusticae! şi pagi depindeau de 
această așezare organizată cvasi municipal”. Aici se desfăşura o viață 
economică intensă, dată fiind poziţia ei — Dunăre — Isker — Olt, unde funcționa 
un serviciu de vamă, ateliere de cărămidărie, ceramică şi metalurgie. Era un 
punct de descărcare al mărfurilor venite de peste Dunăre (calcar de Vraţa, terra 
sigillata, etc) şi implicit un teritoriu agrar necesar aprovizionării cu produse 
alimentare într-un centru prosper şi important pentru Imperiu până târziu în 
secolele V-VI. Construcţiile urbane, urbanistica, existența unui territorium ne 
dovedeşte că aici s-au putut concentra categorii sociale implicate în activități 
productive şi chiar o elită urbană (ordo, curiales, etc.). Acești întreprinzători 
particulari cunoșteau bine pârghiile economico-juridice ale economiei deschise 
ce caracterizează perioada sec. II-III a lumii romane. 

Testamentul descoperit la Sucidava a fost folosit doar pentru atestarea 
relațiilor juridice în Dacia” sau economice!'l. De aceea o analiză juridică se 
impune. 

Validitatea testamentului, ca întreg, reiese, pe de-o parte din stilul juridic 
adoptat de cel care a redactat textul, care poate fi testatorul însuşi sau un jurist- 
questor. Câteva expresii sunt notabile. De exemplu formula damnas (esto), 
însemnând condamnat la..., obligat la... este un cuvânt indeclinabil, arhaic, 
formă sincopată a lui damnatus, participiul perfect de la damno, -are, -avi, 
-atum şi datează în textele juridice încă din perioada preclasică, deci este 
consacrat!!. Identic este şi cazul formulei volo (iubeo), vreau şi poruncesc. 
Textul dă impresia a fi fost alcătuit de un jurist sau un personaj important 
(titularul), oricum cunoscător a dreptului roman şi al limbii latine în formule 


* Chestiunea aceasta a fost susținută de mine într-un referat al tezei de doctorat şi a stârnit discuții 
bibliografic-metodologice pasionante între criteriile arheologic-epigrafice împotriva celor juridice și chiar de 
lectură a inscripţiei în cauză. 

* Gaius, Instituţiunile (trad. Aurel N. Popescu), Buc. 1982 (excelent studiu introductiv cu o critică a 
izvoarelor şi a bibliografiei). 

* O. Toropu, C. Tătulea, Sucidava, Buc. 1987, p. 154; IDR, II, 190. 

7 Gh. Popilian, Arhivele Olteniei, 6 (1989) p. 54-63. 

* R. Ardevan, Viața municipală în Dacia romană (diss.), Cluj-Napoca, 1994, p. 74. 

” Gr. Tocilescu, Fouilles et recherches arheologiquea en Roumanie, Bucarest, 1900, p. 187-215 (se 
precizează că monumentul „indique l'tpoque d'Antonin le Pieux"; D. Tudor, Oltenia romană, IV, p. 408, 
„anumite dispoziţii pentru păstrarea mormântului“. 

'0 M. Macrea, Viaţa în Dacia romană, Buc. 1969, p. 158 (importul de „vinum“). 

'! Într-un alt testament (108 d. Hr.) —P. F. Girard, Textes de droit romain, Paris, 1937, p. 807. 

juridice. Modificareă topicii, cu sens emfatic juridic sau retoric, întăreşte opinia 
noastră că este vorba de un testament care poate constitui o bază solidă (din 
păcate unica, până acum, pentru Dacia) pentru câteva consideraţii juridice 
asupra proprietăţii funciare în Dacia. Dreptul roman clasic şi procedura nu 
impun folosirea unor formule dar prezența lor arată autenticitatea şi claritatea 
stilistică a dispoziţiilor legale — conforme, dreptului roman. 

Conţinutul testamentului depășește ceea ce s-a spus până acum despre 
prevederile sale, doar instituirea unui uzufruct condiționat de îndeplinirea 
sacrificiilor anuale (sacra)? sau clasificarea inscripţiei în categoria celor care 
se referă la dreptul mormintelor!?, chestiune ce aparţine religiei romane dar și 
la delimitarea unui spaţiu sacru într-un dominium ce impune moral-religios 
respectarea dispoziţiilor consacrând astfel locul (locus religiosus). 

Anonimul testator este un caput (are deci capacitatea juridică de a testa) 
el face de altfel uz de ius commertcii, (dreptul de a încheia un act juridic 
potrivit dreptului civil roman)!“ specific raporturilor dintre cetățeni. lus 
commercii conform lui ius civile permite mancipatio!* — dobândirea unei 
forme de proprietate. Acest drept îl pune pe cetățean în situația de a achiziționa 
un bun imobil „susceptibil“ (termen greu de explicat la Gaius — care-l lasă 
suspendat, ca de altfel şi comentatorii lui) de proprietate quiritară. 

Testatorul, prin invocarea mormântului (locus religiosus) arată calitatea 
lui de deținător (posesor sau concesionar) ce-i va permite redactarea 
testamentului ce consacră la rândul lui voința fostului deținător sau în termeni 
juridici — un de cuius (cel care transmite moştenirea) ce devine prin actul 
transmiterii nud proprietar. 

Interesant este faptul că testatorul (testemanti facti — capacitatea de a 
face testament) precizează stipulații — formule specifice dreptului quirita — 
volo, damnas — sau chiar condiţii ce pot deschide un proces de atacare în 
clauză datorită precizării „urmaşilor direcți sau indirecţi““ cunoscându-se că cei 
direcți aveau întâietate la succesiune, testatorul în felul acesta printr-o precizare 
bine elaborată juridic îşi rezervă numirea succesorilor în acelaşi scop de a-și 
perpetua sacrificiile la mormânt. Acest gen de testament şi dispoziţiile sale 
presupun o procedură specifică lui ius Quiritium deoarece în cazul unui proces 
de atacare a succesiunii se aplică ius civile. Această contradicţie între două 
tipuri de proprietate (două forme dominium și possessio-concessio) a generat 
discuţii între şcolile vechi. De aici a rezultat un izvor de drept, puţin cunoscut 
derivat din speţe şi proceduri. Presupunem că de aici a pornit şi evitarea 


'2 M. Macrea, op. cit. p. 297. 

1 F, de Visscher, LE drolts des tombeaux roman, Milano, 1963, p. 83. 
1 Gaius, |, 89. 

'* Ulpian, $0, 15,1, 8. 

precizării exacte a noțiunii de proprietate provincială şi folosirea deci a 
formulei „susceptibil“ de proprietate deplină '*. 

Deţinătorul celor două jugera de vie este posesorul sau concesionarul 
unui fond. Posesiunea este exercitarea unui drept manifestat asupra unor bunuri 
incorporale sau corporale!” şi din prima categorie fac parte şi drepturile de 
succesiune, uzufructul sau obligațiile. 

Precizarea aceasta a lui Gaius este foarte importantă pentru că astfel 
testatorul poate fi posesor-concesionar şi are dreptul de a institui, indiferent de 
forma prin care deţine via şi casa, uzufructul şi impune condiții prin dispoziţii 
testamentare. 

Moştenitorul se obliga astfel de două ori: o dată prin dispoziţii şi 
calitatea de succesor (condiţii complementare reale) şi a doua oară prin 
consacrarea fondului pe care-l deţine-moşteneşte, indiferent de calitate 
(moştenitor direct condiţionat — indirect deci — uzufructuar) prin prezența 
mormântului  (epitafului) care-l obligă moral religios. Nerespectarea 
dispoziţiilor testamentare îl fac decăzut din drepturile succesorale şi acuzat de 
împietăţi (Foustel de Coulanges). Deţinerea unui fond prin possessio sau 
concesio şi impunerea unui usus-fructus prin testament nu cere obligatoriu ca 
deținătorul (proprietarul) sau testatorul să-şi exercite aceste drepturi reale în 
baza lui ius civile sau în calitate de proprietar de tip dominium ex. i. Q. — 
bineînţeles dacă permite statutul social de cetățean. 

Aici s-ar impune o precizare. Vedem că inscripţia de la Sucidava datează 
din sec. II d. Hr. — stilul juridic, genul testamentar — epitaf, literele îngrijit 
gravate (C.C. Petolescu) precum şi concluziile social juridice ne determină să 
facem această precizare. 

În Dacia, pe lângă relaţii determinate de raporturi funciare există şi 
informaţii despre existența unor raporturi patrimoniale perfecționate (vânzare- 
cumpărare pe credit, împrumut cu dobândă, garanţii personale, relaţii în cadrul 
colegiilor). Toate acestea demonstrează existența unor menţiuni despre 
mancipaţii, stipulaţii, fide promisiuni (existența terțului în relaţii patrimoniale). 
Aceste clauze contractuale sunt încheiate între persoane juridice şi fizice care 
au arendat devenind (conductores) în baza unor contracte (locatio operarum), 
elemente juridice ce explică natura lui patrimonium Caesaris. Aceasta este 
proprietatea deplină ce se poate dezmembra în părţi — fără ca întregul să-şi 
modifice statutul. 

Capacitatea de a testa, ceda în parte, arenda, sunt drepturi din ius civile 
şi care nu afectează pe proprietar — posesorul are drept de transfer al bunurilor, 
dacă îndeplineşte calitatea de posesor sau concesionar. Din textul testamentului 
nostru rezultă clar că testatorul anonim putea fi cetățean, chiar italic, ce uzează 


' Gaius, 11, 27. 
"1 1Qem, II, 11. 

(ius utendi) după propria voință de ius abutendi (testament, legat, 
fideicomis)!$. 

Uzufructul întâlnit prin testamentul de la Sucidava nu trebuie interpretat 
ca o gravare a proprietății deţinătorului, ci el doar oferă garanţii 
uzufructuarului, conform vechiului principiu roman „a avea sau a nu avea“ “, 
Dreptul de uzufruct, spre deosebire de proprietate are un caracter temporar, în 
mod obişnuit viager. Exercitarea dreptului de uzufruct, nu presupune existența 
unor obligaţii pentru nudul proprietar sau uzufructuar, deoarece ambele părți 
sunt titulare de drepturi reale. Testamentul ne precizează o condiţie, de 
validitate — întreţinerea sacrificiilor — obligându-l pe cel ce acceptă titlul de 
uzufructuar — să o accepte iniţial fără a-i leza această calitate după accept. 
Penalitățile introduse — plata unei amenzi şi pierderea dreptului de uzufructuar 
- sunt legate, fiind impuse de deţinătorul (posesorul — posesiunea se pretează la 
uzufruct) de drept. Dispoziţiile testamentare, sunt — în ceea ce priveşte dreptul 
privat roman, corecte; chiar desprindem o definiţie — cea a uzufructului — rodul 
viei şi folosința unei case (habitatio) şi o posibilă fundație (C.C. Petolescu)” 
instituită prin penalități financiare ce devin un buget pentru noul uzufructuar 
sau moştenitor, în același scop de întreținere a mormântului. 

F. de Visscher menţionează inscripția, testamentul în speță, în contextul 
unor referiri la usus-fructus și uzitarea acestei forme de deţinere. Consideră că 
este foarte dificil de stabilit, conform izvoarelor, forma clară de acordare a 
acestui drept şi raporturile ce se stabilesc între părți. Lipsa unor precizări exacte 
duce la interpretări şi opinii („Tout dâpandait de l'interpretation“). 

Trebuie remarcat că în materie de usus-fructus testamentul este corect 
redactat. În favoarea acestei afirmaţii aducem următoarele argumente: un locus 
religiosus poate impune moştenitorilor anumite obligații: folosirea unor anexe 
profane în schimbul respectării prevederilor testamentare, conform 
Constituţiilor de la Traian la Filip Arabul”. Testatorul, prin menţionarea 
separată a uzufructului într-o casă și. vie poate avea două persoane diferite care 
se vor ocupa de mormânt, posibilitate care nu contravine prevederilor legale 
amintite de juristul Ulpian'“. La moartea sau înlocuirea prin nerespectare a 
testamentului se încheie regimul uzufructuar ce poate fi înlocuit prin 
fideicomis?, dar oricum vânzarea este imposibilă”. 

Din această scurtă analiză a acestui fragment de testament se poate 
observa că în Dacia exista cadru juridic eficient pentru aplicarea şi respectarea 


'% Jakotă, Drept romaa, laşi, 1993. 
'? A.D. Hargreaves, An Introduction to the Principles of Land Law, London, 1963, p. 43. 
* Delictul uzufructului ține totuşi de răspunderea civilă. 

normelor dreptului privat roman?. Testamentul este corect redactat, nu sunt 
chestiuni care ar putea constitui motive pentru atacarea juridică. Se pune 
problema însă cine este persoana — testatorul (posibil italic sau italo-romano 
provincial) şi care era statutul fondului pe care-l deținea. Prevederile 
testamentare demonstrează o posesie deplină de tipul dominium, dar nu 
obligatoriu deoarece solul provincial se poate preta la relaţii juridice de tip 
moştenire, testament — obligații, uzus-fructus ca fiind drepturi reale şi conform 
lui Gaius, susceptibil de proprietate. Testatorul face precizări ca şi cum ar fi 
fost un adevărat deținător al unui fond din categoria dominium ex. i. Q, într-o 
zonă a Daciei unde nu exista, cel puțin pentru secolul al II-lea jus Italicum?, 
dacă acest fapt poate echivala juridic solul italic cu cel provincial. 


ANEXA 
Testamentul de la Sucidava 
IDR, II, 187 
[volobeo ............... „sase. Curatoribus sepulchri mei fructum] 
[v] in eram iug (erum) II (duorum) ...................[et usum eius aedifi-] 


[ci] quod iunctum sepu [Ichro meo est concedere sub suprascripta] 
condicione quicumq [ue hereditatem adierit ex heredibus meis] 

5 vel ex is per gradus v [el qui substitutus erit, si quis eorum) 
interciderit. Volo iubeo [heredes meos curatorem sepulchri mei) 
in locum eiu <i> s, qui obierit aut officium suum deseruerit, ] 
Substituere eadem co [ndicione qua curatores supra instituti sint), 

10  sitetquicumque ea [condicione curator institutus aliquid neglexerit) 
pertinens ad voluntat [em meam dimittatur eique alius sufficatur ut] 
sit, qui ex iussu meo in [sepulchro meo quotannis sacra faciat] 
ita u [t s(upra) s(criptum) e(st)] 

Ut eae vineae et aedifici [cium curatoribus reservata ? sint, ius heredibus) 
meis aps [it] dand [i ea aut alienandi. Si quis voluerit vendereea) 

15  autalienare q [uod adversus voluntatem testamenti mei] 
fecerit, venditio et [alienatio irrita sit et (denariorum) ......... 


5 Înur-un studiu recent publicat de către prof. univ. dr. loan Piso, L'aristocratie municipale de la Dacie et 
la grande proprittt foncitre in Latifundium au latifundo, Htritage de Rome — une crtation măditvale 
ou moderne, Publications du Centre Pierre Paris, 1995, p. 438, se propune o împărțire a lui ager pubiicua 
din Dacia după un raport 10-1-1 corespunzând teritoriilor civile, militare şi fiscale, pornind de la situația 
militară identică întâlnită în Dacia şi Germania Inferior (cf. Ch. B. Ruger, Germania Inferior Graz - 
Cologne, 1968). Consider că testatorul amintit deținea o proprietate în teritoriul civil al Sucidavei. 

*% Pentru Jus Italicum şi aspectele sale juridice: cf. Fr. de Maritimo, Storia della constituzione romana, 
Napoli, 1965; J]. Bleicken, în Chiron, 4, 1974, p. 371; 384-390, iar pentru Dacia: N. Gostar în Anuarul 
Institutului de Istorie și Arheologie, laşi, 6 (1969), p. 127-139. 

m(ilia) dare damnas esto. Pecunia] 

ea reliquo [ru] m caus [a hereditati adcrescat ..............e ceeace neeeeee ] 

ita ut post [mortem meam curatores quotannis sacra faciant) 

ex fructu s [upra scriptarum vinearum] 

+ «. Voiesc şi poruncesc ... ca rodul a două iugăre de vie ... şi folosința 
clădirii care este ataşată mormântului meu să fie lăsată, sub condiţia arătată mai 
sus, îngrijitorilor mormântului meu, oricare ar dobândi moştenirea dintre 
descendenții mei direcți sau dintre acei de grad mai îndepărtat sau oricare ar 
înlocui pe vreunul din aceştia decedat. 

Voiesc şi poruncesc ca moştenitorii mei să pună un nou îngrijitor al 
mormântului meu, în locul aceluia care ar deceda sau şi-ar părăsi serviciul, în 
aceleaşi condiţii în care, mai sus, au fost instituiți îngrijitorii şi care să-și facă 
serviciul la fel şi ... lar oricare îngrijitor, instituit după această condiţie, ar 
neglija ceva din voința mea, să fie îndepărtat şi înlocuit cu altul ca să aibă cine 
să facă în fiecare an sacrificiile la mormântul meu, aşa cum s-a scris mai sus. 

Pentru ca acea vie şi clădire să fie rezervată pentru îngrijitori, 
moștenitorii mei să nu aibă dreptul să le dea sau să le înstrăineze. Dacă vreunul 
ar avea să le vândă sau să le înstrăineze, ceea ce ar fi împotriva voinţei 
testamentului meu, vinderea sau înstrăinarea să fie nulă, iar el să fie condamnat 
să plătească ... mii de denari. Aceşti bani să se adauge la moştenirea 
celorlalţi ... încât, după moartea mea, îngrijitorii să facă în fiecare an sacrificiile 
din venitul viei susnumite“. 

MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


UNDE A FUNCȚIONAT PRIMUL LĂCAŞ AL MITROPOLIEI 
ȚĂRII ROMÂNEŞTI ? 


CRISTIAN MOISESCU 


După o lungă perioadă de tăcere, în urmă cu peste trei decenii a intrat 
subit în atenţia cercetătorilor vechii arte româneşti problema localizării primei 
biserici a Mitropoliei Ungrovlahiei. În acest sens, Pavel Chihaia, Emil 
Lăzărescu, Ana Maria Musicescu şi Răzvan Theodorescu au încercat să 
demonstreze că biserica domnească Sf. Nicolae din Curtea de Argeş ar fi 
îndeplinit iniţial rolul de catedrală mitropolitană. 

Primul şi cel care a susținut cu obstinaţie teza respectivă a fost Pavel 
Chihaia. Încă din anul 1967, acesta citează părerea neconfirmată de nici o 
lucrare bibliografică elaborată de N. Iorga, după care marele savant, profund 
cunoscător al vieţii medievale din Țările Române, ar fi susținut că primul lăcaş 
al mitropoliei fusese adăpostit de biserica Sf. Nicolae Domnesc?. Cu toată 
inadvertența amintită, N. lorga menţionează că biserica în cauză „a fost înălțată 
de Basarab Vodă, care poate fi privit drept cel dintâi printre domnii care au 
înobilat cu biserici — bineînțeles de zid — pământul ţerilor noastre““. Închipuita 
citare a lui N. Iorga întâlnită la Pavel Chihaia este preluată surprinzător şi de 
Răzvan Theodorescu'. 

Cel de al doilea argument pe care se sprijinea supoziţia lui P. Chihaia, 
este legat de identificarea a două steme de piatră provenind de la tot atâtea 
turnuri-clopotniță ale aşezământului ce s-au aflat pe locul mănăstirii Argeşului: 
una aşezată de Vlad Dracul (1436-1442; 1443-1446) iar alta de Neagoe 


' Pavel Chihaia, Cele două lăcașuri ale Mitropoliei din Curtea de Argeş, deduse din hrisoavele bisericii 
lui Neagoe Basarab, în „Mitropolia Olteniei“, XIX (1967), nr. 7-8, p. 597-612; ibidem, în „Din cetâţile de 
scaun ale Ţării Româneşti“, Bucureşti, 1974, p. 46-65. 

? Citează închipuit în acest sens pe N. Iorga, Istoria bisericii românești și a vieții religioase a românilor, 
ed. Il-a, Bucureşti, 1928, p. 37-38. Afirmația lui P. Chihaia reprezintă o gravă inadvertență, întrucât marele 
istoric nu a făcut niciodată afirmaţia care i se atribuie în lucrarea citată, unde până şi anul apariției este 
indicat greșit! 

3 Ibidem, loc. cit. 

1 Răzvan Theodorescu, Bizanţ, Balcani, Occident la începutul culturii medievale româneşti (secolele X- 
XIV), Bucureşti, 1974, p. 285, nota 41. 

Basarab (1512-1521), prin care ambii „au ţinut să-și însemne cele două ctitorii 
succesive pe acelaşi loc cu plăci armoriale simbolice“. Plecând de la premiza 
greşită că prima dintre cele două steme îşi propunea să marcheze nu o curentă 
intervenție de reparare a unui ansamblu din secolul al XIV-lea, ci să 
consemneze ridicarea din temelii a întregii mănăstiri și nu, eventual, numai a 
turnului, autorul menționat, fără a se bizui cum ar fi fost firesc pe vreo 
informație documentară certă, ajunge la o concluzie care trebuie privită cu 
rezerva de rigoare. Presupune că Vlad Dracul, aflându-se în fosta cetate de 
scaun cu câteva zile înainte de 15 august 1439, probabil ca să participe la 
marea sărbătoare a Adormirii Maicii Domnului care era şi hramul bisericii — 
catedrală a mitropoliei, ar fi fost prezent, de fapt, la sfințirea lăcaşului care 
urma să se facă cu acel prilej în prezenţa sa, în calitate de ctitor. P. Chihaia 
presupune că această biserică a fost clădită din nou de voievodul amintit „într- 
un moment al domniei lui care se leagă de o perioadă de pace şi de alte 
înfăptuiri religioase“ (!?)€ cu o triplă semnificaţie ce urma să-i asigure 
prestigiul: „funerară, dinastică şi cruciată“ (79. 

Cu alte cuvinte, P. Chihaia încearcă să dovedească că biserica 
mitropoliei înălțată de Vlad Dracul la marginea oraşului ar fi fost prima zidită 
pe acel loc, rezultând că până atunci instituția ecleziastică munteană de rang 
superior a funcţionat în biserica domnească Sf. Nicolae, de la înființarea ei în 
1359 şi până în acel moment, 15 august 1439. 

Şi emiterea părerilor nesusţinute de surse documentare continuă. Astfel, 
autorul citat consideră că motivul deposedării de moşiile Iaşii, Prăvălenii şi 
Cornetul, aflate inițial în proprietatea mitropoliei (adică, după Pavel Chihaia, a 
bisericii domneşti Sf. Nicolae), se justifică prin dorința lui Vlad Dracul de a 
înzestra noua sa ctitorie. Pentru că exproprierea fie a orășenilor, fie a boierilor, 
din care unii îi erau partizani credincioși, fie chiar a mitropoliei, nu i s-a părut o 
alternativă potrivită, voievodul a ridicat noua sa ctitorie la rang mitropolitan 
pentru a deposeda juridic, fără conflicte violente, vechea catedrală Sf. Nicolae 
domnesc de moşiile ei, trecându-le în posesia noului aşezământ”. O simplă 
presupunere. 

Un alt argument invocat de Pavel Chihaia pentru a demonstra că biserica 
mitropoliei s-a aflat la Sf. Nicolae domnesc, se referă la aducerea moaştelor Sf. 


* Pavel Chihaia, op. clt., p. 46. 
* Ibidem, p. 47. 
” Ibidem, p. 61. Potrivit lui Pavel Chihaia biserica lui Vlad Calugărul trebuia să devină cea mai importantă a 
țării, în care boierimea urma să se adune la marile sărbători, amintindu-și de misiunea ei eliberatoare a 
Balcanilor. P. Chihaia omite însă faptul că biserica domnească Sf. Nicolae, atât de monumentală şi bogat 
ornamentată cu picturi murale de remarcabilă valoare artistică și documentară, îndeplinea deja cu un 
incomparabil succes funcţia de lăcaş multifunerar şi dinastic vezi în acest sens, Gr. Ionescu, În legătură cu 
rimul edificiu al Mitropoliei Țării Românești, RMM-MIA, nr. 1, 1977, p. 44). 
Ibidem, p. 47. 
? Ibidem, p. 61-62. 

Filofteia de la Vidin la Argeş în anul 1396 şi depunerea lor „în cea mai 
importantă biserică ... care nu putea fi decât cea a Mitropoliei““!%. Într-adevăr, 
relicvele Sfintei Filofteia din Molivat aduse de țarul Ioniţă Asan (Caloian) în 
jurul anului 1200 la Târnovo, unde au stat până în 1393 când oraşul a căzut sub 
turci, au fost apoi transferate la Vidin în acelaşi an. După ocuparea în 1396 şi a 
acestui țarat de către Imperiul Semilunei, moaştele au fost aduse la Argeş de 
către Mircea cel Bătrân şi depuse în biserica domnească Sf. Nicolae, nu 
pentru că aceasta îndeplinea funcția de catedrală, ci datorită dimensiunilor sale 
monumentale, care permiteau o mai mare aglomerare de credincioşi veniți să 
venereze sfintele relicve. Cazul aducerii moaștelor Sf. Paraschiva la 13 iunie 
1641 în biserica Sf. Trei Ierarhi din Iaşi cu stăruința lui Vasile Lupu, este un 
exemplu concludent!?: nou zidita atunci biserică ieşeană, deşi cel mai 
reprezentativ monument al orașului de pe Bahlui, îndeplinea doar modesta 
funcţie de lăcaş mănăstiresc. 

Considerând că biserica domnească Sf. Nicolae era un monument 
deosebit de vast pentru cerinţele modeste ale curții argeşene a Basarabilor de la 
mijlocul secolului al XIV-lea, Emil Lăzărescu apreciază că ar fi fost destinată 
în exclusivitate „să adăpostească instituția bisericească cea mai înaltă a întregii 
țări, mitropolia însăși“!?. După autorul menţionat, Răzvan Theodorescu, 
plasând curtea domnească în zona colinei de la Sân Nicoară, aprecia că biserica 
Sf. Nicolae „nu poate fi a unei curți domneşti ci a fost lăcaşul unei mitropolii — 
lăcaș, pe care, de altfel, nici nu avem unde să-l căutăm în mod logic în altă 
parte în orașul acelei epoci“! 

Ana Maria Musicescu, de acord întru totul cu supoziţiile lui Emil 
Lăzărescu şi Răzvan Theodorescu, adaugă neconvingător în sprijinul părerii lui 
P. Chihaia că unele particularități iconografice existente în absida altarului, 
între care reunirea a două teme privind „Cortul mărturiei“ şi „Ofrandele 
reprezentanţilor celor 2! de triburi ale Israelului“, deşi frecvente la 
Constantinopol, la Athos şi în Balcani, nu au fost tratate nicăieri într-un cadru 
amplu şi complex ca la Argeşi's. În plus, prezenţa în pronaos a soboarelor 
ecumenice figurate în mod obişnuit (dar nu și obligatoriu) în bisericile 
catedrale, dovedeşte că biserica domnească ar fi îndeplinit de la început rolul 
de mitropolie!f. 


' Pavel Chihaia, Contribuţii la studiu! etapelor de construcție ale caselor domnești din Curtea de 

Argeș, op cit., p. 79. 

"' M. Păcurariu, Istoria Bisericii Ortodoxe Române, |, Bucureşti, 1980, p. 194-195. 

"2 Ibidem, Il, Bucureşti, 1981, p. 223. 

13 Istoria artelor plastice în România, |, Bucureşti, 1968, p. 151-152. 

"* R. Theodorescu, op. clt., p. 285-286. 

i A.M. Musicescu şi Gr. lonescu, Biserica domnească din Curtea de Argeş, Bucureşti, 1976, p. 12. 
Ibidem. 

În sfârşit, Gr. lonescu, raliindu-se inițial părerii emise de A.M. 
Musicescu, revine imediat într-un scurt articol 7 prin care contesta integral 
conjecturile lui Pavel Chihaia şi ale celorlalți autori menționați mai sus, privind 
amplasamentul celor două lăcaşuri ale mitropoliei argeşene. Pe lângă părerile 
respinse de profesorul bucureştean, în completare îşi pune o întrebare logică la 
care cu greu se poate răspunde: „De ce a fost mutată mitropolia într-un nou 
lăcaș tocmai atunci când Curtea Domnească își avea deja reşedinţa la 
Târgovişte, în timp ce fosta reşedinţă argeşeană şi biserica domnească se 
găseau fără stăpân?“"*, 

Ultimul şi cel care s-a declarat categoric împotriva localizării bisericii 
catedrale la curtea domnească a fost arheologul N. Constantinescu, după ce a 
efectuat extinse cercetări de specialitate în cadrul ansamblului aulic şi, apoi, la 
biserica şi pe colina de la Sân Nicoară, ajungând la concluzia că sediul 
mitropoliei de la Argeş a fost de la început pe locul viitoarei mănăstiri a lui 
Neagoe Basarab, la distanță față de complexul voievodal. Același cercetător 
precizează că o biserică de rang mitropolitan este de neînchipuit fără prezența 
călugărilor în jurul său, or cercetarea arheologică nu a descoperit nici o urmă de 
chilii (exceptând „chilia“ din secolul al XVI-lea ale cărei fundaţii au fost 
depistate la sud de biserica domnească, care nu intră aici în discuţie)”. 

Ruinarea primei biserici mitropolitane de la Argeș ridicată la mijlocul 
secolului al XIV-lea, demolată şi înlocuită de Neagoe Basarab cu biserica care 
o admirăm şi astăzi, s-a datorat după opinia lui P. Chihaia unor cutremure de 
pământ care au avut loc la sfârșitul secolului al XV-lea, în 1475 şi 1484%. Dar 
biserica în cauză a mai fost şubrezită şi de natura terenului de fundație care 
prezintă o pânză freatică densă, confirmată de fântânile situate în valea aflată 
peste şosea, la vest de mănăstire, denumite a lui Manole, a episcopului Clement 
etc. Meşterii lui Neagoe Basarab au observat, desigur, această structură fragilă 
a terenului şi au încercat să preîntâmpine eventualele alunecări de teren prin 
montarea unor piloţi de stejar lungi de 50 cm, aflaţi la o distanță de cca. 40 cm, 
legaţi unii de alţii prin crăci de arbori compactate cu pământ gras amestecat cu 
cărbuni din lemn”. Stratul de cărbune aflat în substrucții îşi găseşte 
confirmarea şi în legenda pe care o înregistrează Paul din Alep, cu prilejul 


” Gr. lonescu, În legătură cu primul edificiu al Mitropoliei Țării Românești de la Argeș, RMM-MIA“, 
nr. l, 1977, p. 43-44. 

'* lbidem. 

'” N. Constantinescu, Curtea de Argeş, București, 1984, p. 149-150. Este adevărat că arheologul amintit a 
datat discutabil biserica domnească Sf. Nicolae în timpul domniei lui Vladislav 1 Vlaicu, deci după anul 1359 
când Patriarhia ecumenică a recunoscut, în sfârşit, întemeierea scaunului vlădicesc de la Argeş și ca 
întâistătător pe mitropolitul Iachint, strămutat de la Vicina în capitala Țării Româneşti. 

* p. Chihaia, op. cit. p. 63. 

+ Acest aspect a fost surprins prin sondajele efectuate în timpul intervențiilor de restaurare dintre anii 1876- 
1888 (Gr. Tocilescu, Biserica episcopală a Mănăstirii Curtea de Argeș, Bucureşti, 1887, p. 30. 

vizitării mănăstirii în ianuarie 1657, după care biserica lui Neagoe fusese 
înălțată peste o mlaștină asanată prin umplere cu cărbuni?, 

Cu prilejul lucrărilor de consolidare întreprinse de Direcţia 
Monumentelor Istorice cu începere din anul 1965 la terasa ce înconjoară 
biserica mănăstirii Argeșului, s-au executat sondaje arheologice sub 
conducerea lui Gh. 1. Cantacuzino limitate la două secțiuni practicate în axul 
absidei altarului şi a absidei de sud a naosului”. 

S-a constatat atunci că în axul absidei de est talpa fundaţiei se afla la o 
adâncime de — 0,97 față de la nivelul de călcare al secolului al XVI-lea. În 
această zonă fundaţia era evazată spre exterior cu cca 70 cm față de partea 
exterioară a soclului bisericii. La cca 25 cm, sub baza aceluiaşi soclu, a fost 
identificat un gol de canal rămas după macerarea grinzii din lemn (denumită 
impropriu „tirant“), cu dimensiunile de 15 x 15 cm, orientat est-vest. Talpa 
fundaţiei era susținută de piloţi din lemn de stejar cu diametrul variabil înre 8 şi 
12 cm, dispuşi în reţea la o distanță de 20-30 cm, aceiaşi pe care îi înregistrase 
şi Gr. Tocilescu. Între piloți se afla pământ negru-castaniu. În dreptul absidei 
sudice, situaţia era total diferită. Fundaţia, cu o față netedă adâncă de — 0,70 m, 
era retrasă cu cca 25 cm în raport cu soclu!. 

Referitor la problemele legate de primul edificiu al mitropoliei anterior 
ctitoriei lui Neagoe Basarab, la care se referă pisania din 15173 şi panegriciul 
lui Gavril Protul,% există indicii că în unele părți fundaţiile sale au fost utilizate 
de noul lăcaş ridicat la începutul secolului al XVI-lea sau înglobate acestuia”. 

Cu toate acestea, planul primei biserici, cu lățimea de 13,5 m, rămâne 
necunoscut. Excluzând posibilitatea unui plan de formă triconică, care apare în 
Țara Românească abia imediat după anul 1370 la prima biserică a mănăstirii 
Vodița, putem considera ipotetic că primul lăcaș al mitropoliei argeşene ar fi 
putut adopta un traseu de tipul „cruce greacă înscrisă fără puncte libere de 
sprijin“, cu o anumită monumentalitate a spaţiului interior chiar dacă nu 
beneficia de dimensiuni ample. 

In ceea ce priveşte datarea exactă a lăcaşului inițial, căruia îi aparținea 
fundaţia din dreptul absidei de sud a naosului bisericii ridicată pe la mijlocul 
secolului al XIV-lea, sondajele arheologice nu au putut furniza indicii exacte. 
Observațiile au fost îngreunate de intervenţiile executate în a doua jumătate a 
secolului trecut sub conducerea arhitectului A. Lecomte du Nouj, care a 


= Călători străini, VI, Bucureşti, 1976, p. 165-166. 

* Gh. 1. Cantacuzino, Sondaje arheologice la ctitoria iui Neagoe Basarab din Curtea de Argeș, în „Studii 
şi comunicări“, Muzeul Piteşti, 1980, p. 239-244. 

1 Ibidem. 

2G. Mihaila şi D. Zamfirescu, Literatura română veche, Bucureşti, 1969, p. 160. 

** Tit Simedrea, Viaţa şi traiul Sfântului Nifon, patriarhul Constantinopolului, Bucureşti, 1937, p. 25. 
Gh. 1. Cantacuzino, op. cit., loc. cit. 

intervenit masiv la soclul clădirii, la terasa înconjurătoare şi la porțiuni de 
fundaţii, coborând mult sub vechiul nivel de călcare“. 

Relaţia care exista între curtea domnească şi biserica mitropoliei în care 
oficia cel mai înalt ierarh al țării, poate fi explicată numai dacă o raportăm la 
interdependența existentă între cele două instituţii din țările române, unde 
lăcaşul mitropoliei nu s-a confundat niciodată cu cel al ansamblului voievodal. 

Această realitate era moştenită de la Bizanţ, unde palatul imperial și 
biserica patriarhiei ecumenice, două înalte foruri care erau alăturate, constituiau 
totuși entități separate. În cadrul țaratului bulgar cu sediul la Tâmovo, deşi 
curtea țarilor şi biserica patriarhală se aflau pe colina Țarevec, prima avea 
propria ei biserică, iar ansamblului patriarhal îi era aferent lăcaşul „Înălţării“, 
situat pe cel mai înalt punct al monticului. 

Recunoașterea canonică de către Patriarhia din Constantinopol a 
mitropoliei Ţării Româneşti cu sediul la Argeş, a obținut-o Nicolae Alexandru 
în 1359 după repetate intervenții. După cum este menţionat în scrisoarea 
patriarhului Calist 1 (1350-1354; 1355-1363) din acel an adresată domnului, 
prin care îi aduce la cunoştinţă hotărârea sinodului ecumenic de recunoaștere a 
unei stări deja existente şi nu de creare în perspectiva timpului a unei noi 
instituții bisericeşti, Nicolae Alexandru „a cerut nu o dată, ci de mai multe ori, 
prin scrisorile sale, ca Biserica din ţară să fie sub oblăduirea canonică a 
Patriarhiei Constantinopolului, de unde să primească un arhiereu hirotonisit de 
patriarh și care să facă parte din sinodul patriarhal“. În acest scop, domnul „a 
și chemat cu câtva timp înainte pe Prea Sfinţitul Mitropolit al Vicinei, din 
apropierea sa, pe chir Iachint şi a primit cu foarte mare bucurie binecuvântarea 
sa“. În concluzie, prin aceste două scrisori se ratifică un fapt îndeplinit 
anterior, cu alte cuvinte se reglementează situaţia lui Iachint care fusese chemat 
cu mult înainte în fruntea Bisericii din Țara Românească. Înființarea 
Mitropoliei Ungrovlahiei nu a fost deci un act înfăptuit brusc, ci a fost îndelung 
pregătit prin repetate cereri ale domnului Țării Românești, care îl vroise şi îl 
adusese pe mitropolitul Iachint de la Vicina la Argeş. Acest fapt demonstrează 
că domnia avusese răgazul necesar pentru a înfăptui ridicarea unui lăcaș 
destinat anume mitropoliei, care a fost de la început amplasat pe locul unde 
Neagoe Basarab a ridicat faimoasa biserică a mănăstirii Argeşului. 

În sfârşit, conform tradiţiei Bisericii de Răsărit, între cele două edificii de 
cult era necesară o oarecare distanță pentru organizarea cu anumite prilejuri 
solemne de cortegii, alaiuri şi procesiuni cu participarea domnului, principalilor 
dregători şi a înaltului cler. 3 


2 Ibidem. Între actualul nivel de călcare și vechile înhumări din jurul bisericii a rămas o distanță de numai 
40 cm. 

* M. Păcurariu, op. cit., p. 241. 

* Ibidem. 


http://cimec.ro 


UNDE A FUNCȚIONAT PRIMUL LĂCAŞ AL MITROPOLIEI ȚĂRII ROMÂNEŞTI ? 61 


Un ultim detaliu caracteristic şi indispensabil lăcașurilor-catedrală se 
referă la existența sintrononului, o bancă din piatră sau zidărie de veche tradiție 
în Biserica răsăriteană, care înconjoară la interior hemiciclui absidei altarului, 
având în centru un tron rezervat arhiereului, pe care se aşeza clerul dependent 
de scaunul ierarhic al locului şi care participa la celebrarea serviciului religios. 
Acest sintronon nu a existat niciodată la biserica domnească Sf. Nicolae din 
Curtea de Argeş, ceea ce dovedeşte că în nici un caz nu a îndeplinit la 
începuturile sale funcţia de lăcaș mitropolitan. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


DE UNDE VENEA ŞI UNDE A PĂSTORIT PRIMUL 
MITROPOLIT AL ȚĂRII ROMANEŞTI ? 


CONSTANTIN REZACHEVICI 


Răspunsul la întrebările din titlu par simple: venea de la Vicina şi a 
păstorit la Curtea de Argeş. Şi totuşi secolul XIV este cel al ipotezelor, 
generate de puţinătatea izvoarelor referitoare la spaţiul românesc, îndeosebi cel 
extracarpatic. Era firesc să se emită tot felul de păreri nu numai despre 
localizarea Vicinei, care nu face obiectul rândurilor de față, ci şi asupra 
statutului ei în raport cu Țara Românească, iar pe de altă parte, a locului și 
chiar a localității unde a păstorit primul mitropolit al Țării Româneşti. 

Despre Iachint, ultimul mitropolit de Vicina şi cel dintâi al Ungrovlahiei, 
ştim atâta cât au păstrat cele patru acte din 1359 și 1370, aflate în arhiva 
Sinodului Patriarhiei constantinopolitane, păstrată de la mijlocul secolului XVI 
la Viena!. Dar o intensă analiză a lor a extras, vreme de aproape un veac şi 
jumătate, cam tot ce conţineau despre mitropolitul Iachint; în răstimp de 11 ani 
nu numai primul, ci şi singurul mitropolit al Țării Românești. El fusese 
mitropolit al Vicinei după 1347 / 1348 (fără a se putea preciza exact anul) şi 
până înainte de mai 1359. 

Vicina s-a aflat foarte probabil la Măcin,“ deoarece identificarea ei cu 


' Hurmuzaki-lorga, Documente privitoare la istoria românilor, XIV!, Bucureşti, 1915, p. 1-9; Fontes 
historiae Daco-Romanae, IV, Bucureşti, 1982, p. 197-209 (se va cita FHDR). 

2 Nicolae Dobrescu, Întemeierea mitropoliilor și a celor dintâi mănăstiri din țară, Bucureşti, 1906, p. 39- 
44, N. Iorga, Condiţiile de politică generală în care s-au întemeiat bisericile românești în veacurile XIV- 
XV, în „Analele Academiei Române“, M.S.., SII, t. XXXV, 1913, p. 387-411; Constantin Marinescu, 
Înfiinţarea mitropoliilor în Țara Românească și în Moldova, în „Analele Academiei Române“, M.S.1., $. 
III, t. II, 1924, p. 247-250; Const. C. Giurescu, Întemeierea mitropoliei Ungrovlahiei, în „Biserica 
Ortodoxă Româna, LXXVII (1959), nr. 7-10, p. 678-680; 685-688; Mircea Păcurariu, Istoria bisericii 
ortodoxe române, |, Bucureşti, 1980, p. 239-246; Petre Ş. Năsturel, Autour de la partition de la 
Mâtropole de Hongrovalachie (1370), în „Buletinul Bibliotecii Române“, Freiburg, VI (X), S.N. 
(1977/1978), p. 294-297, 301-310 etc. 

? Petre Ş. Năsturel, op, cit., p. 295. 

“ Nicolae Dobrescu, op. cit., p. 44-46. 

Isaccea, care a întrunit până acum adeziunea celor mai mulţi cercetători,” nu 
mai poate fi susținută, după părerea mea, odată cu descoperirea aici a unor 
monede din secolele XIII-XIV cu numele acestei localități: „Saqzi“, astfel că 
topicul Vicina, care circula în același timp nu poate fi legat decât de o altă 
localitate. De altfel, şi în secolul XIV Isaccea apare sub acest nume la 
geograful arab Abulfeda (ante 1321)”. Saqăi-Isaccea a fost întotdeauna numele 
acestei localităţi, de la apariţie și până astăzi, astfel că trebuie să se renunţe la 
identificarea ei cu Vicina. 

La Vicina s-a aflat cea mai însemnată mitropolie din apropierea gurilor 
Dunării, dependentă de Patriarhia de Constantinopol, considerată a fi, spre 
mijlocul secolului XIV, după ocuparea ei temporară de către tătari, în 1341, 
doar în vecinătatea Țării Româneşti”. În realitate, dincolo de temporara 
ocupaţie, mai bine zis jefuire, tătărească amintită, Vicina, colonizată de 
bizantini în prima jumătate a secolului XIII,!? şi ridicată la treapta de mitropolie 
spre mijlocul aceluiaşi secol,! la 1285 mitropolitul ei având rangul de 
„hypertimos“ (preacinstit),? pe care l-a păstrat şi Iachint, s-a aflat sub 
stăpânirea Țării Româneşti, mai bine zis a făcut parte din ea, după 
întemeierea acesteia, sub Basarab I. 

Stăpânirea lui Basarab I asupra Podunaviei (după numele fostei theme 
bizantine Paristrion, Parudunavon, desființate în 1201), care este numele 
anterior al Dobrogei, şi desigur la nord de brațul Chilia, în Bugeac, nu s-a putut 
instaura, firește, decât după îndepărtarea în 1300 din aceste locuri a tătarilor 
nogai, care la 1285 au supus şi țaratul bulgar, în 1292 ocupând chiar reşedinţa 
acestuia de la Târnovo. Moartea noianului răzvrătit Nogai (Noghay) în lupta cu 
Tohta (Togta) hanul Hoardei de Aur în 1300, şi uciderea în același an, în urma 
unei lovituri de palat, a fiului său Ceaka (Cakâ), care se proclamase ţar la 


* O prezentare relativ completă a opiniilor despre localizarea Vicinei, la loan Rămureanu, Mitropolia Vicinei 
şi rolul ei în păstrarea ortodoxiei în ținuturile româneşti, în De la Dunăre la mare. Mărturii istorice și 
monumente creștine, Galaţi, 1971, p. 151-155. 

* Emest Oberlănder-Tâmoveanu, Documente numismatice privind relaţiile spaţiului est-carpatic cu zona 
gurilor Dunării în secolele XIII-XIV, în „Anuarul Institutului de Istorie şi Arheologie A.D. Xenopol“, 
XXII (1985), p. 585-590. Cf. și „Studii şi cercetări de istorie veche şi arheologie“, XXXII (1981), nr. 1, p. 
89-109. 

” Geographie d'Aboulfeda traduite de l'arabe en ftanșais par Renaud, II, Paris, 1848, p. 316. 

 V. Laurent, L'assaut avortă de la Horde d'Or contre Empire byzantin, în „Revue des Etudes 
Byzantines“, XVIII (1960), p. 145-162. 

” loan Rămureanu, op. cit., p. 161. Cf. şi Radu Ştefan Ciobanu, Evoluţia, rolul şi însemnătatea mitropoliei 
din Vicina, în „Peuce“, Tulcea, VI (1977), p. 233-242. 

1 V. Laurent, în „Echos d'Orient“, XXXIX (1936), nr. 181, p. 115-116. 

! Petre Ş. Năsturel, Les fastes episcopaux de ia metropole de Vicina, în „Byzantinisch - neugriechisch 
Jahrbucher, XXI (1971), Atena, 1972, p. 34; loan Rămureanu, op. cit., p. 155. 

2 FHDR, IV, p. 190-191. 

' Ibidem, p. 196-197. 

1 Milan Şesan, Mitropolia Celţiniei și importanța ei, în De ia Dunăre la mare, p. 148. 

Târnovo (1299-1300),5 a dus la retragerea nogailor în stepele nord-pontice. În 
perioada care a urmat între aceasta şi revenirea stăpânirii nemijlocite a Hoardei 
de Aur la nordul gurilor Dunării, Basarab I, a cărui domnie nu ştim exact când 
a început înainte de 26 iulie 1324, când este documentat pentru întâia oară, ca 
domnind însă mai dinainte,!$ poate chiar de la începutul secolului XIV, şi-a 
instaurat stăpânirea până la Bugeac, cuprinzând şi teritoriul Vicinei, mai 
probabil după moartea în 1322 a ţarului Bulgariei Teodor Sviatoslav, căruia 
hanul Tohta (Togta) de care depindea în bună măsură, îi încredințase stăpânirea 
în Dobrogea şi Bugeac până la Nistru'”. 

Că Basarab 1, fiul sau nepoţii săi au stăpânit până în Bugeac rezultă 
limpede din numele de Basarabia pe care l-a purtat doar această zonă până în 
epoca modemă, ca parte a „Basarabiei“, cum au numit polonii Țara 
Românească în vremea lui Mircea cel Bătrân, şi i-a zis astfel chiar acesta în 
relaţiile cu ei,* Basarabia din Bugeac, păstrând astfel cel mai persistent, însă 
involuntar, amintirea lui Basarab I. Pentru că ulterior acesta a fost cu totul uitat, 
rămânând înscris doar în pomelnicele câtorva vechi mănăstiri, pe piatra de 
mormânt a fiului său Nicolae Alexandru din biserica de la Câmpulung şi în 
unele izvoare maghiare referitoare la anul 1330. Nu a existat, până la stingerea 
ei, la începutul secolului XVII, o dinastie a „Basarabilor“, numire creată 
ulterior artificial. După 1433, când Alexandru Aldea înțelegea prin „domnii 
Basarabi ai Țării Româneşti“,!” doar familia restrânsă a lui Basarab 1 (cu fiul 
Nicolae Alexandru şi nepoții Vlaicu şi Radu 1), Basarab rămâne un simplu 
prenume, folosit tradițional ca nume domnesc în ramura dănească a neamului 
domnesc. 

Pentru ca Bugeacul (veche numire turcă, pecenego-cumană) să păstreze 
cu atâta tenacitate cel de-al doilea nume, Basarabia, trebuie ca stăpânirea aici a 
lui Basarab I, poate chiar a primilor săi urmaşi să fi durat destul de mult, 
înglobând desigur şi ţinutul de la sud, dintre Dunăre şi Marea Neagră. De altfel, 
Mircea cel Bătrân, strănepotul lui Basarab I, singurul domn român care îşi 
etalează după model apusean toate titlurile sale, fiind şi singurul care nu a fost 
vasal nimănui, se intitula din 1389, după actele originale păstrate, domn „şi al 
părților Podunaviei“2, sau „încă şi către părțile tătărăşti [...] şi pe amândouă 


!3 Constantin Rezachevici, Istoria popoarelor vecine şi neamul românesc în Evul Mediu, București, 1998, 
„322-324. 

f Documenta Romaniae Historica, D, 1, Bucureşti, 1977, p. 36-37 (se va citi DRH). 

" Virgil Ciocâltan, Mongolit şi Marea Neagră în secolele XIII-XIV, Bucureşti, 1398, p. 247-252. Autorul 

are însă o altă părere despre rolul lui Basarab | în zonă. 

'5 Constantin Rezachevici, op. cit., p. 41. 

' Documentul original din 15 martie 1433, aflat ia Muntele Athos, publicat de P.S. Năsturel, C. Balan, 

Hrisovul lui Alexandru Aldea pentru mănăstirea Bolintin (1433), în „Revista istorică“, S.N., [II (1992), 

nr. 5-6, p. 484-486. 

* DRH, B, 1, Bucureşti, 1966, p. 28-29. 

părțile (Dunării - n.a.), pe toată Podunavia, încă şi până la Marea cea Mare“, 


Nu rezultă documentar sau arheologic că vreo stăpânire, fie ea şi bizantină, ca 
cea a arhontelui despot Dobrotici al Țării Carvunei (1348-1386), din a doua 
jumătate a secolului XIV, s-ar fi întins spre nord dincolo de linia Silistra-sud de 
Mangalia??. 

De altfel, Vicina a fost, cum am amintit, de fapt, o colonie bizantină, 
într-un mediu cu populație în bună măsură românească (dicienii - vicienii), 
edificată de grecii fugiți din Constantinopol, după cucerirea acestuia, în 1204, 
de către cruciații occidentali. La sfârşitul secolului XIII orașul a ajuns „cel mai 
înfloritor centru de la Dunărea de Jos“, fără a fi cuprins între stăpânirile 
efective ale împăratului bizantin,2? astfel că o autoritate politică, adică un 
„arhonte“, conducător teritorial, în afara mitropolitului, care depindea doar pe 
linie ecleziastică de Patriarhia de Constantinopol, nu se constată. E adevărat că 
în 1262, imediat după înlăturarea stăpânirii latine şi restaurarea Imperiului 
bizantin în Europa, la Vicina apare, alături de mitropolit, o „căpetenie“ (kefali) 
a aşezării, socotită însă exagerat „un guvernator al orașului, ca reprezentant al 
împăratului bizantin“. De fapt era vorba de conducătorul laic al orașului, de 
felul pârcălabului (burgravului) sau șoltazului din spaţiul viitoarelor țări 
româneşti extracarpatice, sau al judelui din oraşele săseşti transilvane, care îşi 
păstra o anumită autonomie față de autoritatea centrală, la această dată încă 
bizantină. Tot astfel, un secol mai târziu, mica formațiune cu centrul în cetatea 
Silistrei (Dârstovului), de origine tot bizantină, desprinsă în jurul anului 1370 
din țaratul de Târnovo, şi-a păstrat „chefalia din Dârstor“ și sub stăpânirea lui 
Mircea cel Bătrân, care se intitula în același document care o aminteşte, 
„stăpânitor al cetăţii Dârstorului“2%. În fapt, „chefalia“ Vicinei nici nu mai e 
atestată după 1262. 

În urma întemeierii Ţării Româneşti şi a exercitării autorității domnului 
acesteia asupra Vicinei, foarte probabil mitropolitul de aici a suplinit lipsa unui 
ierarh similar pe lângă domnul muntean. Hotărârea sinodului patriarhal de la 
Constantinopol din mai 1359 arată că mitropolitul Iachint de Vicina fusese 
chemat mai demult pe lângă Nicolae Alexandru şi că de fapt acesta a stăruit să 
intre în legalitate, cerând, mai demult, „nu numai o dată, ci de mai multe ori 
prin scrisorile sale“ să fie „sub jurisdicţia ecleziastică şi călăuzirea“ Patriarhiei 


"1 Ibidem, p. 63-64. Pentru semnificaţia teritorială a „părților tătărăști“ cf. Virgil Ciocâltan, „Către părțile 
tătărâști“ din titlul voievodal al lui Mircea cel Bătrân, în „Anuarul Institutului de Istorie și Arheologie A.D. 
Xenopol“, XXIV? (1987), p. 349-355. 

" Constantin Rezachevici, op. cit., p. 333-336. 

 lon Barnea, Ştefan Ștefănescu, Din istoria Dobrogei, III, Bucureşti, 1971, p. 386; Radu Ştefan Ciobanu, 
op. cit., p. 237. 

“ lon Barnea, Ştefan Ştefănescu, op. cit., p. 387. 

*5 DRH, B, |, p. 63-65. Cf. și Constantin Rezachevici, op. cit., p. 336, Emmest Oberlânder-Tâmoveanu, 
Queiques remarques sur les €missions monttaires mâditvales de la Dobroudja mâridionale aux XIV - 
XV siăcles, în „Revue Romaine d'Histoire“, XXVII (1988), nr. 1-2, p. 121. 

din Constantinopol, prin strămutarea, o dată cu Iachint, chiar a scaunului 
mitropolitan de la Vicina”. 

Iachint venea, fără îndoială, cum am amintit, dintr-un mediu în bună 
parte românesc, dovadă creştinarea turcilor selgiucizi islamici din Anatolia, 
conduşi iniţial de sultanul Izzedin Kaykaus (se prinunță Gaigaus), după care au 
primit numele de găgăuzi, şi de Sari Saltâk Baba, un faimos îndrumător de 
dervişi, colonizați de împăratul Mihail VIII Paleologul la 1263-1264 în 
regiunea Babadagului, nu departe de Vicina. Creştinarea acestor islamici, 
practicanți ai djihadului, s-a făcut după moartea lui Sari Saltâk Baba, între 
1304-1330 / 1331, şi mult înainte de 1424, când relatează despre aceasta 
cronicarul Yazicioglu Ali, desigur sub influența populaţiei ortodoxe românești, 
în mijlocul căreia s-au așezat, şi a mitropolitului de Vicina,“ şi mai puţin 
probabil datorată presiunilor ortodoxe executate de ţarul bulgar Teodor 
Sviatoslav, sub protecţia hanului Tohta (Togta), cum s-a opiniat, * musulmanii 
colonizați de împăratul bizantin ferindu-se doar de bulgarii răsculați împotriva 
acestuia, ai cărei aliați erau desigur socotiți, după cronicarul Yazicioglu Ali”. 

Interesant este că la 1330 / 1331 călătorul arab Ibn Battuta, arată că 
oraşul Baba-Saltâk (Babadagul de azi), numit astfel după Sari Saltâk Baba, se 
afla la extremitatea hotarelor hanatului Hoardei de Aur, iar până la hotarul 
împărăției grecilor, adică până la Țara Cervunei, erau 18 zile de mers, chipurile 
„printr-un pustiu“ 7, Numai că acest „pustiu“ (viitoarea Dobroge) cuprinzând şi 
oraşul Vicina”! aflat la 1330 / 1331 în spaţiul dintre hotarele Hoardei de Aur și 
cele ale Imperiului bizantin, se afla în stăpânirea, sau, cel puţin sub controlul 
domnului Țării Românești, Basarab 1. 

Mitropolitul Iachint nu s-a strămutat de la Vicina pe lângă Nicolae 
Alexandru fiul lui Basarab I, pentru că sediul său ar fi ruinat sau stăpânit de 
tătari, cum se afirmă adesea, chiar dacă nu se poate face abstracţie de pustiirile 
acestora”? dar atunci ar fi trebuit să decadă toate localităţile de la gurile 
Dunării, în frunte cu Isaccea, ceea ce nu s-a întâmplat. Şi în plus, stăpânirea 
Hoardei de Aur la gurile Dunării nu a depăşit sub nici o formă mijlocul 
secolului XIV. Cu toate că nu mai ajunge la strălucirea economică de la 


'% FHDR, IV, p. 196-198. 

" Constantin Rezachevici, op. cit., p. 329-330; idem, Găgăuzii (11), în „Magazin istoric“, XXXI (1997), nr. 
6, p. 65-66. 

2 Virgil Ciocâltan, Mongoili şi Marca Neagră, p. 249-250. 

Citat chiar în ibidem, p. 249, nota 142. 

* Călători străini despre Țările Române, [, Bucureşti, 1968, p. 5. 

”! Identificarea oraşului „Fenikah“ din relatarea lui Ibn Battuta cu Vicina (Ibidem, p. 7, nota 24), sau cu 
Enisala (Constantin C. Giurescu, op. cit., p. 685), doar pe baza unor asemănări fonetice, este contrazisă de 
realitatea geografică, aşa cum rezultă din descrierea călătorului arab. 

* Ocupaţia din 1341 a Vicinei de către tătari (cf. supra nota 7), la care se referă şi Macarios, cu ocazia 
numirii sale ca episcop de Vicina, „unde a ajuns să stăpânească o mână păgână“, (FHDR), IV, p. 154-155), 
nu sc ştie cât a durat, dar oricum nu mai e amintită ulterior. 

sfârşitul secolului XIII, Vicina durează totuşi până în 1465,” iar la 1351 are 
încă o activitate comercială aducătoare de venituri"!. Foarte probabil una din 
cauzele principale ale declinului său, subliniez cu această ocazie, a fost chiar 
mutarea scaunului mitropolitan de aici în interiorul Țării Româneşti. Iachint a 
fost chemat, și încă foarte stăruitor, de Nicolae Alexandru. Actul sinodal din 
mai 1359 al Patriarhiei din Constantinopol specifică că domnul Nicolae 
Alexandru s-a rugat de patriarh şi de sinod nu numai că fie sub jurisdicția 
ecleziastică a acestora şi să primească un arhiereu hirotonisit de patriarh şi 
făcând parte din sinod, ci, chiar mai înainte el a luat inițiativa de a chema la 
sine pe mitropolitul Vicinei, hypertimos-ul chir Iachint, „arătând față de dânsul 
cuvenita supunere şi evlavie şi a cerut cu multă rugăminte ca în prezent să fie 
strămutat acest preasfințit mitropolit al Vicinei, care pare a fi foarte agreat de 
către acest mare voievod, la biserica a toată Ungrovlahia“. Și actul continuă 
apăsat: „acest mare voievod ţine cu tot dinadinsul ca mitropolitul Vicinei să fie 
strămutat în scaunul a toată Ungrovlahia şi al stăpânirii şi domniei lui, și 
deoarece pentru nici un altul, ci numai pentru acesta cere el cu multă rugăminte 
această cârmuire arhierească“, promițând în schimb, cu jurământ şi în scris, ca 
biserica Ţării Româneşti să rămână sub oblăduirea Patriarhiei de 
Constantinopol'5. Este limpede că între Nicolae Alexandru şi Iachint de Vicina 
a existat o mai veche şi mai strânsă legătură pe linia unei comune evlavii 
ortodoxe. 

Cât despre aflarea lui Iachint în „vecinătatea“ lui Nicolae Alexandru, la 
care se referă actul sinodal interpretată de obicei, ad literam, ca o vecinătate 
între Vicina şi Țara Românească" , în realitate este vorba de două scaune sau 
reședințe, cel al mitropolitului de Vicina şi cel al domnului muntean, iar nu de 
două unităţi statale, aflate de o parte şi de alta a unui hotar. 

Scrisoarea patriarhului Calist 1 din același mai 1359, prin care îl anunța 
pe Nicolae Alexandru despre împlinirea dorinței sale, subliniază din nou 
cererile adresate de acesta prin scrisori mai vechi şi mai noi, „cu multă 
solicitudine şi dorință“, pentru aducerea lui Iachint. Patriarhul laudă totodată 
„ascultarea, supunerea, aplecarea şi dragostea“ față de biserica ortodoxă a 
domnului muntean, care se degajă din scrisorile sale, iar prin solicitarea 
trimiterii unui arhiereu de către Patriarhie, el se alătură celor care doresc „să se 
păzească de adunările eretice, şi de dogmele cele din afara acesteia şi străine 

ei“ » referire la acţiunea catolicismului iradiat din Ungaria Angevină. 

În această lumină, afirmarea catolicismului lui Nicolae Alexandru și a 
tatălui său Basarab I, anterior anului 1359, părere care, oricât ar părea de 


* Ion Barnea, Ştefan Ştefănescu, op. clt., p. 387. 

Virgil Ciocâltan, op, cit,, p. 198, nota 307. 

* FHDR, IV, p. 196-201. Cf. şi Nicolae Dobrescu, op. cit., p. 40-41. 
3 Cf. loan Rămureanu, op. cit., p. 161-162. 

" FHDR, IV, p. 200-201. 

ciudat, apare într-un anume tip de istoriografie, dovedește cel puțin ignoranța 
totală în mediul istoriei religioase dar şi politice a românilor *, care şi-a atras, 
de altfel, replica corespunzătoare”, 

La cealaltă extremitate, anul 1359 a fost considerat cel în care a luat 
sfârşit crearea Ţării Româneşti, unde noul sediu mitropolitan de sorginte 
bizantină a legitimat respingerea de către Nicolae Alexandru a catolicismului şi 
implicit a suveranității impuse de,regele Ungariei Ludovic de Anjou. Ba mai 
mult patriarhia constantinopolitană l-ar fi investit pe Nicolae Alexandru cu un 
nou titlu, cel de dominus, devenind pentru acesta o sursă de" legitimitate, în 
locul celei a regelui Ungariei“. Numai că lectura atentă a actului sinodal și a 
scrisorii patriarhului Calist 1 către Nicolae Alexandru din 1359, arată că în 
afara respingerii propagandei catolice, nimic dintre acestea nu apar în cele două 
documente constantinopolitane. Ţara Românească era demult întemeiată, 
legăturile lui Nicolae Alexandru cu patriarhia din Constantinopol datau 
dinainte de 1359, iar aceasta îl numea „mare voievod şi domn de sine 
stătător'“,“! după cum, desigur se intitula el însuşi, formulă care prescurtată și în 
limba slavă apare și în inscripţia lespezii sale de mormânt din biserica de la 
Câmpulung“?. Patriarhul nu investea cu titluri laice, iar autoritatea împăratului, 
singurul care o putea face, e invocată în amintitele acte patriarhale doar pentru 
încuviințarea mutării mitropolitului de Vicina pe lângă domn“. 

În fond, în 1359, Nicolae Alexandru a obţinut pur şi simplu din pariea 
împăratului și a patriarhului de Constantinopol, mutarea lui Iachint şi a 
scaunului său mitropolitan din Vicina la reședința domnească: „în scaunul a 
toată Ungrovlahia şi al stăpânirii şi domniei lui“““. Pentru că după modelul de 
la Constantinopol, cel puţin în această etapă sediul mitropolitului era lângă cel 
al domnului țării. Dar unde era reşedinţa domnească în 1359 ? 

Răspunsul nu e chiar atât de simplu. În toamna anului 1330 reşedinţa 
principală de atunci, Curtea de Argeş (Castrum Argyas), a fost distrusă de 


*% Daniel Barbu, Pictura murală din Țara Românească în secolul al XIV-lea, Bucureşti, 1986, p. 20; idem, 
Sur le double nom du prince de Valachie Nicolas-Alexandre, în „Revue Roumaine d'Histoire“, XXV 
(1986), nr. 4, p. 287-300. 

* Pavel Chihaia, Despre biserica domncască din Curtea de Argeș şi confesiunea primilor voievozi ai 
Țării Românești, în Tradiţii răsăritene și influențe occidentale în Țara Românescă, Bucureşti, 1993, p. 
30-41. 

“0 Serban Papacostea, La fondation de ia Valachie et de la Moldavie et les roumains de Transylvanie: 
une nouvelle source, în „Revue Roumaine d'Histoire“, XVII (1978), nr. 3, p. 391. 

*! FHDR, [V, p. 196-197, 200-201, textul grecesc este același în ambele documente, deși traducerile difera. 
În ambele acte i se spune de obicei „mare voievod“, iar numele fără titlu îi este însoțit de apelativul „kir“ 
(domn), care i se atribuie şi lui Iachint. - 

“N, lorga, Inscripţii din bisericile României, |, Bucureşti, 1905, p. 132-133. 

“ FHDR, IV, p. 198-199, 202-203. 

“ Ibidem, p. 198-199. 

oastea regelui Ungariei Carol Robert, care a ajuns până aici,* încât astăzi nici 
nu i se poate stabili locul cu precizie,“ ca şi biserica alăturată, care a precedat 
construcția ce se vede acum, Sfântul Nicolae Domnesc. Ca atare, revenit 
victorios din campanie, Basarab I, împreună cu fiul său Nicolae (Alexandru 
este numele pe care acesta şi-l va lua ulterior ca domn), s-a stabilit la 
Câmpulung, unde exista, desigur, o mai veche curte domnească (aflată pe locul 
liceului de astăzi)”, fortificată iniţial, sau poate chiar de către Basarab I şi fiul 
său, care sub numele de „cetatea de la Câmpulung“, exista încă în 143 188. 

Trebuie să ținem seama că în Evul Mediu european, şi țările române nu 
fac excepţie în acest sens, nu exista noțiunea de capitală, ci doar de reședințe 
ale conducătorilor de state, unele dintre acestea, preferate un timp mai 
îndelungat, devenind tradiționale. Câmpulungul era o astfel de reşedinţă, şi încă 
una dintre cele mai vechi ale Țării Româneşti, după tradiția autohtonă, 
înregistrată la începutul secolului XVII de raguzanul Giacomo di Pietro 
Luccari”?. 

Basarab 1 a rămas la Câmpulung, până la moarte. O dovedeşte clar 
inscripţia zgâriată în tencuiala proaspătă a bisericii Sfântul Nicolae de la Curtea 
de Argeş, după care, acesta a răposat „la Câmpulung“ în văleatul 6860 (1351- 
1352),50 probabil în vara anului 135251. Mormântul său s-a aflat în prima 
biserică a curţii de aici, atribuită de obicei lui Nicolae Alexandru, distrusă de 
cutremurul din 1628, ulterior înlocuită de alte două biserici, alături de cel al 
fiului şi succesorului său, cum o dovedeşte, pe lângă cercetările arheologice, 
hrisovul din 20 aprilie 1714%. 

Abia pe la 1340 Basarab I a început reconstruirea curții domneşti de la 
Curtea de Argeş," iar biserica Sfântul Nicolae Domnesc era încă în lucru la 
data morţii sale, cum o dovedește inscripția amintită, fiind terminată şi sfințită 
ulterior de Nicolae Alexandru,“ al cărui portret în costum de cavaler ne 


“ DRH, D, 1, p. 65-66. Cf. şi Constantin Rezachevici, Localizarea bătăliei dintre Basarab 1 și Caro! 
Robert (1330): în banatul de Severin (1), în „Anuarul Institutului de Istorie şi Arheologie A.D. Xenopol“, 
XXI (1984), p. 85, 87. 

“ Nicolae Constantinescu, Curtea de Argeş (1200-1400). Asupra începuturilor Țării Românești, 
Bucureşti, 1984, p.- 144-145. 

“1 Pavel Chihaia, op. cit., p. 40, nota 100. 

“DRH, B, |, p. 130-131. 

“ Giacomo di Pietro Luccari, Copioso ristreto degli annali di Rausa libri quatro, Veneţia, 1605, p. 49. 

* Constantin Balan, Inscripţii medievale şi din epoca modernă a României. Judeţul istoric Argeș (Bec. 
XIV - 1848), Bucureşti, 1994, p. 249-254. 

* C£. Aurelian Sacerdoţeanu, Comentarii, la Dimitrie Onciul, Scrieri istorice, Il, Bucureşti, 1968, p. 424. 

* Virg, Drăghiceanu, Despre mănăstirea Câmpulung. Un document inedit: Jurnalul săpăturilor făcute 
de Comisia monumentelor istorice în 1924, în „Biscrica Ortodoxă Română“, LXXXVII (1964), nr. 3-4, p. 
288, 291, 295, 316; Pavel Chihaia, Din cetăţile de scaun ale Țării Românești, Bucureşti, 1974, p. 219, 221; 
idem, Despre biserica domnească din Curtea de Argeș, p. 27, 29, 32; D. Băjan, Documente de la 
Arhivele Statului, Bucureşti, 1908, p. 36. 

*3 Nicolae Constantinescu, op. cit., p. 146; Pavel Chihaia, Despre biserica domnească din Curtea de 
Argeş, p. 20, 25. 

* Pavel Chihaia, op. cit., p. 23, 25. 

întâmpină deasupra uşii de intrare în naos“. 

Dar şi Nicolae Alexandru a murit la Câmpulung, la 16 noiembrie 1364, 
fiind înmormântat alături de tatăl său, în biserica curții domneşti de aici, sub o 
lespede care s-a păstrat până azi“. În chip firesc se poate astfel considera că el 
a rezidat la curtea din Câmpulung, până la moarte. E greu de crezut, în lipsa 
oricăror izvoare, deşi nu imposibil, că ar fi revenit permanent la Curtea de 
Argeş, pentru a fi apoi doar dus şi îngropat la Câmpulung”. Abia la 18 ianuarie 
1370 văduva sa, catolica doamna Clara, primea din partea papei Urban V 
îngăduința de a asculta slujbe catolice în locuri altfel interzise, de a avea un 
confesor special, un altar portativ etc.** dovadă că nu cu mult timp în urmă 
părăsise Câmpulungul, unde avea o biserică și o mănăstire catolice”. Se 
înțelege că și în timpul vieţii soțului ei ea a rezidat aici, și numai trecerea sa la 
Curtea de Argeş, însoțind poate pe fiul său vitreg Vlaicu (Vladislav I), 
documentat la Argeş, care i-a devenit „reşedinţă“, semnificativ, tocmai de la 25 
noiembrie 1369,5 unde nu se afla atunci nici un lăcaş catolic, a făcut-o să se 
adreseze papei în a doua jumătate a anului 1369. 

Dacă Nicolae Alexandru a rezidat foarte probabil la Câmpulung până la 
moarte, în 1364, desigur de aici a purtat legăturile cu Patriarhia de 
Constantinopol, şi tot aici a adus pe lângă sine pe Iachint de la Vicina, ca nou 
mitropolit al Ungrovlahiei. Cum însă Vlaicu, fiul lui Nicolae Alexandru a 
preferat reşedinţa de la Curtea de Argeş, unde s-a aşezat la o dată apropiată de 
25 noiembrie 1369, o dată cu întreaga curte, aici s-a stabilit, fără îndoială, şi 
mitropolitul Iachint, care va păstori până în 1372,! când împovărat de ani, de 
slăbiciune şi de boală, care îl chinuiau din anii trecuţi,*? şi-a dat obştescul 
sfârșit. 

Unde s-a aflat însă sediul mitropoliei Ţării Româneşti de la Curtea de 
Argeş, în ultimii ani ai păstoriei lui Iachint ? În discuţia istoriografică care s-a 


* Ibidem, p. 28; idem, Din cetăţile de scaun, p. 132-134, 

s% N. lorga, loc..cit.; Damian P. Bogdan, În chestiunea autenticității inscripției funerare a voievodului 

muntean Alexandru Basarab, în „Revista istorică română“, III (1933), nr. 2-3, p. 270-271, idem, larăși 

despre inscripția funerară a lui Nicolae Alexandru Basarab, în idem, X (1940), p. 345-350, Şt. Olteanu, 

Cu privire la data morții lui Nicolae Alexandru Basarab, în „Studii“, XXI (1968), nr. 3, p. 523-526; lie 

Minea, Când a murit Nicolae Alexandru Voevod, în „Revista arhivelor“, 1 (1925), nr. 2, p. 290-291, idem, 

Ziua morții lui Nicolae Alexandru Voevod, în „Cercetări istorice“, 1 (1925), nr. 1, p. 410. 

* Pavel Chihaia nu ia în seamă înmormântarea lui Nicolae Alexandru la Câmpulung, afirmând fără nici o 

bază documentară, că după 1359 voievodul se statomiceşte la Curtea de Argeş (Monumente gotice în 

Câmpulung-Muscel, în Din cetăţile de scaun, p. 312). Când însă ia în calcul acest element consideră că 

acesta a stat la Câmpulung „între 1340 şi 1365“ (sic) (Despre biserica domnească din Curtea de Argeş, 
„29). 

i Acta Urbani Pp. V (1362-1370) a regestis Vaticanis ailisque fontibus colligit, Roma, 1964, p. 305-306. 

59 Pavel Chihaia, Monumente gotice, p. 307-313. 

“ DRH, B, |, p. 12-13. 

*! Când apare urmaşul său, mitropolitul Hariton (Grigore Nandriş, Documente slavo-române din 

mănăstirile Muntelui Athos, Bucureşti, 1936, p. 17-20. Cf. şi Petre S. Năsturel, La pertition de la 

Metropole de Hongrovlachie (1370), p. 297). 

* RHDR, IV, p. 206-207, 

purtat pe această temă, consider că trebuie admisă părerea celor care îl plasează 
în impozanta biserică Sfântul Nicolae, care a rezistat până astăzi, de vreme ce 
al doilea lăcaș al mitropoliei din Curtea de Argeş a fost înălțat abia în veacul 
XV de Vlad Dracul, la rândul lui dărâmat şi înlocuit de mănăstirea lui Neagoe 
Basarab, o dată cu mutarea în 1517 a scaunului mitropoliei Țării Româneşti la 
Târgovişte”. Cei care însă plasează lăcaşul primei mitropolii muntene pe locul 
de azi al mănăstirii lui Neagoe Basarab sar peste etapa Vlad Dracul, şi 
consideră că o biserică a mitropoliei trebuia să aibă în jur neapărat o mănăstire 
ai cărei călugări să-l slujească pe mitropolit“. 

Dincolo de acestea, rămâne peste veacuri gestul lui Nicolae Alexandru 
de a strămuta cu binecuvântarea Sinodului Constantinopolitan scaunul 
mitropolitului de Vicina în interiorul Țării Româneşti, gestul unui ortodox 
căsătorit totuși cu o catolică practicantă, care a dus la întemeierea mitropoliei 
muntene, în urmă cu 640 de ani. 





AN, Iorga, Istoria bisericii românești şi a vieţii religioase a românilor, |, ed. a II-a, Bucureşti, 1929, 
p. 37-39, idem, în „Revista istorică“, IX (1923), p. 193; Emil Lăzărescu, în Istoria artelor plastice în 
România, 1, Bucureşti, 1968, p. 151-152; Pavel Chihaia, Cele două lăcașuri ale Mitropoliei din Curtea de 
Argeş deduse din hrisoavele bisericii lui Neagoe Basarab, în Din cetățile de scaun, p. 46-65; Idem, 
Despre biserica domnească din Curtea de Argeș, p. 26; idem, Vlad Dracul voievod al Țării Românești și 
cavaler al Ordinului Dragonului, în Tradiţii răsăritene, p. 65-66 și fig. | şi 4, între p. 101-102; Razvan 
Theodorescu, Bizanţ. Balcani. Occident la începuturile culturii medievale româneşti (secolele X-XIV), 
Bucureşti, 1974, p. 285 şi urm. 

“ Constantin C. Giurescu, Întemeierea Mitropoliei Ungrovlahiei, p. 689; Nicolae Constantinescu, Curtea 
de Argeș (1200-1400), p. 26, 150. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


DIN TAINELE ARGEȘULUI 
GEORGE GEORGESCU 


Numele Argeşului atât de drag nouă Argeşenilor este unul dintre cele 
mai vechi nume păstrat de locuitori, prin tradiţie, din limba strămoşilor noştri 
geto-daci. 

După etimologia radicalului său fonetic vedem că la origine este pur 
dacic derivând ca parte de cuvânt chiar din tulpina străvechii cetăți Argedava 
de pe râul Ordessos sau Argessus consemnat de Herodot în „Istoriile sale“ (IV, 
48) încă din sec. V, î.e.n. 

Argedava era cetatea cea mare a Geţilor — „Arg“ însemnând ceva 
luminos ca Argos şi chiar Argis zeul ciclop — în grecește de la care şi provine 
prin flexiune obținându-se şi forma Ordessos la cei din Pont, nu atât prin 
corupere cât prin contragere cum se arată şi în dicționarul lui C. Alexandre din 
1884 „orde“ în loc de „arge“ fiind o formă poetică sau o adaptare locală, în 
pronunție. În româneşte fiind clar ca şi în latinește că „o“ poate deveni „a“ şi 
invers la fel ca „0“ şi „u“; iar „d“ trece în „g“ şi „s*“ în „Ş“ în mod curent — de 
unde reese că Ordessos a fost tot una cu Ardessus de unde Argeşul de azi numit 
„cel luminos“ şi datorită faptului că din nisipul lui se culegeau, cum ştim din 
istorie, metalele luminoase, aurul şi argintul. (Prin asemănare sau potrivire se 
pot identifica şi celelalte râuri vechi după cum se amintesc ca mărime, Porata 
fiind Prutu Piretos, Siretul care se varsă în Prut din care cauză apare la Herodot 
un singur râu cu două numiri; Tiarantos, Tisa fiind la apus şi între ele 
Naparis-Jiul, Araros, Oltul, Ordessos fiind Argeşul). 

Și dacă au fost mai multe Argedave cu atât mai mult aceasta este cea 
principală la care a ajuns Acornion înainte de anul 48, î.e.n. la tatăl lui 
Burebista fiind capitala. Ori în document e vorba de o singură Argedava 
„departe“ de Dionssopolis şi un singur „Ordessos“, (citat așa și de Polybius în 
sec. II, î.e.n. tot după Herodot) păstrate până azi prin cel de Argeș. Deci 
nemaifiind alta cu acest nume, aceasta e cea propriu-zisă, singura de pe Argeş 
numită Argeș şi pusă pe harta lui Ptolemeu, în incunabulul din 1482, cam tot pe 
unde e Argeşul de azi. 

Pronunţia actuală cu sufixul „eş“ este mai nouă datând de la începutul 
Evului Mediu când limba poporului român era pe deplin formată la venirea 
Slavilor cărora a supraviețuit atribuind acest sufix şi altor nume vechi ca de 
pildă „Mureş de la Maris“. În Cumania de la răsărit de Olt sau Muntenia de 
care se vorbea la 1247 se distingea bine în Argeşul de acum pământul lui 
Seneslau ca centru românesc „ca şi până acum“ de la început nealterat cu ceva 
de Cumani mai ales ca nume cum s-a întâmplat în partea de răsărit și sud a ţării 
de atunci unde se păstrează și numiri cumane ca Teleorman şi Vadul 
Cumanilor. 

Cum ar putea să fie „cuman“, tătar, strein sau barbar un nume cu radical 
„dac“ ? — în plin centru românesc ? — Se cheamă Argeş şi nu e Argeş ? 

O dovadă că Ordessos sau Ardessus este acelaşi cu Argeșul de azi se 
confirmă prin numirea cu acelaşi nume la anul 371-372, când în calendarul got 
la 23 oct. se amintesc mai multe nume de martiri executaţi la gurile râului 
„Ardis“! — adică Argeş deoarece Ardes sau Ardesch s-a folosit în documente şi 
de către „saşii“ din Ardeal urmașii goților, după limbă. 

Trebuie subliniat apoi faptul că înainte de „Argessis“ al lui V. Pârvan de 
la început Ordessos din greceşte sau Ardessus pe latineşte (la fel ca în „dacă“ şi 
în româneşte) a fost identificat cu Argeşul şi Argedava cu oraşul Argeş şi de 
către străini și de români prin scris şi tradiție deopotrivă. . 

Mai întâi în incunabulul din 1482 care reproduce harta lui Ptolemeu din 
sec. II, e.n. conform numirii şi coordonatelor deşi „Argidava“ e pusă impropriu 
între Olt şi Jiu, datorită puținelor date geografice, totuşi, amplasarea așezării se 
află cu aproximație în Argeşul de azi, unde o găsim fixată mai adecvat la 
Abraham Ortelius, între Olt şi Argeş numit Tiarantos; arătându-ne că e vorba 
de Argeșul nostru după cum aflăm din „Geografia veche“, de la anul 1768: 
„Dincolo de Aluta găsim numele e Ardeiscus astăzi Argis, care era purtat de un 
oraş şi un râu ceea ce se găseşte şi acum. Se citeşte numele de „Ardessos“ și în 
Herodot'2. La noi, Almanahul Statului, din 1837, la p. 183 ne informează: 
„Argeşul (dedemult numit Argesus și Ararus)“. 

La 1860, Lancelot trecând prin Argeş şi comentând apoi din Cronica 
pierdută a lui Murgu după Ubicini, precizează: „Istoria propriu-zisă a 
principatului Valahiei începe cu Curtea de Argeş care a fost întâia sa capitală 
religioasă şi politică... Radu Negru... scoase din ruină orașele, Piteşti, Bucureşti 
şi Târgovişte şi-şi aşeză scaunul de domnie la ARGIDAVA (care de la această 
renaștere poartă numele de Curtea de Argeş) şi ca să împlinească dorinţa soției 
sale ridică aici un episcopat catolic... şi făcură un cod de legi după care se 
cârmui Valahia până la sfârşitul sec. XV,... textul acestei legi s-a pierdut dar 
bazele lor după Vaillant până la Radu IV, ar fi următoarele: Toţi români erau 


! Istoria Bisericii Române, manual pentru inst. Teologice, vol. [, B. 1957, p. 61. 
? Popescu Spineni, România în izvoare geografice și cartografice, B. 1978, p. 193. 

epali fiindcă toți erau.soldaţi... pământul aparţinea statului... ducele era ales de 
popor... copiii suveranului nu moşteneau titlurile părinţilor lor... toate 
dregătoriile erau date numai de duce... un sfat de 12 bătrâni ajutau pe suveran. 
Adunarea poporului era chemată numai în momente foarte grele... țara era 
împărțită în jurisdicțiuni şi dreptatea administrativă de câte un jupan... copiii 
aveau drepturi egale la moştenirea părinţilor... noblețea era personală şi 
trecătoare. Erau nobili, toți moşnegi şi toți moşneni... Prinţul purta titlul de 
duce al Moldo-Vlahilor adică al Românilor din munţi și de pe câmpii”. 

(Moşia în devălmăşie dintre oraş şi mănăstire ştim că s-a păstrat tot 
timpul la Argeş amintită încă de la 1560 iulie 6 ca fiind cedată de Neagoe 
Mănăstirii în schimbul altor moşii de la nord numite, Partea Sasului și 
Muscelul, până azi). 

Expresia medievală „sub castro Argyas“, din 1336, 17-X-11-XI, cu care 
Argeşul de astăzi a intrat în istorie prin biruința lui Basarab ], în lupta din 1330, 
nu a fost un nume inventat atunci, fiind doar transcrierea latină a Argedavei; 
castru, la romani fiind sinonim cu „dava“ la daci şi pentru „castru roman“ la 
Argeş care era cuprins în „limesul transalutan“ pledează şi cărămida romană 
folosită la temelia Bisericii Domnești din oraş — aşa cum s-a procedat şi la 
vechea biserică a mănăstirii Bucovăț sau Coşuna din anul 1572, aflată în 
incinta cetății Pelendava de la Craiova. lar pentru aşezarea aici a Argedavei 
dacice, în împrejurimi pe înălțimi, pledează chiar necropola ei geto-dacică, 
autentică, din câmpul Rodovanului. 

Aşadar numele Argeşului s-a păstrat peste veacuri prin aşezarea sa de pe 
Argeş de la Curtea de Argeș, la fel ca numele Mureşului prin „urbs Morisena“; 
Argeşul acesta legendar fiind şi leagănul nostru care a păstrat prin latinitate, 
mult discutata, continuitate a neamului nostru. 


LI IE i 


Atunci când ceilalți istorici contemporani ilustrului istoric, Gh. 1. 
Brătianu, înlăturaseră adevărul din Tradiţia lIstorică a Descălecatului, 
considerându-l a fi o invenție după modelul descălecatului din Moldova, numai 
acesta ca un bun patriot afirma categoric în 1945 în Tradiţia istorică a 
descălecatului, că: „istoriografia nu mai are motive întemeiate de a o 
respinge“, tocmai ceea ce pe scurt putem şi vom demonstra acum definitiv. 
Trecem peste cel care în „prânzul academic“ se autonumește „Haidău“, 
deoarece acesta a născocit mai întâi o „încălecare“ a conducătorilor Severinului 
peste țara Făgărașului pe la 1180 şi apoi o descălecare în Muntenia pe la 1210. 
Primul şi principalul adversar al descălecatului a fost și a rămas Dimitrie 
Onciul cu „Radu Negru şi Originile principatelor Țării Româneşti, 1890“ cei de 
după el neaducând ceva nou sau inedit. El a conchis, după ce a văzut fiind 


" Le Tour du Monde, 1868, p. 214; Albina 1913, an XVI, nr. 50, p. 215. 

evident din Cronologia Tabelară că Radu Negru înlocuia pe Radu Basarab: „ne 
lipseşte orişice temei istoric pentru a admite descălecatul în înţelesul cronicilor 
în contra caruia toate celelalte ştiri privitoare la începuturile de Stat a Ţării 
Românești depun mărturie. Dacă tradiția descălecatului are vreun fond istoric 
acesta nu poate fi decât întoarcerea ducatelor de Amlaş şi Făgăraş posedate de 
Vladislav ca feude Ungureşti. Desfăcându-se de Unguri, Radu, a trebuit să 
renunțe la posesiunea țării Făgăraşului şi Amlaşului. Acesta pare să fi dat 
naştere tradiţiei cronicarilor Țării Românești despre descălecatul lui Radu 
Negru din Amlaş şi Făgăraș, tradiție formată după analogia descălecatului 
Moldovei din Maramureş“. 

lată netemeinicia părerilor lui Onciul: Mai întâi, Cronicile Moldoveneşti, 
nu existau decât după începutul sec. al XVI-lea pe când la noi erau 
„Memoriile“ lui Murgu din sec. al XV-lea pe care le citează Luccari la 1605 în 
Analele sale la pag. 95, când vorbeşte despre Dan al doilea. S-a încercat să se 
spună că se referă numai la Dan ai cărui sol a fost în acele memorii. Dar atunci, 
data de 1310, pe Negru Vodă de naţiune ungară și cele despre fiicele lui Vlaicu, 
de unde le-a luat ? — ar fi însemnat să existe mai multe „memorii“ ale altora 
despre fiecare domn... Mai nou, lui N. Stoicescu despre „Descălecat sau 
întemeiere ?* — i-a răspuns S. Gorovei arătând că „întemeiere“ era în slavonă şi 
„descălecat“ în română. 

Pentru înțelegerea descălecatului trebuie să ținem cont de unele 
adevăruri documentare esenţiale. Mai întâi trebuie să nu uităm că la 1222, — 
țara Românilor — era în Făgăraş. Pe urmă că „Negru Vodă“ e amintit înaintea 
cronicilor încă de la 3 mai 1549 şi se referă sau înlocuieşte numele de Basarab 
din care s-a format prin romanizarea sufixului arab din cuvântul Basarab 
(arab=arap şi arap>negru). Expresia „dintru ungurie descălecat“ din 1636 a lui 
Matei Basarab (1632-1654) este sinonimă cu ceea ce spune Luccari la 1605 
„Negru Vodă de naţiune ungară“ şi cu Cronica veche a ţării transcrisă de 
Macarie al Antichiei la 1665 când spune „Primul care a cucerit ţara 
Românească a fost Ancro voevod“. Însă tot Paul de Alep la 1657 a lămurit 
adevărul consemnând tradiția adevărată a descălecatului — „Românii aceștia 
trăiau în oraşele maghiarilor sub cârmuirea craiului având un comes dintre ei. 
Acest comes a venit aici să-şi pască odată caii pe acest pământ care era pe 
vremea aceea în mâinile tătarilor şi lipsit de locuitori. Cerând așadar voia 
craiului el a venit şi cu ajutorul lui Dumnezeu a izgonit pe tătari din acest ţinut 
„„. îl numeau pe acest comes, Negru Vodă“$. 

Ori ştim precis cine a descălecat la Câmpulung: Comisul Laurenţiu, 
supranumit aici Negru Vodă, datorită mitului lui Negru Vodă-Basarab de după 
el care este cum ştim iarăşi cu precizie, întemeietorul țării şi al dinastiei. lată 


' Radu Negru ... în Opere, ed. 1958, vol I, pag. 398. 
* Călători sterini, VI, p. 170. 

cum adevărul păstrat de tradiţia consemnată adecvat la 1657 explică şi împacă 
şi descălecatul şi întemeierea țării Româneşti dovedind că de fapt am avut în 
Muntenia şi un descălecat al lui Laurenţiu, fost voevod de Transilvania — nu 
simplu greav sub dominație streină — şi Ban de Severin din 1260 şi credem tot 
el chiar la 1291 când în urma cedării de către regele Ungariei a Făgărașului lui 
Ugrinus, vine şi descalecă la Câmpulung unde şi moare la 1300; şi o întemeere 
sub Negru Basarab întemeetorul de la Argeş cu precizarea iarăşi evidentă că 
numai o parte au descălecat din Țara Făgăraşului cum vor mai face şi între 
1764-1800 sub numele de Ungureni tot așa cum nu toți din Dacia Traiană au 
trecut în sud în Dacia Aureliană şi nu toți din sud au revenit în nord cum zice 
Cronica ci doar se subînțelege „o bună parte“. Şi tot Descălecatul „în parte“ pe 
lângă adaptarea „ca trestia la vânt“ explică şi „Miracolul“ supravieţuirii 
poporului român. 


Vicina era una din problemele nerezolvate ale istoriei medievale 
româneşti. Urmărind cu atenție hărţile nautice vechi şi în special cea a lui 
Marino Sanudo din 1320 în care se indică fluviul Vicinei ca braț al Dunării, 
numită şi fluviul Vicinei înainte de vărsarea ei prin cele trei guri principale ale 
Deltei şi chiar portulanele ulterioare ale Mării Negre în care aşezarea este 
amplasată în partea de sud a Dunării înțelegem că Vicina nu poate fi decât în 
Dobrogea, dar unde anume ? Ținând cont de Harta Catalană din 1375 şi de 
însemnările manuscrise ale cartografilor, în care se arată că Vicina se află la 
marginea de apus a împărăției Hanului Uzbec de pe la 1342, putem preciza că 
se află în partea de nord a Dobrogei. 

Însemnarea din Compasso da Navigare din anul 1296 prin care se arată 
că Vicina s-ar afla la „200 mile de la mare“ „De Aspera a la citta de Vicina C C 
millara sopre la dicto flume““ nu precizează de unde și cum s-a făcut 
măsurătoarea şi dacă cifra nu e cumva o greşală ca şi celelalte la fel de 
exagerate din text; între Fanaro şi Licostomo, fiind trecute 517 mile față de 343 
în prezent şi deci conține multe date eronate. 

La Păcuiul lui Soare fiind prea aproape de Silistra şi improprie pentru o 
(altă) mitropolie nu putea fi Vicina. Nici în Oraşul de Floci sau la Isacea care se 
numesc de la început numai aşa ca şi — Pe cui — care apare cu același nume pe 
harta Borgiana, V, din sec. al XV-lea unde vedem la sud de Dunăre şi înainte 
de Deltă o cetate cu numele de „Torre“ care în Borgiana VIII, din 1508, e 
trecută în acelaşi loc dar cu numele real de „Vicina“”. 

Numai în locul al cărui nume păstrează chiar şi alterat numele aşezării, 


* Etudes Balkaniques, 2 / 1978, p. 128. 
7 Revista de istorie, 10 / 1979, p. 141. 

poate fi, deoarece Vicina era „iusta Danubiu“ (lângă, nu în). 

Confirmarea ne vine dacă interpretăm cu atenție şi documentul din 28 
iulie 1358 de la Buda? din care deducem că Vicina era cuprinsă numai între 
Ialomiţa şi Siret în „drumul Brăilei“, care va intra în cuprinsul Țării Româneşti. 

Putem afirma aşadar că „vecina“ Vicina de unde Alexandru Nicolae 
Basarab (1343-1364) a adus pe mitropolitul lacint la 1359 la Curtea de Argeș 
este aşa cum era de crezut şi aşteptat tot la Măcin-v-trecând și în -M-nu numai 
în -s- cum avem Mpalica pentru Balica de unde Măcin în loc de Vicin sau 
Băcin. Un călător străin de pe la 1618 numeşte Brăila, chiar, „Măcinul 
domnului Țării Româneşti“”. Insula Vicinei fiind insula mare a Brăilei de azi. 


LE E 


Aducerea Sfintei Filofteia la Argeş la Biserica Domnească a fost posibilă 
potrivit evenimentelor între anii, 1369-1396 de către unul din domnii 
respectivi. După studiul lui D.R.Mazilu „Sfânta Filofteia de la Argeş“ (B. 
1933), viața sfintei de la Argeş are trei variante care se aseamănă dar se şi 
desosebesc. Astfel aducerea ei din Molivotul Pamfiliei de către loaniţiu (1197- 
1207) cum ne spune Eftimie al Târnovei (după 1393 şi până la 1404 când 
moare) e completată de Ioasaf al Vidinului la 1395 (unde ar fi fost adusă de la 
Târnova) prin amplasarea vieţuirii martirei mai întâi în Palestina. Versiunea 
românească culeasă oral şi de Paul de Alep, la 1657, dar mai ales de Neofit, 1, 
(1738-1754), la 1746 însă nu urmează pe cele două precedente ci după cum s-a 
crezut mai apoi pe cea tradițională cu care ar fi venit şi s-a alcătuit apoi la 
Argeş. Aceasta fiind pierdută, pierdut ar fi şi prilejul de a mai afla documentat 
data aducerii şi viaţa ei reală. La 1657, Paul de Alep, arăta că avea un „Sinaxar“ 
care se credea că ar fi tot cel cules de Neofit la 1746 cu icosul și conoacul 
adecvat. Aşa că mai aproape de adevăr părea varianta româneacă deși avea şi 
ea două puncte de vedere greşite. Primul, aducerea îndată după moarte la voia 
ei la Argeş, în vârstă de 12-14 ani, născută fiind la 1206, nu e reală întrucât la 
acea vreme biserica nu era. Al doilea, aducerea de către Radu Negru sau Radu 1 
este iarăşi nesigură fiind influențată ca nume de Cronică. Așadar viaţa sfintei a 
fost alcătuită întâi de Eftimie apoi de Ioasaf şi în urmă prelucrată „din auzite“ 
de Neofit la 1746; la fel apoi în manuscrisul românesc din 1807, de care s-a 
folosit Mineiul din 1811. La 7 decembrie, după ce s-a adus i s-a pus și Hramul 
(mult în urmă) după sfântul Nicolae. 

Dacă a stat până în 1393 la Târnova şi în 1395 se găsea la Vidin e cert că 
a fost adusă sigur în 1396 după bătălia de la Nicopole. Dar tot aşa de cert poate 
fi şi faptul că nepotrivindu-se viețile nu se pot potrivi nici datele. Deci numai 


* D.R.H.D,, vol. |, 1977, p. 72. 
” Călători streini, V, 1973, p. 147. 

găsirea vieţii ei originale adusă cu prilejul venirii la Curtea de Argeş sau alt 
izvor care indică această aducere, ar preciza definitiv această chestiune, 
nealterând epoca aducerii ei ci doar data anterioară sau posterioară lui Radu |, 
cel confundat de Cronică cu Negru Vodă al tradiției ... Ori Viaţa ei inițială a 
fost scrisă de Eftimie. Însemnarea din Zbornicul Lovcean, din sec. al XV-lea 
cum că Eftimie scrisese şi viața Sfintei Filofteia care se găsea atunci la Argeş, 
nu indică data ci faptul în sine. Rezultă definitiv că moaştele au putut fi aduse 
numai în urma „peripeţiilor“ şi după terminarea Bisericii Domneşti — abia sub 
Mircea (1386-1418) fiul lui Radu (1377-1383). 

SEC. XV — XVIII 


LAURENŢIA GEORGESCU 
EMMA MĂDĂLINA GEORGESCU 


Toate informaţiile pe care noi le deţinem în legătură cu populaţia, starea 
ei economică, poziția geografică a grupurilor umane din aşezările căruia îi 
aparțin, cauzele migrărilor, a diferitelor grupuri (dintr-o zonă în alta) ca şi 
polarizările pe care unele așezări le fac prin „roirea“ micilor aşezări ce se 
ataşează, sunt surse extrem de importante pentru studiul demografic al 
populaţiei stabile sau cvasistabilă cu familii de populaţie stabilă. 

Cercetarea demografică este o cercetare multidisciplinară în care intră în 
„melanj“ cercetarea cauzală cu cea comportamentală pe populaţii, zone, 
perioade etc., pentru a clarifica aspectele structurii sociale din perioada 
investigată. Precizia analizei demografice depinde de cunoaşterea condiţiilor şi 
a modului de populare în microzone şi macrozone, de cunoaşterea factorilor 
social-economici şi cultural-istorici de dezvoltare a comunității respective, care 
fac obiectul atenţiei noastre. 

Studiul structurii pe vârste a populaţiei este utilizat în comparaţiile dintre 
indicii bruți de mortalitate care țin seama de structura pe vârste şi facilitează 
efectuarea unei analize structurale interne, utilizând elementele de datare şi 
grupele cronologice sau stratigrafice de morminte din acelaşi cimitir care, prin 
cercetarea exhaustivă cu metodele actuale, i se poate stabili volumul și durata 
de folosire a necropolei. 

Dar, în acelaş timp trebuie să ţinem seama de obiceiurile şi credințele 
populațiilor care au viețuit pe teritoriul actual al țării noastre din neolitic până 
în prezent, de exemplu. 

Din analiza comportamentului demografic putem avea imaginea unui tip 
de populație cu o dinamică demografică corespunzătoare fazei de dezvoltare a 
aşezării — caracterizată arheologic. Dacă avem însă datele privind întinderea, 
durata de folosire, intensitatea de folosire şi structura aşezărilor, vom putea 
estima volumul, tipul (modelul) de dinamică demografică şi structura probabilă 
a populațiilor în absență — lipsa necropolei nedescoperită încă. 

Trebuie să ţinem seama că comportamentul demografic are două faze 
distincte în evoluția unei culturi: 

1) faza de constituire şi cristalizare; 

2) faza de maximă dezvoltare şi iradiere. 

În faza de constituire şi cristalizare a culturii, prin afluxul de imigranți, 
structura pe vârste concentrează mai mult de jumătate din volumul populaţiei 
între 15-50 de ani, tipul de comunitate devenind accesiv. Dacă indivizii trecuți 
de 50 de ani ajung să întrunească 80% din volumul populaţiei, structura va fi de 
tip accesiv - regresiv. 

În faza de maximă dezvoltare, iradierea culturii pe cale directă se face, în 
primul rând prin radiația demografică sau emigrarea — predominând subiecţii şi 
cuplurile de tineri şi adulți. În concluzie, unui astfel de model de dinamică 
demografică, îi corespunde o imagine, de la începutul fazei, tot de aspect 
regresiv. Predominând emigrările, tipul de populaţie va fi succesiv, procentul 
de subiecţi între 15-50 de ani scăzând sub 50%. Dacă grupele de vârstă 0-14 
ani nu depășesc 80%, tipul de populație va fi succesiv-regresiv. 

Imaginea de populaţie de tip regresiv, îmbătrânită, nu reflectă de fapt un 
moment al stării de evoluţie atinse de comunitatea respectivă, ci o structură 
demografică comportamentală, analoagă doar ca distribuție pe grupele de 
vârstă ca cea observată la populaţiile regresive, dar nu și cu posibilități şi 
perspective demografice de dezvoltare. 

În cazul unei dezvoltări fără perturbații, modele de dinamică 
demografică, evoluează în timp relativ scurt spre structurile populațiilor de tip 
progresiv — accesiv în faza de constituire și cristalizare a culturii şi de tip 
progresiv — succesiv în faza de maximă dezvoltare și iradiere directă, prin 
radiația demografică. 

Modelele de dinamică demografică şi structura unor tipuri de populaţie, 
făcând dublă testare, cultural demografică şi demografic — cultural, oferă prin 
urmare o metodologie pe baza căreia se pot estima în mod obiectiv 
caracteristicile generale de dezvoltare şi faza de evoluție culturală a unei 
aşezări nedescoperită sau necercetate încă, pornind numai de la săpăturile 
efectuate în cadrul necropolei (Dardu Nicolaescu Plopşor). 

Cercetarea demografică interdisciplinară poate să explice cum se 
constituiesc şi cum se extind arealurile culturale, căile și direcţiile de 
pătrundere prin influența sau radiația demografică, raporturile demografic — 
cultural şi cultural demografic dintre populaţii şi culturi contemporane, însă 
perfect distincte ca teritoriu geografic. 

Trebuie să ținem seama de următoarele aspecte: două comunități identice 
ca tip de populaţie şi structură procentuală a supraviețuitorilor pe grupe de 
vârstă, dar inegale ca număr de indivizi, una din ele fiind de două ori mai mare 
decât cealaltă, nu pot avea aceleaşi posibilități de decvoiace demografică şi 

culturală. Ambele populaţii fiind de tip progresiv — succesiv, este de la sine 
înțeles că nu putem avea acelaș plus de număr de indivizi prin radiația 
demografică şi emigrare (metode aplicate de demografia modernă europeană). 

Această metodologie deschide perspective promițătoare în activitatea de 
cercetare şi colaborare interdisciplinară, contribuind la explicarea unor procese 
istorico-culturale care nu se pot rezolva, nu se pot înțelege fără a se cunoaşte 
detaliat structura populațiilor şi dinamica lor demografică. 

Cercetările arheologice din ultimele patru decenii au adus în prim plan 
noile așezări şi necropole medievale. Satele medievale cercetate în Țara 
Românească, ca şi oraşele, aparţin secolelor XIV-XVIII. Ele sunt plasate de-a 
lungul râurilor, paralel cu care în timp s-au format căi de comunicaţii 
importante, de interes economic. În lunga lor existență aceste așezări au fost 
influențate de centrele de importanță economico-politică din apropiere sau din 
zona submontană, centre de importanță voevodală, mișcarea populaţiei fiind în 
ambele sensuri. 

Câmpulung — Curtea domnească s-a aflat la Câmpulung la mijlocul 
secolului al XIV-lea. Aici a murit în 1351/1352 Basarab cel Mare, în 1364 a 
fost îngropat Nicolae Alexandru Voievod. Se presupune, dat fiind rezultatele 
ultimelor cercetări, că Domnii Țării Româneşti și-au avut reşedinţa la 
Câmpulung după 1330, când Curtea de Argeş a avut mari distrugeri în urma 
războiului încheiat cu biruința oștilor lui Basarab I! până la începutul domniei 
lui Vladislav I. Veche curte de la Câmpulung, probabil s-a aflat în preajma 
mănăstirii cunoscută sub numele legendarului „Negru Vodă“, în a cărui 
biserică se află mormântul voevodului Nicolae Alexandru. Cronica lui Radu 
Popescu menţionează că „Radu Voevod Negru“, s-a aşezat câtăva vreme în 
Câmpulung, unde şi mănăstire frumoasă şi mare au făcut“, date ce completează 
pe cele cunoscute datorită lui Luccari la începutul secolului al XVII-lea despre 
Negru Vodă care... „fabrică la cittă in Campolongo“!?. 

Cercetările arheologice au fost materializate prin lucrările lui V. 
Drăghiceanu în „Despre Câmpulung. Un document inedit, jurnalul săpăturilor 
făcute de Comisia Monumentelor Istorice în 1924*%, urmate de un sondaj 
executat de Dinu V. Rosetti şi Flaminiu Mârţu în 1963. Flaminiu Mârţu publică 
după doi ani (1965) lucrarea „Ştiri noi asupra complexului istoric al mănăstirii 
şi al curții domneşti de la Câmpulung Muscel“. 


' Cantacuzino Gh.: Probleme ale secolelor XII și XIV la Câmpulung şi cercetări arheologice de la fosta 
Curte Domnească, în SCIVA Tom. 32,1, lan-Mart.1981, p. 131-139, Ştefănescu St.: Țara Româncască de 
la Basarab [ Întemeietorul până la Mihai Viteazul, Bucureşti, 1970. 

"2 Cantacuzino |. Gh.: Date arheologice privind construcții specifice activităţii comerciale din Țara 
Româncască, în Analele Brăilei, Serie Nouă, An. I, Nr. 1, Brăila, 1993, p. 351-361. 

? Drăghiceanu V.: Despre Câmpulung. Un document inedit, Jumalul săpăturilor făcute de Comisia 
Monumentelor Istorice, 1924. 

1 Rosetti V. Dinu şi Mârtzu FI.: Sondaj efectuat la Câmpulung-Curtea Domnească, în SCIV, 15, 1964, 4, 
p. 566. 

Lucrări mai ample — cercetări arheologice şi istorice — au fost 
materializate de către Dr. Gh. Cantacuzino, Spiridon Cristocea, T. Mavrodin și 
Șt. Trâmbaciu, în principal cu lucrarea „Principalele rezultate ale cercetărilor 
arheologice la ansamblul fostei curți domneşti din Câmpulung“ — din 19775, şi 
următoarele. În lucrarea sa „Cetăți medievale din Țara Românească“ din 1981, 
Gheorghe Cantacuzino a făcut o încadrare corectă a situației de la Câmpulung 
și a întregii zone voievodale subcarpatice muntene ținând cont de datele pe care 
le-a avut la dispoziţie până atunci. 

O noutate editorială de ultimă oră ne aduce noi date extrem de preţioase 
pentru istoria țării noastre. Dr. Şt. 'Trâmbaciu și Gh. Pârnuţă au publicat în Ed. 
Cultura -— Piteşti, 1997 lucrarea „Pânza (Ocolnica) cu vechile privilegii ale 
oraşului Câmpulung-Muscel“ din care punctăm următoarele date mai 
importante, menționând înainte o trimitere la volumul „Istoria Românilor“ de 
P.P. Panaitescu (reeditare 1990) care la pagina 73 notează: 

„Încă din anul 1300 este în biserica catolică din acel oraş (Câmpulung) 
un mormânt purtând inscripția „Laurentius comes de Longo-Campo“. Cest 
comes, conte, era şeful comunității orăşeneşti săsești. La Câmpulung se află şi 
azi biserica zisă a lui Negru-Vodă, clădită de Basarab, (şi refăcută în vremea lui 
Matei Basarab) pe lângă care se găseau şi primele curți domneşti“. 

În lucrarea lui Şt. Trâmbaciu şi Gh. Părnuţă se menționează noile 
documente care vor da o altă interpretare. Le menţionăm în ordinea dată de 
autori extrem de sintetic: 

— Cronica Ţării Româneşti descoperită în 1970 de Virgil Cândea la 
Deir-er-Sir, în şase documente grupate în I la doc. Nr. 6, 9, 12, 17, 19 şi 22. Cu 
anul 1297 sunt şapte documente. Se cunosc şase mărturii care specifică anul 
1215 - nr.21 în „Pânza“, emis de Duca Vodă la 25 dec. 1674; 

— privilegiul este reprodus pe două monumente epigrafice (Crucea 
jurământului) şi în cele două pisanii aşezate deasupra uşii Mănăstirii 
Negru-Vodă, precum și în Hrisovul emis de Matei Basarab la 10 aprilie 1647; 

— pentru anul 1215. Pentru anul 1215 avem deci şase documente, din 
care cinci sunt epigrafice iar unul este un document din 6 august 1647 a lui 
Matei Basarab privitor la anul 1215 (reproduce un document mai vechi). 

Nu ne vom permite să insistăm prea mult asupra noilor documente 
descoperite care privesc zona Câmpulung, deoarece ele sunt extrem de bine 
detaliate în lucrarea menţionată mai sus (Pânza). 

Studiul antropologic al materialului osteologic uman din necropola 


* Mârţu FI.: Ştiri noi asupra complexului istoric ai mănăstirii și al curții domnești din Câmpulung- 
Muscel, 1965, ibidem, în Câmpulung-Muscel ieri și azi, Câmpulung, 1974, p. 17-i8. 

* Cantacuzino Gh., Cristocea Sp., Mavrodin T. și Trâmbaciu Şt.: Principalele rezultate ale cercetării 
arheologice la ansamblul fostei curți domnești din Câmpulung, 1977 — comunicare la sesiunea Muzeului 
Judeţean Argeş; Cantacuzino I. Gh.: Unele probleme privind cercetările arheologice de la Câmpulung, în 
Cercetări arheologice, Muzeul Naţional de Istorie, VII, 1984. 

medievală de la Negru-Vodă, ce aparţine secolelor XV-XVIII ne permite să 
facem o încadrare tipologică şi de structură de bază foarte strânsă. Cercetarea 
arheologică care a avut loc în jurul bisericii domneşti de la Câmpulung a dus la 
descoperirea unei foarte interesante necropole ce însumează 217 indivizi, cu un 
inventar extrem de elegant de epocă. Nu ne vom referi la inventarul funerar 
pentru că el a mai fost menţionat în lucrările arheologilor” ci exclusiv la 
rezultatele din studiul subiecților descoperiţi în necropola din jurul Mănăstirii 
Negru-Vodă. 

Primele date pe care studiul structurii pe vârste a acestei populaţii ni le-a 
dat nu a fost surprinzător, deoarece şi populaţia care s-a înhumat în cimitirele 
de la Măneşti (arheolog Aristide Ştefănescu) avea date apropiate (vezi Tabelul 
Nr.1 — Speranţa de viaţă și mortalitatea). 

Studiul detaliat al structurii pe vârste a populaţiei, este extrem de util în 
comparaţiile dintre indicii bruţi de mortalitate care țin seama de structura pe 
vârste şi facilitează efectuarea unei structuri interne, utilizând elemente de 
datare şi grupele cronologice sau stratigrafice de morminte din acelaș cimitir 
care, prin cercetare exhaustivă cu modelele actuale, i se poate stabili volumul şi 
durata de folosire a necropolei — ținând însă cont de obiceiurile și credinţele 
populațiilor care au vieţuit pe teritoriul respectiv — evolutiv. 

ceea ce priveşte necropola „Negru-Vodă“ din studiul de detaliu 
menţionăm datele principale: 

— mortalitatea cea mai ridicată o avem în rândul copiilor încadraţi în 
grupa de vârstă de 0-14 ani (47,2%), iar în grupul adolescenților de 14-20 de 
ani foarte scăzută (1,8%). În intervalul de vârstă de 20-40 de ani ridicându-se 
sensibil (46,4%), ca după vârsta de 60 de ani să avem un procent de 4,6%. 

Indicii bruți care ţin seama de structura pe vârstă ne atestă posibilitatea 
de a avea aici o populaţie în general cvasistabilă cu structurile I şi II, dar cu 
corecţiile respective, pe tip de generaţii succesive 2-3. 

Speranţa de viaţă, calculată pe intervalele internaționale, în intervalul de 
0-7 ani avem o speranţă de viață de 30,4 ani, iar în intervalul de 20-30 de ani 
subiecţii pot spera la un maxim de 22,2 ani, permițând o corecție de 1,3 ani la 
limita extenso a generaţiei. 

n ceea ce priveşte repartiţia pe sexe a înhumaţilor din necropola de la 
Negru Vodă, situaţia se prezintă astfel: 

— în intervalul de vârstă 0-14 ani avem aşa cum am menţionat o 
mortalitate de 47,2% dintre care 26,2% aparțin copiilor din intervalul de vârstă 
7-14 ani; 

— în cadrul intervalului 20-40 de ani, mortalitatea bărbaţilor este de 


” Cantacuzino Gh., Cristocea Sp., Mavrodin T. şi Trâmbaciu Șt: Principalele rezultate ale cercetării 
arheologice la ansamblul fostei curți domnești din Câmpulung, 1977 — comunicare la sesiunea Muzeului 
Judeţean Argeş, Cantacuzino |. Gh.: Unele probleme privind cercetările arheologice de la Câmpulung, în 
Cercetări arheologice, Muzeul Naţional de Istorie, VII, 1984. 

24,0%, iar a femeilor de 22,4% (din totalul de 46,4% a subiecţilor încadrați în 
acest interval); 

— procentul de 4,6% aparţine bărbaţilor decedați peste 60 de ani. 

Un semn de întrebare pentru noi este mortalitatea foarte scăzută în 
intervalul 14-20 de ani (1,8%), dar să nu uităm că este vorba de o curte 
voievodală cu condiţii economico-sociale de tip urban evoluat, în care şi 
mișcările de populaţii sunt nu rareori dirijate. Dar, în această necropolă este 
vorba şi de o anumită categorie de autohtoni înhumați aici, şi de unele apariţii 
întâmplătoare, uneori izolate — factori epidemici sau de ce nu, fortuiți asupra 
populaţiei locale. 

Vârsta limită a fertilităţii aici s-a ridicat ceva mai mult, ceea ce aduce un 
spor de 6,8% la formarea unei familii stabile, deci putând lucra în retro 
populaţia care a reuşit să viețuiască în condiţiile social economice de atunci. 
Dar, nu trebuie să uităm că noi am avut în studiu cei 217 subiecţi care au fost 
înhumați, deci nu şi populaţia care a continuat să viețuiască în arealul cercetat. 

Tabelul nr. 1 
Speranţa de viaţă şi mortalitatea 


Necropolele Mortalitatea în procente 


medievale (20-30 ani) (0-14 ani) (20-40 ani) (60-x ani) 
rurale şi urbane 


Bârzești- Vitan 23,2 ani 47,2% 46,4% 
Bragadiru-Zimnicea 20,6 ani 25,0% 38,4% 
Ceptura 23,6 ani 30,77% 15,38% 
Cuibul cu barză 23,4 ani 15,0% 40,0% 
Cernica 23,4 ani 27,58% 27,58% 
Dealul Piscului 22,2 ani 22,22% 52,0% 
Grozăvești 28,2 ani 22,73% 59,09% 
Mănești (serii 20,6 ani 47,1% 48,1% 
reunite) 22,0 ani 34,65% 24,7% 
Măicănești-Străuleşti 22,2 ani 47,21% 46,4% 
Negru-Vodă (urban) 20,8 ani 11,11% 88,89% 
Olteniţa - Renie 

Piua-Petrii (Oraşul de 22,6 ani 21,0% 5,71% 
Floci) 

Radovanu (seric în 22,4 ani 46,2% 20,5% 
recalcul) 

Vadul Anei (serie în 22,2 ani — - 
studiu în continuare 


Sub raportul analizei antropologice eşantionul prezintă unele variaţii, 
pentru că majoritatea subiecţilor sunt mediteranieni (cu patru excepţii), ei au 
talii mici și mijlocii ce depăşesc rar 166 cm, cu cranii dolico-mezocrane, de 
înălțime mijlocie, orto-metriocran, cu reliefurile osoase slab dezvoltate care 
dau un echilibru elegant trăsăturilor feței, care este îngustă, joasă, leptoprosopă. 
Mandibula este gracilă, cu bărbia rotunjită şi nu rareori cu eşancrură (gropiță). 

Rădăcina nasului este mijlocie mergând ca formă spre înaltă, cu un 
indice lepto-mezorin. Profilul este ortognat cu unele cazuri de prognatism 

alveolar. Cei trei subiecți dinarici au o talie în jur de 174 cm (supramijlocie), 
brahicefali (Ind. Cefalic=80), hipsicrani, cu frunți drepte, înalte, parietale 
rotunjite şi occipital puternic aplatizat. Nasurile sunt acviline, mezoleptorin; 
profilul facial este ortognat. 

Singurul subiect alpin, este slab conservat, de talie 162 cm indicele 
cranian este brahicran (83,2), înălțimea craniului este la limita dintre mijlociu şi 
înalt. Fruntea este bombată, faţa este mezenă, ortognată. Reliefurile feţei sunt 
moderate. Este un exemplar foarte frumos ce aparține unei femei, în jur de 
apoximativ 30 de ani (+ 5 ani). Cei trei subiecți dinarici sunt bărbaţi şi au 
aproximativ 35 de ani (1 5 ani). 

O notă aparte fac femeile din această necropolă, care sunt în general 
gracile, frumos constituite şi care nu prezintă la nivelul mambrelor superioare 
nici o supra solicitare ocupaţională în zona inserţiilor musculare. 

Dimorfismul sexual este pronunțat la etajul superior și inferior la bărbați 
şi mai atenuat la femei, la fel ca la subiecții de la Bârzești-Vitan? și mult mai 
atenuat 
comparativ cu subiecţii de la Măicăneşti” şi Măneşti!0. Subiecţii feminini sunt 
mult mai gracili la Negru Vodă, toată seria fiind în general mult mai omogenă. 
La Vadul Anei'!, dimorfismul sexual este pronunţat la nivelul etajului superior 
şi inferior al feței la bărbaţi în special, şi se manifestă mai pregnant în 
construcția scheletului postcranian, la femei fiind în general mai gracile'?. 
Subiecţii de la Vadul Anei se diferențiază din punct de vedere tipologic de 
celelalte necropole care au intrat în studiul comparativ (vezi tabelul nr.2 — 
Necropolele medievale rurale şi urbane), subiecții acestei necropole având 
tangenţă cu subiecţii din grupa | de la Radovanu!” (care au unele caracteristici 
mediteranoide) şi cu grupa a l-a (care prezintă unele caracteristici 
asemănătoare dinaroizilor şi cromanoizilor B). 

Structura tipologică a seriei de la Bârzeşti-Vitan!“, ca şi cea a subiecţilor 
din necropolele Măneşti este destul de apropiată, pentru că avem predominenţa 
tipului europid cu elementul mediteranian majoritar. Nu trebuie să 
minimalizăm faptul că mediteranoizii au constituit încă din neolitic elementul 


* Cantacuzino |. Gh.: Cetăți medievale din Țara Românească, 1981, Ed. Ştiinţifică, București. 

” Popa Lisseanu: Cronica pictată de la Vlena, XI, loan de Thurocz: Chronica Hungarorum ab origine 

gentis inserta simul Chronica lohannis Archidiaconi de Kikullew, Viena, 1746 — republicare. 
Răuțescu I.: Câmpulung-Muscel — Monografie istorică, Câmpulung, 1941. 

' Cantacuzino 1. Gh., Cristocea Sp. şi Trâmbeciu Şt.: Cercetări arheologice din zona Curţii Domnești din 

Câmpulung, Jud. Argeș, în Materiale şi cercetări arheologice, Ploieşti, 1983, Buc. 199. 

!2 Georgescu Laurenţia: Elemente de analiză demografică comparată în necropolele medievale din 

Câmpia Română din secolele XVI-XVII. Populaţia rurală Îl. Analiză demografică — în Cercetări 

arheologice, X, 1996, Muzeul Naţional de Istorie - Buc.; Georgescu Laurenţia: Necropolele medievale din 

secolele XIV-XVI, I, Populaţie rurală, în Cercetări arheologice, IX, 1996, Muzeul Naţional de Istorie, 

1992, Buc. 

1 Popovici Ioana: Cimitirele de la Străulești-Mălicăneşti. „Analiză demografică“, în SCA, 10, 1, 1973. 

"4 Cantacuzino |. Gh.: Cetăți medievale din Țara Românească, 1981, Ed. Ştiinţifică, Bucureşti. 

predominant în „Câmpia Nord-Dunăreană“. Aceeaşi încadrare tipologică o 
avem şi la subiecții de la Oltenița-Renie şi Grozăveşti, care au în plus și câteva 
cazuri „melanj“ cu elemente nordice, est-europide, protoeuropid (două cazuri), 
nordic cu elemente est-europide. 

În ceea ce privește studiul odontologic al subiecţilor studiați din 
necropola medievală de la Negru-Vodă, el scoate în evidenţă frecvența foarte 
mare a cariilor dentare de gradul I-IV, alături de o puternică uzură dentară, 
uneori până la colet, cu multiple granuloame, edentaţii parțiale şi totale care au 
dus în unele cazuri la disarmonii faciale. Proporția dinţilor cariați raportată la 
numărul de dinți păstraţi este de 18,06%. Comparativ cu subiecţii din 
necropolele Negru-Vodă, Grozăveşti, Bârzeşti-Vitan şi Piua-Petrii, Vadul Anei 
are cea mai mare uzură dentară, de 68,2% comparativ şi cu toate necropolele 
medievale studiate până în prezent la noi. 

O notă comună tuturor seriilor studiate comparativ şi menţionate în 
această lucrare, este prezența unui prognatism alveolar şi a unei prodenții, fapt 
ce poate fi pus în legătură cu condiţiile de viață ale grupurilor menţionate, tipul 
comun de alimentaţie şi perioada de fertilitate la femei. Câria dentară la Vadul 
Anei este extrem de mare (64,3%) comparativ cu cea a subiecţilor de la 
Mănești (59,0%), care au o uzură dentară de 58,0%. La Bârzeşti-Vitan indicele 
de intensitate a maladiei carioase este de 5,14% cu o uzură dentară care se 
înscrie între gradele II-IV (după dr. I. Balaban şi P. Firu). La celelalte 
necropole avem valori uşor diferite. 

Paleopatologie. Materialul studiat ne-a oferit o imagine a maladiilor 
surprinse la nivelul craniilor sau a scheletului posteranian. În cadrul leziunilor 
craniene avem câteva sechele în urma unor traumatisme cu corpuri dure la 
nivelul frontalelor, parietalelor şi două cazuri de lovire cu un corp ascuţit pe 
occipital. Multiple cazuri de fracturi consolidate defectuos, cu calusuri foarte 
mari deformând membrul respectiv, uneori afectând și lungimea lui, 
scurtându-l. La nivelul scheletului postcranian am mai surprins: multiple 
anchiloze şi procese inflamatorii cicatrizate în urma loviturilor cu corpuri dure, 
ronde (?) sau ascuţite. Semnalăm prezența extrem de interesantă a unui caz de 
amputare (rudimentar ca procedeu), a labei piciorului stâng la unul din indivizii 
dinarici, dar în zona finală a piciorului cu un calus uriaș (confirmare de 
diagnostic dr. |. Balaban). 

Deoarece multe necropole cercetate arheologic, nu au ajuns la finalizarea 
cercetării de teren din motive obiective, nu putem face aprecieri sigure asupra 
unor indicatori demografici ca volumul populaţiei, evoluția numărului 
locuitorilor aşezărilor etc. 

Tabelul nr. 2 
Necropolele medievale din Câmpia Română care au intrat în studiul 
comparativ — populaţia rurală şi urbană 


Autorii studiilor 







Necropolele 



















Bârzeşti-Vitan Georgescu L.aurenţia Panait I.P. 













Bragadiru-Zimnicea Popovici l-Bichir G. Ştefănescu A. 

Ceptura Georgescu Laurenţia Lichiardopol D. 

Cuibul cu barză XVI- XVIUI Georgescu Laurenţia Ciuceanu R. 
XV-XVIII 














Cemica Botezatu Dan şi Cantacuzino G. 



















Ştefănescu Ghe. Gheorghe 
Dealul Piscului Georgescu Laurenţia Ciuceanu R. 
Grozăvești Georgescu Laurenţia Ștefănescu A. 
Mâneşti (serii reunite) Georgescu Laurenţia Ştefănescu A. 
Măicâneşti-Străuleşti Popovici loana Panait |. P. 






Negru-Vodă (urban) Georgescu Laurenţia Cantacuzino G. 














Olteniţa-Renie Georgescu Laurenţia Şerbânescu D. 



















Piua-Petrii (Or. de Floci) Georgescu Laurenţia Chiţescu L. şi 

(urban) Colaboratori 

Radovanu Popovici loana și Comşa Maria 
Georgescu Laurenţia 

Vadul Anei (încă în Georgescu Laurenţia Colectivul de 

studiu) arheologi ai | 






M.N.1. Bucureşti 

Deși seriile noastre sunt reprezentative, nu avem date absolute în ceea ce 
priveşte durata de folosire a cimitirului şi nu o dată numărul exact al scheletelor 
din celelalte cimitire cu care intrăm în studiu comparativ, pe faze ale unei epoci 
istorice. Problema densității populațiilor este legată de frecvența aşezărilor 
umane, de relaţiile economice care polarizează sau nu factorul uman, creind 
căile comerciale şi „vadul economic““!%1517. 

În studiu următor acestui material vom aborda o problemă extrem de 
importantă, şi anume studiul generațiilor care fixează populația în retro 
coborând datările necropolelor — adică limita inferioară'?. 


151161 Botezatu D. şi Gh. Ştefănescu: Caracterizarea antropologică a cimitirului feudal de la Cernica — 
sec. XVI-XVIII, SCA, IX, 1975. i 

Georgescu Laurenţia: Date antropologice asupra materialului osteologic uman descoperit în 
Necropola I-a de la Piua Petri! (Eşantioanele 1977, 1978, 1980); în „Materiale şi cercetări arheologice“, 
vol. XVI, 1989, p. 491-498, Brașov şi în Cercetări arheologice, nr. 5, 1982, p. 129-148, Bucureşti. 

Chiţescu L. şi colab.: Cercetări arheologice la Piua Petrii — Jud. Ialomiţa, în „Cercetări arheologice“, 
V, p. 119-129, Bucureşti, 1982. 
11 Georgescu Laurenţia: Necropolele feudale de la Mănești-Buftea în Ilfov - File de istorie, 1978; 
Materiale şi cercetări arheologice, Oradea, 1979, Comunicări la Ploiești, 1984 şi Călăraşi 1985. Georgescu 
Laurenţia: Necropole medievale din Câmpia Română în secolele XVI-XVIII — Analiză demografică, în 
Acta Moldaviae Meridionalis, Nr. XV-XVI, Vaslui, 1996/7 şi Bibliografia; vezi studiul monografiei de la 
Vadul Anei, sub tipar la Muzeul Naţional de Istorie; Georgescu Laurenţia şi Georgescu Emma Mădălina: 
Necropola medievală de la Negru-Vodă (Câmpulung-Argeș) sec. XV-XVIII, Comunicare la Muz. Jud. 
Argeş — Piteşti 31 X-1.X1.1996. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


BISERICILE RUPESTRE DIN MUSCEL 
ION POPESCU ARGEȘEI. 


Ţinut încărcat de istorie şi cultură, Muscelul numără, printre cele 200 de 
lăcașuri ortodoxe ale sale şi trei biserici rupestre, care se află printre cele mai 
vechi de pe aceste meleaguri. Dincolo de legendă, bisericile respective se 
remarcă nu numai prin originalitatea lor, dar şi prin interesul deosebit şi prin 
rolul jucat de-a lungul secolelor, în istoria ortodoxiei româneşti, mai ales în 
vreme de restriște. Reprezentând puncte de atracție a credincioşilor, ele au 
cunoscut perioade de înflorire, dar şi de decădere, în ciuda vitregiilor istorice 
reuşind să înfrunte veacurile până în zilele noastre. lată de ce trebuie să le 
privim ca adevărate comori a căror r dt Ddize vine din adâncul timpului prin 

lumina credinţei 
strămoşeşti, care a 
străpuns întunericul. 

Toate cele trei 
biserici sunt săpate în 
conglomerate sau presii, 
două dintre ele (Cetăţuia 
„Negru Vodă“ Şi 
Nămăeşti), aflându-se la 
bordura Carpaţilor, iar 
cea de a treia (Corbii de 
Piatră), situându-se în 
mijlocul depresiunii 
subcarpatice Corbi- 





Biserica rupestră de la Cetăţeni. 


Nucşoara. Toate sunt scobite în versanţii stâncoşi şi abrupți ai văilor respective 
- Dâmboviţei, Argeşelului şi Râului Doamnei. 

1. Biserica rupestră Cetățuia „Negru Vodă“ are hramul „Izvorul 
Tămăduirii“ şi actualmente este mănăstire de călugări, reprezentând un valoros 
monument istoric. Este situată pe versantul stâng al Dâmboviţei, în ultimul 

său defileu, respectiv spre partea terminală a unei creste de intersecţie care 
separă afluenții Valea lui Coman şi Valea Chiliilor, la 700 m altitudine. Cărarea 
spre acest monument porneşte din DN 72A, dintr-un punct aflat la 20,5 km de 
Câmpulung Muscel şi la 67,5 km de Târgovişte. O punte de lemn, te poartă 
peste apele învolburate ale Dâmboviţei, ce se zbat grăbite printre stâncile 
prăvălite din pieptul muntelui. Una dintre ele străjuie râul înspumat chiar la 
câţiva paşi de cărare, aplecându-se amenințător deasupra undelor sale. Poteca 
se strecoară printre aceste imense blocuri de piatră, şerpuind apoi, însoțită de 
vuietul neîntrerupt, trimis spre înălțimi de zbuciumul apelor. Stânci cu profiluri 
ciudate, unele ridicându-se ameninţător 
deasupra traseului, iar altele scoțând 
capul din desişul pădurii, apar, cale de 
câţiva kilometri, cât ţine defileul. Spre 
finele urcuşului greu, ajungem la una 
din cele trei biserici rupestre ale 
Muscelului, aşezată într-o zonă de o 
rară frumuseţe a naturii, dominată de 
împărăția abrupturilor ameţitoare, a 
turnurilor şi  crenelurilor  măreţe. 
Sălbăticia inegalabilă a peisajului, ne 
face să credem că suntem în prezența 
unuia dintre cele mai tipice cazuri în 
care geografia îşi dă mâna cu istoria 
multiseculară a ținutului. Dealtfel, jos, 
pe malul Dâmboviţei, arheologii au 
descoperit o aşezare traco-dacică, cu 
continuare de locuire până în evul 

mediu. Drept dovadă, urmele celor trei 
Clopotnița de la Biserica rupestră Cetăţeni. 





i ca 2, 


biserici identificate aici — una din prima jumătăte a secolului al XII-lea, având 
formă de navă; a doua, construită un secol mai târziu (de plan treflat), care avea 
şi cimitir (unde s-au descoperit monede începând cu loan Vatatzes, 1222-1254) 
şi cea de a treia, ridicată imediat după ce precedenta fusese distrusă de inundaţii 
în secolul al XVIII-lea, respectiv în a doua jumătate a acestuia. 

De altfel numele de Cetăţuia vine de la existența acestei Cetăți a 
Dâmboviţei. Ioanichie Bălan! consideră că aici se află cea mai aspră vatră de 
sihăstrie din Țara Românească. Prima biserică avea hramul! „Soborul Sfinţilor 
Îngeri“, hram simbolic, foarte adecvat sihaştrilor de-aici, care căutau să imite 


' loanichie Bălan, Vetre de sihăstrie românească (sec. 1V-XX), Editura Institutului Biblic Ortodox, 
Bucureşti, 1982. 

viața cea netrupească a îngerilor. 

După părerea majorităţii celor care au studiat-o, biserica rupestră se 
găseşte într-o peşteră naturală, unde 
picură un mic izvor, considerat 
miraculos. Deasupra stâncii masive unde 
este amenajată bisericuţa s-a construit o 
turlă de lemn, care serveşte şi de 
clopotniţă. Intrarea în biserică se face 
printr-un mic pridvor de lemn, adăugat 
de curând. 

Interiorul bisericii, care a suferit 
doar mici retuşuri, este format din 
pronaos, naos şi altar. În peretele nordic 
al pronaosului se află o inscripție cu 
următorul conţinut: „Acest sfânt locaş cu 
numele de Cetăţuia care de la Negru 
Vodă îşi are începutul, a fost şi în trecut 
schit de călugări şi în vremuri grele loc 
de scăpare pentru voievozii țării, însă cu 

Troiţa de la Biserica rupestră Cetăţeni. 





trecerea timpului a căzut în ruine, ajungând chiar adăpost vitelor. S-a restaurat 
cu ajutorul preotului Gheorghe Moisescu de la Biserica Domnească din 
Câmpulung, ajutat de ieromonahul Agatanghel Adriţoiu sin Schitul Stânişoara 
(Argeş) şi fratele monah Nicolae Băcioiu de la Peştera Ialomicioara” la anul 
1915-1916. S-a sfințit în ziua de 22 iulie 1923“. Tot în pronaos, în partea 
sudică se află altarul catolic al Doamnei Clara — soţia voievodului Nicolae 
Alexandru, care era catolică. Pe pereţii altarului se păstrează urme de pictură. 

Între pronaos şi naos există un zid cu o unică deschidere în partea 
centrală. 

În naos, pe tavanul de piatră este pictat chipul Mântuitorului, iar 
deasupra uşii abia se mai disting chipurile ctitorilor”: Nicolae Alexandru 
Voievod, Radu Negru Voievod şi jupânul Gheorghe Vineţeanu. Azi, abia se 
mai conturează coroanele princiare pentru primii doi şi mantiile domneşti, iar 
celălalt ctitor, având caftan şi îmbrăcăminte boierească, specifică secolului al 
XIII-lea. La dreapta apare al patrulea ctitor, monahul Iosif starețul, îmbrăcat în 
rasă de călugăr. În 1922 pictorul Teodorescu curăţă pictura bisericii, în urma 
înlăturării stratului din 1859, apărând chipurile amintite mai sus. Dealtlel s-a 


2 Azi se numeşte Peştera Ialomiţei, de la râul în al cărui versant drept se ahă. 
" Preot loan Răuţescu şi preot Zaharia Petrescu, Schitul Cetăţuia „Negru Vodă“, Glasul Bisericii. Anul XV, 
nr.3-4, 1956. 

constatat că sunt trei straturi de zugrăveală“: primul nu se ştie de când datează, 
al doilea ca aparținând primei jumătăţi a secolului al XVIII-lea, iar al treilea de 
la 1859. 

Catapeteasma de zid prezintă cele trei uşi foarte înguste, având la partea 
superioară forme de ogive. 

Altarul are de jur împrejur, cam la 1 m înălțime, un brâu săpat în stâncă, 
în timp ce la proscomidie se află izvorul amintit. | 

Atribuit de tradiție secolelor XII-XIV, mărturii certe despre existența 
Schitului Cetăţuia „Negru Vodă“ apar mai târziu: 1574 (când este amintit de 
călugărul polonez Stykovsky), 1658, 1673-1677 (când se spune că Neagoe 
Secuianu, mare vornic, a construit o nouă biserică pe acest munte), 1694, 1746 
(apare o însemnare pe o carte), 1754 etc. Cetăţuia este amintită și în vremea lui 
Mihai Viteazul. Legenda spune, de asemenea, că în 1690 s-a adăpostit aici 
Constantin Brâncoveanu, care însoțea oștile turceşti şi tătăreşti ce mergeau spre 
Ardeal. Din secolul al XVIII-lea se păstrează câteva privilegii acordate de 
voievozii ţării, cum ar fi Alexandru Ipsilanti (la 22 Februarie 1775 amintind o 
carte de scutire mai veche a lui Constantin Racoviţă, scuteşte şi el pe 
„schimaticii de la Cetatea Negru Vodă de 3 oameni, care n-aveau să dea bir, un 
preot şi de dijmărit 50 stupi şi 100 de ois. 

În Catagrafia din 1810 schitul apare sub epitropia fostului mare vornic 
Golescu, când avea un singur preot. La 1821, schitul și clădirile anexe au fost 
distruse de turci. A fost reparat în 1859 de locuitorii satului Cetăţeni. În 1911 
farmacistul Gabriel Dimitriu trimite o adresă preşedintelui Comisiunii 
Monumentelor Istorice pentru a fi reparat. În 1953 schitul a fost vizitat de 
Patriarhul Justinian. 

Din păcate, cărțile vechi ale schitului (cu însemnări de la 1746, 1754, 
1782, 1614, 1817 etc.) au dispărut. 

Joanichie Bălan arată că în această renumită isihastă s-au nevoit mulți 
cuvioşi sihaştri timp de şapte secole, dintre care unii au ajuns la măsura 
desăvârşirii sfințenii. Unul dintre aceşti sihaştri sfinți a fost descoperit în 
ultimele decenii într-o peşteră suspendată pe panta muntelui. În fundul peşterii 
s-au găsit osemintele cuviosului, galbene, bine mirositoare, nemișcate de mâna 
omului, aşezate într-o 


scobitură de piatră în formă de sicriu. lar deasupra, pe perete, scria în piatră: 
„Ioanichie, schimonah, 1638“. Acestea sunt de fapt singurele moaște întregi ale 
unui cuvios român din secolul al XVII-lea, păstrate până în zilele noastref. 
Ultimii sihaştri s-au săvârşit în Valea Chiliilor odată cu sfârşitul secolului al 


+ 

idem. 
* Preot loan Râuţescu şi preot Zaharia Petrescu, op. citată. 
* loanichie Balan, op. citată. 

XIX-lea. Câteva din aceste peşteri se văd pe peretele abrupt din dreapta potecii 
ce urcă la schit, după o abatere scurtă în lungul unei creste mărginite de 
abrupturi ameţitoare. 

Mai sus de schit se află un interesant bazin circular cu diametrul de 5-6 
m şi adânc de peste 6 m, săpat în roca dură (din care de curând a fost scos 
pământul care îl astupa); el a fost săpat pentru a se aduna apa de pe pereteie 
muntelui, apă atât de prețioasă aici. În continuare, un podeţ de lemn conduce la 
o cruce de lemn aflată într-un punct dominant (ea a fost ridicată de familia 
Alexandru loan în 1947 şi lucrată de moș lon Dogaru şi Toma Panait). De 
asemenea, în zonă mai apar mici scobituri în piatră — făcute tot cu scopul 
strângerii apei, atât de necesară pustnicilor. De aici se deschide o privelişte 
încântătoare spre văile Dâmboviţei, Chiliilor şi lui Coman, liniile orizontului 
fiind închise de culmile lezerului şi Păpuşii, respectiv de cele care coboară din 
Leaota. 

Locuri în care istoria este scrisă în piatră, împletindu-se cu legenda, 
într-un cadru geografic unic, bogat în toponime cu adânci semnificaţii: Colţu 
Bisericii, Colţii Doamnei, Valea Chiliilor, Cetățuia, Cetăţeni, Valea lui Coman, 
Valea Sasului, Beciu ş.m.a. Istoria aspră a schitului presărată cu lung, perioade 
de părăsire şi ruinare, întrerupte de pioase iniţiative de restaurări şi vremelnici 
reluări ale vieţii duhovniceşti, este marcată de anul 1992, când este ridicat la 
rangul de mănăstire, aflându-se deocamdată aici patru slujitori ai bisericii, în 
frunte cu stareţul Maxim Ghinea, venit din tumultosul București în anul 1993. 
La jumătatea lunii lunie 1997, am întâlnit şiruri de bărbaţi, copii şi temei, care 
cărau în spate diferite materiale necesare noilor zidiri (chilii în primul rând), 
care deja au început să capete contur, aici în vârf de munte, prefigurând un 
aşezământ monastic în adevăratul sens al cuvântului. 

2. Biserica rupestră a Mănăstirii de maici Nămăeşti, 
„Intrarea în Biserică“ SR -: 
reprezintă un alt monument 
istoric valoros al 
Muscelului. 

Este situată sub 
Coasta Schitului (833 m 
altitudine), pe versantul 
drept, abrupt şi stâncos al 
Argeşului, într-un punct 
dominant, care oferă 
privelişti de o rară 
frumuseţe. 





cu hramul 

Biserica rupestră şi Casa 
stăreției de la Mănăstirea 
Nămăeşti. 


Cel mai vechi document 
care atestă existența mănăstirii 
datează de la 1386, prin care 
Mircea Voievod cel Bătrân 
dăruieşte satul din vale 
Schitului de maici Nămăeşti'. 
Mănăstirea (Schitul) mai apare 
într-un hrisov al lui Radu cel 
Mare din 1503, apoi în 1547 (Mircea Ciobanul), 1590 (Mihnea Voievod), 1653 
— când Matei Basarab dă poruncă tuturor boierilor care nu aveau odrasle, ca 
după moartea lor să lase averile satului şi Sfintei Mănăstiri. 

Legenda spune că nişte ciobani păscând oile prin aceste locuri și 
adormind deasupra stâncii, au auzit în vis bătăi de clopote şi rugăciuni 
bisericeşti și au văzut un înger care spunea; „Aici, în sânul acestei stânci stă de 
multe veacuri o icoană a Maicii Domnului, zugrăvită după chipul ei cel 
adevărat. Sculaţi-vă, apucaţi poteca până la ea, săpați în piatră adânc şi ridicaţi 
locaş de închinăciune“. Ciobanii, dând ascultare visului, urmând poteca, au 
găsit icoana care strălucea în fundul unei peşteri strâmte, ca într-un altar. Au 
săpat în acel loc, scobind piatra, au făcut un zid de intrare, au ridicat turlă 
desupra şi astfel a luat ființă biserica. 

Pridvorul este construit din zid de cărămidă, având intrarea spre 
miază-zi, unde se află şi două ferestre; este mărginit la apus şi miază-noapte de 
stâncă. 

Interiorul propriu-zis al bisericii este săpat în piatră (în conglomerate de 
Bucegi, de vârstă cretacică), naosul şi pronaosul formând împreună o scobitură 
boltită de 6,5/7 m. Tavanul este tot din stâncă, având desupra prismii, turla de 6 
m înălțime, construită din cărămidă şi luminată de patru ferestre. De asemenea, 
alte două ferestre, săpate în stâncă — una spre miază-zi şi alta spre răsărit, 
permit pătrunderea luminii. 

Altarul este despărțit de interiorul bisericii printr-o catapeteasmă de lemn 
de stejar sculptat în stil roman. Uşile Împărăteşti şi Diaconeşti au terminaţii în 
partea superioară în formă de turnuri (stil gotic) şi, sunt vopsite în bronz auriu. 
Masa din altar este tot din bloc de piatră, fixă şi stabilă. 

Pictura nu apare decât în pridvor, în rest se văd urmele dăltuirii în stâncă. 
Pe pereţi sunt prinse icoane, remarcându-se cea a Sfintei Fecioare Maria, 





” Arhim. Dr. Gherasie Gheorghescu, Mănăstirea Nămăești, Glasul Bisericii, anul XLII, nr. 1-3, 1983. 
* Idem, 

icoană făcătoare de minuni (încadrată în ramă de argint prin osteneala robilor 
lui Dumnezeu Ianache Postelnic, Petru, Ion leat 1798 — conform inscripției). Pe 
catapeteasmă sunt icoanele Domnului nostru Iisus Hristos, ale proorocilor şi ale 
celor 12 Apostoli. 

Spre nord, la circa 10 m de altar se află clopotniţa, situată pe o stâncă, 
construită din cărămidă şi scândură. 

Pe versantul abrupt se grupează 14 chilii din piatră şi bârne, în mijlocul 
cărora se înalță stăreția — construcție remarcabilă prin stilul arhitectonic 
tradițional muscelean. 

În partea de răsărit şi miază-zi se găsesc câteva morminte ale unor maici 
şi al lui Dumitru Negulici, precum şi a mamei pictorului lon D. Negulici. De 
asemenea, pe o stâncă din exterior sunt o serie de inscripții atât cu litere 
chirilice, cât şi latine, din anii 1688, 1744, 1844, 1848, 1854 etc. 

Dintre stareţe amintim pe: Sofia (1810), Natalia (1824), Neonila (până la 
1835), Minodora (1835-1842), Elisabeta (1842-1865), Glafira Antonescu 
(1907) etc. 

Biserica păstrează două icoane din secolul al XVIII-lea şi 40 icoane din 
secolul al XIX-lea. În patrimoniul său se mai găsesc: Pravila de la 1640, un 
Minei de la 1776 şi 30 de cărţi din secolul al XIX-lea. 

În sfârşit, menționăm că la 16 iunie 1797, Radu Golescu adresa 
domnitorului Alexandru Ipsilanti o petiție pentru înfiinţarea la această 
mănăstire a unei şcoli. Şcoala a funcţionat un timp în una din casele mănăstirii. 
Predarea se făcea în limba română, iar 
manualele erau bucoavne (abecedare), texte 
religioase, cărți de predici, cărți populare, 
cronici tipărite sau în manuscris. 

Dintre numeroasele reparaţii, amintim 
pe cea din 1916, când s-au realizat 
îmbunătăţiri serioase şi s-a sfințit din nou. 
Între 1957-1968 s-au făcut lucrări de 
consolidare, iar între 1968-1969 s-au 
amenajat aleile. 

3, Biserica rupestră Corbii de 
Piatră (Jghiaburi), cu hramul „Sfinţii 
Apostoli Petru şi Pavel“, este cel de al treilea 
monument istoric de acest gen din Muscel. 

Este situată la peste 1 km de centrul 
satului Corbi, în cătunul Jghiaburi, pe 
versantul stâng stâncos al văii Râului 
Doamnei, la 550 m altitudine. Acest schit regăsi, repcezinită, se pare, cea mai 

veche sihăstrie de călugărițe din Episcopia Argeşului şi Muscelului?. 
Săpat în stâncă (la baza unui abrupt vertical de natură gresoasă, de peste 
20 m înălțime), la finele secolului al XV-lea, de Magdalena Monabhia, în 
mirenie Muşa, stăpâna ereditară a satului Corbi, fostă soţie a lui Cârjău şi apoi 
a cunoscutului boier Hamza din Obislav, metoc al Mănăstirii Argeş, apoi al 
ms: schitul, la început destinat maicilor, e închinat în 1512 lui Neagoe 
PER i N Basarab, iar în 1515 devine mănăstire de 
ze călugări; în 1809, losif, episcopul de Argeş, îl 
xi transformă în biserică de mir şi-i adaugă 
tinda'0. Schitul se compune dintr-un naos 
dreptunghiular, boltit în arc frânt şi dintr-un 
altar ce „prezintă două abside în formă de 
potcoavă! . Trecerea din naos în altar se făcea 
prin două arcade despărțite printr-un pilastru 
care în secolul al XIX-lea a fost retezat. 
Accesul în biserică se face acum prin 
pridvorul săpat în 1814 la sud de naos!?. În 
secolul al XIX-lea i se adaugă un nartex în 
partea de sud, o clopotniţă de lemn cu aspect 
soia AN RI de bisericuţă în dreapta intrării, se modifică 
REA ta Baa te aa altarul şi se adaugă tâmpla de zid. 
Clapolnia de la Corbii de piatră. 





Altarul reprezintă partea cea mai joasă a bisericii, având două ogive 
înspre răsărit, despărțite de un chenar cu trei brâie verticale. Pardoseala este 
realizată din lespezi de gresie fină. Din cauza umezelii, pictura este destul de 
deteriorată, cu excepţia celei de la catapeteasmă, care pare mai nouă. Faptul 
este regretabil, dacă avem în vedere importanța foarte mare a ei, fiind cel mai 
vechi ansamblu de pictură din Ţara Românească — datând de la sfârșitul 
secolului al XIII-lea şi mijlocul secolului al XIV-lea”. 

Pomelnicul bisericii!! cuprinde nume ca: Basarab Voievod, Neagoe 
Voievod, Radu de la Afumaţi, Ruxandra Doamna, (soţia lui Radu al VII-lea), 
Doamna Despina (soacra lui Radu), Iosif Arhiereul (1793-1820), Grigore 
Arhiereul (1823-1828) — ambii episcopi ai Argeşului şi losif, care i-a făcut 
reparaţii la 1814. 


” joanochic Bălan, Vetre de sihăstrie românească, Editura Institutului Biblic al Bisericii Ortodoxe Române, 
Bucureşti, 1980, p. 250. 

'* “Teodor Mavrodin, lon S. Băcanu, Spiridon Cristocea, Grigore Constantinescu, Argeş. Ghid turistic ai 
judcțului, Editura Sport-Turism, Bucureşti, 1981. 

1! 1dern. 

" Ibidem. 

" Ibidem. 

" loan George Lahovari, Dicţionarul geografic al Românici, vol. !1, Bucureşti, 1899. 


http://cimec.ro 


MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


RELAŢIILE INTERETNICE ROMÂNO-GERMANE ÎN AREALUL 
DE CONSTITUIRE A ȚĂRII ROMÂNEȘTI 


GRIGORE CONSTANTINESCU 


Investigarea complexă a relaţiilor statornicite de-a lungul evului mediu — 
prin destinul hărăzit de istorie — între populația românească din arealul 
geografic al primelor cetăţi de scaun ale Ţării Românești şi populaţia de origine 
germană, evocarea succintă a variilor contacte de sorginte materială sau 
spirituală româno-germane implică o abordare sistematică, direcționată pe 
coordonatele rigurozității ştiinţifice specifice culturilor ambelor popoare. 


Repere istorice introductive 


Determinarea temporală a relaţiilor interetnice româno-germane impune 
cu acuitate, ab initio, stabilirea unor repere istorice fundamentale. 

Penetraţia populaţiei de origine germană în sud-estul Transilvaniei, în 
zonele limitrofe Țării Româneşti — aflate în procesul incipient de cristalizare a 
statului feudal — a fost condiționată de politica promovată de către regalitatea 
maghiară vizând : consolidarea dominaţiei ungare în zonă, extinderea acesteia 
în teritoriile sud-carpatice, stăvilirea atacurilor unor popoare „barbare“, care, 
seduse de bogăția pământurilor româneşti, intenționau să-i înlocuiască pe 
migratorii deveniți sedentari, după cucerirea integrală a Transilvaniei la 
sfârşitul secolului al XI-lea. 

Colonizarea, în acest scop, a saşilor — populaţia de neam germanic 
originară din Saxonia — (etnonimul sas provine, aşadar, din Sachsen = saxon) — 
a fost inițiată de către regele maghiar Geza al II-lea, între anii 1141-1162, 
procesul intensificându-se în cursul domniilor lui Bela al III-lea şi, în special, 
Andrei al II-lea (1205-1235). 

Privilegiile conferite saşilor asupra domeniilor coroanei maghiare în care 
se stabiliseră — stipulate în Diploma din anul 1224 emisă de cancelaria 
domnească a regelui Andrei al II-lea —, asigurarea autoapărării cetăților 
rezidențiale, organizarea administrativă proprie au contribuit la dezvoltarea 
unei vieţi economice prospere şi, implicit, la promovarea unui comerț intens cu 

Orientul, prin pasurile intracarpatice, cu consecinţe favorabile dezvoltării 
relaţiilor comerciale dintre țările române. 

Un alt reper istoric definitoriu pentru retrospectarea relaţiilor interetnice 
româno-germane îl reprezintă stabilirea cavalerilor teutoni în Transilvania. 

Ordin de călugări militari format, exclusiv, din germani, în perioada 
cruciadelor, Ordinul cavalerilor teutoni — sub conducerea marelui magistru 
Herman de Salza — se va instala în Ţara Bârsei în anul 1211, la propunerea 
regelui Ungariei, Andrei al II-lea. 

Militari experimentați, excelenți constructori de cetăți din piatră edificate 
după moda leudală vest-enropeană. teutonii au fost colonizați în Țara Bârsei 
din aceleaşi raţiuni politice care determinaseră coroana maghiară să recurgă la 
colonizarea saşilor. 

Cavalerii teutoni vor asipura apărarea pasurilor transcarpatice, prin 
construirea cetăţii Bran şi a unui avanpost fortificat al acesteia pe versantul 
opus al munţilor, fortificaţie a cărei localizare este încă disputată de către 
istorici... 

Aceloraşi cavaleri germani li se atribuie — de către istoricul P.P. 
Panaitescu =. edificarea cetății de la Poienari din Cheile Argeşului, renumită 
cetate a lui Vlad Ţepeş, .„zidiră de ei și reparură ulterior de domnii munteni" — 
precum susţine istoricul menţionat —, deşi o cetate pandant în perimetrul 
transilvan nu se semnalează, exceptând, desigur Mănăstirea cisterciană 
lortificată de la Cârța, întemeiată în anul 1202, căreia acelaşi Andrei al II-lea îi 
otereu, din considerentele enunțate, în 1223, „Terra Blachorum“ — Țara 
Vlahilor de la est de Sibiu, actuala Țară a Făgăraşului. 

Document probatoriu incontestabil atestând, prin menţiunea despre 
„locuitorii de acum“, pe autohtoni. în ciuda unei formulări echivoce despre o 
Țară a Bârsei „deşartă şi nelocuită“ din cauza „năvalei păgânilor” (a cumanilor) 
- formulare tălmăcită şi răstălmăcită. ulterior. de adepţii aberantei teorii a unei 
„terra deserta”* —, Diploma regală maghiară din anul 1222 acorda cavalerilor 
teutoni dreptul de „cr lua dijma acestui pământ de la locuilorii lui de acum şi 
cei viitori. de u ridicu cetăți şi oraşe de piatră pentru întărirea regatului 
impotriva cumanilor”. 

Delimitarea teritoriului în care erau îndrituiţi să acţioneze teutonii : „Ţara 
Bârsei şi cca de dincolo de Carpaţi“, precum şi relatarea despre „o cerute pe 
cure oi u clăcdiseră dincolo de Munţii Carpaţi cu multă trudă şi cheltuială” — 
redactare încărcată de ambiguitatea perpetuată în diploma de la 1225 a lui 
Andrei al II-lea — oferă cercetării istorice varii posibilităţi de interpretare în 
localizarea acestui bastion, unde cavalerii teutoni au dus — potrivit 
documentului menţionat — ,/upte nu fără mari pierderi de bunuri şi de oameni, 
impotriva păgânilor cumani ce tulburau adeseu regatul Ungariei”. 

Cetăți atribuite teutonilor în Valahia 


Relevând importanţa strategică a fortificaţiei de la Cetăţeni pe vechea 
arteră de legătură dintre Țara Românească şi Transilvania prin pasul Bran, 
Sergiu Columbeanu atribuia construirea cerăjii de la Cetăţeni cavalerilor 
teutoni, argumentându-şi opinia prin poziţia favorabilă a terenului — la poalele 
unui monticol situat într-o zonă în care defileul Dâmboviţei se îngustează —, 
dar, mai ales, prin investigaţiile arheologice efectuate de către Dinu V. Rosetti, 
în urma cărora s-au depistat „numeroase vârfuri de săgeji, resturi de arbaletă, 
sulițe, pinteni, fragmente de cămăși din zale, potcoave — mărturii materiale ale 
unor lupte între formațiuni militare de la nord şi de la sud de Carpaţi“. 
Autorul cercetărilor nu este, însă, atât de tranşant, considerând doar că Cetatea 
Dâmboviţei de Sus este anterioară domniei lui Vlaicu Vodă, iar conflictul 
armat şi, evident, probele lui materiale datează din anul 1368, când pârcălabul 
cetăţii, Dragomir, învinge oastea voievodului Transilvaniei, Nicolae, care 
moare în luptă. 

O posibilă localizare a „cetății pe care cavalerii o clădiseră dincolo de 
Munţii Carpaţi, cu multă trudă şi cheltuieli“ — precum o atestă Diploma din 
1220 -— ar putea fi în perimetrul așezării Podu Dâmboviţei, în apropierea 
vechiului drum roman care urcă sinuos panta abruptă a Oratiei, nu departe de 
Dealul Sasului — toponim cu evident substrat etnic. 

Concepută — potrivit unor supoziții nu lipsite de motivaţie — ca avanpost 
al Cetăţii Bran din Țara Românească, fortăreața de la Oratea ar fi fost 
construită de către cavalerii teutoni în jurul anului 1220. De altfel, pentru 
această ipoteză, pledează denumirea anterioară, pe care tradiţia orală locală a 
menținut-o: „Cetatea Neamţului“. 

Întrucât cavalerii teutoni nu respectaseră condiţiile colonizării lor — 
stipulate prin privilegiile acordate, în anul 1222, de către regele Andrei al II-lea 
lui Herman, maestrul Ordinului Teuton stabilit în Țara Bârsei —, „construind 
cetăți de piatră şi depăşind limitele teritoriale acordate“, coroana Ungariei 
intervine cu forța armată şi alungă pe cavalerii teutoni în anul 1225. 

În acest context politic, Cetatea Oratea va fi înregistrat o primă fază a 
decăderii rolului său strategic, pentru a intra, apoi, în conul de lumini şi umbre 
al istoriei. 

Pentru controlul importantului drum de legătură dintre Câmpulung şi 
Țara Bârsei, Cetatea de la Rucăr — refăcută în perioada domniei lui Mircea cel 
Bătrân — s-ar datora aceloraşi omniprezenţi cavaleri teutoni. Supoziţia este 
motivată prin toponimul Rucăr — care ar fi de origine germană, întrucât 
formele: Ruker, Rukel, Rukendorf — atestate în unele documente medievale — 
provin din germanul Riicken (cu sensul de „spinare“, „dos“), numele topic 
Rucăr relevând, astfel, în interpretarea monografistului localității, profesorul 

Gheorghe Pârnuţă, semnificaţia de „satul din spatele munților“. 

Considerată o fortăreață — pandant a unei fortificaţii din Transilvania, 
Cerateu Poienari — edificată pe o stâncă de pe muntele Cetăţuia, situat la circa 
20 km nord de Curtea de Argeş, ar fi opera aceloraşi cavaleri teutoni, supoziţie 
determinată de existenţa donjonului prismatic, datând din prima jumătate a 
secolului al XIII-lea care prezintă similitudini cu „edificiile de acelaşi tip din 
Transilvania“. 

lpotezele consemnate, „argumentând* masiva penetraţie teutonică în 
zona subcarpatică a Munteniei, au fost infirmate ulterior, fără echivoc, de însuși 
P.P. Panaitescu care, în studiul său „Introducere în istoria culturii româneşti“, 
afirmă că „lanţul de mici cetăți de refugiu şi de apărare a drumurilor din 
secolul XIII în Ţara Românească: Cetatea de la Poienari, Cetatea de la Rucăr, 
cec de la Podul Dâmboviţei... formează un sistem de apărare a [ării datorii 
voievozilor locali şi nu cavalerilor teutoni ... îndreptaţi spre nord, împotriva 
unei năvăliri ungureşii. 

Ipotezele istorice, însă, sunt, deseori, formulate circumstanţial ... 


Repere istorico-demografice 


În procesul istoric al penetraţiei populaţiei de origine germană în zonă, 
orașul Câmpulung Muscel reprezintă, sub raport demografic, un reper 
concludent. 

Pe traiectul îndelung evolutiv spre etapa actuală a dezvoltării sale, 
Câmpulungul înregistrează, ca prim indiciu temporal al existenţei sale, anul 
1300 — consemnat epigrafic pe lespedea funerară a Comitelui Laurenţiu de 
Longocampo. 

Evident, însă, că atestarea menţionată nu reprezintă momentul 
constituirii localităţii, întrucât oraşul medieval s-a format anterior procesului de 
închegare a statului feudal Țara Românească. 

Analizând „Letopiseţul Ţării Româneşti (1292-1664) în versiunea arabă 
a lui Macarie Zaim“, Virgil Cândea releva că, în cronică, i se atribuie 
legendarului Negru Vodă „zidirea unei măreje biserici în anul 1292 in oraşul 
Câmpulung “ — element informativ probatoriu în stabilirea anteriorităţii aşezării 
care evoluase spre faza de comunitate orăşenească prin stadiile de sat şi de târg 
permanentizat. 

Aşadar, ipoteza constituirii aşezării prin afluxul demografic 
transcarpatic, de către sași, unguri sau teutoni — vehiculată în istoriografia 
noastră veche — nu are un suport ştiinţific, întrucât ponderea demografică a 
autohtonilor motivează stabilirea unor meşteşugari transilvăneni determinată, în 
special, de posibilitatea valorificării produselor lor artizanale prin comerţul 
local. 

Anamneza procesului istoric al acestui aflux demografic este facilitată de 
textul Diplomei Andreiane din 1224, prin care se atestă că saşii aduși din 
Transilvania în zonele limitrofe așezărilor de pe versanţii sudici ai Carpaţilor 
„au aflat, în părțile Braşovului şi Sibiului, o populație stabilă şi o conducere 
proprie românească . 

Întrucât afluxu! de meşteşugari în Câmpulung se corelează cronologic cu 
perioada stabilirii sașilor în Transilvania, se presupune că o asemenea 
organizare autohtonă a existat anterior în oraş, dar că suportul demogratic 
consistent înregistrat în secolul al XIII-lea îndreptățea coroana maghiară — 
potrivit consideraţiilor istoricului Flaminiu Mârţu — să-şi fixeze „aici, centrul 
său de conducere pentru zona transalpină, temporar cotropită, în realizarea 
tendințelor sale de expansiune “. 

Comitele sas Laurenţiu de Longocampo apare, deci, în Câmpulung, în 
postura de „ultim reprezentanti al autorităţii suzerune a regelui Unguriei, 
suzeranilate nominală, formală, față de libertățile lurgi de autoadministrare 
locală". 

Pentru relevarea ponderii demografice a saşilor în oraşul Câmpulung, — 
care este menţionat, în documentele germane, sub denumirile: Lanprowe, 
Langnaw ori Langenau, consemnarea diplomatului piemontez Giovanni Botero 
din „La relazioni universali* (Veneţia, 1591) prezintă o importanţă 
incontestabilă. 

Inventariind cu relativă aproximaţie, în anul 1591, construcţiile de locuit 
pe baza unor informaţii obţinute din Ţara Românească, Giovanni Botero 
înregistra, în Câmpulung, 900 de case, din care, 40 aparţineau saşilor; populaţia 
oraşului se ridica — conform aceleiași surse — la cca 4.500 locuitori. 5% liind 
saşi catolici. 

Deşi se constata o continuă diminuare a elementului străin, episcopul 
catolic Pietro Deodate Baksic prezenta tendenţios situația demografică din oraş, 
înregistrând, între anii 1640-1653, cca 500 de catolici — respectiv 25% — dintr-o 
populaţie totală estimată la 2.000 de locuitori. Exagerările prelatului catolic 
sunt infirmate de catagrafia oficială întocmită la începutul secolului al XIX-lca, 
prin care se constată existenţa a „numai 20 de familii de catolici (cca 100 de 
locuitori) faţă de cei 2.625 de români cuprinşi în 525 familii”. 

În magistratura supremă a oraşului, dintre cei 119 judeţi, care au 
funcţionat între anii 1521-1831, numai 3 au fost catolici : Andrea. Laţcu şi 
Pătru Sasul, reprezentând 2,5% din totalul acestora. 

Privilegiile temporare acordate preoţilor baraţi din Câmpulung; încasarea 
unor taxe pentru mărfurile din bâlciul anual şi deținerea peceții orașului cu care 
autentificau actele în limba latină au fost suprimate de către judeţul lorga în 
anul 1735. 

Extinzând aria cercetărilor la cealaltă reşedinţă de scaun domnesc — 

Curtea de Argeş — se constată, potrivit tradiţiei istorice consemnate în 
„Letopiseţul Cantacuzinesc“, că îndelung controversata „descălecare“ a lui 
Negru Vodă -— fixată temporal în anul 1290 (6798) — ar fi stat la originea 
extinderii considerabile a aşezării de pe Argeş: „Negru Vodă - afirmă 
cronicarul — a făcul aici cu românii sași-papistași curle de pialră şi case 
domneşti şi o biserică mare şi frumoasă“. Menţionarea „saşilor-papistaşi“ 
reprezintă un indiciu al prezenţei lor în reşedinţa domnească de la Argeș, încă 
de la sfârşitul secolului al XIII-lea. 

In studiul - sinteză „Orașele Câmpulung, Curtea de Argeș și Piteşti 
văzute de călători străini la mijlocul secolului al XVII-lea“, Alexandru Ligor 
consideră că inexistenţa statisticilor şi recensămintelor din perioada menţionată 
poate fi compensată prin relatările furnizate de către călătorii străini, care, sub 
raport demografic, facilitează formularea următoarelor concluzii: 

„Numărul românilor era considerabil mai mare față de locuitorii 
catolici (saşi, la origine); Câmpulungul se afla, şi sub raportul numărului de 
locuitori, în fruntea oraşelor Curtea de Argeş şi Piteşti; procesul de asimilare 
a populuţiei de origine străină se intensifica". 

Detalierea unor aspecte de ordin social surprinse în însemnările 
peregrinilor: Silverio Pilotti, Petru Bogdan Baksic, Francesco Maria Spera, 
Bonaventura și Angelo Petricca reflectă modul de viață al catolicilor, 
aparținând, de regulă, etniei germane. Astfel, „populația catolică din 
Câmpulung era supusă unor obligații împovărătoare “, datorită fiscalităţii 
excesive din perioada domniei lui Matei Basarab. 

Exceptând birurile impuse de domnie, sașii din Câmpulung plăteau 
anual, parohiei catolice, 26 de baiochi — sumă percepută de la fiecare familie. 
Remarca unuia dintre călătorii străini este semnificativă pentru ilustrarea 
gradului avansat de pauperizare a populației săseşti: „chiar şi preotul catolic 
Irăiu în sărăcie printre săraci ! 

Imposibilitatea achitării la termen a acestor obligaţii a determinat — 
potrivit relatărilor pelerinilor — „pe cei ce nu pot face față darurilor mari să 
fugă în altă parte, dur mai mult în Transilvania". 

În consecință, numărul etnicilor saşi se va diminua constant prin 
emigrare, dar şi datorită asimilării lor, prin căsătoriile contractate cu parteneri 
de alte etnii, în special, cu români. 

În anul 1640, vicarul apostolic al Ţării Româneşti, Petru Bogdan Baksic, 
menţiona, printre altele, referindu-se la confesiunile religioase din Piteşti: 
„Aici, nu sunt catolici!" — confirmând, implicit, inexistenţa unor locuitori saşi 
în structura demografică a oraşului medieval. Constatarea prelatului catolic nu 
poate fi pusă la îndoială, de vreme ce el însuși era interesat în determinarea 
exactă a sferei de influenţă a bisericii catolice în Ţara Românească. 

Repere comerciale 


Relaţiile economice stabilite în cursul evului mediu, între oraşele din 
arealul geografic al constituirii statului feudal Țara Românească şi importantele 
centre urbane din Transilvania — efectuate pe căile de tranzit: Ţara Loviştei — 
cu Sibiul, şi Pasul Bran — cu Brașovul au fost stimulate prin privilegiile vamale 
acordate, în anul 1368, negustorilor braşoveni de către Vladislav I Vlaicu, 
precum şi prin emiterea primei monede româneşti de argint de către acelaşi 
ilustru voievod muntean. 

Din ce în ce mai intense, schimburile comerciale au contribuit substanţial 
la dezvoltarea orașelor românești implicate în tranzacțiile de mărfuri, facilitând, 
în acelaşi timp, promovarea şi amplificarea unor relaţii interetnice româno- 
germane. 

„Încă din vremuri îndepărtate, saşii Sibiului — menţiona Nicolae lorga — 
îşi trimeteau mărfurile prin Pasul Turnului Roşu, care ducea de-a dreptul la 
Râmnic, dar putea să hrănească, prin bogăția adusă, şi un târguşor de drumul 
mare în calea spre Bucureşti, ca Piteştii “. 

Un suport informaţional confirmând apreciabilul schimb de mărfuri între 
„saşii Sibiului“ şi piteşteni îl oferă numeroasele documente comerciale 
medievale. Astfel, la începutul secolului al XVI-lea, în acest comerţ, erau 
antrenați 22 de negustori piteşteni, care efectuaseră 34 de transporturi în cursul 
unui singur an, balanța comercială fiind excedentară (exportul valora 23.260 de 
dinari, comparativ cu importul de numai 15.350 dinari). 

În prima jumătate a secolului al XVI-lea, în operaţiunile comerciale cu 
puternicul centru urban din Țara Bârsei, participau — potrivit registrelor 
Brașovului — 326 de negustori piteşteni cu 914 transporturi de mărfuri, în 
valoare de 1.953.960 aspri. 

Negustorii din oraşul Piteşti comercializau în Transilvania: unelte, 
metale, arme, vite, cereale, peşte, lână, piei, ceramică, sticlărie, ţesături, 
îmbrăcăminte, încălțăminte, podoabe, harnașamente, vin ş.a. Mai ales, vinurile 
şi țuica de Piteşti erau extrem de solicitate de către brașoveni şi sibieni. 

Apreciind, în studiul său „Tentamen Historiae Walachiae“, calitatea 
vinurilor de Piteşti, istoricul sas Johann Filstich (1684-1743), originar din 
Braşov, menţiona, în evidentă cunoştinţă de cauză: „Piteștii sunt locuri de 
seamă, lăudate pentru vrednicia vinurilor “. 

Amploarea comerțului câmpulungean în secolul al XVI-lea este relevată 
prin numărul negustorilor implicaţi în schimbul de mărfuri cu Braşovul, în 
comparaţie cu celelalte oraşe din țară: câmpulungeni - 301, târgovişteni - 212, 
bucureşteni - 113, piteşteni - 42 etc. 

Rolul orașului în efectuarea tranzitului comercial rezultă din „dreptul de 
depozit“ conferit Câmpulungului, negustorii străini având obligația de a depune 

mărfurile în piața orașului, pe care negustorii locali le cumpărau en gros pentru 
a le revinde în Țara Românească. 

Prin Câmpulung, se efectua un intens comerț de tranzit spre Transilvania 
cu produse orientale - alimentare: cuişoare, scorţişoară, şofran, chimion, piper, 
orez, smochine, stafide, lămâi ş.a.; industriale: ţesături fine de in şi bumbac, 
damasc, brocart, purpură, camelot (stofă din păr de cămilă), tafta, caftane, 
covoare, buzdugane ş.a., gama produselor din Orient fiind extrem de variată. 

Importul din Occident consta din: postavuri, catifele, încălțăminte, 
îmbrăcăminte, dar și obiecte din metal. Produsele braşovene cele mai solicitate 
pe piața câmpulungeană erau: oţelul, fierul, arama, armele, coasele ş.a. 

Produsele meşteşugăreşti locale sau cele din Ardeal constituiau obiect al 
tranzacţiilor comerciale: ceara de albine, mierea, lâna, pieile crude, brânza, 
cerealele etc., principalul destinatar al comerțului cu piei crude de: vită, oaie, 
cerb, jder, veveriță — fiind Braşovul, în timp ce comerțul cu peşte era o sursă 
sigură de câştig, pentru negustorii din Țara Românească în oraşele: Sibiu și 
Braşov. 

Reiterarea rolului comerțului în dezvoltarea societăţii medievale 
româneşti de la nord şi de la sud de Carpaţi relevă contribuția considerabilă a 
schimburilor de mărfuri la cunoaşterea reciprocă a populaţiei implicate în 
această activitate umană, indiferent de condiţia etnică. 


Repere arhitecturale 


Prezenţa şi permanenţa în spațiul de constituire a Ţării Româneşti a 
populaţiei de origine germană se asociază, pe plan arhitectural, cu existența 
monumentelor ecleziastice edificate în perimetrul oraşului medieval 
Câmpulung Muscel: Cloşterul şi Bărăţia. 

Important monument religios de rit catolic, evocator indubitabil al 
prezenţei şi permanenţei populaţiei săsești în orașul Câmpulung, Bărăția este — 
potrivit arhitectului Ştefan Balş, restauratorul ansamblului — corelată temporal 
perioadei de constituire a oraşului medieval. Investigaţiile efectuate în cursul 
operaţiunilor de restaurare au confirmat ipoteza sugerată de prezența unor 
console sculptate în piatră, în stil gotic tardiv, atestând preexistența unei bolți 
pe nervuri — că „monumentul actual este, de fapt, corul unei biserici mai mari 
dispărute, prelungite spre vest cu o navă relevată prin fundaţiile interceptate 
arheologic". 

Ipoteza era susținută documentar prin consemnarea episcopului catolic 
Baksic care, în anul 1640, insista asupra stării accentuate de degradare a 
bisericii: „este stricată, fiind veche şi adeseori cad pietre de sus, din boltă. De 
alfel, întreaga clădire ameninţă să se năruie şi bieţii oameni nu au cu ce o 
repara“. Detaliile constructive consemnate de episcop: dimensiuni - lungime: 

35 de paşi; lățime - 9 pași; existența a 3 altare; boltirea unei jumătăți din 
biserică, jumătatea cealaltă având numai zidurile înalte şi acoperiş deasupra 
permit conturarea unei imagini relativ exacte vizând proporțiile monumentului, 
proporţii diminuate, însă, în anul 1760, în urma unei operaţii de refacere. 

Depistarea, în interior, a fundațiilor unui cor mai vechi țesute cu cele ale 
navei relevă existența unei biserici anterioare corului gotic actual, care — 
asociat cronologic cu piatra de mormânt a comitelui Laurenţiu de Longocampo 
— facilitează datarea bisericii inițiale ante 1300. 

Actualmente, ansamblul monumental se compune din: Biserica „Sf. 
Iacob“ — redusă la dimensiunile sanctuarului —, din turnul - clopotniță edificat 
în 1730, pe amplasamentul unui turn anterior — remarcabil prin elevaţie, amplu 
decorat ceramic şi pictural — şi casa parohială datând din secolul al XVII-lea, 
care cuprinde, în structura sa, un vast beci, la demisol, acoperit cu bolți, iar, la 
etaj, camere cu bolți gotice decorate şi foişor cu arcade susținut pe coloane 
masive de cărămidă surmontând accesul în gârliciul pivniței. 

În fațada zidăriei bisericii, au fost încastrate fragmente de ancadramente 
sculptate în piatră, recuperate: o cheie de boltă şi stâlpul inscripționat: „1646“ 
alături de numele parohului oficiant în anul menţionat. 

Informaţiile referitoare la: Cloșter sunt extrem de reduse pentru 
determinarea nu numai temporală, dar şi spaţială a ansamblului. 

Relatarea aceluiaşi episcop despre Biserica „Sf. Elisabeta“ a Mănăstirii 
Cloşter reprezintă o sursă documentară de extremă importanţă. „Odinioară — 
precum menţionează Baksic — această biserică — lungă de 40 de paşi şi lată de 
12 (deci, mai mare decât Bărăţia!) — era foarte frumoasă. I s-au prăbuşi! 
acoperişul şi cupola cerului, dar zidurile au rămas întregi“. Materiale 
provenite de la Cloşter fuseseră utilizate la refacerea turnului - clopotniță de la 
Mănăstirea Negru Vodă, în perioada lui Matei Basarab. 

Piatra de temelie a Cloşterului va fi fost pusă — dacă acordăm, fără 
rezerve, credit tradiţiei orale — de către Doamna Marghita, soția legendarului 
Negru Vodă, deşi, potrivit pomelnicului Mănăstirii Negru Vodă, era, de fapt, 
soţia lui Basarab cel Mare. 

Cercetând, din poruncă domnească, împreună cu pârgarii oraşului, 
plângerea Bisericii Baraţilor împotriva Mănăstirii Câmpulung pentru un loc 
numit „Cloşter“ judele oraşului, Gherghina, consemna, în cartea de judecată 
din mai 1646 că „bătrânii oraşului au dovedit precum că această biserică care 
se cheamă Cloşter o au fost făcut Doamna Marghita, doamna Negrului Vodă, 
că acea doamnă fost-au catolică, care se cheamă papişte “. 

În temeiul adeveririi menționate, voievodul Constantin Şerban întărea 
locurile disputate Bisericii Baraţilor, motivând că „besearica le avea de milă 


de la răposata Doamnă Marghita, care au fost catolică a răposatului Negru 
Vodă“. 

Personaj istoric real, Negru Vodă este — precum se ştie — „încarnat“ de 
istorici, cu argumente mai mult sau mai puţin plauzibile, şi „încoronat“ voievod 
— ca un supranume conferit de popor — şirului domnitorilor țării început de 
Basarab Întemeietorul şi terminat cu Radu cel Mare. Numai într-un imaginar 
tunel al timpului, s-ar putea fixa cu certitudine locul şi rolul istoric al 
legendarului personaj... 

Să fi fost Marghita soţia unui voievod anterior lui Basarab 1? Dacă da, 
atunci Cloșterul a fost, poate, durat în secolul al XIII-lea, în perioada 
penetraţiei masive a saşilor în zona de la sud de Carpaţi. 

Marghita n-are parte de o moarte anostă, din contră, ea — potrivit tradiției 
— a căzut în lupta de pe Râul Doamnei, dusă de Basarab împotriva tătarilor... 
Când va fi avut loc această luptă, legenda trece sub tăcere, lăsând un câmp 
incert de cercetare istoricilor... 

Uneori, folclorul — ca sursă informativă — oferă versiuni contradictorii. 
Consemnarea lor se cade a fi făcută, pentru că, în lipsa unor documente care să 
autentifice un eveniment istoric, astfel de informaţii pot constitui un punct de 
sprijin în elaborarea, cu evident spirit de discernământ, a unei ipoteze... 

Aşadar, tradiţia atribuie aceleiaşi Marghita — alias Margareta — ctitorirea 
unui alt monument controversat, disputat de ortodocşi şi de catolici, în cealaltă 
cetate de scaun a Țării Româneşti, Curtea de Argeş. În esenţă, legenda o 
prezintă pe catolica Margareta, în timp ce Negru Vodă se lupta cu tătarii, 
ridicând, chiar în faţa ctitoriei soțului ei, Biserica Sân Nicoară. Temându-se de 
această faptă, când Negru Vodă se întorcea de la luptă, Margareta a fugit spre 
Câmpulung. Vrând să treacă o apă, s-a înecat şi, de atunci, apa poartă numele 
de Râui Doamnei ... 

„Dar tot legendele — aceste memorii vii ale poporului — proiectează în 
prim planul evenimentelor din zorii întemeierii Țării Românești figura 
Doamnei Clara, imortalizată de Alexandru Davila în capodopera sa „Vlaicu 
Vodă“... 

Cât sânge nemţesc curgea în venele ei, cât unguresc sau cât românesc nu 
se ştie... Se ştie doar că era a doua soție a lui Nicolae Alexandru Basarab, că 
descindea din familia banilor de Severin, conți de Doboka, şi că, datorită 
bigotismului ei şi relaţiilor cu regele Ungariei şi cu Papa, devenise un 
instrument în acțiunea concertată de consolidare și extindere a dominației 
maghiare şi, implicit, a catolicismului la sud de Carpaţi. 

Intenţionând să convertească „pe sof, pe fiu, pe boieri şi tot poporul la 
catolicism, făcu — precum scrie C. Gane în romanțatele sale Trecute vieţi de 
doamne și domniţe — biserica papistașă din Curtea de Argeş, acea biserică 
ale cărei pitoreşti ruine se mai văd şi astăzi pe un deal, în mijlocul grădinei 
publice din acel orăşel de provincie, fostă glorioasă capitală a Țării 
Româneşti “. 

Să fi fost Sân Nicoară locul de unde Doamna Clara, prin misionarii 
papistaşi, încercase cu disperare răspândirea catolicismului în Ţara 
Românească ?... Supoziţie greu de acceptat !... 

Amplasat pe monticolul care domină centrul oraşului, intim legat de 
Curtea domnească de la Argeş, monumentul ecleziastic presupus a fi fost 
paraclisul primei curți domneşti demonstrează caracteristicile arhitecturii din 
perioada de constituire a statului feudal Țara Românească. Sub raport tipologic, 
Sân Nicoară este o construcție mononavată, de plan dreptunghiular (6 x 14m), 
compartimentată în pronaos şi naos, prezentând o absidă poligonală în exterior 
şi semicirculară în interior, flancată de absidiolele diaconiconului şi 
proscomidiarului — elemente comune arhitecturii bizantino-balcanice. Sub 
raportul elevaţiei, paramentul din piatră de râu alternează cu cărămida și 
emplectonul, iar compartimentele edificiului sunt acoperite cu bolți 
semicilindrice, consolidate cu arce dublouri pe pilaştri, particularitatea sa 
constând din impunătorul turn-clopotniță de cărămidă înălțat deasupra 
pronaosului, care servea şi ca post de observaţie, biserica fiind ea însăşi 
fortificată şi flancată, spre vest, de două masive contraforturi. 

Existența acestui turn care individualizează biserica, sub raport 
arhitectural, în comparaţie cu celelalte edificii ecleziastice din zonă a 
determinat ipoteza susținută de către unii istorici că Sân Nicoară ar fi de rit 
catolic. 
Analiza planului, a materialelor utilizate şi a modului de dispunere a 
acestora în structura construcţiei relevă, însă, că Sân Nicoară este „o biserică 
ortodoxă înălțată la sfârşitul secolului al XIII-lea, sub influența unor modele 
balcanice “. | 

Totuși, o biserică aparținând cultului catolic a existat cu certitudine în 
Curtea de Argeş, de vreme ce în „Răportul către cardinalul Cinzio“, călugărul 
franciscan Bernardino Quirini, episcop de Argeş, menționa, în anul 1603, că 
„biserica catolică din Argeş în Țara Românească fusese distrusă din 
temelie“... În ce loc a fost înălțată şi când, cardinalul nu precizează!... Dacă va 
fi fost Doamna Clara comanditara acestui lăcaș religios rămâne încă o enigmă a 
istoriei... 

Ceea ce se ştie, însă, cu certitudine este faptul că, după încheierea păcii 
cu regele Ungariei din anul 1369, fiul ei vitreg, Vladislav I, a fost influențat sau 
poate silit — precum se exprimă istoțicul C. Gane — „să cheme pe un episcop 
catolic din Transilvania în Țara Românească pentru a sfinţi aici biserici şi 
altare, pentru a ierta păcate şi a judeca pricini “. 

Un asemenea demers demonstrează — potrivit aceluiaşi istoric — că 
„numărul catolicilor din țară era totuşi destul de mare “. Reacţia Papei faţă de 
gestul voievodului muntean, interprețat ca un act de acceptare a catolicismului, 
a fost promptă. „Papa fu cuprins de fiorii nădejdei “ — continuă Gane episodul. 

El scrise lui Vladislav Voevod (1370) pentru a-i mulțumi de buna voinţă şi 
pentru a-l îndemna şi a-l ruga să treacă el însuşi la catolicism, încredințându-l 
că, astfel, va deveni un allet al lui Christ, care, în orice timp şi în orice 
împrejurare, va avea sprijinul scaunului papal. Drept răspuns la această 
epistolă, şi sfătuit fiind de sfântul Nicodim al Tismaniei, care până la moarte a 
luptat împotriva tendinţelor eretice ale Clarei, Vladislav înființă la Severin, 
adică la chiar marginea țărilor catolice o a doua mitropolie română ortodoxă. 
Papa — conchide Gane — ar fi muşcat din buze, iar ce a făcut Doamna Clara, 
istoria nu ne spune! “... 

Istoria confirmă, însă, că, încă din faza incipientă a procesului intens de 
propagare a catolicismului, contrareacția bisericii ortodoxe a fost extrem de 
eficientă, de vreme ce Papa Grigore al IX-lea se destăinuia principelui ungar 
Bela, în 1234, că — afişând o ostilitate fățişă împotriva catolicismului, „episcopi 
schismatici converteau la ortodoxie pe ungurii şi pe saşii care locuiau cu ei“. 

„Am aflat — scria Papa — că 'există un popor numit valahi care 
disprețuiesc biserica romană şi primesc toate slujbele bisericeşti de la oarecari 
Jalşi episcopi de rit grecesc (ortodox) şi că chiar unii din cei ce vin din regatul 
unguresc, unguri şi saşi, şi rămân acolo, trec la ei, făcându-se una cu valahii şi 
disprețuindu-l pe acela (episcopul catolic)!“. 

Convertirea la ortodoxism a catolicilor — printre care se aflau şi numeroşi 
saşi — demonstrează, pe lângă stadiul avansat de organizare a bisericii 
autohtone, asimilarea parțială a membrilor unei etnii care se integrase perfect în 
societatea românească de la sud de Carpaţi. 


Repere culturale 


Zonă de vastă interferență culturală, datorită statutului său politic 
privilegiat de reşedinţă a statului feudal independent Țara Românească, 
Argeşul — integrat ariei culturale europene, dar, în acelaşi timp, influenţat 
considerabil, sub acest aspect, de Orient, prin cauze istorice conjuncturale, va fi 
fost puternic racordat cultural Occidentului. 

„Cântecul Nibelungilor“ — celebrul poem scris la începutul secolului al 
XIII-lea, care sublimează, într-un ciclu epic, numeroase legende cu largă 
circulaţie orală din mediul spiritual german, menţionează, în episodul dramatic 
al nunții dintre regele hun Atila şi Krimhilde, printre participanţi, pe ducele 
Ramunc din Țara Valahilor însoţit de o sută de oameni. 

O asemenea prezență masivă valahă la un eveniment de rezonanță 
istorică are semnificaţii profunde, ilustrând intensitatea relaţiilor stabilite între 
români şi populația de origine germanică, în perioada de maximă înflorire a 
feudalismului occidental. 

Consemnarea documentară a prezenței românilor la turnirurile organizate 

în secolul al XIV-lea la curtea regală din Buda — evident, după moda 
occidentală — reprezintă încă un argument probatoriu al integrării în spaţiul de 
cultură şi de civilizație european. 

Descoperirile arheologice din incinta Bisericii Domneşti de la Argeș 
aveau să confirme, prin amplul inventar al unor morminte profanate (inele de 
aur cu inscripții latine sau slavone, aplice de aur, o egretă de argint ş.a.), dar, 
mai ales, prin imaginea cavalerului din mormântul nr.10 — veridicitatea 
aserțiunii bizantinologului francez Charles Diehl care considera că Țara 
Românească se afla la punctul de încrucișare a marilor civilizații, a 
ortodoxismului cu catolicismul, a lumii greco-slave cu lumea occidentală. 

Dincolo de controversele iscate între specialişti pentru atribuirea unei 
identități istorice prințului îngropat: Negru Vodă, Basarab |, Vladislav 1 sau 
Radu I, mormântul nr.10 avea să constituie o revelaţie pentru arheologul Virgil 
Drăghiceanu, care era, literalmente, fascinat de splendoarea inventarului 
funerar din sarcofagul deschis de el la 31 iulie 1920: „Prinţul din mormânt, 
îmbrăcat în veşminte de mătase, purta, pe lângă inele, o diademă de perle şi 
alte podoabe, o pafta din aur, mare şi somptuoasă de evidentă factură 
occidentală, specifică veacului al XIV-lea “. 

Magnifica pafta de aur reprezenta o cetate gotică cu turnuri poligonale la 
colțuri care delimitau un câmp central dominat de o lebădă cu cap de femeie şi 
un dâcor arhitectural „umanizat“ prin prezența unui cavaler şi a unei 
aristocrate. Operă a unor meşteşugari saşi din Cluj, paftaua relevă amploarea 
relațiilor pe plan artistic dintre Curtea domnească de la Argeş şi artizanii sași 
din Transilvania. 

Nu-i exclus, însă, ca, în atmosfera atât de elevată a Curţii domneşti de la 
Argeş, somptuoasa pafta — care ascunde, probabil, în structura sa conceptuală, 
o alegorie — să fi fost „gândită“ de un comanditar familiarizat cu arta 
occidentală şi comandată atelierului specializat din Transilvania. 

Într-un asemenea mod, va proceda, peste două secole, voievodul cărturar 
Neagoe Basarab (1512-1521), care, pentru a-şi înzestra măiastra ctitorie de la 
Argeș — biserica nepereche a neamului, aureolată de mitul creaţiei prin jertfă 
din nemuritoarea baladă a meşterului Manole — avea să comande, argintarilor 
saşi din Sibiu şi Brașov, obiecte de cult şi podoabe. Avizat cunoscător al 
operelor de artă din Transilvania, Neagoe Basarab sugeră unui meşter argintar 
din Sibiu utilizarea ca model, pentru un obiect de podoabă comandat, a 
imaginii unui turn faimos al cetăţii sibiene. Exigenţa sa în aprecierea operelor 
de artă a devenit antologică; ilustrul voievod va respinge unul dintre obiectele 
comandate, „reproşându-i, cu iritare şi dispreţ, meşterului sas că l-a lucrat 
„ad modum ciganorum “, adică țigăneşte “. 

Într-un asemenea eseu vizând retrospectarea relațiilor stabilite între 
populația românească din sudul Carpaţilor şi cea a ținuturilor limitrofe din 

Transilvania — cu referire specială la saşi — evocarea şi invocarea celui mai 
vechi text românesc păstrat — Scrisoarea lui Neacşu, diriguitorul administrativ 
al oraşului Câmpulung Muscel, adresată, la 29-30 iunie 1521, judelui sas al 
Braşovului, Johannes Benkner, constituie un element de necontestat în 
argumentarea intensității legăturilor dintre reprezentanţii şi, implicit, locuitorii 
acestor importante oraşe medievale româneşti. 

Conţinutul scrisorii informa pe destinatar despre campania lui Soliman al 
II-lea contra Ungariei, despre dificultatea deplasării flotei otomane prin Porţile 
de Fier, dezvăluind intenţia sultanului de a cuceri Transilvania, trecând prin 
Valahia şi relatând despre incursiunile de jaf proiectate de către sangiacul 
Nicopolei, Mehimned-beg, în Țara Românească, spre vădita îngrijorare a 
domnitorului Neagoe Basarab. 

Autentică minicronică a evenimentelor corelate expansiunii otomane din 
1521, Scrisoarea lui Neacşu relevă, în ultimă instanță, preocuparea manifestată 
de un valah nu numai pentru destinul istoric al celor pe care îi conducea, ci şi 
pentru cei de dincolo de Carpaţi, de care se simţea legat, evident, nu doar pe 
tărâm comercial, recomandându-le textual: „Să vă păziți cum ştiţi mai 
bine!“... 

Interpretând, în maniera-i caracteristică, formula de deferență „domniei 
tale ca mai marele meu“ — adresată judelui Braşovului de către omologul său 
câmpulungean -—, istoricul Flaminiu Mârţu fixa, printr-o analiză atentă şi 
competentă, esenţa relaţiilor statornicite de-a lungul istoriei comune între fosta 
reşedinţă domnească a Țării Româneşti şi importanta cetate medievală din Țara 
Bârsei. 

„Sprijinul marii cetăți săseşti — observa istoricul — era căutat în mod 
obișnuit la obținerea şi păstrarea domniilor, la înlăturarea pretendenţilor 
domneşti refugiaţi frecvent aici, şi, de asemenea, în ocaziile de mediaţiuni între 
domnii munteni cu voievozii Transilvaniei sau cu regii Ungariei. În atare 
conjunctură, desigur că județii Căâmpulungului acordau colegilor lor 
braşoveni, o întâietate de prestigiu, şi, dacă Neacşu n-ar fi avut şi o apropiere 
administrativ-politică cu Benkner, desigur nu i s-ar fi adresat cu „mai marele 
meu“, ci ar fi încheiat cu o formulă de salutare tipică “. 

Aşadar, exceptând caracterul oficial al celebrei scrisori din 1521, sunt 
relevante relaţiile interumane stabilite între locuitorii de pe ambii versanţi ai 
Carpaţilor, indiferent de originea lor etnică, solidari în acțiunea comună de 
contracarare a pericolului permanent pe care îl prezenta Imperiul otoman. 

Deşi extrem de sumare în sublinierea relaţiilor din domeniul spiritual 
între români şi germani, consemnările călătorilor străini care au vizitat Țara 
Românească facilitează enunțarea unor observaţii pertinente. Dincolo de 
imaginea stereotipă a unor provinciali „balcanizaţi“, avizi şi avizaţi 
consumatori de vinuri — prin excelenţă, pe care palida memorialistică 

aparținând pelerinilor care au descris Piteștiul o acreditează tendenţios, cu 
referire la locuitorii orașului, scrisoarea adresată, la 14 decembrie 1820, 
baronului von Miltiz de către consulul Prusiei în Țara Românească, Ludovic de 
Kreuchely, evoca impresia extrem de favorabilă a acestui înalt demnitar despre 
ispravnicul judeţului Argeş, boierul Rasti: „qui est un homme tres agreable, 
parle tres bien l'allemand et plusieurs langues europeennes “. 

Ultrasensibil la frumuseţile feminine locale, baronul german remarca 
insinuant: „De plus, il a le merite d'avoir une femme charmant ă ivus 
egarde !“ 

S-ar putea reproşa, însă, nu fără temei, că o asemenea autoritate 
administrativă ar fi fost o rara avis în peisajul urbei de pe Argeş, dacă un alt 
diplomat străin, Clausewitz, consilier al Legaţiei Danemarcii la Istanbul, n-ar fi 
consemnat, la rându-i, cum a fost primit la Piteşti, în ziua de 3 mai 1824, de 
şeful poştei, Steriopol, care „vorbea curent germana şi italiana “. 

Este, aşadar, neîndoielnic că, în oraşul medieval Piteşti — aparent sufocat 
de aerul său provincial —, se puteau stabili relaţii interumane menite nu numai 
să prospecteze tranzacţiile comerciale, ci şi să abordeze domenii elevate ale 
spiritualității, relații semnificative pentru ilustrarea profunzimii şi diversității 
contactelor cu reprezentanţii unei mari culturi europene. 


LEE Ii 


Sub bolta sacră de reverberaţie a spiritului naţional, în uimitoarea 
simfonie a destinului poporului român, se distinge cu evidentă claritate 
partitura sobră, viguroasă, dominată de accente vibrant-patriotice a etniei 
germane. 

Acestei voci care n-a distonat niciodată în cursul îndelungatei convieţuiri 
cu populaţia autohtonă pe pământul românesc, retrospectarea succintelor repere 
istorice enunțate, sper să-i confirme valenţele consistenței participative la 
efortul social comun şi vocaţia coexistenţei sub zodia benefică a toleranței. 

ARGESSIS, STUDII ŞI COMUNICĂRI, seria ISTORIE, TOM VIII, 1999 


FILE DIN ISTORIA UNUI VECHI SAT ARGEȘEAN, PISCANI 
TEODOR DINA 


Satul Piscani este aşezat în zona centrală a județului Argeş, la 13 km N/E 
de municipiul Piteşti, într-o poziţie pitorească unde dealurile Piemontului 
Getic, de proporții modeste, se întâlnesc cu câmpia cuprinsă între malul drept al 
Râului Târgului şi malul stâng al Râului Doamnei. Partea estică a localității, 
aşezată de-a lungul drumului judeţean Piscani-Nucşoara, la intersecția acestuia 
cu Drumul Naţional 73 (Piteşti-Câmpulung- Braşov) este străjuită pe o bună 
parte din lungimea sa de terasele inferioare ale Dealului ludei — pline de istorie 
şi legendă — despre care tradiţia locală şi unele documente amintesc a fi locul 
unde s-a format, poate cu milenii în urmă, „nucleul“ din care s-a dezvoltat mai 
târziu satul Piscani. 

Până în zilele noastre s-a păstrat piscul de la care provine numele satului! 
precum şi urmele unor aşezări omeneşti din epoca medievală și, tot aici, pe 
terasele inferioare ale misteriosului deal care mai poartă încă numele biblicului 
vânzător al Domnului, şi-a avut Curtea, conacul şi biserica Vlaicu mare logofăt 
Piscanul?. 

Lipsa izvoarelor istorice nu ne permite să urmărim evoluția satului 
Piscani anterior epocii medievale ci doar să prezumăm că aşezarea a fost 
permanent locuită din timpuri ancestrale datorită cadrului său natural deosebit 
de prielnic dezvoltării speciei umane. Între timp, populaţia aşezării înmulțindu- 
se şi fiind expusă invaziilor popoarelor migratoare, o parte însemnată din 
aceasta s-a retras spre fundul văilor ludei la adăpostul pădurii seculare. 
Fenomenul demografic va fi consemnat în documente abia în secolul al XVIII- 
lea prin toponimicele; Piscanii de sus ai ludei şi Piscanii de jos ai luncii. 
Aşezarea avea până la Regulamentul organic (1832) configuraţia unui sat 
dispersat în două fracțiuni despărțite de Valea Bobii. 

În epoca medievală satul Piscani este atestat documentar „înainte de 6 
iulie 1526“ în timpul domniei lui Radu de la Afumați, într-un zapis prin care 


' Constantin Alessandrescu, Dicţionar al județului Muscel, Bucureşti, 1893, pag. 271. 
2 Arh. St. Bucureşti, Mănăstirea Valea, XX / 4. 

monahia Magdalina din Corbi-Argeş dăruieşte unui rumân un loc casă în satul 
Micești (Argeş). Printre martori „boieri din jurul nostru“ este menţionat și 
Alăman din Piscani ale cărui proprietăți se învecinau probabil cu cele ale 
pioasei călugărițe. 

Evoluţia istorică a satului Piscani în perioada imediat următoare primei 
sale atestări documentare este marcată de un hrisov domnesc, din 29 decembrie 
1532, prin care domnitorul Vlad Vintilă de la Slatina (1532-1535) întăreşte 
stăpânirea lui Vlaicu clucer (mai târziu mare logofăt) şi fraților săi, Mihnea 
stolnic şi Badea slujer, asupra mai multor sate şi moşii, printre care și „.... din 
Piscani, jumătate, iar din a doua parte (a satului, n.n.) a șasea parte...“ 
facilitând prin aceasta pătrunderea elementelor străine de obștea locală în moşia 
satului. 

Intrată în stăpânirea lui Vlaicu clucer şi a fraţilor săi această jumătate a 
satului („şi din a doua parte, a şasea parte!“) foştii moşneni locali vânzători vor 
fi fost cumpăraţi şi ei odată cu moşia, după obicei, de către puternicul boier, 
trecând în categoria rumânilor. 

Fiecare familie de „rumân“ va fi primit în folosință câte o bucată de 
pământ, mai mare sau mai mică, după puterea de muncă a fiecăruia, dar mai 
ales, după vrerea şi preferințele noilor stăpâni ai moşiei. 

Deși stăpânea moşii întinse, sate și părți de sate în mai multe zone ale 
țării, unele moştenite de la tatăl său Pătru Postelnic, altele cumpărate sau 
primite danie de la unii domnitori „pentru dreaptă şi credincioasă slujbă!“ 
Vlaicu clucer a acordat o atenţie deosebită moşiei de la Piscani unde şi-a 
construit (după 1532) conac, biserică şi dependințe anexe pentru „Curtea 
seniorială“, stabilindu-şi în acest sat reşedinţa rurală”. 

Cu toate că locuia cu familia la Târgovişte, în preajma domniei, fiind 
inițial clucer iar mai târziu mare logofăt, Curtea de la Piscani prin natura 
așezării sale într-o poziţie pitorească (şi strategică!) a stat permanent în atenția 
lui Vlaicu. În incinta conacului său va fi primit influentul slujitor domnesc, în 
scurtul răgaz de care dispunea, oaspeți de seamă (mai ales, de taină!) din rândul 
marilor dregători cu care era nemijlocit în contact. Nu excludem posibilitatea 
ca tot aici, la Piscani, se va fi pus „în scenă“ atentatul împotriva domnitorului 
Vlad Vintilă iar mai târziu, scoaterea din domnie a lui Radu Paisie. 

Cunoaştem cu certitudine că Vlaicu „Piscanul“ se bucura de atenţia 
domnitorilor succesori ai lui Radu de la Afumaţi. Atât Vlad Înecatul (1530- 
1532) cât şi Vlad Vintilă de la Slatina (1532-1535) i-au încredințat diverse 
misiuni diplomatice, unele chiar peste hotare, în cursul anilor 1532-1533, 





' Documenta Romaniae Historica, B. vol. III, pag. 40, documentul nr. 22. 

* Documente privind istoria Românlei, B. sec. XVI, vol. [], pag. 115-118. 

* Vitalie Stănică, Un domeniu feudal în secolul XVI, în Studii şi comunicări, V. Muzeul Piteşti, 1980, pag. 
252-259. 

ultima la regele Ungariei Ion Zapolyaf. 

Asemenea, i s-a încredințat lui Vlaicu clucer şi rezolvarea unui diferend 
de frontieră care a avut loc între locuitorii din Dragoslavele şi cei din Rîjnov în 
„afacerea“ unor oi confiscate de dragoslăveni, conflict care tindea să ia 
proporții până la ruperea relaţiilor dintre Ardeal şi Ţara Românească, rîjnovenii 
solicitând intervenţia regelui Ungariei”. 

În ultimul an de domnie al lui Vlad Vintilă (1535), cu toată atenţia de 
care se bucura din partea domnitorului, care în 1534 îl ridicaseră în treapta de 
mare logofăt, Vlaicu din Piscani se alătură partidei ostilă acestuia, contribuind 
la scoaterea din domnie a voievodului. 

„Vlad (Vintilă, n.n.) — scrie cronica țării — s-au dus la primbare către 
Craiova, să vâneze în pădurile Jiului, iar pe lângă aceasta avea de gând să mai 
taie o seamă de boieri. Dar simțind boierii, s-au vorbit cu toţii, de taină, şi l-au 
tăiat ei pe domn ...“% 

Martor la odioasa crimă (era şi el în suita domnitorului la Craiova în data 
de 10 iunie 1535, când s-a produs atentatul!) Vlaicu mare logofăt nu a fost 
străin de cele întâmplate pe malul Jiului. Documentele păstrate confirmă fără 
dubii că, împreună cu alți boieri divaniţi, Vlaicu Piscanul a luat parte la 
„vânătoarea“ domnească. 

Pentru complicitatea lui la uciderea domnitorului legitim pledează 
documentul din 13 iunie 1535, primul document emis de cancelaria noului 
domn al țării (Radu Paisie) după moartea rivalului său, în care este menţionat şi 
Vlaicu, „preluat“ de acesta cu aceiaşi dregătorie de mare logofăt. 

De asemenea, la numai o lună după luarea domniei, la 12 iunie 1535, 
Radu Paisie dăruieşte „credinciosului“ său Vlaicu mare logofăt și lui Detco 
postelnic (alt complice!) şapte întinse proprietăţi funciare, „pentru dreaptă şi 
credincioasă slujbă!“”, 

Chiar din primul an de domnie, ca urmare a încrederii de care se bucura, 
domnitorul Radu Paisie îi încredinţează lui Vlaicu Piscanul conducerea 
lucrărilor de restaurare a mănăstirii Valea (Țiţeşti-Argeş), unde boierul din 
Piscani se va considera drept ctitor şi epitrop. Soţia sa Neaga şi fiul său 
adoptiv, Vlaicu logofăt (cel mic), îşi vor găsi odihna veşnică în incinta bisericii 
acestui aşezământ monahal!. 

În vara anului 1539, în timp ce Vlaicu Piscanul ajunsese în culmea 


$ Vezi, Socotelile vicesimale ale Sibiului, în „Quellen zul Gechelite der Sztadt“, Braşov, 1889, vol. II, pag. 
674. 

? lon Bogdan, Relaţiile Țării Româneşti cu Ardealul și Ungaria în sec. XV-XVI, Bucureşti, 1902, pag. 
313. 

* Radu Popescu, Istoriile domnilor "Țării Româneşti. Cronicari munteni, Editura pentru literatură, 
Bucureşti, 1961, vol. I, pag. 282. 

” Flaminiu Mirţu, Mănăstirea Valea (Țiţeşti-Argeş) în lumina controverselor istoriografice și a 
cercetărilor arheologice, în Mitropolia Olteniei, nr. 7-9 (iulie-septembrie) 1978, pag. 630-640. 

"9 Ibidem. 

gloriei sale politice, domnia protectorului său Radu Vodă Paisie era amenințată 
de un complot boieresc condus de Șerban Banul din Izvorani. 

Silit inițial să părăsească domnia Radu Paisie revine peste câteva luni în 
scaunul Țării cu ajutor otoman, îşi reia stăpânirea şi se răzbună crunt pe boierii 
hicleni“ cărora le confiscă averile!!. 

Vlaicu Piscanul deşi nu a luat parte fățiş la complotul condus de Șerban 
banul Craiovei este bănuit ca partizan al acestuia şi, după 15 octombrie 1540, 
este eliminat din Sfatul Domnesc, marea logofeţie a Ţării fiind încredinţată lui 
Tatu, logofăt al doilea. 

După eliminarea din Sfatul Domnesc, Vlaicu se retrage pentru scurt timp 
la Piscani pentru a-și pune în ordine averile sale, dobândite din danii domneşti 
sau „cumpărate“ în timpul ascensiunii sale, puse acum în dispută de noii 
dregători ai lui Radu Paisie. Domeniul ce şi-l formase în decursul anilor începe 
acum să se destrame fiind reclamat de către cei de la care îl acaparase. Nu după 
mult timp este silit să se refugieze în Ardeal. În 1543 se raliază cu Laiotă 
Basarab, pretendent la domnia Ţării Româneşti, şi cu alți pribegi, ca şi el; Stroe 
Pribeagul din Floreşti, Stanciu, fiul lui Toma din Petroşani (Prahova), Manole, 
Mihalco și alţii care doreau schimbarea din domnie a lui Radu Paisie”, 

„lar aceştia, împreună cu Laiotă Basarab, care era acolo fecior de domn, 
însoţiţi de o trupă de mercenari au intrat în Țara Românească. În prima luptă 
dintre (mercenarii lui) Laiotă vodă și (trupele lui) Radu Paisie, a biruit Laiotă și 
a luat domnia la Târgovişte ...“!3 

Radu vodă — completează cronica ţării — a fugit cu boierii la Nicopol şi a 
venit domn Laiotă Basarab (...) lar peste două luni Radu vodă iarăși a venit cu 
mulțime de turci şi a fost izbânda Radului vodă. În această luptă, Radu Paisie 
cu ajutor turcesc a învins pe Laiotă Basarab, care a căzut în luptă, şi tot atunci 
au fost tăiați de Radu Paisie toţi boierii prinşi în luptă alături de Laiotă vodă; 
Vlaicu logofăt din Piscani, Stroe Banul din Floreşti şi Stanciu vistrier“!. 

Aşadar, în urma luptei nefericite de la Fântâna Țiganului'* dintre cei doi 
competitori la tronul Basarabilor, s-a pus punct biografiei lui Vlaicu din Piscani 
care, fiind prins împreună cu învinşii, cu care complotase împotriva lui Radu 
Paisie, a fost decapitat la 1 octombrie 154415. 

Deşi „ctitor“ la mănăstirea Valea căreia îi făcuse unele danii din moşiile 
sale, Vlaicu a fost înmormântat la .Piscani în biserica ctitorită de el!”. 


'! Stoica Nicoluescu, Domnia lui Radu Paisie vv., Craiova, 1938, pag. 20. 

1 Ion C. Filitti, Banatul Olteniel şi Cratoveştii, în Arhivele Olteniei, tom. XI, 61-62, pag. 170. 

" Stoica Nicolaescu, op. cit., pag. 21. 

' Ibidem. 

'5 lon Nania, Date noi cu privire la lupta de la Fântâna Țiganului, în Studii şi articole de istorie, nr. 7 / 
196$, pag. 630 

'* Dumitru Balaşa, Radu Paisie, luptele cu Laliotă Basarab, în Mehedinţi, istorie și cultură, Drobeta 
Turnu Severin, 1981, pag. 66. 

" Flaminiu Mirţu, loc. cit., pag. 639. 

Mormântul său, profanat de mai multe ori în decursul timpului, se păstrează 
încă în pronaosul bisericii actuale din acest sat. Din păcate, lespedea tombală a 
acestuia, pe care era scris datele morţii sale tragice, a fost intenționat martelată 
(scrisul a fost distrus cu dalta!) pe la mijlocul secolului al XIX-lea, rămânând 
lizibil doar două cuvinte: MIRCIA VOIVODA, numele domnitorului Mircea 
Ciobanul aflat în scaunul Ţării când a fost executată și pusă pe mormânt 
lespedea respectivă!?. 

Soţia sa, „Neaga logofetița“* decedată ulterior tăierii sale în 1544, a fost 
înmormântată la mănăstirea Valea, unde îşi pregătise încă din timpul vieţii un 
loc de veci demn de soția unui mare logofăt domnesc. Transcrierea exactă a 
textului slav de pe lespedea frumos împodobită care îi acopere mormântul este 
următoarea: 

„A răposat roaba lui Dumnezeu Neaga logofetița, în zilele lui lo... 
voievod, în anul 7000...luna...ziua... Veşnica ei pomenire“!?. 

Lespedea a fost deci executată încă din timpul vieţii titularei, moartă 
după 1544, după moartea tragică a soțului său Vlaicu şi a rămas necompletată. 
Fiul adoptiv, Vlaicu logofăt (cel mic) şi rudele nu au mai completat datele cu 
privire la decesul său. 

Fraţii şi celelalte rude ale lui Vlaicu Piscanul, inclusiv fiul adoptiv 
Vlaicu (cel mic) au fost personaje mult mai puțin importante decât defunctul 
vel logofăt, de aceea este explicabilă relativa destrămare a domeniului 
Vlăiculesc imediat după dispariția acestuia în 1544. 

Mihnea Pârcălab, unul din frații marelui logofăt, părtaş la averile 
acestuia cumpărate sau moştenite, a ocupat câteva funcţii (dregătorii) în 
aparatul de stat fiind stolnic şi mai târziu pârcălab. 

După moartea fratelui său Vlaicu şi după scoaterea din domnie a lui 
Radu Paisie (1545) Mihnea se alătură partidei boiereşti care l-a susținut pe 
Mircea Ciobanul (1545-1559 cu întreruperi) iar acesta, recunoscător, i-a întărit 
stăpânirea asupra mai multor sate şi moşii, investindu-l şi cu dregătoria de 
pârcălab. În tot timpul vieții sale Mihnea Pârcălab și-a avut centrul seniorial la 
Piscani, stăpânind Curtea şi dependinţele rămase de la fratele său Vlaicu mare 
logofăt. 

Ultima menţiune documentară despre el datează din 19 iulie 1568, din 
timpul domniei lui Alexandru Mircea (1568- 1577) când acesta îi confirmă 
stăpânirea asupra unei părți din moşia Bădeni”. Circumstanţele morții lui nu ne 
sunt cunoscute iar informaţiile de care dispunem nu ne permit să stabilim cert 
data când a trecut în „lumea de dincolo“ şi în ce împrejurări, nici cu cine a fost 
căsătorit. 


'* Ibidem. 
' Ibidem, pag. 640. 
Documente privind istoria României, B. sec. XVI, vol. IV, pag. 305. 

Mihnea Pârcălab din Piscani a avut doi fii: pe Vlaicu (cel mic) adoptat de 
unchiul său Vlaicu mare logofăt, şi pe Mihnea postelnic, armaş şi vătaf. Vlaicu 
cel mic a fost căsătorit cu Moma, a fost logofăt de cancelarie şi, probabil, 
ispravnic al județului Muscel. 

În timpul domniei lui Radu Paisie unchiul său Vlaicu mare logofăt l-a 
înfiat şi l-a făcut stăpân peste toate averile sale, ,,... iar Vlaicu, nepotul său, să-i 
facă lui pomeni după moarte ci 

După moartea tatălui său adoptiv, moştenind întreaga avere a acestuia şi 
jumătate din cea a tatălui său Mihnea Pârcălab, Vlaicu cel mic şi-a atras 
duşmănia fratelui său Mihnea armaşul şi a verilor săi Radu şi Oancea, fiii lui 
Badea slujer, fratele tatălui şi al unchiului său, cu care a avut mai multe 
judecăţi. 

Spre sfârşitul vieţii sale, în urma multor judecăţi cu fratele său Mihnea, 
cu unchiul său Badea Slujer şi cu fiii acestuia Radu şi Oancea pentru 
moştenirea averilor marelui logofăt Vlaicu Piscanul, neavând nici copii să-l 
moştenească, Vlaicu logofăt cel mic „închină“ toate averile lui mănăstirii 
Valea. 

În 1577, cu câţiva ani înainte de moarte, în Sfatul Domnesc prezidat de 
domnitorul Alexandru Mircea, „Vlaicu logofăt, el așa a întocmit cu limba lui, 
ca după moartea lui să se hrănească cu averile sale, jupaniţa lui Moma, însă 
numai cât va fi vie. lar după moartea ei să fie toate averile lui sfintei mănăstiri 
Valea“. 

Vlaicu logofăt cel mic a fost înmormântat la mănăstirea Valea. 
Mormântul său, atribuit uneori eronat unchiului său Viaicu Piscanul, are 
înscrisă pe lespede următoarea inscripţie: 

„A răposat robul lui Dumnezeu jupan Vlaicu logofăt, în zilele 
binecinstitorului de Dumnezeu domn lo Mihnea voievod în anul 7090 (1582) 
luna mai, ziua 29“. 

Mihnea armașul (fiul lui Mihnea pârcălab) a fost şi el efemer stăpân al 
unei părți a domeniului Vlăiculesc din Piscani. După moartea fratelui său 
Vlaicu logofăt (cel mic) Mihnea a încercat „,... să strice tocmeala făcută de 
fratele său cu călugării de la mănăstirea Valea, adică să ia el toate părțile de 
moşie rămase de la Vlaicu mare logofăt, unchiul său...“ dar în urma unor 
judecăţi este nevoit să se resemneze. 

În 1593, sau puţin mai înainte, vinde mai multe părți din moşie unui 
oarecare Bălbosea pentru 3000 de aspri. După această vânzare nu mai apare în 
documente. Neavând copii a lăsat „cu sufletul său“ întreaga avere de care mai 
dispunea la doi nepoți ai săi: Hristodor diaconul şi fratele său Dumitru 


?! Gheorghe Săvulescu, Comuna Colibași, jud. Argeș, file de istorie, Piteşti, 1972, pag. 56. 
" Documente privind istoria României, B. sec. XVII, vol. IV, pag. 311. 
Documente privind istoria României, B. sec. XVI, vol. III, pag. 305. 

logofăt. Circumstanţele morții lui nu ne sunt cunoscute. Credem că a fost 
înmormântat la biserica din Piscani deoarece nu i s-a descoperit mormântul la 
nici una din moşiile sale. 

Aşadar, această parte de moşie cumpărată de Vlaicu şi fraţii săi de la 
moşnenii piscăneni ca, de altfel, şi clădirile aferente acesteia, (conacul, 
dependinţele curții seniroale, chiar şi biserica!) au intrat în stăpânirea mănăstirii 
Valea. 

Moşnenii piscăneni, din partea nevândută lui Vlaicu clucer în 1532, 
stăpâneau şi ei ceva mai puțin (din) de jumătate din moşia satului, însă numărul 
lor a scăzut treptat din cauza fiscalității excesive care i-au determinat să-şi 
vândă „ocinile“ şi pe ei odată cu ele, devenind rumâni. 

Atât moşnenii, cât şi rumânii, care formau populația majoritară a satului, 
în pofida naturii deosebite a proprietăţilor de care dispuneau, aveau aproape 
acelaşi destin istoric; condiții de muncă şi de viață aproape identice. 

În zona centrală a localității Piscani, „într-un deluleț“ cu altitudinea de 
305 m față de nivelul mării, străjuieşte de 460 de ani biserica satului. Biserica 
veche (pe urmele căreia a fost restaurată cea actuală) a fost ctitorită între anii 
1534-1536 de către Vlaicu clucer la puțină vreme după ce acesta a devenit 
stăpânul satului”. 

Cele mai vechi şi cele mai veridice ştiri despre existența vechiului lăcaş 
religios din Piscani le avem de la diacul Gavriil care, pe fila 200 a unui minei 
cumpărat de boierul ctitor a consemnat următoarele: 

„A cumpărat această carte jupan Vlaicu mare logofăt şi a pus-o în 
biserica sa din satul Piscani (...). Şi dacă cineva ar îndrăzni şi ar scoate această 
carte din biserica de la Piscani să fie blestemat ...“2 

După moartea ctitorului său Vlaicu, mare logofăt Piscanul, în condiţiile 
menționate anterior, biserica împreună cu conacul boieresc și cu dependințele 
curții acestuia au intrat în stăpânirea mănăstirii Valea. 

Tradiţia locală (foarte bogată în imaginaţie!) amintește că biserica veche 
ar fi fost construită din lemn, pe temelie din piatră, şi că după stabilirea 
administrației greco-călugăreşti la moşia mănăstirii Valea (1623) aceasta ar fi 
devenit schit de călugări, metoh al mănăstirii! 

Un document din 1852 aminteşte şi el că biserica veche, deteriorată de 
timp (și nepăsare?!) ar fi fost demolată, „lemnele construcției fiind vândute la 
niște vlăsceni...“27. Cert este că vechea ctitorie „a ludei“, adică a boierului din 
Piscani care l-a trădat pe Radu Paisie trecând în tabăra adversarului său 
pretendentul Laiotă Basarab, nu mai este menţionată în documente o lungă 


“ Jbidem, vol. VI, pag. 72. 

15 Petre P. Panaitescu, Manuscrise slave în Bibiloteca Academiei R.P.R., Bucureşti, 1959, vol. 1, pag. 361- 
364. 

% Ibidem. i 

*7 Arh. St. Bucureşti, Mănăstirea Valea, XX / 4 (28 noiembrie 1852). 

perioadă de timp. 

În 1700 apare pe harta stolnicului Constantin Cantacuzino, iar în 1707 
este menţionată ca punct de hotar în Cartea de hotărnicie dată de domnitorul 
Constantin Brâncoveanu pentru „alegerea“ hotarelor dintre moşia mănăstirii 
Valea şi cea a moşnenilor piscăneni. Asemenea, mai este menţionată, tot ca 
punct de hotar între cele două moşii în 1736 şi în 1777%. 

Biserica actuală, construită sigur sau restaurată pe urmele celei vechi 
(dovadă mormântul lui Vlaicu, din pronaos) este ctitoria din 1777 a Epraxiei, 
stareţa schitului de la Valea Mare (Piteşti) care împreună cu frații săi, Ion și 
Constantin Potoceanu au lăsat posterităţii un valoros monument istoric. În lipsa 
pisaniei obişnuite data la care a fost construită biserica actuală din Piscani este 
cunoscută dintr-o însemnare de mână pe o Evanghelie (Ediţia Rm. Vâlcea, 
1746) aflată până de curând în colecţia bisericii parohiale din satul Purcăreni 
(Miceşti-Argeş) din care cităm: 

„Să se ştie că această Sf. Evanghelie este cumpărată de D-lui Chiriac, 
robul lui Dumnezeu, 1773 septembrie 18 zile, în taleri 15. Şi a dăruit-o bisericii 
pe care a făcut-o verişoara maica stareța Epraxia în Piscani“%. 

Date mai complete relativ la ctitorii bisericii aflăm dintr-o altă 
însemnare, tot pe o Evanghelie din 1775, din colecţia bisericii Piscani: 

„Această sf. Evanghelie am cumpărat-o eu, Filoftei ieromonahul, 
duhovnicul, poreclit Frățilescu. Și această biserică din temelie (!) am făcut-o eu 
şi dumnealui jupan Constantin Pot(o)cian(u) i cu soru-sa Epraxia stațița cu 
ajutorul marelui ierarh Nicolae (patronul bisericii, n:ns.) 

Şi după vremi să se pomenească aceste nume: Constantin Pot(o)cian(u), 
Maria soţia sa, Filoftei ieromonah, Epraxia monahia, Stoica, Maria, Şerban 
ierodiacon, Dumitraşcu, Stoicana diaconeasa, Dima, Despa, Stanca prezbitera, 
Frăţilă, Magdalena monahia, Neagoe, Gheorghe, Maria şi Constantin!“ 

Inițiatoarea acestei acţiuni de ctitorire a bisericii actuale pe locul celei 
vechi ajunse în ruină, a fost sigur Epraxia stareța care va fi susținut cu fonduri 
din venitul schitului pe care îl conducea lucrările de construcție. Să reținem că 
numai cu un deceniu în urmă, Epraxia ajutată de câțiva călugări şi arhimandriți 
de la mănăstirea Vieroş, cu sprijinul material oferit de domnitorul Scarlat Ghica 
(1758-1761 şi 1765-1766) a restaurat întregul ansamblu al schitului (de mijloc) 
Valea Mare, inclusiv biserica acestuia, păstrată până în zilele noastre în 
cimitirul satului Valea Mare (Piteşti)?. 

Avându-se în vedere că actuala biserică a fost construită (sau numai 


* Nicolae Leonăchescu, Stroeşti-Argeș, documente și mărturii, Craiova, 1981, vol. II, pag. 28. 

Arh. St. Bucureşti, Mănăstirea Valea, VIII / 7. 

% Radu Creaţeanu, Monumente religioase de pe valea râului Doamnei, în Mitropolia Olteniei, nr. 1-2 / 
1969, pag. 45. 

% Ibidem. 

* Teodor Dina, Schitul de călugăriţe de la Valea Mare-Piteşti, 1995, manuscris. 

restaurată) pe urmele celei vechi, ajunsă între timp schit de călugări, nu 
excludem posibilitatea ca Epraxia stareța să fi intenționat să înființeze aici la 
Piscani un schit de călugărițe, aşa cum a rămas în tradiția locală. Ipoteza pare 
destul de verosimilă dacă se ia în considerare o însemnare autografă a Epraxiei 
pe o Evanghelie a bisericii din Leicești-Argeş din care reținem: 

Această sfântă Evanghelie este dată de.mine starița Epraxia de la sfânta 
mănăstire ot Piscani ...“* 

Deşi nedatată, este cert că însemnarea datează din perioada de 
reconstrucţie a bisericii din Piscani (1770-1777) perioadă în care pioasa 
călugăriță se preocupa de înfiinţarea schitului. 

Din păcate, moartea prematură, în decembrie 1778, a împiedicat-o pe 
Epraxia să-şi vadă visul împlinit, biserica rămânând „de mir“ până în zilele 
noastre. Nici un document din cele păstrate (şi sunt destule!) nu face vreo 
aluzie la schitul „întemeiat“ de Epraxia în Piscani, controversele în materie 
fiind generate de „închinarea“ bisericii cu toată moşia ei către schitul de la 
Valea Mare în 1796. 

După moartea Epraxiei (1778) au rămas ctitori fratele ei Constantin 
Potoceanu şi soția sa Maria. La moartea lor, (Maria Potoceanca a decedat în 
anul 1796) neavând copii, aceştia au lăsat inoşia de care dispuneau în Piscani în 
seama bisericii, „pentru meremetisirea acesteia şi pentru hrana preoților ...“ 
lăsând epitrop testamentar pe un fin al lor (rudă, probabil cu Maria Potoceanca) 
„Gheorghe Tabacu, biv treti logofăt“ care fiind şicanat de moşnenii piscăneni, 
rude cu ctitorul Potoceanu, care doreau pentru ei moşia în cauză, „închină“ la 
29 iulie 1796, printr-un vechilet, atât biserica cât şi moşia acesteia schitului de 
la Valea Mare, unde stareță era Ecaterina, o rudă a ctitorei Maria Potoceanca, 
„care mai înainte de această dată arătase milă față de sfânta biserică, învelind-o 
cu cheltuială de la dânsa ....:% 

Devenită „metoh“ al schitului Valea Mare prin închinarea făcută de 
Gheorghe epitropul Potocenilor, biserica din Piscani a rămas în stăpânirea 
acestuia timp de două decenii. De aici și versiunea, neverosimilă de altfel, 
potrivit căreia biserica ar fi fost schit de călugărițe'”. 

La | decembrie 1801, stareţa Ecaterina de la schitul Valea Mare, „dând 
jalbă măriei sale Alexandru vv. Moruzi, a cerut hotarnic pentru alegerea 
hotarelor moşiei bisericii Piscani“. „Alegerea hotarelor“ moşiei în cauză s-a 
făcut de către inginerul Sterie postelnic care a constatat că biserica avea (de 
fapt) două moşii: una numită Potoceanca, a ctitorilor, şi alta din partea unui 
călugăr local, Macarie „sin Ilie Piscanul“. A mai constatat că o parte din moşia 
lui Macarie era „călcată“ de moșnenii locali Gheorghe Piscanul şi lon 


Constantin Dejan, note şi însemnări în arhiva personală. 

% Arh, St. Bucureşti, manuscrisul nr. 683, fila 65-68. 

% Fraţii Tunusli, Istoria politică şi geografică a Țării Româneşti de la cea mai veche a sa întemelere 
până la 1774, Bucureşti, 1863, pag. 174. 

Davidescu. Intervenţia hotarnicului Sterie postelnic, precum şi bunele intenţii 
ale stareței Ecaterina au făcut litigiul între părți să înceteze, însă nu pentru 
multă vreme. 

La 16 iulie 1816 protopopul Luca făcea cunoscut mitropolitului că 
„biserica ot Piscani se găseşte într-o stare foarte proastă, deoarece venitul 
moșşioarei lăsată danie de către ctitorii ei este mâncat de către Mihai Croitoru 
(ginerele lui Gheorghe Piscanul, n.n.)“. 

Pentru „a curma gâlcevirile“ cu moşnenii locali, rude ale ctitorilor, la 6 
februarie 1817, stareța Zosima de la schitul Valea Mare a hotărât să schimbe 
moşia bisericii din Piscani, care nu aducea venit schitului, cu o altă moșie, a 
maielui vistier Ştefan Belu care, facilitase unele scutiri schitului oferind 
asemenea (în schimbul moșiei bisericii din Piscani) o vie pe Valea Izvoranilor, 
un han cu brutărie şi o ogradă cu 500 de pomi daţi pe rod etc.%5 

Intrat în stăpânirea moşiei bisericii din Piscani, al cărui ctitor devine, 
Ştefan Belu încearcă să rezolve unele lipsuri ale bisericii ajunsă în stare de 
ruină, dar este întâmpinat cu ostilitate de către moşnenii locali care simțeau 
primejdia ce-i ameninţa, de a-i obliga să-și vândă moşiile către el. 

Se repeta acum după secole tragedia prin care Vlaicu clucer și frații săi 
au pătruns abuziv în moșia Piscanilor. S-au făcut presiuni și mulți moşneni, de 
voie, de nevoie, şi-au vândut proprietăţile funciare atât în luncă, cât şi în vatra 
satului care a devenit „Linia Belului“. 

Deşi fusese un sat cu o pondere însemnată de moșneni, marea majoritate 
o formau acum clăcași. În cadrul economiei naturale ocupațiile principale ale 
acestora erau: agricultura, pomicultura, viticultura, practicarea unor meserii şi 
creşterea animalelor. 

În 1838, când dispunem de prima catagrafie mai am amplă a aşezării, satul 
Piscani avea o populaţie de 540 de persoane de ambele sexe 

Aceste 107 familii locuiau în „„... 60 de case din laţi, 3 din blojdini, 50 
din gard (nuiele lipite cu pământ, n.n.) şi 7 bordeie““%. Mai erau în sat două 
hanuri, două cârciumi, o biserică din zid şi un târg anual de Sf. Maria (15 
august). Se cultivau 150 pogoane cu grâu şi porumb din întreaga suprafață de 
270 pogoane. O parte însemnată fiind destinată pentru fânețe. 

Pomicultura ocupa, de asemenea, un loc important în economia locală. O 
practica, în exclusivitate fiecare familie în gospodăriile proprii, dar cei mai 
mulţi locuitori luau în parte, sau în arendă loturi pe Dealul Iudei din moşia 
mănăstirii Valea. Numărul prunilor era în anul 1838 de 6.627 de exemplare. 

Creşterea animalelor, căreia i s-a acordat o importanță deosebită în toate 
timpurile, atât pentru nevoile muncilor casnice și agricole, cât şi pentru 


% Arh. St. Bucureşti, manuscrisul nr. 683, fila 92-94. 
"” Arh. St. Bucureşti, Catagrafii, Muscel, nr. 55, fila 117-123. 
%* Arh. St. Bucureşti, M.A.I. 314, dos. 5 / 1839, fila 3,5 şi 27. 

trebuințele alimentaţiei şi confecționării îmbrăcămintei şi încălțămintei, 
înregistra în 1838 un număr de 19 cai, 117 boi, 96 vaci, 100 oi şi 96 porci”, 
Meşteșugurile locale erau legate nemijlocit de rezolvarea unor aspecte ale 
ocupaţiei precum şi a locuinţelor. Se găseau în sat zidari, dulgheri, fierari, 
morari, croitori etc. În funcţie de ocupații, de meşteşuguri şi mai ales de puterea 
economică a fiecăruia, localnicii îşi organizau gospodăriile, inițial modeste, 
formate din casă şi anexe gospodăreşti. 

În epoca modernă, satul Piscani cunoaşte prin evenimentele istorice care 
au avut loc pe plan zonal şi naţional o nouă dezvoltare. 

Transformările, deşi lente, se evidenţiază în structura socială, în 
organizarea vieţii economice precum şi în mentalitatea unui număr tot mai 
mare de locuitori. 

După 1831 este readusă „la linie“ partea estică a satului, cunoscută din 
vechime sub denumirea de „Piscanii de sus, ai ludei“ formându-se principala 
zonă centrală „Linia Mănăstirii“. Se construieşte peste Râul Târgului, pentru 
nevoile de transport „Podul Piscanilor“ şi se modernizează drumul de legătură 
(actualul drum judeţean Piscani-Nucşoara) dintre Şoseaua Naţională şi 
localităţile de pe Valea râului Doamnei. 

La începutul anului 1839 se îriființează şcoala satului. 

Satul Piscani, ca şi alte localități din zonă şi din întreaga țară, a cunoscut 
evenimentele prilejuite de Revoluţia de la 1848, precum şi pe cele din 1859 şi a 
beneficiat din plin de reformele înnoitoare din timpul domniei lui Alexandru 
Joan Cuza. În 1864 au fost împroprietărite din cele patru moșii existente în 
zona localităţii un număr de 117 familii de foşti clăcaşi pe moşiile boierești. 

Piscănenii au participat şi la susținerea Războiului pentru independență 
(1877-1878). Ei au făcut eforturi pentru întreţinerea trupelor, prin donaţii de 
bunuri materiale, iar 1]l dorobanţi din localitate au luat parte la cucerirea 
Rahovei, precum şi la luptele de la Vidin şi Lom Palanca, în cadrul 
Batalionului II dorobanţi — Muscel“. 

Nepieritoare sunt, de asemenea, faptele de vitejie de care au dat dovadă 
ostașii piscăneni în primul război mondial. Încadrați în marea lor majoritate în 
Regimentul 30 Muscel ei au făcut dovada unor calități deosebite în luptele de la 
Bratocea şi Predeluș, precum şi la Mărăşti, în acel august de foc 1917, unde 22 
de fii ai acestui sat au căzut eroic pentru apărarea pământului străbun. 

În timpul celui de-al doilea război mondial numărul ostaşilor eroi din 
Piscani, căzuţi pe câmpurile de luptă a fost mult mai mare. Atât în prima parte 
a războiului, pentru eliberarea provinciilor istorice căzute sub ocupaţie străină, 
cât şi în cea de a doua parte a războiului au căzut la datorie 40 de ostaşi. Jertfa 
lor nu a fost zadarnică. 


* Ibidem, Catagrafii, nr. 55 (1838) fila 123. 
“ Barbu Piriianu, Istoricul Regimentului Argeş nr. 4, Bucureşti, 1927, pag. 20-25. 

DOVEZI ARHEOLOGICE PRIVIND EXISTENȚA UNEI CURȚI 
DOMNEȘTI TEMPORARE LA PITEȘTI 


TEODOR CIOFLAN 
ROMEO MASCHIO 


Aşezat pe malul drept al râului Argeş, în apropierea vechii capitale a 
Țării Românești, Curtea de Argeș, la întretăierea unor vechi şi importante 
drumuri comerciale, oraşul Piteşti este atestat documentar încă din vremea lui 
Mircea cel Bătrân, în anul 1388 la 20 mai, iar, în cursul anilor, ca târg în 
continuă dezvoltare şi reşedinţă domnească. Acestea sunt cele două trăsături 
caracteristice ale trecutului oraşului. 

În izvoarele scrise din epoca medievală este menţionată în Piteşti 
reşedinţa domnească cu caracter temporar, a cărei existență a fost determinată 
de necesitatea creșterii puterii domneşti, contribuind, în același timp, la 
dezvoltarea social-economică a oraşului, casa voievodală fiind în aceea vreme 
cel mai reprezentativ monument al oraşului. 

Prima mențiune documentară despre existența unei curți domneşti cu 
caracter temporar la Piteşti, cu calitatea de loc al cancelariei domneşti, apare 
într-un hrisov al lui Basarab cel Tânăr-Ţepeluş, datat în 16 august 1481, care se 
încheie cu precizarea „Drăgoi a scris în Piteşti“2. Activitatea Sfatului domnesc 
este consemnată la Piteşti pe tot parcursul domniei lui Neagoe Basarab în cele 
18 documente emise între anii 1516-1519. Funcționarea la Piteşti a Sfatului 
domnesc este atestată cu intermitențe până în a doua jumătate a secolului al 
XVII-lea, în timpul domniilor lui Radu de la Afumaţi (un document din 1528), 
Vlad Înecatul (şase documente emise între anii 1532-1535), Vlad Vintilă (un 
document emis în anul 1533) şi Pătraşcu cel Bun (patru documente emise între 
anii 1555-1557). După anul 1557 nu mai există dovezi ale funcţionării 
cancelariei domneşti la Piteşti”, ceea ce se explică prin concentrarea acestei 
activități la Târgovişte şi Bucureşti. Faptul că Sfatul domnesc a încetat să se 


! Radu Creţeanu, Date privind monumentele vechi din Pitești şi punerea lor în valoare în cadrul acţiunii 
de sistematizare a orașului, în „Buletinul monumentelor istorice“, nr.3, 1970, p. 64. 

2 Eugenia Greceanu, Ansamblul urban medieval Piteşti, Muzeul naţional de istorie, Bucureşti, 1982, p. 28. 
? Exceptând perioada lui Matei Basarab care dă doua hrisoave la Piteşti. 

întrunească la Piteşti nu a afectat existența Curţii Domneşti locale, care s-a 
menținut până în secolul al XVII-lea, datorită intensei vieți economice a 
oraşului. 

Astfel, Mihai Viteazul ar fi stăpânit, pe lângă o moară lângă Argeș, şi 
case în oraş. Matei Basarab ar fi construit o nouă curte, în Târgul din Vale, pe 
locul ce păstrează numele de „Curtişoara“. Constantin Șerban, ctitorul bisericii 
Sfântu Gheorghe din 
centrul orașului, ar fi 
ridicat în apropiere un 
palat cu dependinţe, 
curte şi grădină pe locul 
unde se intersectează 
străzile  Teiuleanu şi 
Craiovei!. Constantin 
Brâncoveanu, vizitând 
mănăstirile din Oltenia, 
ajunge la Piteşti şi 
poposeşte două zile în 


„palatul domnesc:*. 


lină 

a 
AAA 
AR 






La CE don IA 0 A Ca 





Ziduri cu „piatră în casetă“, sec. XVII 
Alte ştiri existente pentru perioada secolelor XVIII și XIX sunt vagi şi 
nu dau posibilitatea cunoaşterii în amănunt a reşedinței domneşti. În acest sens, 
un rol însemnat i-a revenit arheologiei care a trebuit să aducă date noi 
privind peneza, evoluția şi dezvoltarea oraşului Piteşti, cât şi principalele 
monumente din perimetrul lui. 

Primele investigații arheologice întreprinse la Piteşti, în zona centrală a 
oraşului, în anii 1963 şi 1967, cu prilejul lucrărilor de restaurare a 
monumentului Sf. Gheorghe, s-au soldat cu informații bogate privind evoluția 
ansambiului medieval. Cu acest prilej s-au descoperit mărturii de vieţuire 
omenească din veacurile XII-XVIII, produse ale olarilor din Curtea de Argeş şi 
ceramică provenind din centre dunărene“. Sondajele din exteriorul 
monumentului, restrânse, au stabilit prezența unor numeroase înhumări, care, 
având ca element de datare ceramica, nu coborau cronologic sub limita 
secolului al XVII-lea. În anul 1963, cu ocazia excavaţiilor ce se executau pe 
terenul unui fost han”, săpăturile arheologice au scos la iveală numeroase 
fragmente ceramice, rămăşiţe de olărie, cărămizi, cahle, ţigle, olane de acoperiş 


* Tatiana Bobancu, Bisericile din orașul Pitești, Piteşti, 1933, p. 19. 

* Radu Greceanu, Viaţa lui Constantin Brâncoveanu, p. 65. 

* Dinu V. Rosetti, Observaţii arheologice privind vechimea orașului Piteşti, în „Revista muzeelor şi 
monumentelor“, „Monumente istorice şi de artă“, nr. 1, 1977, p. 69. 

? Han situat în strada Doamna Bălașa, nr. 3, nu departe de latura de sud a monumentului Sf. Gheorghe. 

datate între secolele XIII-XIX. 

În anul 1967, s-au realizat în interiorul bisericii Sf. Gheorghe două 
sondaje; printre fragmentele de cărămidă, moloz, oseminte, cărbune s-a 
i ui descoperit şi o parte dintr-un mic vas 
de sticlă folosit la ritualul funerar, în 
cursul secolelor XIV-XV, provenit 
din manufactura venețiană de la 
Murano. S-a presupus că aici a 
existat, anterior morumentului, o 
necropolă mai veche, pendinte de alt 
lăcaș de cult, aflat undeva în 
apropiere. 

Noi cercetări arheologice au 
fost întreprinse în februarie 1988 cu 
ocazia excavaţiilor efectuate pentru 
construirea blocurilor de locuinţe pe 
terenul cuprins între străzile Maior 
Şonţu, Teiuleanu, Craiovei şi B-dul 
Republicii. Materialul arheologic 
descoperit dovedeşte o intensă locuire 
aparținând perioadei medievale, 
începând din ultima parte a secolului 
al XV-lea până în a doua jumătate a 
secolului al XVIII-lea, pe baza 





F ude de zid L tara Pomana 


observării orizontului stratigrafic şi a materialului ceramic. Profilul stratigrafic 
efectuat pe peretele de nord al săpăturii, spre Liceul economic, până la 
adâncimea de 2,60 m, a dat la iveală câteva fragmente de ceramică de culoare 
brun roşcat, datând din a doua jumătate a secolului al XV-lea. Tot în profil, 
adâncimea cuprinsă între 1,50 m şi 1,95 m, printre fragmentele de cărămidă şi 
piatră se observă stratul de cărbune rezultat în urma incendiului din anul 1848, 
care „a prefăcut în cenuşă, partea cea mai populată a Piteştilor“. 

Trei locuinţe, descoperite în zona cuprinsă între Unitatea de cazare Argeş 
şi biserica Mavrodolu, străzile Maior Şonţu şi Teiuleanu, adâncite până la 
0,40-0,70m de la partea superioară a unui strat subțire de pământ cenuşiu - 
găltui cu urme de cărbune, suprapus humusului şi pământului viu, s-au dovedit 
a fi datate, una, în secolul al XVII-lea şi celelalte, în secolul al XVIII-lea. 

Prima locuință din secolul al XVII-lea se află sub clădirile din secolul al 
XVIII-lea; se mai păstrează numai un fragment dintr-o fundaţie cu lungimea de 


* Anul 1848 în Principatele Române, tom IV, Bucureşti, 1903, p. 738-739. 

3 m, lăţimea 1,60 m, grosimea 0,60 m, descoperită la adâncimea de 2,10 m. Nu 
s-au putut executa mai multe sondaje pe latura de est din cauza fundațiilor din 
beton turnate peste această clădire, în secolul al XX-lea. În această ordine de 
idei menţionăm că fundaţia era alcătuită din piatră de râu, Girl, erei ca 
mortar varul hidraulic. 23 

Cele două locuinţe din secolul 
al XVIII-lea erau aşezate în partea de 
sud-est a ansamblului şi aveau 
dimensiunile 13,50 / 5.80 m şi 12,50 
/ 5,50 m. Grosimea zidurilor 
construite din cărămidă era de 0,50 
m. Fundaţia era așezată direct pe 
stratul de pietriş de origine naturală, 
cu prosimea de 0,70 m, toate 
dimensiunile fiind precizate pe 
laturile de vest şi nord. 

Desigur, numai prin cercetări 
arheologice sistematice efectuate în 
interior ar fi fost lămurite problemele 
legate de precizarea exactă a 
suprafeței ocupate de aceste 
construcţii, a compartimentării lor 





Canalul de scurgere 


interioare şi apartenenţei. Se pare că ele făceau parte din ansamblul care 
înconjura ctitoria marelui căminar loan Mavrodolu, ridicate pe locul unor 
construcţii mai vechi cu biserică de lemn ce fusese construită în anul 1752 de 
Ene Cupetul?. 

Date importante s-au obţinut şi cu prilejul degajării pământului în zona 
cuprinsă între străzile Teiuleanu, Craiovei şi Bolintineanu. În partea vestică 
s-au descoperit alte urme de construcţii care se încadrează cronologic în 
secolele XVII şi XIX şi care făceau parte din ansamblul arhitectonic al 
reşedinţei domneşti temporare de la Piteşti. Dezvelirea a, două ziduri din secolul 
al XVII-lea, cu dimensiunile de 13,50 / 1,70 m şi grosimea de 0,70 m, așezate 
paralel pe direcţia nord-sud, la o distanță de 1,80 m, trădează construirea în 
tehnica „pietrei în casetă de cărămidă“. Restul acestei clădiri a fost distrus de 
cei care au construit pe aceste locuri în secolele XVIII şi XIX. 

Din analiza atentă a zidurilor aparținând secolului al XVIII-lea reiese că 
acestea făceau parte din două clădiri aşezate în lungul laturii vestice spre strada 


” Petre Popa. Paul Dicu, Silvestru Voinescu, Piteşti, pagini de istorie, în „Studii şi comunicări“, Muzeul 
judeţean Argeş, 1986, p. 95. 

Craiovei (prima cu dimensiunile 18,50 m / 13,50 m şi a doua 15,50/ 15 m)şi 
altele necercetate încă arheologic de pe latura nordică, spre sediul politico- 
administrativ. 

Rămâne de lămurit, de asemenea, care era rostul zidului adăugat, 
perpendicular pe latura estică spre strada Maior Şonţu şi paralel cu strada 
Brătianu. Lipsa posibilităţii obținerii unei relații stratigrafice între zidul de 
incintă exterior estic şi corpul de clădiri lasă neclarificată datarea sa exactă la 

mm sc uitau mijlocul secolului al 

; : | XVIII-lea, ca și 

restul incintei, sau la 
începutul secolului 
al XVlil-iea. La ov 
depărtare de 1,60 m 
de cea de a doua 
clădire a apărut un 
bazin din cărămidă 
pentru colectarea 
reziduurilor (6,10 / 
2,70 m), care avea şi 





Va RI ia 
A Sg Li 


Arcadă de ancadrameni 


un canal de scurgere tot din cărămidă (7,50 / 1,30 m), din a doua parte a 
secolului al XVIII-lea. 

O valoare deosebită o reprezintă descoperirea unei importante construcţii 
care făcea parte din complexul de clădiri ce aparținea reşedinţei domneşti, pe 
terenul cuprins între strada Craiovei şi Bulevardul Republicii, pe sub fundaţiile 
actualului bloc „Casa artelor“. Edificiul dezvelit s-a dovedit a fi ceea ce se 
căuta: Casa Domnească. După demantelarea umpluturii masive de pământ, 
pietre, cărămizi, fragmente ceramice, la adâncimea de 2,15 m taţă de nivelul 
actual de călcare, s-au scos la iveală fundaţii de construcţie din piatră şi 
cărămidă cu mortar din var hidraulic cu o lăţime de 0,80 m. investigațiile 
efectuate ne-au dovedit că nivelul de săpare a fundaţiei acestei construcţii 
pornea de la un strat de pământ de culoare cenuşiu-gălbui, cu urme de 
fragmente de ceramică specifică primei jumătăţi a secolului al XV-lea. După 
înlăturarea pământului pe o mare suprafaţă de teren au fost dezvelite părţile 
subterane ale construcției de plan dreptunghiular cu laturile de 9,60 / 7,40 m. 
Zidurile, groase de 0,80 m, au fost lucrate din piatră de râu legate eu mortar 
alcătuit din var hidraulic şi nisip. În interiorul construcţiei au fost amplasați 
şase stâlpi (patru s-au putut distinge) de piatră, cu dimensiunile de 1,10 / 1,10 
m dispuşi axial la interval de 3,60 m unul de altul şi care aveau maniera de a 
susține bolta din cărămidă a beciului. 

Cercetările arheologice au relevat faptul că ceea ce s-a păstrat din 
construcţie aparține beciului. Pivniţa Casei Domneşti se compunea din două 
încăperi: |. încăperea mare (dimensiuni 10,40 / 5,20 m) cu patru stâlpi în axul 
longitudinal; 2. încăperea mică (dimensiuni 5,20 / 2,50 m). La ridicarea 
acestor ziduri s-a folosit şi cărămidă pe marginea lor, probabil pentru 
susținerea bolții. 

Cercetarea, pe latura de vest, la 
exterior, a ruinelor nu a putut duce la 
rezultate concludente din punctul de 
vedere al unor date de cronologie absolută, 
datorită gropilor săpate recent pentru 
definitivarea blocului „Casei artelor“. 
Nivelul de construcţie al fundaţiei din 
piatră şi mortar, zidăria elevaţiei din 
bolovani şi cărămidă care s-a mai păstrat 
până la o înălțime de circa 0,25 m 
corespund, după datele stratigrafice, unei 
perioade care ar cuprinde a doua jumătate 
a secolului al XVII-lea. Clădirea, orientată 
est-nord-vest spre est-sud-est, era la o 
distanță de circa 35 m de biserica Sf. 
Gheorghe. Poziţia în care a fost amplasat 
acest edificiu, forma şi dimensiunile lui, 
adâncimea fundațiilor conduc la ipoteza că 
aici se afla Casa Domnească. 





Fragment de coloană. 


Cercetările din anii 1963 şi 1967, coroborate cu cele din anul 1988, au 
dus la concluzia că această clădire a fost ridicată de Neagoe Basarab, 
contribuind la refacerea şi definitivarea ei Matei Basarab şi Constantin Şerban; 
din cadrul ansamblului de clădiri ce forma reşedinţa domnească făcea parte şi 
biserica Sf. Gheorghe. 

Precizări importante s-au adus şi în legătură cu distrugerea construcției. 
S-a observat că pe podeaua pivniţei există un nivel puternic de arsură care 
dovedeşte că aici a avut loc un incendiu, despre care s-a vorbit mai înainte. 

Forma, mărimea,  compartimentarea Casei Domnești şi datele 
stratigrafice luate comparativ duc la constatarea că aceasta se aseamănă cu 
Casa Domnească din Bucureşti!”, din Târgovişte!" şi Bacău'?. 


* Panait |. Panait. Cercetări arheologice la Palatul domnesc de la Curtea nouă din București. 
" Gheorghe !. Cantacuzino, Petre Diaconescu, Gabriel Mihăescu, Cercetări arheologice în zona centrală a 
oraşului Târgovişte, în „Materiale şi cercetări arheologice“, Bucureşti, 1983, p. 508 şi 537. 

Despre dispoziţia încăperilor de la parterul Casei Domneşti ştim puţine 
lucruri certe, datorită distrugerilor provocate de săpăturile de excavare. Foarte 
probabil, pe latura de sud se găsea sala de recepţie a divanului, comunicând cu 
intrarea principală printr-o anticameră; din această sală se trecea în spătărie, 
apoi în cancelaria particulară a domnului, după care în apartamentele private. 
Este o simplă ipoteză. Un zid interior separa curtea de onoare a reședinței 
domnești în care sunt cuprinse Casa Domnească şi biserica de serviciu, unde 
sunt locuinţele slujitorilor, ale oștenilor, curtenilor şi un pavilion izolat denumit 
„foișor“ şi baia!?. 

Întreaga zonă, ca de altfel întreaga suprafață a reședinței, a fost răscolită 
de vechile amenajări făcute pentru construirea spaţiilor comerciale din secolele 
XIX și XX de pe străzile Teiuleanu şi Craiovei. Din această cauză nivelele de 
locuire au fost complet deranjate, făcând deosebit de dificilă o periodizare a lor. 
În această situaţie am fost nevoiţi ca din straturile amestecate să ne rezumăm 
numai la recuperarea materialului arheologic; singurele observaţii stratigrafice, 
destul de sumare, au fost realizate acolo unde depunerile erau mai puțin 
deranjate, iar mai sigure numai asupra zidurilor descoperite. 

Cercetările întreprinse s-au soldat cu scoaterea la iveală a unui material 
arheologic format din ceramică de uz casnic smălțuită şi nesmălțuită de tipul: 
oale, căni, străchini, castroane, pahare, ulcioare. Între obiectele ceramice 
smălţuite menţionăm o strachină din pastă fină ce are la exterior ornamente cu 
smalţ galben. De asemenea, s-au descoperit mai multe fragmente provenite de 
la o strachină cu fundul inelar, cu fața exterioară smălțuită cu smalţ verde pe 
fond galben. 

În afara ceramicii de uz casnic s-au descoperit: olane de la acoperiș, 
tuburi de conductă, un fragment de cuţit cu lama dreaptă, o arcadă din piatră de 
Albeşti provenind de la un ancadrament, două fragmente de coloană; piese 
folosite la construcţii ca: piroane, cuie, balamale, scoabe, închizători de uşi. 

Rezultatele oferite de cercetările arheologice, deşi bogate în conținut, nu 
clarifică încă multe aspecte privind întregul ansamblu al complexului de clădiri 
al reședinței domneşti temporare de la Piteşti. De aceea cercetările arheologice 
viitoare vor trebui să urmărească scoaterea la lumină a tuturor construcțiilor ce 
făceau parte din complexul de clădiri al reședinței domneşti şi, pe această bază, 
cunoașterea și fixarea rolului şi funcţiilor ce le reprezentau, în contextul epocii. 
Spunem acest lucru, întrucât mai sunt suprafețe de teren necercetate, din 
motive obiective (zona fostului magazin „Modern“), și care făceau parte din 
perimetrul reşedinţei domnești. 

În stadiul actual al cercetărilor, relevăm faptul că descoperirile în zona 


'2 Alexandru Artimon, Date istorice și arheologice la Curtea Domnească din Bacău, în „Revista muzeeloi 
şi monumentelor“ — Monumente istorice şi de artă, nr. 2, 1987, p. 3. 

13 Corina Nicolescu, Case, conace și palate vechi românești, Editura Meridiane, Bucureşti, 1979, p. 12 ş 
urm. 

centrală a oraşului, prilejuite de lucrările de excavare care, din păcate, au 
distrus în cea mai mare parte clădirile complexului feudal, au contribuit la 
clarificarea unor date importante privind data construirii Curţii Domnești de la 
Piteşti, perioada funcţionării ei până în momentul dispariţiei. 


a/n mavpaa0w 


LEGENDA 
Î Cori mavâdastu DETA 184 


TA Gia aa sec. 4 -Avp et 
2 GLADI4€ Suc.AL XV (64 
2B C442H4E SEC.ALXVI/ 0464 
3 CASA BOwWEAscA 

Scaz, 1:14 





Problema localizării reşedinței domneşti din Piteşti a suscitat şi suscită 
multe controverse. Nu vom intra în această dispută, întrucât considerăm că 
fiecare cercetător şi-a adus contribuția la completarea istoriei orașului nostru. 

MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


DIN NOU DESPRE SIGILIILE LUI MAREŞ BĂJESCU” 
SPIRIDON CRISTOCEA 


Fiu al unor orăşeni înstăriți din Câmpulung), Gheorghe şi Stanca, Mareş 
a reuşit să intre în rândul boierimii, formându-şi un domeniu apreciabil 
repartizat în județele Argeş, Dâmboviţa, Ilfov, Muscel, Teleorman și Vâlcea. 
Starea materială i-a permis construirea în 1666 a bisericii de la Băjeşti şi, tot în 
acelaşi an, ctitorirea schitului Cornet (Vâlcea). 

Cariera politică a lui Mareș Băjescu, începută în jurul anului 1643 ca 
logofăt în cancelaria lui Matei Basarab, s-a desfășurat pe o perioadă de aproape 
30 de ani din care ll ani a deținut mari dregătorii. După ce, în timpul 
domniilor lui Grigore Ghica şi Radu Leon, a deținut dregătoriile de mare 
vistier (1661 ianuarie 28 — 1663 mai 3, 1664 noiembrie 27 — 1665 decembrie 
2) şi mare vornic (1666 ianuarie 7 — 1669 februarie 24), în vremea domniei lui 
Antonie Vodă din Popeşti a ocupat cea mai mare dregătorie a țării — mare ban 
al Craiovei (1669 aprilie 22 — 1672 ianuarie 5). Ca membru şi ca fruntaș al 
partidei Cantacuzinilor, el a luat parte la luptele dintre grupările boiereşti din 
Ţara Românească care, în al treilea sfert al secolului al XVII-lea, au îmbrăcat 
forme dramatice. 

Mare dregător al țării, Mareş a adoptat costumul specific boierimii 
muntene şi şi-a confecționat un însemn propriu menit să-l individualizeze, să-i 
sporească autoritatea şi în același timp să-şi afirme categoric drepturile sale. 
Pentru Mareş, participant activ la viaţa social-economică, politică şi culturală, 


* Vezi şi: Sigitille lui Mareş Băjescu, în „Studii şi materiale de istorie medie“, institutul de Istorie „Nicolae 
Iorga“, vol. XIV, Editura Academiei Române, 1996, p. 127-132. 

! Originea câmpulungeană a lui Mareş reiese din documentele vremii. La | martie 1647 Drăghici și soția sa 
Neacşa adeveresc că au vândut un rumân lui Mareș oroșanul den Câmpulung (Arh. Naţionale ale 
României Doc. ist., MDLVIII / 5). Documentele din 24 februarie 1653 şi din 19 iulie 1653 au fost scrise de 
Mareș logofăt Ghiorghiuvici din Dlăgopol (Arh. Naţionale ale României, M-rea Câmpulung, LIII / 16) şi 
respectiv Mareş logofăt Ghiorghiuviciu Diăgopoliu (Arh. Naţionale ale României, M-rea Câmpulung, 
LXII / 22). 

2 Nicolae Stoicescu, Dicţionar al marilor dregători din Țara Românească și Moldova, sec. XIV-XVII, 
Editura enciclopedică română, Bucureşti, 1971, pag. 110. 

existența unui sigiliu propriu a fost o necesitate, chiar dacă, fiind un bun 
cunoscător de carte, își întărea actele şi cu semnătura proprie. Ca logofăt în 
cancelaria domnească şi apoi ca mare dregător, Mareş a înțeles rolul juridic de 
necontestat pe care sigiliul îl avea în diplomatica românească, că prezența 
acestuia pe un act îi conferă documentului respectiv autoritate. De aceea, el 
şi-a confecționat un sigiliu propriu cu care a validat actele emise. 

Activând mulţi ani în cancelaria domnească, Mareş a cunoscut sigiliile 
unor feudali laici şi ecleziastici servindu-i fără îndoială ca sursă de inspiraţie 
pentru cel propriu. Fiind primul boier din neamul său, el şi-a confecţionat 
sigiliile fără a prelua ceva de la înaintaşii săi care n-au avut un asemenea 
însemn. Cercetarea documentelor ne-a permis identificarea a cinci sigilii 
folosite de Mareş de-a lungul carierei sale politice, sigilii pe care le prezentăm 
în continuare. 

1. Primul sigiliu (Fig. 1), pe care-l cunoaştem, a fost imprimat pe un act 
scris, în ianuarie 1654, chiar de Mareş logofăt”. Prin acest act şase boieri, 

printre care şi Mareş logofăt, au fost luaţi pe 
răvaşele domnitorului Matei Basarab de către 
Darie al lui Neguţu din Suslăneşti şi de către 
Oprea, fiul vătafului Oprea, pentru a alege 
nişte delnițe din Suslăneşti, județul Muşcel. 





E rrepaai 


Fig. 1. Sigiliul nr. 1 al lui Mareş Băjescu. 
Mareş log(ofăt) 
Ianuarie 1654. Doc. ist., CCCVII/92 





Cinci dintre boieri au întărit actul cu sigiliile şi semnăturile lor, sigiliul lui 
Mareş fiind aplicat invers. Probabil, că şi cel de al şaselea boier, cel din Jugur, 
şi-a aplicat sigiliul şi semnătura, însă actul fiind deteriorat lipsește o parte din 
el. 

Descriere: Sigiliu inelar, octogonal (15 mm x 8 mm), imprimat în tuş 
negru. În câmp două păsări afrontate se sprijină pe o cruce, cu ghearele pe 
brațul vertical, iar cu ciocurile pe cel orizontal, cozile şi aripile fiind puţin 
desfăcute. 

2. Cel de al doilea sigiliu (Fig. 2) este imprimat pe un zapis din aprilie 
1665, când era mare vistier, prin care dă mănăstirii Cotmeana moşie în 
Groșani, județul Argeş, primind în schimb jumătate din Mogoşeşti, pe apa 


* Arh. Naţionale Bucureşti, Doc. ist., CCCVII/92. Fiind deteriorat, actul a fost restaurat, însă o parte din 
conținutul său lipseşte. 

“ Tudoran postelnic Lerescu, Voinia și Mareş logofăt din Câmpulung, Voicilă cel Bătrân din Dânești şi 
Badea Toacă. Actul fiind rupt, nu cunoaştem localitatea de unde era Badea Toacă şi nici numele celui de al 
șaselea boier care era din Jugur. 

„Fig. 2. Sigiliul nr. 2 al lui Mareş Băjescu. 
Az, Mareş vist(iar) Băjăscul, iscălit-am 
cu mâna mia. 


Pa fr, Pa Aprilie 1665. M-rea Cotmeana, IIl/3 
* 4 


PIIe. 
(has: Argeşelului, judeţul Muşcel?. 


n erat 1 Via ATD: Descriere: Sigiliu inelar, de formă 
octogonală (12 mm x 12 mm), imprimat 
în tuş negru, în câmp un scut cu talpa 
rotunjită. Scutul, în inima căruia se află 





Pr 
inițialele chirilice „M “, este timbrat de o 
coroană deschisă, cu trei fleuroane, din care ies pene de struț, flancate de câte 
o stea cu opt raze. Flancurile scutului sunt îmbrăcate de lambrechini. 
Inițiala „M“ din câmpul scutului este prescurtarea prenumelui Mareş, iar 
„IT“ a tatălui său, Gheorghe. Sub sigiliu se află semnătura autografă „„4z, Mareş 
vist(iernic) Băjăscul, iscălit-am cu mâna mia“, importantă prin faptul că 
menţionează dregătoria pe care o deținea şi prin numele Băjăscul, ce provenea 
de la satul unde-şi avea conacul şi biserica. 
Acelaşi sigiliu (Fig. 3), însă mai bine imprimat, apare pe zapisul din | 
aprilie 1667, când era mare vornic, prin care Mareş Băjescu dă mănăstririi 
Tutana moşie în Esciori, 


Fig. 3. Sigiliul nr. 2 al lui 
Mareş Băjescu. | 
Az, Mareş vel dvor(nic) să . 
Băjăscul, am iscălit A/! 
cu mâna mia. . 


I aprilie 1667. M-rea Radu E J 
Vodă, XIX ter/16 anceâtn P ZIIRPA 





primind în schimb jumătate din Mogoşeşti, judeţul Muşcel. Pe lângă sigiliu, 
zapisul este întărit şi cu semnătura „„4z, Mareş vel dvor(nic) Băjăscul, am 
iscălit cu mâna mia“" 

Întrucât nu conţine nici un element de datare, nu ştim când a fost 
confecționat sigiliul. Imprimat pe zapisul din aprilie 1665, sigiliul putea fi 
confecționat şi înainte de 1661, pe când era logofăt în cancelaria domnească. 





* Arh. Naţionale Bucureşti, M-rea Cotmeana, 11l/3 
* Idem, M-rea Radu Vodă, XIX ter/16 

Chiar dacă nu se compară cu sigiliile de mare vornic (nr. 3) şi mare ban 
(nr. 4) care sunt creaţii artistice deosebite, acest sigiliu este din acest punct de 
vedere o realizare destul de reuşită. 

Prezența în stemă a unor elemente cum sunt scutul, coroana, 
lambrechinii ş.a. dovedesc că această compoziție se încadrează normelor 
heraldice. 

3. Al treilea sigiliu (Fig. 4) al lui Mareş, aplicat pe cărţile din 13” şi 26 
mai 16688, a fost confecționat, potrivit legendei, în 1666, cu ocazia ocupării 
dregătoriei de mare vornic. 


Fig. 4. Sigiliul nr. 3 al lui 
Mareş Băjescu. 
Mareş vel dvor(hic) 

13 mai 1668, M-rea Tismana, 
XI/14 


Redăm în continuare 
descrierea sigiliului de pe 
cartea marelui vornic Mareş 
Băjescu, din 13 mai 1668, prin care întăreşte mănăstirii Tismana stăpânirea 
moşiei de la Ergheviţa, după Emil Vârtosu?. 

Descriere: Sigiliu rotund, diametrul 3,5 cm, timbrat direct pe hârtia 
actului, prevăzută dedesupt cu ceară verde. În câmp, un personaj boieresc, 
marele vornic, în picioare, privind din față, cu caftan pe umeri şi cuşmă pe 
cap; ţine în mâna dreaptă un toiag, iar mâna stângă se sprijină în față, la 
cingătoare. Pe margine, un cerc liniar, în exterior, două cercuri liniare, în 
interior, între ele legenda „Mapeu Bx Ben Bo 3poan" [+ Mareş Băjăscu vel 
vornic 7174 (1666)]. 

Sigiliul lui Mareş ca mare vornic, însă complet deteriorat, mai apare pe 
cartea din 26 mai 1668, către şase megieşi jurători pentru pricina dintre popa 
Banu şi Stroe din Dragoslavele, care nu mai este întărită şi prin semnătură!” 


Deci, între anii 1666 şi 1667 Mareş valida actele cu două sigilii: pe cele 
r 
personale cu cel ce avea inițialele „M “ (nr. 1), iar cărțile de mare vornic cu 


cel confecționat în 1666, cu ocazia ocupării acestei dregătorii (nr. 2). 





7 1dem, M-rea Tismana, XI/14. 

* dem, M-rea Cozia, LX/50. 

” Emil Vârtosu, Din sigilografia Moldovei şi Țării Româneşti, în D. |. R., Introducere, vol. II, Editura 
Academiei R. P. R., 1956, p. 518 - 519. Cf şi Idem, în Studii şi cercetări de istorie medie, 1 (1950), nr. 1, p. 
163 - 164. 

1% Arh. Naţionale Bucureşti, M-rea Câmpulung, LX/50. 

4. Ocuparea începând cu data de 22 aprilie 1669 a dregătoriei de mare 
ban a fost urmată, printre altele, de confecţionarea unui nou sigiliu cu care a 
validat un număr mai mare de documente (Fig. 5). Primul document validat cu 
acest sigiliu este o carte a marelui ban Mareş Băjescu, din 21 iulie 1669, dată 
în „scaunul Craiovei prin care întăreşte mănăstirii Govora stăpânirea unei 
părți (a patra) din Cerneţi!”. 

Ca şi cel de mare vornic, acest sigiliu a 
fost descris tot de Emil Vârtosu”?. 


Fig. 5. Sigiliul nr. 4 al lui Mareş Băjescu. 
Mareş vel ban. 
21 iulie 1669, M-rea Govora, XTII/14. 





Descriere: Sigiliu rotund, diametrul 3,8 


7 cm, timbrat direct pe hârtia actului, prevăzută 
dedesupt cu ceară verde. În câmp un personaj 
boieresc, marele ban al Craiovei, în picioare, 
jumătate profil spre stânga, pe umeri caftan de 

! brocart, stofă brodată în arabescuri şi flori, cu 
guler de blană, pe cap are cuşmă, în mâna 
stângă ține un toiag cu trei noduri şi măciulie la 

capătul superior, pe când mâna dreaptă este adusă în față, în dreptul pieptului. 
Pe margine, între două cercuri liniare, legenda: „Mapem Ben Gan 
Kpanesckiu nbr 3pos“ [Jupan Mareş marele ban al Craiovei, leat 7177 
(1669)]. 

Pe act, sub sigiliu se află semnătura autografă „Mareş vel ban. 

Sigiliul lui Mareş mare ban a fost aplicat pe cărţile acestuia din: 23 iulie 
1669'5 (deteriorat), 24 august 1669!" (căzut, s-a păstrat întipărirea uleioasă), 29 
august 1669! (căzut, s-a păstrat întipărirea uleioasă), 4 septembrie 1669'* 


(căzut, s-a păstrat întipărirea uleioasă), 15 septembrie 1669! şi | martie 16705 
(căzut, s-a păstrat întipărirea uleioasă). 





'! dem, M-rea Govora, XII/14. 

"2 Emil Vârtosu, Din sigilografia ..., p. 512-513. 
'3 Arh. Naţionale Bucureşti, Doc. ist, XC/71. 

1 1dem, M-rea Dintrunlemn, XXIX/5. 

'5 dem, M-rea Bistriţa, LXI/11. 

'* jdem, M-rea Brâncoveni, XXII/41. 

" ldem, Episcopia Râmnic, LXXXVII/8. 

1 dem, Doc. ist., CLXXXV/65. 

5. Cel de al cincilea sigiliu se află aplicat pe un zapis, din 26 iunie 
1672, prin care face danie schitului Cornet, ctitoria sa, partea de moşie de la 
Titeşti (Fig. 6). În finalul zapisului, scris de Muşat logofăt, se consemnează: 
„Pentru mai adeverită credință, pus-am peceatea şi am iscălit cu mâna mea, 
ca să să crează“. 


Fig. 6. Sigiliul nr. 5 al lui Mareş 
Băjescu. 
Eu, Mareş biv ban, am iscălit cu 


: mâna mia. 
1 E 26 iunie 1672, Colecţia I. lonaşcu 


7 e Ps bea “A 4 1/103. 
ra d Descriere: Sigiliu inelar, 
A A, Paul ta DMA octogonal (16 mm x 14 mm), 
imprimat în tuş negru, în câmp 
scut oval cu ornamente baroce, cu o fascie şi pe verticală o mobilă neclară. 
Scutul este timbrat de o pasăre conturnată (mierlă) asuprită de o mobilă 
neidentificată flancată de lambrechini miniaturali. Dedesuptul sigiliului se află 
semnătura: „Eu, Mareş biv ban, am iscălit cu mâna mia“. 

Ca şi primele două, nici acest sigiliu, prezentate acum pentru prima dată, 
nu conține vreun element de datare. El putea fi confecționat după înlăturarea 
lui Mareş din dregătoria de mare ban, dar şi înainte de acest eveniment 

În afară de aceste cinci însemne ale lui Mareş Băjescu, unele documente 
au imprimate pe ele sigilii care au aparținut unor membri ai familiei sale, pe 
care le prezentăm în continuare. 

6. Pe lângă sigiliul lui Mareş Băjescu (nr. 5), zapisul din 26 iunie 1672 
mai este întărit şi cu cel al fiului său mai mare care se şi semnează: „Eu, Fiera 
snă Mareş ban, am iscălit cu mâna 
mia“ (Fig. 7). 





ki 





Fig. 7. Sigiliul lui Fiera, fiul lui 
Mareş Băjescu. 
Eu, Fiera snă Mareş ban, am 


a), "s FA P3 ip 
iscălit cu mâna mia. CA ) pa ci pe (v/ J bn 


26 iunie 1672, Colecţia 1. lonaşcu 


PER poa 377 Pan 2 


'% ldem, Colecţia lon Ionașcu, 1/103. 

Descriere: Sigiliu inelar, octogonal (14 mm x 12 mm), imprimat în tuş 
negru, în câmp un scut rotund cu flancurile uşor scobite; în inima scutului o 
corabie cu trei catarge, cu pânzele desfăcute şi flamuri în vârf. Scutul timbrat 
de un coif cu coroană, cu cinci cercuri perlate, din care ies lambrechini care-i 
îmbracă flancurile. 

Deasupra coroanei pluteşte o stea cu şase raze flancată de inițialele chirilice 
„PB“ (Fiera Băjescu). 

Comparând acest sigiliu cu cele cinci ale tatălui său putem constata că 
Fiera n-a preluat de la Mareş elemente care să ne demonstreze apartenenţa la 
aceeaşi familie, el fiind destul de original, mai ales prin prezenţa corabiei în 
inima scutului, 

7. Zapisul din 8 octombrie 1697%, prin care doi din fiii lui Mareş vând 
domnitorului Constantin Brâncoveanu un loc în Dealul Piteştilor, a fost întărit 
cu sigiliul şi iscălit numai de unul dintre ei: „Gheorghe vel căp(ilan) za 
dăr(ă)ban(i) “ (Fig. 8). 

Descriere: Sigiliu inelar, pătrat 
(10 mm x 10 mm), imprimat în tuş negru, - 
în câmp un scut rotund, în câmpul sigilar 
un leu rampant, cu coada bifurcată. Scutul 
timbrat de un coif flancat de monograma 


Fig. 8. Sigiliul lui Gheorghe, fiul lui 
Mareş Băjescu. 
Gheorghe vel căp(itan) za dăr(ă)ban(i) 
8 octombrie 1697, Mitropolia Ţării 
Româneşti, XCIX/75. 





chirilică „MI“ şi asuprit de două rozete, 

aşezate în fascie. Din coif ies lambrechini 

bogaţi, care îmbracă flancurile scutului. 
Comparând acest sigiliu cu cel al lui Mareş (nr. 2) de pe documentele 

din aprilie 1665 şi 1 aprilie 1667 constatăm că ambele au în câmpul sigilar 

inițialele chirilice „M“ (Mareş) şi „IT“ (Gheorghe). Aşezate în compoziția 

T 
„M“, inițialele din sigiliul nr. 2 ne indică că este vorba de Mareş, fiul lui 


Gheorghe, iar cele din sigiliul nr. 7, dispuse în ordinea „MT“, trebuie citite 
Gheorghe, fiul lui Mareş. Este greu de crezut că sigiliul nr. 7 a aparţinut tot lui 
Mareş, fiind folosit şi de fiul său, Gheorghe. 


% jdem, Mitropolia Ţării Româneşti, XCIX/75. 

Zapisul din 22 decembrie 1713", prin care Sanda căpităneasa împreună 
cu cei patru fii ai ei vând partea lor de moşie de le Ciolăneşti, este întărit pe 
lângă semnăturile lor şi cu două sigilii. Unul din sigilii (nr. 8) aparține soţiei 
lui Gheorghe vel căpitan, Sanda (Fig. 9), iar celălat (nr.9), fiului «ei, 


E, Pană paharnic, nepotul lui Mareş (Fig. 10). 
E i 
(4 Sai A Lu Fig. 9. Sigiliul Sandei, sotia lui Gheorghe 
(7 Ls Băjescu, vel căpitan. 


Sanda căp(ităneasa). 
22 decembrie 1713, Mitropolia Ţării 
Româneşti, CXXIX/45. 





8. Descriere: Sigiliu inelar, rotund (10 mm), imprimat în tuş negru cu un 
arbore (?) timbrat de un coif (?), cu lambrechini bogați, cimier o pasăre în 
profil spre dreapta. Literele chirilice „CAHI“ aşezate în patru colțuri, pe 
margine un cerc liniar. 


Fig. 10. Sigiliul lui Pană paharnic, 
fiul lui Gheorghe vel căpitan. 
Pană pah(arnic) Băjăscul 
22 decembrie 1713, Mitropolia Ţării 
Româneşti, CXXIX/45. 





Deasupra sigiliului se află iscălitura „Sanda căp(ităneasa) “, iar cele 
patru litere din câmpul sigiliului reprezintă prescurtarea numelui Sanda. 

9. Descriere: Sigiliu inelar, octogonal (14 mm x 13 mm), imprimat în 
tuş negru, având în câmp o compoziție heraldică din care se pot desluşi: scutul 
rotund scobit în părţi, lambrechini bogaţi şi un coif (?). 





Fig. 11. Sigiliile Sandei căpităneasa şi al fiului ei, Pană paharnic. 


?! Ibidem, CXXIX/45. 

Sanda căp(ităneasa), Pană pah(arnic) Băjăscul, Ghiorghie Băjăscul, Matei 
Băj(ăscul), Constandin Băjăscul. 
22 decembrie 1713, Mitropolia Ţării Româneşti, CXXIX/45. 


Deasupra sigiliului se află semnătura „Pană pah(arnic) Băjăscul “. 


Zapisul mai este întărit şi cu iscăliturile celorlalți fii ai Sandei: „Ghiorghie 
Băjăscul “, „Matei Băj(ăscul) “ şi „Costandin Băjăscul “ (Fig. 11). 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


CONACUL LUI CONSTANTIN BRÂNCOVEANU 
DIN VIILE DE LA PITEŞTI 


TEREZA SINIGALIA 


Însemnările zilnice ale lui Constantin Brâncoveanu! ca şi Cronica 
oficială a domniei lui intitulată „Viaţa lui Costandin Vodă Brâncoveanu” 
întocmită de Radu Greceanu relatează aproape anualele treceri prin Piteşti ale 
domnitorului, mare amator de a petrece aici culesul viilor, atunci când, 
întorcându-se de la Târgoviştea cu temperaturi mai suportabile, unde petrecea 
vara cu întreaga familie şi cu alaiul de boieri şi slujitori, se îndrepta spre 
Bucureşti pe drumul totdeauna urmat al Potlogilor și Mogoşoaiei, într-un fel de 
periplu solemn, pelerinaj laic în locuri îndrăgite, pe care le marcase cu zidiri 
proprii, ca nişte staţiuni obligatorii ale unui itinerar neabătut. 

In „Condica de venituri şi cheltuieli a Visteriei de la leatul 7202-7212“ 
se menţionează că, în iulie 1695, aga Radu Golescu primea 45 de taleri pentru 
„nişte șindrilă şi cuie“ necesare „la foişorul de la viile de la Piteşti“, deci 
pentru o lucrare aflată în execuţie şi ajunsă în faza realizării acoperişului. 
Consemnarea din august 1698 din aceeaşi „Condică“ — „S-au cheltuit la lucrul 
pimniţii de la Piteşti şi la 60.000 şindrilă 146 taleri“ — nu are ca obiect o altă 
construcție din oraşul Piteşti, cum s-ar putea crede, ci se referă tot la acest 
conac de la viile din Dealul Piteștilor. În lunile august - septembrie din acelaşi 
an Visteria plătea „la meşterii ce au lucrat... şi la cărămidă, la şindrilă, la cuie şi 
la alte mărunte, afară de ce au datu de la cămară, tl. 65, încă 123 tl“ pentru 
„casele domneşti de la viile de la Piteşti““. În oraşe nu se construiau pivnițe 
independente pentru care să fie nevoie de un număr atât de mare de şindrile şi 
nici care să fie atât de scumpe. 


' Alexandru Odobescu, Foletul novel, în Opere, vol. II, Bucureşii, 1967, p. 96-100. 

1 Viaţa lui Costandin Vodă Brâncoveanu de Radu logofăr Greceanu, în Cronicari munteni, vol. III, cd. 
Minerva, Bucureşti, 1984, p. 62, 71, 82, 90, 95, 166. 

* lon Radu Mircea, Date din „Condica Visteriei“ privind coastrucţiile din Țara Românească între 1694- 
1704, în vol. Sesiunea ştiinţifică a DMI, ianuarie 1963, Bucureşti, 1963, p. 141. Condicu a lost publicată 
prima dată de Constantin Aricescu în Arhiva istorică a României, vol. |, 1878. 

* Ibidem. Menţiunea din Arhiva, p. 426. 

* Ibidem. Menţiunea din Arhiva, p. 335. 

Din analiza edificiului păstrat la Valea Mare, în comuna Ştefăneştif, 
coroborată cu aceste informaţii, rezultă că textele din „Condică“ se referă la 
acesta şi nu la o pivniță de vinuri independentă, cum înclină să creadă primul 
comentator al sursei”. 

Relativ recente cercetări au 
demonstrat că „viile de la 
Piteşti“, amintite în notele 
Domnului sau în „Cronica“ lui 
Radu Greceanu, făceau parte, 
împreună cu localitățile 
învecinate  — Valea Mare, 
Izvorani, Târgu Dealului — din 
„ocolul oraşului Piteşti“?, deci că 
aici se afla „Foişorul de la viile 
de la Piteşti“, menţionat mai sus?. 





Fig. 1. Valea Mare-Piteşti. 
Conacul de la vie al lui 
Constantin Brâncoveanu. 


Vizitele domneşti 
precedaseră ridicarea acestei 
vremelnice locuinţe dintre vii, 
căci arată „Cronica“, „au venit 
măriia-sa la Piteşti şi 
tâbărându acolo, câteva zile au 
zăbovit“!” (subl. T.S.), deci au 
locuit în celebrele corturi 


luxoase ale epocii, menționate de unii oaspeţi ai domnitorului, ca lordul 
n 





Construcţia a rămas în proprietatea descendenților familiei Brâncoveanu, 
fiind administrată după începutul secolului al XIX-lea de Așezămintele 
Brâncoveneşti, până când, în veacul nostru, impropriu folosită, a început să se 
ruineze. Nestudiată şi nepublicată ca atare, ea a fost considerată pierdută de 


* Construcţia este practic necunoscută. Am prezentat-o într-o comunicare cu titlul Conacul de la vie al lui 
Constantin Brâncoveanu, la Sesiunea anuală a Muzeului Viticulturii şi Pomiculturii din Golești, 1987, 
rămasă în manuscris. 

” on Radu Mircea, op. cit., p. 141. 

* Eugenia Greceanu, Ansamblul urban medieval Pitești, Bucureşti, 1982, p. 46, nota 53. 

” Vezi supra, nota 3. 

19 Radu Greceanu, op. cit., p. 71. 

" În Călători străini, vol. VIII, p. 220 — conacul de la Oltenița: „Aici au fost întinse corturite domneşti sub 
care a petrecut solul noaptea“ şi p. 221: „am poposit sub corturile domnului în satul Crețuleşti“. 

unii cercetători, care sugerau chiar inițierea unor cercetări arheologice pentru 
a-i descoperi urmele!?. 

„Foişorul de la vii“ sau „conacul de la Valea Mare“, cum este mai 
cunoscut, există încă în picioare, dar ruinat!?, fiind astăzi un unicat al epocii 
brâncovenești (Fig.1). Este posibil ca el să fi făcut parte dintr-un ansamblu mai 
mare, care să fi cuprins şi alte edificii necesare adăpostirii suitei numeroase a 
Domnului, ca și anexe gospodărești. 

Construcția păstrată are 
„un plan dreptunghiular alungit 
(16,25 x 7,35 m la interior), 
dezvoltat pe două niveluri 
(Fig.2,3). Accesul se făcea pe 
» latura scurtă dinspre nord, 
» printr-un gârlici în pantă, a 
7 ț cărui boltă s-a prăbuşit. Liber 
e se saca ij 8 «o n ințial,ela fost înglobat ulterior 
într-un. volum rectangular, 
fiind flancat de două încăperi 





Fig. 2-3. Valea Mare - Piteşti. Conacul de la — laterale, situaţie lesne 
vie al lui Constantin Brâncoveanu, planurile observabilă pe fațada estică, 
pivniței şi ale parterului. unde zidul originar — cu o 


structură net diferită de rest — 

nu se țese de cel aflat în 
dreptul gârliciului. Din gârtici 
„se intră în pivniţa amplă căreia 
mmmi + îi este rezervat în totalitate 
"+ primul nivel. Aceasta este 
mononavată și acoperită cu 
, boltă în segment de cilindru, 
mmm. întărită de S dublouri late care 
coboară până aproape de 
i nivelul de călcare (Fig.4,5), tip 
ce reia mai vechile modele 

munteneșşti din vremea lui Matei Basarab, atât de bine adaptate păstrării 
vinurilor '* cu largi ferestre de aerisire prevăzute la origine cu grătare de piatră 
traforate. Zidurile, inclusiv lunetele bolților sunt realizate din asize alternante 
de piatră şi cărămidă, în sistem de casete, bolțile și dublourile fiind construite 


în 
îm laa o... 








' Eugenia Greceanu, op. cit., p. 37. 

'3 În 1978, când am cercetat-o, era părăsită şi servea ca loc de depozitare a gunoiului pentru casele din jur. 

"4 La palatul postelnicului Constantin Cantacuzino de la Filipeştii de Târg, la mânăstirea Brâncoveni — faza 
Matei Basarab, la casa lui Udrişte şi Cazan Năsturel de la Hereşti, la casa lui Mareş Băjescu de la Bajești etc. 
(vezi, Tereza Sinigalia, Arhitectura civilă din Țara Românească în secolele XIV-XVIII, teză de doctorat). 

numai din cărămidă. O serie de nişe semicirculare cu arhivoltă intrândă 
ritmează pereţii. 

Mai interesant este cel seal doilea nivel. Cea mai mare suprafață era 
rezervată încăperii 
principale a casei (Fig.6), 
căreia îi corespund patru 
din traveile pivniţei, practic 
o sală amplă prevăzută cu 
ferestre mari pe toate 
laturile libere, întregul 
îmbrăcând aspectul unui 
adevărat pavilion. Se pare 
că la origine existau două 
căi de acces: una principală, 
Fig. 4. Valea Mare - Piteşti. Conacul de la vie al pe latura de est, unde se mai 

lui Constantin Brâncoveanu. Pivnița. observă amprentele 

pormmirilor zidurilor unui 
foişor şi uşa de intrare principală, şi una secundară, legată de gârliciul pivniţei. 
Spre nord, această sală comunica şi direct, dar şi prin intermediul unui culoar 
îngust, cu o cameră mare, 
din acelaşi culoar 
ajungându-se și într-o 
încăpere mai mică, foarte 
îngustă. Aceste două spaţii 
erau fără îndoială rezervate 
odihnei Domnului şi 
respectiv Doamnei, căci nu 
ne putem imagina că 
„veniind măriia-sa la Piteşti 
împreună cu doamna mării- 
sale și cu toată casa mării- 
sale şi cu toți boierii“!%, în Fig. 4. Valea Mare - Pitești. Conacul de la vie al 
momentul în care se  juj Constantin Brâncoveanu. Pivniţa (detaliu). 


construia o sală de ospeţe 
atât de spațioasă şi de aerisită, să nu le fi fost rezervate luminatelor fețe şi 


încăperi adecvate de odihnă. Sala era acoperită cu un plafon cu bârne aparente, 
cele lungi, de cca 7 m, sprijinindu-se pe un zid diafragmă, care împărțea la 
partea superioară spațiul în două, situat spre stânga intrării din foişor. Planşeul 
inferior, de deasupra bolții pivniţei, era realizat din bârne lungi, cu secțiunea 
pătrată, ale căror lăcaşuri se observă străbătând spre exterior, zidurile de sud şi 








'3 Radu Greceanu, op. clt., p. 82. 

de est, Pestii Fiii presupunerea că, cel puţin pe aceste laturi, nivelul „nobil“ era 

ş înconjurat de o prispă 
lată, cu acces din foişor, 
folosită ca loc „de 
priveală“. Aceste bârne 
sunt plasate însă imediat 
sub torul lat de zidărie 
care marchează la 
exterior delimitarea 
dintre niveluri şi pun sub 
semnul întrebării 
contemporaneitatea lor, 
cu atât mai mult cu cât, 
sub tor se înşiră romburi 
în relief realizate din 
tencuială corespunzând 





Fig. 6. Valea Mare - Piteşti. Conacul de la vie al 
lui Constantin Brâncoveanu. Sala de ospețe. 


unei mode decorative mult mai târzii. 

Din decorația interioară nu s-a păstrat nimic, dar cu siguranță că, după 
gustul vremii, pereţii nu vor fi fost doar văruiți, ci poate, ca la Târgovişte, în 
foişorul din grădină, 
să fi fost măcar parţial acoperiți cu reliefuri fine în stuc!S 

Decorul exterior era destul de simplu. Un profil de tipul unui tor lat 
înconjura toată clădirea la nivelul pardoselii de bârne a parterului înalt. Aceste 
bârne străpung însă torul lat de zidărie care marchează la exterior delimitarea 
dintre niveluri şi pun sub semnul întrebării contemporaneitatea lor, cu atât mai 
mult cu cât, deasupra torului se înşiră romburi în relief realizate din tencuială 
corespunzând unei mode decorative mult mai târzii. 

Acoperişul, înalt de şindrilă pentru care se folosiseră cele 60.000 de 
bucăţi de lemn”, încununa volumul orizontal ritmat de ferestrele înalte, 
contribuind la armonia unui edificiu destinat plăcerilor văzului şi gustului, căci 
„Apoi viind vremea culesului viilor, au mersu măriia-sa şi la Piteşti împreună 
cu doamna mării-sale și cu toată casa şi cu toţi boierii, de au fostu la culesul 
viilor acolo şi iarăşi fără zăbavă, s-au învârtejit la Târgovişte“!”. 


' R. Theodorescu şi Cr. Moisescu, Urmele unui monument brâncovenesc în Curtea domnească din 
Târgovişte, în SCIA. Serie A.P., 1964, nr.1, p.121-126. 

1! Cf. Condica Visteriei, p. 426. Vezi şi supra, nota 3. 

'% Radu Greceanu, op. cit., p. 82. 

E MUZEUL JUDEŢEAN ARGEŞ E îi 
ARGESSIS, STUDII ŞI COMUNICĂRI, seria ISTORIE, TOM VIII, 1999 


UN MONUMENT DE ARHITECTURĂ TRADIȚIONALĂ 
BISERICA VECHE A MĂNĂSTIRII CONDRIŢA 


SERGIUS CIOCANU 


Prin vechii codri ai Lăpuşnei, între dealuri înalte, pe alocuri priporoase, 
curge domol un mic pârâu cu pitoreasca denumire de Catarha (Catarhu), care 
îşi varsă apele în Işnovăț, afluentul de dreapta al râului Bâcu. Panta unuia din 
dealurile amintite serveşte drept adăpost mănăstirii Condriţa. 

Despre începuturile mănăstirii, ca, de altfel, a majorităţii aşezămintelor 
monastice din Basarabia, putem să ne formăm doar o vagă închipuire, la mijloc 








a au) 
[i 


Comana ms Si Neva 1029 


Condrița. Planul bisericii Sf, Nicolae. Arhitect Sergius Ciucanu. 


fiind atât sărăcia surselor documentare păstrate, cât şi lipsa investigațiilor 
arheologice pe teren. 

O legendă povesteşte că în timpuri îndepărtate un oarecare Condrea, hot 
de drumul mare, fiind cuprins de grave remuşcări ale conştiinţei de pe urma 
crimelor comise, se retrage în peşterile de prin partea locului, fundând pe banii 

Biserica Sf. Nicolae din Condriţa, secțiune longitudinală. 


furaţi o sihăstrie. Să fi fost totul aşa sau nu, nu se ştie, însă, cu o anumită doză 
de probabilitate, putem lega apariția schitului de trecerea pământurilor de lângă 
Catarha în proprietatea mănăstirii Căpriana, situată numai la 7 km de aici. Întru 
confirmarea vechimii aşezământului monastic vin relatările arhimandritului 
Teofan Drăghici, înregistrate de părintele Micşunescu, care în anii treizeci ai 
secolului nostru vizitează mănăstirea. Arhimandritul atrăgea atenția asupra 
existenţei în imediata apropiere de Conrsenoțiile mănăstireşti a „șapte locuri de 
biserică“. Or, se ştie, că . 3 

în secolele trecute, după 
demolarea unei biserici, 
se instala o piatră 
specială, care marca 
locul unde s-a aflat 
altarul acesteia. . În 
perioada sovietică, 
odată cu transformarea 
mănăstirii în tabără de 
pionieri şi amenajarea 





Biserica Sf. Nicolae de la Mănăstirea Condriţa (1820) 

corespunzătoare a teritoriului ei, aceşti martori ai istoriei (ca şi cimitirul de 
aici) au fost nimiciţi'. Ţinând seama de spusele arhimandritului Drăghici şi de 
anumite surse documentare, întemeierea schitului s-ar plasa în a doua jumătate 
a secolului al XVI-lea. Prin tradiția, consemnată de mai toţi cei care s-au referit 
la istoria  Condriţei, 
întemeierea sa se pune pe 
seama ieromonahului 
losif, călugăr de la 
mănăstirea Căpriana, 
care înalţă aici în 1783 o 
biserică de lemn 
închinată Sfântului 
Nicolae. Însă nimeni nu a 
putut confirma această 
informaţie prin vreun 
document. Nu este exclus 
ca în anul menţionat să fi 
Biserica Sf. Nicolae de la Mănăstirea Condriţa (1820) 





avut loc o transformare serioasă a schitului, acesta fiind unul din multele 
cazuri, când cei care refăceau ctitorii mai vechi, „uitau“ să-i indice adevărata 
vechime, plasându-se pe ei înşiși la origini. Primul document care atestă 
existența aşezământului monastic Condriţa este un hrisov al domnitorului 
Alexandru Callimachi datat cu 5 iulie 1795, în care el este amintit ca schit 
aparținând mănăstirii Căpriana. Această dependenţă s-a menţinut până în anul 
1918, când Condriţa capătă statut de mănăstire de sine stătătoare. Până în acest 
an schitul a fost administrat de economi trimiși de la Căpriana. 

Între construcţiile mănăstirești se evidențiază două biserici de zid, 
vechea casă a stăreției cu chilii (toate construite în secolul al XIX-lea) şi o 
serie de beciuri spaţioase dezvoltate în lungime, dintre care unul are ov 
ramificaţie secretă, care trece pe sub incinta mănăstirii, ieşind în plin codru”. 

În continuare ne vom referi la biserica Sfântul Nicolae, care fiind şi cea 
mai veche, prezintă interes din punct de vedere al aihitecturii tradiționale 
românești. Edificiul dat a fost zidit în anul 1820 pe timpul economului Ratael. 
Ofiţerul statului major rus Alexandr Zasăuk, vorbind despre acest eveniment în 








' S-a păstrat, cu printr-o minune. doar una din cele şapte pietre (identificată ca atare de autor). care miicău 
locuri de altar, databilă, judecând după caracterele inscripției, cu începutul secolului al XIN-tea Pe ca se 
citesc clar cuvintele .. piatră este S. prestol ... 

* În perioada funcționării aici a Laberei de pionieri, o biserică a fost translormată in sală ce cinema. a doua în 
sală de festivități. 
"O subterană similară există şi la Capriana. asttel ind posibile contacte ferite dle ochi celor curtoşi intre 
aceste două aşezâminte monastice şi implicit cu lumea exterioară 

„atu a onsacrată regiunii Basarabia, foloseşte cuvântul „nepecrpoena“ 

in «ună sau refacerea unei biserici de zid deja existente. fapt puţin 

Luat mălțarea unei biserici de zid în locul uneia mai vechi de lemn. 
a tine bisericii Sfântul Nicolae poate fi pusă în legătură directă cu 
tu uunrhe «de refacere în anii 1819-1821 a bisericii ctitorite de Petru Rareş de la 
“apr, mănăstirea-patron a Condriţei, lucrări iniţiate de către mitropolitul 
i hemului şi [Hotinului Gabriel Bănulescu-Bodoni. 

Acesta este un edificiu mononavat segmentat în altar, naos și pronaos. 
Naosul dreptunghiular este boltit în semicilindru și este luminat de câte patru 
lerestre mari respectiv dinspre nord şi sud. Dinspre est, prin intermediul unui 
arc triumfal lui i se ataşează absida decroşată a altarului, iluminată de două 
lerestre. Actualele pronaos și diaconicon sunt adăugate ulterior construcţiei 
lăcaşului sfânt la una din reparaţiile edificiului. Pronaosul iniţial se afla în 
nemijlocita prelungire a naosului, fiind despărțit de acesta printr-un zid 
străpuns de o uşă. Ulterior, la lărgirea spațiului interior al bisericii, el a fost 
suprimat. Biserica este construită pe o pantă de deal, diferenţa de cote între 
pronaos și altar atingând 2 .7 m. Faptul a necesitat Eveculaliea unei baze solide, 
care a permis amenajarea unei cripte spaţioase”, boltite ca şi naosul în 
semicilindru. [Extremitatea de vest a criptei coincide cu poziţia peretelui 
suprimat dintre naos şi fostul pronaos. Un mic sondaj efectuat de autor în 
interiorul bisericii a dus la depistarea temeliei acestui perete. Întru confirmarea 
existenței unei compartimentări mai vechi a bisericii vine şi faptul, ca boltă este 
executată din zidărie doar deasupra naosului iniţial, deasupra fostului pronaos 
ca find din paiantă. De asemenea se poate înainta ipoteza existentei unei 
încăperi-ascunzătoare deasupra pronaosului, faptul fiind sugerat de treapta din 
peretele de vest al bisericii (vezi secțiunea), care împreună cu o treaptă similară 
din peretele dispărut dintre naos şi pronaos a putut servi pentru susținerea unui 
prezumptiv planşeu. 

Decorul exterior cra constituit din o serie de pilaștri, ce divizează și 
astăzi latadele naosului şi dintr-o cornișă și ancadramente de ferestre puţin mai 
simple decât cele actuale. Edificiul trebuia să fi fost acoperit de o învelitoare 
înaltă de şindrilă, posibil, cu o mică treaptă deasupra altarului, care armoniza 
perfect biserica cu codrii seculari ce o înconjurau. 

În anii 1894-1895, în timpul economului Teofan Ursu, la sud-est de 
biserica Slântul Nicolae se construieşte cea de-a doua biserică a mănăstirii 
consacrată Naşterii Maicii Domnului, un edificiu impunător realizat într-un stil 
de origine rusească. Naosul acestuia este dominat de o turlă mare, înconjurată 
de câteva mai mici de esență decorativă. Deasupra intrării se înalță un turn- 
clopotniţă cu învelitoare piramidală. În acești ani, pe lângă construirea noului 
lăcaş de cult, sunt efectuate o serie de lucrări de reparare şi amenajare pe întreg 


* Nu se ştie dacă a lost folosită vreodată conform destinaţiei. 

teritoriul schitului. Suferă câteva intervenții şi biserica Sfântul Nicolae, 
urmărindu-se scopul de apropiere a exteriorului său cu al bisericii noi. Astfel, 
cele patru laturi ale naosului sunt încununate de câte un fronton de piatră, 
având fiecare câte un turnuleț de lemn în vârf. În consecință acoperişul capătă 
în plan forma unei cruci, la intersecţia braţelor căreia se ridică o turlă falsă din 
paiantă (nu demult aceasta a fost înlocuită cu una similară din tablă). Frontoane 
de acelaşi fel încununează pronaosul şi diaconiconul, care nu este exclus să fi 
fost şi ele ridicate în acest timp. Totodată au fost modificate ancadramentele 
ferestrelor. Elementele la care ne-am referit mai sus sunt evident inspirate de 
cele de pe fațadele bisericii Naşterii Maicii Domnului. 

Tipul de edificiu eclesiastic, format dintr-o navă dreptunghiulară boltită 
semicilindric cu sau fără clopotniță pe una din laturi era destul de răspândit în 
arhitectura Moldovei. Dintre bisericile de acest fel păstrate pe teritoriul 
Basarabiei se evidenţiază biserica Sfântul Nicolae din Chilia Nouă (ante 1634), 
biserica Adormirii Maicii Domnului din Căuşani (ante 1765), biserica 
Adormirii Maicii Domnului de la mănăstirea Hârbovăţ (1816) etc. Biserica 
Sfântul Nicolae de la mănăstirea Condriţa construită de meşteri crescuţi în 
spiritul arhitecturii tradiţionale românești, se înscrie perfect în şirul tipologic de 
mai sus. Realizarea unor modificări cum ar fi restabilirea formei vechiului 
acoperiş şi suprimarea diformei anexe de la nord de pronaosul actual ar 
exprima mai fidel structura interioară a bisericii în exterior şi i-ar sublinia şi 
mai mult originalitatea. 

SIMBOLURI PRECREŞTINE ÎN SURSE EPIGRAFICE 
SIMONA STOICA 


În perioada secolelor III-IV pe plan religios se petrece o evoluţie extrem 
de importantă. Creştinismul capătă adepți tot mai numeroşi, persecuțiile 
tetrarhilor au efecte şi în acest mediu pentru ca, de'la Constantin cel Mare ca în 
întreg Imperiu de altfel, libertatea acordată noii religii să ducă la o generalizare 
a ei şi totodată la o bună organizare a bisericii. 

Pornind de la acest cadru şi de la documentaţia existentă — cea epigrafică 
îndeosebi — propunem o analiză a primelor veacuri creştine urmărind linia 
simbolisticii. Simbolurile creştine care au fost identificate pe diferite obiecte 
sunt în strânsă legătură cu evoluţia cronologică a procesului de evanghelizare. 
Astfel, putem semnala următoarele semne simbolice, enumerate în ordinea 
importanţei şi a duratei lor. 

Bunul păstor (6 zogutiv 6 kaA6s), prezent şi în Sfânta Scriptură, nu 
putea să nu influențeze primele reprezentări creștine. Aşa avem spre 
exemplificare o inscripție descoperită în ruinele Potaissei (Turda, jud. Cluj), 
dispărută în prezent (IGLR, 435), care înfăţişează pe o gemă de onyx imaginea 
„Bunului păstor“, îmbrăcat în „exomis“ care poartă un miel pe umeri, iar la 
picioare are un altul. Imaginea parcă ar întregi spusele profetului: „El îşi va 
paşte turma ca un Păstor, va lua mieii în braţe, îi va duce la sânul Lui și va 
călăuzi blând oile care alăptează“ (Isaia, 40, 1). 

O altă reprezentare a „Bunului păstor“ o întâlnim pe un relief din fildeș 
de la Romula ce datează din secolul al III-lea. În general, reprezentările lui apar 
la sfârşitul secolului al II-lea, se impun la „jumătatea secolului al III-lea şi încep 
să dispară la jumătatea secolului al IV-lea. 

„Bunul păstor“ este simbolul prin care îl recunoaștem pe lisus Hristos, 
iar lumea este o imensă turmă: „voi sunteţi turma Mea, turma păşunii Mele, şi 


"J.A. Martigny, Dictionnaire des antiquites chretiennes (DAC), Paris, 1883, p. 305. 

? E. Popescu, Inscripţiile grecești și latine din secolele IV-XIII descoperite în România, (IGLR), 
Bucureşti, 1976. 

* A. Provoost, II significato delle scene pastorali del terzo secolo d.Chr. în Akten des VII Archilogie 
Tur, Roma, 1965, unde analizează un număr de 57 de geme cu reprezentări ale „Bunului păstor“. 

Eu sunt Dumnezeul vostru...“ (Ezechiel, 34, 31). Sfântul Clement din 
Alexandria (Hymn. Christi Salvatoris, |, 3) îl numeşte pe lisus „păstor de oi 
împărătești“, iar Sfântul Ieronim vede în „Bunul păstor“ un simbol al învierii 
viitoare. 

Iona,“ profetul evreu, care a fost înghițit de chit (de o balenă) din 
pântecele căruia a ieşit teafăr după trei zile (Iona, I, 17), se întâlneşte pe aceeaşi 
inscripţie de la Potaissa (IGLR, 435). Reprezentările lui apar la începutul 
secolului al III-lea şi vor dura puţin timp. Este considerat un simbol! al învierii. 

Copacul vieții; Hieronymus în „Comentarii la Evanghelia după Matei“ 
îl numește arbor evanghelica și îl consideră un atribut al împărăției cereşti. 
Apare la începutul secolului al III-lea şi începe să dispară pe la începutul 
secolului al IV-lea. ÎI întâlnim pe un vas de la Porolissum şi pe o gemă de 
la Potaissa (IGLR, 435), simbolizând veşnicia credinţei și conştiinţa binelui şi a 
răului. 

Cel mai vechi şi totodată cel mai răspândit simbol al creştinilor este 
PEȘTELE ((XOY2), denumirea grecească reprezentând abrevierea expresiei 
'Imsovs Xpor6s Beov Yiios Zorne. Semnul peştelui începe să circule la sfârșitul 
secolului al II-lea și se impune pe la jumătatea secolului al III-lea”. 

În secolul al II-lea, creştinii încep să-şi spună peşti şi să se recunoască 
între ei prin acest semn. Tertullian (De baptism. I, 9) se adresează creştinilor 
cu atributul de pisculi, iar Clement din Alexandria îi atribuie lui Hristos 
numele de „pescuitor de oameni“f. Totodată peştele este şi un simbol 
euharistic: lisus Hristos, după Înviere, ar fi mâncat peşte, după spusele 
evanghelistului (Luca, 24, 42). 

Un alt simbol creștin este ANCORA? des întâlnit pe inscripții de la 
Tomis (IGLR, 41, 43, 48). Reprezentările ei apar pe la jumătatea secolului al 
II-lea, putând fi regăsite până spre sfârşitul secolului al IV-lea. După Clement 
din Alexandria (Paedagogus, I, 106) ancora este un simbol creştin care a fost 
folosit atât în inscripții, cât şi în decorația bijuteriilor, insistând asupra sensului 
religios: anchoram sacram solvere. O frumoasă explicaţie o dă şi Rufinus din 
Aquileia (In psalmodia, CL, $): „navigatorul, când simte că se apropie furtuna, 
îşi aruncă ancora. La fel şi noi, dacă avem ancora speranţei fixată în credinţa lui 
Dumnezeu, ne vom putea întoarce din orice furtună a acestei lumi“. Ancora, 
deci, se înscrie în simbolistica creştină ca un atribut al credinței şi al salvării 
divine. 


“ F. Cabrol, H. Leclerq, Dictlonnaire d'archeologie chretienne et de litourgie, (DACL), Paris, 1938, XIII, 
2, col. 2003. 

* F. Cabrol, H. Leclerq, DACL, 1, 2, 1924, col. 2691-2710. 

* Idem, col. 1154-1158. 

1 $. Reinbach, Cultes, mythes et religion, ill, Paris, 1923, p. 45-48. 

* J.A. Martigny, DAC, p. 627. 

“ Idem, p. 246. 

Un simbol preluat din decorul monumentelor funerare păgâne este Viţa 
de vie'0. Sunt semnalate însă și inscripții paleocreştine care prezintă pe margini 
un chenar împodobit cu un lujer de viță de vie (IGLR, 188, 305). Același 
simbol se regăseşte pe o cruce de marmură de la Lazu (jud. Constanţa, IGLR 
52), din secolul al VI-lea, unde -pe brațul de sus al crucii apare un strugure 
stilizat, ce crește dintr-o frunză rombică, sub el observându-se resturi dintr-un 
alt strugure. Sub acest simbol regăsim şi de această dată imaginea lui lisus 
Hristos: „Eu sunt adevărata viță şi Tatăl Meu este viticultorul“ (Ioan, 15, 1) sau 
„Eu sunt vița (vitis) voi mlădiţele (palmites) (loan, 15, 5). „Viţa de vie“ mai 
poate fi interpretată ca un simbol euharistic, iar Hieronymus (In Amastridi, 
IX, 3) o consideră simbolul martirilor. 

Cel mai important simbol al creştinilor din toate timpurile rămâne însă 
CRUCEA. Primii creştini nu credeau în învierea trupului, ci, pur şi simplu, în 
supraviețuirea sufletului şi în reîntoarcerea lui în cer, după distrugerea corpului, 
considerat a fi temnița lui. Crucea mistică exista cu mult timp înaintea 
creştinismului şi a fost confundată cu instrumentul de supliciu al romanilor. În 
fapt, anticii distingeau trei forme de cruce: 

a) decussata în formă de „X“, cunoscută sub numele de „Crucea Sfântului 
Andrei“, pentru că tradiția relatează că pe o astfel de cruce a fost crucificat; 

b) comissa sau patibulata de forma literei „T“ (gr. „tau“) — după o tradiţie 
foarte acreditată, crucea Mântuitorului era de forma aceasta (Paulinus, 
Epistulae, XXIV, 23); 

C) immissa, forma cea mai cunoscută a crucii, descrisă de Fericitul Augustin 
astfel: erat latitudo, in qua porrectae sunt manus; longitudo a terra surgens, in 
qua erat corpus infixum,; altitudo ab illo divexo ligno sursum quod eminel. Alte 
surse literare țin să precizeze că lisus Hristos a murit in ligno quadrilatero. 

La începutul erei noastre crucea era cu siguranță un simbol, deoarece 
evangheliştii îi atribuie lui Iisus cuvintele: „Dacă voieşte cineva să vină după 
Mine, să se lepede de sine, să-și ia crucea în fiecare zi şi să Mă urmeze“. 

Apariţia semnului Sfintei cruci pe monumente, în special pe cele 
funerare, a fost fixată în primele decenii ale veacului al IV-lea, când, potrivit 
tradiției literare, împăratului Constantin cel Mare i-a apărut în chip supranatural 
o cruce luminoasă pe cerul Galiei: „în acest semn vei învinge“ (in hoc signo 
vinces, Lactantius — De mortibus persecutorum 48, 5) avea să audă împăratul. 
Exista la acea vreme credința că adevăratul lemn al Crucii Mântuitorului învie 
morţii şi astfel Elena, mama împăratului Constantin, pune slujitorii să-l caute. 
Acest lemn al Crucii se pare că ar proveni din chiar Pomul Vieţii care fusese 
sădit în Paradis!" Nu întâmplător poate, în iconografia creştină de mai târziu 


1 Idem, p. 601. 
d Legendele despre „Arborele vieţii“ au fost adunate de August Wunsche, Die Sagen von Lebensbaum und 
Lebenswasser Altorientalische Muthen, Leipzig, 1905 (Crucea — p. 292). 

găsim reprezentări ale Crucii sub forma „Arborelui Vieţii“. O altă viziune apare 
la Firmicus Maternus (27, 1), acesta considerând-o drept reazem al lumii: 
„deoarece lemnul crucii susține edificiul cerului consolidează temelia 
pământului, îi aduce la viață pe oamenii crucificați“. 

Înainte de toate Crucea a devenit „semnul Fiului Omului“ — signum Filii 
hominis (Matei, 24, 30). Totodată, crucea simbolizează şi nădejdea mântuirii: 
„EI a purtat păcatele noastre în trupul Său, pe lemn, pentru ca noi, murind față 
de păcate, să viem dreptății“ (Petru, 2, 24). 

După spusele lui Tertullian (De corona militaris, XIII, 9) creştinii 
făceau semnul crucii în toate împrejurările din viață, chiar și în cele mai puţin 
importante. Astfel, nu trebuie să ne surprindă faptul că semnul Crucii este 
foarte des întâlnit și în inscripții. Frecvente sunt reprezentările crucii pe 
fragmente de amforă sau pe alte obiecte de ceramică. 

Pe mânerele capacelor şi pe fundurile de vase predomină crucea cu braţe 
egale (crux quadrata), în rare cazuri întâlnindu-se şi crucea în formă de „X“ 
(crux decussata). Pe o gemă de carnalină descoperită la Tomis (IGLR 53) şi 
care în prezent se află la British Museum, întâlnim scena răstignirii lui lisus pe 
o cruce în forma literei „tau“ („T“ — crux commissa), în partea superioară fiind 
inscripția, scrisă invers, ceea ce ar sugera că gema a servit ca sigiliu. 

Crucea simplă este înlocuită frecvent în inscripții de MONOGRAM'?. 
Monogramul sau chrisma simbolizează triumful Mântuitorului asupra morții? 
şi este realizat din combinaţia literelor greceşti „iota - chi“ sau „chi - rho“. 
Monogramul a fost adoptat de Constantin cel Mare ca emblemă în anul 331, 
aşezându-l pe un steag (labarum), după această dată începe să fie tot mai 
întâlnit. În inscripții îl întâlnim frecvent (IGLR 10, 24, 30, 31, 36, 64). 

Fără a avea pretenţia că am epuizat toate semnele simbolice ce apar în 
sursele epigrafice trebuie să mai semnalăm și alte reprezentări: „frunzele de 
palmier“ -— simbolizând victoria asupra morții, „păunul“ şi, fireşte 
„porumbelul“ — simbolul Sfântului Duh (Spiritus Sanctus) care sfințeşte în 
vederea euharistiei creştine. 


" J.A. Martigny, DAC, p. 476-483. 
"1 1. Barnea, Arta creștină în România, Bucureşti, Editura Institutului biblic și de misiune al Bisericii 
ortodoxe române, |, 1979, p. 19. 

LUPTELE DINTRE AUSTRIECI, ROMÂNI ŞI TURCI 
LA 1789 IN ZONA ARGEȘULUI 


DUMITRU V. GEORGESCU 


După cum reiese din Istoria războiului — Anonimul austriac, tomul IV 
apărut la Viena în anul 1791! — aceste lupte sau confruntări consemnate de pe 
câmpul de luptă de ofițerii austrieci au avut loc în zona Argeșului pe itinerarul 
urmat de armata austriacă la 1789 prin Pasul Turnu Roșu peste Loviştea în 
Valea Topologului la Şuici în ziua de 17 iulie 1789; la Cepari 23 august 1789 şi 
la Curtea de Argeş la 24 august 1789. 

Lupta principală, propriu-zisă şi decisivă însă a avut loc la Cepari în ziua 
de 23 august 1789. Despre întăritura de pământ de aici, ca o cetate de apărare 
făcută de români şi turci se consemnează de către învățătorul Florea Rudeanu 
în răspunsul la chestionarul istoric și arheologic din 1871 precizând: „La 
întrebarea întâia s-a adeverit că în războiul ce a avut Turcia cu Austria a fost 
una cetate închisă cu şanţuri însă acuma nu se mai cunoaşte. L= întrebarea a 
doua, că cetatea citată mai sus, s-au aflatu unde astăzi se află școala comunei şi 
straja, însă cetatea în interior se află cultivată cu bucate. La întrebarea a treia, 
că acest loc se află în centrul comunei aproape de râul Topolog. La întrebarea 
patra, acea cetate a fost pătrată cuprinzându înăuntru două pogoane, iar. 
pământul a fost aruncat în partea din afară şanțului; se povesteşte de la bătrâni. 
Altceva nu s-au găsit decât urme de nişte cuptoare care se află tot înăuntrul 
acelei cetăţi“. Învățător Florea Rudeanu 1871 iunie 132. 

Aici în Cepari unde s-a dat şi lupta principală, la biserica Înălțarea 
Domnului făcută la 1533, de Dragomir Cepariul fratele lui Şuica Vornicul şi 
refăcută de căpitanul Ştefan Balotă la 1752 o pisanie din 1889 consemnând 
reparaţiile făcute arată că lupta s-a dat și „în interiorul şi în jurul acestei 
biserici“. 


' Ausfurliche Geschichte des Kriges zurschem Russland, Oesterreich und der Tirky. Vol. IV, pag. 7, 
Viena 1791. 
2 Biblioteca Academiei, Mss. rom. 223, f. 229. 

Deşi Anonimul nu menţionează și stricăciunile făcute în confruntările 
avute, ele sunt confirmate de alte surse fiind şi evidente şi inerente acelor 
evenimente. 

Astfel la Şuici, în ziua de 17 iulie 1789, când a avut loc lupta, patrula 
austriacă văzând că santinela de pază s-a refugiat în biserică veche cu hramul 
Sf. Nicolae unde a fost urmărită şi omorâtă, a produs stricăciuni acestei biserici 
vechi, de piatră a Şuicenilor de la începutul sec. XVI, fiind nevoie de facerea 
alteia noi lângă temelia celei vechi de către Ene Brătianu în anul 1792. 

La Curtea de Argeş în ziua de 24 august 1789, în confruntarea ce a avut 
loc s-a distrus biserica de lemn a Drujeştilor făcându-se apoi alta de zid la 1793 
tot de Drujești şi pictată de Hagi Tudorache din Bucureşti. De asemenea de 
atunci a rămas în ruină şi biserica Sin Nicoară cu turnul descoperit, fără 
acoperiş. La Biserica Domnească cum scrie pe clopotul cel mare că „i s-au 
sfărâmat urechile de ostaşi“ a fost stricată şi statuia lui Negru Vodă Basarab 
cum se menţionează în istoriile vremii. La fel şi la Mănăstirea Argeș au avut 
loc stricăciuni după cum rezultă din scrisoarea episcopului Iosif I (1793-1820) 
către Hagi Pop din Sibiu la 23. IV. 1799, cerând materiale pentru repararea 
acoperişului bisericii. Redăm în continuare în traducere cu copii xeroxate 
fragmente din istoria războiului Anonimul austriac, după anexele publicate şi în 
Istoria românilor de V.A. Urechia în 1892,“ numai cele legate de localităţile 
amintite, unde au avut loc lupte. 


ANEXE LA PAG. 271 (fragmente). 
(pag. 565) 


În 16 iulie Domnul Comandant al Avangardei conducea spre Turnu Roşu 
pe maiorul conte Wlelhorshy de Toscana Husari împreună cu domnul 
comandant al corpului de voluntari maiorul von Klein o patrulă, în teritoriul 
dușman în aşa umita Pripora. Când se apropiau de acest ţinut au primit vestea 
de la un cercetaş că duşmanul se află la Şuici. Imediat s-a hotărât să atace 
duşmanul, au mărşăluit toată noaptea şi au ajuns în zorii zilei acolo. La biserica 
satului era un post de pază duşman de care a dat infanteria noastră prima dată. 
Paza a vrut să se salveze prin fugă în biserică dar şi acolo au fost urmărit de ai 
noştri şi împuşcaţi. Prin aceasta a fost alarmată ceata de duşmanii din sat care 
numărau peste 200 de oameni. Curajoşi au atacat ai noştri dușmanul şi l-au 
obligat după o scurtă rezistență s-o ia pripit la fugă. Cavaleria a urmărit fugarii 
din care câţi au fost ajunşi, o parte au fost măcelăriți şi o parte capturați. Peste 
50 au rămas pe loc şi 21 au căzut în mâinile alor noştri. Au căzut pradă şi două 


? N, jorga, Contribuţiuni la Istoria literaturii române vechi în veacul al XVIII și al XIX, în Analele 
Academiei Române, $. lit. SII, XXVII (1905-1906) pag. 220. 
1 V.A. Urechia — Istoria românilor seria 1786-1800, tom III, Buc. 1892 anexe la pag. 271. 

steaguri duşmane. Pierderea noastră a constat din trupe regulate 3 morţi şi 3 
răniţi şi din voluntari un dispărut un mort şi un cal rănit. Trupa noastră a făcut o 
pradă considerabilă din care în afară de arme diferite peste 40 cai şi şei şi 
bagaje şi 4 boi. Maiorul conte Wielhorski a slăvit curajul şi hotărârea întregii 
trupe prezente, în special însă a căpitanului de cavalerie Simon, pe locotenentul 
Schelzinger şi Botrazky cu Husaren de Toscana, locotenentul Vyenodt von 
Spleni şi căpitanul Stoian și Laskari şi ofițerul Ştefan şi Ioniţă de la voluntari ... 
(pag. 568) Ca urmare a organizării luate de general maior Prugglach trupele 
destinate pentru o operaţie la Cepari (Czapar) la 22 august au trecut peste Olt în 
două coloane. Una din două divizii de infanterie din Oros şi Spling, un 
escadron de husari de Toscana, voluntari valahi călări şi 150 pedestri şi un tun 
şi le conducea numitul conte Wilhorsky cu husarii de Toscana, s-a aşezat la 
Racoviţa peste râu. Altă coloană care era compusă dintr-o divizie din Oros şi 
Spleny şi o jumătate escadron de husari de Toscana sub ordinele maiorului 
Klein din corpul voluntarilor valahi a trecut râul la Câineni. 

Ambele coloane s-au întâlnit pe înălțimea din Titeşti unde au rămas 

împreună peste noapte. 
În 23, întreaga trupă s-a mişcat în valea Topologului. Aici s-a dispus ca trupa să 
se odihnească până la miezul nopții după care s-a continuat marşul până în 
câmpia din Şuici (Suitz) unde iar s-a făcut popas şi s-a aşteptat revărsatul 
zorilor. Când s-a crăpat de ziuă întreaga trupă s-a mişcat în cea mai mare linişte 
către Cepari, însă o aripă de husari şi voluntari călări trec în dreapta peste 
Topolog așa cum husarii călări erau trimişi în partea stângă, spre munte pentru 
ca să atace în flancare duşmanul în acelaşi timp, dacă ataca trupa principală şi 
să-i îngreuneze retragerea acesteia, pe cât posibil. 

Cavaleria trimisă în dreapta s-a lovit întâi de o Fouragierer duşmană 
(bază de aprovizionare) care au fugit şi alarmat trupa aflată în Cepari. 

Aceasta consta din 2000 de oameni călări sub comanda lui Osina, 
seraskierul Bin-Bascha şi Bostan, Ulu, BinBuscha cu alți 300 poteraşi 
pedeştri sub comanda lui Dumitru Lamesiu Armaş (Lamciu). 

Neluând în seamă că duşmanul începuse să bată cu tunurile trupa noastră 
aceasta și-a îndreptat hotarul şi cu cea mai mare ordine până în apropierea 
lagărului duşman. Aci maiorul Wilhorshy a lăsat trupele să se desfăşoare în 
marş şi să atace deopotrivă dușmanul pe ambele flancuri, el însuşi fiindcă 
observa că deja unele trupe cădeau şi căuta să dețină avantaj pentru fugă fărăă 
pierdere de timp a trecut în frunte cu cavaleria. 

După o scurtă rezistență duşmanul era în înregime învins, a părăsit în 
grabă întăritura şi a năvălit spre pădure la Curtea de Argeş. Cavaleria noastră a 
urmărit pe fugari peste trei sferturi de oră, până către trecătoare care duce în 
pădure. 

(pag. 569) Aici maiorul Wilhorsky a încetat urmărirea, a repus în ordine trupa 
şi apoi a trimis un comando către pădure să spioneze duşmanul. Acesta, între 
timp se refăcuse şi se pregătea cu peste 1000 de oameni să atace cavaleria 
noastră. Deoarece maiorul în urmărirea duşmanului se distanțase de infanterie 
iar caii deasemenea erau destul de istoviți fără să se ia în seamă superioritatea 
dușmanului se retrage în cea mai perfectă ordine către infanteria care între timp 
se aşezase într-un patrulater luminos. Maiorul s-a aşezat cu cavaleria în flancul 
drept al careului şi pentru acoperirea aripei sale drepte a lăsat voluntarii din 
Oros și Spleny să se aşeze deasemenea în careu. 

Duşmanul reocupase întăritura sa cea părăsită şi a început să tragă foc. 

Fără să lase mult timp pentru aceasta au reluat ai noştri atacul, în timp ce 
ambele patrulatere şi cavaleria în mijloc cu fanfara în frunte şi comandă 
susținută înaintau către întăritura duşmană. 

Duşmanul — prin curajos atac al trupelor noastre — a fost descumpănit, a 
părăsit pe dată şi în grabă întăritura şi domnul maior a urmărit pe fugari cu 
cavaleria iarăşi peste trecătoarea amintită în pădure lăsând pentru a fi acoperit, 
pe voluntarii din infanterie să-i urmărească din apropiere. 

Duşmanii s-au scurs acum în întregime în pădurea deasă. Deoarece nici 
un om nu se mai vedea, şi-a adunat maiorul cavaleria şi s-a retras iarăşi în 
careu. Pentru odihnirea trupei obosite şi deopotrivă pentru aşteptarea pe mai 
departe a dușmanului, au rămas ai noştri încă 2 ore la Cepari. 

În acest timp din întăritura duşmană au fost aduse tunurile cucerite şi un 
car cu pulbere (praf de tun). Pe lângă acest tun şi carul cu pulbere a mai 
pierdut, duşmanul, 6 steaguri, întregul depozit cu toate bagajele, 96 bucăţi vite 
de tăiat și mai mult de 100 cai care au căzut în mâinile noastre, împreună cu o 
considerabilă captură de arme, obiecte de îmbrăcăminte şi bani rămase de la 
turci, 

S-a găsit o provizie de pâine, orz, porumb şi alte alimente care din lipsă 
de care n-au putut fi luate şi au fost date trupei drept premiu. 

La morţi, a lăsat dușmanul pe loc până la 200 şi probabil a avut încă mai 
mulți răniți pe care salvarea lor i-a găsit în mărăcinişuri şi în pădure. 

Ca prizonieri au luat 19 oameni. De partea noastră pierderea în morţi a 
fost de 2 oameni din husarii de Toscana, | din infanteria Oros şi | voluntar 
valah şi la răniți 9 oameni din care maiorul Maurer de Toscana husar care a 
primit o mare strivire la braţ, un cal dispărut. 

Întreaga infanterie s-a distins în aceste evenimente printr-o vădită 
bnăvoinţă în greul şi lungul marş, precum și prin aceea că în permanență s-a 
aflat în apropierea bagajului bogat părăsit de duşman adus în cea mai bună 
ordine şi nici un om de rând şi membru n-a ieşit să cadă captură având o bună 
urmare. 

Cavaleria în ambele cazuri a atacat cu cea mai glorioasă hotărâre şi cu o 
aşa forță că duşmanul său neegal, superior, deşi avea o întăritură pentru 
acoperirea sa n-a putut opune decât o slabă rezistenţă şi a trebuit să caute 
mântuirea cu fuga. 

Aceste diferite înfrângeri ale dușmanului au făcut ca să treacă mult timp 
de la atacurile lor şi luna septembrie a trecut fără să mai fi auzit ceva despre 
confruntări războinice de oarecare însemnătate în aceste ținuturi. 

Revoluţia de la 1821, pornită din Padeşul Cloşanilor de Mehedinți, la 23 
ianuarie, când Adunarea Norodului, în frunte cu slugerul Tudor din Vladimirii 
Gorjului (1780-1821) o apucase spre Capitală ca să instaureze o nouă ordine, 
pe baze de libertate naţională şi dreptate socială, s-a impus în istoria Românilor 
ca cea mai mare ridicare populară de la început de epocă modernă. Ea a 
propulsat, cu toate neîmplinirile ei, România în înţelesul de acum, în concertul 
lumii occidentale. 

Adunarea Norodului, în forma de organizare şi prin ţelurile sale 
programatice, a fost o mișcare democratică, şi fiind înarmată, o democraţie 
militară. Comanda oastei de panduri şi conducerea treburilor țării i-au conferit 
Adunării Norodului statutul de putere guvernamentală. Sistemul politic impus 
de Poarta Otomană, prin regimul fanariot, distrusese economia Principatelor şi 
amestecul brutal al vecinilor râvnitori şi puternici spoliaseră satele şi târgurile 
de la noi. Redobândirea drepturilor istorice ale Românilor nu se obțineau însă 
decât prin abolirea domniilor fanariote şi revenirea exerciţiului liber în viața de 
stat, prin reîntronarea domniilor pământene, care urmau să dobândească de la 
Puterea Suzerană o mai largă autonomie pentru Principate. Deşi înfrântă, 
Revoluţia de la 1821 şi-a împlinit acest deziderat major, rămânând ca celelalte 
prevederi ale programei, enunțate de Tudor Vladimirescu în Proclamaţia de la 
Padeș, să se înfăptuiască mai târziu: 1848, Unirea de la 1859, Războiul 
Neatârnării de la 1877-1878 şi Unirea cea Mare, de la | Decembrie 1918. 
Aşadar, pe parcursul a 97 de ani, rosturile Principatelor în Europa Centrală și 
nu în Răsăritul continentului, s-au afirmat mereu. 

Redeşteptarea naţională înlătura urmele asupririi turco-fanariote, dădea 
avânt economiei și restructurării vieţii sociale în Țară. Patria, care se chema 
Norodul, devenea naţională. 

Vestea  pomirii Revoluţiei şi cuprinderea Olteniei, şi numele 
comandirului din fruntea Adunării Norodului, marșul spre Capitală şi sprijinul 
unor boieri şi notabili ai Craiovei şi Divanului de la Bucureşti, au însuflețit 

toate celelalte provincii istorice româneşti. Pe Tudor îl aşteptau ardelenii și 
moldovenii. Muntenii veneau în oastea de panduri, târgurile îl sprijineau cu 
mijloace de subzistență. Piteştiul devenise un loc însemnat de adăpostire, 
concentrare şi punct strategic al Adunării Norodului şi chiar al Eteriei lui 
Alexandru Ipsilanti, prin căpitanul Iordache Olimpiotul din fruntea arnăuţilor. 
Prin Piteşti, Tudor făcea legătura cu garnizoanele pandureşti din Oltenia: 
mănăstirile Țânţăreni, Motru, Strehaia, Polovragi, Crasna şi Tismana. Ţăranii şi 
boiernaşii din Baia de Fier, de sub Parâng, de pe Olteț şi râul Galbenul, 
aşteptau, la semnalul căpitanului Dumitru Gârbea, să intre în acţiunea de 
apărare, în cazul năvălirii turcilor. 

Boierii Goleşti, cu obârşie în Bălceştii Gorjului, erau gata să-l sprijine pe 
Comandir, uzând de situaţia lor de mari dregători. Toma Brătianu din Tigveni 
era şi el de partea lui Tudor, iar episcopul Ilarion Gheorghiade, înscăunat la 
Argeş, doar cu un an înainte,:se dovedise nu numai un amic sincer ci şi un 
sfătuitor de competență al Vladimirescului. 

La numirea lui ca Vlădică de Argeș, Tudor i-a adus ca grămătic de 
cancelarie, în 1820, pe tânărul din Cerneţi - Mehedinţi, Nicolae Popescu (1801- 
1876), ştiutor de carte grecească şi românească, care să-i servească erarhului şi 
ca fecior în casă. Grămăticul, cu sprijinul fratelui său Pătru, şi-a ridicat casă 
mare, boierească, în Curtea de Argeş. Aici, după tradiţia orală, s-a întâlnit 
Tudor, în două rânduri, cu Ilarion, în drumurile Pandurului între Cerneţi şi 
Bucureşti. Vlădicăi i-a 
destăinuit planul 
revoluţiei şi a primit 
încurajările episcopului 
în acţiunea ce urma a fi 
declanșată. De subliniat 
că reşedinţa episcopală 
se afla la Piteşti, 
episcopul revoluţionar 
deplasându-se la Curtea 
de Argeş numai la 
marile sărbători, pentru 





slujba de la mănăstire. 
Pe urmă, Ilarion şi 
secretarul său Nicolae 
Popescu s-au aflat în Tabăra Adunării Norodului de la Cotroceni, servind la 
elaborarea actelor revoluţiei, scrierea şi traducerea corespondenţei Domnului 
Tudor. 

Să revenim însă la Piteşti, spre a arăta că aici aflase Tudor de moartea 
domnitorului Alexandru Şuţu, la 19 ianuarie 1821, şi a grăbit cu cei vreo 30 de 


Tudor Vladimirescu în drum spre Padeș. 
Acuarelă de Vasile Blendea. 

călăreţi arnăuți spre Râmnicul Vâlcea şi Gorj. La Curtea de Argeş a avut loc o 
nouă întrevedere a lui Tudor cu Ilarion. Alt popas: la 7 martie Simion 
Mehedinţi, trecea cu 100 de panduri prin Piteşti, spre Bucureşti. 

Adeziunea piteştenilor și argeşenilor față de panduri şi programul 
revoluționar s-a relevat și prin contribuţii la întreţinerea cu alimente, bani și 
adăposturi, la îndemnul şi prin grija judelui Zamfir. 

Ştim că timp de o lună şi jumătate, Domnul Tudor a condus oraşul 
Bucureşti şi cea mai mare parte a Țării. La apropierea oştilor otomane de 
Capitală, Adunarea Norodului s-a retras la Piteşti. De aici, mai mulţi oameni cu 
stare s-au refugiat de teama turcilor la Sibiu, printre ei şi lancu Mavrodolu, fost 
ispravnic de Argeş, Dincă Brătianu, Nicolae Rasti, Grigore Drăgoescu și 
Constantin Golescu. 

La Goleşti, Tudor şi-a desfăşurat tabăra în preajma conacului, iar el s-a 
instalat în foişorul de deasupra porţilor, unde a avut loc şi întâlnirea cu 
Iordache Olimpiotul, la stăruința acestuia; Olimpiotul ocupase deja Piteștiul, 
eteriştii şi arnăuţii fiind încartiruiţi în hanul și curțile Bisericii Mavrodolu. 

După discuţia aprinsă de la Golești, Tudor a fost arestat şi închis până 
seara, în tabăra eteriştilor. Era în 22 mai 1821. Se zice că un apropiat al 
Pandurului, l-ar fi întrebat pe Tudor, când îl urcau într-o căruță: 

- Pe noi cui ne laşi, boierule? 

— Pe voi? câinilor şi corbilor, să vă mănânce, că nu m-aţi ascultat! Şi 
căruța s-a pus în.mişcare spre Câmpulung şi Târgovişte. 








Monumentul Revoluţiei din 1821 de la Padeş. 

La 27 mai, Pandurul este asasinat din ordinul lui Alexandru Ipsilanti. 

În dezordine, oastea revoluţionară a părăsit Goleştiul, şi-n 22-25 mai a 
poposit în Piteşti, de unde rămăşiţele ei s-au îndreptat, prin Topana-Păduroiu- 
Făpețelu-Câmpu Mare-Vultureşti, spre Drăgăşani, unde pandurii au participat 
la bătălia eteriştilor cu otomanii, la 7/19 iunie, sub comanda căpitanilor Ion 
Saloman, Oarcă şi lon Ceganu. 

Târziu de tot, piteştenii i-au ridicat lui Tudor Vladimirescu un bust din 
calcar, pe un soclu din marmură, în gura Trivăii; marmura a rămas de la 
Monumentul Independenţei, după demolare şi mutare într-alt loc din Piteşti. De 
subliniat și faptul că Monumentul Independenţei a fost înălțat prin contribuție 
publică, la 1906, din iniţiativa gorjanului din Pocruia - Tismana, Gheorghe 
Drăghescu, preşedintele Asociaţiei Veteranilor (grade inferioare) de la 1877- 
1878. O stradă din Piteşti poartă numele Eroului nostru național Tudor 
Vladimirescu. 

Printre pandurii risipiţi care-ncotro, după bătălia de la Drăgăşani, alături 
de Legiunea sacră, înființată la Focşani, din adolescenți-liceeni şi alți școlari — 
vlăstarele comunităţii greceşti moldovene, în număr de 350, câțiva panduri 
mehedinţeni din Cerneţi — Grigore, Oprea şi Zamfir, fiii lui Toader — au apucat 
drumul Argeşului şi s-au adăpostit în Muşăteşti, pe Vâlsan, sub ocrotirea 
fostului grămătic Nicolae Popescu, care, la rându-i se stabilise aici, prin 
căsătorie, şi devenise boier, după întoarcerea de la Braşov, din drumul spre 
Leibach, ca secretar al lui Ilarion. 

Mai târziu, Constantin Dobrescu - Argeş, descendent al lui Nicolae 
Popescu - pitarul (rang boieresc ce i s-a atribuit în 1836), declara la 24 
septembrie 1899, la dezvelirea statuii lui Tudor Vladimirescu din Târgu-Jiu: 
„Programa noastră, a Partidei Ţărăneşti, este programa de la 1821 şi 1848. Noi 
am reluat politica inaugurată de țăranul din Vladimir, cu armele veacului în 
care trăim, şi-n faţa statuii lui Tudor Vladimirescu strigăm: Vom lupta 
neîncetat ca, înfăptuind domnia poporului prin popor, să ajungem la o 
democraţie de drept şi de fapt ...“. 

După 1859, anul Unirii Principatelor, în publicistica şi istoriografia 
românească, scrierile despre Tudor Vladimirescu se înmulțesc, i se dedică 
versuri şi i se ridică monumente. La Padeș, pe câmpia din stânga Motrului, se 
înalță impresionantul memorial al Revoluţiei de la 1821, la 100 de ani de la 
moartea Marelui Pandur. Atunci, în 1921, arhitectul State Baloşin aducea în 
echipa sa şi pe Costin Petrescu, celebrul pictor bucureştean, născut în Piteşti, 
alături de sculptorii Emil Becker şi Gheorghe Tudor. Toţi vor împodobi 
monumentul, în formă de piramidă, cu metope turnate în bronz şi arătând 
stemele “Ţării Româneşti şi Olteniei, Proclamaţia din 23 ianuarie, chipul lui 
Tudor şi Adunarea Norodului. 

Şi n-am încheia tema noastră fără să-l readucem în memoria celor de azi 
pe Constantin D. Aricescu, musceleanul care a dedicat Revoluţiei Române de 
la 1821, cea mai valoroasă monografie, pentru vremea aceea. Din Argeş, 
mărturiile orale şi scrise privind revoluția şi personalitatea lui Tudor, fuseseră 
obținute de Aricescu de la cel mai apropiat slujitor al lui Tudor, Nicolae 
Popescu — pitarul din Mușăteşti, mărturii completate de informaţiile directe, 
auzite de la foștii panduri, aflaţi pe la casele lor din satele gorjene şi 
mehedințene, cutreerate de el. lar într-o notă din Istoria Revoluţiunii de la 
1821, istoricul consemnează şi spusele lui Nicolae Popescu, în accente de haz, 
când Tudor l-a invitat în Tabăra de la Cotroceni pe boierul Filipescu Vulpe: 

— Mă cheamă să mă taie? 

— Fii liniştit, boierule — îi răspunde Nicolae Popescu, că dacă era să te 
taie, te tăia din capu-locului. 

Cum ştim, Tudor Vladimirescu n-a avut urmaşi direcţi, el nefiind 
căsătorit. lar asupra descendenților dinspre Pavel (Papa) unii aflători în viață, 
prin Gorj şi Târgu-Jiu, nu stăruim. Dorim însă să-l pomenim pe un anume 
Dimitrie Ştirbulescu din București (1870-1937) slujbaş la C.F.R., pictor şi 
lutier de talent. El se trăgea, în linie maternă, din Pavel, ca fiu al lui Gheorghe 
Ştirbulescu din Socu - Bărbăteşti, proprietar de moară pe Dâmboviţa 
bucureşteană. Irascibil din fire, dar cu nobleţe de suflet, i-a spart vioara soţiei, 
enervat de scârțâitul arcuşului și corzilor. Căindu-se amar după fapta-i 
necugetată, se hotărăşte să înveţe lutieria. Se mută la Breaza şi dă la iveală, 
după ani ne necurmate silințe, şi cu sprijinul profesorului Remus Macarie din 
Piteşti, câteva zeci de viori în formă amatizată, cu frumoase încrustări şi volute 
originale. A fost elogiat de ziarul „Rampa“, iar George Enescu, care a cântat 
pe-o vioară a lui, scria: „(...) Ştirbulescu este un element foarte preţios pentru 
lutieria noastră naţională“. 

Grigoraş Dinicu, lon Nona Otescu, Vlădescu şi alți maeştri ai arcuşului, 
au cântat pe viorile lui Știrbulescu. Şi, excentric cum era, la moarte a lăsat cu 
graiul de pe urmă să fie ars, iar Alexandra, soția lui, cu părul despletit 
şi-naintea zorilor i-a suflat cenuşa în vânt, într-o alergare nebună pe malurile 
Argeşului în sus. 

CÂTEVA DOCUMENTE PRIVITOARE LA AVEREA RĂMASĂ 
DE LA TUDOR VLADIMIRESCU, CONDUCĂTORUL 
REVOLUȚIEI DE LA 1821 


TEODOR MAVRODIN 


Deși despre Revoluţia de la 1821, despre viaţa şi personalitatea lui Tudor 
Vladimirescu s-a scris mult, tot mai apar unele documente care pun în lumină 
unele aspecte legate, direct sau indirect de conducătorul Revoluţiei de la 1821. 

Unele dintre documente care vizează direct momentul 1821 sau pe 
conducătorul revoluţiei aduc şi informaţii de altă natură. 

De curând am descoperit în tezaurul documentar al Filialei Argeş a 
Arhivelor Statului un dosar referitor la conducătorul pandurilor de la 1821. Mai 
precis, la averea care a rămas de pe urma sa şi la moştenitorul legal al său. 

Aflarea amănuntelor despre averea sa, despre existența vreunui 
moştenitor legal (clironom, cum spun documentele), s-a datorat unui fapt fără 
legătură directă cu revoluţia. S-a datorat locuitorilor oraşului Cerneţi, capitala 
judeţului Mehedinţi, astăzi încorporat în municipiul Drobeta-Turnu-Severin 
care „au făcut cerere stăpânirii ca acele pomenite acareturi să li se dea supt a lor 
stăpânire ca să le întrebuințeze pentru întocmirea şcoalei ce este a să aşeza şi 
într-acel oraş“!. 

Dar ce avere rămăsese de pe urma lui Tudor Vladimirescu? Răspunsul îl 
avem în documente care spun că aceasta era compusă din câteva locuri cu case 
pe ele, o pivniţă şi un vad de moară în orașul Cerneţi“?. 

A avut Tudor Vladimirescu moştenitori? Pentru stabilirea moştenitorului 
legal s-a făcut o întreagă corespondenţă între Vornicia Mare din Lăuntru a Țării 
Româneşti şi ocârmuirile judeţelor Gorj şi Dolj. Din această corepondență 
reiese că din „răspunsul Ocârmuirii Judeţului Gorj, nr. 361, şi a Judeţului Dolj, 
cu nr. 545, cum şi din înscrisul ce au dat la Ocârmuirea Judeţului Dolj trei feţe 
dintre boierii din Craiova se dovedeşte pravilnic <adică adevărat> moştenitor 


1 Arh, St. Argeş, fond Prefectura Județului Argeş, dosar 163 / 1832, f. 2. 
? Arh. St. Gorj, fond Prefectura Judeţului Gorj, dosarele 83 / 1831-1832, f. 20, 27 / 1832, f[. 5, 33 / 1832, 
f. 26. 

un copil al răposatului vistier Papa Vladomirescu, frate cu slugerul Tudor, care 
copil nevârsnic fiind să află supt creşterea unui Dumitrache Golumbeanul, ce 
ţine de soţie pe muma numitului“?. 

Deci moştenitorul legal al averii lui Tudor Vladimirescu a fost nepotul 
acestuia, al cărui tată, Papa Vladimirescu, decedase, iar mama-văduvă se 
recăsătorise cu Dumitrache Golumbeanul. 

Să vedem dacă nepotul comandantului de panduri a intrat în posesia 
averii unchiului său. Într-o corespondență dintre Marea Vornicie din Lăuntru şi 
Ocârmuirea Judeţului Argeş din 11 martie 1832 aflăm că Bălaşa — mama 
copilului — „să sfieşte a primi acea moştenire mai înainte până nu va lua ştiinţă 
şi de datoriile care poate să aibă mortul sluger““. 

Ca urmare a acestui refuz şi a faptului invocat, Marea Vornicie din 
Lăuntru dă ordin tuturor ocârmuirilor Ţării Româneşti şi Agiei capitalei pentru 
a se cerceta şi a se afla eventualii creditori ai lui Tudor Vladimirescu. Acesta a 
fost și scopul ordinului Marii Vornicii către Ocârmuirea Judeţului Argeş, mai 
sus menţionat, la care ocârmuitorul răspunde la data de 3 aprilie 1832 că 
„Dându-să poruncile ocârmuirii de publicaţie atât în judeţ, cât subocârmuiri, cât 
şi în oraş prin poliţie... s-au făcut cercetare cu scumpătate către toţi dă obşte şi 
nimeni nu s-a arătat că are o asemenea datorie la răposatul sluger““. 

Conducătorul revoluţiei, care a făcut însemnate pregătiri anterioare 
ridicării la luptă pentru dreptate socială şi libertate națională şi care au necesitat 
cheltuieli, nu a avut creditori în Argeș şi nici în alte judeţe, dar a avut în 
capitală. 

Într-un ordin al Marii Vornicii către Ocârmuirea Judeţului Gorj aflăm că 
s-a primit „răspuns de la Agia aceştii poliţii cu alăturate pă lângă aceasta copii 
după jalba şi înscrisurile ce au înfăţişat la Agie porucicu Pavel Machidonschi, 
prin care dovedeşte că are a luoa taleri douăzeci şi una de mii nouă sute trei lei 
cu două zapise precum coprinderea lor să arată“. 

Faptul că Tudor Vladimirescu era debitorul unei sume importante faţă de 
Pavel Machidonschi, determină Marea Vornicie ca la 2 Mai 1832 să-i ordone 
ocârmuitorului de Gorj să ia legătura cu tutorii copilului minor — Bălașa şi 
Dumitrache Golumbeanul — să-i întrebe şi să le ia răspuns scris dacă mai doresc 
să fie moştenitori (clironom) ai răposatului Tudor Vladimirescu, plătind însă 
datoriile acestuia”. Aceştia au răspuns „într-o glăsuire... că nici clinorom ne 
putem face din partea copilului, nici putem plăti vre-o datorie de-ale slugerului 


Tudor şi datornicii ce vor fi să vor despăgubi din avuturile numitului Sluger“%. 


* Arh. SL. Argeş, fond Pretectura Judeţului Argeş, dosar 163 / 1832, f. 15. 
* Abidem. 

* Ibidem, 27. 

“Tudor Vladimirescu — Omagiu —, Târgu-Jiu, 1980, p. 8l. 

? Wbidem, 

* Abidem,, f. 82. 

Aşadar, averea rămasă în orașul Cerneţi de pe urma conducătorului 
Revoluţiei de la 1821 nu a putut fi dată spre folosire locuitorilor capitalei 
județului Mehedinţi „pentru întocmirea şcoalei“, căci ea era grevată de datorii. 

Oricum, orăşenii din Cerneţi trebuie să fi găsit altă soluţie pentru 
înființarea Școlii Naţionale, căci despre ea trebuie să fi fost vorba, când trebuia 
să se înființeze în fiecare capitală de judeţ. Afirmăm aceasta şi pentru faptul că 
deja în anul 1780 exista în Cerneţi, ca în multe alte localități ale Țării 
Româneşti, şcoală în limba română”. 

Casa-culă din Cerneţi care a aparținut lui Tudor Vladimirescu se 
păstrează şi astăzi, devenind instituţie culturală de acelaşi profil cu cea în care 
ne aflăm astăzi, adică muzeu!0. 





» Istoria învățământului dia România, vol. |, Editura Didactică şi Pedagogică, Bucureşti, 1983, p. 247. 
Cf. Mircea T. Radu, Tudor Vladimirescu în Litua — Studii şi Cercetări -, Târgu-Jiu, 1978, pag. 105. 

DRUMUL OII ŞI ALTE DRUMURI MOARTE PE 
MELEAGURILE ARGEŞENE 
ISTORIC ŞI TOPONIMIE 


ION CRUCEANA 


| 
Cântec vechi! 


Frunză verde flori mărunte 
Pe potecile de munte 

Vin ciobanii hăulind, 
Turmele de oi mânând 

Tot la vale, la suhat, 
Unde-i câmp de păşunat. 
Şi-altă frunză de cicoare 
Unii vin pe Caia Mare? 
Alții trec peste Carpaţi 

Și coboară l-ai lor fraţi, 
Fraţi de-o mumă şi de-un tată 
De când e lumea lăsată. 


Istoria şi mai ales aliata sa — toponimia — vorbesc în principal de o 
singură arteră „Drumul oii“, cum tot aşa vorbesc de: „Drumul mătăsii“; 
„drumul ceaiului“; „drumul fildeşului“ sau localizate la ţara noastră: „drumul 
Giurgiului“, „drumul sării“ ori şi mai locale: „Drumul  olarilor“; „drumul 
țuicarilor“; „drumul găzarilor“; „drumul găinarilor“ sau „drumul furnicilor“. 





! Auzit de la preotul Ion Valescu de 102 ani (nascut 19 iunie 1850) din comuna Sălătrucu, judeţul Argeş la 10 
mai 1952. 

? Drumului comercial medieval care pornea din "Țara Românescă prin Piteşti, Valea Topologului, Sălătrucu, 
Perişani, Țiţeşti, Boişoara, Grebleşti, Câineni şi de aici, pe Valea Oltului, trecând prin vama Râul Vadului - 
Turnu Roşu, spre Sibiu, i se spunea popular, în zona Grebleşti - Ţiţeşti „caia“ în loc de „Calea Marc”, prin 
înmuierea vocalei i. 

În urma dezvoltării rapide şi comode a mijloacelor de transport 
mecanizate, aceste memorabile şi tradiționale căi de circulație rudimentare, de 
şleau și de pământ, nepietruite şi slab întreținute, au fost părăsite, uitate şi 
numai sporadic circulate pe unele porţiuni accesibile. Au devenit după un 
termen nou de istorie socială „drumuri moarte“ care nu mai trăiesc decât în 
toponimia folclorică locală. Reconstituirea lor pe teren, identificarea traseelor 
cu ajutorul toponimiei, duce la cunoaşterea unor forme ale vieţii sociale locale, 
la mişcarea schimbului de produse ale micii producții de bunuri casnice şi 
meşteşugăreşti cu produse agroalimentare, dintr-o zonă în alta, din zona 
premontană în zona de câmpie, precum şi a schimbului acestora în natură, a 
ceea ce, în limbaj comercial se numeşte „troc“. 

lată de ce, cercetarea şi reconstituirea acestor istorice căi de circulație 
interesează, deopotrivă, istoria şi în acelaşi timp istoria comercială şi lexicul 
limbii naţionale. 

În general, în teren, mai toate aceste drumuri se resfiră în numeroase 
trasee paralele, sau mai puţin paralele, dar toate au acelaşi scop final: 
transportul la centrele de desfacere, în unele cazuri destul de îndepărtate, a 
mărfurilor, sau a produselor agroalimentare: mătase, ceai, fildeş, cereale, sare, 
oale, ţuică, petrol, păsări etc., ori pur şi simplu vinderea acestora pe parcursul 
transportului. Numai drumul oii a avut şi are altă destinație. El coboară din 
munte spre câmpia Dunării, spre suhaturi, spre locurile cu iarbă multă, bună şi 
hrănitoare. Pe el ciobanii, mocanii sau păstorii îşi purtau şi încă îşi mai poartă 
oile, toamna de la munte la şes, la câmpie şi vara invers, de la câmpie la munte. 

Păstoritul a fost una din ocupațiile de bază ale românilor, ale părinţilor, 
moşilor şi strămoşilor noştri. 

Pe platformele înalte ale Carpaţilor Meridionali se întind renumitele 
păşuni alpine, cu ierburi dese, fragede și mirositoare. Aceşti munţi spre 
deosebire de Carpaţii Orientali, au versantul dinspre nord, dinspre Țara 
Făgăraşului abrupt şi cu prea puține păşuni. În schimb spre sud, spre Oltenia şi 
Muntenia, ei coboară încet, încet, până se pierd în zona dealurilor premontane 
şi a câmpiei. Aici, pe aceste meleaguri s-a dezvoltat din vremuri străvechi o 
intensă viață păstorească. Pe multe din platourile acestora au loc şi azi renumite 
nedei” din care unele au căpătat tradiţie. Şi tot pe aceste culmi care se întind din 
Vrancea până la Severin s-au urzit în decursul anilor ca rezultat al unor 
conflicte iscate de păstori, a unor asupriri sociale sau a dorului de viață liberă şi 
independentă, mai toate legendele eroice, baladele ciobăneşti: „Mircea 
Ciobanul“, „Miu Haiducul“, „Cântecul ciobanului“, precum şi multe hore şi 
jocuri populare celebre ca: brâul pe şase, brâul pe opt, ciobăneasca, Ciuleandra, 
învârtitele şi multe altele asemenea. 


* Nedeie, oi, s. f. Petrecere câmpenească cu bâlci şi horă a mai multor sate la un loc, ocazionată de sărbătorile 
şi datinile de primăvară, vară și toamnă, care are loc la munte. 

Cu toată masivitatea şi înălțimea lor, Carpaţii Meridionali au cele mai 
joase trecători din țară. Pe Valea Oltului, trecătoarea Râul Vadului — Turnu 
Roşu, care desparte culmea Făgăraşului de cea a Parângului, are numai 350 m 
altitudine față de nivelul mării. Prin vadul ei s-a făcut încă înainte de cucerirea 
Daciei de către împăratul Traian, legătura permanentă între Transilvania şi Ţara 
Românească, fie pe linie comercială, politică, sau culturală, fie pe linie tactică. 
Ea a unit din totdeauna aceste două ţări surori şi a înlesnit, atât vara cât şi iarna, 
permanenta pendulare a populațiilor acestora, dovadă grăitoare stând istoria 
națională, care consemnează cronologic, fuga, din calea cotropitorilor otomani 
şi a unor domnitori români vânduți acestora peste munţi în Ardeal, a multor 
boieri, a slugilor lor, precum şi a ostaşilor care îi însoțeau. În acelaşi timp 
veneau din Ardeal în Țara Românească din cauza asupririlor austro-ungare, 
mulţimea de cetăţeni români din care unii au rămas definitiv aici. 

Trecătoarea Lainici de pe Valea Jiului are o altitudine de 513 m, iar 
Bran, cunoscută și sub numele de „Trecătoarea de culme“, se ridică la 1200 m 
altitudine şi leagă pe vechiul drum medieval şi important vad comercial, 
Braşovul, deci Ardealul cu Țara Românească. i 

Pe aceste culoare de trecere, largi, joase şi deschise tot timpul s-a făcut 
„pendularea“ sau „transhumanţa“ oilor paralel cu caravanele comerciale, cu 
alaiurile domneşti sau cu rădvanele, diligenţele şi curierii trimişi cu depeşe 
urgente şi secrete dintr-o parte în alta a munților. 

Locuitorii din sudul Ardealului, în special cei din Țara Făgăraşului, cu 
precădere cei din Țara Bârsei, Cisnădie, Răşinari şi altele din jurul acestora, 
dispuneau de un şeptel bogat în turme de oi „bârsane“, sau „ţurcane“, cu lână 
lungă, creaţă, deasă şi nu prea moale ca lâna ţigae, care la unii proprietari sau 
economi, numărau cu miile. 

Dintr-o scrisoare de negoţ, datată 18 iunie 1821, Haţeg, aflăm că pentru 
marea casă comercială Hagi Constantin Pop din Sibiu, oamenii trimişi de el au 
„togimit“ cu vr-o 5 români, ca la vr-o 3000 oca (circa 3750 kg) lână franco aici 
la Haţeg“ şi caută să strângă (să cumpere) „ca la 10000 oca“ (12500 kg). 

lată o dovadă sigură de ce putere economică şi ce număr mare de oi 
aveau acești economi, aceşti mocani proprietari de oi. Pentru hrana acestora 
trebuiau furaje multe şi era nevoie de suprafețe mari de păşuni, care nu se 
găseau în mod suficient în zona respectivă şi nici în vest, spre munţii Apuseni. 
Păşuni întinse, bogate în ierburi nutritive şi apă rece pentru mioare se păseau 
din belşug în sudul Carpaţilor, pe platourile şi plaiurile acestora şi mai ales în 
câmpia Dunării. 

Datorită legăturilor de neam, de obârşie, de rudenie, dar mai ales a 
originii comune, a limbii şi portului, a obiceiurilor şi îndeletnicirilor casnice, 
ajutați şi de darul naturii și anume, de trecătorile pe care mergeau fără să se 


“N. lorga, Istoria Românilor în chipuri și icoane, Ed. Ramuri S.A. Craiova, pag. 307. 

simtă că urcă, sau coboară, mocanii, ţurcanii, sau ciobanii din aceste locuri 
(numiţi aşa după felul oilor pe care le îngrijeau) cu asentimentul sau aprobarea 
oficială a cârmuitorilor provinciilor surori, coborau în Ţara Românească, în 
Valahia, sau în Țara de Jos, cum i se mai spunea şi de aici, chiar peste Dunăre, 
în Peninsula Balcanică. 

Aşa a început din timpuri imemorabile penetraţia, pendularea, 
transhumanţa şi în parte chiar migrarea (sporadică) a turmelor de oi dinspre 
nord spre sud şi apoi invers. Sintactic acești termeni prezintă discuţii de 
interpretare. După „Dicţionarul limbii române moderne“ cuvântul 
„transhumanță“, este egal cu „migraţiunea periodică a păstorilor și turmelor de 
oi, vara de la şes la munte, iarna de la munte la șes“, deci nu o stabilire 
definitivă a acestora pe locurile unde merg cu turmele aşa cum se desprinde din 
sensul verbului intranzitiv „migra, migrez“ (aceeaşi sursă, pag. 499) care 
explică fenomenul acesta prin deplasare în masă, în anumite epoci ale anului, î în 
vederea reproducerii sau în căutarea unor condiții, mai bune de trai. După 
„Dicţionarul limbii româneşti“ de August Scriban€ transhumanță înseamnă, 
„emigrarea temporară a turmelor de la şes la munte şi înapoi“, pe câtă vreme 
migraţiune, tot acesta o defineşte (pag. 807) ca o „călătorie pe care mai ales 
păsările o fac în fiecare an la un timp, anumit“, iar Lazăr Şăineanu, în 
„Dicţionar universal al limbii române“! este net categoric cu sensul 
substantivului — migraţi (un) e — pe care o explică prin „părăsirea ţării în masă 
spre a se aşeza aiurea“, deci plecarea definitivă. N n urma acestor interpretări 
consider că termenul de „transhumanță“, completat cu „pendulare“, este cel 
mai potrivit pentru specificul acestei mişcări anuale de oi din Ardeal spre Ţara 
Românească şi invers. 

La capătul acestei călătorii informative şi explicative „Drumul oii“, se 
profilează şi se suprapune cu „Drumul mare“ de pe Valea Oltului care venea 
dinspre Sibiu, trecea prin Tâlmaciu, se oprea la vama de la Turnu Roșu — Râul 
Vadului pentru control şi plata taxelor respective, iar la Câineni se împărțea în 
două: unii ciobani treceau Oltul în Argeş, iar alţii coborau cu turmele prin 
Călimăneşti, Râmnicu Vâlcea, până la Cremenari şi Galicea. Aici părăseau 
vechiul traseu pe care au urcat armatele romane să cucerească Dacia şi călcau 
Oltul fie pe pod plutitor, fie cu bărcile, apoi fie drumuri comunale, printre 
hotare de sate sau moşii boiereşti, pe mirişti şi văi necultivate, traversau 
comunele Stoileşti, Trepteni, Bulimanu, Topana şi Alunişu, din fostul județ Olt, 
până ajungeau la Poboru, de unde ieșeau în şoseaua judeţeană Piteşti — Slatina. 
De aici ciobanii nu mai urmau un drum anume, ci se răspândeau cu turmele 
prin sate după iarbă până ajungeau la Dunăre?. 


* Ed. Academiei Republicii Populare România, 1958, pag. 873. 

“ laşi, Institutul de arte grafice „Presa bună“, 1939, pag. 1338. 

" Ed. Scrisul Românesc S.A. a cincea ediţiune, 1925, pag. 395. 

" informator Gheorghe P. Militaru, de 69 de ani, comuna Brebeni, judeţul Oit (25 martie 1968). 

În ajutorul acestei informaţii vine şi o publicaţie din ziarul Oltul: ,... de 
atunci datează şi denumirile celor două mari drumuri, azi devenite istorice: 
drumul oii, din direcția Poboru — Boian — Mihăeşti, pe care scoborau turmele 
spre Balcani şi drumul Nicopolei din direcţia Slatina, Milcov, Dudu, Măgurele, 
Nicopole, unde se scurgeau cerealele“. 

Revenind la traseul folosit de ciobani prin actualul sau fostele judeţe 
Argeş şi Muscel, trebuie să ne întoarcem la bifurcarea acestuia pe Valea 
Oltului, la vechea vamă, de la Râul Vadului. În apropiere de hotarul fostului 
judeţ Argeş, la Câineni vechiului şi bătătoritului drum al negustorilor localnici, 
printr-o deformaţie lexicală, îi spuneau „Vadul Căii mari“, sau „Caia Mare“, 
ceea ce înseamnă „Calea Mare“ „Drumul Vechi“. Aici, la punctul terminus al 
județului, la Câineni, turmele treceau Oltul în Argeş, fie pe bacuri, fie — mai 
aproape de zilele noastre — pe pod de lemn stătător, spre deosebire de podurile 
umblătoare (bacurile) care şi ele erau tot de lemn. Urcau încet dealul 
Grebleştilor, pe cel al Boişoarei şi tot mai sus pe cel al Tiţeştilor, din vârful 
căruia se vedea ca într-o panoramă toată Ţara Loviştei. Domol, prin Perişani, 
Spinu şi Poiana, ajungeau la Clocotici, punct recunoscut prin nedeile ce se 
făceau aici, după care coborau în valea cea largă a Topologului, în Sălătrucul 
de Sus. La ieşirea din Sălătrucul de Jos, treceau râul prin vad şi făceau un 
popas lung şi odihnitor în punctul numit şi azi „Puntea oii“. Aici își odihneau 
ciobanii mioarele, îşi verificau târhatul, mâncau şi spre scăpătat de soare, 
porneau la vale prin Şuici şi Rudeni, unde drumul la punctul „Stejaru“ se 
bifurcă: unul, cel dinspre nord, urcă pe „plaiul oii“ la Verneşti, traversează 
Valea Danului şi coboară, trecând Argeşul prin vad la Curtea de Argeş, unde se 
uneşte cu cealaltă arteră de care s-a despărțit la Stejaru. Aceasta a urmat Valea 
Topologului până la Tigveni şi de aici, urcând dealul Momaia, a ajuns şi ea la 
Curtea de Argeş. 

Mulţi ciobani refuzau această variantă şi de la Tigveni mergeau la 
Ciofrângeni, Poienari, de unde pe Valea Cotmenii se îndreptau spre Dunăre. 
Dar grosul turmelor treceau prin Curtea de Argeş. Gospodarii, stăpânii, sau 
„economii“, de oi, cum li se mai spunea în scrisorile comerciale, în notele de 
învoieli de păşunat, sau în contractele de arendare, nu aveau posibilitatea 
materială să transporte, odată cu deplasarea turmelor şi furajele necesare pentru 
hrana acestora. Cu învoirea proprietarilor de moşii, sau a organelor 
administrative locale, slugile sau ajutoarele acestora, dirijau turmele pe văi şi 
vâlcele, pe imaşuri şi izlazuri, în zig zag, ferindu-le să nu dăuneze culturilor, 
livezilor şi podgoriilor, dar oferindu-le posibilitatea să se hrănească din mers cu 
iarbă şi alte plante, scutind pe stăpâni de cheltuieli însemnate. 

Când aceste reguli nu erau respectate așa cum s-a întâmplat în luna mai 
1835, nemulțumiți, locuitorii satelor Mălureni, Stroieşti şi Vâlsăneşti din plasa 


?1. 1. Florescu, Ceva despre Olt și Slatina, în ziarul „Oltul“ anul |, nr. 4, din 7 februarie 1928, pag.2. 

Argeşu au reclamat „către măria-sa vodă“ că „mocanii ungureşti de sunt acum 
trei ani, totdeauna primăvara urcându-se cu oile la munte spre văratic, trec prin 
livezile lor pricinuindu-le mari pagube“. În urma acestei plângeri se ordonă 
ocârmuirii Argeş ca la „gura Budesii să înființeze o strajă, constituită de 
dorobanţi şi săteni, careia să nu-i îngăduiască pă nişte asemenea mocani cu 
vitele lor prin livezile jeluitorilor, având să-i îndrepteze pe drumul după râul 
Doamnei din sud Muscel“, 

Acest drum vorbeşte cu prisosinţă şi de variantele traseului „drumul oii“ 
şi de urcarea acestora la munte și de comportarea stăpânilor şi a turmelor, 
precum şi de faptul că nodul de trecere obligatorie era confluența Argeşului cu 
râul Doamnei, lângă Piteşti şi în apropiere (6-8 km) de comuna Budeasa. 

Alexandru Odobescu în jurnalul călătoriei de cercetări arheologice şi 
istorice, făcută în lunile iunie şi iulie 1860, prin județele Argeş și Vâlcea, 
notează pentru ziua de 21 iunie: „Am urcat multă vreme și coaste destul de 
repezi, până ne-am aflat sus pe — Plaiul oii — având dindărătul nostru valea 
îngustă şi stufoasă a Tutanei (Şi) dinaintea ochilor, frumoasa vale a Luminilor, 
şerpuită de Topolog“, iar ceva mai jos: „Umblarăm câtăva vreme pe cresta 
Plaiului oii, până deterem în drumul Olacului şi apoi scoborâm pe drumul 
umblat până la poştia la Topolog“!. Iată deci că din data consemnată de istoric 
aflăm că — drumul oii — cobora de la Curtea de Argeș, pe muche de dealuri, la 
vest de comuna şi mănăstirea 'Tutana, aproape paralel cu actuala şosea modernă 
ce duce la Pitești şi prin care trecea resfirându-se apoi pe văile Argeşului, 
Neajlovului, Dâmbovnicului, Glavaciocului, Teleormanului, Cotmenei şi 
Vedea, tot mai la vale până în Câmpia Dunării. 

Din cele arătate reiese că nu aveau de a face cu o anumită cale, bine 
definită şi precis trasată în teren, ci cu o pluralitate de căi sau trasee orientate 
spre scopul final: câmpie sau munte. Drumul oii, după ce a ieşit din defileul 
Coziei, pe Valea Oltului, după ce a părăsit Țara Loviştei, trecând culmea 
Clocoticiului şi a coborât în sudul munţilor Făgăraş s-a răspândit ca soldaţii pe 
câmpul de luptă în trăgători, urmând firul văilor. Ca o explicație a acestui 
fenomen trebuie să admitem ipoteza că drumul urmat de o turmă, nu a fost 
călcat imediat de alta şi aceasta dintr-o rațiune practică: prima turmă culegea în 
mers toată iarba bună de păscut, încât cea care ar fi urmat același traseu ar fi 
fost sortită foametei. În această situaţie, ciobanii isteţi îşi strecurau şi mânau pe 
cât puteau spre sud mioarele pe căi paralele, dovadă multele toponime legate de 
păstorit şi păstrate până azi. 

Prin fostul județ Muscel, „drumul oii“, venea de la Brașov peste 
trecătoarea de culme Bran, lărgită şi îmbunătăţită în 1891; trecea prin punctul 


" N. Leonăchescu-Nândrașu, Stroești - Argeş, documente și mărturii, Ed. Scrisul Românesc, Craiova 
1981, pag. 120, documentul 63. 
" Alexandru Odobescu, Opere IL, 1967, Ed. Academiei R.S.R., pag. 364. 

de vamă Giuvala şi cobora în Dâmbovicioara, de unde, pe valea pârâului cu 
acelaşi nume, ieşea în albia largă a Dâmboviţei, pe malul căreia şerpuia drumul 
mare, care din Dragoslavele prin Stoeneşti, unde şi-a refăcut oastea Mihai 
Viteazul, după bătălia de la Călugăreni, ducea la scaunul domnesc, la 
Târgovişte. 

O parte din ciobani, după ce treceau culmea Mateiaşului, coborau în 
Valea Argeşelului, treceau în cea a Cârcinovului pe care mergeau până la 
Topoloveni şi de aici, pe marea arteră de circulaţie spre Bucureşti, Giurgiu, 
Tumu Măgurele, Oltenița, Călăraşi etc. Ni s-au păstrat pe acest traseu, mai 
multe toponime specifice oieritului ca: „înțărcătoarea“ şi, „Oboarele mari“, în 
perimetrul comunei Stoeneşti, satul Bădeni, „Văcarea“, sat aparținând de 
comuna Mihăeşti şi „Moara Mocanului“, sat care face parte din comuna 
Leordeni. Tot în această zonă pe culmea dealurilor ce despart apele râului 
Argeşel de cele ale pârâului Cârcinov, a fost mai demult „drumul mocanilor“ 
ce-i zic al Negreştilor'? şi care venea dinspre Câmpulung şi intra la Topoloveni, 
în drumul cel mare; Ceşmeua (Cişmeaua) ciobanului, în comuna Racoviţa; 
Dealul Mocanului, la vest de Gorganu şi „drumul mocanului“ care trecea prin 
Vrăneşti, ambele sate aparținând acum de comuna Călinești, sunt atestate ca 
toponime, existente în cea de a doua parte a secolului trecut!*. 

Şi pe teritoriul fostului județ Argeş s-au păstrat câteva toponime ce 
amintesc de o intensă viață păstoreacă. „Odăieni“, sat dependent de comuna 
Suseni, aminteşte de odăile (adăposturile) unde se păstrau nutrețurile pentru 
animale, iar iarna erau folosite ca locuinţe. „Văraticu“ şi „Văraticele“, sate ale 
comunelor Racoviţa, plaiul Loviştei şi Runcu, plasa Topologu, unde ciobanii 
duceau oile la odihnă vara's. Cât despre „drumul oii“, el este cunoscut și atestat 
chiar şi azi pe teritoriile satelor şi comunelor din jos de Pitești: Oarja, Țuţuleşti, 
Rociu, Bârlogu, Negraşi, Mozăceni, Slobozia, Ştefan cel Mare, şi în jos în 
Teleorman. 

Ovid Deusuşianu spunea că „drumul oii merge din munte, până în 
Dunăre, prin centru judeţului Argeş“, completând că „este un drum de cea mai 
depărtată vechime, pe care păstorii duceau oile din munte la câmp, în timpul de 
toamnă, şi de la câmp la munți, în timpul de vară“!S. 

Definiția dată de savantul român, care a fost Ovid Deusuşianu, acestei 
căi de mare circulaţie a păstorilor „drumului oii“, completează şi defineşte teza 
de față, demonstrând pe deplin că în sudul Carpaţilor Meridionali, în toată Ţara 


"2 C. Radulescu - Codin, Muscelul nostru, Câmpulung, 1922, Tipografia Gheorghe N. Vladescu, pag. 5I, 
subsol nr. 3. 

13 C. Alessandrescu, Dicţionar geografic al județului Muscel, Bucureşti, Sococ, 1893, pag, 87. 

4 Idem, pag. 162 şi 212. 

'5 George Ioan Lahovari, Dicţionar geografic al judeţului Argeș, Bucureşti, 1888, pag. 163. 

1 Ovid Deusuşianu, Viața păstorească, Casa Şcoalelor, 1943, pag. 212 şi 213. 

Românească, cel mai bătătorit drum a fost cel care trece „prin centrul județului 
Argeş“. 
24| 


Posibilităţile pe care ni le oferă toponimia de a reconstitui firul istoriei, 
acolo unde documentele materiale tac, sau nu există, sunt mutiple. Deşi ramură 
a lingvisticii — toponimia — (de la fr. toponymie) este un auxiliar preţios al 
istoriei”. 

În zona de sud a judeţului Argeş toponimia încă mai reține denumirea 
unor „drumuri comerciale“, „drumuri moarte“, de „pământ“, pe care se 
transportau produse manufacturiere sau agroalimentare, dinspre Orient spre 
Occident, precum şi invers. Mirodeniile, şalurile şi covoarele din Asia Mică 
erau trecute prin vama Giurgiului, de unde luau drumul spre Bucureşti. De aici, 
urcau spre Sibiu, bineînțeles trecând prin nodul rutier al Piteştiului. O bună 
parte din aceste produse erau vândute în țară, la mănăstirile argeşene şi oltene, 
sau la negustorii „toptangii“, din oraşele Țării Româneşti. 

Din produsele autohtone se transportau la schela Giurgiului: cereale, 
sarea de la Ocnele Mari, produse de olărie din centrele cu vechi tradiții (Curtea 
de Argeş, Coşeşti — Poeniţa de pe râul Doamnei, Stroieşti şi chiar Oboga, 
Horezu şi Vlădești), produse de lemnărie, produse animaliere, produse 
petroliere, vin, ţuică, fructe, etc. 

Istoria drumurilor din Țara Românească nu se ocupă de ruta pe care se 
făceau transporturile cu produsele de mai sus, decât numai atunci când acestea 
urmau firul căilor de mare circulație, a drumurilor comerciale de interes 
național. 

Produsele cerealiere provenite de la marile proprietăți domnești, 
boiereşti, sau mănăstireşti, erau transportate la cea mai apropiată schelă, în 
cazul de față la Giurgiu, de unde erau încărcate în corăbii cu destinaţia 
Constantinopol, sau în susul Dunării spre Viena. | 

Înainte vreme drumuri pietruite erau puţine, sau deloc. Circulaţia se 
făcea greoi şi era nevoie de multe mijloace de transport — care, boi, cai şi 
bivoli. 

Se căutau cu precădere drumurile de pământ, scursurile, hotarele dintre 
moşii, chiar văile şi se ocoleau pădurile din cauza hoților, iar unde nu se putea 
altfel drumul îşi făcea loc de-a dreptul prin şleau!t. | 

Drumurile cele mai potrivite pentru mersul îndelungat erau cele de 
pământ. Pe acestea, animalele nu se vătămau la picioare aşa cum se întâmpla pe 
drumurile pietruite şi nu era nevoie să li se schimbe potcoavele prea des. 


” Ion Cruceană, Drumuri comerciale de pământ și toponimele lor în zona de sud a judeţului Argeş, în 
Studii şi comunicări 1972, Muzeul Piteşti, pag. 309. 
'5 Istoria României, vol. III, Ed. Academiei R.S.R. 1964, pag. 978. 

Cărăuşii cunoşteau necazurile la care erau supuşi pe astfel de drumuri, 
dar aveau mulțumirea că puteau găsi hrană din destul pentru animale (iarbă) şi 
lemn de reparat căruțele când se stricau, sau să facă focul ca să se încălzească şi 
să-şi pregătească hrana. 

În general transporturile de la nord spre sud se făceau toamna, după 
strângerea recoltelor sau chiar iarna cu săniile. Şi într-un caz și în altul nu 
pornea la drum o căruță sau două, ci o adevărată caravană. În fiecare căruță se 
găseau uneltele de prim ajutor: o secure, un cleşte, ghioaga sau ciomagul din 
lemn de corn, drept armă de apărare sau de atac, precum și căldarea cu crăcane 
şi mălaiul pentru mămăligă. Drumul era lung şi dura zile şi săptămâni în şir. 

Pe un astfel de drum „drumul Giurgiului“ se transportau până la darea în 
folosință a căii ferate Bucureşti-Giurgiu, la 31 octombrie 1869, mai ales 
cerealele şi peştele. Cu toată comasarea terenurilor realizată în urma 
cooperativizării agriculturii în 1962, toponimia înregistrează încă din anul 
1701! traseul pe care-l urma în sudul județului „Drumul Giurgiului“. El îşi 
configura existenţa în zona orașului Piteşti şi cobora în jos prin Pârvu Roșu (în 
acest punct dacă nu izbucnea primul război mondial s-ar fi făcut joncțiunea cu 
linia ferată Giurgiu-Videle, căci traseul şi măsurătorile se și executaseră) spre 
Cerşani-Suseni, ca de aici tăind câmpia pe la est de hotarele satelor Cornăţel- 
Tomşanca, Deagurile, Recea, Izvoru, pe de o parte şi pe la vest de Gliganu, 
Bârlogu, Negrași, Mozăceni şi Slobozia pe de altă parte să se continue prin 
Videle la Giurgiu%. 

În acelaşi timp, transportul sării de la Ocnele Mari, județul Vâlcea, a dat 
şi el naștere toponimului „Drumul sării“. 

Sursă de venituri domneşti sarea era transportată cu luntrea, de la Ocnele 
Mari pe Olt în sus, spre Sibiu şi tot cu luntrea, pe Olt, în jos, până la satul 
„Creminari“ sau „Creminari monăstireşti“, unde era „trecătoare peste Olt cu 
poduri umblătoare““! sau direct cu căruțele la Craiova. 

De la Cremenari, încărcată în căruţe de clăcaşii obligaţi la corvezi sarea 
lua drumul spre Giurgiu, de unde era trecută la Nicopole. Cărăuşii ocoleau 
Dealul Negru. Pe căile umblate altădată de Mircea cel Bătrân şi boierii săi, 
când treceau de la Curtea de Argeş prin Cotmeana în sus, la Cozia, ei coborau 
bolovanii de sare până la Piteşti, de unde urmau aproape acelaşi drum cu al 
cerealelor — drumul Giurgiului. 


9 În carte de hotărnicie a comunei Mozăceni scrisă întocmai după aceea originală din 7209 (1701) noim. 28 
lucrată de sluger Sandu Depărăţeanu în leatul 1838, aprilie 30 se vorbeşte de a treia trăsură (măsurătoare) 
(n.n.) la capătul moşiei dinspre apus puind lanțul din dreptul unui troian şi pe drumul Giurgiului şi prin gura 
văii oii... 

* jnformatori: Nicolae Corbescu, n. la 5 mai 1907, în com. Recea; Ilie [. Enache, n. la 7 IX 1929 în satul 
Țuţuleşti com. Suseni; loan C. Boeru născut la 26.1X,1912 în com. Lunca Corbului, lon St. Nicolae- 
Cruceană, născut la 11.XI.1911 în com. Mozăceni. 

21 George loan Lahovari, Dicţionar geografic al judeţului Argeș, Bucureşti, Socecu, 1888, pag. 83. 

La hotarul de vest al comunelor Negraşi, Mozăceni, Slobozia, Ştefan cel 
Mare se afla, până la colectivizarea agriculturii, un drum de pământ — numit 
drumul sării?2, 

Toponimul este cunoscut și în comuna Negrași-Bârlogu? şi chiar în 
Bucureşti. Aici „au fost și două drumuri ale sării, pe unde se aducea sarea de la 
ocnă: unul în partea de sus a orașului, altul în partea de răsărit, ambele 
continuau spre Dunăre şi bălțile ei, spre locurile de pescuit de la Greaca, 
Spanţov, Cornățel, Gălăţui etc.“2%, 

Şi azi o stradă din cartierul Drumul Taberei — cod 76317-76324 — poartă 
numele de „Drumul sării“5. Aceasta presupune că o parte din sarea 
transportată era destinată alimentării capitalei, iar restul se ducea la Giurgiu de 
unde, încărcată în corăbii lua calea spre Adrianopol. 

Este de remarcat faptul că strada Drumul sării, se află în vecinătatea 
autostrăzii Bucureşti - Piteşti, în partea de sus a Bucureștilor, ceea ce întăreşte 
şi mai mult ipoteza că, drumul sării cobora de la Ocnele Mari la Pitești- 
Giurgiu, aproape paralel și de multe ori suprapus cu drumul Giurgiului şi pe 
traseul cărora cu aproximaţie, s-a deschis acum moderna arteră de circulație, 
autostrada Bucureşti-Piteşti. 

Pe lângă aceste două drumuri comerciale de pământ folosite în principal 
pentru transportarea cerealelor de pe moşiile domneşti, boierești şi mănăstireşti 
şi a sării în scopul comercializării lor peste graniță, drumuri azi șterse de pe 
hărți şi păstrate doar în amintirea populației au mai fost și altele. Acestea aveau 
o folosință mai restrânsă şi pe ele se scurgeau produsele agroalimentare sau 
produsele ţărăneşti realizate de meşteşugari ca: produse de olărie, produse de 
lemnărie, ţesături de artă populară, băuturi, fructe. 

Produsele de olărie erau transportate din cunoscute vetre de olari; Curtea 
de Argeş, Stroieştii de pe Vâlsan şi Coşeşti-Poeniţa de pe râul Doamnei, 
încărcate în căruțe pătulite şi acoperite cu coviltire, în jos, spre câmpie. Unii 
producători, mergeau spre Căteasca, Teiu-Leşile, Mozacu şi de aici pe „drumul 
olarilor“ care se împletea cu Valea Mozacului, intrau dinspre răsărit în 
comunele şi satele: Rociu, Gliganu, Bârlogu, Negraşi, Mozăceni, Slobozia, 
Ştefan cel Mare, sau treceau în Recea, Izvoru şi de aici în Vlașca. 

Cam acelaşi traseu urmau și producătorii de șiță, pătule pentru porumb, 
hambare, putini şi butoaie, ulucă şi alte derivate de lemnărie, precum şi 
produsele agroalimentare, în special merele, perele şi țuica. Și aici toponimia 


. 


" Jon Cruceană, Un sat vechi cu împliniri noi, în Secera şi Ciocanul, nr. 5170 din 30 decembrie 1970. 

" ţon Nania, idem. 

" Constantin G. Giurescu, Istoria Bucureştilor, Editura pentru literatură, București, 1966, pag. 375. 

*5 Ghidul străzilor municipiului București, de Al. Ionescu și Dan Emanoil, Editura Consiliului naţional 
pentru educaţie fizică şi sport, 1969, planşa 75 e. 

reține nume ca: „drumul guşaţilor“ sau al merelor, precum şi „drumul bâtiei“ 
de la butie, al țuicarilor. 

Produsele petroliere, în special petrolul lampant, gazul şi păcura, se 
aduceau de găzari pe drumul găzarilor, care venea dinspre răsărit, 
perpendicular pe direcția drumurilor descrise mai sus. El refăcea un vechi şi 
circulat drum comercial, cel al Slatinei. Acesta făcea legătura între Târgovişte, 
fosta capitală a Ţării Româneşti, prin Slatina sau Craiova, Turnu-Severin. 
Drumul trecea prin Găeşti, mănăstirea Glavacioc, şi de-a curmezişul prin 
câmpia Burdea şi Boian ajungea mai jos de Slatina, la Ipotești, unde era vad şi 
pod umblător peste Olt. | 

În amintirea locuitorilor rezidă şi un drum al „găinarilor“, al negustorilor 
ambulanți care cumărau, de prin sate, păsări vii pe care le duceau, în căruţe 
făcute cuşti, la Bucureşti. 

Este deasemenea cunoscut „drumul băjeniei“, situat tot în hotarul 
comunei Mozăceni, acolo unde cu veacuri în urmă se întindea pintenul de nord 
al faimoasei păduri a Vlăsiei. 

Tradiţia spune că pe acest drum se „băjeneau“, locuitorii satelor din jur 
în „căruțe de lemn cu două proțapuri“, aşa de deasă era pădurea că nici loc de 
întors căruța nu era. Altă variantă spune că din cauza grabei de a se ascunde 
populaţia din calea năvălitorilor atelajele de înhămat caii sau de înjugat boii se 
puneau în partea în care se putea fugi mai repede. 

Dinspre Turnu Măgurele, Roşiori de Vede urca spre Piteşti „drumul ăl 
mare“ sau „drumul Piteştilor“, care trecea şi prin Siliştea Gumeşti, satul natal al 
regretatului prozator Marin Preda. Din poştă în poştă, din 20 în 20 de km, erau 
pe acest drum locuri de popas, dejugători. 

Paralel şi uneori suprapus cu valul lui Traian, cu lines transalutanus, 
noua linie romană de fortificații, lungă de 235 km, şi care pornea de la 
Flămânda pe Dunăre şi trecea pe la Roşiorii de Vede, Piteşti, Câmpulung, 
ajungând până la Rucăr” era „Traianul“ drumul lui Traian. 

În satul Țuţulești se vorbeşte de „drumul omorului“ tradiția situând în 
mijlocul satului marea luptă de la Rovine, unde măcelul vrășmașilor a fost aşa 
de mare că, în amintirea poporului a rămas bine întipărit acest măcel. 

Cazuri asemănătoare sunt în toate colțurile județului, dar studiul da față a 
urmărit să evidenţieze cu precădere numai pe acelea, a căror destinaţie, a fost 
legată de o muncă productivă (meşteşuguri ţărăneşti); de desfacerea unor 
produse agroalimentare, sau de o convieţuire paşnică (oieritul); de tradiţii 
(omor) sau (băjenii); de transport (schimb de mărfuri) sau caravane comerciale 
şi altele, al căror scop a slujit populaţiei. 


% lon Cruceană, idem. 
” Istoria României, vol. î, Editura Academiei R.S.R., pag. 528. 

ARGESSIS, STUDII ŞI COMUNICĂRI, seria ISTORIE, TOM VIII, 1999 


PREOCUPĂRI DE EPIGRAFIE ALE LUI C.D. ARICESCU LA 
CÂMPULUNG ŞI ÎN ÎMPREJURIMILE ORAŞULUI, LA 1854 


CONSTANTIN BĂLAN 


Figură marcantă a intelectualilor din spaţiul muscelean, C.D. Aricescu 
s-a distins între contemporanii săi, încă din anii de învățământ la Şcoala de la 
Sf. Sava din Bucureşti, numele său fiind cunoscut în cercurile oamenilor de 
carte, ale militanţilor politici, mai ales din vremea Revoluţiei Române de la 
1848 şi din deceniile următoare! 

În rândul numeroaselor sale scrieri pe tărâmul literaturii, dar și al 
istoriografiei se situează, cum se cunoaşte, şi Istoria Câmpulungului”, cel mai 
vechi studiu monografic editat până atunci din Țara Românească. Așa cum se 
desprinde şi din Memoriile” lui, C.D. Aricescu era preocupat de întocmirea 
acestei lucrări la 1854, anul în care neobositul cercetător avea să-şi îndrepte 
atenția nu numai asupra surselor documentare, ci şi a inscripțiilor de la 
monumente, lucru dealtfel mai puţin cunoscut și care-l situează între 
participanții la anchete epigrafice, încă înainte de 1860, vremea unor 
laborioase investigaţii desfăşurate cu sprijinul statului“, în urma demersurilor 
făcute de D. Papazoglu pe lângă domnitorul Al. |. Cuza, în 1859. 

Avem în vedere materialele documentare încorporate într-un manuscris 
sub titlul Inscripțiile bisericilor din Câmpulung culese de C.D. A<ricescu>, 
1854. În acest adevărat „memorial“, în afară de consideraţii cu privire la 


! Pentru el să se vadă mai ales vol. C.D. Aricescu, Scrieri alese, ed. de Dan Simonescu şi Petre Costinescu, 
cu prefață de Şt. Cazimir, Bucureşti, 1982. 

2 CD. Aricescu, Istoria Câmpulungului prima residență a României, I-Il, Bucureşti, 1855 - 1856. 
Extrase și în vol. cit., Scrieri alese. 

" Cf. Memoriile mele, în vol. cit., Scrieri alese. 

4 Cf, Al. Elian, Introducere, la vol. Inscripțiile medievale ale României. Orașul București, 1, 1395 - 1800, 
Bucureşti, 1965, p.28-30, cf. şi C. Bălan, lascripţii medievale și din epoca modernă a României. Judeţul 
istoric Argeș (sec. XIV - 1848), Bucureşti, 1994, p. 22-24. 

* La Arhivele Naţionale, Bucureşti, Achiziţii Noi, MMCMXX / 21, manuscris cuprinzând 22 file, dintre ele 
18 sunt scrise. (= Aricescu, Inscripţiile). 

istoricul a 21 de lăcașuri din oraş și din împrejurimi“ şi a altor două chinovii 
muscelene” au fost transcrise şi 23 texte epigrafice?. 

Din datele înserate în legătură cu trecutul Bisericii Sf. Dumitru, din 
Malu de Sus, Aricescu relevă că în călătoria din iulie 1854 fusese însoţit de 
„junele Fotino'? — un amic al său, şi că a beneficiat, în ce priveşte traducerea 
mai multor inscripţii slavone, de ajutorul părintelui Haralambie!%, călugăr de la 
mănăstirea „Negru Vodă“. 

Faptul că informaţia epigrafică de la ctitoriile câmpulungene a văzut, în 
parte, lumina tiparului!!, că prin cercetările sistematic efectuate de noi în 
deceniile trecute au fost detectate şi pregătite spre publicare inscripţiile din 
judeţul istoric Muscel (sec. XIV - 1848)!?, ne determină să ne referim aici 
numai la acelea care nu se mai păstrează!” sau au fost refăcute ca urmare a 
restaurării edificiilor ce le-au adăpostit. 

Din investigaţiile noastre rezultă — fără îndoială — că C.D. Aricescu s-a 
oprit cu deosebire asupra textelor lapidare aflate într-o mai bună stare de 
conservare, în special la pisaniile lăcașurilor, ceea ce i-a înlesnit efectuarea 
lecturii cu destulă certitudine. 

În însemnările sale de la Biserica Domnească este relevată și prezența 
unui „mic monument funebru“, aşezat în tindă, ce avea în zona superioară două 
orificii, iar în câmpul inferior două „figuri de copii sculptate “, unde, în spaţiul 
dintre ele, Aricescu a putut citi: „Sub piatra aceasta zac şi odihnesc oasele 
răposatului robului lui Dumnezeu, Neagul sin Fierea pos<telnic>, nepotul lui 
Mareş vel ban; avgust 28, leat 7204 (1696). Şi s-a pristăvit în zilele lui Io 
Costandin Ba<sa>rab v<oie>v<od> Brâncoveanu!““. Este, prin urmare, vorba 
de nevârstnicul copil al lui Fiera, fiul lui Mareş Băjescu, ne amintit în 


$ Lăcaşurile numerotate cu cifre romane și informaţia aferentă sunt cuprinse pe filele Iv-15v, astfel | 
Muceniţa Marina, II Biserica Schei; Îll Biserica Valea; iV Sf. Gheorghe <Olari>, V Biserica Fundeni; VI 
Şubeşti; VII Biserica Bradu; VIli Sf. Nicolae din Târg, IX Biserica Domnească; X Sf. Ilie; XI Sf. Troiță; 
XII Mânăstirea (f. 6v - 10); XIU Bărâţia, XIV Sf. Nicolae de la Bradu <Nicuţ>; XV Bolniţa; XVI Sf. Vineri; 
XVII Flămânda; XVIII Biserica Malu de Jos; XIX Biserica Malu de Sus; XX Biserica Bughea Ocheşti, XXI 
Biserica Humele (spaţiu nescris); XXII Biserica Vişoiu (spaţiu nescris); XOXUII Biserica Apa Sărată. 

7 Şi anume, N.5. Monastirea Aninoasa (£.17 v), N.6. Schitul Ciocanul (f.18). 

4 Şi anume 20, provenind de la nouă biserici, iar alte trei de pe cruci votive şi de pe banița etalon de 44 ocale 
— din acestea două redate de Aricescu și în Istoria Câmpulungului, p.37 și 183-185. 

? Cf. Aricescu, Inscripţiile, f. 13 v şi £. 14. 

'0 [bidem, £.15 v, unde Aricescu precizează că „ne-a explica! multe inscripții slavone “. 

'! Datorită mai ales strădaniilor pr. |. Răuţescu, dar și ale lui N. lorga ş.a. cercetători (cf. Bibliografia în vol. 
Inscripţii medievale și din epoca modernă a României. Județul istoric Muscel (sec. XIV-1848) în ms., 
la Institutul de Istorie „N. lorga“ (= Inscripţii - Muscel); cf. şi N. Stoicescu, Bibliografia localităţilor și 
monumentelor feudale din România, | - Ţara Românească (Muntenia, Oltenia şi Dobrogea), vol.|: A-L, 
Bucureşti, 1970, p.159-168 (= Stoicescu, Bibliografia, 1). 

"2 CE. Inseripţii - Muscel. 

13 Este vorba de şase texte epigrafice asupra cărora ne vom opri în cele ce urmează. 

14 Cf. Aricescu, Inscripțiile, £. 6. 

genealogiile familiei acestuia!?. 

La vechea ctitorie Sfânta Troiță, existentă odinioară, „d-asupra uşei 
din tindă“ se afla o pisanie cuprinzând „explicația celei din afară, 
sârbească “!%, cum se arată în manuscrisul supus atenţiei noastre și anume: 
Această sfântă şi dumnezeească biserică ziditu-s-au întru slava şi cinstea 
Sf<intei> Troiţe, în zilele prealuminatului domn, Io Matei v<oie>v<od>, de 
robii lui Dumnezeu, jupan Vasilake i jupanița ego, Mitrana. Iar în zilele 
preluminatului domn, Nicolae Alecsandru v<oie>v<od> s-a milostivit 
d<umneal>ui, Stancu logofătu de a zugrăvit şi înfrumusețat, precum să vede, 
ca să fie dumnealor vecinică pomenire, fiind epitrop părintele Ioanichie 
arh<imandritul> de la Stavropoleos!”, fiind preoți popa Sima, popa Costandin, 
fiind cursul anilor de la Adam, 7238 (1730)'*. 

Urmărind în continuare notele pasionatului cercetător câmpulungean 
desprindem interesul său şi pentru trecutul Bisericii Bărăția, a comunității 
catolice, edificiu care, la vremea anchetei lui se ştia că „s-a prenoit pe la 
1760“! de „P<ater> Antonie Ciubrin“. Inscripţia de „d-asupra uşei, sus“ este 
redată astfel: „Quia belligerabat aquilla utraque atque luna ideo ruinata sum 
pro uti visa fui a nobis et ab his uibus innotui?. Aet restauratione P<ater> 
Antonius Csubrin atque decoravit reparans ruinas quas sors inflixit“”!. În 
traducere, ultima parte a textului este: Şi refacerea de către p<reotul> Antonius 
Csubrin, care a şi înfrumuseţat-o, refăcând-o din ruinele pe care soarta le-a 
lovit. 

Memorialul aduce la lumină şi ceea ce se putea citi „d-asupra 
amvonului“, şi anume: „In hac sacra renovata aede predicavit in iul<ii> 10, 


15 Cf. spre pilda Șt. D. Greceanu, Genealogiile documentate ale familiilor bolereşti, 1, Bucureşti, 1916, 
p.81; să se vadă și Şt. Andreescu, Trei veacuri de la întemelerea mănăstirii Cornet şi a bisericii de la 
Băjeşti (1666-1966), în „Mitropolia Olteniei“ XVIII (1966), nr.7-8, p. 674-677 şi 697-705. 

16 Referire la vechea pisanie în limba slavonă, datând din 1632 august 2, aflată la Muzeul Naţional de Artă, 
din Bucureşti (cf. Iascripţii - Bucureşti, p.480, nr.579). 

'7 Să se vadă pentru el, P.V. Năsturel, Biserica Stavropoleos din București după documentele din 
Arhivele Statului, cu planuri şi vederi fotografice, Bucureşti, 1908; cf. şi vol. Inscripţii - Bucureşti, p.409- 
411,413, 426-427. 

18 Cf. Aricescu, Inscripțiile, f. 6 v. 

19 Apreciere inexactă deoarece părintele Antonie Csubrin - așa cum rezultă din lista gardienilor 
Câmpulungului - este atestat de la 1780-1799, cu unele întreruperi la 1786 şi 1790-1791 (Cf. George 
Georgescu, Cronica franciscanilor din 1764, prima istorie a orașului Câmpulung, în „Verbum“, 
V (1994), p.353, el funcţionează încă şi după 1800, până către 1819 (cf. N. lorga, Studii și documente cu 
privire la istoria românilor, 1-Il, Bucureşti, 1901, p.317-319). De aceea inscripțiile pe care le redăm în 
continuare nu au fost receptate în compilația lui Blasius Kleiner la 1764. 

% Într-un mai liber înțeles ea ne aminteşte că „După cum, pe de o parte, te-ai lupta cu o acvilă (un însemn), 
iar pe de alta chiar şi cu luna (Cu timpul), tot astfel cele ce-și află ruina sunt ca să avem cunoştiinţă şi despre 
cei pe care-i trecem cu vederea“, 

21 Cf. Aricescu, Inscripțiile, f.10 v. 

P<ater> honoratus Stierba, Provinciae Bulgariae ac Valachia“2, adică: „În 
această sfântă casă preânoită a predicat la 10 iulie onoratul părinte Stierba, 
al Provinciei Bulgariei şi Valahiei“. Predicatorul ar putea fi acel „Sterba“ 
profesor, atestat pe la 1783 şi 1784 la Parohia catolică din Râmnicu Vâlcea”. 

C.D. Aricescu redă în însemnările sale şi pisania clopotniţei de la 
Bărăţia, de la 1730, distrusă în incendiul din 1885. Deşi a mai fost publicată 
după transcrierea din compilația lui Blasius Kleiner?* din 1764, purtând — sub 
aspect lingvistic — pecetea copiei unui misionar de şcoală germană?, o vom 
reda după manuscrisul din 1854. Ea se afla pe „fața despre curte “ a turnului și 
avea următorul formular: În numele Sf<intei> Troiţe şi în cinstea sf<ântului> şi 
preaslăvitului Apostol Iacov, fratele Domnului. S-a zidit această clopotniţă din 
temelia ei şi s-a înfrumusețat cu cheltuiala d<umnea>lui Nicolae Volf pisarul, 
fiind mai înainte de lemn vechi şi putred. Aşijderea şi curtea bisericii de 
morminte, fiind mai-nainte încungiurată cu vârgii s-a împregiurat cu zid, 
precum se vede, în zilele prealuminatului şi preaînălțatului domn, lo Nicolae 
Alecsandru v<oie>v<od, a> Il-a domnie, fiind ispravnic şi ostenitor Georgius 
Volf*, la anul de la Naşterea Domnului nostru I<isu>s H<risto>s, 17307. 

În continuare ne vom opri şi la Biserica Sfântul Nicolae de la Bradu, 
din târg, adică Sf. Nicolae — Nicuţ, unde „inscripția cea veche“ releva: 
Această sfântă şi dumnezească biserică, unde se cinsteşte şi se prăsnueşte 
hramul Sf<ântul> Nicolae de Sus. Ziditu-s-a din temelie în zilele mării sale 
Costandin Basarab Brâncoveanu v<oie>v<od>, cu cheltuiala d<umnea>lui 
logofăt mare, Pană”?. Şi răposând d<umnea>lui într-acea vreme la leatu 7216 
(1708), şi rămâind nezugrăvită înlăuntru şi p-afară, cu ajutorul lui Dumnezeu 
nevoindu-se însuşi şi cheltuind o înfrumuseţă, după cum se vede înlăuntru şi 
p-afară de sfinția sa chir popa George şi de preoteasa lui, Costandină, şi de 
alți creştini, cu îndemnarea sf<inţiei> sale; iunie 8, 7258 (1750)%. 

Primul ctitor al lăcaşului, Pană Negoescu, cumnatul voievodului 
Constantin Brâncoveanu, a deținut dregătoria de mare logofăt, amintită în 
pisanie, din 1718-1719%, ultimul an aici menţionat marcând sfârşitul vieții 


22 Ibidem, f.] 1. 

2 Cf. N. lorga, vol. cit. p.325 şi 326. 

24 Sa se vadă G. Georgescu, Primele scrieri în românește cu litere latine la Câmpulung, în „Studii şi 
comunicări", Câmpulung, V (1989), p.214-215 (şi foto). 

15 ldem, art. cit., în „Verbum", V (1994), p.347. 

1 La Blasius Kleiner apare „Georgie logofăt“ (cf. ibidem). 

27 CE. Aricescu, lnscripţiile, loc. cit. 

2 La data menţionată în pisanie Pană Negoescu deținea dregătoria de mare comis (1705, 1706-1710 - Cf. 
Theodora Râdulescu, Sfatul domnesc şi alți mari dregători ai Țării Românești din secolul al XVIII-lea. 
Liste cronologice și cursus honorum, în „Revista arhivelor“, XLIX (1972), nr.2, p. 320. 

2 CE. Aricescu, Inscripţiile, f.1|. 

% CE. "Th. Rădulescu, art. cit., ibidem, nr.1, p.127. 

boierului divanit. Neconcordanţa dintre data înscrisă în text şi funcţia ce a 
deținut-o, deabia mai târziu, se datorează rescrierii ulterioare a inscripţiei. 

Cât priveşte pisaniile de la: Biserica Sf. Vineri”! (1757), de la Schitul 
Flămânda-Mărculeşti”? (1765) sau piatra votivă de la Mănăstirea „Negru 
Vodă“, pe care era săpat numele ispravnicului Mihail egumen Cozian, de la 
leatul 7220 (1712)*, acestea au ajuns în Lapidarul Muzeului Naţional de Artă, 
din Bucureşti”. 

Parcurgerea memorialului şi a comentariilor făcute cu prilejul vizitării 
diferitelor lăcașuri, spre pildă a Bisericii Domneşti, a celei de la Șubeşti sau de 
la Malu de Sus, ni-l înfăţişează pe C.D. Aricescu nu numai ca un iubitor al 
monumentelor istorice, doritor a le recepta mesajele, dar şi cu mari 
disponibilități sufleteşti față de acestea ca lăcaşuri de cult. În descrierile de la 
primele două biserici menţionate transpar şi duioase amintiri de familie, căci la 
Şubeşti erau ctitori şi „unchii Ariceştilor, ai căror moşi Chiliaşii şi 
consângenii lor se înmormântează încă aici'*5, în timp ce evocările ce la 
Biserica Domnească: îl fac să exclame: „Ce dulci şi scumpe suvenire deştepţi 
tu în inima mea“! 

Notele de la Biserica Malu de Sus stau însă mărturie cetățeanului, 
omului politic intransigent, Aricescu lăsând să izbucnească sentimentele lui de 
prețuire pentru moşnenii locului, în special pentru acel „tribun“ al lor, 
logofătul Dumitru Sandu, un adevărat om al munților, „cu cap de roman pe 
umeri de dac“, vestit prin „agerimea minţii lui“. Faptul nu este întâmplător 
subliniat, bardul câmpulungean având prilejul să-şi dezvăluie şi antipatiile lui 
politice. Ele sunt învederate atunci când se referă la succesul repurtat de 
„Tribunul muscelean“ — văzut ca „un Demosten “, în Divanul Apelativ, unde 
l-a înfruntat pe „Slăniceanu “, socotit drept „creatura lui Ştirbei““%. Aşa cum 
consemnează Aricescu, logofeţii de la Divan spuneau atunci despre Dumitru 


Sandu: „Al dracului ungurean! a făcut mort pe Slăniceanu“”. 


31 Cf. Aricescu, inscripţiile, f.12. 

2 [biderm, f. 12 v. 

% Ibidem, f. 8. 

3 Cf vol. Inscripţii - București, p. 490, nr. 592; p. 491, nr. 594; p. 541, nr. 673. 

35 Cf. Aricescu, Inscripţiile, £.3, nota 1. 

3 Ibidem, f.6. Aricescu relevă că aici „frații Ariceşti au pronunțat întdea oară <Ruga Dominicală> - Tatăl 
Nostru - în auzul mamei lor, care trăi să-şi vază realizată dorinţa intmei sale, visul ei de aor, a auzi pe fii ei 
mulțumind lui Dumnezeu în Templul Divin. 

37 C£. Aricescu, Inscripţiile, f.13 v.; cf. şi a sa Istoria Câmpulungului, |, p.153. 

3% Pentru atitudinea lui C.D. Aricescu față de domnii regulamentari şi faţă de domnitorul Barbu Știrbei, 
înscăunat de marile puteri după înăbuşirea Revoluţiei de la 1848, cf. a sa România sub prințul Bibescu 
1842-1848, București, 1862; să se vadă şi cele relevate însă de N. lorga, Viaţa şi domnia lul Barbu 
Dimitrie Știrbei domn al Țării Românești (1849-1856), Valenii - de - Munte, 1910; de asemenea, Cornel 
L. Scafeș, Viadimir Zodian, Barbu Ştirbei (1849-1856), Bucureşti, 1981. 

* Cf. Aricescu, Inscripţiile, f.13 v. 

Manuscrisul asupra căruia vom mai stărui şi pentru informaţiile extrase 
din textele epigrafice, probabil nu întotdeauna bine conservate şi mai lesne de 
investigat, cum vor fi fost şi acelea de la Biserica Bughea - Ochești. În 
inscripția de deasupra uşii se vedea că „e făcută de zid subt Caragea (1811), 
de părintele loan Șerbănoiu şi cu ajutorul enoriașilor din mah<alaoua> 
Curelarii de Sus şi desemnată <!> la 1835 şi la 1847 iulie 15, tot de enoriași, 
în număr de 45, al căror nume umple piatra“. 

După observaţiile referitoare la ctitoriile câmpulungene, Aricescu s-a 
oprit şi la inscripția de pe Crucea lui Socol din leatul 7144 (1636)", apoi la 
aceea ridicată de Leon vodă“ şi la textul înscris pe baniţa de 44 ocale, !a 1825, 
pusă ca etalon, de Grigore Ghica“. 

În cele ce urmează, însemnările: din memorial redau sub titlul ,, Despre 
stricarea mănăstirei şi a oraşului Câmpulung, 7245 (1737)", informaţii 
dintr-un pomelnic al vechii ctitorii voievodale, ce înfăţişează împrejurările 
dramatice şi distrugerile provocate urbei în timpul conflictelor dintre oştile 
austriece şi turci, cu deosebire în 1738 octombrie 20. Atunci — cum se cunoaşte 
— Constantin Mavrocordat a trimis cu „poruncă împărătească“ dregători şi 
slujitori „de au fărâmat toate zidurile mănăstirii““%. De-abia la 1761 martie 
15, arhimandritul Nicodim reușea să încheie lucrările de refacere“. 

Ultimele file ale manuscrisului poartă scurte notițe despre „Monastirea 
Aninoasa“, încheindu-se cu relaţii privitoare la „Schitul Ciocanu“7. 

Trebuie de asemenea relevat că distinsul intelectual şi om politic 
câmpulungean, dorind să cunoască cât mai multe date despre lăcaşurile 
muscelene, pe care nu avusese prilejul să le cerceteze, a solicitat — cu sprijinul 
Ocârmuirii — de la îngrijitorii unor monumente de interes istoric să i se 
comunice informaţiile trebuitoare. De aceea, în răspunsul de la 1856 
septembrie 11, către „Onor D.D. Constantin D. Aricescu - Muscel“, adresat 
„cu toată plecată închinăciune “, din partea Mănăstirii Valea, se preciza că 
ctitoria fusese „reclădită de Radu Paisie la leatul 7042" <1534>". Se făceau 
totodată referiri şi la „Biserica din Argeşel“, adică la mănăstirea Vieroş, 


“ Ibidem, f.15. 

“1 1bldem, f.15 v -16. 

“2 Ibidem, f.16 v. Aici este înfățişat și desenul crucii cu elementele ci decorative şi cu inițialele unor formule 
liturghice. Mai întâi, Aricescu a apreciat că monumentul lapidar aparține vremii lui Radu Leon (1665-1669), 
datarea lui, rectificată apoi în anii 1630-1633! 

13 Ibidem, f.16 v, nr.3. 

“ Ibidem, £.17, nr.4. 

*5 Ibidem. 

% Ibidem, f.17 v, nr.5; aici se dă şi o listă a egumenilor lăcaşului. 

*7 Ibidem, f.18, nr.6. Următoarele file 18 v - 22 v sunt nescrise. 

% Raspunsul, la Arhivele Naţionale, Bucureşti A.N., MMCMMM / 26. El redă un extras din pisania de la 
1547 - 1548 (inscripţia la M. Carataşu, P. Cernovodeanu, N. Stoicescu, Jurnalul călătoriilor canonice ale 
mitropolitului Ungrovlahiei Neofit 1 Cretanul, în „Biserica ortodoxă română“, XCVIII (1980), p.300). 

edificată mai întâi la leatul 7081 <1572 - 1573>, de către „Ivaşcu <Golescu> 
vel logofăt şi Albu cluceru Leurdeanu “, apoi rezidită pe la 1832 - 1834, de 
Samuil Tărtăşescu arhimandritul“. 

La 13 octombrie 1856, preotul Costandin duhovnicul de la Bughea de 
Sus, „unde sunt apele minerale“, răspunzând la o poruncă primită în 12 
septembrie, „pentru ştiinţa sfintei biserici “50, arăta că lăcaşul fusese înălțat de 
„Nicolae Rucăreanu“ cu ajutorul mahalagiilor, din leatu 1815 avgust 65. 
Patru zile mai târziu şi preotul Ioniţă Luca informa Ocârmuirea Câmpulungului 
— desigur la solicitarea acesteia — în legătură cu „Biserica din mahalaua 
Vezii“, adică lăcaşul de la Vişoiu, datând din „/ear 1773“ şi clădit „de 
răposatul Gheorghe diaconu din oraşu Câmpulung “2. 

Dispunem prin urmare de materialele doveditoare ale unei activități care 
evidenţiază strădaniile lui C.D. Aricescu în prospectarea izvoarelor epigrafice 
din arealul muscelean, dar şi ecoul ei în Ocârmuirea locală. Ancheta sa stă 
mărturie în acelaşi timp cadrului mai larg, în care se desfășoară viața societăţii 
româneşti în drumul ei marcat de trebuințele lumii moderne. Căci adâncirea 
cunoştinţelor despre vechile aşezăminte eclesiastice şi strădaniile înaintaşilor 
în păstrarea legilor străbune a constituit un mijloc de înălțare spirituală, o 
adevărată punte între trecut, prezent şi viitor, ce a contribuit la dezvoltarea 
conștiinței nu numai faţă de locurile de obârşie, dar şi de țară. 


“ CE. Ibidem, p.299, pentru pisania de la 1644-1645, în care se fac referiri la ctitorii din vateatul 708/ i 
pentru acest lăcaș să se vadă şi N. Stoicescu, Bibliografia, II, p.708-710. 

Răspunsul, la Arhivele Naţionale, Bucureşti, A.N., MMCMXX /25. 
*! Ibidem. 
* Ibidem, A.N., MMCMMM / 26. Pe alta filă a scrisorii N. Rucâreanu - de la Ocârmuire = a scris referitor la 
ctitor: „ce-l zice şi Bogatu, tatăl logofătului Gheorghe al diaconului, din acest oraş“. Pisania Bisericii Sf 
Apostoli, din cartierul Vişoi, ridicată de Gheorghie ierodiacon cu soția sa Ilinca și fiii lor: Iorga, Costandin, 
Ioan, Gheorghe, pe locul popi Nicolae din Târg, în 1774, în I/nscripții - Muscel, (în ms.), la Institutul de 
Istorie „N. Iorga“. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE. TOM VIII, 1999 


DOUĂ ANAFORALE ALE LOGOFEȚIEI ŢĂRII DE SUS, DE LA 
ÎNCEPUTUL SEC. AL XIX-LEA, PRIVITOARE LA SCUTIREA 
DE VAMA DOMNEASCĂ A ORAŞULUI CÂMPULUNG 


ȘTEFAN TRÂMBACIU 


Din cele mai vechi timpuri oraşul Câmpulung, fiind un oraş domnesc, s-a 
bucurat de privilegii deosebite. Multe din hrisoavele de scutire acordate 
orășenilor, de către voievozii Țării Româneşti, menţionează că aceste privilegii 
au o vechime mare, de la Radu Negru voievod, din anul 6800 (1291-1292) iar 
mănăstirea Câmpulung este menţionată ca fiind zidită în anul 6723 (1214- 
1215). 

Este cert că orașul a existat ca târg mult înainte de întemeierea Țării 
Româneşti. În Câmpulung se făcea un intens schimb de produse ţărăneşti din 
cele mai vechi timpuri. Oraşul era un loc de popas al cărăușilor care veneau de 
la baltă cu carele de pește şi al negustorilor care treceau de la vadurile Dunării 
spre Trasilvania sau de la Braşov spre Dunăre. În hrisovul emis de Radu 
Mihnea voievod la 7123 (1615) sunt menţionate aceste privilegii, şi anume, 
orășenii erau scutiți de „slujba domnească, de găleată, de vama pârcălabilor din 
oraş pentru orice marfă ar vinde sau ar cumpăra““. 

Aceste privilegii, şi altele, erau acordate orășenilor pentru că, fiind un 
oraș așezat între munți, cu locuri pietroase şi mai puţin roditoare, Câmpulungul 
întâmpina greutăți în aprovizionarea cu hrană a locuitorilor săi. 

Documentele menţionează printre privilegii scutirea de vama domnească 
pentru mai multe produse, printre care și rachiul, vitele şi vinul pe care orăşenii 
îl aduceau de la viile lor din dealul Vălenilor, de pe moșia mănăstirii Radu 
Vodă din Bucureşti sau din dealul Topolovenilor şi al Ciocăneştilor sau de pe 
moşia mănăstirii Nucet în tot timpul anului dar şi la „zborul“ de la Sf. Ilie care 
se organiza anual în Câmpulung. Aşa cum rezulta din aceste documente, 


! Ştefan Trâmbaciu, Gheorghe Pârnuţă, Pânza (Ocolnica) cu vechile privilegii ale orașului Câmpulung 
1215-1747, Piteşti, Editura Cultura, 1997, pag. 14 şi 16. 

? Constantin C. Giurescu, Probleme Controversate, pag. 81. 

> Arhivele Naţionale Bucureşti, Sulul nr. 6, doc. nr. 3. 

vameşii domneşti nu au intrat niciodată în oraş pentru a le vămui produsele 
până în anul 1814 când privilegiile au fost încălcate. În urma plângerilor făcute 
de orăşeni şi de mănăstirea Câmpulung în anul 1818, Logofeția Țării de Sus a 
hotărât să dea dreptate acestora poruncind ca pe viitor nici un vameş domnesc 
să nu mai meargă la Câmpulung şi să vămuiască mărfurile orăşenilor. 
Logofeţia îi obliga pe vameşi să dea scris că nu se vor mai amesteca în 
vămuirea mărfurilor orășenilor câmpulungeni, urmând ca ei să acţioneze numai 
în restul judeţului. 

Prezentăm cele două anaforale din anii 1818 şi 1819 emise de Logofeţia 


Ţării de Sus. 


1818 decembrie 28 

Către dumnealor cinstiți boieri caimacami. 

După buiurdizma ce mi se dă la această jalbă a năstavnicului mănăstirii 
Câmpulung, sfințiia sa arhiereul Apamia, făcând cercetare, am văzut din 
condica mănăstirii multe hrisoave i cărți domneşti de la cei răposați domni prin 
care să face dovada că această mănăstire şi cu orașului Câmpuluilungului este 
cel dintâiu scaun al Ţării Rumăneşti şi au avut și mili care s-au păzit, între 
carea cea dintâiu este rădicarea vămii şi numai mănăstirea are înpărtăşire de 
vămi de la streini, încă şi aceia cu uşirință mare, fiind oraşul între munţi, cu 
anevoe a să hrăni. Și așa, din Descălicătoarea Țării, au fost ştiut şi obicinuit că 
vamă nu este în Câmpulung, mai vîrtos la lucrurile de hrană, cu care pricină să 
află acel oraş şi lăcuitorii părţii locului îndestulaţi cu eftinătate la lucrurile 
hranii şi niciodată vameş acolo n-au fost, neintrănd în vănzare la vămi şi 
Cămpulungu ca alte vămi. Ce vameşi au fost numai la Dragoslavele pentru cele 
ce ea şi intră în țară. Au intrat la vamă de la o vreme încoace alăturătură lângă 
Pitești şi județul Muşcelului pentru cele ce să ridică de neguțători a să duce în 
alte părţi, iar cele ce mergea la Cămpulung nu s-au supărat, fiind acel 
priveleghiu al oraşului şi al mănăstirii Câmpului / lung / a pururea s-au întărit 
de toți luminaţii domni, între care priveleghiuri / pe / lăngă altele, văzuiu din 
sineturile mănăstirii ca să dea şi vama zborului de la zioa sfântului Iliie ce să 
face la mănăstire ca să fie pă seama mănăstirii. 

Văzuiu şi în toate hrisoavele luminaților domni din urmă, de rănd, pănă 
acum, că să coprinde pentru vama aceasta să fie tot a mănăstirii, iar la leat 809, 
făcăndu-să prostichiu la vite şi la unile din tărguri ale ţării unde au fost și mili 
mănăstireşti, vameşii domneşti s-au amestecat cu acel prostichiu, iar la 
Cămpulungu, nefiind vameş domnesc, nu s-a amestecat nici mai nainte nici 
după ce s-au făcut pace, făr de numai de patru ani încoace vameşii de la Piteşti, 
cu pricină că au şi Mușcelul numit la ei, s-au îndrăznit de au intrat şi în orașul 
Cămpului/lung/, atât la zborul sfântului Iliie cerănd prostichiu i la rachiurile ce 
venea şi să cheltuia într-acel oraş, cerănd vamă i de la oroşani la alişverișul lor 

îi supăra de vamă de care au venit şi înştiinţare de la dumnealor ispravnicii 
județului de urmările cele înpotrivitoare ale vameșilor. 

Deci, pricina fiind într-acest chip, arăt dumneavoastră ca de să va găsi și 
de dumneavoastră cu cale, să să dea poruncă a nu merge vameş domnesc în 
oraşul Cămpulung nici de cum, precum şi lucrurile ce merg la acel oraş să nu să 
supere de vamă, păzindu-să priveleghiul mănăstirii şi al oroşanilor, precum din 
vechime s-au urmat atât pănă la leat 809 cănd s-au început prostichiurile, căt și 
în urmă pănă de sănt acum patru ani, după hrisoavele şi priveleghiurile ce are, 
sau precum să va hotără să dați poruncă de urmare. 

1816 dechemvrie 28 


Vel logofăt. 


Arhivele Naţionale Bucureşti, Logofeţia Ţării de Sus, ms 1073, f. 189v. 


1819 aprilie 19 


Io Alecsandru Nicolae Suţu voevod i gospodar 
Zemble Vlahiscoie 


De vreme ce atât mănăstirea Cîmpuluilungu, cît și oroşanii de acolo au 
priveleghiurile de mai jos arătate prin hrisoavele celor naintea noastră fraţi 
luminaţi domni, precum şi oraşul Cămpuluilung nu este intrat în vînzarea 
vămilor prin domneştile noastre ponturi (care aceasta şi chiar însuşi vameșul 
judeţului Argeşului i Muşcelul dintr-acest următor an cunoscându-o au dat 
alăturatul engrafon supt iscălitura sa că s-au tras dintr-această dava) după 
pliroforia ce mi să dă pentru toate acestea de către dumnealui vel logofăt de 
Tara - de - Sus, precum mai jos să arată, de aceia dar, cu cale și cuviincioasă 
fiind această anafora a dumnisale, o întărim domniia mea şi hotărăm să să facă 
urmare întru toate întocmai. 


1819 aprilie 19 
(pecetea gospod) Vel logofăt. 


Prea înălțate doamne, 

După luminată porunca înălțimii tale ce mi s-au dat la jalba vameșilor 
din sud Argeş şi Muşcel ce dau pentru sfinţiia sa arhiereu Apamia, năstavnicul 
sfintei mănăstiri Cămpulung din sud Muşcel, s-au înfățișat amăndooă părţile 
înaintea mea şi făcând cercetare ziseră vameşii că pentru vama de la rachiurile i 

alte mărfuri şi prostichiu de la vitele ce mergu în oraşul Cămpulung cum şi de 
la cei ce vînd şi cumpără în oraş i la zborul sfăntului Ilie ce să face în oraș, 
lângă mănăstire, sănt zăticniți despre o parte de către mănăstire cu hrisoavele 
ce are şi despre altă parte de către oroşani iarăşi cu priveleghiurile ce au. Şi 
oroşanii cămpulungeni, nefiind aici am făcut cercetare numai cu pricina 
mănăstirii. Şi din condica mănăstirii am văzut multe hrisoave i cărți domneşti 
de la răposaţii domni cei vechi, care s-au întărit şi de luminați domni din urmă, 
prin care se face dovadă că această mănăstire şi cu oraşul Cămpulungului este 
cel dintăiu scaun al Țării Rumăneşti, care oraş fiind între munți cu locuri 
pietroase, neroditoare de bucate, cu anevoie a să hrăni oamenii, s-au ţinut . 
totdeauna şi să ține în stare bună cu mili şi cu priveleghiuri domneşti. Și aşa din 
Descălicătoarea Țării, au fost ştiut şi obicinuit că vamă în Cămpulung nu este, 
mai vărtos la lucrurile de hrană cu care pricină să află acel oraș și lăcuitorii 
părții locului îndestulaţi cu eftinătate la lucrurile hranii şi niciodată vameşii 
acolo n-au fost, neîntrănd în vănzare la vămi şi Cămpulungu ca alte vămi, ci 
vameși au fost numai la Dragoslave pentru cele ce esu şi întră în țară. 

Au întrat la vamă, de la o vreme încoace, alăturătură lăngă Piteşti şi 
judeţul Muşcelului pentru cele ce să rădică de neguţători a să duce într-alte 
părţi, iar cele ce merge la Cămpulung nu s-au supărat, fiindcă acest priveleghiu 
al oraşului și al mănăstirii Cămpulungului apururea s-au întărit de toți luminaţii 
domni, dăndu-să osebite hrisoave mănăstirii şi osebite hrisoave oroşanilor. 
Între care priveleghiuri ce are mănăstirea scrie să aibă a lua vamă den tărgul de 
acolo, Cămpulung, după obiceiu, din orice bucate şi marfă ar aduce alți oameni 
streini şi du prin alte sate a le vinde în oraş, afară din oroşani, fiindcă ei 
dintru-nceput vamă n-au dat şi afară den boerii care îşi vor vinde bucatele lor 
acolo. Iar de vor face neguțătorie să dea vamă după obiceiu cum şi căminăritul 
din oricîte buţi vor vinde acolo întărgu, atât alți oameni, căt şi oroşanii să dea 
mănăstirii de bute o vadră de vin, care să o plătească cu bani după cum să va 
vinde în cărciumă. Şi de carul cu peşte, atăt de la streini, căt şi de la oroşani să 
ia căte cinci oca pește și nooă bani, precum şi vama zborului ce să face la 
sfăntul Ilie să orăndueşte ce să ia mănăstirea, însă de la lucrurile de hrană cum 
este zahareaoa, care să aduce de streini acolo de vănzare, nici mănăstirea n-au 
luat nici nu ia nimic. lar cu pricina prostichiului ce s-au făcut în judeţe din 
răzmiriță încoace, de trei-patru ani, căutănd a intra vameşii la zborul sfăntului 
Ilie, care este vama mănăstirii, au întrat în oraş şi au început a cere vamă şi de 
la rachiurile i vinurile ce vin în Cămpulung, luînd şi porunci, după arătările lor. 
Apoi, cănd au întrat în judecată față cu amăndooă părţile, văzăndu-să 
priveleghiurile mănăstirii şi ale oraşului, s-au apărat precum şi acum, fiind 
davagiu Hristea medelnicer, cumpărătorul vămii Piteştilor şi al județului 
Muşcelu, căruia arătăndu-i-să de rănd toate hrisoavele care are mănăstirea cu 
tari legături şi blestemuri a nu să amesteca vameşii domneşti şi singur 

cunoscănd dreptatea mănăstirii şi a oraşului, s-au tras din dava, dănd şi înscris 
că nu să va mai amesteca în orașul Cămpulungului. 

Deci, după cum arăt mai sus, cu acest oraş n-au avut vameşii aface 
nefiind amestecat nici în vănzarea vămilor, ci după priveleghiurile vechi şi-au 
avut apărarea de către vameşi, luînd mănăstirea vamă numai de la streini, iar de 
la zaherea nici de la streini nici n-au luat vamă, găsesc cu cale ca vameşii în 
oraşul Cămpulungul să nu aibă voie a merge, dar nici să vămuiască lucrurile ce 
să aduc de neguţători în Cămpulung i rachiurile ce să rădică din judeţ i vitele şi 
orice felurimi de zaherele care vor merge în Cămpulung spre vănzare, atât în 
ceilaltă vreme peste an, cât şi la vremea zborului sfăntului Ilie ce să face în 
oraş, ci vameşii să-şi caute numai alişverişul ce să face în judeţ şi cele ce să 
rădică din județ şi merg în alte părţi ca să-şi ia vama după catalog, nefăcând 
supărare nici mănăstirii nici oroșanilor cămpulungeni la alişverişurile lor după 
priveleghiurile ce au, întărite prin hrisoave domneşti, ca să să păzească şi la 
obiceiul vechiu al oraşului. 

Iar hotărărea cea desăvărşită rămăne a să face de către măriia ta. 

1819 fevruarie 25 

Gheorgache Filipescu vel logofăt. 


Arhivele Naţionale Bucureşti, ms.92, f. 20-20v. 

160 ANI DE ÎNVĂȚĂMÂNT LA GĂVANA - PITEŞTI 
ILIE ORBIŞOR 


Comuna Găvana — fostă comună suburbană plasa Piteşti (judeţul Argeş) 
— era situată la limita de Nord a oraşului Piteşti pe şoseaua spre Curtea de 
Argeş. Având un relief în general deluros, comuna, străbătută de pârâul Valea 
Rea şi delimitată la est de Valea Argeşului, era formată din satele: Găvana, 
Valea Rea şi Meculești. 

Începuturile comunei Găvana sunt destul de greu de stabilit cu exactitate. 
La 13 octombrie 1617, Alexandru Iliaş (1616-1618)! a întărit mănăstirii 
Cotmeana ocina Stănceşti, lângă Pitești şi cu metohul (ar putea fi un schit 
anterior schitului Trivale sau un schit la Găvana - V. Rea pe lângă biserica Sf. 
Dumitru, biserică construită la 1455 așa cum reiese din pisania bisericii scrisă 
cu litere latinești după renovarea recentă care a făcut-o să-şi piardă valoarea de 
monument istoric). Documentul aminteşte şi de cărţile anterioare date de mai 
mulți domnitori începând cu Vlad Călugărul (1481, 1482-1495). 

După tradiţia locală, doamna Stanca, soţia lui Mihai Viteazul, a stăpânit 
ocine în aceste locuri. În urma secularizării din 1863, moşia Stănceasca, ce se 
întindea şi în fosta comună suburbană Găvana, a trecut în proprietatea statului, 
iar în 1868 partea din această moşie situată pe raza fostei comune Găvana, azi 
cartierul Găvana, a fost cumpărată de primăria oraşului Piteşti?. 

Denumirea de Găvana apare la 1649 în vremea lui Matei Basarab (1632- 
1654), legată de hotărnicia a 12 boieri în Budeasa și Găvana”. 

Denumirea de Găvana și Valea Rea apar şi într-o hartă rusească de la 
1835f ca şi în catagrafia de la 1838. 

Din agricultori și crescători de animale unii dintre locuitori au devenit şi 


lucrători în cele 10 ateliere mici, în cele 2 tăbăcării precum şi la Ţesătoria 


' D.LR., veacul XVII, B, Ţara Românească, vol. III (1616-1620), p. 170; P. Popa, P. Dicu, S. Voinescu, 
Istoria Municipiului Pitești, Ed. Acad. 1988, p. 60. 

? Arh. St. Piteşti, fond Primăria oraşului Piteşti, dosar 38 / 65 / (863. 

? Arh. St. București, fond Metropolia Ţării Româneşti, copie XIX / 1, nr. |. 

* C.C. Giurescu, Principatele române la începutul sec. XIX, Bucureşti, 1957, pag. 89, 210, 212. 

Textilă Găvana înființată în 1914 iar mai târziu în atelierele şi fabricile oraşului 
Piteşti, într-o continuă dezvoltare şi extindere. 

„Cu toate că Regulamentul Organic a stipulat organizarea învățământului 
în limba naţională, acesta s-a manifestat într-o primă etapă în înființarea de 
şcoli în capitalele de judeţ şi abia din 1838 se poate vorbi şi de învățământul 
primar de la sate. La 28.].1838, Vornicia din Lăuntru cerea Eforiei Şcoalelor 
Naţionale să ia măsuri necesare pentru înființarea şcolilor săteşti, care la rândul 
ei solicita profesorilor şcolilor normale din Pitești (N. Simonide) şi Câmpulung 
(Dimitrie Jianu) să recruteze tineri pentru cariera didactică“. 

La 4 februarie 1838 Eforia Şcoalelor cerea lui N. Simonide să se 
îngrijească a găsi tineri țărani, feciori ori popi sau alții „care să primească a 
urma întraceea şcoală câtă vreme va deprinde învățăturile începătoare şi apoi să 
fie datori să organizeze şcoli în satele lor“$. 

Prima şcoală în comuna Găvana, din plasa Piteştilor, jud. Argeş s-a 
înființat în anul 1838. 

Pe lista candidaţilor de învățători, trimişi la învățătură la Şcoala normală 
din Piteşti, listă cerută de Eforia Şcoalelor la 14 iulie 1838, figura și Dumitru 
dit ui din Găvana”. 

ntr-o chitanță de mână, scrisă şi datată de același Dumitru Gheorghe, 19 
august 1838, se preciza: „120, una sută douăzeci lei, am primit de la enoriaşii 
satului Găvana pe 1838 din leafa mea ce au fost ei datori a-mi da câte doi lei de 
familie, şi am dat acest înscris de primire prin aleşii satului, şi spre mai 
adevărată credință, am iscălit Gheorghe Dumitru“? 

În acelaşi fond arhivistic o „listă arătătoare“ cu sumele date candidaților 
de învățători din plasa Piteşti, de către satele plășii î în care aceştia înființaseră 
şcoli, figurează şi satul Găvana cu suma de 220 lei?. 

Referitor la începuturile şcolii din Găvana şi primul învățător al acesteia 
mai există şi informaţia rămasă de la preotul lon Răuțescu din Dragoslavele 
care ar fi descoperit în arhivele fostei protopopii a plasei Râurilor - Muscel o 
cerere a locuitorilor din satul Mărăcineni, cătunul Gropeni, care solicitau 
protopopiei „să le numească preot pe Dimitrie Gheorghescu care a fost 
învățător în satul Găvana, din ținutul Argeşului, plasa Piteşti, fiind în această 
slujbă de la leat 1838 până acum în leatul curgător 1848, învățat la citirea 
slobodă pe orice carte, la elementuri de aritmetică, la catehismu legii 
creştinești, istoria sfântă, gramatică și geografie, şi la cânturile bisericeşti, 
îndeletnicit fiind la rânduială cum slujeşte popii“!0. 


* VA. Urechia, Școalele săteşti în România, istoricul lor de la 1830-1867, Buc., 1868, p. 48. 

“ Ibidem, p. 49. 

? Arh. St. Buc,, fond Vornicia din Lăintru, 5390 IA / 1838, f. 61-62. 

% Arh. St. Piteşti, fond Prefectura Jud. Argeş, 48 / 1838/1840, f. 342. 

” Ibidem, f. 340. 

" Informaţia a fost găsită într-o scurtă prezentare monografică (2 pagini) în arhiva Şc. nr. 6 Piteşti. 

Candidatul de învățător Gheorghe Dumitru, a înființat şcoala către 
sfârşitul anului 1838, deoarece există date certe că la 9 martie 1839 avea sub 
îndrumarea sa, pentru învățătură, un număr de 30 copii din Găvana şi V. Rea, 
„şcoala fiind construită din împletituri de nuiele „gărdele“ având lipsă la data 
respectivă mobilierul necesar, 2 sobe, 12 geamuri, fiind şi nespoită“! i 

Între timp candidatul de învățător Gheorghe Dumitru, şi-a terminat 
studiile la şcoala normală din Piteşti, astfel că la data de $ noiembrie 1845 el 
apare în evidenţele oficiale cu titlul de învățător şi cu numele schimbat în 
Dumitru Gheorghescu, 24 ani, birnic, neînsurat, originar din comuna Găvana, 
jud. Argeş'?. 

Şcoala a funcționat până la 1848 când, din cauza revoluţiei în întreaga 
țară şcolile au fost închise până în 1857 când prin ofisul 12 / 11.01.1857, 
caimacanul Alexandru Ghica a hotărât redeschiderea lor. 

Distrugerea arhivei şcolii Găvana în timpul primului război mondial a 
făcut dificilă stabilirea dascălilor ce au urmat lui Dimitrie Gheorghescu la 
Şcoala Găvana. Dintre ei pot fi amintiți: 1862 — Radu Bărbulescu, 1882-1891 — 
Iordache Marinescu din Bradu, Radu Marinescu din Prundu; 1891-1896 — preot 
Ion Sălcescu din Piteşti; 1900-1909 — Enache Georgescu din Poiana Lacului; 
1910-1913 — Ion Pârvulescu din Valea Mărului; 1914 — Alexandru Dumitru. 

Primele localuri de şcoală au fost improprii, din împletituri de nuiele 
„gărdele“ şi amplasate conform tradiţiei lângă „pătulele împărăteşti“ aproape 
de biserică. 

Locul propriu de şcoală, din zid cu două săli de clasă şi o cancelarie s-a 
construit abia în anul 1894. 

În anul 1910 s-a ridicat un nou local de școală din cărămidă, pe temelie 
de piatră, cu trei săli de clasă, un coridor şi o cancelarie, în localul mai vechi 
mutându-se primăria comunei. Noi săli de clasă s-au mai construit în 1925, 
1940 şi 1942 când şcoala avea 6 săli de clasă, o cancelarie, o bucătărie şi o sală 
de atelier şi o cantină „foarte bine întreținute şi curate“l?, 

Pe lângă activitatea zilnică de la clasă, elevii şcolii desfășurau activități 
practice atât pe lotul şcolar (în suprafață de 15,216 mp) cât şi în cele două 
ateliere proprii: de cusături şi împletituri pentru fete şi cel de tâmplărie pentru 
băieţi. Un aport deosebit în această direcție şi l-au adus învățătorul Balmuş Ilie 
şi maestra Eliza Papaiane. 

O activitate îndelungată, cu bune rezultate, în această şcoală a avut-o 
învățătorul Gh. N. Protopopescu, între 1915-1945, fiind mulţi ani director al 
acestei școli şi subrevizor şcolar. 


"1 Arh. St. Bucureşti, fond Vornicia din Lăuntru, 5190 1B / 1838, f. 103-105. 
12 Arh. St. Bucureşti, fond M.C.L.P., 1705 / 1845, f. 93-94. 
Arh. St. Piteşti, fond Şc. primară Găvana, 42 / 1925-1946, f. 71. 

Sub îndrumarea unor dascăli pricepuţi şi inimoși ca: Vasile Olteanu, 
Eugenia Olteanu, Zamfira Zaidel, Marin 1. Dumitrescu, Filofteia Georgescu, 
Gh. Georgescu elevii școlii Găvana au obținut an de an rezultate bune, 
comparativ cu alte şcoli din comunele învecinate, şcoala fiind cotată printre 
primele şcoli primare ale județului“. 

Învăţătorii de la Găvana au slujit cu abnegaţie şcoala și țara. Mobilizaţi 
între 1939-1941 unii dintre ei şi-au dat jertfa supremă. Este vorba de 
învățătorul sublocotenent Vasile Olteanu căzut la Vigoda în Transnistria la 24 
august 1941. 

Şcoala a avut şi bibliotecă proprie, creată în 1925 prin donarea de către 
Cercul Studenţesc Argeşean a 132 volume, al căror număr a crescut apoi de la 
un an la altul. 

Începând cu 1935 în cadrul școlii a funcţionat mulți ani şi o cantină 
şcolară întreținută din ofrandele strânse de învățători de la locuitorii mai 
înstăriți ai satului ca şi din produsele obținute pe lotul școlar, aceasta pentru a 
veni în ajutorul elevilor săraci cât şi a celor ce veneau de la distanţe mai mari. 

După desființarea comunei Găvana, ca urmare a extinderii orașului 
Piteşti; şcoala a primit în 1957 denumirea de Şcoala de 7 ani nr. 6 Găvana, iar 
din 1961 Şcoala de 8 ani nr. 6 Piteşti. Deci Şcoala nr. 6 Piteşti este în fapt 
continuarea şcolii primare din Găvana, astăzi funcționând într-un local nou 
construit în 1965, fiind urmată apoi de şcolile nr. 15 şi 19 ce s-au construit 
ulterior ca urmare a extinderii cartierului Găvana, respectiv: Găvana II şi 
Găvana III. 


" Ibidem, f. 45, 70. 

ACTIVITATEA EXTRAȘCOLARĂ A ÎNVĂŢĂTORILOR 
MUSCELENI 


DANIEL DIACONESCU 


La sfârşitul secolului trecut a debutat într-o formă organizată activitatea 
extrașcolară, văzută ca o posibilitate eficientă de ridicare morală şi materială a 
țărănimii. Până atunci, școala primară rurală avusese un rol aproape strict 
instructiv, urmărind să-i deprindă pe copii cu o serie de cunoştinţe din diferite 
domenii ale ştiinţei şi în primul rând cu scrisul şi cititul. Evoluţia economico- 
socială pe care o cunoaşte România la sfârşitul secolului al XIX-lea — sub 
guvernările liberale mai cu seamă — a pus în faţa învățământului primar, pe de o 
parte, necesitatea creşterii nivelului de instruire al populației, iar pe de altă 
parte, întărirea caracterului practic, aplicativ al acestuia. 

Ca ministru al învățământului, în trei rânduri (1897-1899; 1901-1904 şi 
1907-1910), Spiru Haret a acordat atenția cuvenită ambelor probleme. 
Valorificând legislaţia anterioară, el a insistat pentru creşterea eficienţei 
lucrului manual şi a învățământului agricol, acolo unde aceste activități se 
puteau practica cel mai bine, adică în mediul sătesc. A urmărit de asemenea să 
creeze condiții mai bune fiilor de țărani, prin încurajarea înființării de cantine 
şcolare (pentru a reduce absenteismul de la cursuri) şi a înțeles că acţiunea 
educativă a şcolii urmează și în afara ei, susținând organizarea unor activităţi în 
prelungirea orelor de curs, cum au fost spre exemplu, amenajarea muzeelor 
şcolare, corurile şi serbările. 

Pe cealaltă direcţie, Haret — afectat de suferințele materiale şi 
nedreptăţile cauzate țărănimii de cei care ar fi trebuit s-o ocrotească (prefecţi, 
subprefecţi, primari, notari, ş.a.) — i-a îndemnat pe învățători să se implice în 
rezolvarea problemelor satului românesc şi în primul rând în educaţia 
economică, morală şi patriotică a sătenilor. El declara în acest sens, la 1900, că 
„principala mea preocupare ..., va fi mai cu seamă pentru clasa țărănească ..., 
cea mai numeroasă şi cea mai puţin cultă“ deoarece „a fost mai puţin atinsă de 
mișcarea noastră de regenerare naţională“ pentru că asupra ei „nu s-au 

repartizat binefacerile societății moderne“!. În acest cadru, învățătorii sătești 
trebuiau să fie luminătorii poporului, ca unii ce se ridicaseră din rândurile 
acestuia și erau considerați „cei mai vrednici exponenți ai păturii țărăneşti“2. 
Haret era convins — analizând situația grea a țărănimii — că rezolvarea 
problemei agrare din România mergea mână în mână cu ridicarea culturală a 
poporului, în condiţiile în care, analfabetismul se situa la 78% în 1899” — media 
pe țară — iar la sate procentul era şi mai ridicat. 

Toate acestea au făcut ca în timpul ultimelor două ministeriate, Haret — 
încurajat şi sprijinit de învățătorii care au răspuns cu entuziasm chemării sale — 
să oficializeze şi apoi să generalizeze activități extraşcolare multiple cum au 
fost: şcoli de adulți, conferințe populare, cercuri culturale, biblioteci populare, 
şezători, bănci populare, şi case de economie, jurii de împăciuire, cantine 
şcolare, reviste culturale, ş.a. 

La 1898 — răspunzând chemării lui Haret pentru îmbunătățirea frecvenţei 
şcolare — învățătorii musceleni formează un comitet de iniţiativă ce-și propunea 
să strângă bani prin organizare de serbări şcolare, în vederea înființării 
cantinelor. În Muscel vor funcţiona în anul şcolar 1901-1902, 14 cantine (în 
comunele  Bădeni-Pământeni, Corbi, Măţău, Micloşani, Rucăr, Boteni, 
Dărmănești, Țiţeşti, Valea Popii, Leiceşti, Retevoiești, Budişteni, Dobrești şi 
Priboieni), dintre care 7 aveau şi dormitor iar media de elevi pe cantină era de 
28. 

Unii învăţători manifestă preocupare pentru amenajarea de muzee 
şcolare (Vişoi, Valea Stânii, Priboieni şi Stoeneşti)” în vreme ce alţii (în 
localitățile Ciulniţa, Leordeni, Lereşti, Topoloveni, Budişteni, Dobreşti, 
Bughea Malu, Dragoslavele, Bădeni-Pământeni, Corbi, Mioveni, Goleşti, 
Valea Popii, Boteni, Rădeşti şi Domneşti), înființează coruri şcolare, cu care 
cântă la biserică, duminica şi de sărbători. 

Cercurile culturale încep să apară în 1886. La 1902 Muscelul avea 14. 
Fiecare cerc cuprindea între $ şi 9 şcoli, apropiate teritorial, deoarece 
activitatea avea un caracter ambulant, desfășurându-se paralel cu cea şcolară, 
pe durata întregului an, în una din duminicile fiecărei luni, pe rând, în toate 
şcolile. La început, cercurile urmăreau perfecționarea membrilor corpului 
didactic rural (se mai numeau şi ședințe intime), prin lărgirea sferei lor de 


'S. Haret, Opere (Potemice şi politice), vol. VII, Bucureşti, 1905, p. 323. 

: ML. Nicolescu, Spiru Haret pedagog naţional, Bucureşti, 1933, p. 115. 

" Statistica știutorilor de carte din România, Bucureşti, 1912, tabelele X-XII; vezi și M. Itu, Forme 
Instituționalizate de educaţie populară în România 1859-1918, Editura ştiinţifică şi pedagogică, 
Bucureşti, 1981, p. 187. 

* Arhivele Statului Bucureşti, fondul Ministerul Cultelor şi Instrucțiunii Publice (în continuare prescurtat 
Arh. St. Buc., fond M.C.I.P.), dosar 98 / 1902, f. 437-441; 463-466. 

* Ibidem, dos. 1078 / 1914, f. 3; dos. 22 / 1915, f. 213-215. 

* Ibidem, dos. 86 / 1900, f. 364. 

” Ibidem, dos. 103 1 / 1902, f. 32-33; vezi şi M. Itu, Op. cit., p. 222. 

cunoştinţe. Se discutau chestiuni didactice privind programa analitică, se 
făceau expuneri ştiinţifice şi literare ce aveau legătură cu obiectele predate în 
şcoala primară și expuneri asupra cărţilor şi articolelor pedagogice citite de 
învățători. Unele şedinţe semănau cu cele de azi: un învățător ţinea o lecţie cu 
clasa, în faţa colegilor iar după plecarea elevilor, se făcea critica lecţiei, în mod 
prietenesc. În februarie 1902, Haret lărgea atribuţiile cercurilor culturale, 
hotărând ca după şedinţa intimă să se desfăşoare şi una publică, prin care să se 
acționeze pentru „ridicarea stării morale a sătenilor“ şi „îmbogățirea minţii lor 
cu cunoştinţe practice“. Şedinţele publice trebuiau să combată relele din popor 
(alcoolismul, concubinajul, furtul, minciuna, „necurăţenia corpului“, jocurile de 
noroc, ş.a.m.d.) şi să îi îndemne pe săteni la îngrijirea rațională a vitelor, 
păsărilor, albinelor, pomilor, legumelor, „gândacilor de mătase“, să-i 
familiarizeze cu spiritul de asociaţie şi economie, cu juriile săteşti şi să 
dezvolte la ţărani iubirea față de şcoală şi patrie, concomitent cu respectarea 
autorităţilor”. Între temele prezentate enumerăm: „Cultura albinelor“, „Industria 
casnică“, „Urmările beţiei“, „Mâncări grele în timpul verii“, „Despre friguri şi 
alte boli molipsitoare“, „Necesitatea meseriilor la săteni iarna“, „Îngrijirea 
vitelor de muncă“, „Foloasele tovărăşiilor“, „Foloasele învățăturii și ale casei 
de asigurări contra secetei“, „Drepturile i relele cetăţeneşti“, „Traiul 
românilor vechi“, „Sărbătorile păgâneşti“, % Pentru a ridica prestigiul 
cercurilor culturale în ochii sătenilor, Haret Anteră ca inspectori conferenţiari ai 
Casei Şcoalelor să participe la unele şedinţe publice". 

Organizarea şcolilor de adulți fusese introdusă în proiecte de legi în 
vremea ministeriatelor V. Conta - 1880 şi D.A. Sturdza - 1886 dar, neavând 
acceptul parlamentului, prevederile lor nu s-au aplicat. Introdusă de Haret după 
1898, urmărea să reducă proporţiile analfabetismului. Învăţătorii trebuiau să-i 
convingă şi apoi să-i aducă pe săteni la şcoală. Obiectul activităţii îl constituiau 
materiile cursului primar, cursanții fiind obligaţi „să se prezinte înaintea unei 
comisiuni, pentru a trece un examen general și a obține certificat de 
absotvent“ În Muscel documentele atestă existența a 3 şcoli de adulți în anul 
1905 

Alt gen de activitate extrașcolară a vizat constituirea şezătorilor săteşti. 
Haret a intuit rolul lor educativ şi le-a atras din 1901, în sfera de acțiune socială 
a şcolii, generalizându-le î în 1902. În condiţiile unei petreceri colective — în care 
femeile şi fetele torceau, țeseau, împleteau sau coseau, flăcăii le ajutau iar 


* N. Adaniloaie, Învățământul! primar sucevean în epoca modernă, Editura Litera, București, 1988, p. 195. 
? Din motive lesne de înţeles, problema pământului nu era luată în discuție (M. Itu, Op. cit., p. 231). 

'% Arh. Si. Buc,, fond M.C.I.P., dos. 28 / 1912, f. 85-112; dos. 334 / 1906, f. 11, 12 şi 87. 

" S. Haret, Raport adresat M.S. Regelui asupra activităţii Ministerului Instrucțiunii Publice și 
Cultelor, Bucureşti, 1903, anexe, p. 114-115. 

'2M. Itu, Op. cit. p. 187. 

' S. Haret, Op. cit., anexe, p. 113; Arh. St. Buc., fond M-C.L.P,, dos. 98 / 1904,f.1. 


http://cimec.ro 


210 DANIEL DIACONESCU 


bătrânii depănau povestiri, basme, ghicitori, anecdote, păcăleli şi alte născociri, 
cu scopul ca timpul să treacă în mod plăcut iar munca să fie rodnică — 
învățătorii prezentau teme pe înţelesul sătenilor care se refereau la igienă, 
creşterea şi îngrijirea copiilor, rolul școlii în viața satului, combaterea 
superstițiilor, descântecelor, beției, întărirea spiritului de chibzuinţă şi 
cumpătare, urmărindu-se formarea unor deprinderi practice sănătoase, 
deschiderea Bustului pentru scris şi lectură'. Muscelul avea în 1904 un număr 
de 8 şezători!”. 

Bibliotecile săteşti au existat sporadic şi înainte de 1898 — când apare 
Regulamentul pentru funcţionarea bibliotecilor populare — ca la Leordeni 
şi Boteni, 1895 respectiv 1897'5. Învățătorii întemeiază biblioteci în comunele 
Bădeni-Pământeni, Domnești, Dragoslavele, Mățău, Rucăr, Schitu Goleşti, 
Priboieni, Valea Mare, Davidești, Bălileşti sau Jugur, în total 20 biblioteci la 
1903!7. Cărţile proveneau de la stat, judeţ sau comună cât și din donaţii 
particulare!?. În privința numărului de cărți, în frunte se afla comuna Boteni cu 
870 volume urmată la mare distanță de Măţău - 269, Priboieni - 209, Leordeni - 
200 şi cele mai puţine la Domnești - 81? 

Pentru a scăpa satele de întinsa plagă a cămătăriei, învățătorii din 
întreaga țară — susținuți de Haret — trec la înființarea şi organizarea băncilor 
populare. Județul Muscel avea în 1902 - 16 bănci; 1905 - 49 iar la 1914 - 80%, 
Cam un sfert din împrumuturi au fost folosite pentru cumpărare de pământ, 
15% pentru cumpărare de hrană şi nutreţ şi 17% pentru vite şi unelte agricole?! 
Deşi învățătorii reprezentau în masa membrilor băncilor doar câteva procente — 
erau 99 la număr din 37.12% ei formau de fapt motorul acestei activități. Unii au 
fost casieri ca I.N. Rodos la Ciulniţa sau L. Paul la Domneşti, alții au ajuns 
secretari contabili şi apoi controlori ai băncilor. lon Mihalache de pildă, a 
îndeplinit funcția de controlor al tuturor băncilor populare săteşti din județ până 
la | ianuarie 1910%. 

Muscelului i se cuvine cinstea de a fi fost primul judeţ pe ţară în care 
învățătorii constituie jurii de împăciuire. O recunoaşte chiar ministerul prin 
adresa nr. 15.520 / 1902, trimisă revizorului judeţean, în care se spun 
următoarele: „Am luat cunoştinţă dintr-un ziar local, că învățătorii din cercul 


"1 M. Itu, Op. cit., p. 239. 

'% S. Haret, Op. cit., anexe, p. 117. 

'* Arh. St. Buc,, fond M.C.L.P., dos. 98 / 1902, f. 437-441 . 

"7 Ibidem, dos. 1214 / 1913, f. 46, dos. 716 / 1914, f. 15 şi 37. 

'% În 1903, 1. Kalinderu — administratorul Domeniilor Coroanei — a donat pentru şcoala din Leordeni 19 
broşuri. (Arh. St. Buc., fond M.C..P., dos. 100 [1 / 1903, f. 171). 

" Ibidem, dos. 98 / 1902, f. 463 şi următoarele. 

% Ibidem, £. 437-466, Anuarul Băncilor Populare din România pe anul 1904, Ploieşti, 1905, p. 1548; 
Anuarul statistic al României 1915-1916, Bucureşti, 1919, p. 80, 88 şi 89. 

2 Ibidem. 

" Anuarul Băncilor Populare din România pe anul 1904, p. 1001. 

*3 Arh. St. Buc,, fond M.C.L.P., dos. 597 / 1910, f. SI. 

cultural «Râul Doamnei» au avut ideea de a înfiinţa prin sate jurii de 
împăciuire cu scopul de a aplana prin buna învoială, neînțelegerile ce se pot ivi 
între săteni. Găsesc că inițiativa aceasta este foarte bună şi de aceea vă rog să 
mulțumiţi..., învăţătorilor... în special d-lor |. Grigorescu şi L. Paul, care se 
pare că s-au pus în capul acestei mişcări“2. Jurii de împăciuire apar şi în alte 
comune muscelene începând cu 1903 ca la Coteşti unde, după ce ascultă 
sfaturile date de învățători, locuitorii aprobă înfiinţarea lor, pentru a se stinge 
„prin pace, judecăţile şi orice neînţelegeri dintre noi“, adăugând că de 
importanţa și necesitatea lor „n-au mai rămas un minut îndoiți“35. 

Folclorul românesc, a prilejuit Muscelului să se afirme în mod strălucit 
la nivelul țării. Unul dintre reprezentanții săi cei mai de seamă a fost învățătorul 
şcolii din Priboieni, Constantin Rădulescu Codin. Activitatea lui culturală şi 
publicistică a fost impresionantă pentru un învățător sătesc. Între anii 
1896-1913, culege folclor din satele muscelene (cântece bătrânești, de dragoste, 
istorice, haiduceşti, de jale, de cătănie, obiceiuri de nuntă, colinde, urături, 
pluguşoare, descântece, balade, legende, ghicitori, snoave, păcăleli și alte 
producţii populare specifice satului românesc) pe care-l publică în 25 culegeri 
de folclor“. Lucrările lui au stârnit admirație din partea lui S. Haret, Al. 
Vlahuță, D. Onciul, N. Iorga sau M. Sadoveanu”. Despre volumul „Cuvântări 
pentru popor“, poetul G. Coşbuc — pe atunci inspector al Casei Şcoalelor — 
scria în martie 1908 următoarele: „Cuvântările d-lui Codin sunt bine rostite, 
clar şi țărăneşte ... Negreşit nu e rău să se spuie şi iarăși să se spuie lucrurile 
folositoare şi acei ce le spun trebuie încurajaţi“??. 

Cel care va constitui întotdeauna mândria învățătorimii muscelene este 
învățătorul lon Mihalache (1882-1963). Născut în satul Goleștii Badii 
(Topoloveni), se va distinge ca elev la Școala normală „Carol 1“ din 
Câmpulung Muscel, terminând studiile în 1901 ca șef de promoție pe ţară. În 
1907 este acuzat „de instigație la răscoală“, arestat de poliția orașului 
Câmpulung și anchetat de parchetele de Muscel şi apoi de Ilfov. iii cu 
titlu definitiv din 1905, participă în 1910 la examenul de înaintare pe loc, 
clasându-se al II-lea pe țară cu media 9,45%. Din aprilie 1911, deţine funcţia de 
preşedinte al Asociaţiei corpului didactic primar din județul Muscel" iar în 
1914, pentru merite deosebite ca dascăl şi în activitatea obştească va fi ales 
preşedinte al Asociaţiei Generale a Învățătorilor din România, funcție deținută 


* Ibidem, dos. 17 / 1902, f. 101-102; dos. 96 / 1903, f. 3; vezi şi S. Haret, Op. cit., p. 88. 

25 Arh. St. Buc., fond M-C.L.P., dos. 96 / 1903, f.3. 

% N. Adăniloaie, Constantin Rădulescu Codin, revizor şcolar de Muscel, în Studii şi articole de istorie, 
LIX, Bucureşti, 1992, p. 133. 

” Trei dintre lucrările sale vor fi premiate de Academia Română. (N. Adaniloaie, Op. cit., p. 133). 

* Arh. St. Buc., fond Casa Şcoalelor, dos. 5 / 1908, f. 98. 

Ibidem, fond M.C.L.P., dos. 272 / 1910, f. 2-4. 

* Ibidem, dos. 624 / 1911, f. 69-70. 

până în anul 1916'!. În războiul pentru reîntregirea neamului românesc „a 
servit cu distincțiune tot timpul numai pe front““?, fiind decorat cu ordinele 
„Mihai Viteazul“, „Legiunea de onoare“, „Sf. Stanislav“, „Coroana României“, 
„Steaua României“ precum şi cu „Bărbăţie şi credinţă“ clasa I, precizându-se: 
„ .-. pentru vrednicia şi curajul care le-a avut în luptele de la Pravăţ“ şi „pentru 
purtarea sa distinsă sub toate raporturile““?. Ca învăţător s-a străduit să facă din 
Topoloveni (în perioada 1903-1924) o comună model. Din inţiativa lui, s-au 
construit prăvălii, hale de carne și peşte, han cu restaurant şi hotel, librărie, 
muzeu, parc public, dispensar şi baie populară. Târgul a fost canalizat și pavat, 
începându-se lucrări pentru dotarea localităţii cu iluminat electric. Mica sa 
proprietate a donat-o, pentru a se înființa un local de școală primară de fete, în 
care funcționează astăzi liceul ce-i poartă numele”. Ion G. Marinescu, profesor 
şi director la Şcoala Normală din Câmpulung, îl caracteriza astfel: „Activitatea 
D-lui Mihalache ca învățător, în modesta şcoală din Topoloveni, a fost dintre 
cele mai frumoase şi admirabile, preţuită de toţi cei care au văzut-o. 
Activitatea ..., pe tărâm social, ca reprezentant al țărănimii şi ca ministru este 
cunoscută de toată țara şi dacă de unii n-a fost prețuită îndeajuns, vremea o va 
așeza la locul de cinste pe care o merită. Ceea ce va rămâne însă nepieritor, 
nesupus nici unei critici, este strădania sa permanentă de a face din Topoloveni 
un sat model..., Mulţi au vizitat acest sat şi au avut fericitul prilej, de a vedea la 
faţa locului, ce poate să înfăptuiască un om bine secundat, ale cărui puteri 
sufleteşti s-au dăruit din plin binelui păturii ţărăneşti... Dacă toți ar înţelege şi 
şi-ar face datoria ca Ion Mihalache, fața satelor noastre s-ar schimba în scurtă 
vreme“, 

Activitatea extrașcolară a învăţătorilor şi încercările lor de a pune bazele 
unui partid politic, care să apere interesele țărănimii, sunt acțiuni care au pornit 
prima dată din judeţele Argeş și Muscel. Toate aceste activități au avut un 
caracter profund patriotic, urmărind printr-o gamă variată de mijloace ridicarea 
economică, morală şi spirituală a satului românesc. 


"! Ibidem, dos. 743 / 1914, f. 1-3. 

2 [bidem, dos. 168 / 1918, f. 289. 

Ibidem. 

4 1.M. Dinu, Figuri de dascăli argeşeni, Complexul muzeal Goleşti, 1991, p. 133. 

* 1.G. Marinescu, Școala normală „Carol 1“ din Câmpulung Muscel. Trei pătrimi de veac de activitate, 
Bucureşti, 1943, p. 383. 


http://cimec.ro 


MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


LICHIDAREA „TREIMII PROPRIETĂȚII“ 
DIN STROEŞTI - ARGEŞ 


NICOLAE P. LEONĂCHESCU 


Nemulțumirea locuitorilor din Stroeşti, jud. Argeș, pentru modul cum se 
aplicase în satul lor Legea Rurală din 1864 era puternică. Ei aveau dreptul, 
conform acestei legi, la 908 pogoane în țarină şi 48.954 stânjeni patraţi pentru 
vatra satului!, dar în 1868 ei primesc numai 559 pogoane 8 prăjini pentru 123 
locuitori? Se rezervase 279 pogoane 16 prăjini pământ cultivabil pe seama 
statului, suprafață ce reprezenta „treimea proprietăţii“. Cu acest prilej se 
creează un imens izlaz de jur - împrejurul satului şi în Șoptana, izlaz pe care se 
vor strădui să-l acapareze satele vecine. 

Pentru a se rezolva criza de pământ cultivabil din Stroeșşti, locuitorii 
acestui sat au declanşat acțiunea de „demolare“ a treimii proprietății. Până în 
1884, din această rezervă funciară fuseseră luate de stroeșteni pe diverse căi 
(împroprietărirea însurăţeilor, rezerva bisericii, pământ vândut definitiv unor 
locuitori etc.) 134 pogoane”, adică 48%. 

Prilejul de a lichida complet „treimea proprietății“ se iveşte cu ocazia 
promulgării, la 8 aprilie 1881, a Legii pentru vânzarea unor părți din bunurile 
Statului . Legea prevedea ca la licitaţie să fie preferat săteanul, nu arendașul, 
iar plata pământului cumpărat să se facă prin rate anuale în termen de 24 ani. 

Stroeştenii se decid să răscumpere în bani dreptul lor asupra pământului 
ce le fusese uzurpat prin vitregiile istoriei. La 14 iulie 1881 ei adresează o 
cerere Administraţiei Domeniilor şi Pădurilor Statului în care solicită punerea 
în vânzare a „proprietății statului“ aflate în Stroeşti. Ei declară solemn 
„unanimitatea locuitorilor comunii pătrunşi de spiritul legii, răspunzând 
solidariceşte unul pentru altu, pata în tot momentul de a cumpăra sub orice 


! N. Leonăchescu — Nândrașu: Stroeşti — Argeş. Documente și mărturii. Vol. 1. Editura Litera, Bucureşti, 
1971 (în continuare: S.A.D. - 1), p. 274. 

1 N. Leonăchescu — Nândraşu: Stroeşti — Argeş. Documente și mărturii. Voi. 1. Editura Scrisul Românesc, 
Craiova, 1981 (în continuare: S.A.D. - 11), p. 171-174. 

» Arhivele Statului Bucureşti. Ministerul Agriculturii. Reforma agrară din 1864, mapa 20 (în continuare: 
A.S.B., M.A. Reforma), f. 102-104, S.A.D. - |, p. 324 şi 337. 

* Monitorul Oficial nr. 11 din 12 aprilie 1881. 

condițiuni din lege toată suma pogoanilor de hrană ale proprietății““. Cei 128 
stroeşteni, care semnează petiția, cer în total 656 ha, fiecare înscriindu-se cu 4 
până la 8 hectare. La urma tuturor se înscrie şi moşierul Nae Gheorghiu cu 8 
ha, care probabil a fost rugat să sprijine acțiunea. 

Solicitanţii aduc drept argument înmulțirea populaţiei şi „lipsa de 
pământ“, menţionând cu obidă că „chiar la delimitarea rurală n-am fost 
satisfăcuţi nici în calitate nici în cantitate de pământu pretins de lege“. 

În lista solicitanţilor nu apare arendaşul Nicolae Vasilescu şi nici copiii 
săi. La 7 august 1881, George N. Vasilescu, fiul arendaşului, cere şi el separat 
să cumpere 100 pogoane. Printr-o altă cerere, fratele său loan N. Vasilescu 
solicită şi el 56 pogoane”. În felul acesta, arendașul N. Vasilescu dorea să 
cumpere 156 pogoane prin cei doi copii ai săi. 

Biroul Vânzărilor din Administraţia Domeniilor constată, la 23 iulie 
1881, situaţia moşiei, arendată cu 2387,60 lei pe perioada 23 aprilie 1878 - 23 
aprilie 1883. 

Pentru soluţionarea cererii stroeştenilor era însă nevoie de actele şi 
planurile moşiei Stroești, care la 23 noiembrie 1883 sunt cerute de la Arhivele 
Statului. Această onorabilă instituție răspunde la 28 noiembrie 1883 că actele 
au fost trimese Administraţiei Domeniilor încă din 25 mai 1882! 

Problema hotămiciei moşiei Stroeşti se soluționase în 1841. Inginerul 
Grigore Pleşoianu ridicase în acel an planul moşiei şi la 28 noiembrie 1841 
întocmise şi hotărnicia ei8, operaţii în care fuseseră antrenate atât autorităţile 
centrale şi locale, precum şi stroeştenii şi vecinii lor. Cunoscutul inginer a fost 
găzduit în casa logofătului Nicolae Matei Năndrașu (1783 - 12 octombrie 1846) 
şi a primit din partea acestuia un ajutor deosebit. | 

Hotărnicia moşiei Stroeşti era cuprinsă într-un dosar cu 28 file care, 
împreună cu planul respectiv, au fost înaintate spre confirmare juridică la 
Judecătoria de Argeş. În această hotărnicie se constatase încălcarea hotarelor 
moşiei Stroeşti de către vecinii lor Mălureni, care cotropiseră mult pământ în 
Lacul Mare, Dealul Viilor şi Şoptana şi de către Marghioala Rasti, proprietara 
moşiei Vîlsăneşti. Aceasta ocupase samavolnic Valea Pivniţei. 

La 26 septembrie 1844, pitarul Nicolae Popescu, ce stăpânea cu embatic 
niște pământ în lunca Costeștilor spre Viîlsăneşti, scotea o copie după această 
hotărnicie, copie aflată astăzi în posesia octogenarului Gheorghe Popescu - 
Drăgoi. 

Problema hotărniciei moşiei Stroeşti este pusă pe rol şi amânată de 
nenumărate ori. La 30 iulie 1843, în prezenţa lui Grigore Pleşoianu şi a unui 


* Arhivele Statului Bucureşti. Ministerul Agriculturii. Serviciul bunuri, 2/1881 (în continuare: A.S.B., M.A. 
Bunuri), f. 2 - 4. 

“ dem, f. 1. 

” 1dem, f. 5. 

* S.A.D. - 1, p. 226-236. 

judecător, căminăreasa Marghioala Rasti recunoscuse încălcarea hotarelor în 
Valea Pivniţii”. Judecătoria trimete la faţa locului nenumărați factori, dar fie 
Marghioala Rasti, fie locuitorii din Mălureni nu vin. Se decide să se facă şi 
hotărnicia moşiei Mălureni, lăsându-se în suspensie confirmarea juridică a 
hotărniciei moşiei Stroeşti. 

La 28 martie 1851, egumenul mănăstirii Bistriţa raporta Departamentului 
Credinței că moșnenii din Mălureni, singurii care nu vroise să declare 
mulțumire pe hotărnicia moşiei Stroeşti, au făcut şi ei hotărnicia moşiei lor şi 
au depus-o la același tribunal spre confirmare'”. 

Trec însă anii, proprietăţile funciare trec de la un stăpân la altul, se 
schimbă procedura juridică şi, în plus, mor unele persoane implicate în 
hotărnicie. Inginerul Grigore Pleşoianu moare în 1856 şi este înlocuit cu 
Costache N. Rîmniceanui!. Marghioala Rasti moare şi ea în 1858. 
Evenimentele politice ca: Revoluţia de la 1848, Unirea Principatelor din 1859, 
Legea secularizării averilor mănăstireşti etc. produc şi ele schimbări în 
structurile administrative care duc la amânarea „formăluirii“ hotărniciei moşiei 
Stroeşti. Documentele acestei moşii trec de la mănăstirea Bistriţa la Arhivele 
Statului din Bucureşti. 

Aplicarea Legii Rurale din 1864 în Stroești impunea fie ridicarea altui 
plan al moşiei, fie folosirea celui existent în arhiva Judecătoriei de Argeș. Se 
pare că locotenentul Nicolae Condeescu, inginerul topograf al jud. Argeş, 
delegat a delimita în 1865 pământul pe care se vor împroprietări stroeştenii, a 
luat la 26 august 1865 planul moşiei Stroeşti din dosarul hotărniciei depus spre 
confirmare “. 

În 1872 problema se repune pe rol şi toți factorii implicaţi caută planul. 
Maiorul N. Condeescu murise în 1873 şi nu a mai putut fi întrebat asupra 
faptului dacă a folosit sau nu planul respectiv în 1865!*. Din analiza faptelor şi 
a factorilor implicaţi, rezultă că planul şi hotărnicia au dispărut pur şi simplu 
din arhiva Judecătoriei de Argeş, luate de cei interesaţi. Aceştia erau moșnenii 
din Mălureni şi Marghioala Rasti. Din 1852, se pare că planul respectiv nu a 
mai fost văzut și prin dispariţia hotărniciei moşiei Stroeşti, cei care stăpâneau 
abuziv terenuri din Stroești rămâneau în posesia lor în continuare, prin forță. 

De aceea, încercările avocaţilor: Fotache Radovici în 1872! Și 
Bădulescu în 1882 - 1885'*; ale directorilor arhivelor: C.D. Aricescu în 187215 


*S.A.D.-1, p. 238; S.A.D. - Il, p. 129 şi 153. 

! A.S.B., Mănăstirea Bistriţa - Vâlcea, dosar 2 p. 2 supliment, 1837 (în continuare: Bistriţa), f. 174. 
" dem, f. 176. 

"2 1dem, f. 486. 

" 1dem, f. 205. 

1 1dem. 

13 S.A.D. -1, p. 329-334 şi 339-340. 

'6 Bistriţa, f. 209. 

şi Bogdan Petriceicu Haşdeu din 189417; a procurorului Tribunalului Argeş din 
Piteşti! etc. nu duc la descoperirea planului. 

Foarte interesant este faptul că despre planul făcut la 7 martie 1868 de 
ing. Pericle Zeuceanu'?, prin care s-a delimitat în mod definitiv perimetrul pe 
care au fost împroprietăriți stroeştenii, nu vorbeşte nimeni şi nici un for nu-l 
cere. Nu cumva, P. Zeuceanu a copiat planul lui Grigore Pleşoianu, şi-a 
pus numele său pe această copie şi a ascuns originalul ? 

La 24 martie 1884, Ministerul Justiţiei anunţa Ministerul Agriculturii că 

„acele acte sunt pierdute mai de mult timp şi nu se poate dovedi din dosarul 
relativ la această hotărnicie nici chiar funcţionarul care le-a pierdut sau care 
le-ar fi sustras din arhivă“20, 

La 17 decembrie 1884, Tribunalul Argeș a amânat confirmarea 
hotărniciei moşiei Stroeşti până la 13 aprilie 1885 „până când statul se obligă a 
face un nou plan şi hotărnicie“? 

Autorul furtului nu se cunoştea =, chiar dacă s-ar şti, delictu este 
prescris“ prin trecerea vremii. 

La 2 / 14 ianuarie 1885 se pune o > rezoluție edificatoare pe raportul 
avocatului Bădulescu din 31 decembrie 1884: „Deoarece această proprietate 
este din cele mici şi care sunt destinate a se vinde, opinia subsemnatului este că 
nu merită facerea de cheltuieli pentru hotărnicie. Prezenta dară, la dosar. B. 
Pancoviceanu“. 

Secretarul general al Ministerului Agriculturii decide, la 16 ianuarie 
1885: „Se vor face lucrări pentru scoaterea în vânzare“. 

Cadrul juridic pentru vânzarea unor bunuri ale statului se completează cu 
legea din 14 aprilie 1884 şi regulamentul publicat în Monitorul Oficial nr. 220 
din 10 ianuarie 1885% 

Această sata: îi stimulează pe stroeşteni care, la 15 februarie 1885, cer 
din nou Ministerului Agriculturii să le vândă în loturi moşia". De această dată, 
petiția este semnată numai de 68 săteni şi aceştia atrag atenţia că nu li s-a 
răspuns la cererea din 14 iulie 1881. 

Mecanismul administrativ se pusese însă în mişcare. La 13 martie 1885, 
inginerul Atanasie Woicieski este trimes la moșia Stroeşti să facă „cuvenitele 
constatări pentru vânzarea ei în corp întreg“ dându-i-se în acest scop „planul şi 
actul delimitării din 1864%. 


1 S.A.D.- 11, p. 180. 

'* Bistriţa, f. 288. 

" A S.B., MA. Reforma, f. 105. 

* Bistriţa, f. 288. 

2! SA.D. -], p. 340. 

2 1dem. 

= A.S.B., M.A. Bunuri, f. 51, 52 şi 64. 
 Idem, f. 10. 

*% Idem, £. 9. 

În urma deplasării la Stroeşti şi a constatărilor făcute, At. Woicieski 
încheie, la 20 iunie 1885, un proces-verbal. Arendașul Nicolae Vasilescu n-a 
vrut să iscălească acest document; l-au semnat primarul Constantin Georgescu 
şi „confinistu moşiei“, Neculae Ciolan. 

Terenul, aflat încă în arendare, se situa pe dreapta râului Vîlsan, spre 
Costeşti, numit „Lunca“ („În Furnici“) şi de la Valea Brazilor până la hotarul 
Vîlsăneştilor și se numea „Suhat“. Pe acesta se aflau cca 3.000 copaci care 
trebuiau prețuiți. Acest teren se da „în parte“ la locuitori: „în dijmă se dă una şi 
una la porumb, eţt.; iar fâneţea, trei arendașului şi 2 închiriatoru; mai se face şi 
dări dă pui de găină de fiecare casă. Islazu, se dă pentru posesiunea vitelor mari 
câte 3,30 iar de vita măruntă câte 1 leu pe an şi cinci zile de lucru de casă. 
Pogonul de cultură, cu 16 lei“2$. Se menţionează de asemenea situația 
„ecaretelor“ statului din vatra comunei: „casele de trei odăi, cuhnie, un grajd, 
un fel de două pătule, toate mai sus — arătate în decadență completă; un 
magasin de madriere singur bun ... moara cu două pietre“. 

În raportul său din 22 iunie 1885 către Ministerul Agriculturii, ing. At. 
Woicieski menţionează terenul pe care-l găseşte propice a fi vândut”. 
Stroeştenii au insistat şi de această dată să se pună în vânzare şi poienile din 
pădure, inclusiv Şoptana, dar inginerul nu a fost de acord „fiindcă ele sunt 
destinate a fi repopulate artificial“ adică reîmpădurite. Planul întocmit este 
trimes, la 26 iunie 1885, la Inspectoratul silvic al jud. Argeş pentru a se face 
estimarea cuvenită a pădurii existente pe terenul propus spre vânzare??. 

Cu prilejul constatărilor făcute de ing. At. Woicieski la Stroeşti 
reisbucneşte violent conflictul dintre arendaş şi săteni. Aflăm de el din 
plângerea arendaşului N. Vasilescu din 4 iulie 1885 către Ministerul 
Agriculturii?, EI arată că inginerul a redus „gura Văii Frumoasa în lărgime de 
patruzeci stânjeni la unul, după îndemnul a doi săteni interesaţi neținând 
nicidecum seamă de desluşirile ce am voit a-i da. Şi ca să pună culme acestei 
condamnabile nepăsări, vădeşte chiar o ostilitate faţă de interesele ce dator era 
a apăra, ținând cont numai de pretențiunile sulevate de cei doi săteni, 
îndemnând ceva mai mult, cu autoritatea d-sale a îndrepta scursura văii în chiar 
vadul morii“. 

Cei doi săteni interesaţi erau frații Gheorghe Petrescu şi Constantin P. 
Costescu - Hogioiu. Acesta din urmă cumpărase fosta vatră a morii și cerea 
îndreptarea Văii Frumoase, propunere pe care inginerul o acceptase. 

Reclamaţia arendașului este trimisă la 6 iunie 1885 subinspectorului 
silvic spre constatare şi raportare. La fața locului vine guardul general Apostol 


% 1dem, f. 23 şi 39. 
“ 1dem, f. ||. 
% 1dem, f. 12. 
» jdem, f. 13, 

Demetrescu care întocmește un plan de situație“ a zonei în litigiu și un raport 
detaliat”!. Din acesta aflăm că din totalul de 7 pogoane ce trebuia să aibă în 
vatra satului „proprietatea“ adică statul şi deci, arendaşul, la data anchetei 
stroeştenii luaseră prin cumpărare şi pentru şcoală $5 pogoane 20 prăjini 49 
stânjeni patraţi. Moara rămăsese practic fără teren şi arendaşul închisese în fața 
ei o porțiune din Valea Frumoasă, la vărsarea ei în râu. Peste vale, C. Costescu 
cumpărase fosta vatră a morii şi cerea îndreptarea văii şi până la urmă o obţine. 

lată că, de fiecare dată când pot, stroeştenii acționează şi în sensul 
organizării şi sistematizării teritoriului şi satului, în sensul îmbunătățirilor 
funciare. 

Lupta împotriva arendaşului o duceau acum oameni instruiți. Constantin 
P. Costescu - Hogioiu (1856 - 3 noiembrie 1929) absolvise în 1877 Seminarul 
din Curtea de Argeş'?. El va lucra ca învățător la Bădiceni (22 februarie 1884- 
septembrie 1899) şi la Stroești (septembrie 1899-1 octombrie 1902). 
Demisionează din învățământ şi se va ocupa de arendarea bunurilor mici 
(moara), a pădurilor şi poienilor din pădurile Stroeştilor. Va fi multă vreme 
primarul comunei Stroeşti. El a avut aceeaşi evoluţie ca şi tatăl său, Petre loan 
Hogioiu: învăţător şi apoi primar în Stroeşti. lată cu ce oameni instruiți trebuia 
să lupte arendaşui Nicolae Vasilescu! 

La 9 septembrie 1885, subinspectorul silvic G.G. Vlădescu raporta 
Ministerului Agriculturii, în urma expertizei făcute la Stroeşti, că „terenul după 
proprietatea Stroeşti, în mare parte, este de calitate mediocră şi se poate vinde 
de veci cu 160-170 lei pogonul““. EI propune ca terenul ce se va vinde să se 
delimiteze de pădurea dinspre răsărit a statului prin linii drepte, propunere care 
se aprobă la 12 septembrie 1885. La 16 septembrie 1885 i se dă dezlegare lui 
G.G. Vlădescu din Piteşti să delimiteze pădurea în acest sens*, iar la 17 
octombrie şi 4 noiembrie 1885 i se cer noile constatări şi delimitări ale pădurii 
din zona Stroiasca supusă vânzării”. 

Preţul pădurii din zona vizată a fost estimat de guardul general Apostol 
Demetrescu. El întocmeşte o situaţie provizorie la 9 septembrie 1885 şi un act 
estimativ la 13 noiembrie 1885% din care rezultă că în „Suhat“ erau 3.736 
goruni, 118 fagi, 76 plopi, 4 mesteceni, 13 tei, 7 carpeni şi 2 cireși iar în 
„Lunca“ Vîlsanului erau zăvoaie de anini, aluni şi mesteceni, totul fiind evaluat 
la 6.326,10 lei. 

La 14 decembrie 1885, Comisia Permanentă a Ministerului Agriculturii 


* 1dem, f. 22. 

"! dem, f. 2]. 

"1 Gheorghe C. Marinescu: Seminarul din Curtea de Argeș. 1836-1936. Tipografia ziarului Universul. 
Bucureşti, 1936, p. 65-82. 

A S.B., M.A. Bunuri, f. 16 şi 40. 

* dem, £. 18 şi 19. 

* jdem, f. 20. 

* 1dem, f. 17 şi 25. 

analizează rapoartele ing. At. Woicieski şi ale guardului G.G. Vlădescu şi 
propune ca cele două trupuri de moşie, în întindere totală de cca 177 ha să se 
pună „în vânzare în corp întreg şi în total espusa moşie, reservându-se pe seama 
statului pădurile cu terenul lor și zonele necesare conservării... precum şi 
drumurile de comunicaţie și esploatare““7. Această propunere este aprobată de 
ministru la 28 decembrie 1885. 

Încurajați, stroeştenii fac o nouă cerere", la 28 martie 1886, către 
Ministerul Agriculturii prin care cer punerea în vânzare a proprietăţii din 
Stroeşti a statului „pe care noi, obştea satului, ne-am hotărât s-o cumpărăm în 
loturi mici... căci dispunem acum, din sudorile noastre, de mijloace materiale 
ca să o putem procura prin cumpărătoare“. Cererea este semnată de 113 
stroeşteni în frunte cu preotul Constantin Teodorescu (5 mai 1845-27 martie 
1896) şi în ea se referă şi la condiţiile avantajoase din noua lege. 

În săidesie la 5 aprilie 1886, se promulgase o nouă lege a vânzării unor 
bunuri ale statului în care se admiteau şi loturile mici, iar condiţiile de plată 
erau mai avantajoase. Legea va fi publicată în Monitorul Oficial nr. 14 din 18 
aprilie 1886. 

Arendaşul pierde teren. Are și neşansă. La 25 martie 1886 moare subit 
locuitorul Grigore Stoica, în timp ce mânca la masa arendaşului. George Petre 
Hogioiu îl denunţă pe arendaș, că „moartea i-a provenit din multă băutură ce i 
s-a dat de numitul arendaș““. Evenimentul este anunţat în presa locală și 
centrală şi au loc cercetări. După autopsia cadavrului, se stabileşte cauza 
decesului: „apoplexie la creieri“, dar cauza imediată a apoplexiei a rămas 
necunoscută. Arendașul a trebuit însă să piardă timp cu acest caz, fiind blocat 
în sat, timp în care stroeştenii acționau, speculând toate greşelile arendașului. 

Scoaterea la licitație a moșiei se stabileşte pentru ziua de 19 mai 1886. 

Delegații obştii din Stroeşti: Gheorghe Ceauşescu, lon Popa Tudor și 
Gligore Toteanu cer la 1 aprilie 1886 ca vânzarea să se facă după noua lege. 
Inadvertenţele de datare trebuie puse pe seama folosirii stilului vechi de către 
stroeșteni în raport cu folosirea stilului nou de către autorități. Legea din $ 
aprilie 1886 (stil nou) era cunoscută de stroeşteni la 28 martie şi | aprilie 1886 
(stil vechi), date care în stil nou erau 9 respectiv 13 aprilie 1886. 

Delegații aleşi de sat aveau cunoscuţi în Capitală. Gligore Toteanu îl 
avea pe fiul său Costică Gr. Toteanu, antreprenor de lucrări de instalații şi pe 
fiica sa Elisabeta, intimă prietenă cu Radu Rosetti, Leonache N. Năndrașu îl 
avea pe fratele său Toma, lucrător la Serviciul de iluminare cu gaz al 
Bucureștilor etc. În plus, fotograful loan Nicolescu originar din Vîlsăneşti, 
numit „prietenul colibei“, avea acces la ziarul Telegraful şi în unele cercuri 


” ldem, f. 26. 
% 1dem, f. 30 şi 38. 


* Dorința Argeşului nr. 8/3 aprilie 1886; Monitorul! judeţului Argeș nr. 2/5 aprilie 1886; Telegraful din 9 
aprilie 1886, p. 2. 

aristocratice. De aceea după cum vom vedea, ziarul Telegraful apără interesele 
stroeştenilor, care au utilizat toată gama disponibilă de intervenţii, presiuni, 
amenințări etc. pentru a cumpăra pământul şi a scăpa de arendaş. 

Cererea lor din | aprilie 1886 se înregistrează într-un tabel centralizator 
spre a fi supusă Consiliului de Miniştri. La 16 aprilie 1886 se ştia că „moșia 
Stroeşti este scoasă în vânzare în corp întreg pentru ziua de 19 mai 188640. Ca 
să fie siguri că nu vor fi neglijaţi, la 2 aprilie 1886 stroeştenii, 110 la număr, cer 
direct Preşedintelui Consiliului de Miniştri ca moşia să se vândă în loturi mici, 
scop în care ei au „adus banii, a-i depune la Casa de Depunere şi 
Consemnaţiune în Bucureşti““!. Ei se tem să nu întâmpine „obstacolu pe care 
l-a întâmpinat în rândul trecut locuitorii Costeşti, din cătunul vecin care, deşi 
strânseseră banii pentru a concura la cumpărătoarea acelei moşii, au fost însă 
înpiedicaţi de către cei amatori şi influenţi în localitate şi opriți tocmai în ziua 
când voiau să pornească la Bucureşti, aşa că moşia pe care putea să se 
înproprietărească sute de familii de săteni a fost licitată şi cumpărată de un 
singur capitalist“. 

Acest moșier era Niţă Folescu din Slătioarele jud. Argeş care, la 
supralicitația din 18 octombrie 1885, a cumpărat 278 ha din moşia Costeşti 
(Muscelul Costeştilor) cu 91.000 lei, lăsând locuitorii fără pământ. EI va primi 
titlul definitiv de proprietate la 11 iunie 1901, după achitarea întregii sume. 

Deoarece licitația se fixase la 19 mai 1886, toate părțile se pregătesc. 
Valoarea minimă de licitare se stabileşte, orientativ, astfel“2: 





Arenda pe perioada 1883-1888 ........... muiere 2.090,00 lei 
Arenda pe perioada 1878-1883 ...............eeeeneeneerenconeeee 2.387,60 lei 
Arenda pe perioada 1873-1878... eennennenceeeezaaza 3.590,30 lei 

Total css ctg cas ăia sasea a dai 8.067,90 lei 


Media arenzii pe o perioadă de 5 ani a fost de: 
8.067,90 lei: 3 = 2.689,30 lei 
care este înmulțită cu 15: 
2.689,30 lei x 15 = 40.339,50 lei 
La această sumă se adaugă prețul pădurii, rezultând 
40.339,50 + 6.326,10 = 46.665,60 lei 

Prețul reprezenta deci arenda pe 75 ani. 

La 12 mai 1886, cei 112 stroeșteni semnează o procură prin care îl 
autorizează pe Ioan Popa Tudor să liciteze î în numele lor „până la cifra de bani 
ce va crede dânsul că trebuie dată'“”. 

Licitaţia se ţine într-adevăr în ziua de 19 mai 1886. În Foaia de licitaţie”! 


“ ASB,, M.A. Bunuri, f. 29. 
"SAD. -Il, p. 175-177. 
“SAD. 11, p. 77. 

* A S.B., M.A. Bunuri, f. 43 şi 67. 
* Idem, f. 41. 

se menționează că se vând două corpuri de moşie (Lunca şi Suhatul) în 
întindere de cca 177 ha, din Fare 25 pogoane zăvoi. Garanţia provizorie pentru 
înscrierea la licitație a fost de 4.180 lei (cca 10%), plătită de delegatul 
stroeştenilor în termenul cerut. Mersul licitaţiei a fost mult mai simplu decât se 
prevestea. Un oarecare, C. Negulescu, licitează cu suma de 38.000 lei şi apoi 
„loan Popa Tudor cu locuitorii, 39.550 lei“. Licitaţia s-a oprit aici, stroeştenii 
adjudecându-și terenul la uh preț avantajos pentru ei. Este mai mult decât 
evident că licitatorul C. Negulescu era un prieten al stroeştenilor care a licitat 
de formă! 

În această fază intervine şi arendașul care „face toate încercările 
putincioase ca să ne desbine sau să ne îngreueze, ca acea pătrime, pentru a nu o 
putea să o cumpărărh noi“, după cum declară stroeştenii la 12/24 mai 1886%. 
La această dată, stroeştenii ceruseră primului ministru ca să plătească „în loc de 
a patra parte înainte, numai a zecea parte, singurul mijloc de a plăti în termen 
prima rată“. Ei nu mai vedeau „scăparea din mâinile unui speculator ce ne-a 
speriat prin stoarcerile ce de 34 de ani ne-au făcut, sărăcind o parte din noi, 
decât cumpărându-ne moşia“, Acest „cumpărându-ne“ arată că stroeştenii 
considerau moşia a lor. 

Plata înainte a unui sfert din prețul moşiei era o prevedere a legii vechi. 
Grupul de stroeşteni care semnează cererea este format din 15 persoane printre 
care: Constantin Costescu, Toma lonescu, loan Popa Tudor, Constantin 
Georgescu, Ion G. Toteanu, Ion I. Micuţ, Niculae Căvescu, Nică Din Baciu etc. 

La 20 mai 1886, delegații: Grigore Toteanu şi loan Popa Tudor se 
adresează din nou primului ministru cu rugămintea de a aproba licitația „pe 
seama obştii satului Stroeşti““. În această cerere răzbate o nelinişte: prin 
stăruința arendaşului s-a trecut în partea statului ambele prunduri ale Vilsanului 
„în tot lungul comunei precum și zăvoaiele cu întreaga albie, topilele pe unde 
topim cânepa ... vadurile unde adăpăm vitele și chiar drumurile“. În 
eventualitatea că acestea se vor arenda din nou de către Nicolae Vasilescu, 
stroeştenii se vedeau baricadaţi în sat, fără drept la râu. 

„Noi, 200 familii, care am contribuit cu sângele fiilor noștri la 
recîştigarea independenţei statului“ declară ei solemn, o „să devenim robi ai 
unui singur capitalist“. 

Precedente existau. Ca să spele la râu, stroeştenii trebuia să-i dea 
arendașului plată; ca să topească la râu cânepa, trebuia să se învoiască cu el; 
pentru adăparea vitelor în râu, plăteau etc. Când nu exista învoială prealabilă cu 
arendașul, acesta confisca „după cum s-a întâmplat la mai mulţi săteni dintre 
care sunt: Grigore Toteanu, G. Popa Tudor, Leonache Niculae şi alții cărora 
nici până astăzi nu li s-au napoiat cânepa“. 


+ 1dem, f. 44. 
“ Idem, f. 45. 

Teama stroeştenilor nu este împărtăşită de autorități care, la 26 mai 1886, 
pun cererea „la dosar; moșia fiind adjudecată asupra locuitorilor“. 

Se pare că arendaşul n-a ştiut data fixată pentru licitație sau a fost indus 
în eroare. Către sfârşitul lunii mai 1886, el acţionează putemic în București 
spre a se anula licitația. Alarmaţi, cei 111 stroeşteni cer din nou primului 
ministru, la 2 iunie 1886, să aprobe licitaţia“. Ei aflaseră „din svon public că 
cei ce ne voesc răul a scos vorbe că din nou se va pune în licitațiune“. Cu trei 
luni înainte se aflase de licitaţie şi o reeditare a ei ar fi fost „o nenorocire şi 
ruină“ pentru stroeşteni. 

Ei erau decişi să plătească şi a patra parte înainte, dacă nu li se aproba 
cererea din 12/24 mai 1886 de a plăti numai 10%. „Speriaţi de cele ce am: 
suferit, vom da tot ce avem numai pentru a ne desrobi odată din robie, trăind 
material“. 

Petiţia stroeştenilor din 2 iunie 1886 este impresionantă şi prin faptul că 
ei încearcă să prevină în scris svonurile care circulau şi care aveau un substrat 
real. „Orice insinuaţiuni s-ar mai face, pentru a forma părerea că s-ar putea 
dobândi o sumă mai mare, nu sunt decât simple-şicane“. Ei au declarat atunci 
că „noi găsindu-ne bine organizați, putem face față lucrurilor“. 

Şi totuşi! Preţul moşiei se estimase la 46.665,60 lei iar stroeştenii 
dăduseră la licitaţie numai 39.550 lei. Ori lucrurile nu puteau rămâne aşa. Acest 
lucru este adus la cunoştinţa stroeşteanului loan Popa Tudor. În baza procurei 
ce avea, acesta oferă, la 5 iunie 1886, Ministrului Agriculturii suma de 47.000 
lei „pentru vânzarea moșiei Stroeşti adjudecată asupra noastră“ şi cere 
confirmarea vânzării. Licitaţia ţinută era un argument, nu însă decisiv! 

La 7 iunie 1886 arendaşul Nicolae Vasilescu oferă suma de 50.000 lei*? 
şi se grăbeşte să depună 2.500 lei la Casa de Depuneri, cerând confirmarea 
vânzării asupra lui sau o nouă licitaţie ! 

Consiliul de Miniştri analizează situaţia în şedinţa din 13 iunie 1886 şi a 
decis ca cele 177 ha „să se vândă în loturi mici la locuitori“S. Victoria 
stroeştenilor era ca şi asigurată. Se iau măsuri pentru parcelare, scop în care la 
23 iunie 1886 Ministerul Agriculturii îl angajează prin contract pe ing. Spiridon 
Demetrescu“. Parcelarea urma a se face în loturi de 5 ha, plata lucrărilor 
prestate de inginer fiind de 2 lei/ha. 

Spiridon Demetrescu, absolvent din 2 martie 1855 al secţiei forestieri a 
Şcolii de Poduri și Şosele din București, se deplasează imediat la Stroeşti şi 
începe lucrările de întocmire a planului de situație şi a parcelărilor luând cu el 
planurile prealabile întocmite de ing. At. Woicieski în 1885. Locuitorii îl ajută, 


+ dem, f. 46 şi 66 - 
 1dem, f. 47 

“ 1dem, f. 48 şi 49 

% ldem, f. 53. 

*! Idem, f. 51, 52 şi 64. 

dar acum încep să se răzbune şi să greşească. Intră în livezile şi fânețele 
arendaşului cu ocazia măsurătorilor şi-i produc pagube. 

Arendașul, înspăimântat, se plânge prefectului și, acesta, printr-o 
telegramă anunță Ministerul Agriculturii la 11 iulie 1886 cerând „amânarea 
măsurătoarei până după coasa fânului““?. Nicolae Vasilescu anunţă și direct 
Ministerul Agriculturii, la 14 iulie 1886, arătând că fânețele „sunt supuse unui 
adevărat vandalism“ şi cere amânarea măsurătorilor până după coasa fânului, 
cerere care i se aprobă”. 

Greşeala stroeștenilor i-a costat iar amânarea măsurătorilor, pe care ei au 
interpretat-o ca oprire a lor, i-a făcut să intre în panică. Dintre ei s-au prezentat 
câţiva la redacţia ziarului Telegraful și au cerut sprijin. Aşa se face că la 23 
iulie 1886 Telegraful adresa ministrului Domeniilor o notă prin care cere 
explicaţii asupra „ordinului de revocare a măsurătorii moşiei“. Ziarul atrage 
atenţia „să nu se împiedice această vânzare“ şi menţionează că deţine 
„informaţiuni desluşite în această privinţă“ pe care, la nevoie, le va publica. Era 
un fel de şantaj public ! 

Măsurătorile se reiau şi, în septembrie 1886, ing. Spiridon Demetrescu 
depune memoriul de delimitare“ și „Planul topografic al parcelărei moșiei 
Stroeşti din județul Argeşi. Ridicat și desemnat de ingineru hotarnic Spiridon 
Demetrescu. Anul 1886“. Planul este desenat la scara 1: 5000. 

Terenul vândut este parcelat în 34 loturi de câte 5 ha. În afara acestor 
loturi, statul mai poseda în Stroeşti: cinci zăvoaie, conacul moșiei, moara şi 
pădurea. Șeful Circumscripţiei a VI-a Silvică, A.T. Țînţăreanu, face o nouă 
evaluare a preţului arborilor existenţi pe fiecare lot în parte, evaluare pe care o 
depune la 11 decembrie 1886 la Ministerul Agriculturii“. Materialul lemnos de 
pe loturi costă de la 4 lei (lotul nr.1) la 789,50 lei (lotul nr.34). La 8 ianuarie 
1887 se stabileşte prețul de vânzare definitiv luându-se drept bază arenda de 
2.090 lei din perioada 1883-1888 și ştiind că se vindeau 172 ha. Calculul s-a 
făcut astfel: 

2.090 lei: 172 ha = 12,15 lei/ha 

Preţul unui lot se calcula înmulţind acest preţ unitar cu 20 şi cu suprafața 
lotului şi rezultatul se aduna cu prețul materialului lemnos. Se pare deci că prin 
vânzare se recupera arenda pe timp de 100 ani. 

Vânzarea în loturi se anunță în Monitorul Oficial nr. 251 din 14 februarie 
1887 şi primăria comunei Stroeşti o aduce la cunoştinţa celor interesaţi. La ? 
martie 1887 se încheie un proces-verbal în care stroeştenii, 89 la număr, 
semnează că au luat cunoştinţă de condiţiile vânzării şi de prețurile loturilor 


* dem, f. 58. 

* idem, f. 59. 

* 1dem, f. 86 şi 91. 

* Arhiva Primăriei com. Siroeşti. 
% A S.B., M.A. Bunuri, f. 85 şi 87. 

„destinate a se vinde de veci locuitorilor români cultivatori de pământ, 
învățători şi servitori bisericeşti care n-au pământ sau care, deşi au, însă mai 
puțin de cinci hectare, singurii în drept a cumpăra asemenea loturi“, 

Încă de la 24 februarie 1887 stroeştenii înaintaseră la prefectura județului 
cereri în care specificau ce lot doresc să cumpere. Primul care semnează 
procesul verbal este Lionache Neculăescu (Leonache N. Năndraşu), urmat de 
Constantin Costescu, preotul C. Teodorescu, “Grigore S. Toteanu (183 8- 
5 decembrie 1913) etc. În acelaş timp, în Bucureşti se rezolvau o serie de 
probleme legate de această vânzare. La 31 martie şi la 12 mai 1887, loan Popa 
Tudor cere restituirea celor 4.180 lei depuşi drept garanţie la licitație, precum şi 
procura“. 

Ministerul Agriculturii îl deleagă pe inspectorul silvic C. Al. Orăscu în 
comisia de vânzare a loturilor**, semn că procedurile erau avansate. 

Arendaşul însă mai spera să cumpere şi el pământ în țarina stroeştenilor! 
Pentru a-l desființa moral şi a-l reduce la tăcere, stroeştenii organizează 
publicarea unui material demascator în Telegraful. 

Sub titlul: „Scrisori din ţară. Corespondenţă particulară a ziarului 
Telegraful. Stroeşti, 25 mai“ şi sub semnătura unui corespondent neidentificat 
„X“, ziarul Telegraful“ publică un necruţător rechizitoriu al comportamentului 
arendaşului din Stroeşti. Articolul, de mare întindere, analizează caracterul, 
înfăţişarea, comportamentul social, familia etc. prezentând imaginea unui 
arendaș hidos în tot ceea ce-l priveşte. „Dacă planul topografic îl împiedică în 
întinderea curselor la săteni şi în speculațiuni, să pune de-l fură şi de 20 de ani 
ține în stăpânirea sa pământul sătenilor cu râul și prundul de răsărit“. 

Descrierea este cumplită: „Lacom până la desgust; cumplit de avar cu ai 
săi; despot în familie ... coliba sa e model de necurățenie, neglijență şi de 
sălbater gust“. 

Articolul din Telegraful nu-l împiedică pe arendaș să-şi facă jocul şi 
să-şi urmărească interesele ! La 11 iulie 1887, Nicolae Vasilescu se adresează 
Ministerului Agriculturii argumentând, din punctul lui de vedere, că parcelarea 
nu este cea mai bună soluţie, prevestind că se va distruge pădurea şi „coastele 
se vor preface în râpi“. El se vrea apărătorul generaţiilor viitoare: „Dacă aceste 
pământuri se sfărâmă şi se împart de acum, apoi ce e de făcut şi ce va împărți 
viitorimea, căci pentru locuitori dacă au pământ peste trebuinţă să nu credeţi că 
le-ar fi de folos, ci din contra““!. 

La rândul lor, 69 de stroeşteni cer la 29 august 1887 Ministrului 


“ dem, £. 9% şi 113. 

% dem, f. 97 şi 106. 

* Idem, f. 104. 

“ "Telegraful, Anul XVIII, nr. 4474 din 27 mai 1887, p.2 şi 3. 
* A S.B., M.A. Bunuri, f. 107. 

Agriculturii să trimită Comisiunea de vânzare cât mai urgent“?. 

Comisia formată din: C. Al. Orăscu, inspector silvic şi I. N. Radileanu, 
membru al Comitetului Permanent, se deplasează la Stroeşti unde rămâne 5 zile 
(15-19 septembrie 1887). Li se pune la dispoziţie de către prefectul G. Micescu 
şi tabelul centralizator, întocmit în august 1887, cu numele a 84 locuitori din 
Stroeşti care optează pentru unul sau două loturi, menţionând şi numărul lotului 
respectiv din planul lui Spiridon Demetrescu %. În rândul solicitanţilor este 
înscris şi preotul Ion Stroescu (popa Onu Olărescu) din Zărneşti care dorea să 
cumpere loturile nr. 1] şi 12. 

Din procesul verbal“ încheiat la 17 septembrie 1887 de către Comisia de 
vânzare se deduce modul cum s-a desfășurat operaţia. La 15 septembrie s-a 
procedat la verificarea titlurilor locuitorilor și în ziua de 16 septembrie 1887 s-a 
„procedat la vânzarea celor 34 loturi ale moşiei prin tragere la sorț, în prezența 
cumpărătorilor, fiind mai mulți amatori pentru fiecare lot“. După precizarea 
celor 34 titulari, li s-a dat termen 3 zile ca să plătească „zecimea valorii 
loturilor, taxele de timbru şi de înregistrare“ şi să prezinte dovezile, operaţie pe 
care stroeștenii au făcut-o imediat. 

Întors în Bucureşti, simultan cu depunerea lucrării complete referitoare la 
vânzare, C. Al. Orăscu cere la 22 septembrie 1887 să i se achite 160 lei, diurna 
pe 5 zile și cheltuielile de transport“. Lui I.N. Radileanu i se dă 100 lei, diurna 
pe cele 5 zile cât timp a fost la Stroeşti. 

Ziua de 16 septembrie 1887 a fost o zi memorabilă în istoria Stroeştilor. 
Din 84 solicitanți, sorții au ales 34 capi de lot. Din rândul acestor fericiţi, 
lipsesc: loan Popa Tudor, Leonache N. Năndrașu, Grigore Toteanu, popa Onu 
Olărescu - Stroescu etc., care fuseseră în primele rânduri ale creatorilor acestei 
frumoase pagini de istorie. 

Obştea satului a găsit o soluție şi pentru cei care nu au ieşit la sorţi. S-au 
asociat pe un lot de 5 ha câte 2-5 stroeşteni, pe criterii de rudenie. Actele se 
făceau pe capul de lot, dar plăteau toți ratele. Această soluție a dat satisfacție 
multor nemulțumiți. 

Loturile erau de 5 ha, cu excepţia ultimului lot nr. 34 care avea 6 ha 
7280 m?. Preţul lor varia între 1.219 lei (lotul nr.1) şi 2.424 lei (lotul nr. 34)%. 
Cele 171 ha 9366 m? s-au vândut cu 49587,98 lei plătibili în rate timp de 24 
ani. 

La 21 septembrie 1887 arendaşul Nicolae Vasilescu face şi el o cerere la 
Ministerul Agriculturii prin care cere să i se vândă douăsprezece loturi 
(nr.1-12) sau să i se vândă toată moşia cu 60.000 lei pe care-i poate achita pe 


2 dem, f. 109, 111 şi 112. 
5 dem, f. 124 şi 136. 

“4 [dem, f. 122. 

“5 ]dem, f. 114 şi 115. 

loc“. De la el aflăm un lucru ce face senzație: stroeștenii „nedispunând de nici 
o avere, au fost constrânși a împrumuta, cu ipotecă închipuită, chiar garanția 
de la Creditul Agricol“. Iată o lovitură magistrală! Au ipotecat ceea ce vor avea 
şi au luat de la Creditul Agricol banii pentru garanție! Cererea arendaşului 
rămâne fără urmări. 

La 14 noiembrie 1887, şeful Biroului vânzărilor raportează Ministrului 
Agriculturii rezultatul vânzării şi solicitarea arendaşului. Secretarul general, G. 
Manolescu, „confirmă vânzarea asupra locuitorilor conform cu încheierea 
comisiunii“. 

Cumpărătorii sunt obligaţi să mai plătească 3 lei/ha în timp de 3 ani, 
reprezentând taxe pentru acoperirea cheltuielilor făcute cu măsurătoarea, 
parcelarea, vânzarea etc. 

Punerea în posesie se fixează pentru luna martie 1888 când urma a fi 
chemat și ing. Spiridon Demetrescuf&. 

Vânzarea este comunicată la 27 noiembrie 1887 de către Biroul vânzări 
atât Serviciului Hotărnicii, cât şi Serviciului Arendări pentru a se urmări 
lichidarea la 23 aprilie 1888 a socotelilor cu arendașul N. Vasilescu, a se pune 
locuitorii în posesie şi a se vinde ca bunuri mici: cele 5 zăvoaie cu locul lor, 
casele proprietăţii şi moara“. 

Arendaşul încă mai spera! La 8 decembrie 1887 el cere Ministerului 
Agriculturii să-i vândă loturile nr.1 şi 2”. Îşi mobilizează şi familia: o cerere 
similară face loan N. Vasilescu pentru cumpărarea loturilor nr. 3 şi 4, 
Constantin N. Vasilescu pentru loturile nr. 5 şi 6 şi Gheorghe N. Vasilescu 
pentru loturile nr. 7 şi 8. Toate cererile sunt înaintate în aceeaşi zi” şi rămân 
fără rezultat. 

Punerea în posesie s-a făcut în primăvara anului 1888. La 1 aprilie 1888 
primăria comunei Stroeşti informa subprefectura că ing. Spiridon Demetrescu a 
făcut în noiembrie 1887 materializarea pe teren a hotarelor ce delimitau loturile 
de 5 ha'?. Transportul și lucrarea făcută de inginer au fost plătite de locuitori 
direct acestuia, ceea ce reprezenta un abuz. 

Loturile astfel delimitate de Sp. Demetrescu au fost remăsurate de noii 
proprietari şi au început să apară proteste şi reclamaţii la adresa inginerului. 
Chemat din nou la fața locului spre a termina lucrarea conform legii, el a scris 
locuitorilor să contribuie a-i plăti cheltuielile de transport şi de altă natură. 

La 9 aprilie 1888, primarul Constantin Georgescu cerea printr-o 
telegramă adresată Ministerului Agriculturii „trimiterea de urgență a 


% A S.B., M.A. Bunuri, f. 120. 
% 1dem, f. 126, 128 şi 133. 

“ S.A.D.- 1, p. 348 şi 349. 

inginerului Dumitrescu a ne pune în posesie, căci rămânem fără arătură“”. 


Autorităţile de la nivelul Prefecturii Argeş, Ministerului Agriculturii etc. 
îi cer lui Sp. Demetrescu la 11, 14, 27, 30 aprilie şi 7 mai 1888 să se prezinte la 
Stroeşti să-şi termine lucrarea". El este ameninţat cu rezilierea contractului 
„atrăgându-i-se totodată luarea aminte că nu e drept a cere nici o plată 
deosebită de la locuitori pentru acea lucrare“. 

Subprefectul S. Nanoescu anunţa neliniştit prefectura la 27 aprilie 1888 
că „s-au ivit neînțelegeri între locuitori, care poate degenera în scandaluri“”?. Şi 
într-adevăr, conflictul dintre locuitori a luat mari proporții. 

Conflictul a avut la bază incorectitudinea inginerului Spiridon 
Demetrescu care „înșeală pe țărani şi cine-i da şi lui câte 2 sau 3 napoleoni îi da 
pământul cel mai bun şi mai mult““S. Conflictul este alimentat şi de lăcomia 
preotului Constantin Teodorescu şi a rudelor sale. Ziarul „Lupta“ apreciază 
conflictul drept o autentică răscoală, ale cărei detalii au fost analizate în 
literatura ştiinţifică de specialitate”. 

Văzând că ing. Sp. Demetrescu nu vine la Stroeşti şi pentru că lucrările 
agricole de primăvară trebuiau începute, stroeştenii au ieşit la câmp. Ei nu s-au 
înţeles pe hotare care erau marcate prin movile aflate la distanţe mari, pe teren 
accidentat şi chiar împădurit. Problemele cele mai grele au fost în Luncă unde 
rudele preotului C. Teodorescu s-au dovedit lacome dar „țăranii în frunte cu 
şeful de garnizoană Badea, care e finul popii, se răscoală şi pune să are pe unde: 
ştia că li se cuvine“. 

La solicitarea autorităţilor este chemată la Stroeşti armata și prin tactul 
ofițerului Ion Pârvulescu s-a aplanat conflictul fără vărsare de sânge. 

Unul dintre nemulțumiți, Niculae Ciolan, capul lotului nr. 18, înaintează 
Ministerului Agriculturii o plângere la 16 mai 1888 din care aflăm şi alte detalii 
ale conflictului'?. 

În ziua de duminică 8 mai 1888 ing. Spiridon Demetrescu a venit la 
Stroeşti şi a reînceput măsurătoarea loturilor pe teren, de la lotul nr. 1, dând 
fiecăruia câte $ ha. La lotul nr. 18, aflat la capătul dinspre Costeşti al „Luncii“, 
a rămas un teren pieziş, slab productiv, ca de 4,5 ha, împins spre locurile 
Costeştilor. EI se plânge că acest loc „nu face nici jumătate de preţ“. 

Niculae Ciolan este şi ironic: „De dreptate nu mai vorbesc, că pe aici nu 
s-a arătat de nu se ţine minte“. Aceasta, pentru că în Stroeşti „sunt oameni care 
au pământ după Legea Rurală, au mai luat ca însurăţei încă 7 pogoane, acuma 


” 1dem, f. 167. 

" dem, f. 160, 162, 164 şi 165. 

“5 dem, f. 161. 

“ Lupta din 22, 23, 27-28 aprilie 1888; S.A.D. - 1, p. 352-354. 

”! Gheorghe Deaconu — Răscoala de la 1888 a stroeştenilor. Studii şi Comunicări. Muzeul orăşenesc Curtea 
de Argeș, 1980, p. 55-60; Deaconu, Gh.l. — Răscoala locuitorilor din Stroeşti din aprilie 1888. 
Comunicare la a 2-a sesiune științifică de vară „Stroeşti-Argeș", 28-29 iulie 1973. 

ca cumpărători li s-a mai cuvenit iar 10 pogoane“. 

Bietul om! Visa tot timpul la lotul său n;-. 18 „dar vis a rămas, căci 
săracul nici în ziua de praznic n-are parte. Toate jalbele locuitorilor din Stroeşti 
şi toată cearta dintre ei s-a stins acuma; pricina era se vede nenorocitul lot ;8, 
ca şi plapoma lui Nastratin. Acum s-au împăcat“. 

Inginerul reuşeşte însă să-i împace, inclusiv pe Niculae Ciolan. La 27 
mai 1888 el a încheiat un proces-verbal în care menţionează că „am aplicat pe 
facia pământului planul de parcelare al loturilor ... am predat fiecăruia 
cumpărător de lot, după cum se vede din registru format în parte pe.ntru acesta, 
titlurile provizorii ... şi câte un mic plan făcut aparte pentru fiecare lot“. Cu 
excepţia unui singur lotaş, Gheorghe Baciu, capul lotului nr. 29, toţi ceilalți 
capi de lot, inclusiv Niculae G. Ciolan, au semnat atât tabelul cât şi procesul 
verbal, menţionând şi în scris „sunt mulțumit“. Decesul lui (3heorghe Baciu a 
făcut ca toate problemele legate de lotul nr. 29 să le preia fiul său, Nicolae Gh. 
Baciu. 

Cu acest prilej s-au făcut mușuroaie din 50 în 50 m, dar nu s-au putut 
trage brazde de delimitare cu plugul din cauza terenului accidentat, a copacilor 
şi a buturilor. 

Subprefectul menţiona la | aprilie 1388 că inginerul „ceea ce au lucrat, 
au primit plata de la locuitorii cumpărători“. 

Locuitorii cer permisiunea, încă din iana 1887-1888 să taie lemne de foc 
de pe loturile cumpărate, dar nu li se dă voie până nu plătesc în între: gime toată 
partea lemnoasă. O asemenea cerere este formulată și la 5 ianuarie 188%, 

Cu toată interdicția autorităţilor, stroeşte nii au început să taie pădurea de 
pe loturile lor, aşa după cum se menţionează îr; raportul din 22 februarie 1889 
al şefului Ocolului 42 Silvic, Antonescu, către Ministerul Agriculturiit!. EI 
primește ordinul de a opri tăierea deoarece curnpărătorii „nu pot dispune de 
materialul lemnos aflat pe loturi decât după ce mai întâi vor achita valoarea 
acelui material“. Pădurarii au oprit tăierea, iar din pădurea statului arendaşul nu 
le permitea stroeştenilor să taie lemne fără a se înțelege mai întâi cu el. 
Stroeştenii au rezolvat problema prin forţă şi punând factorii în fața faptului 
împlinit. 

Într-o discuție purtată cu un stroeştean, acesta a relatat un eveniment 
semnificativ, pe care şi lui i-l relatase tatăl său?. Nicolae C. Teodorescu, 
împreună cu alți doi săteni, frați, Ghică şi Nae al lui Niţă al Popii, făcuseră 
lemne în Șoptana şi se întorceau cu carele încărcate în sat, fără să se fi învoit în 
prealabil cu arendașul. Acesta a venit cu siugile să-i oprească şi să le confişte 





” Idem, f. 143 şi 144. 
% 1gem, f. 145, 146, 169 şi 170. 


»! jdem, f. 185 şi 186. 
* Informator: Costică al lui Petre - al lui Tudor, născut 'a 3 aupust 1903. Dialog purtat cu autorul la 2 


octombrie 1983. 

lemnele. S-a încins o bătaie pe această temă din care arendaşul a ieşit învins. 
Consiliul comunal întrunit la reclamaţia arendaşului a analizat situaţia şi apoi 
l-a chemat pe arendaş punându-i în vedere să plece din Stroeşti şi să se 
stabilească în altă parte. 

Uciderea prin trădare a haiducului Niţă Toteanu de către arendaş și cei 
cinci copii ai săi a ascuţit conflictul. Arendaşul a plecat din sat şi s-a mutat la 
Mălureni de abia după ce stroeştenii i-au dat foc la toate clăile de fân şi 
stogurile de coceni, lăsându-i vitele fără nutreţ în plină iarnă. „Focul din 
Şoptana“ intrat în legendă a făcut şi obiectul unei nuvele a scriitorului Mihail 
Lungianut?. 

Haiducul Niţă Toteanu ($ octombrie 1859-3 ianuarie 1888), fiul lui 
Constantin sin Stan şi al Radei (Dumitra) sin Diaconu Sandu, a fost înjunghiat 
cu cuţitele în noaptea Anului Nou şi a „încetat din viaţă la trei corent în Spitalu 
Curtea de Argeş pe la orele doăsprezece din răniri violente“. 

Focul din Șoptana (poate în octombrie 1888)* nu a fost identificat 
documentar încă şi de aceea datarea exactă nu s-a putut face ... 

Să consemnăm deci, că în 1888 a fost lichidată „treimea proprietății“ 
statului reținută în Stroeşti pe baza Legii Rurale. Stroeştenii au intrat în posesia 
pământului lucrativ din Valea Vîlsanului şi schimbarea de proprietar nu a 
decurs liniştit, ci cu multe frământări. Casele în care a stat N. Vasilescu şi 
moara au fost arendate pe timp de 3 ani, cu începere de la 23 aprilie 1888, lui 
Sterie Gheorghiu la suma de 700 lei*. 

Stăpânirea asupra noilor pământuri a generat în continuare probleme. La 
9 decembrie 1888, părtaşii lotului nr. 34: Nae Ionescu, Leonache Nicolae 
Năndraşu şi Ion 1. Cojocaru reclamă la Ministerul Agriculturii că ing. Spiridon 
Demetrescu „sub cuvânt că a făcut greşeală la prima măsurătoare, a schimbat 
semnele vechii măsurători a loturilor“. În felul acesta, numărul copacilor de pe 
loturi s-a modificat şi părtaşii lotului nr. 34 au rămas în pierdere“. Ei cer 
reevaluarea pădurii conform noii delimitări şi la faţa locului, spre constatare, 
este trimes guardul general. Acesta arată la 1] iunie 1889 că evaluarea veche a 
pădurii nu mai coincide cu realitatea la toate loturile şi-l cere pe ing. Sp. 
Demetrescu să facă o nouă aplicare a planului, înainte de a se face o nouă 
evaluare a materialului lemnos*t. 

În cadrul Ministerului Agriculturii se face observaţia că „toate parcelările 
a câţiva din inginerii contractanţi şi în special ale d-lui Spiridon Demetrescu 
fiind cu totul eronate“, urmează a fi somat acesta să refacă parcelarea şi dacă 


“ Mihail Lungianu: Sfârșituri. Editura Cartea Românească, Bucureşti, 1922, p. 77-82. 

“ AS, Piteşti, Starea Civilă com. Stroeşti, Decese, nr. 1 / 1888; A.S.B., Ministerul de Interne .. 
* dem, 1840/1895, f. 178. 

% S.A.D. -1, p. 356 şi 357. 

* A S.B, M.A. Bunuri, f. 190. 

% 1dem, f. 189. 

„nu va vrea, se va chema în judecată pentru ca să dea banii îndărăt“. 

La 2 septembrie 1889 i se trimete o nouă somaţie!” fără rezultat. La 19 
mai 1890, fiul inginerului Spiridon Demetrescu anunţa ministerul că tatăl său a 
murit. Problema a rămas încurcată. 

Problema cea mai grea a fost însă statutul părtaşilor. La 7 mai 1889, un 
grup de 79 stroeşteni arăta Ministerului Domeniilor Statului că „vedem acuma, 
după un an de posesiune şi după ce am făcut plata zecimii, plata întreagă către 
inginer şi ratele acestui an, că unii din aceia cari poseda titlu de proprietar 
provisoriu, pe numele căruia s-a vândut lotu, nu voesc să mai țină compt de 
asocierea ce am făcut, precugetând să ne dea afară din posesiunea pământului 
ce am cumpărat“%. Ei cer legalizarea actului de învoială ce au între dânşii. 
Cererea lor este tratată cu „explicaţii verbale“. 

După relatarea lui Petre L. Leonăchescu, lotaşii l-au angajat pe 
Constantin Dobrescu - Argeş să le facă acte la fiecare dar acesta, după ce a 
încasat banii pretinşi pentru întreaga operaţie, nu şi-a onorat obligaţiile, 
păcălindu-i. 

Oamenii continuă să-şi plătească ratele făcând eforturi economice 
substanțiale. La 27 şi 28 mai 1892, în pretoriul primăriei Stroeşti se ţinea o 
licitație pentru: „40 boi de jug, 30 vaci sterpe şi 30 porci, avere a obștei 
locuitorilor arendași ai locurilor arabile şi fânețelor din pădurea satului Stroești, 
pentru câştiul de la 1 aprilie 1892, lei 1500. 

Evident, sunt şi lotaşi care nu-și pot plăti ratele. Constantin Ion Cojocaru 
nu-şi putea „plăti ratele la lotu nr. 32“ şi a cerut Ministerului Agriculturii la 29 
noiembrie 1903% să aprobe ca sarcinile fiscale să le preia Neculae Badea 
Ciolan căruia să i se transfere titlul de proprietar. Acesta era mai înstărit şi 
chiar decât lăutarul Gheorghe Oprea, şeful lotului nr. 32. Această cerere nu este 
aprobată „loturile mici fiind declarate inalienabile“. Totuşi, asemenea tranzacții 
între lotaşi s-au făcut, ele fiind legalizate în timp. 

Lotaşii: Nicolae Baciu, Hristache Cristea, Şerban Constantiniţă şi 
Chiriac Ghiţă Olărescu încearcă deposedarea arbitrară chiar a unor capi ai 
loturilor nr. 12, 17 şi 19 (lon M. Talpazan, Ion I. Peleş, Tache Ghiţă Trufăşilă) 
pe motiv că n-au plătit bani pentru parcelare. Cei trei capi de lot se adresează 
Ministerului Agriculturii la 4 februarie, 6 martie, 13 martie şi 19 aprilie 1897”. 
La 13 martie 1897 prefectul județului, după anchetarea cazului, propunea „ca 
perceptorii fiscali pe viitor să urmărească pe fiecare asociat în parte pentru 
plata ratilor şi să-i libereze recipisa““*. 


” 1dem, f. 191 şi 194. 

* 1dem, f. 188, 204-206. 

”! Monitorul Oficial din 10 mai 1892, p. 929 şi din 12 mai 1892, p. 964. 
” A S.B, M.A. Bunuri, f. 231. 

” Idem, f. 201, 223, 226 şi 228. 

“ dem, f. 225. 

Toate aceste sesizări şi propuneri, Ministerul Agriculturii le tratează cu 
rezoluţia „La dosar“ și nimic mai mult. 

Pentru recunoașterea drepturilor unor părtaşi la loturile cumpărate s-au 
purtat procese ruinătoare între aceştia şi şefii de lot care nu vroiau să le mai 
recunoască drepturile. Astfel, Mihai Ionescu s-a judecat cu fratele său Toma 
Ionescu, şeful lotului nr. 4; Gheorghe Păun Brătianu (Păunoiu) şi lon T. Ghinea 
au avut procese cu Ghică Ceauşescu (Rafirescu) cap de lot; Ion Radu, ginerele 
lui Toma Lemnaru, s-a judecat cu Ion G. Ciureanu, şeful lotului nr. 5; Nicolae 
Diaconu (Nanu), Zamfir Beldie şi Leonache N. Năndrașu (15 februarie 1845- 
19 februarie 1913) au purtat procese îndelungate cu Nae Ionescu, șeful lotului 
ar. 34; Toma Iordache s-a judecat cu Ion I. Micuţ, şeful lotului nr. 8 etc. În 
marea lor majoritate, aceste procese s-au soldat cu deposedarea părtașilor de 
pământul pentru care plătiseră ratele curențe. Gheorghe Chiriac Ceauşescu 
(lotul nr. 27) pierde totuşi în favoarea lotaşului Toma Ghinea”, ca și Nae 
Ionescu în favoarea lui Leonache N. Năndraşu, cumnatul său. 

O altă categorie de probleme a fost cea legată de evoluţia domeniului 
funciar. Nae Ionescu reclamă la 30 iunie 1894 că, prin construcția unui dig, 
locuitorii satului Costeşti au abătut râul Vîlsan pe lotul nr. 34”. La 16 martie 
1895, capii loturilor nr. 7-9, 13-15, 17 şi 19 reclamă că râul Vîlsan are albia 
prin mijlocul acestor loturi şi fiecare viitură a râului le pricinuieşte mari 
pagube“. La 6 martie 1898, Nicolae Gh. Ciolan, Tache Gh. Trufâșilă și N.C. 
Teodorescu cer a li se recalcula ratele deoarece pe loturile lor s-au construit 
două şosele: una spre Vilsăneşti şi alta spre Costeşti şi, în n plus, Vîlsanul le 
provoacă mari daune prin revărsarea sa”. O cerere similară!% înaintează la 10 
martie 1898 alţi șase lotaşi, proprietari ai loturilor nr. 4, 5, 14-16. 

Conflicte deosebit de puternice declanşează acțiunile lui Constantin 
Costescu a cărui avere creştea continuu. Deoarece târgul anual de la 14 
octombrie se făcea pe terenul statului, noul arendaș, C. Costescu înţelege să-i 
încaseze taxele dar locuitorii cer ca venitul târgului să se dea școlii şi bisericii 
în părți egale. Consiliul comunal se întruneşte la 8 octombrie 1903 şi decide să 
aprobe cererea locuitorilor şi să facă demersurile necesare la prefectură!”!. 
Constantin Costescu se adresează la 16 decembrie 1903 Ministerului 
Agriculturii arătând că n-a putut să mai încaseze taxa târgului, cerând a fi repus 


*5 Arhivele Statului Pitești, Judecătoria Ocolului Rural Stroeşti jud. Argeş, dosar 345/1911. S-au folosit şi 
mărturii contemporane şi hotărârea judecătorească din 29 aprilie 1911 aflată la Toma lordache; N 
Leonăchescu şi P. Leonăchescu: Stroeşti-Argeş. File de cronică. Revista Arhivelor nr. 4/1971, p. 539-556. 

% A S.B., M.A. Bunuri, f. 232. 

” 1dem, f. 211. 

” Idem, f. 215. 

” Idem, f. 229 şi 240. 

'% 1dem, f. 230 şi 239. 

"9! SAD. -1, p. 360. 

în drepturi. Juridic, i se dă dreptate!“ şi primarul primeşte ordin „ca pe viitor să 


dea concurs arendaşului spre a încasa veniturile bâlciului“. Consiliul comunal, 
în frunte cu primarul C. Georgescu, îşi menţine însă decizia. Autorităţile sunt 
obligate să se deplaseze la Stroeşti şi, în urma cercetării, să satisfacă cererea 
stroeştenilor'”. La 25 noiembrie 1904 noul primar, Nicolae N. Diaconu, ia în 
primire târgul, care intră astfel în posesia comunei sub argumentul că se află în 
vatra satului, nu pe terenul arendat. 

Tot C. Costescu intră în conflict cu Ion Grigore Trufăşilă, Ion I. Micuţ, 
şefii loturilor 7 și 8 şi cu Ilinca N. Gr. Trufăşilă, soția răposatului Nicolae 
Grigore Trufăşilă, capul lotului nr. 9. La 5 decembrie 1905 îi reclamă că au 
ocupat o porțiune de pământ din zăvoiul statului la punctul numit „În 
Furnici““1%, 

Într-adevăr, loturile acestea fiind vecine la răsărit cu râul Vilsan ele au 
fost substanţial reduse de viiturile acestuia, cea mai mare fiind în ziua de 20 
mai 1893. Vîlsanul îşi avea matca pe locurile lor şi ei s-au simţit îndreptățiți să 
îngrădească pe celălalt mal terenul care în 1888 l-au luat în stăpânire. 
Cercetarea la faţa locului o face ing. Ponol Maxim Lenş, un prieten al lui C. 
Costescu. Acest inginer încheie un proces-verbal de constatare la 26 ianuarie 
1906 -. 

Din reclamaţia lui Ion Grigore Trufăşilă din 11 februarie 1906 adresată 
Ministerului Agriculturii, aflăm că arendaşul C. Costescu începuse să facă un 
iaz de moară pe malul stâng al Vîlsanului, acolo unde se întinsese lotaşii, luând 
în compensație pământ!%, 

Măsurătoarea lui P.M. Lenş fusese părtinitoare, după cum constată la 21 
august 1906 primarul Nicolae N. Diaconu, lui lon Gr. Trufășilă lipsindu-i un 
pogon, după semnele de hotar puse de inginer'”. Procesele judecate la 
Judecătoria Argeş obligă la o nouă expertiză pe care o face ing. P. Suciu în 
1907. 

La 2 mai 1909, acţiunea intentată împotriva Ilincăi N. Gr. Trufăşilă este 
retrasă, constatându-se că aceasta stăpânea cât i se cuvenea!%. 

Procesul intentat lui Ion |. Micuţ se termină la 17 septembrie 1907 în 
defavoarea acestuia şi la 19 februarie 1908 se face execuţia judecătorească!%, 

La 15 octombrie 1909 s-a admis acţiunea şi împotriva lui lon Gr. 
Trufăşilă, statul fiind pus în posesie la 1 mai 1912'', iar păgubaşii obligaţi la 


1 S.A.D.-1, p. 361 şi 362, 

SAD. - 1, p. 363 şi 364. 

1% SAD. - 1, p. 365. 

10% S.A.D.- |. p. 366 şi 367, 

1% A S.B., M.A. Bunuri, f. 235. 

"7 1dem, f. 236. 

1% A S.B., Mânăstirea Bistriţa, dosar ! II, p. 38. 
1% Idem, f. 8. 

1 4dam, f. 78. 

plata unor cheltuieli de judecată. 

Diferenţierea socială în Stroeşti s-a accelerat imediat după lichidarea 
„treimii proprietăţii“ şi C. Costescu s-a dovedit a fi un exponent tipic la sate al 
capitalismului!!!, 

Experienţa câştigată de stroeșteni în lupta lor pentru pământ, precum şi 
lipsa de pământ din zonă au încurajat acţiunile pe această temă. La 7 mai 1889, 
un număr de 71 stroeşteni se adresează Ministerului Agriculturii cerând să li se 
vândă Șoptana în loturi!!?, cerere rămasă fără rezultat. Văzând că nu li se 
admite cererea, în 1893 moşnenii din Stroeşti reprezentați prin Constantin 
Georgescu şi lon Toma Hogioiu cheamă statul în judecată ca să le restituie 
„moșia noastră moşnenească Stroiasca“ pe motiv că „statul n-a putut dobândi 
până acum ... proprietatea mai sus-numitului imobil““!3. Acţiunea s-a suspendat 
la 11 septembrie 1895 pentru ca stroeştenii să aducă actele doveditoare. Ei 
sperau să-şi afle dreptatea în actele păstrate la mănăstirea Bistriţa (sau la 
Arhivele Statului) obligată cu acest prilej să le prezinte la proces. 

La 3 octombrie 1894, Bogdan Petriceicu Haşdeu, directorul Arhivelor 
Statului, trimete actele ce le avea în depozit despre Stroeşti, acte care 
consemnau donația către mănăstirea Bistriţa a moşiei Stroeşti'!î. La 9 
noiembrie 1907 acțiunea este declarată perimată şi stroeștenii sunt obligați la 
plata a 50 de lei cheltuieli de judecată!!*. Cei doi petenți, C. Georgescu și lon 
T. Hogioiu, au strigat prin sat să contribuie toţi la plata acestor cheltuieli, dar 
oamenii n-au vrut să mai plătească, reproşându-le: „Cine v-a pus să faceţi 
proces dacă n-aţi avut documente?“!!$, 

În ianuarie 1894 prefectura jud. Argeş întocmea un tabel cu 129 săteni, 
dintre care 79 din Stroeşti și 41 din Mălureni, care voiau să cumpere loturi de 5 
ha în Șoptana'"”, ca ecou târziu al cererii lor făcute la 7 mai 1889"'*. Printre 
stroeşșteni se afla şi un „soldat sub drapel“ şi 9 rezervişti. Folosind exemplul şi 
experiența stroeştenilor, 82 de locuitori ai satului Costești cer şi ei la 4 
februarie 1895 să li se vândă pământ'!?. 

Separat, fac cerere pentru a li se vinde pământ la Valea Iaşului şi alți 
locuitori din com. Stroeşti, printre care: Gheorghescu Ion care avea 7 copii, 
veteran (Reg. 4 Infanterie), Costandinescu Vasile, 6 copii, veteran (Reg. 4 
Infanterie), Păun Tudosie, 7 copii, veteran (Batalionul 4 Vânători); Gligorescu 


"1! Leonăchescu, N.P., Iscru, G.D.: Obştea satului Stroeşti-Argeş. File de monografie. Revista Arhivelor, nr. 
3/1982, p. 234-241. 

"2 A S.B., M.A. Bunuri, f. 187 şi 207. 

15 SAD. -1, p. 360. 

1 S.A.D. - Il, p. 180. 

15 S.A.D. - Il, p. 186; G.D. Iscru: Introducere în studiul istoriei moderne a României. Editura ştiinţifică şi 
enciclopedică, Bucureşti, 1983, p. 57, 72-79, 100, 104, 108, 112, 113 şi 121. 

'16 Marturia lui Petre L. Leonăchescu-Năndrașu. 

"1 AS.B., M.A. Bunuri, f. 197, 198 şi 203. 

1 Jdem, f. 187 şi 207. 

"19 Idem, f. 214 şi 242. 

Niculae, | copil, veteran (Escadronul de tren). În Stroeşti cere a i se vinde 
pământ şi Petrescu Constantin (= Constantin Pătru Tudoraiche) din Mălureni, 
un veteran de război (Reg. 1 Artilerie)!2, Cererile lor nu sunt satisfăcute şi 
experiența din 1888 a stroeştenilor a rămas singulară în zonă. 

Pe baza acestei experienţe, tot stroeştenii vor elimina din Costeşti şi pe 
moșşierul Niţă Folescu. Experienţa lor în domeniul lotizării va fi reeditată în 
1912, prilej cu care se cumpără de la N. Folescu din Costeşti 321 pogoane. 
Stroeştenii, în frunte cu N.C. Teodorescu, înființează Obştea „Izbânda 
țăranilor“ cu un statut de organizare demn de toată atenția'?!. Ei împart moşia 
în 35 de loturi şi o cumpără, eliminând din zonă pe marele proprietar. Din acest 
teren, Constantin Costescu a cumpărat o parte substanțială, inclusiv conacul. 
Preşedintele Obştii „Izbânda țăranilor“ a fost talentatul învățător Nicolae C. 
Teodorescu-Nekera (29 decembrie 1871-22 februarie 1926), prietenul intim al 
ministrului Spiru Haret. La această obşte au aderat locuitori și din satele vecine. 

Lotaşii şi-au plătit cum au putut ratele și, la 7 noiembrie 1912, Gheorghe 
C. Ceauşescu primeşte titlul definitiv de proprietate!?. La 12 decembrie 1912 
primesc acest titlu încă 3 capi de lot; la 18 decembrie 1912 încă doi și la 19 
decembrie 1912 alți 12 titulari. loan I. Din şi Nae Ionescu primesc acelaș titlu 
la 12 ianuarie 1913. Cu cei patru capi de lot care primesc titlul la | martie 1913 
şi alți trei (preotul C. „Teodorescu, C. Costescu şi C. Georgescu) care-l primesc 
la 23 martie 1913'* operaţia încetează. La această dată, 27 capi de lot 
primiseră titlul de proprietate. Ceilalți 7 capi de lot: Nicolae Gr. Trufăşilă, 
Gheorghe Gh. Popescu, Constantin D. Peleş, Gheorghe Gh. Ceauşescu, 
Gheorghe C. Zăvoianu, Gheorghe Oprea şi Nicolae Gh. Zafiu nu apar în listele 
din 1912 şi 1913 cu titluri de proprietate, dovadă că se aflau în litigiu sau 
părtaşii nu achitaseră ratele cuvenite. 

Lichidarea „treimii proprietăţii“ a dat un impuls deosebit dezvoltării 
satului Stroeşti. Această afirmaţie este argumentată de bogatul program edilitar 
onorat de stroeșteni în n perioada imediat următoare: în 1893 îşi fac un nou local 
de şcoală din donaţii'? („Cel mai frumos local de şcoală“)'%; între anii 1881- 
1888 ei construiesc o nouă şi modernă biserică, în 1888 se declanșează 
construcția drumului de pe Stroiasca spre Vîlsănești și ramificaţia spre Costeşti, 
care în 1898 era terminată; în 1908 s-a construit complexul de clădiri al 
Dispensarului uman; în 1910 se face localul în care se instalează poșta, 
primăria şi banca populară; în 1908-1910 se construieşte localul Judecătoriei 


1 Jdem, f. 233 și 234. 

2! S.A.D. - 1, p. 374-387. 

'2 A S.B., M.A. Titluri de proprietate, vol. V, poziţiile: 90, 95-111, 114 şi 115. 

'2 1dem, vol. X, poziţiile: 7-10 şi 13-15. 

' SAD. - 1, p. 357, S.A.D. -Il, p. 179. 

'23 Raport asupra stării generale financiare, economice și administrative a jud. Argeş pe 1893, Expunerea 
Situaţiei judeţului Argeş. 


http://cimec.ro 


LICHIDAREA „TREIMII PROPRIETĂȚII“ DIN STROEŞTI - ARGEŞ 235 


Ocolului Rural Stroeşti etc. Satul Stroeşti datorează mult prieteniei dintre 
Constantin Costescu și primul ministru lon I.C. Brătianu, acesta venind de 
multe ori în sat pentru odihnă și recreere. 

Activitatea culturală a stroeştenilor la începutul secolului al 20-lea a fost 
deosebit de bogată iar învățământul local s-a dezvoltat continuu. 

Toate acestea demonstrează că atunci când oamenii îşi iau în propriile lor 
mâini destinele, progresul obştii este rapid. 

Stroeşti-Argeş ' 

2 septembrie 1983 

MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE. TOM VIII, 1999 


UN GENERAL FRANCEZ LA BUCUREȘTI 
(SEPTEMBRIE 1939) 


VALERIU FLORIN DOBRINESCU 
GHEORGHE NICOLESCU 


Septembrie 1939. Generalul francez de aviație Armengaud sosea, venind 
din Polonia, la București. Care era scopul misiunii sale? Vom încerca să aflăm 
în cele ce urmează. Să reținem că, până în momentul de față, numele său nu 
apare menţionat în nici o lucrare consacrată raporturilor internaționale ale 
României, îndeosebi a celor româno-poloneze! și nici în memoriile unor 
personalități cu care ofițerul francez a venit atunci în contact (Armand 
Călinescu, primul ministru și ad-interim la departamentul Apărării Naţionale, 
Grigore Gafencu, ministrul Afacerilor Străine). Generalul Armengaud s-a mai 
întâlnit, în cursul vizitei de la Bucureşti, şi cu generalul de corp de armată 
Florea enescu, şeful Marelui Stat Major, precum şi cu generalul Paul 
Teodorescu, ministrul Aerului și al Marinei din guvernul condus de Armand 
Călinescu. 

Misiunea generalului Armengaud la Bucureşti a fost prezentată detaliat 
de ofiţerul superior francez într-una din cărțile sale cele mai cunoscute: 
Batailles politiques et militaires sur l'Europe. Temoignages (1932-1940), 
Paris, Editions du Myrte, 1948, p.133-154; Armengaud a mai scris şi alte 
lucrări: Enseignements des Campagnes du Riff, Berger-Levrault, 1928; La 
pacification de l'Afrique encore insoumise, Berger-Levrault, 1931 etc, 

Generalul Armengaud a deţinut funcţii importante în ierarhia aviaţiei 
franceze fiind adjunct al Statului Major al Aerului (1932), director al Centrului 
de Studii Aeriene (1931-1932) şi Inspector General al Forţei Aerului (1936). A 
fost trecut în disponibilitate în anul 1936, după această dată devenind un activ 
publicist. Aşadar, misiunea sa de la Bucureşti din septembrie 1939 s-a produs 


' Milică Moldoveanu, Unele aspecte ale relaţiilor româno-polone la începutul celui de al doilea război 
mondial în volumul „Contribuţii la studierea istoriei contemporane a României“, II, București, Editura 
Politică, 1986, p.166-186; N. Dascălu, Relaţii româno-polone în perioada interbelică, Bucureşti, Editura 
Academiei Române, 1991, p.79 şi următoarele. 

într-un moment în care nu mai era ofițer superior activ. 

Lectura atentă a paginilor scrise de generalul Armengaud ne-a permis 
conturarea următoarelor concluzii: 

1) Misiunea Armengaud în România a durat opt zile şi s-a produs în a 
doua decadă a lunii septembrie 1939 — vizita a început probabil la 13 sau 14 
septembrie 1939; pe 16 şi 17 septembrie 1939, Armengaud a adresat scrisori 
generalului Gamelin, iar la 20 septembrie a întocmit o minută a discuţiei cu 
Armand Călinescu, unde era prezentă şi o sinteză a „stării de spirit la guvernele 
şi cercurile oficiale din statele balcanice“. Venirea generalului francez la 
Bucureşti a avut două obiective: a) de a negocia, ca delegat al generalului 
Gamelin şi în numele guvernului polonez, trecerea trupelor poloneze prin 
România (S.ns.); b) de a informa Guvernul şi Înaltul Comandament Român 
asupra războiului din Polonia şi de a le determina să profite de aceasta în cazul 
în care armata germană ar fi continuat să înainteze pe pământul românesc”. 
Înainte de a sosi la Bucureşti, generalul Armengaud s-a sfătuit cu ambasadorul 
Franței la Varşovia, L6on Noii, aflat atunci pe lângă guvernul polonez cu 
reşedinţa la est de Lvov, lângă frontiera Rusiei. NoEl a obținut aprobarea 
misiunii şi de către Guvernul și Înaltul Comandament Polonez. 

2) În ceea ce priveşte primul obiectiv, generalul Armengaud a constatat 
„dorința sinceră“ a guvernului de la Bucureşti „de a-şi arăta prietenia față de 
nefericita Polonie“, în pofida protestelor Germaniei, care solicita o 
„neutralitate strictă“ a României, ajutorarea s-a putut realiza. Armengaud a 
sesizat o schimbare în atitudinea României, — care nu a afectat însă ajutorarea 
Poloniei — mai ales după 17 septembrie 1939, când trupele ruse au ocupat 
părțile orientale ale fostului stat polonez. Sunt cunoscute, de altfel, protestele 
diplomatice sovietice şi germane adresate Bucureştilor” faţă de ajutorarea 
Poloniei. „Românii — scria Armengaud — dădeau, astfel, cu curaj, dovada fățişă 
a simpatiei lor pentru cauza Aliaților şi o mărturie a intenţiei de a lupta, dacă ar 
fi fost liberi să o facă, pentru această cauză““. 

3) Generalul Armengaud s-a văzut, aşa cum am mai menţionat, cu 
preşedintele Consiliului de Miniştri și ministru ad-interim la Apărarea 
Naţională, Armand Călinescu, Grigore Gafencu, ministrul Afacerilor Străine, 
generalul de corp de armată Florea enescu, șeful Marelui Stat Major şi 
generalul Paul Teodorescu, ministrul Aviației şi Marinei. Armand Călinescu 
i-a prezentat regelui Carol al II-lea un „raport verbal“ asupra întrevederii avute 
cu Armengaud, în urma căruia suveranul a decis să-l „convoace confidenţial la 


2 General Armengaud, Batailles ..., p.154. 

2 Ibidem, p.141. 

1 Ibidem, p.142. . 

* Arh. M.A.E., fond 71, România, 1939, vol. 7, f. 204. 
* General Armengaud, Batailles ..., p. 143. 

Palat“. Din păcate, regele Carol al II-lea nu l-a primit la Cotroceni sau 


Scroviştea — însemnările suveranului român pentru această perioadă nu 
confirmă audiența”. Toate întâlnirile generalului Armengaud au avut loc la 
domiciliile personalităților române şi în mare secret. Germania şi-a arătat 
deschis „nemulțumirea“ față de vizita generalului şi intervenţia ei a făcut 
imposibilă o reîntoarcere dorită a lui Armengaud în Polonia. Oricum, Armand 
Călinescu a fixat, după înţelegerea cu Armengaud, o şedinţă a guvernului 
„pentru a examina situaţia politică şi militară creată prin înfrângerea 
Poloniei“”. Generalii Florea enescu şi Paul Teodorescu au studiat, la 
întâlnirea cu Armengaud, „aplicarea, în România, în domeniile apărării terestre 
şi aeriene, a învățămintelor reieşite din războiul Poloniei“! Regele Carol al 
II-lea a convocat, la rându-i, la 18 septembrie 1939, o conferință militară la 
care au participat Armand Călinescu şi generalii Dimitrie Motaş, Gheorghe 
Florescu, Constantin Ilasievici, Paul Teodorescu, Gheorghe Mihail, Nicolae 
Ciupercă, lonescu Ştefan, Florea Ţenescu, Iosif Iacobici şi loan llcuş. Cu 
excepția lui Călinescu, care „a expus foarte frumos şi clar situaţia strategică“, 
Carol al II-lea a observat la capii oştirii „o mare lipsă de vedere de 
ansamblu“!!, a situației militare a momentului, cu deosebire a poziţiei 
României. 

4) Armand Călinescu este personalitatea care l-a impresionat cel mai 
mult pe Armengaud în timpul vizitei sale la București. Portretul făcut 
premierului, după întâlnirea avută la domiciliul acestuia, la 19 septembrie 
1939, este unul din cele mai reușite din istoriografia universală. „D/. Călinescu 
— scria, cu dreptate, Armengaud — mi-a făcut o impresie deosebită; am 
observal la el, în aceste câteva ore, calități remarcabile de om de stat. 
inteligență, realism, finețe prihologică, simpatie pentru puterile occidentale, 
încredere puțină în ajutorul lor efectiv; teama justificată față de ambijiile 
germane şi ruse în privința țării sale; conştiinţa gravității extreme a 
conjuncturii şi a dificultății poziţiei politice şi militare a României; hotărâre 
calmă, curaj civic“!2. (s.ns.). Întâlnirea lui Armand Călinescu cu Armengaud a 
avut loc cu numai două zile înaintea asasinării premierului român, — al doilea 
fiind conștient de pericolul la care acesta se expusese acceptând să se 
întâlnească cu el. „Pericolul — nota Armengaud — nu era imaginar. Peste două 


zile plătea cu viața pentru tendința către independenţă şi mândria de român“. 


7 Ibidem, p. 150. 

2 Din „Însemnările zilnice“ ale suveranului român lipsesc notele din ziua de 17 septembrie 1939. 

9 General Armengaud, Batailles ..., p. ISI. 

9 Ibidem. 

11 Carol al II-lea, Între datorie și pasiune. Însemnări zilnice, vol.2, Ediţia Marcel Dumitru Ciucă şi Narcis 
Dorin lon, București, „Şansa“, 1996, p.1. 

12 General Armengaud, Batailles .., p. 144. 

'3 Ibidem. 

Armand Călinescu era conştient că politica de neutralitate a României 
din acel moment trebuia menţinută, existând şanse reale ca ţara sa să nu fie 
antrenată în război decât după un anumit timp “. 

Discuţiile Călinescu — Armengaud conţin și alte informaţii de o mare 
importanță pentru înțelegerea statutului internațional al României din prima 
fază a celui de al doilea război mondial. 

5) O altă chestiune care ne-a reținut atenția este aceea a modului cum 
Armengaud vedea evoluţia stării de spirit a românilor, care, în majoritate, 
opina generalul francez, erau „pro aliaţi“!5. Armengaud observa, cu temei, că, 
după asasinarea lui Armand Călinescu, „încrederea în Aliați a scăzut şi 
divizarea oamenilor s-a accentuat“!$. 

Victoriile germane, credea generalul francez, i-au atras pe cei care, din 
„oportunism, calcul, egoism“, opinau că este bine „să fi de partea celui mai 
puternic“ — această credință era împărtăşită de mediile financiare, industriale şi 
comerciale din România. Ceilalţi erau 'pro-aliaţi, „încrezători în victoria lor 
finală şi chiar în sprijinul lor direct“ — opinia era caracteristică înaltei societăţi 
şi cercurilor militare. Ambele tendințe erau convinse că România, „datorită 
depărtării și pregătirii de război incomplete a Franţei şi Angliei“, va deveni 
„victima neputincioasă a presiunii germane şi ruse“!”, ceea ce, în realitate, s-a 
şi realizat. | 

6) În cursul vizitei la București, generalul Armengaud a conlucrat 
eficient cu ambasadorul Franței în România, A. Thierry, şi cu ministrul de 
externe Grigore Gafencu, ceea ce nu s-a realizat în vizita ulterioară din capitala 
Iugoslaviei, Belgrad. ”, 

În finalul consideraţiilor sale, extrem de interesante, Armengaud observa 
„un aparent indiciu al neputinței Franţei“ în România, ceea ce contrasta 
puternic cu ceea ce această mare putere realizase în anii Marelui Război și îşi 
punea justificat întrebarea: politica Parisului față de România nu era oare o 
eclipsă a inteligenţei şi a hotărârii franceze, o abandonare a misiunii sale 
privind libertatea în Europa ? Revine cu o nouă apreciere asupra asasinatului 
din 21 septembrie 1939 notând că „istoria va uita numele lui Călinescu, deşi el 
a murit din cauza devotamentului eroic pentru menţinerea independenței 


României şi a tendinţelor sale pro-aliate“!£. 


'4 Ibidem, p. 145. 

13 Ibidem, p. 152-153. 
'€ Ibidem, p. 153. 

'7 Ibidem. 

* Ibidem. 

ANEXĂ 


MISIUNEA DIN ROMÂNIA ȘI IUGOSLAVIA 

1) ÎN ROMÂNIA 

Cele două obiective ale misiunii 

M-am bucurat de cea mai bună primire şi de o audienţă atentă din partea 
Guvernului Român. Ambasadorul nostru la Bucureşti, di. Thierry, m-a 
secondat cu devotament şi abilitate. 

Misiunea mea avea două obiective: 

— de a negocia, ca delegat al generalului Gamelin şi în numele 
Guvernului Polonez, trecerea trupelor poloneze prin România; 

- de a informa Guvernul şi Înaltul Comandament Român asupra 
războiului din Polonia şi de a le determina să profite de acesta, în cazul în care 
armata germană ar fi continuat să înainteze pe pământul românesc. 


TRECEREA TRUPELOR POLONEZE PRIN ROMÂNIA 


De la sosirea mea la Bucureşti, prezentat și susținut de dl. Thierry, 
mi-am început demersurile pe lângă ministrul Afacerilor Străine, dl. Gafencu. 
Apoi, ministrul Poloniei şi-a unit eforturile cu ale noastre pentru a obține ca 
forţele poloneze ajunse în România să poată traversa țara fără a fi neutralizate 
sau luate prizoniere. 

Guvernul român manifesta dorinţa sinceră de a-şi arăta prietenia față de 
nefericita Polonie. 

Putea să arate aceasta cu greu fără a ieşi dintr-o neutralitate strictă și fără 
a-i nemulțumi pe germani. | 

Guvernul român s-a arătat hotărât să țină seama, în cât mai mică măsură, 
de protestele germanilor. A acceptat ca avioanele militare franceze şi engleze 
să survoleze, la nevoie, România pentru a ajunge în Polonia. 

S-a convenit ca ofițerii şi soldații polonezi, care treceau prin România, 
să primească un paşaport antedatat, care ar permite să fie consideraţi civili. 
rezidenţi în România. 

În acest mod ar fi salvaţi de lagărele de concentrare, ar traversa liberi 
România şi ar ajunge în Orient, în Franţa sau Anglia. 

Avioanele civile şi militare ar fi dezarmate, şi-ar face alimentarea cu 
benzină şi ar zbura către Orient sau Grecia. Nu am fi putut dori mai multă 
bunăvoință. 

Aceste intenții atât de favorabile nu s-au putut materializa. Misiunea 
germană numeroasă, activă, vigilentă ne urmărea peste tot, se informa asupra 
demersurilor făcute şi a rezultatelor obținute. Ea presa Guvernul cu solicitările 

ei, cerând, conform neutralității stricte, confiscarea avioanelor şi a altor 
materiale şi internarea în lagăre a personalului militar polonez. 

Pe măsură ce armatele germane se apropiau de frontiera românească, 
mai ales din momentul în care armata sovietică a invadat Polonia, Guvernul 
Român a devenit mai rezervat; a fost momentan obligat să nu-şi mai respecte 
toate promisiunile, situație față de care şi-a exprimat regretul profund. 

Militarii şi civilii polonezi au fost încartiruiți în locuri prestabilite şi puşi 
sub supraveghere; avioanele au fost capturate și neutralizate. În realitate, 
ofițerii din misiunea franceză, cooperând cu serviciile Afacerilor Externe și ale 
poliției, au eliberat paşapoarte polonezilor, totul s-a petrecut aşa cum se 
convenise iniţial, evacuarea polonezilor s-a extins pe mai multe luni în loc să 
se realizeze în câteva săptămâni. Ofițerii, soldaţii şi civilii au ajuns în Franţa şi 
Anglia, unde s-au înrolat din nou. Acesta a fost, mai ales, cazul trupelor de 
aviaţie care s-au repliat, metodic, începând de la 2 septembrie şi au trecut 
primii frontiera; au fost recuperate și câteva avioane. 

Românii dădeau astfel, cu curaj, dovada fățişă a simpatiei lor pentru 
cauza Aliaților şi o mărturie a intenției de a lupta, pentru această cauză, dacă ar 
fi fost liberi s-o facă. 


INFORMAREA GUVERNULUI ŞI A ÎNALTULUI 
COMANDAMENT ROMÂN 


I-am explicat domnului Thierry motivele pentru care era de datoria mea 
de a mă pune, în mod discret, la dispoziția Guvernului Român, pentru a-l 
informa despre ceea ce văzusem în Polonia şi a-i furniza toate informaţiile 
tehnice pe care mi le-ar cere sau pe care le-ar accepta. 

Mi se părea că aceasta se impunea implicit prin însăşi misiunea mea; 
trebuie să recunosc că această misiune fusese extinsă și asupra României 
numai prin câteva cuvinte, destul de vagi, ale generalului Gamelin şi că situaţia 
politică şi militară din estul Europei nu fusese prevăzută şi luată în considerație 
de către Statul nostru Major General aşa cum era în. prezent; dar, eram 
conştient după experienţa din Polonia, că concepția asupra războiului în statele 
majore generale din toate țările, cu excepția Reich-ului, ar trebui revizuită. 
Consideram că aveam dreptul şi datoria de a susține aceasta, dovedind-o prin 
rezumarea faptelor elocvente şi de a mă consacra, cu întreaga mea forță de 
convingere, acțiunii de înfrângere a rezistenței pe care urma s-o întâlnesc la 
mulți oameni, fideli ideilor dobândite sau neputincioşi în a învinge legea 
inerţiei. 

A explica concepţia germană asupra războiului, a arăta mijloacele de a o 
contracara — iată ceea ce voiam să fac la Bucureşti. Dl. Thierry a înțeles, aşa 


http://cimec.ro 


UN GENERAL FRANCEZ LA BUCUREŞTI (SEPTEMBRIE 1939) 243 


cum înţelesese, înaintea lui, di. No&l în Polonia. 

Dl. Thierry a încurajat hotărârea mea şi m-a asigurat că mă va ajuta 
necondiţionat să o duc la îndeplinire pe lângă Guvernul şi Înaltul 
Comandament Român. 

Fără întârziere, el i-a făcut o vizită domnului Gafencu, ministrul de 
externe. 

Pentru a nu atrage atenţia Misiunii Germane am fost invitat, împreună cu 
dl. Thierry, să iau ceaiul la dl. Gafencu, la domiciliul său. 

După ce a fost discutată şi reglementată problema trecerii polonezilor 
refugiați prin România, a fost abordată cea a războiului. Intenţia pe care o 
aveam de a o expune însuşi Preşedintelui Consiliului reieșea din spusele mele. 

Ministrul a fost de acord cu aceasta; a apreciat că o întrevedere cu dl. 
Călinescu, Președintele Consiliului, era necesară în cel mai scurt timp. 


ÎNTREVEDEREA CU DOMNUL CĂLINESCU, PREŞEDINTELE 
CONSILIULUI DE MINIŞTRI 


În aceeaşi seară, la orele 22, o maşină m-a luat şi m-a dus la domiciliul 
Preşedintelui, unde am avut o întrevedere particulară cu acesta până la o oră 
târzie. Dl. Călinescu mi-a făcut o impresie deosebită; am observat la el, în 
aceste câteva ore, calități remarcabile de om de stat: inteligență, realism, finețe 
psihologică, simpatie pentru puterile occidentale, încredere puțină în ajutorul 
lor efectiv, teamă justificată față de ambițiile germane şi ruse în privința țării 
sale; conştiinţa gravității extreme a conjuncturii şi a dificultății poziţiei politice 
şi militare a României; hotărâre calmă, curaj civic. 

Dovada acestor ultime calități a dat-o prin acceptarea întâlnirii cu mine. 
Cunoştea pericolul la care se expunea rezistând presiunii exercitate asupra lui 
de către Reich. | 

Pericolul nu era imaginar. Peste două zile plătea cu viaţa tendința către 
independență şi mândria de român. 

Am făcut, în mare, istoricul luptei din Polonia, i-am conturat 
modalitatea, am subliniat metodele nou apărute în ducerea unui război aşa cum 
erau concepute de guvernele şi statele majore participante la războiul din 1918. 

„Doresc, mi-a spus Preşedintele român, să-mi arătaţi în ce mod 
informaţiile sau învăţămintele furnizate de acest prim act al războiului sunt de 
interes pentru țara mea, în mod obiectiv; în ce măsură şi în ce fel se pot aplica 
la situația politică şi militară a României. 

După ce am ascultat rezumatul și concluziile dvs., vă voi expune părerea 
mea asupra politicii poloneze, asupra erorilor militare pe care le-a comis şi 
învățămintele pe care le-am reţinut, folositoare României. 

— Polonia nu trebuia să conteze pe pactul de prietenie cu Germania. 
Acesta a fost denunţat în ziua în care planul de cucerire german prevedea 
mutilarea sau dispariția Poloniei. Trebuia să-şi pregătească puterea militară ca 
şi cum amenințarea Germaniei ar fi existat deja în momentul declaraţiilor de 
prietenie. 

— Polonia nu trebuia să conteze, în 1939, pe ajutorul imediat al țărilor 
occidentale, aşa cum nici eu nu contez. Obligată, de bunăvoie sau cu forţa, în 
ziua agresiunii, să-şi părăsească zona de frontieră şi în consecință „culoarul“, 
ea ar fi trebuit să cedeze pretențiilor germane asupra acestui culoar, în scopul 
de a câştiga ea însăşi şi de a permite țărilor occidentale să câştige timp. 

— Eroarea politică a Poloniei, ca şi a Angliei, căci Polonia ar fi cedat fără 
brusca încăpățânare a Angliei. 

— Polonia a făcut şi o greşeală militară; ea trebuia să-şi mobilizeze 
trupele în același timp cu germanii; să-şi concentreze forțele, în acelaşi timp, 
dar în spatele frontierei, pe cursul mijlociu al Vistulei. Sacrificiu greu, dar 
singurul mijloc, sunt de acord cu asta, de a salva restul; de a supraviețui şi de a 
obţine ajutorul nostru. Ar fi trebuit să-şi organizeze un segment de apărare 
între Stryj şi Dacester şi frontiera românească pentru a salva ceea ce i-a rămas 
din armată şi apoi să organizeze trecerea în România a celui mai mare număr 
posibil de combatanți şi a armamentului, salvaţi de la capitulare. 

— Dacă lucrurile s-ar fi petrecut astfel, în acest moment situația politică 
şi militară din România ar fi mai bună decât este, căci este evident că situaţia 
noastră este proastă. 

— Îmi dau seama de ceea ce România ar trebui imediat să facă pentru a 
nu comite aceleaşi greşeli, dacă ar fi într-adevăr amenințată. 

— România este ameninţată ? 

— Aceasta este opinia mea. Vă voi cere-o, apoi, şi pe a dvs. 


CURSUL VIITOR AL RĂZBOIULUI ŞI ROMÂNIA DUPĂ OPINIA 
LUI CĂLINESCU 


Războiul, a spus dl. Călinescu, 'este între Anglia şi Franța, pe de o parte 
şi Germania, de partea cealaltă. Noi nu avem motive să intrăm în luptă şi avem 
mari şanse să nu fim antrenați decât după un anumit timp. 

Germania fie se va mulțumi pentru moment cu cuceririle şi în scopul de 
a le organiza, de a le digera, fie, dacă se consideră forțată să continue lupta, se 
va reîntoarce către Vest, mai degrabă decât să înainteze către Sud-Est. Dacă ar 
hotărî să o continue către Sud-Est pentru a ajunge la Mediterana şi la Marea 
Neagră şi şi-ar fixa ca obiectiv final Suez-ul, evenimentele din Polonia m-ar 
face să mă tem că ar.cuceri întreaga Peninsulă Balcanică în câteva săptămâni. 

Nu cred, a continuat el, în această eventualitate; obiectivul Germaniei 
este, fără îndoială, Franța sau mai degrabă, prin Franța Anglia. Hitler îşi 
propune obiectivele cele mai dificile; va viza, fără îndoială, înfrângerea 
Angliei prin cucerirea Insulelor Britanice, nu pe calea indirectă a Suez-ului. 

În privința românilor, germanii au nevoie mai ales de resursele lor 
economice pentru ducerea războiului. 

Dacă îi refuzăm, îi incităm să le ia cu forţa. Nu vor acționa dacă punem 
aceste resurse la dispoziţia lor. 

Le dăm tot ce doresc de la noi, ca fiind pentru ei de strictă necesitate şi 
vom evita războiul, sub rezerva că ei ne vor respecta independenţa. 

Fără îndoială, atitudinea noastră ar avea puțină importanță, dacă 
Germania ar avea nevoie să treacă peste România pentru a ajunge la 
Mediterana Orientală şi astfel, indirect, în Anglia. Sunt de acord cu aceasta, 
dar nu cred încă în această posibilitate. 

Totuşi, trebuie să fim pregătiţi pentru orice. Recunosc că trebuie să ne 
pregătim serios pentru război, orice ne-ar spune Germania despre intenţiile ei 
în ceea ce ne priveşte. În această eventualitate ne interesează ce materiale de 
război ne vor da Franţa şi Anglia şi în cât timp vom fi susținuți direct sau 
indirect de forţele militare ale Occidentului. 

V-am expus punctele noastre de vedere. Doresc să cunosc părerea dvs. 
pe care o aştept sincer şi fără falsă modestie, oricare ar fi importanţa politică a 
subiectului abordat. 


ROMÂNIA SE AFLĂ ÎN AJUNUL UNEI INVAZII ? 


Am subliniat, mai întâi, câteva motive pentru care Germania nu ar fi în 
măsură să atace către vest înainte de primăvara lui 1940. Germania nu era 
deocamdată capabilă să lupte împotriva armatei franceze. Era și mai puțin 
pregătită să se angajeze într-o luptă decisivă înaintea iernii; de-abia în 
noiembrie, prea târziu, ar fi putut să-şi întoarcă mașina de război de la est către 
vest. Dimpotrivă, putea să-şi continue mişcarea imediat şi neîntrerupt către 
sud-est. 

Admiţând că avea certitudinea înfrângerii definitive a Franței înainte de 
începutul iernii, în nici un caz nu iarna ar intenţiona să traverseze Canalul 
Mânecii şi să cucerească Anglia. De altfel, nu dispunea de mijloacee tehnice 
necesare pentru a reuşi o debarcare în Anglia. 

Invadarea Franţei l-ar duce pe Hitler într-un impas; dimotrivă, așa cum 
credea şi interlocutorul meu, putea spera că va ajunge curând la Suez şi va 
determina intrarea Italiei în război. 

Preşedintele ne-a întrerupt, mărturisindu-mi că era impresionat de acest 

argument, care îi amintea de opinia asemănătoare a generalului Weygand. 

Totuşi, am continuat, problema nu poate fi discutată sub toate aspectele 
fără a ne întreba care ar fi reacția U.R.S.S.-ului în cazul unei înaintări germane 
către sud-est şi dacă cele două state nu sunt deja înțelese asupra acestui 
subiect. (La acea dată, U.R.S.S.-ul nu forțase încă frontiera polono-rusă). 
Preşedintele Călinescu era mult mai în măsură decât mine să aibă o opinie în 
această problemă. 

Bine informat sau bun ghicitor, Preşedintele Călinescu şi-a manifestat 
temerile privind împărțirea iminentă a Poloniei. Se temea, de asemenea, de 
divizarea României, dacă li se lăsa ruşilor libertatea de a ocupa Bucovina şi 
Basarabia; germanilor — libertatea de a ajunge la Mediterana prin Transilvania 
şi lugoslavia, Bulgaria şi Grecia. România ar fi astfel amenințată din faţă de 
U.R.S.S. şi lateral de Reich. Soarta ei, între germani şi ruşi, ar fi asemănătoare 
celei a Poloniei. Ce părere aveţi despre asta ? m-a întrebat Călinescu. 

Amintind lunga istorie a rivalității dintre ruşi şi austrieci în Balcani, am 
argumentat că este puţin credibilă stabilirea unui acord între ruşi şi germani 
pentru împărțirea ţărilor balcanice. 

U.R.S.S.-ul nu era în măsură, pentru moment, să se opună ambițiilor 
germane; tocmai demonstrase că nu asta era politica ei. Pe de altă parte, era în 
firea lui Hitler, încurajat de imensul succes obținut în Polonia, să profite de 
forța sa pentru a merge direct către țel, pentru a-şi realiza simultan planul de 
expansiune în Europa Centrală, Ucraina şi Balcani şi planul de război pentru a 
înfrânge Anglia, prin Suez, înainte ca Stalin să ajungă în situația politică şi 
militară de a i le zădărnici. 

Şi totuşi, va veni ziua când pretențiile lui Hitler asupra Balcanilor şi a 
Mediteranei Orientale îi vor aduce pe ruşi în tabăra aliaților. 

Stalin a complotat cu Hitler pentru împărțirea Poloniei, fără a-și 
compromite politica ulterioară. Nu ar fi la fel pentru Balcani. 

Hitler avea nevoie de sprijinul lui Stalin pentru a câștiga lupta în 
Polonia. Acum consideră că se poate lipsi de ajutorul lui Stalin şi că nu are 
motive să se teamă de el. 

În concluzie, germanii erau deci primii dușmani ai independenței 
României. Ei erau cei care, în aceste momente, o amenințau cu invazia, în 
timpul unui marş îndrăzneț către Suez, care, probabil, exista în planul lor!. 

Preşedintele Călinescu a fost de acord cu aceasta. Este posibil, a spus el, 
ca germanii să-şi continue marşul în direcția Dodecanez-ului şi a Suez-ului, fie 
imediat, fie la primăvară. Este suficient că această posibilitate există. Trebuie 
să ne pregătim s-o înfruntăm cu hotărâre. 


! De fapt, nu a fost aşa. Previziunea lui Călinescu a fost cea care s-a realizat în '39-40. 

PLANUL DE APĂRARE A ROMÂNIEI ADAPTAT 
LA NOUA SITUAȚIE 

Cum am putea s-o facem ? După experiența poloneză pe care tocmai aţi 
trăit-o. Părerea dvs. mă interesează în mod deosebit. 

Şi Călinescu a întins pe masă o hartă mare a Europei de sud-est. 

Nu cunosc bine situația dvs. militară, am mărturisit, dar ştiu că, 
exceptând convocarea unor ofițeri şi specialişti, nu ați mobilizat armata. 
Totuși, în câteva zile, germanii, dacă vor să forțeze frontiera românească ar 
face-o. În această privință sunteţi în situația Poloniei, la sfârşitul lui august 
1939. 

Nu vă cunosc planul de concentrare şi al primelor operaţiuni, dar sunt 
convins că prevede apărarea pământului românesc pe frontieră. Măsuraţi 
întinderea acesteia, luând în considerare şi frontiera româno-ungară şi pe cea 
româno-polonă; raportați la această întindere numărul de divizii pe care le 
aveţi pregătite de luptă. 

Desigur că terenul este mai accidentat decât pe câmpiile poloneze, dar 
nu Sunt informat că aţi organizat un sistem puternic de apărare pe toată 
frontiera amenințată şi nici o reţea de legături. Calea ferată şi mijloacele 
voastre de transport auto nu v-ar permite o grupare rapidă a mijloacelor de 
luptă pentru o confruntare armată pe frontieră. 

Este deci, din mai multe puncte de vedere, situația Poloniei de la ! 
septembrie, anul trecut. 

Acceptând realitatea, forțele româneşti ar fi nimicite de forţele aeriene şi 
coloanele blindate germane înainte de a se putea grupa undeva pentru o apărare 
organizată. 

Călinescu nu s-a arătat deosebit de impresionat de aceste previziuni 
sumbre, admițând deja, în mintea sa, că germanii ar putea ajunge la Mediterana 
în câteva săptămâni. Totuşi, când a început să analizeze critic politica şi planul 
de război ale Poloniei, a descoperit brusc, că aceeași analiză critică este 
valabilă și pentru politica şi planurile militare ale României; în acel moment a 
lăsat să se întrevadă o nelinişte vie. 

L-am atenționat că toate statele majore aliate ar trebui, fără întârziere, 
să-şi anuleze vechile planuri de război şi să conceapă altele, cât mai repede, la 
ordinul guvernelor lor. 

Cea mai mare parte a guvernelor refuzau să o facă din inerție sau din 
lipsă de realism şi din lipsă de timp şi de hotărâre. 

Desigur că nu putea fi vorba de a modifica în câteva zile sau în câteva 
săptămâni planurile de mobilizare, de concentrare și ale primelor operaţiuni. 
Ar trebui, totuşi, ca guvernele să-şi propună adaptarea planurilor de acțiune la 
datele reale şi posibile; în caz contrar, eşecul acestora ar fi de condamnat. 

Președintele Călinescu şi-a exprimat ezitarea de a abandona o parte atât 
de importantă a teritoriului românesc, mai ales a zonelor în care mulți locuitori 
erau de alte origini etnice. Dar reprimându-şi acest gând, mi-a cerut să precizez 
care ar trebui să fie, în mare, planul de apărare a României. 

I-am precizat că: 

O acoperire pe frontieră deja exista. 

O linie de rezistență prezentând unele avantaje, pe care i le-am subliniat 
preşedintelui: 

Dunărea de Jos, zona dintre cotul Dunării la Galaţi şi munți şi linia 
est-vest a Alpilor (Carpaţilor) transilvani. Cu excepția centrului său, în 
deschizătura dintre Dunăre și Alpi (Carpaţi), această linie de rezistenţă ar fi 
puternică, ar împiedica acţiunile diviziilor blindate. În centru, spaţiul liber de 
apoximativ 100 km ar trebui imediat fortificat. 

În sfârşit, o zonă de fortificație la est de Porţile de Fier, sprijinită la 
stânga de Alpii (Carpaţii) transilvani, orientată spre nord-est, ar permite 
adăpostirea armatei şi ar determina retragerea, nu către Bulgaria, aliata 
germanilor, ci către Iugoslavia, Grecia, Albania, adică în direcţia în care ar 
găsi, foarte repede, sprijinul aliaților occidentali. 

Mobilizarea tuturor mijloacelor de luptă la nord de poziţia fortificată, 
gruparea lor la sudul acestei poziţii ar trebui organizate pentru a fi efectuate 
înainte de agresiune sau în cel mai scurt timp. 

Tot ceea ce, în planul existent, ar fi contrar măsurilor generale din planul 
discutat aici, ar trebui modificat în mod progresiv. Acest plan va fi completat 
cu organizarea bazelor aeriene la sud-est de poziţia de rezistență, pregătite .să 
primească avioanele de vânătoare şi de bombardament care vor fi cerute de la 
puterile occidentale. 

Se va lua legătura cu Guvernul şi Comandamentul din Iugoslavia pentru 
a obţine prelungirea liniei de fortificație a Alpilor (Carpaţilor) transilvani 
dincolo de Porţile de Fier; această prelungire va fi uşor obţinută, pentru că şi 
Guvernul iugoslav se confruntă cu aceeași problemă şi i se impune o soluţie 
construită pe aceleaşi baze. 

Îmi propusesem să plec la Belgrad pentru a informa Guvernul și 
Comandamentul de acolo și a le sugera hotărâri analoge. 

Călinescu s-a arătat interesat de intenţia mea şi a încurajat-o. La sfârşit 
mi-a cerut să amân, cu câteva zile, întoarcerea mea în Polonia şi să rămân la 
dispoziţia sa. Aş fi fost invitat, prin intermediul ambasadorului nostru, să-i 
întâlnesc pe miniştrii de război şi al aviaţiei și pe şefii de stat major, 
bineînţeles, cu cea mai mare discreţie; nu trebuia să uit că misiunea germană 
mă supraveghea şi că urmărea vigilent relațiile Guvernului român cu 
ambasadorii aliați. 

URMAREA ÎNTREVEDERII 


A doua zi, domnul Gafencu I-a informat pe ambasador că Preşedintele îi 
prezentase regelui un raport verbal al întrevederii noastre; că regele hotărâse să 
mă convoace confidențţial la Palat; că, pe de altă parte, Președintele stabilise o 
şedinţă a Consiliului de Miniştri pentru a examina situația politică şi militară 
creată prin înfrângerea Poloniei şi apropierea armatei germane şi pentru a 
stabili măsurile care se impuneau. 

Am fost invitat să mă întâlnesc cu şeful Marelui Stat Major, cu ministrul 
de război şi cel al aviaţiei, la domiciliul lor. În cursul acestor întrevederi am 
studiat aplicarea în România a învățămintelor reieşite din războiul Poloniei, în 
domeniile apărării terestre şi aeriene. 

În privința forțelor aeriene, am fost rugat să stabilesc, în cadrul planului 
de mobilizare, de concentrare şi de operațiuni pe care îl sugerasem, 
dispozitivul şi planul de acţiune al forțelor aeriene române și aliate, care vor fi, 
eventual, trimise ca întărire. Am redactat precizările şi le-am înmânat, la o a 
doua vizită, şefilor ministerelor de război şi al aviației. 

Misiunea germană ne supraveghea din ce în ce mai mult. În sfârşit, a 
avut loc o dramă care, indubitabil, făcea parte din planul german de obstrucție. 


ASASINAREA PREȘEDINTELUI CĂLINESCU 


Preşedintele Călinescu, după plecarea de la minister, când se întorcea 
acasă cu mașina, la orele 13, a fost asasinat, fără ca asasinii să fie arestați. 

Vestea atentatului a consternat Capitala; toți românii erau conştienţi de 
marea peierdere pe care o suferiseră, ca și de motivele şi scopul asasinatului. 

Toată lumea l-a atribuit misiunii germane. Explicaţia generală era 
politica pro-aliată a lui Călinescu şi intenția germană de a obliga România, prin 
teroare, la a se conforma docil cererilor, sugestiilor și presiunilor Reich-ului, 
transmise prin ambasada şi misiunea lor. 

În zilele următoare nu au fost schimbări în atitudinea guvernului în 
privința ambasadelor Franţei şi Angliei. Dar după constituirea unui nou 
guvern, atitudinea s-a modificat progresiv, în sensul unei rezerve accentuate și 
al unei prudențe mai mari, menţinându-se totuşi relaţii cordiale, chiar 
prieteneşti. 


ŞTIREA INTRĂRII ARMATEI SOVIETICE ÎN POLONIA 


România afla, în același timp, o altă dramă. Armata sovietică trecuse 
frontiera polonă. Aşa cum prevăzuse Călinescu, Hitler şi Stalin îşi împărțeau 

Polonia. În ultima clipă, U.R.S.S. dădea lovitura de grație vitejilor luptători 
polonezi. 

Elemente ale forțelor poloneze ajunse destul de aproape de graniță au 
trecut în România. Guvernul, Marele Stat Major şi ambasadele aliate din 
Polonia au venit la Bucureşti. 

Se simţea o incertitudine îngrijorătoare privind acțiunile următoare ale 
germanilor şi ruşilor. Incertitudinea a persistat câteva zile, dar se pare că 
germanii hotărâseră să facă o pauză; deliberau dacă trebuie să-şi asimileze 
cucerirea obținută atât de repede şi să propună pacea, să atace către vest sau 
să-şi continue înaintarea către Mediterana Orientală. 

Trebuia să mă decid, în privința misiunii pe care o conduceam și a. 
activității mele personale. 

Misiunea trebuia să ajungă la Beirut şi să se pună la dispoziţia 
generalului Weygand. Deocamdată, această posibilitate nici nu intra în 
discuţie; ofițerii mei lucrau intens pentru a-i elibera pe ofițerii şi soldaţii 
polonezi ajunşi în România şi a le înapoia acestora armamentul confiscat. 

Cât despre mine, aş fi fost mai folositor de acum înainte la Bucureşti sau 
la Beirut. 

Din momentul în care Hitler îşi va întoarce armele împotriva Franţei sau 
a Iugoslaviei pe direcția Greciei sau către Triest, pentru a determina Italia să 
intre în război, consideram că aveam datoria să plec la Belgrad și la Paris 
pentru a duce acolo informaţiile pe care le deţineam. 

Telegrama trimisă în acest scop la Paris a rămas fără răspuns. Domnii 
Notl şi Thierry au fost de acord cu hotărârea mea de a pleca. 


STAREA DE SPIRIT ÎN MOMENTUL PLECĂRII MELE 
DIN ROMANIA 


* În timpul celor opt zile petrecute la Bucureşti am avut posibilitatea să-mi 
fac o impresie despre starea de spirit a populaţiei şi evoluţia acesteia. 

La început, oamenii erau divizați, dar majoritatea era încă pro-aliați. 

De la o zi la alta, sub influenţa victoriei prestigioase a armatei germane, 
a unei intense propagande şi a amenințării, al cărei semn spectaculos a fost 
asasinarea lui Călinescu, încrederea în aliaţi a scăzut şi divizarea oamenilor s-a 
accentuat. 

Unii, foarte impresionați de victorie, erau atraşi de Hitler din 
oportunism, calcul, egoism. Înainte de toate, trebuie să trăieşti. Cel mai bine 
este să fi de partea celui mai puternic. Forţa militară franco-engleză era 
cunoscută, dar era departe de România, pe când trupele germane erau aproape. 

Aceasta era părerea generalizată în mediile finanțelor, industriei şi 

comerţului. 

Ceilalţi, simpatizând cu Franţa şi Anglia, încrezători în victoria lor finală 
şi chiar în sprijinul lor direct, îşi păstrau sentimentele pro-aliate, sperând că 
germanii nu vor invada Balcanii. Aceasta era părerea generală în înalta 
societate și în mediile militare. 

Şi unii şi alții se temeau, totuşi, că vor fi victimele neputincioase ale 
presiunii germane şi ruse datorită depărtării şi pregătirii de război incomplete a 
Franţei şi Angliei. 

Ceea ce s-a şi întâmplat. România a trebuit să suporte curând cedarea 
Basarabiei în profitul U.R.S.S. 

Continuând opinia lui Călinescu, împinsă însă mult mai departe, 
România s-a apropiat de Reich. 


UN APARENT INDICIU AL NEPUTINȚEI FRANȚEI 


Am povestit amănunţit despre rezultatele misiunii mele la Bucureşti 
pentru că sunt semnificative din mai multe puncte de vedere. 

Am trăit aici zile critice deoarece România se poate teme, într-un scurt 
interval de timp, că va avea o soartă identică Poloniei. 

Aceste zile nu vor rămâne în istorie şi istoria va uita numele lui 
Călinescu, deși el a murit din cauza devotamentului eroic pentru menţinerea 
independenţei României şi a tendințelor sale pro-aliate. 

Se poate observa, din rezumatul precedent, uşurinţa cu care un general al 
armatei franceze, este adevărat că având experienţa unui război pe care tocmai 
îl trăise, a găsit audienţă la Guvernul şi Înaltul Comandament din România. 

Cititorul va avea sentimentul că eu risc încă o dată. Cum se face că 
Franţa, care a fost consilierul militar al tuturor aliaţilor între 1914-1918 şi chiar 
după 1918, a rămas practic mută în România? Nu era o eclipsă a inteligenţei și 
hotărârii franceze, o abandonare a misiunii sale privind libertatea în Europa? A 
existat, în mod accidental, misiunea mea. A existat, dimpotrivă, o misiune 
germană foarte activă la Bucureşti. 

Am raportat periodic la Paris despre toată activitatea mea și despre 
comportarea Guvernului român. Am expediat la Paris, prin poşta aeriană, la 16 
şi 17 septembrie, scrisori personale generalului Gamelin; la 20 septembrie — un 
fel de proces-verbal al întrevederii mele cu Călinescu; acest document dădea o 
idee despre starea de spirit a guvernelor şi mediilor oficiale din statele 
balcanice. 

MISIUNEA ÎN IUGOSLAVIA 
PRIMIREA LA MINISTRU ŞI SPRIJINUL SĂU 


Eram aşteptat la aeroportul din Belgrad de ataşații militari și cu al 
aviaţiei. De asemenea, agenţi germani au asistat la coborârea mea din avion; 
misiunea germană din România nu uitase s-o prevină pe cea din Iugoslavia 
asupra plecării și destinaţiei mele, căci dacă la Belgrad, ca şi la Bucureşti, nu 
exista misiune franceză, exista în schimb o importantă misiune germană. 

Am plecat imediat, însoţit de ataşatul militar, să-l întâlnesc pe 
ambasadorul Franţei, dl. Brugere. La început am fost primit foarte rece. 
Ambasadorul a subliniat că nu aveam nici un ordin de misiune la Belgrad; că 
nici o telegramă de la Quai d'Orsay nu-l anunţase și nu mă acreditase pe lângă 
el. 

Asta era ușor de explicat, deoarece eu însumi luasem iniţiativa acestei 
misiuni, i-am menţionat fără succes. 

Ambasadorul m-a prevenit „că trebuia să-mi continui fără întrerupere 
călătoria la Paris. Nu trebuia nici măcar să mă opresc; îl puneam într-o situaţie 
jenantă. Sosirea mea la Belgrad ve crea neplăceri Guvernului iugoslav. Legația 
germană va protesta pe lângă el contra şederii, în capitala unei țări neutre, a 
unui general francez care luase parte la războiul din Polonia împotriva 
Germaniei. 

Guvernul de la Belgrad va fi obligat să dea satisfacție protestului 
german; eu voi fi, astfel, cauza unui incident“. 

Am fost foarte puţin afectat de această admonestare; evocarea unui 
asemenea incident diplomatic îl lăsa indiferent pe soldatul care trăise drama 
poloneză. Ambasadorul, deja destul de mirat, a rămas stupefiat când m-a auzit 
spunând, cu un strop de umor şi cu fermitate, că intenționam, cu acordul 
obţinut datorită lui de la Guvernul Iugoslaviei, să rămân câteva zile la Belgrad, 
să mă întâlnesc cu ofiţerii din Statul Major al Aviației, cu şeful Marelui Stat 
Major şi să fiu primit de Preşedintele Consiliului. 

Ambasadorul a considerat aceste intenții excesive şi fără legătură cu 
împrejurările; mi-a dat un exemplu. În ajun trecuse prin Belgrad, venind din 
Beirut şi îndreptându-se spre Paris, un general de divizie, adjunct al 
generalului Weygand, însărcinat cu zona militară din Sud-Est. Acest general îşi 
exprimase dorința, din partea generalului Weygand, de a se întâlni cu şeful 
Marelui Stat Major. Cererea sa, prezentată de ambasador, nu a fost acceptată şi 
generalul a fost rugat să-și continue drumul către Paris. 

l-am amintit d-lui Brugăre că tocmai participasem la război, un război 
total diferit de ceea ce-şi imaginau la Belgrad şi la Paris. 

I-am povestit de concursul care mi s-a dat în Polonia de către di. Leon 

Noăl, despre ceea ce făcusem la Bucureşti, cu ajutorul d-lui Thierry, despre 
rezultatele obținute în capitala României cu toată opoziţia germanilor. I-am 
arătat care urma să fie programul meu la Belgrad, dacă aș fi fost susținut de 
ambasadorul nostru. 

Dl. Brugăre şi-a schimbat cu totul poziția. L-a însărcinat pe adjunctul 
său să organizeze un dejun pentru a doua zi, la care erau invitați şeful Marelui 
Stat Major, şeful aviaţiei şi două înalte personalități politice şi să cheme 
imediat la telefon Cabinetul Președintelui Consiliului, pentru a solicita o 
audienţă. 


http://cimec.ro 


http://cimec.ro 


MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


CONSTRUIREA SATULUI MODEL „ANTONEŞTI“, 
DIN COMUNA CORBENI, JUDEŢUL ARGEŞ, 1941-1944 


DAN PINTILIE 


În ziua de 10 iulie 1941, o ploaie torențială a cuprins Țara Loviştei şi 
judeţele Argeş şi Vâlcea. Cum ploaia a durat, fără încetare, trei zile şi trei nopți, 
apele râurilor Topolog, Argeş și Vâlsan, s-au umflat transformându-se în 
torenți. 

Din cauza ploilor abundente, o parte din lemnele exploatării CAPS ce 
pluteau pe apa Argeşului s-au strâns într-un zăgaz natural în aval de comuna 
Aref. Acest zăgaz a stăvilit, în parte, apele râului formând în acel loc, un mare 
lac de acumulare ce s-a revărsat după 48 de ore de presiune. Apele scăpate din 
zăgaz au năvălit furtunos în cantităţi uriaşe, în plină zi, la orele 14,00 ştergând 
de pe suprafața pământului parte din satul Căpăţâneni, aşezat la nivelul albiei 
Argeşului. 

O telefonistă, sesizând pericolul, a comunicat de îndată situația 
comunelor din aval. Fără această alarmă dezastrul ar fi fost o catastrofă pentru 
comunele din aval, unde potopul a produs numai grele pierderi materiale, 
oamenii și în parte vitele lor de muncă având timp să se refugieze pe dealuri. 

În comuna Căpăţâneni, în afară de 32 de locuinţe au fost distruse şi toate 
aşezările gospodăreşti iar în aval toate podurile din comunele Corbeni, Oeşti, 
Albeştii de Argeş şi mai departe până la Piteşti, unde podul C.F.R. de la 
Bănănăi a fost grav avariat la încheieturi. Distrugeri similare de proporții mai 
mici s-au produs și pe văile Topologului şi Vâlsanului, pe ale căror albii 
podurile au fost măturate, iar parte din şosele, avariate grav, au făcut circulația 
impracticabilă. 

Colonelul Gallin, directorul cabinetului militar, a înştiințat imediat pe 
vicepreşedintele Consiliului de Miniştri, Mihai Antonescu. Acesta l-a însărcinat 
pe Constantin C. Popescu, care se afla mobilizat la cabinetul militar, să se 
deplaseze la locul sinistrului. După două săptămâni de muncă, rezultatul 
constatărilor a fost; distrugeri materiale enorme; calea ferată îngustă CAPS 
distrusă pe o porțiune de 22 km de la Oeşti până la Cumpăna; multe poduri 
desființate sau grav avariate; şoseaua judeţeană Corbeni-Oeşti-Curtea de Argeş, 

distrusă pe o porţiune însemnată; liniile telefonice deteriorate grav pe întregul 
traseu. Numai pe Valea Argeşului pagubele s-au ridicat la peste 120 milioane 
de lei, ele însumând pe întreg teritoriul județului Argeş, 510 milioane lei. Pe 
valea râului Vâlsan apele au distrus toate podurile pe traseul Brădet-Piteşti. 

La 5 august 1941, o decizie apărută în Monitorul Oficial, numea pe 
Constantin C. Popescu „delegat al Preşedinţiei pentru refacerea regiunilor 
inundate din județul Argeş“. 

Vicepreşedintele Mihai Antonescu, însoțit de ministrul de interne, au 
venit la Corbeni şi Sălătruc împărțind ajutoare în bani şi promițând oamenilor 
îndureraţi refacerea căminelor distruse. 

Cu ajutorul unui pluton de pionieri de la Craiova, condus de 
sublocotenentul inginer Popovici, lucrând ziua şi seara, în două schimburi, s-a 
restabilit circulaţia cu piciorul sau călare între Corbeni şi Oeşti, construindu-se 
punți provizorii sau poteci noi. 

S-a format pe lângă Preşedinţie, o comisie ad-hoc care să studieze 
situația şi să ia decizii. Din comisie făceau parte inginerul Fedorovici 
Constantin, şeful Centrului de exploatare CAPS, profesorul Gheorghe Focșa, 
inspector la Fundaţia Regelui Mihai şi arhitectul Bordenache, membru în 
Consiliul Tehnic Superior. Comisia a hotărât să prezinte Președinției 
următoarele propuneri: 

l. Refacerea liniei de exploatare CAPS pe traseul Oeşti-Cumpăna în 
lungime de 22 km; 

II. Refacerea şoselei şi podurilor de pe traseul judeţean Curtea de Argeș - 
Câineni, Curtea de Argeş - Corbeni şi Brădet - Piteşti; 

III. Refacerea căminelor distruse de ape, pe islazul „La Pluta“ din 
comuna Corbeni, teren indicat de organele administrative locale şi verificate de 
comisie, ca cel mai indicat, fiind la înălțimea de circa 20 metri față de albia 
râului; 

IV. Intervenţii la Ministerul de Interne şi Ministerul Apărării Naţionale 
pentru fonduri materiale şi unelte. 

Mihai Antonescu a aprobat propunerile comisiei şi s-au făcut, în 
consecință, forme pentru executarea punctelor 1,2 şi 4. 

Ministerul de Interne a aprobat ulterior, un fond de 2 milioane şi 500 lei, 
care, întregit cu alt fond de 2.500.000 lei, economisit din primele ajutoare în 
natură, constituiau un mic fond inițial pentru refacerea căminelor. 

Armata a aprobat 15 vagoane de ciment, 3 vagoane de fier, | vagon de 
cuie, o mie cazmale şi sape, 2 betoniere şi mai multe roabe şi forje. 

Pentru a se cunoaşte mai bine realitatea, comisia a vizitat tot ce se 
construise în acest gen în ţară la Dioști-Romanaţi, Vânjuleţ-Mehedinţi, 
Topoloveni-Muscel şi Tigveni-Argeș. 

Problema ridicării satelor se dezbătuse pe larg în presă. Multe iniţiative 
locale şi în special acea bine cunoscută a profesorului Gusti, aduceau 
contribuţii teoretice şi practice importante pentru rezolvarea problemelor de 
teren. În urma discuţiilor din cadrul comisiei, s-a stabilit să se proiecteze pentru 
viitoarele cămine rurale, trei tipuri de case: mici, mijlocii şi mari, după nevoile 
familiilor mai mici sau mai mari. Aceste case urmau să se construiască într-un 
sat model şi să se repete de zece ori, construindu-se un număr de 32 de clădiri 
pentru familiile celor sinistraţi. Zece din aceste construcţii aveau prevăzute 
pentru gospodărie, grajduri de vite mari şi mici, coteţe pentru oi, păsări şi porci. 

Terenul viitoarei construcții era în cornişe şi avea o suprafaţă de 17 
hectare. În mijlocul satului, într-un centru civic, se proiectau instituţiile publice, 
necesare satului nou şi vechi şi anume: a) Un grup administrativ cu toate 
instituțiile necesare, primărie, percepție, jandarmerie, cooperativă, bancă 
populară, etc. prevăzut cu un tum decorativ cu o cameră de inspecție şi o culă. 
b) Un grup de sănătate, format dintr-un mare centru de ocrotire a sănătății cu 
subsol, parter şi etaj. EI cuprindea: băi populare cu duşuri, căzi și camere de 
deparazitare, o cantină şcolară cu o sală de mese, oficiu şi bucătărie și o 
grădiniță de copii, deoarece vechea aşezare comunală dispunea de o şcoală 
cuprinzătoare pentru toată populaţia. La parter: farmacie, cabinet dentar, creşe 
cu anexele respective, iar la etaj: spital pentru bărbați şi femei cu săli de 
operaţie şi rezerve pentru bolnavi. c) Un grup cultural, compus dintr-un cămin 
cultural monumental prevăzut la parter cu sală de şedinţe şi reprezentații, 
scenă, foyer pentru public, muzeu local şi librărie; la etaj: sală de joc acoperită, 
cu terasă și perspectivă spre munte. d) Un grup economic compus dintr-un han 
turistic cu subsol, parter şi două etaje. La parter se construia: un restaurant cu 
toate dotările necesare, iar la subsol garaje pentru maşini şi pivniță specială. 

La etajul I se proiectase 16 camere confortabile prevăzute cu băi și 
instalaţii sanitare. La etajul II se construia o mare sală cu paturi pentru circa 
100 turişti, camere pentru personalul de serviciu, duşuri, instalaţii sanitare. 

Sectorului economic îi erau destinate: prăvălii pentru comerţul local, 
brutărie, băcănie, măcelărie cu frigorifere, o sală de vânzări în aer liber, ateliere 
de rotărie, fierărie, tâmplărie și o fabrică de brânzeturi. 

Toate aceste clădiri se construiau în spatele palatului administratiy. De 
asemenea, urma să se construiască în marginea satului, înspre viaduct, o şcoală 
de horticultură cu instalaţie pentru industrializarea fructelor, iar în vecinătate 
un stadion sportiv şi un ştrand. 

Ansamblul arhitectonic general se întregea prin clădirea, în vârful 
dealului, a unei biserici şi a unui post de pompieri. 

Accesul la sat pentru pietoni se făcea printr-o scară monumantală care 
urca în centrul civic al satului. În fața acestei scări se proiectase o gară de 
călători ce urmau să sosească de la Curtea de Argeş pe linia îngustă de 

exploatare CAPS cu eventualele electromotoare pentru linii înguste, asigurate 
în principiu de Societatea „Reşiţa“. 

Construcţia tuturor clădirilor se făcea din ziduri masive de cărămidă cu 
socluri din piatră rostuită. Casele erau prevăzute cu planşee de beton armat, 
pivnițe, instalaţii sanitare şi de apă. 

Cu aceste indicaţii, arhitectul Bordenache a cerut să i se pună la 
dispoziţie încă trei arhitecţi, propuşi de el şi s-a trecut la proiectarea clădirilor 
publice şi a celor particulare. 

Ca să se poată sistematiza terenul de construit s-a intervenit la armată să 
se facă pentru comuna Corbeni aerofotogrametrii şi s-a reuşit să se detaşeze tot 
la Corbeni inginerul Marincea, care a ridicat terenul. 

Întocmirea planurilor de sistematizare și a tuturor lucrărilor pregătitoare 
a durat mai bine de trei luni, timp în care specialiştii s-au întrecut în a realiza 
lucrări calitative ce au întâmpinat uşor cenzura comisiilor de sistematizare, 
consiliului tehnic inclusiv Președinția. 

Arhitectul Bordenache a întocmit un proiect frumos de sistematizare al 
islazului pe care urma să se construiască satul, împărțindu-l în loturi cu 
deschiderea la stradă de 20 metri, şi cu adâncimea de 100 metri. 

Viitorul sat, pe lângă centrul civic, cuprindea trei străzi A,B,C, pe care 
erau amplasate casele. În centrul civic se grupau toate clădirile publice, iar în 
jurul lor, pe străzi, casele gospodăreşti cu toate anexele lor. S-a întocmit paralel 
şi planuri de canalizare cu instalaţii de lumină electrică şi apă potabilă la toate 
clădirile satului. Pentru o mai bună circulaţie, terenul de construcție fiind în 
pantă şi despărțit de comuna matcă prin albia râului Argeş, s-a hotărât legarea 
satului nou de şoseaua județeană ce străbate vechiul sat Corbeni, printr-un 
viaduct peste râul Argeș. O şosea în serpentină, străbătând parcul nou creat, 
lega comunicaţia veche de artera principală. 

leşirea șoselei se făcea pe sub tumul palatului administrativ de unde 
cobora în pantă, peste un alt pod, în vechea aşezare. Se mai prevedea realizarea 
unor diguri masive de beton pentru apărarea malurilor în eventualitatea unei 
alte inundaţii. 

Nimic, însă nu se atribuia gratuit. Viitorii beneficiari urmau să aibă mari 
reduceri şi înlesniri de plată dacă: 

+ |) Aduceau în gospodărie vaci, oi, porci şi păsări de rasă a căror 
procurare urma să se facă după indicaţiile şi cu sprijinul unei administrații ce 
urma să dirijeze comuna; 

2) Mobilau casele cu mobilă rustică după modelele puse la dispoziţie de 
administraţie; 

3) Cultivau terenul de gospodărie cu legume şi pomi selecționați după 
planurile întocmite de şcoala de horticultură locală. 

Dacă acest plan minimal se realiza în curs de trei ani locul se atribuia 
definitiv viitorului proprietar. 

După calculele provizorii, ansamblul tuturor lucrărilor la viitorul sat se 
ridica la 312 milioane lei în 1941. Era o sumă enormă în comparaţie cu bugetul 
judeţului Argeş care era atunci de 32 milioane lei. 

Datorită greutăților războiului, a obține această sumă de la autoritățile 
centrale era imposibilă. Arhitectul Bordenache a arătat că 20-30% beneficiul 
antreprenorului şi 40% mâna de lucru se putea realiza dacă se găsea această 
mână. 

La 26 septembrie 1941 la Bucureşti, la o conferință ministerială, 
prezidată de Mihai Antonescu, s-au prezentat planurile pentru construirea 
satului model. S-a cerut numai aprobarea planurilor căci se socotea că după 
obținerea aprobării se puteau obține mai uşor fonduri. După conferință, s-a 
discutat și problema folosirii ca mână de lucru pe lângă meşteri, muncitori cu 
ziua, căruțaşi, adunaţi din localităţile învecinate şantierului şi prizonieri de 
război. 

S-a intervenit în consecință să se pună la dispoziţie şi prizonieri de 
război şi să se organizeze în comunele Sălătruc, Oești, Corbeni şi Căpățâneni 
lagăre pentru cazarea lor. 

La 15 octombrie 1941 s-a aşezat piatra fundamentală pentru lucrările de 
construcție a viitorului sat. Slujba religioasă a fost făcută de Episcopul Antal, 
nou venit în regiune. La 15 noiembrie 1941, Constantin C. Popescu era numit 
prefect al județului Argeş din ordinul Mareşalului lon Antonescu dar îşi păstra 
şi funcţia de „Delegat al Preşedinţiei“. 

La fabricarea cărămizilor erau întrebuințaţi 200 de oameni, 100 la 
săpături, pentru fundaţii şi patul străzilor, iar 200 meşteri şi lucrători calificaţi. 
Transporturile se făceau cu căruțele pentru nisip şi bolovani de soclu, cu 
autocamioanele şi trenul pentru materialele grele, ciment, var, fier, lemne, cuie. 
Căruţele din comunele Arefu, Albeşti, Oeşti şi Valea Danului deserveau 
şantierul prin rotaţie, plata lor efectuându-se în porumb, un mare stimulent 
pentru acele timpuri de lipsă. S-a achiziționat cu două sute mii lei o presă, de la 
Sibiu, pentru confecţionat cărămidă şi s-au mai adus de la Tigveni, două sute 
de mii de cărămizi, proprietatea judeţului pentru începerea construcţiilor. S-au 
mai achiziționat: 300 t var, 500 t ciment, 10 mii mp geamuri, clanţe, broaşte, 
guri de sobă și carburanţi pentru maşini. 

Cu aceste organizări, activitatea șantierului a început din plin în 20 mai 
1942. La 20 iulie 1942 când a fost inspectat șantierul de către mareșalul lon 
Antonescu şi Mihai Antonescu se construise în întregime o casă şi se 
terminaseră fundaţiile la alte şase, având turnate plăcile de beton armat. 
Reexaminate de mareşal, planurile de construcţie au fost din nou aprobate. 
După o amănunţită inspecţie pe şantier, mareşalul a declarat că „este frumos“ 

dar se merge cam încet cu luc-area. A fost azordat un nou credit de 12 milioane 
lei din partea Ministrului Finunţelor. Prin 'nunca tuturor s-au realizat până la 
sfârşitul lunii octombrie 1942, şaisprezece din cele 37 clădiri proiectate. Ele 
erau ridicate în roșu şi acoperit > cu şiţă. 

S-au mai realizat: funde ji + centrului administrativ, construirea parterului 
din piatră şi ridicarea zidurilc r «le roşu; definitivarea şi săparea fundaţiei casei 
de ocrotire și sănătate şi con:trucţia patului străzilor. Lucrările executate 
reprezentau circa 30% din tcialul lucrărilor proiectate. De asemenea s-au 
plantat 6.000 pomi selecționați procuraţi gratuit de la Camera Agricolă. Totalul 
lucrărilor excutate s-a cifrat, di pă devize, la 66 milioane lei. 

In anul 1943, șantieru a obținut suma de 70 milioane lei pentru 
construcţii, la 15 martie 1943 Icrările reluându-se masiv. 

Paralel cu lucrările de c> astrucţii s-au făcut plantațiile de brazi şi salcâmi 
pentru consolidarea malului *„latoului de construcție, cu fața spre râu. Pictorul 
Mazilescu, specialist în pic.ura bisericească, a realizat împreună cu soția sa, tot 
pictoriță, o serie de fr:sce pe unele frontoane. Pe turnul de la Palatul 
administrativ a realizat + echea stemă a Argeşului și pe partea dinspre drumul 
principal, pe „Sfântul G heorghe“, reprezentând biruința asupra necazurilor. Au 
fost pictaţi şi pereţii un or clădiri alese de el şi de arhitectul Bordenache. 

Festivitatea de inaugurare a construcţiilor a fost stabilită de Mihai 
Antonescu pentru 1'; octombrie 1943. Cu toate că i s-au adus argumente că 
lucrările nu pot fi tr rminate până atunci, acesta a stăruit ferm căci tot atunci se 
inaugurau şi lucrăr „le executate pentru refacerea regiunii inundate: calea ferată 
Oeşti-Cumpăna, F odurile metalice şi şoselele care funcționau pe trasee noi. 
Deoarece ziua da 15 octombrie cădea într-o zi de vineri, festivitățile s-au 
amânat pentru 1'/ octombrie când alături de Mihai Antonescu erau prezenţi un 
important grup de miniştri, personalități din Bucureşti şi Maria Antonescu, 
preşedinta Liz , Operelor Sociale. 

Mașinii : cu oaspeţi au trecut podul ce lega platoul de construcţii peste 
râu, în piața 7 alatului administrativ unde se organizase festivitatea şi unde erau 
adunaţi săte' ui şi localnici din împrejurimi. Oaspeţii au fost întâmpinați de 
episcopul A. atal care a efectuat serviciul religios. 

S-a 2 rătat oaspeţilor că tot ce s-a construit s-a făcut cu numai 62 milioane 
lei şi nu cra 312 conform devizelor din 1941, că ele s-au respectat întocmai şi 
s-a făcut > economie de 250 milioane lei. Au fost ținute cuvântări de către 
Mihai Ar tonescu şi alți invitaţi, la urmă acordându-se ordine şi medalii pentru 
cei ce-și făcuseră datoria până atunci. 

Ir augurarea grupului de lucrări şi a satului model a fost larg popularizată 
în pres: şi cinema. 

Pe data de 18.X1.1943, Constantin C. Popescu este avansat în gradul cel 
mai înalt din ierarhia administrativă a Legii din 1938, inspector general 
administrativ. 

După plecarea fostului prefect, lucrările au încetat, iar șantierul părăsit şi 
dezorganizat. În anul 1944, acesta însă reuşeşte să reorganizeze șantierul iar 
lucrările încep din nou. 

Până la 1 august 1944 s-au executat încă 10% din lucrările rămase 
neexecutate, punându-se accentul pe căminul cultural, hanul turistic şi scara 
monumentală. 

La 5 august 1944, Mihai Antonescu, aflat la Olăneşti, îi cere lui 
Constantin C. Popescu, chemat de la Sibiu, să consimtă la atribuirea palatului 
administrativ şi a unui număr însemnat din clădirile satului model în scopul 
funcţionării Fundaţiei „Argeşul“ înfiinţată în iulie 1944. 

La 12 august 1944 a apărut legea care „a dărâmat unitatea satului şi a pus 
lespedea pe viitorul său“ afirma fostul prefect care nu fusese de acord cu 
trecerea satului model în administrarea Fundației Argeșului. 

Lucrările au încetat căci frontul apropiindu-se de ţară nu se mai putea 
conta pe fonduri şi mână de lucru. 

După anul 1944 inginerul Buşilă, fost ministru şi capacitate tehnică, 
întâinindu-l pe Constantin C. Popescu, în Bucureşti, pe Calea Victoriei i-a spus 
acestuia din urmă: „Ascultă prefectule ! Dacă n-ai făcut nimic în viață decât 
satul acela, poți să te mândrești toată viaţa dumitale“. 

Constantin C. Popescu a fost preocupat de a găsi soluţia cea mai potrivită 
pentru starea juridică a construcţiilor din viitorul sat. 

Se gândea la instabilitatea guvernelor. Era convins că dacă lucrarea nu 
s-ar fi terminat în timpul regimului Antonescu era îndoielnic că se mai putea 
continua în viitor. Era incertă şi soarta ţării în ipoteza sfârşitului războiului. 

Era bine ca lucrările să fie continuate în viitor de către conducerea 
judeţului. Dacă s-ar fi exploatat inteligent locul construcției, aşezat în unul din 
cele mai pitoreşti puncte ale judeţului, se putea pune bazele unui centru 
climatic viitor. 

O permiteau altitudinea de 620 m, climatul local şi aerul admirabil, 
ozonat permanent de marea vegetație şi bogăţie de ape. 

Apropierea de Brădet, Cumpăna şi Curtea de Argeș, puncte 
balneoclimaterice, dealurile înconjurătoare fiind admirabile terenuri pentru 
sportul alb. 

Noua aşezare s-ar fi dezvoltat repede şi dacă s-ar fi executat tot ce s-a 
conceput, satul ar fi fost deosebit de interesant prin concepția sa unitară 
arhitectonică. 

Valea Argeşului era dominată de farmecul naturii în care nu au pătruns 
încă efectele nocive ale civilizației. Există un drum de 8 km neamenajat care 

putea face transportul călătorilor cu autobuzul, în ambele sensuri. O parte din 
amatorii de drumeţii puteau fi atraşi aici mai mult ca pe Valea Prahovei, prea 
circulată și modernizată. Înființarea unei şcoli pentru învăţarea schiului putea 
atrage un mare număr de sportivi. 

S-au făcut formele juridice corespunzătoare pentru trecerea în 
patrimoniul prefecturii. S-au înscris în buget, toate sumele disponibile şi s-au 
înregistrat toate materialele. 

S-a asigurat astfel, proprietatea prefecturii, pentru toate construcțiile 
prezente şi viitoare. Prin planul de extindere se crea — din vânzarea caselor — un 
fond, astfel că sumele necesare pentru cheltuielile viitoare erau asugurate din 
aceste vânzări şi din exploatarea clădirilor cu caracter economic. 

S-au întocmit 7000 de pagini de calcul şi devize pentru dezvoltarea 
satului model în viitor. 

Satul model Antoneşti s-a construit în scopul refacerii gospodăriilor 
sinistraţilor din inundaţiile din anul 1941 -— edificându-se şi o serie de 
construcții de interes general, ce urmau să completeze viața socială a comunei 
Corbeni, urmărindu-se crearea unui centru model care urma, în timp, să 
întregească sistematizarea întregii comune, prin micşorarea perimetrului, 
sistematizarea construcţiilor şi a vetrei de sat; s-a urmărit, în construcția 
clădirilor, respectul arheologic pentru formele trecutului arhitectonic regional, 
ridicarea standardului de viaţă al țăranilor sub aspectul organizării colective 
administrative, astfel încât noua aşezare sătească să fie o creaţie urbanistică 
legată în modul cel mai firesc de vechiul Corbeni. 

ANDREI ALEXANDRESCU 


De îndată ce Partidul Comunist Român a preluat puterea, el a înscris țara 
noastră în siajul politicii sovietice. Noua „republică populară“ a devenit un aliat 
total al lui Stalin iar liderii de la Bucureşti au căutat să reproducă cât mai fidel 
gesturile dictatorului sovietic. Politica internă şi cea externă ale României au 
fost mulate pe cele de tip sovietic şi comunist. Pe plan intern au fost aspru 
reprimaţi adversarii politici, a fost colectivizată agricultura şi au fost alocate 
însemnate mijloace dezvoltării industriei grele. În politica externă România a 
fost alături de Uniunea Sovietică în conflictul ideologic cu Occidentul dar şi în 
polemici mai restrânse ca aceea cu Iugoslavia lui Tito. În acest cadru era 
necesar şi firesc ca țara noastră să acompanieze Uniunea Sovietică şi în 
propaganda sa pentru pace. 

Aceasta are o incontestabilă origine ideologică ceea ce nu înseamnă că 
raţiunile de ordin practic au fost uitate. În anii postbelici înverșunarea în a 
dovedi dorinţa de pace a noului sistem socialist mondial a fost foarte puternică. 
Propaganda sovietică a profitat din plin de faptul că U.R.S.S. fusese atacată în 
1941 de Germania hitleristă prin surprindere, exemplu ilustru pentru a arăta 
caracterul agresiv al imperialismului față de comunism. Puncte de vedere 
recente au arătat că purtarea U.R.S.S. în anii 1939-1941 era departe de a fi fost 
ireproşabilă,! totuși atacul german este un fapt istoric. 

n prima perioadă rolul României comuniste a fost doar acela de a se 
ralia punctelor de vedere sovietice. Destul de repede asupra românilor a fost 
lansat întregul arsenal de lozinci şi teze aflate la modă în spaţiul controlat de 
Stalin: lupta pentru pace, imperialismul agresiv, blocurile binelui și răului, 
Occidentul fascist. Se arăta în primul rând că imperialismul este agresiv şi 
barbar, că martirizează Coreea, că este pe cale să treacă la ultimul stadiu definit 
de Stalin, fascismul. Minţile lucide puteau însă înţelege că de fapt U.R.S.S. 
prefera un război mondial decât să renunţe la ceva din cuceririle sale. Că acesta 


' Suvorov, VI. — Spărgătorul de gheață, Ed. Polirom, laşi, 1995 

era descris ca unul de apărare ca şi în 1941 vine abia pe urmă ca importanță. 
Subtilităţile comunismului sunt într-un anume sens infinite. 

La 8 decembrie 1949, în fața „activului de partid“, Gh. Gheorghiu Dej 
expune proiectele de politică externă ce trebuie însuşite de Partidul 
Muncitoresc Român. Aşa cum era obiceiul pe vremea aceea, ele nu aparțineau 
conducerii partidului ci Dej le adusese cu sine de la Consfătuirea Biroului 
Informativ ce avusese loc la Budapesta în noiembrie 19497. Aceasta avusese pe 
ordinea de zi „lupta pentru pace, lupta pentru unitatea clasei muncitoare şi lupta 
împotriva bandei de spioni şi asasini a lui Tito“. Dar, ca lucrurile să fie clare 
„lupta pentru unitatea clasei muncitoare şi lupta împotriva bandei 
Tito-Rankovit sunt legate în mod direct de lupta pentru pace*“. Pe româneşte 
spus, din nou anihilarea unor duşmani ai U.R.S.S. şi ai lui Stalin care acum 
sunt social-democraţia şi regimul lui Tito sunt indispensabile păcii mondiale. 

A fost prezentată poziţia sovietică, însuşită de întreg blocul comunist, 
privitoare la divizarea lumii într-un bloc al Binelui şi unul al Răului, 
condamnat însă inevitabil la pieire. Primul dintre acestea este, în mod obiectiv, 
sprijinitorul păcii pe când cel de al doilea, presat de istorie, pregăteşte 
permanent războiul: „S-au lămurit şi mai mult, printr-o analiză profundă cele 
două linii în politica internațională: linia lagărului democraţiei şi socialismului 
lagărul păcii în frunte cu Uniunea Sovietică, şi linia lagărului imperialiştilor — 
lagărul ațâțătorilor la un război — în fruntea căruia se află Statele Unite ale 
Americii“. 

De altfel, în acea epocă ponegrirea Occidentului era generală în România 
Socialistă. SUA mai ales erau vinovate de toate relele lumii iar plănuirea 
războiului mondial era doar un aspect al acestora. Însă victoriile socialismului, 
care asigură pacea, sunt ireversibile. Întărirea URSS şi proclamarea Germaniei 
Democrate şi a Chinei Populare, achiziționarea energiei atomice care întăreşte 
lupta aniimperialistă, precum şi mişcările de eliberare naţională ce se 
desfăşoară arată degringolada capitalismului. EI se vede lipsit de mijlocul său 
cel mai eficace şi cel mai definitoriu: războiul. „Mişcarea partizanilor păcii a 
luat o mare dezvoltare. A apărut pentru prima oară un puternic front al păcii 
condus de Uniunea Sovietică““. Aflate în această situație fără ieşire puterile 
imperialiste, şi în primul rând SUA şi Anglia „desfăşoară pregătiri febrile în 
vederea provocării unui nou război“. Toate acestea sunt foarte firești deoarece 
„pe măsură ce se ascute criza economică, pe măsură ce sfera de influență a 
imperialismului se îngustează, politica imperialiştilor devine tot mai 
aventuroasă şi nebunia războinică îi cuprinde din ce în ce mai mult“. Aceasta 
înseamnă că „numai cea mai mare vigilență şi hotărâre a popoarelor va duce la 


? Gheorghiu Dej, Gheorghe — Lupta pentru pace, sarcia centrală a partidului nostru, Ed. Politică, 1949. 
” Idem, p. 3-4. 

1 dem, p. 4. 

* dem, p. 5-6. 


http://cimec.ro 


ROMÂNIA ÎN FRONTUL SOVIETIC. DISCURSUL DESPRE PACE 265 


prăbuşirea planurilor criminale ale ațâțătorilor la un nou război““. În condiţiile 
în care consolidarea frontului păcii este țelul suprem al socialismului, el are 
dreptul de a pretinde orice efort şi de a tezauriza orice resursă: „Realizările 
noastre pe tărâm politic, economic şi cultural constituie cel mai de preț aport la 
întărirea frontului păcii condus de Uniunea Sovietică”. 

Occidentului îi erau atribuite cele mai josnice iniţiative și planuri. În 
acest cadru se înscrie descrierea permanentă făcută celor din vest ca uneltitori 
permanenţi pentru un nou război mondial. Această propagandă specula cu 
abilitate faptul că pe scena politică din aceste state exista un puternic curent 
anti-comunist care pleda pentru o politică fermă față de subversiunea mondială 
practicată de URSS. Legăturile dintre politică şi industria de apărare mai ales 
din SUA, exacerbate la maxim, au permis descrierea puterilor democratice ca 
țări dominate de o clasă războinică, exploatatoare şi profitoare. Pentru 
Gheorghiu-Dej „Statele Unite ale Americii au devenit un stat polițist, o ţară în 
care legi fasciste ca legea Taft-Hartley sau Smith înăbușe orice activitate 
obştească, o țară a teroarei gestapoviste şi a linșajului“?. Este aici ilustrată teza 
potrivit căreia imperialismul degenerează inevitabil în fascism: „Transformarea 
Statelor Unite într-un stat poliţist, încălcarea brutală a celor mai elementare 
drepturi democratice, ofensiva împotriva nivelului de trai al maselor, 
intensificarea represiunilor sângeroase antipopulare, încurajarea rasismului şi a 
formelor sale bestiale de manifestare de felul linșajului, înființarea lagărelor de 
concentrare pentru elementele progresiste, sentinţele mârşave de condamnare și 
înscenările împotriva comuniştilor şi altor luptători pentru pace şi democraţie, 
marchează procesul de degenerart a democraţiei burgheze”. Astfel arăta 
adversarul. Ce fel de pace ar putea oare exista cu fascismul de acest tip? Dacă 
imperialismul ar putea fi constrâns prin coexistență pașnică să renunţe la 
agresiune, el se va dizolva singur lovit de neputinţă: „lagărul imperialismului 
slăbeşte tot mai mult“!%. Când pacea se instaurează, lupta de clasă se ascute. Ea 
poate lua forme infinite, stabilite după necesități de P.C.U.S. În esenţă, pacea 
comunistă înseamnă ca cei din Vest să contemple pasiv infiltrările sovietice. 
Neacceptând așa ceva ei cedează tentaţiei războinice. 

Un element nelipsit din discursul antirăzboinic este scoaterea în evidență 
a caracterului inuman al conducătorilor americani. Aceştia îşi disprețuiesc 
poporul propriu şi se pregătesc permanent să subjuge noi popoare. Revista 
comunistă „În apărarea păcii“ propune imaginea unui univers concentraţionar: 


$ Idem, p. 6. 

7 dem, p. 10. 

* Gheorghiu Dej, Gheorghe - Raport asupra proiectului de Constituţie a Republicii Populare Române, 
Ed. P.R.M., 1952, p.21. 

” Idem, p. 41. 

19 Gheorghiu Dej, Gheorghe — Lupta pentru pace, sarcină centrală a partidului nostru, Ed. Politică, 1949, 
p.4. 

„Înşelat de vorbăria despre democraţie cetățeanul din Statele Unite — ca şi 
locuitorii altor țări — cu greu îşi dă seama că, în prezent, americanii nu dispun 
de nici un fel de mijloace normale pentru a-şi face cunoscută unii altora starea 
lor de spirit politică şi pentru a-i informa de acest lucru pe conducătorii lor“!!, 
Asupra tuturor veghează temuta poliție politică numită FBI: „programul 
guvernamental de reprimare a opoziţiei continuă să fie tradus în viață. Şeful 
poliţiei secrete J. Edgar Hoover (...) continuă să aresteze cetățenii pentru 
activitatea lor politică. Societăţile pacifiste sunt declarate de guvern 
„subversive“. cel2 

În acelaşi cadru se înscrie prezentarea făcută de comuniști războiului din 
Coreea. Avem imaginea unor crime monstruoase împotriva populaţiei paşnice. 
Conducătorii americani sunt cu nimic deosebiți de Hitler. 

Ulterior lucrurile au luat însă o altă direcţie. Dispariţia lui Stalin dar mai 
ales creşterea puterii armamentului nuclear au contribuit la consolidarea ideii 
de coexistență paşnică care „a devenit o necesitate vitală pentru întreaga 
omenire“!3. Aceasta înseamnă că politica de forță a Americii a dat faliment. 
Mai mult „dacă aţâțătorii la război s-ar lansa într-o aventură militară, popoarele 
ar pune capăt pentru totdeauna sistemului capitalist generator de război şi 
suferință pentru întreaga omenire“! 

Din momentul în care nu mai poate recurge la război şi prădăciune 
capitalismul este în impas deoarece o concurență deschisă, liberă cu 
socialismul îl va reduce cu necesitate la neputinţă. Scopul socialismului este 
tocmai acesta: să-l lipsească de instrumentul vital al supravieţuirii sale, 
războiul: „Noi suntem convinşi de superioritatea socialismului în toate 
domeniile. Terenul de întrecere nu este însă războiul nuclear ci producția de 
bunuri materiale, ştiinţa şi arta“!S. De aici înainte orice domeniu de întrecere ar 
propune capitalismul, el este înfrânt dinainte: „Socialismul nu are nevoie să fie 
impus pe calea armelor, prin război. EI va triumfa prin forța exemplului viu, 
prin ajungerea şi depășirea din punct de vedere economic a celor mai avansate 
țări capitaliste“!“. Vedem enunțată aici esența coexistenței pașnice. Acum sunt 
în sfârşit create condiţiile pentru o adevărată dezarmare. Câtă vreme 
imperialismul a mai avut speranţa într-un război salvator, el şi-a putut spori 
arsenalele militare dar acum lupta popoarelor aproape l-a răpus. Acum această 
politică este în mod fatal anacronică şi mai devreme sau mai târziu acest lucru 
va apărea cu claritate. Lupta neabătută a popoarelor aduce acest moment tot 


“1 Statele Unite între război și pace în „În apărarea păcii“, nr. 29-30, oct.-nov. 1953, p. 51. 

'2 Ibidem, p. 59. 

" Gheorghiu Dej, Gheorghe — Situaţia internaţională și politică externă a P.R.M., Ed. Politică, Bucureşti, 
1960, p. 9. 

 Idem, p. 9. 

15 Idem, p. 9. 

'€ jdem, p. 10. 

mai aproape: „necesitatea dezarmării a devenit atât de evidentă, cerința 
popoarelor de a o înfăptui atât de viguroasă, încât nici o țară, nici un guvern nu 
poate nega urgenţa şi însemnătatea problemei“!”. Duşmanii înțelegerii între 
oameni încă mai pot face opoziție față de dezarmare. „Generozitatea“ sovietică 
nu a fost răsplătită de occidentali care au adus negocierile în impas. Secretarul 
general al PMR avertizează: „Adversarii dezarmării se vor strădui şi de aici 
înainte să bage bețe în roate tratativelor de dezarmare“!%. Gheorghiu-Dej spune 
ceva ce orice comunist are datoria să ştie: deşi îşi pot contempla înfrângerea de 
pe patul de moarte, capitaliştii sunt incorijibili. 

Cu toate acestea stocurile de arme au continuat să crească. Acum armele 
sunt suficient de puternice pentru a curma firul vieții pe Glob. De aceea scopul 
dezarmării se „lărgeşte“, nu mai este vorba de a preîntâmpina războiul ci de a 
garanta dreptul popoarelor la viață. Conflictul între sistemele politice şi sociale 
este depăşit devenind un simplu caz particular. Acesta avea să fie sensul 
măsurilor de dezarmare propuse de România lui Ceauşescu. 


7 dem, p. 13. 
1% Idem, p. 13. 


http://cimec.ro 


http://cimec.ro 


MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


CÂTEVA ASPECTE DIN TIMPUL „FOAMETEI CELEI MARI“ 
(1946-1947) 


IONEL-CLAUDIU DUMITRESCU 


Şi asupra meleagurilor româneşti s-a abătut în numeroase rânduri 
foametea ce a provocat mari suferințe locuitorilor sărmani. La războaiele 
purtate de puterile vecine se adăugau calamităţile naturale și efectele se 
cumulau. Seceta a determinat de multe ori recolte proaste și în 1584 
moldovenii mâncau mobhor, iar praful era adunat de vânt în troiene. Fiul lui 
Vasile Lupu, Ștefăniță, a primit porecla de Papură Vodă de la oamenii care 
mâncau „papură uscată în loc de pâine, măcinând-o uscată“. La 1828 oastea 
rusă aflată la asediul cetăţii Giurgiu îşi hrănea caii cu pâine în timp de țăranul 
român consuma „Ciorbă“ din coaja de copac măcinată peste care se presăra un 
pumn de mălai. Se trăia atât de rău încât consulul Franţei, Hugot, putea să 
considere că nici un ţăran nu ar rămâne dacă hotarele nu ar fi fost bine păzite de 
ruşi?. Situaţia se va repeta peste 118 ani și documentele extrase din fondul 
„Inspectoratul General al Jandarmeriei“ aflat la ANIC permit surprinderea 
tuturor greutăților în care s-au zbătut românii abia scăpați din grozăviile celui 
de-al doilea război mondial. 

Mai 1945 adusese sfârşitul războiului și se părea că totul merge spre 
bine. Situaţia României nu era deloc fericită. Oraşele erau transformate în ruine 
de aviația anglo-americană, iar hoardele sovietice au trecut la jefuirea 
sistematică a teritoriului românesc. Păsările de curte, mai greu de prins, erau 
secerate cu rafale de arme automate. În timp de pace însă, agricultura se reface 
rapid şi primăvara lui 1946 anunţă un rod bogat, dar, în vară, soarele „s-a topit 
şi a curs pe pământ“. Timp de 122 de zile la Calafat n-a căzut un strop de 
ploaie şi puținii nori nimiceau cu grindina lor firavele recolte. Situaţia nu părea 
încă îngrijorătoare în august, țăranul aşteptând să rodească porumbul despre 
care se spune că are nouă vieţi. Când s-a constatat că nici această plantă nu 


! Miron Costin, Letopiseţul Țării Moldovei, ed. E. Boldan, Bucureşti, 1956, p. 267. 
2 Hurmuzaki, Documente privitoare la istoria românilor, vol. 13, editate de Nerva Hodoş, Bucureşti, 1913, 
p. 85. 

poate rodi, țăranii au început să se teamă de iarna apropiată. Guvernul, 
preocupat de câştigarea „alegerilor libere“, s-a dezinteresat de aprovizionarea 
populaţiei, amăgită doar pentru obținerea de voturi cu masive transporturi de 
cereale. Cantităţile distribuite erau derizorii cum s-a întâmplat în judeţul Buzău 
unde s-au dat doar trei kg porumb în luna august şi apoi nimic?. Locuitorii 
înfometați au ales singura cale de supraviețuire: plecarea după cereale în zonele 
excedentare. 

După alegeri, orice încredere în guvern a dispărut şi țăranii au început să 
acționeze pe cont propriu. La început au fost grupuri mici, dar, la sfârşitul lui 
noiembrie 1946, a debutat o mare afluire spre sudul şi vestul României. După 
un reflux de două săptămâni a pornit un al doilea val, urmat de un altul la 
cumpăna dintre ani. Din județul Vaslui, de exemplu, plecau zilnic grupuri de 
câte 150-200 de persoane şi care nu ţineau cont de autorități. Pe 13 decembrie 
un astfel de grup a reușit să se îmbarce în tren cu toată opoziţia subprefectului 
şi a jandarmilor“. Mulţi țărani căutau să obţină cereale şi furaje pe căi legale. 
Buzoienii au plătit mari sume de bani la Camera Agricolă pentru a achiziționa 
frunzare, dar, cum guvernul interzisese acordarea de certificate de călătorie pe 
CFR, sătenii au fost siliți să sacrifice animalele ce constituiau forța motrice a 
plugurilor:. 

În situaţia dificilă prin care trecea țara, guvernul comunist a ştiut să ia 
măsuri represive cu scopul de a ţintui populaţia înfometată în satele înghețate 
unde să piară lent în aşteptarea ajutoarelor. Cei care se opuneau erau priviţi ca 
nişte sabotori ce încearcă să saboteze „planul de ajutorare organizat de guvern“. 
Apare aici cunoscuta tactică a aruncării responsabilității pentru eșecurile 
regimului chiar asupra victimelor inocente. Pentru a zăgăzui valurile umane, 
guvernul a mobilizat întreaga jandarmerie, unităţi militare din punctele obligate 
de trecere şi s-au desființat numeroase trenuri de persoane ce veneau dinspre 
Moldova, măsură ocolită prin folosirea mărfarelor. S-a declanşat o adevărată 
vânătoare împotriva celor care au ajuns în zonele excedentare şi, de multe ori, 
situația s-a tensionat. Inspectoratul de Jandarmi Timişoara a evacuat 250 de 
moldoveni, dar aceştia „manifestă o vie nemulţumire și în evacuarea lor se 
întâmpină greutăți“$. Uneori se ajungea la ciocniri destul de violente cu forțele 
de ordine. Astfel, un tren cu 500 de înfometați a fost oprit de un detaşament 
format din 43 de jandarmi pentru control. Disperaţi, oamenii au ripostat cu o 
ploaie de pietre şi doar focurile de avertisment au asigurat retragerea forțelor de 
ordine. Cu o nouă locomotivă instalată în gara Suseni (Argeș), trenul a ajuns la 
Piteşti unde a fost supus unei minuţioase percheziţii, dar nu s-au confiscat decât 


> AN.L.C., fond Inspectoratul General al Jandarmeriei, dosar 96 / 1946, f. 179. 

* A.N.L.C., fond Inspectoratul General al Jandarmeriei, dosar 97 / 1946, f. 252. 

* Ibidem. f. 209. 

* Ibidem., f. 456. Şi celelalte inspectorate au efectuat razii (V. Ibidem., dosar 96 şi 97 / 1946). 

doi saci cu porumb şi trei cu bumbac”. Alteori se reuşea potolirea spiritelor prin 
asigurări ferme că în regiunile de Papuină „s-au trimis transporturi masive de 
cereale“€. 

Populaţia era total nemulțumită de activitatea guvernului şi de lipsa 
planului de ajutorare. Comandantul Legiunii de Jandarmi Buzău, N. 
Constantinescu, remarca că populaţia „este din zi în zi mai îngrijorată şi 
manifestă nemulțumiri datorită faptului că nici până-n prezent nu s-au luat 
măsuri și nu se văd luate vreun fel de măsuri pentru a se aduce cereale“. 
Acelaşi ofițer observa că locuitorii nu mai văd altă soluție decât „să se unească 
şi să ia cu forța de unde vor afla şi găsi, neţinând socoteală de legi şi 
autorități“!0. Dar cea mai samavolnică măsură era aceea a confiscării cerealelor 
sub acuzaţia de speculă. O femeie văduvă din comuna Fierbinţi (Ilfov) şi-a 
vândut vaca, dar grâul i-a fost confiscat de jandarmi chiar în gara satului. 
Disperată, „lipsită de unica sursă de venit, a vrut să-şi ducă copiii la prefectura 
nemiloasă!!. Consăteanul Constantin Pericle s-a chinuit cu sacii tocmai din 
Vlașca, dar a fost deposedat de întreaga încărcătură și, în ianuarie 1947, a 
decedat de inaniţie"?. Câteva zile mai târziu l-a urmat Alecu Stancu!? 

Cei rămaşi în sate o duceau foarte greu, trupurile sleite. de foame 
trebuind să facă față și gerului năpraznic. Ajutoarele primite de la guvern erau 
derizorii. Se distribuiau rar câte 1000 kg de cereale la o comună cu peste 1000- 
1500 de familii când necesarul ar fi fost de cel puţin 10 tone. Singura soluţie 
practică era găsirea de înlocuitori pentru alimente, dar aceştia doar amăgeau 
foamea. În localitatea Băsceni (Buzău) o familie a trecut la consumarea unor 
bulgări de pământ amestecați cu sare. Se serveau când căpătau tăria pâinii şi 
apoi se umplea stomacul cu multă apă, dar sănătatea era grav afectată". În 
acelaşi județ dar în Calvini se prepara mămăligă din coajă de fag'5. Borhotul de 
prune constituia o adevărată delicatesă şi doar cei avuţi au putut dispune de 
cantități mai mari pentru a rezista până spre primăvară. Sosirea primăverii a 
îmbogăţit meniul cu urzici, planta posturilor şi a asediilor, preparate sub formă 
de salată, dar fără ulei, şi consumate fără pâine!7. Casele şi curţile au fost golite 


” Ibidem., f. 607 şi 608. 
* Abidem., f. ||. 
” Ibidem, dosar 96 / 1946, [. 26. 
" bidem,, f. 26. 
"! (bidem., f. 132. 
'2 Ibidem., f. 132. 
" Abidem., f. 132. Creşterea preţului la cereale a determinat vinderea pământului şi a caselor doar pentru a 
asigura supraviețuirea. Cum accesul la calea ferată era blocat, nici cei cu bani nu se puteau descurca, câile 
ilegale având tot un deznodământ nefericit (Ibidem., f. 180). Rezultatele secetei, îndeosebi slăbirea 
potențialului economic al ţăranilor, au favorizat colectivizarea. 
Ibidem., f. 207. 
" Ibidera., £. 208. 
1 Ibidem., f. 208. Borhotul era folosit în alimentaţie doar în timpul posturilor religioase, dar împreună cu 
alte alimente. 
"? Ibidem., dosar 37 / 1947, f. 324. 

de tot ceea ce se putea vinde şi lungi convoaie de căruţe încărcate treceau spre 
Oltenia!?. Țăranii n-au putut înţelege politica guvernului comunist și își 
exprimau fățiş nemulțumirea: „am vândut pentru un sac sau doi de porumb 
ultimele țoale sau zdrenţe din casă pentru a salva familia de foame şi după ce 
cu mare chin şi mizerie am ajuns aproape de casă ni se confiscă fără a se ține 
cont de suferințele şi greutățile întâmpinate până am ajuns aici cu acest 
porumb“"?. Guvernul însă demonstra capacitatea sa represivă, specifică 
regimurilor totalitare, şi deplina lipsă de umanitate încercând să facă din stat şi 
din partid singurii protectori capabili să hrănească întreg poporul. 

Din cauza foamei, familii întregi s-au debilitat şi, treptat, au intrat în 
agonie. Numai în comuna Gura Teghii (Buzău) se aflau pe patul de moarte şase 
familii cu 33 de membri, iar la Păltineni alți şase se aflau în aceeaşi situație. 
Aici muriseră deja trei oameni în ianuarie 19472. După o statistică întocmită de 
jandarmi, doar în Buzău până la 8 ianuarie 1947 au murit 400 de persoane şi se 
estimau creşteri datorate gerului?!. Cum în Moldova, de exemplu, peste 87% 
din locuitori sufereau de foame??, numărul deceselor a sporit. O cifră exactă nu 
poate fi avansată deoarece pe certificate au fost trecute alte cauze, 
muşamalizându-se astfel neputința guvernului. Bolile au profitat de pe urma 
slăbirii organismului şi au completat efectele foametei. În comunele Salcia şi 
Sângeru (Prahova) au apărut numeroase cazuri de febră tifoidă datorate 
consumului de borhot de prune”. În zona montană a județului Cluj, în unele 
sate, 80% din populaţie suferea de râie şi, datorită lipsei săpunului, păduchii 
s-au înmulţit favorizând apariţia tifosului exantematic?. 

Nici în armată situația nu era mai bună. Echipamentul era învechit şi 
rupt, hainele groase lipseau și paraziții profitau de mizeria ce domnea în 
cazărmi. Alimentele erau puţine şi ostaşii veniți în permisie povesteau că s-au 
înregistrat numeroase decese, mulți s-au îmbolnăvit de tuberculoză sau au 
devenit adevărate schelete ambulante, incapabile să îndeplinească misiunea de 
a apăra țara2%. Numai în Compania C.F.R. Feteşti au murit câțiva soldați. Se 
trimiteau scrisori disperate către părinţi, dar aceștia nu puteau decât să plângă 
cu lacrimi fierbinţi în satele unde îi țintuia regimul comunist. Mulţi soldaţi 
preferau să dezerteze și se întorceau după câteva luni, în cel mai fericit caz. 
Practic regimul dorea ca populația să piardă încrederea în armata regală şi să 


"1 Ibidem.., dosar 96 / 1946, f. 179. 

'5 [bidem., f. 209. 

% Jbidem., f. 263. 

21 Jbidem., nota informativă nr. 441 din 26 ianuarie 1947. 

2 AN..C,, fond Direcţia Administrației de Stat, dosar 92 / 1947, f. 207. 
5 AN.I.C,, fond Inspectoratul General ai Jandarmeriei, dos. 96 / 1946, f. 75. 
 Ibidem., dosar 38 / 1947, nota informativă nr. 456 din 23 aprilie 1947. 

*3 Ibidem, dosar 37 / 1947, f. 206. 

% Ibidem., dosar 96 / 1946, f. 187. 

" îndrumător în Arhivele Statului Argeș, Bucureşti, 1984, p. 117. 

admire unităţile de „panduri“, bine hrănite şi echipate. 

Populaţia oraşelor o ducea mai bine în comparaţie cu lumea satului, 
regimul comunist dorind să submineze pătura țărănească care se opusese cu 
îndârjire colectivizării în Rusia. Muncitorii primeau zilnic 300g (din decembrie 
1946 doar 250g) la care se adăuga un supliment de 375g:%. Funcţionarii și 
membrii familiilor de muncitori primeau doar 250g pâine. Lipsa produselor de 
pe piaţă a provocat un puternic val inflaţionist ceea ce silea pe salariaţi să se 
mulțumească cu rațiile infime. Maiorul Mircea Dumitrescu, comandantul 
Legiunii de Jandarmi Năsăud, a consemnat prețurile din aprilie-mai 1947 de pe 
piaţa din Bistriţa cu menţiunea că cei săraci nu mănâncă câte două-trei zile. 
Astfel, 1 kg de mălai costă 200.000 lei, o găină „doar“ 500.000, oul se ridica la 
20.000, litrul de lapte la 40.000 şi brânza la 300.000. Leafa unui funcţionar pe 
o jumătate de an permitea cumpărarea unei litre (16-18 kg) de grâu care costa 
două milioane şi se consuma într-o săptămână. Pensia unei văduve de război 
era echivalentă cu două ouă şi jumătate”. În multe întreprinderi, din cauza 
hranei insuficiente, lucrătorii „nu pot munci fiind slăbiţi de puteri“. 

Autorităţile au primit ordin de la București să liniştească populația 
deoarece guvernul depune toate eforturile pentru „a îmbunătăţi situația tuturor 
cetăţenilor din regiunile unde se simte lipsa de cereale”!. Planul comunist era 
anacronic şi consta din colectări forțate de cereale din regiunile ocolite de 
secetă. Rechiziţiile s-au făcut astfel încât populaţia din aceste regiuni a ajuns 
muritoare de foame, situație care a provocat revolte locale. În ziua de 17 aprilie 
1947, locuitorii sărmani din comuna ledu (Mureş) au mers la primărie și au 
cerut cerealele colectate, autorităţile fiind silite să cedeze'?. Şi pe raza judeţului 
Cluj au fost semnalate mişcări împotriva colectărilor deoarece „populația 
săracă locală nu-și are asigurată cota de cereale necesară până la noua 
recoltă““?. Jandarmii interveneau, în multe cazuri, cu brutalitate împotriva celor 
care încălcau hotărârile guvernului. Secretarul P.C.R. Pop loan și Rusu 
Samoilă, președinte al organizaţiei Frontului Plugarilor, în fruntea sătenilor din 
Frata (Cluj) au împiedicat trei camioane să încarce grâu. Adunarea a fost 
împrăștiată cu forța şi mai mulţi săteni au fost arestaţi sub acuzaţia de coalizare 


% A N.I.C,, fond Inspectoratul General al Jandarmeriei, dosar 96 / 1946, f. 20/21. 

Ibidem, dosar 37 / 1947, f. 334 și dosar 38 / 1947, f. 119 şi 138 şi 14. 

*9 Ibidem,, dosar 38 / 1947, f LI. 

”! Ibidem, dosar 37 / 1947, f. 23. Centralizarea excesivă, specifică regimurilor totalitare, a dus la stricarea a 
mari cantități de cereale uitate prin gări (A.N.I.C., fond Direcția Administraţiei de Stat, dosar 103 / 1947, 
f. 145), 

* A.N.I.C,, fond Inspectoratul General al Jandarmeriei, dosar 37 / 1947, £. 324. 

% Ibidem,, f. 8. În februarie 1947, 60% din populaţia judeţului Ilfov era muritoare de foame, dar prin forță se 
mai obțineau cereale, doar în comuna Cioflinceni s-au colectat 714 kg grâu şi 682 kg porumb (A.N.I.C., fond 
Direcția Administraţiei de Stat, dosar 103 / 1947, f. 83). 

cu reacționarii”“. Cu ajutorul jandarmilor s-au luat și seminţele necesare pentru 
lucrările de primăvară”. 

Populaţia era nemulțumită și de atitudinea Rusiei sovietice față de 
situația disperată în care se zbătea poporul român. Chiar muncitorii, consideraţi 
aliați ai comuniştilor, spuneau că „numai Prutul ne desparte de U.R.S.S. şi văd 
cum mor zilnic moldoveni şi tot nu ne trimit alimente, acestea trebuiesc să 
sosească de peste țări şi mări, deşi. cu ei (americanii) nu suntem în raporturi 
bune politice““5. Cei care gândeau astfel aveau o soartă tristă, putrezind în 
închisori sau lagăre sub acuzația de colaborare cu reacționarii. 

Materialul de faţă şi-a propus să prezinte doar câteva aspecte din timpul 
foametei. Pe măsura lărgirii bazei documentare se vor desprinde noi concluzii 
ce vor fi prezentate într-o viitoare lucrare. 


“ ANI.C., fond Inspectoratul General al Jandarmeriei, dosar 37 / 1947, f. 8. În unele gări, mase de 
oameni reuşeau să forțeze barajele forțelor de ordine şi să captureze pâinea cea de toate zilele (A.N.I.C., fond 
Direcţia Administraţiei de Stat, dosar 103 / 1947, f. 74/75). 

15 AN.I.C., fond Inspectoratul General al Jandarmeriei, dosar 37 / 1947, f. 113. 

* Ibidem. f. 197. 

MAREȘALUL ION ANTONESCU — 
50 DE ANI DELA MOARTE 


CĂPITANUL IOAN ANTONESCU - TATĂL MAREȘALULUI 
IOAN I. ANTONESCU 


VASILE NOVAC 


În lucrările publicate sub semnătura generalului ori mareșalului 
Antonescu, ca şi în cărţile, studiile şi articolele majorității istoricilor 
antonescieni, prenumele acestuia nu corespunde certificatului de naştere şi 
ultimei sale scrisori către soție. 

La naşterea copilului, în vara anului 1882 (2 iunie, ora 14), locotenenetul 
loan Antonescu i-a dat fiului său acelaşi nume cu al său — loan. 

La zenitul vieţii, mai precis, în scrisoarea din 17 mai 1946, către soția sa, 
Rica, mareşalul semna, în conformitate cu certificatul de naştere, simplu, dar şi 
regește: „Ioan“. 

Fie c-a dorit sau nu, o parte din virtuțile militare şi din trăsăturile de 
caracter şi comportament ale căpitanului loan Antonescu le-a moştenit şi 
mareşalul. Tânărul loan I. Antonescu a avut aceeaşi meserie ca şi tatăl său — 
ofițer activ — şi a servit în aceeaşi armă — cavaleria. 

Cunoașterea activității militare a căpitanului loan Antonescu, cu 
calitățile, oscilațiile, inconsecvenţele şi defectele sale, consemnate de şefii săi 
ierarhici, poate ajuta la o mai bună înțelegere a evoluţiei, progreselor şi 
lipsurilor fiului. 

Căpitanul loan Antonescu s-a născut, la București, pe data de 29 iunie 
1853, ca fiu al lui Anton Vasiliu şi al Sultanei, domiciliați în Bucureşti, Delea 
Nouă, districtul Ilfov. S-a căsătorit, la 27 ianuarie 1879, cu d-ra Chiriachița 
Dobrian, domiciliată, atunci, la Piteşti?. 

La 6 iulie 1870, Antonescu loan este însumat soldat, la Regim. ! 
Artilerie, unde devine brigader — la 8 aprilie 1871, sergent — la 1 ianuarie 1872 
şi sergent major la 15 august 1873. La 1] octombrie 1874, devenise 
sublocotenent, la Regim. 1 Roşiori, de unde este transferat, la Regim. 2 


' Teodor Mavrodin, Eroul martir. Textul original al scrisorii către Maria Antonescu, în Cultura. . 
Ecologie, Umanism, Splritualitate, Publicaţie a Societăţii ecologice-Umaniste „Omul şi natura“, Piteşti, nr. 
2, 1991,pp.| şi4. 

1 Arhiva Ministerului Apărării Naţionale. Memprii băteâni Căpitanul de rezervă Antonescu loan, f. 2. 

Călăraşi, pe data de 16 iunie 1879. Este avansat locotenent la acelaşi regiment, 
pe 8 aprilie 1881, iar la 15 octombrie 1884, este mutat la Regim. 10 Călăraşi. 
Din 16 septembrie 1886, funcţionează la Brigada Călăraşi Sie unde este 
şi avansat căpitan, la 16 aprilie 1889. De la 1 aprilie 1883, revine la Regim. |! 
Roşiori, de unde este transferat la Regim. 6 Roşiori, pe 1 aprilie 1896. La 1 
octombrie 1899, este mutat în Miliție, la Corpul 3, iar de la 30 martie 1900, 
este trecut în rezervă, la Regim. 6 Roşiori, pentru ca, de la 1 iulie 1900, să 
apară în evidența Diviziei a S-a?. 

A participat la Campania din anii 1877 / 1878 şi a fost recompensat cu 
Medalia „Apărătorii Independenţei“, „Crucea Trecerii, Dunării“, „Medalia 
Comemorativă Rusă“ şi Ordinul „Stanislav“ clasa a III-a“f. 

Între anii 1875-1878, îi sunt consemnate patru pedepse: 

1. La 25 ianuarie 1875 — 2 ore arest simplu, date de căpitanul Lupu, 
pentru lipsă nemotivată de la instituţie; 

2. La 17 mai 1875 — 48 ore arest simplu, date de căpitanul Roşianu, 
pentru lipsă de la instrucție, 

3. La 29 iulie 1875 — 30 zile arest date de către Divizie şi 

4. La 3 iulie 1879 — 5 zile arest simplu, date de colonelul Cernovodeanu 
pentru scandal, trăgând o palmă unui comisar, în loc public”. 

Locotenent-colonelul Alecsandrescu, în prima notare ce-i face, la 1 
ianuarie 1875, susţine că, „la Şcoala Cavaleriei, ca elev, a avut o conduită 
foarte bună; asemenea a arătat mult zel şi activitate pentru servici“$. 
Comandantul Şcolii, locotenent-colonelul Solomon, îl notează astfel: 
„Conduită — binișor, Ținută — îngrijită ... Cunoaşte ... franțuzeşte. Cum serveşte 
— binişor. Aptitudini pentru echitație — are stăruință. Observațiile șefului: 
„Acest ofiţer are un caracter aspru, puţin vorbitor. Conduita sa privată lasă de 
dorit. Printr-o severă disciplină, din partea superiorilor săi, va merge spre 
progres“. 

La examenul de absolvire al Şcolii, s-a clasat al nouălea din 13, obținând 
nota 13 la cursuri şi 9 la conduită, după cum atestă colonelul Creţeanu, 
comandant al Școlii?. Locotenent-colonelul Alecsandrescu, la 1 ianuarie 1876, 
considera că loan Antonescu se achită de îndatoririle sale „foarte bine“, iar, la 1 
ianuarie 1878, adaugă: „în timpul Campaniei, ca ofițer comptabi! la partea 
activă ... a adus servicii remarcabile“*. 


” Ibidem. 
* Ibidem. 
* Ibidem. 
$ Ibidem. 
” Ibidem. 
* Ibidem. 
” Ibidem. 

La | ianuarie 1879, este notat de locotenent-colonelul Solomon, care 
menţine „notele de mai sus, cu deosebire că, la ducerea sa din Regiment, au 
arătat multă rea voință şi neglijenţă în serviciu“!%. Locotenent-colonelul Rasty 
îl notează, în general, bine, la 1 octombrie 1879, ianuarie şi aprilie 1880: 
„Conduita militară şi privată este bună; asupra instrucției sale nu mă pot 
pronunța, neavând ocazie a-l cunoaşte; ţinuta bună; cărți nu joacă... 
cunoștințele sale teoretice și practice sunt satisfăcătoare“!!. 

Între 1 iulie 1880 şi 1 iulie 1881, este notat elogios de trei ori, de maiorul 
Călinescu: „este serios, activ, inteligent, serveşte cu plăcere, încalecă bine, 
cunoaşte regulamentele, în teorie şi practică; conduita militară şi privată 
bună ...%!2, 

La 21 octombrie 1881, locotenent-colonelul Filitti menţine aprecierile 
maiorului Călinescu, completând: „pe cât a comandat Escadronul 2, în lipsa 
căpitanului, a avut destulă aptitudine pentru comandă şi administrație“. Şi 
colonelul Dunca, inspectorul general al Cavaleriei, în toamna anului 1881, îl 
caracterizează ca: „ofițer serios, bun de trupă“, considerând, însă, că „instrucția 
rămâne a şi-o completa“!“. 

Colonelul Filitis îi menţine notele anterioare, la 4 noiembrie 1882, iar, la 
] ianuarie 1883, constată, „cu plăcere, că notele ce i-am dat înainte, le 
mrerită“!5, | 

În anii 1883-1884, a fost pedepsit de trei ori, după cum urmează: a) la 14 
decembrie 1883 — cu opt zile arest — pentru lipsuri repetate din cazarmă; b) la 
15 februarie 1884 — cu alte 10 zile arest — pentru „neglijență şi rea conducere a 
plutonului“ şi c) la 30 aprilie 1884, cu patru zile închisoare, „pentru 
nedescărcare, la primirea furajului, cu un cântar prost“!5. 

Generalul Vlădescu, în toamna anului 1883, îl nota, în linii mari, bine: 
„Ofiţer inteligent, cunoaşte regulamentul armei sale; înapoiat asupra 
Regulamentului asupra tirului; încalecă bine şi se prezintă bine înaintea 
trupei“!”. 

Peste câteva luni, la | ianuarie 1884, colonelul Arion are numai reproşuri 
la adresa lui loan Antonescu: „acest ofițer, fiind ca ofițer cu îmbrăcămintea, i 
s-a ridicat sarcina acestui serviciu, din neîncredere şi rea conducere a 
serviciului. Nu i se poate încredința nimic, din cauză că găseşte mijloace de 
abuz. În toate privințele lasă mult de dorit; lipsindu-i formele, nu s-a supus 
judecății în afacerea unui orz, ca unul ce a mai fost dat în judecată şi achitat. 


10 Ibidem. 

" Ibidem. 

"1 Ibidem. 

13 Ibidem, f.f. 2-3. 
1 Ibidem, f. 3. 

13 [bidem. 

15 Ibidem. 

'? Ibidem. 

Pe lângă celelalte rele obiceiuri, este şi bârfitor... l-am recomandat 
comandantului de divizie a-l avea în deaproape supraveghere“!f. La 10 
noiembrie același an, colonelul Arion arată că locotenentul Antonescu loan a 
fost mutat în Regim. 10 Călăraşi, a fost oprit a trece inspecția şi, „în urma 
poveţilor, a promis că-şi va îndrepta purtarea'“!%, 

Într-adevăr, anul 1885 este benefic pentru loan Antonescu. Este doar 
lăudat și nu primeşte nici o pedeapsă. La 10 aprilie, colonelul Filitti are numai 
cuvinte de laudă: „În aceste cinci luni ... mi-a dovedit că este un ofiţer serios, 
cu bună purtare, bun camarad, cunoaşte bine regulamentele în teorie şi practică; 
administrează prea bine serviciul cu îmbrăcămintea, ce i-a fost încredințat“?. 
În octombrie, Filitti, menţinând aceste note, îl consideră „un bun ofiţer de 
cavalerie, apt pentru front, cât şi ca administrator“, iar generalul Crețeanu 
menţine aprecierile şefului de regiment?. 

Cu toate că, la 27 martie 1886, a fost pedepsit cu 15 zile închisoare de 
către ministrul de război „pentru că a bătut pe un domn Varduca, în septembrie 
1886, colonelul Filitti menţine notele bune anterioare, adăugând că a fost 
mulțumit de el şi la Manevrele de la Buzău, atât în calitate de „comptabil“ cât 
şi pentru că „eşea și în front, călare, în toate zilele“?. 

Locotenentul loan Antonescu a fost pedepsit şi la 23 iulie 1887, de către 
generalul Dunca, „pentru lovirea inferiorului“*, În ciuda acestei pedepse, 
căpitanul Zisside îl notează elogios şi propune să fie „avansat la alegere“ 
„Ofiţer devotat serviciului. Se ocupă cu instrucţia trupei conştiincios. A produs 
foloase, formând, prin instrucţia sa, buni soldați. Cunoaşte regulamentele 
tactice, precum (şi) compatibilitatea şi administraţia. 

Venituri şi datorii băneşti nu are. Conduita militară şi privată prea bună. 

În rezumat, bun ofiţer trupier şi poate fi bun comandant de escadron“. 
La inspecția generală din 1887, generalul Creţeanu menţine unele aprecieri, dar 
are şi rezerve: „Bun ofițer. Cunoaşte îndestul de bine regulamentele tactice. 
Cam violent. Instrucție generală, slabă“2€. 

Pentru anul 1890, generalul Dunca apreciază că știe să conducă şi să 
administreze bine escadronul, dar socoteşte că, „instrucția generală lasă de 
dorit“. 


18 Ibidem, 
' Ibidem, f. 4. 
% Ibidem, f. $. 
* Ibidem. 
2 Ibidem. 
*3 Ibidem, f. 6. 
* Ibidem, f. 7. 
*5 Ibidem. 
Ibidem. 
” Ibidem, f. 8. 


http://cimec.ro 


CĂPITANUL IOAN ANTONESCU — TATĂL MAREȘALULUI 279 


La 15 august 1891, generalul Dunca, Comandantul Diviziei active nu 
mai are obiecţii, ci constată lapidar, doar: „Continuă a fi un bun comandant de 
escadron“. 

La inspecția generală din 1891-1892, generalul Ipătescu, menţine toate 
notele favorabile anterioare şi constată că escadronul său este ținut „în bună 
stare“. În vara anului 1892, generalul Cantili, inspectorul cavaleriei, îl 
pedepseşte cu 15 zile închisoare civică, „pentru că a oprit câte 50 bani din solda 
a câtorva soldaţi pentru a le lega livretele“ iar, la 16 octombrie, îi mai dă cinci 
zile închisoare „pentru deplorabila stare în care s-a găsit escadronul la 
Depp 

toamna anului 1892, şeful Statului Major al Diviziei Active, 
locotenent colonelul Geessy împarte laudele cu unele rezerve: „Este bun ofiţer 
de cavalerie, ar fi fost bun comandant de escadron, făcând corp aparte, când, 
pentru aceasta, mijloace ireglementare, precum a fost aceea de la inspecţie, 
asupra instrucției și, pentru care, dl. inspector general l-a pedepsit““!. 

Generalul Cantili, la 17 octombrie 1892, are numai lucruri rele de spus: 
„Ofiţer incorigibil de a conduce un escadron singur. Abuzează de dreptul ce are 
de a da note ofiţerilor, spre a satisface ranchiune personale. Starea deplorabilă 
în care am găsit escadronul dovedește şi mai mult incapacitatea sa. Foarte slab 
în reglemente. Este neapărat a fi mutat în subordine“*?. 

Necazurile, pedepsele, procesele şi notările proaste abundă în anul 1893. 
La 11 februarie, căpitanul loan Antonescu primeşte 20 de zile de închisoare, 
fiindcă „a jucat cărţi în cazarmă“, iar la 19 noiembrie, generalul Cantili a mai 
ordonat să i se mai administreze alte cinci zile, „pentru incorectitudine în 
vânzarea şi cumpărarea unui al 2-lea cal“*. În notarea pentru 1893, generalul 
Ipătescu se referă doar la evoluţia procesului care i-a fost intentat. „A fost pus 
în urmărire pentru faptele de furt, mituire şi bătaia inferiorului“. 

Pentru cele două dintâi fapte, furt şi mituire, deși faptele erau comise ... 
pentru mita primită, prevenitul nu a făcut nici un act privitor la poziţia în 
favoarea mituitorului, a fost scos din urmărire, iar pentru al 3-lea fapt de 
acuzaţie — bătaia inferiorului, a fost trimis înaintea Consiliului de Război al 
Diviziei Active Dobrogea, „în anul 1893, şi achitat, cu 3 voturi contra 2“. 
Generalul Cantili, inspector general al Cavaleriei, şi-n toamna anului 1893, 
continuă să aibă opinii proaste despre căpitanul loan Antonescu: „Ofiţer foarte 
mediocru din toate punctele de vedere. Mă refer la notele mele din anul trecut. 


% Ibidem, f. 9. 
” Ibidem. 

*% Ibidem, f. 10. 
"! Ibidem. 

* Ibidem. 

" [bidem, f. Il. 
“ Ibidem. 

Reglementele nu le cunoaște““. În schimb colonelul Manu, la 19 septembrie 
1893, este mulțumit de activitatea satisfăcătoare pe care o desfășura în calitate 
de casier, pentru ca, la 28 iunie 1894, tot el, ca şef al Regim. | Roşiori, să-l 
laude: „Sunt foarte mulțumit de acest ofițer, care-și îndeplineşte serviciul de 
casier cu multă cunoştinţă, conduită şi ţinută prea bună“. 

Locotenent-colonelul Danielopol, la 12 septembrie 1894, are şi el numai 
cuvinte de apreciere: „căpitanul Antonescu şi-a făcut serviciul cu activitate și 
pricepere; deși îndeplineşte funcţia de casier în corp totuşi, urmându-mi voia a 
comanda un escadron la instrucție, l-a condus foarte bine la Şcoala de 
Regiment. În celelalte mențin notele d-lui colonel Manu“. Noul inspector 
general al Cavaleriei, generalul Băicaianu menţine noile note bunesf. 

Pentru anul 1895, căpitanul Antonescu beneficiază de elogii din partea 
maiorului Mustaţă, comandantul Regim. 1 Roşiori, a comandantului Brigadei, 
generalul Sollnescu, şi a inspectorului general al Cavaleriei generalul 
Băicoianu. Exemplificăm doar prin nota șefului direct: „Trebuie să constat cu 
plăcere, că ... a dat dovezi de inteligență şi bună conduită în serviciul său. 
Cunoaşte bine regulamentele. Conduita eng caracterul serios, reuşind la 
examenul de maior, va fi bun ofiţer superior““ 

În anul următor, a fost mutat la Regim. 6 Roşiori, unde comandantul, 
colonelul Corlătescu, susține că nu l-a „putut aprecia îndestul, pentru a-l nota“, 
dar îi arată dorința de a se prezenta la examenul de maior. Generalul Candiano 
Popescu, comandantul Brigăzii 2 Roşiori, scrie că e cunoscător al 
regulamentelor şi că e bun contabil, dar generalul Băicoianu, inspectorul 
general al cavaleriei are unele rezerve: „A mai uitat regulamentele, precum 
asemenea şi tactica. Pentru rest, menţin notele din trecut“. 

Şefii săi îl notează bine, în anul 1897, exprimându-și regretul că, fiindu-i 
refuzată prezentarea la examenul de maior, s-a descurajat şi se va retrage, după 
împlinirea a 30 de ani de serviciu în Armată. 

Colonelul Corlătescu, comandantul Regim. 6 Roşiori, consemna, între 
altele, la 15 mai: „Ofiţer serios, prea bun comptabil, cunoaște bine 
regulamentele, și teorie şi practică, de-o corectitudine exemplară. Posedă 
cunoştinţe suficiente pentru a deveni ofiţer superior. Activ şi zelos. Sunt 
convins că ar face un excelent ajutor de şef de regiment... Se poate prezenta la 
examenul de maior şi ar trebui primit““l. 


* Ibidem. 

* Ibidem, ff. 11-12. 
1 Ibidem, f. 12. 

% Ibidem. 

* Ibidem, ff, 13-14. 
“ Ibidem, f.f. 15-16. 
“ Ibidem, ff. 16-17. 

La | octombrie 1898, colonelul Corlătescu iarăşi îl laudă şi regretă 
eventuala plecare din Armată a căpitanului loan Antonescu: „A continuat a-şi 
îndeplini serviciul cu multă exactitate și corectitudine. Este de regretat că acest 
ofițer nu mai vroeşte să servească, căci este un perfect comptabil şi prea bun 
ofițer““2. Generalul susține, la rându-i, că este un bun contabil, că-şi 
îndeplineşte foarte bine munca adăugând: „Corect în aprecieri. Conduita 
militară și privată bună“, iar generalul Băicoianu menţine aceste aprecieri”. 

Maiorul Schinski, din partea comandantului Regim. 2 Călăraşi, îl laudă, 
dar în zadar, pentru cariera lui: „Caracter serios, însă puțin violent. Modest, 
căutând a se aduna bine. Trăieşte bine cu camarazii săi. Îşi îngrijeşte de 
interesele familiei. Educaţia ce are — Oarecum îngrijită. Pune multă silință a-şi 
complecta studiile. Mai are 4.000 lei venit din proprietăţi. Este bun soț, bun fiu 
şi religios. Acest ofiţer este inteligent, activ; călăreşte bine, cunoaşte bine 
reglementele, atât în teorie, cât şi în practică. Cunoaşte puţin limba franceză. A 
trecut trei clase gimnaziale“, 

Se mai consemnează, între altele: „Este zelos. Sincer... Foarte apt 
(serviciu). Cam aspru. Administrează bine, însă sustrăgându-i-se un mandat de 
300 lei, ca casier al Regim. 6 Călăraşi, a fost dat în judecată și achitat. 

6. Inteligența ... Satisfăcătoare. Pricepe bine, discută cu sânge rece, 
estimează bine... 

8. La ce serviciu este bun: ca ofiţer şi contabil“5. 

La rubrica Modul cum a făcut Campania (1877-1878), se arată că a 
fost folosit în calitatea de contabil al Regim. 1 Roșiori, timp de un an, trei luni 
şi, şase zile şi, din această pricină, „n-a putut lua parte la nici o luptă““S. 

Din cele relatate mai sus, reese că Antonescu loan, după ce a făcut 
armata la artilerie, a absolvit Şcoala de Cavalerie, devenind ofiţer la această 
armă. Neavând decât trei clase gimnaziale, dotat cu calități de bun ostaş şi de 
bun gospodar, cu ambiția de a promova pe scara ierarhiei militare, căpitanul 
Antonescu loan n-a putut deveni ofiţer superior, interzicându-i-se accesul la 
examenul de maior. 

Din caracterizările şefilor săi, rezultă caracterul contradictoriu al 
comportării sale: când pedepsit pentru absenţe la serviciu, când lăudat pentru 
conştiinciozitate şi zel în muncă. Acuzaţiile de furt şi luare de mită alterează 
cu aprecierile de „corectitudine exemplară“. 

Asprimea şi violența în comportament sunt, însă, constante ale 
caracterului său. 


2 Ibidem, f. 19. 
“ Ibidem, f. 20. 
" Ibidem, 
* [bidem. 
“ Ibidem, f. 22. 

Fără îndoială, că o bună parte din calităţile şi defectele sale le-a moştenit 
mareșalul de la tatăl său. Poate că, ajutat şi de calitățile moştenite de la mama 
sa, de mai multe şcoli civile și militare absolvite, mareşalul Antonescu a reușit 
să parcurgă cele mai înalte trepte ale ierarhiei militare, să ajungă un excelent 
ofițer de stat major, nu un simplu contabil şi ofițer de trupă inferior. 

Mareșalul, însă, a beneficiat de mai multe studii civile şi militare, care se 
puteau urma în România. În război, a avut norocul să fie numit la Biroul 
Operaţiilor unor armate sau la Marele Cartier General, având ca subalterni 
ofiţeri de talia viitorului general Bârzotescu Emanoil din Micești, şi șefi de talia 
generalilor Cristescu şi Prezan, în timp ce tatăl său a fost folosit ca simplu 
contabil de regiment. 


Anexa 1 


„No 133 iunie 3 loan Locotinent |. Antonescu 

din anul unamieoptsuteoptzecişidoi, luna iunie, ziua trei, orele una după 
amiază. 

Act de naştere a lui loan, de secs bărbătesc; născut eri, la orele două ziua, 
în oraşu Piteşti, la locuința părinţilor săi, cu n-o 138, din strada Zmeuri, 
Coloaria Neagră, fiu d-lui locotinent loan Antonescu, de ani douăzecişinouă, de 
religiune ortodocsă, român; de profesiune militar, domiciliat în acest oraş, şi al 
soţii acestuia, Chiriaţica, de ani douăzecişiunu; după declararea făcută de tatăl, 
care ne-a înfățişat copilul. 

I. Martore — Locotenent G. Chicoş, de ani 29, militar. 

Al II-lea martor Ghiţă Dobrian, de ani 49, proprietar, domiciliați în 
Piteşti, care au subscris acest act, după ce li s-a citit împreună cu noi și cu 
declarantele. Constatat, după lege, la casa părinţilor, de noi, Anton Oncescu, 
adjutore de primar, delegat cu actele civile din Piteşti. 

Declarante, Locotinent |. Antonescu. 

Martori — Lt. Gh. Chicoş. 

- G. Dobrian 

Oficieru, A. Oncescu“ 


Arhivele Statului Argeş, Colecţie Starea Civilă, dos. 1880-1882, f.f. 
67-68 / 1882. 

Ultima scrisoare a Mareşalului lon Antonescu, din 17 mai 1946, 
către soția sa. 

MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


PATRU ANI DIN ACTIVITATEA MAREȘALULUI 
ION ANTONESCU (1927-1929; 1931-1933) 
Contribuţii biografice. Amintirile contemporanilor. 


AUREL PENTELESCU 


Se ştiu astăzi importante detalii asupra vieții şi activităţii mareșalului lon 
Antonescu. Se cunoaște însă puţin sau deloc despre perioada — deosebit de 
rodnică din viața sa — când a fost comandantul celei mai înalte instituţii de 
învățământ superior militar românesc — Şcoala Superioară de Război din 
Bucureşti, înființată prin Înaltul Decret Regal nr. 2073 din 8 august 1889. (Din 
1948, Academia Militară, iar din aprilie 1991, Academia de Înalte Studii 
Militare). 

Școala Superioară de Război din Bucureşti era la data înfiinţării ei 
printre puţinele instituții de acest gen din Europa şi din lume. În cei aproape 60 
de ani de existență (1889-1948) a creat elita cadrelor de comandă și de stat 
major din armata română; calitățile profesionale și patriotice deosebite ale 
acestora au fost probate în acțiunile militare din cele două mari războaie 
mondiale ale veacului nostru, la care România a luat parte, apărându-şi 
interesele naţionale, însăşi ființa neamului românesc. 

Mareşalul lon Antonescu a fost ofițer-elev (student) al acestei 
prestigioase instituții de învățământ superior militar în anii 1909-1911, 
promoţia 21, în gradul de locotenent, arma cavalerie, coleg de promoţie cu 
viitorii generali Alexandru Gorschi (şef de clasă prin vechime în grad), Florea 
Țenescu (cu acesta fusese şi coleg de promoţie la liceul militar din Craiova), 
Nicolae Bolintineanu, Petre Cănciulescu, C. Cepleanu, Emil Gabrielescu, 
Mihail Hristescu, Constantin Ilasievici, loan Sichitiu, Anton lovanovici ş.a. 

De remarcat că promoția 21 a Şcolii Superioare de Război, din care a 
făcut parte şi viitorul mareşal al României, lon Antonescu, a fost cea dintâi cu 
un număr mai mare de ofițeri admişi, 34, în loc de 20, cât era tradiţia (şi 


' Istoricul Școalei Superioare de Războiu, 1889-1939, București, 1939, p. 396-397. Vezi şi De la Școala 
Superioară de Război la Academia de Înalte Studii Militare. Comandanți. Profesori. Absolvenți, 1889- 
1995, ediţie de General-locotenent Mircea Agapie, Maior Constantin Hlihor, Maior lon Emil, Editura 
Academiei de Înalte Studii Militare, Bucureşti, 1995, p. 56-58, 179. 

posibilităţile materiale de şcolarizare). „Comisiunea -— îşi aminteşte în 1939 
generalul de brigadă Mihail Hristescu — oricât a dorit să nu treacă peste cifra 
predestinată şi impusă de o tradiţie așa de puternică, n-a putut să o scadă sub 
34; au trebuit să fie 34 admiși2. În epocă, promoția 21 a fost supranumită „de 
aur“, date fiind calitățile intelectuale ale absolvenţilor și sentimentului datoriei 
acestora, probate la comanda unităţilor în războiul de reîntregire a neamului 
(1916-1919), cât şi ulterior. 
Mareșalul lon Antonescu a fost numit comandant al Şcolii Superioare de 
„m=* Război la 15 iulie 1927. A funcționat în această calitate timp de doi ani, până la 
1.9 2410 iulie 1929, cu o întrerupere de circa 40 de zile, de la 1 octombrie la 10 
“noiembrie 1928, când a fost numit secretar general în Ministerul de Război, 
funcţie din care şi-a cerut demisia, fără să fi fost aprobată”. Atunci, în iulie 
1927, când a fost numit comandant al Şcolii Superioare de Război abia 
împlinise vârsta de 45 ani, avea gradul de colonel și poseda o experienţă 
deosebit de bogată în activitatea de stat major şi la comanda unor unități 
militare, inclusiv pe front, în anii 1916-1919. Purta aura binemeritată a celor 
care au contribuit, ca ofiţeri ai armatei române, la făurirea României Mari în 
anul 1918. Energic, cu o putere de muncă aproape ieșită din comun, specifică 
generaţiei sale, a trecut la reorganizarea pe baze moderne a întregului proces de 
învățământ din Școala Superioară de Război. Studiază şi se informează asupra 
celor mai bune metode de învățământ din ţară și de peste hotare; elaborează 
directivele de învățământ pentru anii 1927-1928 şi 1928-1929; prezidează 
conferințele periodice cu profesorii şcolii, conduce comisiile de examen la 
admitere; predă lecţii de tactică şi strategie ofițerilor-elevi; tipăreşte cursul 
„Focul şi mișcarea“, adevărat compendiu în materie, la dispoziția ofițerilor- 
elevi, bazat pe experiența sa în anii războiului şi ulterior ş.a. În Directiva pentru 
anul de învățământ 1927-1928 precizează: „Astăzi, mai mult ca oricând, artist 
în materie de conducere a războiului nu poate deveni decât acela care are: o 
vastă cultură militară, economică, socială, psihologică şi tehnică; o putere de 
muncă, de analiză şi de reflexiune deosebită, un caracter de elită“. Se poate 
remarca lesne, prospeţimea şi actualitatea acestor idei, chiar dacă au trecut 
aproape 70 de ani de atunci. 
Despre spiritul nou întronat în Şcoala Superioară de Război de către 
comandantul acestei instituţii, colonelul lon Antonescu, în anii 1927-1929, 


? Scoala Superioară de Război. Cartea amintirilor absolvenţilor, 1889-1939, Bucureşti, 1939, album 
unicat, Muzeul Militar Naţional, f. 104. Vezi şi Cartea amintirilor absolvenților. O sută de promoții, 
1889-1995. Texte selectate. Ediţie îngrijită, note, repere cronologice, indice de persoane şi addenda de 
General-maior Mircea Agapie, Colonel Aurel Pentelescu, Maior lon Emil, Editura Academiei de Înalte Studii 
Militare, București, 1994, p. 46. 
" Mareşal lon Antonescu, Cariera militară (Scrisori inedite). Ediţie îngrijită de General-maior Mircea 
Agapie, Comandor dr. Jipa Rotaru, Editura Academiei de Înalte Studii Militare, Bucureşti, 1993, p. 11. 
“ Arhivele Istorice Centrale (în continuare A.Î.C.), fondul! Președinția Consiliului de Miniştri, Cabinetuţ 
Militar (în continuare P.C.M.C.M.), dosarul 453 / 1941, f. 15. 

vorbesc cu admiraţie și emoție absolvenţii promoțiilor din perioada respectivă 
(promoţia 35 / 1927-1929 şi promoţia 36 / 1928-1930). 

Maiorul Alexandru Marin din promoţia 35, infanterist, în gradul de 
locotenent în anii 1927-1929, notează: „Nu cunosc exact ce a fost Școala 
Superioară de Război până la acea dată, dar ceea ce ştiu precis este că odată cu 
noua direcţiune au apărut directive noi, cu principii îndrăzneţe, cu programe şi 
metode noi, care trebuiau a rupe cu trecutul. Era o reînoire generală de care se 
resimţeau şi cei vechi. O percepeam prin toate simţurile noastre, elev şi 
profesor, cu o egală intensitate: un om nou, o şcoală nouă. Ideea soluţiilor 
multiple (la cursurile de tactică - n.n.), pe axa dezvoltării personalităţii a fost — 
după mine — cea mai mare şi cea mai îndrăzneață cucerire pedagogică a 
Școlii“. 

„Promoţia 36 găseşte învățământul Şcoalei în plină evoluţie — notează 
locotenent-colonelul State Ionescu. Se părăsiseră multe din principiile care 
făceau doctrina Şcoalei de Război de odinioară; se transformaseră criteriile de 
selecționare, adoptându-se în locul lor altele, care să fie în spiritul vremurilor şi 
la înălțimea progresului tehnicii, ştiinţei şi doctrinei de război actuale (...). Cu 
promoția 36, Şcoala de Război inaugurează sistemul aplicaţiunilor cu dublă 
partidă“. 

Ca un corolar al acestei prime perioade, când mareşalul lon Antonescu a 
fost comandant (director) al Şcolii Superioare de Război din Bucureşti, sunt 
însemnările din anul 1939 ale unui alt absolvent, locotenent-colonelui Romulus 
Aldea, din promoția 36, genist, în gradul de căpitan la absolvire: „Dacă îmi este 
permis să calific într-un chip promoția noastră, a 36-a, cred că nimic nu i s-ar 
putea aplica mai caracteristic decât: „Muncă şi disciplină“. Gândind în urmă cu 
atâția ani, ecoul frământărilor noastre sufleteşti de atunci, păstrează aceeaşi 
rezonanță: muncă până la epuizare, în disciplină până la renunțare. Nu era 
aceasta o lozincă, ci un profund şi real fundament sufletesc; nimeni nu vorbea 
despre asta, toți o făceau cu eforturi mereu înoite, cu o ambiţie continuu 
tinerească, fără gândul recompenselor, pentru că toți eram conştienţi că 
rezultatele străduinței de atunci nu constituiau decât antrenamentul şi dreptul la 
muncă în viitor”. 

Efectul benefic al înnoirilor promovate de comandantul Școlii 
Superioare de Război, colonelul Ion Antonescu în anii 1927-1929 se va regăsi 
şi în etapa următoare. Căpitanul Octavian Adam din promoția 37 (1929-1931), 
cavalerist, în gradul de locotenent la absolvire, relata în anul 1939: „Atmosfera 
care domnea în Şcoală era predominată de spiritul muncii serioase, având ca ţel 
atingerea unor rezultate cât mai rodnice. Între catedră și bancă, la majoritatea 


* Cartea amintirilor..., ed. 1939, f. 228; ed. 1994, p. 114. 
“ Ibidem, ed. 1939, f. 239; ed. 1994, p. 118, 119. 
” Ibidem, ed. 1939, £. 238; ed. 1994, p. 117-118 (parțial). 

cursurilor, nu exista decât diferența de atitudine, izvorâtă din temeinica 
pregătire a profesorilor şi care pentru fiecare dintre elevi constituia un imbold 
de progres pe făgaşul culturii şi experienței militare“. 

Cea de a doua şi ultima perioadă la comanda Şcolii Superioare de Război 
din București a mareşalului lon Antonescu a fost între 1 octombrie 1931 și 19 
octombrie 1933. Este o perioadă dintre cele mai rodnice din activitatea sa, 
încărcată cu experiența unor mari realizări. Trecuse în anul 50 al vieţii sale, 
fusese avansat general de brigadă la 10 mai 1931 şi dispunea în continuare de o 
putere de muncă impresionantă. Era ferm hotărât — şi va reuşi, mai cu seamă în 
planul dezvoltărilor conceptuale, proiective, decât în cel al realizărilor concret- 
materiale (din cauza condiţiilor grele de criză economică) — să facă din 
instituția de învățământ superior în fruntea căreia se afla — și rămasă cea mai 
dragă din toate câte a comandat până atunci, după cum o mărturiseşte el însuşi 
— o autentică „universitate militară“ şi un „laborator“ pentru cristalizarea 
doctrinei militare proprii, atât de necesară într-un viitor război pentru realizarea 
unității de concepție şi de execuţie a tuturor componentelor organismului 
militar național la acea dată”. 

O cercetare, fie şi sumară, a activității Şcolii Superioare de Război din 
anii 1931-1933 este relevantă pentru dinamismul imprimat procesului de 
învățământ de către generalul lon Antonescu. În plină activitate, stimaţi şi 
apreciați de către ofiţerii-elevi, se aflau mari profesori militari, precum 
colonelul Florea Țenescu, la cursul de strategie, colonelul Ilie Șteflea la cursul 
de tactica infanteriei (ambii vor deţine ulterior, în etape diferite, funcția de şef 
al Marelui Stat Major al Armatei Române), iar între profesorii civili se aflau 
savanții Nicolae Iorga la cursul de istorie naţională și universală, Simion 
Mehedinţi la cursul de geografie generală ș.a. 

Conferinţele periodice cu profesorii, conduse de generalul Ion 
Antonescu, au avut darul să stimuleze spiritul creativ al acestora, materializat 
atât în promovarea unor metode noi, active, în procesul de învățământ, cât mai 
cu seamă în elaborarea unor lucrări, cursuri, instrucţiuni şi regulamente. Din 
această perioadă, generalul Ion Antonescu cristalizează ideile sale din amplul 
memoriu de mai târziu, când va deţine funcția de şef al Marelui Stat Major al 
Armatei, intitulat „Armata, starea ei actuală“, cu date statistice din anii 
1920-1933, şi din care vor rezulta „Directivele privind organizarea armatei, 
criterii de avut în vedere la noua organizare a armatei“. Armata — preciza 
generalul Ion Antonescu în memoriul amintit — „nu are la bază o doctrină de 
război şi nu este adaptată nici condițiunilor noastre geografice, politice şi 
economice (...). De foarte multe ori, în chestiunile de organizări, de creări, de 
modificări și de înaintări, interesele particulare au dominat pe acelea generale, 


* Ibidem, ed. 1939, f. 248; ed. 1994, p. 120. 
” A.LC., fondul P.C.M.C.M,, dosarul 464 / 1941, f. 275. 

au agravat răul provocat de reducerile bugetare şi de lipsa unui criteriu 
conducător. Pentru aceasta practica reticenţelor trebuie abandonată. Ea ne-a 
adus unde suntem. Mai ales când este vorba de apărarea Neamului, adevărul 
trebuie să fie pus în fața tuturora. A-l ascunde, înseamnă a pregăti conştient 
ruina și împărtăşi răspunderea“. 

„Sinteza mişcării“ şi „Directivele pentru războiul de mişcare“ — 
documente elaborate de generalul Ion Antonescu în anii 1931-1933, la Şcoala 
Superioară de Război — constituie poate cea mai importantă contribuţie 
(teoretică) a viitorului mareşal al României, lon Antonescu la fundamentarea 
doctrinei proprii de război a armatei române. În „Sinteza mişcării“ preciza: 
„Vom fi, mai mult ca sigur, încolțiți, mai curând sau mai târziu, din trei direcţii 
deosebite (...). Văd salvarea neamului nostru, nu numai în luptă, dar şi în 
mișcare (...). Va trebui să multiplicăm, prin mişcare şi viteză, mijloacele 
noastre“!!, 

Mărturiile absolvenţilor promoțiilor din anii 1931-1933 (promoţia 38 / 
1930-1932, promoţia 39 / 1931-1933, promoția 40 / 1932-1934) sunt relevante 
în ceea ce priveşte spiritul care domnea în Şcoală. Energia propulsată în anii 
1927-1929 se regăsea în această perioadă amplificată de noile orientări ale 
procesului de învățământ. Mai adăugăm că acum, în anii 1931-1933, sub 
îndrumarea generalului lon Antonescu se pun bazele organizatorice, 
comparabile cu cele existente pe plan mondial, ale Şcolii Superioare de Război, 
şi care vor fi finalizate în anii 1936-1938 de către viitorii comandanți ai Școlii, 
generalii Paul Teodorescu şi Ilie Şteflea'?. 

Căpitanul loan Caracaş, promoția 38, în gradul de locotenent la 
absolvire, consemna: „Timpul petrecut ca elev al Şcoalei Superioare de Război 
a fost cel mai frumos din cariera mea, deoarece am obținut cele mai mari 
satisfacţii morale şi intelectuale“!?. La rubrica „Evenimente mai importante ce 
au avut loc în anii 1930-1932“, maiorul Sorin D. Niculescu notează nu un 
moment anume, ci o stare de fapt esenţială: „Anii 1930-1932 fac parte din 
perioada de eforturi fericite ale Şcoalei, de a imprima spiritul nou, creator şi 
doctrina dinamică şi constructivă prin excelență, a distrugerii adversarului, — 
care dăinuieşte în prezent în Școală“. 

Este semnificativă relatarea căpitanului Dan Grigore din promoția 40 / 
1932-1934: „Ca unul ce am avut onoarea şi fericirea de a fi trimis și peste 
hotare pentru a continua cursurile Şcoalei Superioare de Război din Franţa, nu 


'0 Ibidem, f. 276. 

'" Ibidem, f. 16. Vezi integral documentul „Sinteza mişcării“ în Mareșal lon Antonescu, Istoria mă va 
judeca. Scrieri inedite. Documente selectate şi pregătite pentru tipar de Maior Constantin Hlihor, Editura 
Academiei de Înalte Studii Militare, Bucureşti, 1993, p. 47-70. 

2 Arhivele Ministerului Apărării Naţionale (în continuare Arh. M. Ap. N.), fondul Şcoala Superioară de 
Război (în continuare S.S.R.), dosarul 824, f. 410-420; dosarul 932, f. 524-532 ș.a. 

" Cartea amintirilor..., ed. 1939, f. 254; ed. 1994, p. 127. 

' Ibidem, ed. 1939, f. 254. 

mă pot reține de a nu releva următoarele: am avut norocul de a avea în țară 
profesori, cari prin spiritul lor larg şi occidental, prin metodele lor didactice și 
prin vasta lor cultură generală şi profesională m-au făcut adeseori să regret că 
nu am putut continua şi anul II, a-i asculta şi urmări pas cu pas, idee cu idee, în 
dezvoltarea, aplicarea şi soluționarea diferitelor probleme“'S. 

În amintirile absolvenţilor din anii 1931-1933 personalitatea generalului 
lon Antonescu, avansat în această perioadă la gradul de general de divizie, este 
intens elogiată. Să notăm că aceste elogii erau consemnate în anul 1939, cu 
aproape zece-douăsprezece luni înaintea săvârşirii evenimentelor tragice din 
vara anului 1940, soldate cu mari rupturi teritoriale şi dezmembrarea României 
Mari, în urma cărora persoana autorizată să conducă statul s-a întrupat în 
generalul Ion Antonescu. „Ceea ce m-a impresionat mai mult, a fost 
personalitatea puternică a domnului general lon Antonescu, directorul Şcoalei 
Superioare de Război — notează căpitanul Alexandru Simionescu din promoția 
39 (...). Toţi ofițerii-elevi l-am simţit în fiecare clipă prezent în spiritul şi în 
inima noastră“!€. Deosebită este şi relatarea maiorului Alexiu Gheorghe, 
artilerist, promoţia 38: „Şi acum mi-a rămas ecoul cuvintelor de mulţumire şi 
îndrumare spuse de directorul Şcoalei, domnul general Antonescu, la plecarea 
noastră, amintitoare a aceleia înflăcărată pe iluziile primei trese (de 
sublocotenent — n.n.): «De învăţat nimeni nu poate spune că a terminat 
vreodată. Timpul în Şcoală este foarte scurt pentru atâta cât ar trebui să se 
primească noi cunoştinţe şi să se lămurească cele nelămurite în masa ofiţerilor 
armatei. Şcoala nu este decât numai un îndreptar. Aşa cum apicultorul aşează în 
stup cadrul în care harmmicele albine, zi de zi, vor zidi fagurele, tot aşa şi Şcoala 
dă cadrul pe care foştii ei elevi, ca şi albinele, vor şti să adauge singuri, tot ce 
vor culege bun în restul carierei lon». Sunt sigur că astăzi — notează în 
continuare maiorul Alexiu Gheorghe —, îndemânaticul apicultor (Directorul 
nostru de atunci) care ne-a dat un cadru minunat, ar avea. mulțumirea 
sufletească de a constata că albinele lui l-au înţeles şi au fost şi sunt harnice aşa 
cum i-a fost întotdeauna dorinţa lui de harnic român“!”. 

Orice comentariu alăturat acestor amintiri prisoseşte, iar cea mai vibrantă 
dovadă a respectului și iubirii față de mareşalul Ion Antonescu din partea 
absolvenţilor Şcolii Superioare de Război a fost fermitatea cu care aceştia, și nu 
numai ei, întreaga armată română, au răspuns, la 22 iunie 1941, ordinului 
dezrobitor de glie şi de neam: „Ostaşi, vă ordon treceţi Prutul!“.Cei patru ani în 
care mareșalul lon Antonescu a fost comandantul Şcolii Superioare de Război 
din Bucureşti (1927-1929; 1931-1933) sunt o pagină, pe care istoria vieţii şi 
activității acestui brav ostaș al armatei române nu o poate vreodată omite. 


'3 Ibidem, ed. 1939, f. 270; ed. 1994, p. 137. 
16 Ibidem, ed. 1939, f. 266; ed. 1994, p. 135-136. 
" Ibidem, ed. 1939, f. 253; ed. 1994, p. 126. 

ION ANTONESCU 
COMANDANT AL DIVIZIEI 3 INFANTERIE DIN PITEȘTI 


CORNEL CARP 


Numirea generalului de brigadă lon Antonescu, director al Școlii 
Superioare de Război, la 1 iulie 1933 în funcţia de comandant al Diviziei 3 
Infanterie din Piteşti s-a făcut în scopul realizării stagiului la comandă necesar 
avansării la gradul de general de divizie. 

La puțin timp (1 decembrie 1933), ca urmare a demersurilor făcute de 
I.G. Duca, noul prim-ministru şi a întrevederilor avute de Antonescu cu 
ministrul apărării naționale, generalul Nicolae Uică şi cu regele Carol al II-lea, 
a fost numit în funcția de subşef al Marelui Stat Major cu însărcinarea de a ține 
locul şefului Marelui Stat Major. Îndeplinește, în paralel, ambele funcţii timp 
de aproape un an, după care demisionează din funcţia de subşef al Marelui Stat 
Major, venind la Piteşti. 

Aici, timp de trei ani, a avut prilejul de a pune în practică, la o scară 
redusă, desigur, planurile sale ambiţioase cu privire la modernizarea 
structurilor armatei, urmărind în mod deosebit perfecționarea sistemului de 
instruire a trupei şi dotarea corespunzătoare cu armament. 

Un loc aparte în cadrul acestor preocupări l-a avut şcoala ofiţerilor, 
formă de bază a pregătirii diverselor categorii de ofițeri. Generalul Antonescu a 
îndrumat personal activitatea de întocmire a programelor de pregătire insistând 
pentru creşterea ponderii temelor de tactică militară, atât teoretice cât şi 
practice. Se desfășurau, de asemenea, trageri cu armamentul din dotare, şedinţe 
de scrimă şi echitație. 

Şcoala a funcționat în localul Cercului Militar, săptămânal, joia şi 
vinerea, între orele 15% - 19%, 

Generalul Antonescu avea acum prilejul deosebit de a pune în practică 
obiectivele Planului de pregătire şi instruire a cadrelor militare întocmit atunci 
când îndeplinea funcţia de subşef al Marelui Stat Major. La temele cu caracter 
general a adăugat unele specifice, la nivel tactic şi operativ, caracteristice 
regiunii Argeş şi întregii zone de responsabilitate a Diviziei 3 Infanterie. 

În perioada 10 noiembrie 1934-15 mai 1935, şcoala ofiţerilor a 
funcţionat la ordinul generalului Antonescu, cu următoarea structură: 

1. Şcoala ofiţerilor combatanți, din care făceau parte toți ofiţerii, 
generalii, ofițerii superiori şi inferiori. 

2. Şcoala ofițerilor sanitari. 

3. Şcoala ofițerilor de intendenţă. 

4. Şcoala de pregătire a ofițerilor candidaţi la examenul de admitere la 
Şcoala Superioară de Război şi a căpitanilor ce urmau să se prezinte la 
examenul de maior. 

5. Şcoala de pregătire a ofițerilor de rezervă. Aceasta își desfăşura 
activitatea anevoios. La intervenția energică a generalului, în anul 1936 s-au 
prezentat la cursuri 60 de ofițeri, adică 15% din total. 

Comandantul Diviziei a stabilit temele ce urmau a se executa, probând 
experiența şi excepționala sa cultură militară: 

— în două ședințe s-a analizat pregătirea, organizarea şi desfășurarea 
aplicaţiilor tactice ale Diviziei în perioada martie-octombrie 1935; 

— în nouă şedinţe s-a pregătit şi executat aplicaţia tactică „Divizia - 
detașament de acoperire înaintat“; 

— în cinci şedinţe aplicația „Divizia - detaşament de acoperire a unui 
flanc defensiv“; 

— în trei şedinţe „Manevra în retragere“; 

— în două şedinţe „Apărarea pe un front larg“. 

Activitățile de bilanț, conduse nemijlocit de către generalul Antonescu se 
transformau în adevărate lecţii de tactică și artă operativă militară. Spirit 
progresist, inventiv şi dinamic, comandantul îşi îndruma subordonații: 
„Recomand să se evite şabloanele, mărginiţi-vă la principiile şi procedeele 
înscrise numai în regulamente şi căutaţi numai soluția dumneavoastră; nu mai 
alergaţi după soluțiuni date de camarazii şi profesorii dumneavoastră căci 
acestea sunt în strânsă legătură cu personalitatea fiecăruia“. Referitor la 
deciziile luate pe câmpul de luptă, spunea: „Nu adoptați la cazuri speciale 
clasicismul, trăiţi situația, evitați şabloanele şi ordonaţi subalternilor ce trebuie 
să facă, iar nu ceea ce nu este necesar, căci veţi pierde timpul în zadar şi timpul 
la război este egal: sânge şi suflete omeneşti“. 

Analizând relaţiile dintre ofiţerii din comandamentul diviziei pe timpul 
aplicațiilor tactice, generalul Antonescu concluziona: „La război, când 
concepția şi execuţia sunt bune, rezultatele ce se obțin sunt maxime. Când 
concepția este slabă, însă este urmată de o execuţie energică și perfectă, 
rezultatele pot fi bune. Când concepția este foarte bună, însă va fi însoțită de o 
execuţie slabă, rezultatele pot fi detestabile. Puţini sunt cei ce concep la război, 
dar foarte mulți cei ce execută, de aici rezultă legătura dintre cele două noțiuni 
şi rolul important al execuţiei față de concepţie“. 

Într-o intervenție făcută la 7 noiembrie 1935 preciza: „Nu căutaţi 
niciodată soluția şefului, după cum au căutat-o şi o caută unii. Abandonaţi acest 
procedeu, căci este dezastruos. O soluţie copiată, fie ea de tip napoleonian este 
absolut fără nici o valoare, căci prin aceasta nu vă dezvoltați personalitatea ci, 
dimpotrivă, o micşoraţi. Nu ajungeţi la acest deziderat decât prin muncă 
proprie, muncă intensivă de zi şi noapte, părăsind şabloanele și soluțiile tip“. 

Unor ofițeri, preocupaţi excesiv de partea teoretică a unei aplicaţii 
tactice, le recomanda: „Nu mai faceţi teorie în cadrul unei soluţii tactice, 
adaptaţi-vă la cazul concret, trăiţi situația. Faţă de mijloace, de teren, de inamic 
şi de misiunile pe care le-aţi primit, faceţi apel la principiile şi procedeele 
înscrise în regulamente. Nu mai faceţi scriptologie, această „doctrină a 
dosarelor“ care se mai practică de la cel mai mic până la cel mai mare, poate să 
ne aducă înfrângerea“. 

Generalul lon Antonescu, care deţinea şi funcția de comandant al 
garnizoanei militare Piteşti, a colaborat fructuos cu reprezentanţii Prefecturii 
județului Argeş şi cu cei ai primăriei oraşului Pitești. Născut în Piteşti, s-a 
simţit legat mai mult decât sentimental de oraşul său natal. În orice prilej 
cooperant, s-a oferit în nenumărate rânduri să sprijine eforturile edililor locali 
făcute pentru înfrumusețarea și modernizarea oraşului. Într-o propunere de 
colaborare cu organele administraţiei de stat locale generalul — comandant 
făcea următoarea constatare: „Prin frumuseţile lui naturale, prin împrejurimile 
lui atât de pitoreşti, prin posibilitățile turistice de care dispune şi prin așezarea 
lui la confluenţa a două râuri, orașul Piteşti ar putea deveni una dintre 
localităţile cele mai atrăgătoare şi mai frumoase din țară. Fără pretenția de a mă 
amesteca în atribuţiile altora, am onoarea de a vă propune concursul armatei“. 

În ce consta această propunere: prin adresa nr. 14113 din 10 martie 1936 
către Primăria orașului Piteşti se propunea „amenajarea unui teren care să dea 
posibilitatea, atât tineretului cât şi populaţiei de toate vârstele să practice 
higiena și sporturile în aer liber“. Răspunsul autorităților a fost extrem de 
prompt şi pozitiv, atât prefectul de Argeş, lon Ghinescu, cât şi primarul 
oraşului Piteşti, Romulus Teodorescu declarându-se interesaţi de propunerea 
făcută. Cu privire la locul cel mai potrivit pentru amenajarea unui ştrand pentru 
populaţia săracă şi a unui parc pentru repaus, după ce s-au făcut mai multe 
recunoaşteri, s-a stabilit să se amenajeze terenul situat la sud-est de podul de 
peste râul Argeş, la ieşirea din oraş spre Cmpulung - Muscel şi Ştefăneşti. 
Acest teren, cu o suprafață de 24 hectare aparținea Primăriei, se numea „zăvoi“, 
fiind acoperit cu sălcii și arini, era uşor de amenajat şi cu acces la râul Argeş. 
Avantajele acestei alegeri se datorau şi faptului că se afla foarte aproape de 


ja... 


de promenadă. 

Armata a pus la dispoziție mâna de lucru, meseriaşi și cadre militare 
pentru conducerea lucrărilor. S-au prestat 5.172 zile de lucru de către 55 
militari, 8 meseriaşi, 2 subofițeri şi 2 ofițeri de la Regimentul | Vânători 
„Principele moştenitor Ferdinand“. Valoarea totală a lucrărilor executate de 
unitatea militară s-a ridicat la suma de 334.622 lei din care, Primăria a 
contribuit cu suma de 54.000 lei. S-au executat, în principal, următoarele 
lucrări: 

— curățarea zăvoiului; 

— amenajarea unui dig pentru promenadă de-a lungul Argeşului, pe o 
distanță de 350 metri; 

— curăţarea şi amenajarea terenului de sport pe o suprafaţă de 2.500 m;; 

— amenajarea bazinului de înot, cu acces la dig; 

— construirea unui bufet şi a 30 cabine şi patinaj (pe timp de iarnă). 

Festivitățile care au marcat inaugurarea acestui viitor complex de 
agrement s-au desfăşurat la 30 mai 1935. Au participat reprezentanți ai tuturor 
instituțiilor care s-au implicat în această lucrare: armata, prefectura şi primăria, 
elevi ai școlilor din oraș. În vara anului respectiv, veniturile realizate din 
administrația ştrandului au fost de 36.000 lei. Ulterior, lucrările s-au extins, 
depăşind suma de 100.000 lei, constând în construirea stadionului Negru Vodă, 
după un plan aprobat de Consiliul Naţional de Educaţie Fizică, a unui poligon 
de tir şi s-au continuat amenajările lacului. Stadionul a fost inaugurat la data de 
16 septembrie 1935, organizându-se cu acest prilej un concurs de fotbal între 
unitățile Diviziei 3 Infanterie. 

Lucrările de modernizare şi extindere au continuat şi în anul următor, 
constând în: 

— amenajarea unei plaje cu nisip la ştrand; 

— montarea unor aparate pentru gimnastică; 

— construirea unei popicării; 

— montarea unor bănci pentru odihnă pe alei; 

— amenajarea unor locuri de joacă pentru copii; 

— construirea unei case pentru îngrijitor. 

Colaborarea cu organele locale ale administraţiei de stat a cunoscut şi 
alte forme. Cunoscută fiind pasiunea sa pentru sport, el însuşi un practicant al 
sporturilor hipice, generalul Antonescu s-a preocupat pentru dinamizarea 
activităților din acest domeniu. O reuşită o reprezintă concursurile desfășurate 
la 9 octombrie 1935 cu sprijinul nemijlocit al Primăriei oraşului Piteşti şi al 
Prefecturii județului Argeş. Jocurile sportive, desfăşurate în localitatea Costeşti 
au avut caracter demonstrativ, fiind dotate cu Cupa Prefecturii Argeş la fotbal 
(transmisibilă) şi Cupa Primăriei oraşului Piteşti la volei. De asemenea, Casa 
de Agricultură a judeţului a oferit un cal de călărie echipei învingătoare la 
fotbal. Sponsorii principali ai acestor jocuri sportive au fost desigur, Prefectura 

de Argeş cu 3.000 lei şi Primăria Piteşti cu 2.000 lei. S-au acordat medalii de 
argint şi de bronz la scrimă, viteză - 100 metri, demifond, săritura în lungime, 
săritura în înălțime, săritura cu prăjina, aruncarea cu sulița, aruncarea cu 
grenada şi la concursul de patrule. Cupa Prefecturii a fost câştigată de 
Regimentul 6 Artilerie. Se organizau de asemenea anual, concursurile sportive 
de iarnă în împrejurimile oraşului Câmpulung - Muscel, cu concursul 
Regimentului 30 Dorobanţi Muscel și al Primăriei din localitate. 

Pe alt plan, ce pune în evidenţă grija viitorului conducător al statului 
pentru păstrarea şi cinstirea cum se cuvine a patrimoniului naţional, se situează 
sprijinul nemijlocit dat societății "Cultul eroilor”. La iniţiativa generalului 
Antonescu au demarat lucrările pentru reamenajarea cimitirului eroilor din 
localitate într-o nouă concepție, concordantă cu spiritualitatea şi tradiția 
românească. Şi de această dată, lucrările au fost executate de armată, 
însemnând: 

— redispunerea parcelelor cu morminte; 

— reînhumarea osemintelor eroilor; 

— drenajul cimitirului; | 

— realizarea aleilor cu borduri; 

— refacerea Corpului de gardă; 

— construirea unui monument; 

— construirea unei capele. 

Cu prilejul reînhumării osemintelor s-au organizat ceremoniile religioase 
şi militare cuvenite în memoria eroilor. Valoarea lucrărilor a depăşit suma de 
200.000 lei. | 

Generalul de brigadă Ion Antonescu, întotdeauna într-o ținută militară 
impecabilă, cerută cu strășnicie şi subordonaţilor, era nelipsit la toate 
evenimentele importante ale urbei, îndeosebi la cele prilejuite de sărbătorile 
naționale. În acele zile, se organizau cu mare fast ceremonii de către 
Garnizoana militară Piteşti, la care participau un număr mare de cadre militare 
şi ostași: defilări, retrageri cu torţe, Te-Deumuri, concerte susținute de fanfara 
militară. 

În luna ianuarie 1937, lon Antonescu înaintează la Ministerul Apărării 
Naţionale documentaţia prin care se propune înfiinţarea în oraşul Piteşti a unei 
şcoli de pilotaj. S-au desfăşurat şi alte activități ca: baluri de binefacere, 
aniversări, vizite reciproce între reprezentanții armatei şi ai celorlalte instituţii 
civile din oraș. Pe ansamblu, toate acestea pun în evidență pe generalul 
Antonescu — om al cetăţii, activ şi dinamic, dornic să lase cât mai multe semne 
ale trecerii sale prin urbea natală. Ele se văd şi astăzi. 

Ca militar, cei trei ani i-au oferit prilejul excelent de a proiecta bogata sa 
experiență de comandă formată pe câmpurile de luptă ale Războiului pentru 
reîntregirea neamului românesc din anii 1916-1919, la comanda unei mari 

unităţi militare. Modul exemplar cum a acţionat Divizia 3 Infanterie câțiva ani 
mai târziu, pentru lichidarea rebeliunii legionare din ianuarie 1941 a însemnat 
răspunsul trupei la chemarea fostului său comandant. 

La 1 noiembrie 1937 a fost numit în fruntea Comandamentului 4 
Teritorial, la 25 decembrie a fost avansat la gradul de general de divizie, 3 zile 
mai târziu fiind numit ministru al apărării naționale. 

Perioada „piteşteană“ a carierei viitorului mareșal! al României reprezintă 
o etapă importantă, de meditații şi clarificări asemeni liniştii dinaintea furtunii 
ce va dezlănțui curând energii ce vor trece dincolo de sfera militară, purtând un 
excepţional militar pe nisipurile mişcătoare ale politicii. 


NOTE 


1. Arhivele Ministerului Apărării Naţionale, fond Divizia 3 Infanterie, vol. 1, 3, 
8, 10, 15; vol.I], IA, 1B, 1/5, 1/6, 2/3, 5/1, 130. 

CONSIDERAȚII PRIVIND GUVERNAREA MAREȘALULUI 
ION ANTONESCU (6 sept. 1940 - 23 aug. 1944) 


CONSTANTIN HLIHOR 


Perioada în care mareșalul lon Antonescu s-a aflat la guvernarea și 
conducerea statului a fost una dintre cele mai complexe și dramatice, totodată, 
din istoria contemporană a românilor. Interesul istoricilor, oamenilor politici şi 
de cultură de a cunoaşte şi înțelege fundamentele şi coordonatele pe care a 
evoluat regimul politic în anii 1940-1944 a fost şi continuă să fie extrem de 
ridicat. A apărut, în mod firesc, în ultimii 50 de ani, o bogată, contradictorie şi 
diversificată literatură istoriografică, memorialistică! 

Regimul politic și guvernarea mareşalului lon Antonescu au fost 
apreciate şi caracterizate în majoritatea acestor scrieri şi lucrări din perspectiva 
interesului politic, ideologic şi chiar propagandistic al celor care s-au aflat la 
putere în România în ultima jumătate de secol. Din acest motiv, o serie de 
întrebări îşi aşteaptă încă răspunsul obiectiv dat fără patimă şi prejudecăți. 

A fost Ion Antonescu prototipul clasic al dictatorului sau a fost un „actor 
de conjunctură“ în evoluţia dramatică a societății româneşti şi europene de la 
mijlocul veacului nostru? A schimbat esența regimului politic în momentul 
preluării puterii în stat? Înlăturarea mareșalului de la conducerea statului român 
a însemnat instaurarea, pe deplin, a unui regim democratic? Prin actele şi 
acţiunile sale de politică internă şi externă întreprinse pe timpul guvernării şi ' 
conducerii țării s-a plasat în galeria marilor oameni de stat ai României sau a 
marilor criminali? 





"A se vedea pe larg, Pe marginea prăpastiei, 21-23 ianuarie 1941, Ediţie îngrijită prof. univ. dr. loan 

4 Scurt!vol. I-II, Bucureşti, 1992; mareșal Ion Antonescu. Trei ani de guvernare 6 septembrie 1940 - 6 
sptembrie 1943, Bucureşti, 1943, Idem, Istoria mă va judeca. Scrieri inedite, documente selectate și 
pregătite pentru tipar de maior Constantin Hlihor, București, 1993, Mihai Antonescu, Doi ani de guvernare. 
6 septembrie 1940 - 6 septembrie 1942, Bucureşti, 1942; Gheorghe Barbul, Memorial Antonescu. Al 
treilea om a! Axei, ediție V. F. Dobrinescu, Iaşi, 1992; George Magherescu, Adevărul despre Mareșalul 
Antonescu, vol. I-III, Bucureşti, 1991; Constantin Sănătescu Jurnal, Bucureşti, 1993, Mihai Fatu, 
Contribuţii la studierea regimului politic din România, Bucureşti, 1984, Aurică Simion, Regimul politic 
din România în perioada septembrie 1940 - ianuarie 1941, Cluj-Napoca, 1976; dem, Preliminarii 
politico-diplomatice ale insurecției române din august 1944, Cluj-Napoca, 1979; Mareșalul Antonescu, 
Supliment al revistei „Lumea“, 1996, etc. http://cimec.ro 

Aducerea generalului lon Antonescu la conducerea statului român în 
condiţiile în care România se afla pe marginea haosului politic şi social? n-a 
însemnat întreruperea unui regim democratic şi instaurarea dictaturii. Carol al 
[I-lea, într-un moment de criză politică a rupt pactul fundamental existent între 
naţiune și monarhie făcut de Carol |, la ! iulie 1866, şi a instaurat un regim de 
autoritate în primăvara anului 1938. Printr-o serie de acte de forță“ a impus 
statului român o nouă arhitectură politică în care separaţia puterilor în stat era 
desființată. Carol al II-lea exercita, potrivit art. 31 din propria Constituţie, 
puterea legislativă prin reprezentanța naţională, dar şi pe cea executivă prin 
guvernul său  (art.32). În materie judecătoarească a fost anulată 
inamovabilitatea judecătorilor. 

În aceste condiţii puterea politică nu s-a mai generat de jos în sus, prin 
mandatarea reprezentanților naţiunii de către aceasta, ci a fost impusă de sus în 
jos prin obligarea cetățenilor la obiediență. Regimul de autoritate a Regelui 
Carol al II-lea n-a putut să facă față presiunilor interne dar mai ales a celor 
externe şi a falimentat în toamna anului 1940. Criza a dus la anarhie, la 
stabilirea autorității politico-statale şi la o revoltă generală împotriva „politicii 
de realizări“ a regelui Carol al II-lea”. 

Întreg spectrul politic românesc a văzut soluţia ieşirii din criză prin 
aducerea la putere a generalului Ion Antonescu“. Nimeni n-a perceput, la acea 
dată, preluarea guvernării ca o uzurpare a puterii în scopul reformării, 
schimbării sau întemeierii de instituţii noi, de impunere a unor modele străine 
spiritului românesc. Mocsony Stîrcea, fost înalt funcționar al Casei Regale 
referindu-se la momentul instalării lui lon Antonescu în fruntea guvernului, 
scria: „La ora aceea Antonescu era candidatul cel mai agreat de toate partidele 
de opoziţie, iar fracțiunea crucială a germanofililor, anticarliştilor şi 
nemulțumiţilor de tot felul din armată şi aparatul de stat îl considerau persoana 
cea mai acceptabilă spre a forma guvernul de uniune națională, ce-l reclama 





2 Constantin Hlihor, Evoluţia raportului de putere și politica alianțelor României în timpul celui de-al 
doilea război mondial, în vol. „România în situaţii limită“, Bucureşti, 1995, p. 140 şi urm. 

” A se vedea pe larg, Paul al României, Carol! al II-lea. Rege al României, București, 1991; N. Penescu, La 
Roumanie. De la democraţie au totalitarisme 1938-1948, Paris, 1981; Al. Gh. Savu, Dictatura regală 
(1938-1940), Bucureşti, 1970, loan Scurtu, Contribuţii privind viaţa politică din România. Evoluţia 
formei de guverniimânt în istoria modernă și contemporană, Bucureşti, 1988; Idem, Monarhia în 
România, București, 1991 

* Decretul-lege nr 89 din 18 ianuarie 1938 prin care a fost dizolvat Parlamentul (M.O. nr. 314 bis din IB 
ianuarie 1938); Decretul-lege nr.856 din 11 febmarie 1938 prin carc s-a introdus starea de asediu (M.O,, nr. 
34 din 11 februarie 1938); Decretul-lege nr. 901 din 20 febmarie 1938 prin care se instituia un plebiscit 
pentru a se impune o nouă Constituţie (M.O., nr. 42 din 20 februarie 1938); Decretul-lege nr. 1422 prin care 
au fost suprimate partidele politice (M.O., nr. 75 din 31 martie 1938), etc. 

* Aurel David, Soluţia „Antonescu“ în guvernarea României în situaţia limită specifică perioadei 1940- 
1944, în vol. „România în situații limită“, Bucureşti, 1995, p.123 şi urm.; Constantin Hlihor, op. cit., în ioc. 
cit., p.142. 

* Larry L. Watts, O Casandră a României. lon Antonescu, Bucureşti, 1994, p.262-263; loan Dan, 
„Procesul“ Mareşalului Ion Antonescu, Bucureşti, 1993, p. 95-96. 

situaţia acelui moment“. „În acel moment, singura soluție posibilă pentru 


România, ca şi pentru Germania, recunosc acest lucru, — afirma Dan Amedeu 
Lăzărescu, martor ocular al evenimentelor — era ca în fruntea țării noastre să fie 
generalul Ion Antonescu (...). El a salvat-o în acel moment, a repretentat marea 
şansă a României, la 6 septembrie 1940 — Nimeni n-ar fi putut să-și asume 
această răspundere“? 

Antonescu a considerat că în acel moment se impunea un guvern de 
„uniune națională“ şi a contactat liderii principalelor forțe politice ale ţării. 
Discuţiile au fost extrem de dificile. Liderii partidelor istorice, I. Maniu şi Dinu 
Brătianu, condiţionau o eventuală colaborare de abdicarea regelui Carol al 
II-lea, iar capii Mişcării Legionare doreau cele mai importante ministere în 
viitorul guvern. În aceste condiții generalul Ion Antonescu şi-a depus 
mandatul. 

Conştient de izolarea în care se afla şi de pericolele ce planau asupra 
României, Carol al II-lea i-a reînnoit generalului lon Antonescu mandatul și i-a 
cerut, să formeze un guvern pur militar, cu generali cu care să se poată 
înțelege!”. Antonescu i-a replicat şefului statului că „Pentru soluția asta e prea 
târziu ori e încă prea devreme“! 

Pe fondul prelungirii crizei politice liderii legionari au încercat o lovitură 
de stat. În cursul zilei de 5 septembrie tensiunea socială a crescut brusc!?. 
Manifestaţiile în Capitală și principalele oraşe ale țării au căpătat accente 
violente. În fața Palatului se trăgeau focuri de armă. La Timişoara, Braşov şi 
Ploieşti legionarii au luat cu asalt primăriile şi prefecturile'?. 

La graniţa de est şi vest inamicii declaraţi ai României şi-au concentrat 
noi trupe de intervenție la momentul oportun. Plana şi pericolul transformării 
statului român în protectorat german. Cel de-al treilea Reich îşi afirmase, cu 
mult timp înainte, voința de „a asigura securitatea resurselor petrolifere din 
Valea Prahovei“!. În acest scop Berlinul a trimis la Bucureşti doi emisari 
speciali care au rămas „până la soluționarea problemei românești“! A 

În aceeaşi zi regele Carol al II-lea prin Decretul-lege nr. 3052 a 
suspendat Constituţia din februarie 1938 şi-a dezvoltat Parlamentul iar prin 
Decretul-lege 3053 I-a investit pe generalul Ion Antonescu cu puteri depline în 
conducerea statului. Această manevră a regelui n-a reuşit să oprească starea 


? Arh. S.R.., fond „D“, dosar 40010, vol. 136, f. 2. 

% Amedeu Lăzărescu, Salvatorul neamului românesc în Mareșalul Antonescu. După 50 de ani, puncte de 
vedere. Supliment „Lumea magazin“, martie 1996, p.25. 

% Arh. S.R.I., fond „D“, vol. 44, f. 125-126. 

' Ibidem, vol. 136, f. 6. 

" Ibidem. 

"2 Ibidem, f. 7. 

'3 Constantin Hlihor, op. cit., în loc. cit., p. 141. 

14 Arh. S.R.L., fond „D“, dosar 40010, vol. 44, f. 124-125. 

15 Documente S.S., Gestapo, A.A., O.K.W,, N.S.D.A.P. privitoare la România, Documentar B.C.A., 1980, 


p.9. 

explozivă din țară. 

Evenimentele se succedau cu repeziciune şi imprevizibil. În acest context 
Carol al II-lea dispunea de un scurt răgaz pentru a decide pentru: 1. Păstrarea 
tronului. În acest caz trebuiau reprimate cu ajutorul armatei manifestaţiile de 
stradă şi instalat un guvern condus de generalul Gheorghe Mihail. 2. Abdicarea 
în favoarea fiului său Mihai şi evitarea unui război civil!$. 

Fără sprijin politic în ţară şi izolat total în planul relațiilor 
internaționale!” regele Carol al II-lea a abdicat în favoarea fiului său Mihail 
care, prin forța împrejurărilor, devenea pentru a doua oară rege al României. 
Ulterior acesta va afirma că a fost detronat de „trădătorul lon Antonescu şi 
politicienii de ultimă spiță ca Valer Pop“. 

În împrejurări inteme, dar mai ales exteme, extrem de nefavorabile, 
societatea românească a găsit resursele necesare pentru a depăși o SITUAŢIE 
LIMITĂ. Soluţia s-a numit generalul Ion Antonescu. În răsunsul pe care 
mareşalul lon Antonescu îl dădea la memoriul luliu Maniu şi C.I.C. Brătianu 
pe care i l-au adresat, la 12 august 1943, referitor la împrejurările în care a 
preluat conducerea statului român nota: „Când am luat conducerea statului, la 6 
septembrie 1940, granițele erau prăbușite și armata era mai mult decât în 
descompunere. Dădea semne de indisciplină de la general până la soldat. 
Economia națională era total dezorganizată. Finanţele prăbuşite. Capitala şi 
regiunile aglomerate și industriale lipsite de materii prime, de pâine şi de 
lemne. Căile ferate dezorganizate, devastate şi asaltate de mii de refugiați care 
alergau îndurerați după pâine, după locuință, după haine, după plasament. 
Administraţia publică în haos, iar tineretul, înnebunit de furie, se înnarma şi se 
prepătea să înnece în sânge, fără a alege vinovaţi şi nevinovaţi. Cu un cuvânt 
vulcanul celei mai odioase și sângeroase revoluţii, era aprins de la un capăt la 
altul al ţării“. 

lon Antonescu şi-a început opera de guvernare a țării prin aducerea la 
îndeplinire a prevederilor Dictatului de la Viena și finalizarea negocierilor cu 
Bulgaria. În plan intern a încercat o reconciliere națională pentru a reconstitui 
bazele statului român, cu convingerea că „trebuie să-i ştergem rănile, să-i 
adunăm puterile, să-i ridicăm onoarea şi să-i asigurăm viitorul“. 

După ce primele sarcini de politică externă au fost îndeplinite, 
Antonescu s-a văzut nevoit să formeze un nou guvern. Noul guvern a fost 
alcătuit cu destulă dificultate datorită pretențiilor legionare. La 14 septembrie 


1? Arh. S.R.1., fond „D“, dosar 40010, vol. 136, f. 5. 

'7 Aurel David, op. cit., în loc. cit., p. 127-128. 

'5 Carol al II-lea, În zodia Satanei, Bucureşti, 1994, p. 135. 

” Biblioteca Academiei Române, Arh. Ist. fond documentar, dosar 1326, f. 335. 

* Proclamaţia Generalului lon Antonescu câtre Țară, 6 septembrie 1940, în lon Antonescu, Ua A.B.C. ai 
anticomunismului românesc, [, texte selectate şi comentarii, studii și note de Gh. Buzatu, lași, 1992, p. 70, 
80-81. 

1940 s-a ajuns la o înțelegere între conducătorul statului şi Mişcarea iigai 
În noul guvern, Horia Sima era vicepreşedintele Consiliului de Miniştri, i 
legionarii dețineau majoritatea posturilor ministeriale“ . ȘI 

Declararea Statului Naţional Legionar, la 14 septembrie 1940, a 
determinat pe liderii partidelor istorice să-şi schimbe radical poziția; aceştia au 
refuzat orice participare la guvern dar au permis unor specialiști şi tehnicieni 
să-l sprijine pe general, ocupând posturi cheie??. Iuliu Maniu sesiza corect, în 
epocă, faptul că regimul generalului lon Antonescu „a fost impus de 
evenimentele externe“ şi că între „acest regim şi Partidul Naţional Ţărănesc nu 
pot exista afinități nici în privința ordinei interne, nici a celei externe“, dar 
înțelegea că nu trebuie „să facă dificultăți noului guvern“? 

Prima acţiune notabilă de politică externă a generalului lon Antonescu 
după numirea ca preşedinte al Consiiului de Miniştri a fost să reînnoiască 
Berlinului cererea făcută de Carol al II-lea de a trimite o misiune militară în 
România. A procedat astfel, considerând că prezența trupelor, „germane în 
România va descuraja o posibilă ofensivă sovietică în România”, intuită, în 
epocă, de generalul Ion Antonescu, şi ulterior de documentele din arhivele 
românești și străine”. 

Integrarea României în sistemul politic, economic şi militar al Axei a 
fost una de conjunctură şi impusă de situaţia Limită în care s-a găsit România 
în vara anului 1940 ca urmare a răsturnărilor spectaculoase în raportul de 
putere şi alianţă de pe continentul european. 

Mareșalul lon Antonescu a motivat orientarea sa în politica externă atât 
public?” cât şi în corespondența avută cu membrii marcanți ai opoziţiei”?. La 
procesul intentat, în mai 1946, acuzat de a se fi aliat cu Germania lui Hitler, el 
declara; „M-am înţeles cu domnul Maniu şi cu domnul Gh. Brătianu ca eu să 
fac politica aceasta, că Țara Românească nu avea altă politică să facă în acele 
momente; în acel timp Germania era victorioasă şi temută de toată lumea, 
distrusese toată Europa, nu mai aveai cu cine să stai de vorbă. România nu 
putea să trăiască singură, izolată, a trebuit să se sprijine pe ce a găsit, ca un 
înecat, găseşte un pai şi se sprijină de el, găseşte un pom, se sprijină de el. Asta 
a găsit România în 1940. N-a putut să se sprijine pe altcineva. România şi-a 
sprijint politica ei şi graniţele pe Franța. Franța se prăbușise. S-a sprijint pe 


21 Andreas Hillgruber, op. cit., p. 97; Gh. Buzatu, op. cit., p. 18-19. 

2 Arh. S.R.[, fond „D“, dosar 40010, vol. 44, £. 97; Andreas Hillgruber, op. cit., p. 97. 

*% juliu Maniu - lon Antonescu, p. 129. 

4 Dr. Jurgen Forster, Căile intrării României sub dependenţa Germaniei, în „Militargeschichtlich 
Mitreilungan“, nr. 11 / 1979, traducere, O.F.. a M. Ap. N., Biblioteca C.A., 1980, p.21. 

*3 Arh. S.R.L., fond „D“, dosar 40010, vol. 44, f. 125. 

% A se vedea pe larg, loan Scurtu, Constantin Hlihor, Complot împotriva Româalei, Bucureşti, 1944, p. 32- 
40; Lon Sişcanu, Ruptul Basarabiei, Chișinău, 1993, p. 127 şi urm. 

11 Mareşal lon Antonescu, Istoria mă va judeca, p. 163-174. 

23 Vezi pe larg, lon Antonescu, Un A.B.C. al anticomunismului românesc, p. 185, și urm.; Iuliu Maniu - 
lon Antonescu, p. 25 şi urm. 

Mica Înţelegere al cărui factor determinant era Cehoslovacia. Cehoslovacia nu 
mai era. S-a sprijinit pe Înțelegerea Balcanică, aceasta trădase România 
deoarece încheiase peste capul României alianța perpetuă cu Ungaria. (?) S-a 
sprijinit pe Polonia, Polonia era distrusă. Prin urmare România nu mai avea nici 
un sprijin internaţional. Singura ţară în măsură să garanteze frontierele a fost 
Germania. Nu se poate schimba politica internațională a unui stat de la o zi la 
alta“. 

Dacă pe plan extern au putut fi înlăturate unele din pericolele ce-şi aveau 
geneza în situaţia Limită în care se găsea statul român, nu acelaşi lucru se poate 
spune despre evoluţia internă. Aceasta a evoluat continuu către o stare de criză 
foarte periculoasă aproape de „marginea prăpastiei“. Mişcarea legionară n-a 
încetat practica acțiunilor diversioniste, teroriste și zgomotos naţionalist-şovine 
şi n-a intrat în legalitate așa cum cerea generalul lon Antonescu. Samavoiniciile 
şi abuzurile, însuşirea ilegală a bunurilor, dar mai ales crimele comise de 
legionari au determinat pe conducătorul statului să se disocieze, treptat, de 
mişcarea legionară, eliminând-o în cele din urmă total de la putere. 

După reprimarea rebeliunii legionare din 21-23 ianuarie 1941, prin 
Înaltul decret regal nr.314 din 14 februarie 1941, Statul Naţional Legionar a 
fost desființat, la numai cinci luni de la înființare. A fost instituit un regim de 
autoritate caracteristic stării excepționale". Din ianuarie 1941 şi până în august 
1941 generalul Ion Antonescu a renunțat la colaborări de nuanţă politică şi a 
condus, în fapt, un cabinet militar. Economia şi alte domenii ale vieţii sociale, 
în ciuda greutăților de război, au cunoscut perioade de creştere în raport cu 
perioadele anterioare, mai ales cu situația din primul război mondia!”!. Un 
exemplu edificator îl constituie activitatea de comerț exterior. Volumul 
exportului a fost, pentru anii 1940-1942, echivalentul a 28.500 kg aur, faţă de 
69.000 kg aur pentru întreaga perioadă interbelică”?. 

Prelungirea războiului, bombardamentele masive efectuate de Coaliția 
Naţiunilor Unite, începând cu vara anului 1944, au creat mari dificultăţi 
economiei naţionale cu repercursiuni în plan social. De evidențiat că, şi în 
condiţiile acestea, România era, în prima parte a anului 1944, o ţară cu 
disponibilități în resurse alimentare. Mihai Antonescu a negociat în acest timp 
cu reprezentantul Crucii Roşii Internaţionale crearea în România a unor 
depozite de subzistenţe, cu grâne și porumb, cu care să se intervină în 
ajutorarea țărilor europene care duceau mare lipsă de hrană”. 

Evoluţia evenimentelor politico-militare, din prima parte a celui de-al 


» FR ragment din filmul documentar „Istoria mă va judeca“, realizat de studioul „Film-Video“ al 1.S.M., 1995. 

% O analiză, pe larg, a regimului vezi la Eleonor Focșeneanu, op. cit., p. 82 şi urm.; Gh. Buzatu, op. cit., 
„17 şi urm, 

f 23 august 1944. Documente. vol. |, Editura Ştiinţifică şi Enciclopedică, Bucureşti, 1984, p. 421-445. 

2 Ibidem., p. 432. 

3 Arh. St. Bucureşti, fond P.C.M. Stenograme, dosar 1 / 1944, f. 77. 

doilea război mondial, în favoarea coaliției Axei a creat pentru România 
condiții pentru a răspunde agresiunii sovietice din vara anului 1940 şi a 
recupera teritoriile pierdute în est. „Indiferent de aliatul ales şi de ceasul 
desemnat, — afirmă un distins istoric român, Gh. Buzatu — războiul României a 
început într-un moment în care entuziasmul poporului a fost general, cu nimic 
mai prejos decât cel manifestat în mai 1877 (la proclamarea independenţei 
naţionale) ori în august 1916 (la intrarea ţării în acţiunea pentru eliberarea 
Transilvaniei) *%. 

S-a repetat situația dramatică din timpul primului război mondial când, 
România trebuia să decidă de partea căruia dintre beligeranţi să intre în război, 
în a în care, în ambele tabere, existau teritorii româneşti sub ocupaţie 
străină. În 1916, sub imperativul realizării unității naționale, guvernul condus 
de Ion I.C. Brătianu a părăsit alianţa cu Puterile Centrale şi a intrat în război 
alături de Antantă pentru a elibera şi aduce la Patria Mamă teritoriile aflate în 
stăpânirea Austro-Ungariei. În 1940-1941, datorită evoluţiei raportului de 
puteri în Europa, a schimbării alianțelor şi mai ales din cauza situaţiei noastre 
geopolitice — conform afirmațiilor generalului lon Antonescu în scrisoarea de 
răspuns adresată lui luliu Maniu la 22 iunie 1941 — „am fost nevoit să 
răsturnăm alianțele pentru a elibera Basarabia şi nordul Bucovinei““”. În fapt, 
am purtat un război paralel cu războiul germano-sovietic, cu obiective dar mai 
ales motivații diferite“. 

Din momentul în care raportul de putere în desfăşurarea celui de-al 
doilea război mondial s-a schimbat în favoarea Coaliţiei Naţiunilor Unite, 
România a început să se îndrepte din nou spre o situație Limită. Aceasta va 
cunoaște vârful de intensitate în ultima decadă a lunii august 1944. Societatea 
românească trebuie să găsească o soluţie. Soluţia a fost demiterea și arestarea 
mareșalului lon Antonescu. Consecințele au fost greu de anticipat în acel 
moment pentru autorii înlăturării mareșalului lon Antonescu, însă extrem de 
grave pentru evoluţia ulterioară a societăţii româneşti. 


Gh. Buzatu, România și războiul mondial din 1939-1945, laşi, 1995, p. 20. 
3 Arh. S.R.1., fond „D“, dosar 40010, voi. 34, f 47. 
% Dr. Jurgen Forster, op. cit,, în loc. cit., p. 31-32. 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


IDEEA LUPTEI PENTRU UNITATE NAȚIONALĂ LA ROMÂNI 
ÎN CONCEPŢIA MAREȘALULUI ION ANTONESCU 


AURELIAN TEODORESCU 


A urmări destinul în posteritate al Mareşalului Ion Antonescu și a 
contribui la definirea locului şi rolului său în spațiul gândirii social-politice şi 
militare românești constituie, desigur, o temă de cercetare dificilă, dar, în 
acelaşi timp şi extrem de generoasă. Mulţi, foarte mulți au încercat să scrie 
despre el, dar puţini, foarte puţini au izbutit să dea contur personalităţii sale de 
dimensiuni cu adevărat istorice!. Conştienţi, aşadar, de dificultăţile pe care 
aveam să le întâmpinăm, în cele ce urmează ne-am propus să-l surprindem pe 
Mareșalul lon Antonescu în ipostaza de cunoscător şi iubitor al istoriei 
poporului român, al luptei sale necurmate pentru împlinirea idealului de unitate 
națională. 

Născut pe meleagurile de legendă ale Argeşului şi educat în spiritul celor 
mai bune tradiţii ale şcolii militare româneşti, el a înțeles de timpuriu că istoria 
nu este numai un mijloc de cunoaştere a trecutului, ci și un stimulator de 
energie şi încredere în lupta cu vicisitudinile vremii. O asemenea profundă 
înțelegere a istoriei i-a călăuzit întreaga viaţă, ajutându-l în strădania de a-şi 
fundamenta deciziile politice şi militare în concordanță cu _ interesele 
fundamentale ale poporului român. 

În incursiunea istorică pe care o realiza, fie în lucrarea: „Românii — 
originea, trecutul, sacrificiile şi drepturile lor“, lucrare ce a fost tipărită în mai 
multe ediții de-a lungul vremii?, fie în chemările, apelurile, proclamațiile sau 
articolele apărute în presa timpului, dar mai cu seamă în cuvântările rostite cu 
diferite prilejuri în anii 1940-1944 în calitate de Conducător al Statului, 
Mareşalul Ion Antonescu pornea de la premisa justă potrivit căreia împlinirea 
în 1918 a idealului de unitate naţională era „o consecință a drepturilor noastre 


! Despre viața şi activitatea Mareşalului Ion Antonescu s-a scris de-a lungul vremii o întreagă literatură. Vezi, 
pe larg, Gh.Buzatu, România în războiul mondial din 1939-1945. Iași, Centrul de Istorie şi Civilizație 
Europeană, 1995, p.p. 282-286. 

1 Gh. Buzatu, Op.cit., p. 282. 

istorice“”. Aceste drepturi se originau, după părerea lui, în faptul că „Poporul 
român se afla, din timpuri foarte îndepărtate, aşezat în mase compacte în tot 
ținutul cuprins între Tisa, Nistru, Dunăre și Mare şi în blocuri, destul de 
considerabile, de-a lungul malului drept al Dunării şi dincolo de Nistru până la 
Don“. Numeroase mărturii arheologice şi izvoare scrise ale antichității 
dovedesc pe deplin temeinicia unei asemenea afirmaţii. Alături de vechimea în 
spaţiul carpato-danubiano-pontic, Mareșalul lon Antonescu aşeza autohtonia, 
originea, permanenţa și dorința nestăvilită de libertate a poporului român. 
»-- Vechimea originii noastre — scria el —, încăpățânarea cu care ne-am ținut, 
timp de 2000 de ani, agățaţi de locurile în care ne-am născut, cu toată urgia 
năprasnică a năvălitorilor şi perseverenţa sălbatică a cotropitorilor, suferințele 
îndurate, luptee duse şi vitalitatea noastră, constituie drepturi suficiente, în baza 
cărora putem, pe drept cuvânt, pretinde să se reconstituie Dacia Traiana în 
limitele trasate cu sabia şi lăsate nouă moştenire de strămoşii noştri“5. 

Oprindu-se asupra procesului de organizare statală, proces ale cărui 
începuturi le plasa încă de timpuriu, el atrăgea atenția asupra semnificației 
domniei marelui rege Burebista în timpul căruia, în jurul anilor 70 î.e.n., se 
constituia un stat mare şi puternic cu capitala la Sarmisegetusa. După o serie de 
războaie sângeroase în care Decebal, ultimul rege dac, murea „moarte de erou 
pe ruinile patriei sale“f, cea mai mare parte a fostului stat al dacilor era 
transformată în provincie romană. În perioada ce a urmat, această provincie va 
fi supusă unui intens proces de romanizare, la capătul căruia se va afla „poporul 
românesc de astăzi“. Şi pentru a fi şi mai convingător, el adăuga: „Tipul, 
obiceiurile, tradiţiile rămase de la popoarele de origine tracă care au locuit în 
Dacia, înaintea stăpânirii romane, fac dovada indubitabilă că originea noastră 
este rezultatul contopirii celor două elemente“?. În vreme ce multe popoare îşi 
pierduseră identitatea în urma năvălirii populațiilor migratoare — aprecia el —, 
„Singur elementul românesc, ieșit din fuziunea daco-romană, face excepție de 
la această regulă, aproape generală. Atât de mare era valoarea etnică a acestui 
element şi atât de puternică forța lui de rezistență încât cu toate că era de 
recentă apariţie, totuşi, a reuşit după zece secole de nesfârşite invaziuni, să 
păstreze totdeauna intacte conştiinţa originii sale romane, obiceiurile, limba, 
tradiţiile şi chiar foarte multe din numirile geografice'”. 

Expansiunea spre răsărit a coroanei maghiare începând cu secolul al 
X-lea, pe de o parte, şi apariția pericolului turcesc la Dunăre, pe de altă parte, 


* Arhivele Naţionale Istorice Centrale (în continuare A.N.I.C.), fond P.C.M. Cabinetul Militar, dos. 
460/1941, f. 50. 

* Ibidem, f. LI. 

* Ibidem, f. 22. 

“ Ibidem, f. 12. 

” Ibidem. 

“ Ibidem. 

” Ibidem, f. 14. 

au făcut cu neputinţă — îşi fixa el concluzia — „continuarea închegării într-un 
singur trup a marilor grupări românești care apăruseră, şi în parte se 
consolidaseră, în secolele al XIII-lea și al XIV-lea“!0. 

În lupta poporului român pentru apărarea gliei strămoşeşti împotriva 
pericolului otoman, care în marşul său prin Peninsula Balcanică transformase 
rând pe rând toate statele de la sudul Dunării în raiale şi paşalâcuri, două mari 
şi impunătoare personalităţi, după părerea lui, s-au detaşat: „Una este aceea a 
lui Ştefan cel Mare (1457-1504) care, prin acţiunea sa de interes general, ocupa 
un loc de frunte în istoria universală; iar a doua este aceea a lui Mihai Viteazul 
(1593-1601), care a reuşit, pentru scurtă vreme, să unească sub un singur 
sceptru Muntenia, Moldova şi Transilvania“!!. Unirea de o clipă de la 1600 
înfăptuită de marele voievod — ţinea să sublinieze Mareşalul Ion Antonescu — 
„a călăuzit în decursul timpurilor toate minţile luminate ale românilor de 
pretutindeni şi toate generaţiile care s-au succedat de la revoluţia din 1848 şi 
până la acelea care au făcut războiul din 1916-1918“. 

Spre sfârşitul secolului al XVII-lea şi începutul veacului următor, 
puterea militară a Imperiului Otoman va intra în declin. Odată cu aceasta, 
Transilvania şi Banatul vor fi încorporate în Imperiul Habsburgic. Aşa cum 
bine observa el, „o mare parte din români trec, nu pentru ultima oară, dintr-o 
sclavie într-alta“!?. În veacul al XVIII-lea, prin dispariţia Poloniei, la hotarul de 
răsărit al Moldovei va căpăta tot mai mult contur pericolul țarist. Descifrând în 
articulațiile sale cele mai intime adevăratele scopuri ale politicii externe a 
ţarismului, Mareşalul lon Antonescu scria: „Sub aparența de a ocroti pe 
creştinii din Orientul Europei, Rusia începe o serie de războaie în contra 
turcilor, cu scopul nemărturisit, dar evident, de a transforma Marea Neagră 
într-un lac rusesc şi a ajunge astfel, acolo unde Petru cel Mare hotărâse, la 
Constantinopol, atât peste Balcani, cât şi prin Asia Mică“. La rândul său, sub 
masca desrobirii creştinătăţii, Imperiul Habsburgic, urmărea preluarea 
moştenirii Imperiului Otoman. Cele dintâi victime ale acestei politici vor fi 
țările române, din care au fost desprinse prin forță şi trădare Bucovina la 1775 
şi Basarabia la 1812. Aflate în calea tendinţelor expansioniste ale celor două 
mari imperii, după expresia Mareşalului Ion Antonescu, asupra țărilor române 
plana pericolul de a fi „înghiţite în întregime“'5. Că este așa, preciza el mai 
departe, o dovedeşte „faptul că, după terminarea luptelor, care mai întotdeauna 
se desfăşurau pe teritoriul nostru, oştirile duşmane victorioase, căutau a rămâne 
sub diferite pretexte în Principate. Astfel, în cursul secolului al XVIII-lea, țările 


' Ibidem, f. 16. 
" Ibidem, f. 18. 
2 Ibidem. 
Ibidem. 
14 Ibidem, f. 19. 
'5 Ibidem. 

româneşti au fost, rând pe rând, ocupate și de ruşi şi de austrieci, timp de vreo 
50 de ani“'f. Și atunci când totul părea pierdut, aprecia Mareșalul Ion 
Antonescu, pe neaşteptate a început „să se facă lumină. Pe de o parte, 
împrejurări externe favorabile — slăbirea Turciei, antagonismul dintre cele două 
puteri rivale — Rusia şi Austria — în ce priveşte moştenirea turcească, conștiința 
dreptăţii etnice şi istorice, principiul naționalităților sprijinit de țările din Apus 
— Franţa şi Anglia —, iar pe de altă parte, dezvoltarea mereu crescândă a 
conştiinţei naționale a poporului român î în ce priveşte originea, valoarea, forța 
şi drepturile lui istorice, ne-a salvat“!7. Mareșalului Ion Antonescu îi apărea, 
totodată, ca necesar să precizeze că tocmai ca rezultat al dezvoltării conştiinţei 
naţionale „s-a ajuns la un program politic, care ducea la realizarea programului 
pe care Mihai l-a lăsat odată cu capul lui moștenire sfântă întregului popor“!?. 
Acest program, pe care el îl înţelegea în termeni de acţiune, „urmărea 
înfăptuirea următoarelor trei mari idei: a) Mai întâi unirea celor două 
Principate. Fapt împlinit în 1859 când Moldova şi Muntenia s-au contopit şi au 
constituit țara de atunci cunoscută în lume sub numele de România; 
b) Independenţa ţării. Scop atins la 1878 când, după patru secole de dureroase 
înjosiri şi suferinţe, Principatele, astfel unite, îşi iau în deplină libertate sborul 
spre progres şi își îndreaptă privirea către Carpaţi; în sfârşit, c) Gruparea 
tuturor românilor în Dacia Traiana într-un stat unitar, liber şi puternic“! ?. Așa 
cum se ştie, după doi ani de neutralitate, în conformitate cu obligaţiile asumate 
prin convenţia de alianță încheiată la 4/16 august 1916 de România cu Rusia, 
Anglia, Franţa şi Italia, trupele române trec prin defileurile Carpaţilor și vor 
înainta concentric spre inima Transilvaniei. „Pentru prima oară de ia Mihai 
Viteazul — scria Mareșalul lon Antonescu, învederând prin aceasta justeţea 
participării României la primul război mondial — stindardele românești învelesc 
şi luminează câmpiile scăldate, o eternitate, numai în lacrimi şi sânge. Pe urma 
lor, în genunchi şi plângând, copiii şi femeile cemite, strigau „Doamne! 
Ajută-le!“. Astfel începem, într-o zi de sărbătoare, războiul cel mai măreț din 
istoria noastră ca glorie, suferinţe, sacrificii, umilință şi rezultate“, 

Şi pentru Mareşalul lon Antonescu Marea Unire din 1918 a reprezentat 
unul dintre cele mai înălțătoare momente din istoria românilor. Numai că 
aceasta îi apare mai degrabă ca un produs al războiului din 1916-1918, decât al 
marilor adunări plebiscitare de la 27 martie, 28 noiembrie și 1 decembrie 1918, 
de la Chişinău, Cernăuţi şi Alba Iulia care, se ştie, că au validat prin votul lor 
voinţa de unitate naţională a românilor. 


€ Ibidem. 

“ Ibidem, f. 20-21. 
5 [bidem, f. 21. 

'% Ibidem, f. 21-22. 
* Ibidem, f. 23-24. 

Dar dreptul de a ne uni într-un singur stat în fruntariile vechii Dacii nu se 
sprijinea numai pe argumente de natură istorică. Din această perspectivă, la fel 
de importante erau pentru el şi argumentele de ordin etnografic. „N-am fost 
niciodată cu toţii cu adevărat uniţi politiceşte — scria Mareșalul Ion Antonescu 
—, dar am fost întotdeauna uniţi sufleteşte. Graiul, portul şi credința noastră au 
fost în toate timpurile aceleași. Călcaţi țara în lung şi în lat; mergeţi de la Nistru 
până la Tisa şi din Maramureş până la Mare şi veţi constata pretutindeni acelaşi 
chip, aceiași privire, aproape acelaşi port şi absolut acelaşi grai şi aceiaşi 
dorință“?!. Ce s-ar mai putea adăuga în plus ? Nimic. 

Nu avea însă să treacă multă vreme de la Marea Unire din 1918 şi 
neamul românesc avea să fie lovit din nou mișeleşte pe la spate. La 23 august 
1939, prin pactul Ribbentrop-Molotov, Hitler şi Stalin hotărau soarta Poloniei 
şi României. Sub ameninţarea războiului, în urma ultimatumului din 26 iunie 
1940, România era silită să cedeze Uniunii Sovietice Basarabia, nordul 
Bucovinei şi ţinutul Herţa. Peste trei milioane şi jumătate de români şi un 
teritoriu de 51.000 km erau smulşi din trupul țării. O lună mai târziu, la 30 
august 1940, sub presiunea Germaniei hitleriste şi a Italiei fasciste, prin dictatul 
de la Viena, țara era din nou amputată, pierzând în favoarea Ungariei horthyste 
un teritoriu de 43.500 km, cu o populaţie de 2.800.000 de locuitori, în marea 
lor majoritate români. În sfârşit, în septembrie acelaşi an, un teritoriu de 7.000 
km, cu o populaţie de 400.000 locuitori va fi cedat Bulgariei. Acestei politici de 
forță şi dictat promovată de marile puteri revizioniste şi aliații lor, Mareșalul 
Ion Antonescu îi opunea omenia şi vocaţia de pace a poporului român. „Legile 
care au cârmuit viaţa neamului românesc — scria el — au fost legile omeniei şi 
de dreptate. Noi n-am împilat niciodată pe nimeni, noi n-am cotropit 
pământurile care nu erau ale noastre şi n-am pândit ceasurile de întuneric ale 
vecinului pentru ca să înfigem pumnalul în spatele lui îndurerat; Noi am 
îmbrăţişat cu generozitate creştină a sufletului românesc pe toţi cei care au 
venit în leagănul naşterii noastre, chiar când fapta noastră n-a fost înțeleasă şi 
urmată. Noi n-am răzbunat nedreptăţile şi n-am întors încercărilor soartei sfatul 
aspru al urii“2?. 

I-a fost dat Mareşalului Ion Antonescu să preia conducerea țării într-unul 
dintre cele mai grele momente din istoria ei: „A vrut Dumnezeu ca eu, care am 
luptat în tinerețe pentru granițele neamului şi m-am străduit pentru onoarea şi 
puterea armatei, să am la bătrâneţe dureroasa soartă de a aduna pe risipiţii 
granițelor sfărâmate“?. Deşi a fost nevoit să se încline în faţa unui fapt 
împlinit, el îi avertiza pe toţi aceia care, într-un fel sau altul, contribuiseră la 
sfârtecarea țării: „Nu va fi linişte în acest colț al Europei şi nu va fi dreptate 


* Ibidem, f. 51-52. 
Ibidem, dos. 149/1940, f. 15. 
3 Ibidem, f. 6. 

adevărată în lume cât timp nu se va face sau nu-şi va face dreptate poporul 
românesc. Şi se va face. Acest lucru îl afirma, prin mine şi odată cu mine, toți 
aceia care au vieţi de jertfit“. “4 Răzbate de aici nu numai credința lui 
nestrămutată în justeţea cauzei românești, ci şi necesitatea luptei până la jertfa 
supremă, dacă era nevoie, pentru înlăturarea unei asemenea nedreptăți. De pe 
această poziție profund patriotică, în cuvântarea rostită la Alba Iulia, la 1 
Decembrie 1940, Mareşalul lon Antonescu da glas durerii unui întreg popor: „1 
Decembrie nu este anul acesta ziua bucuriei naționale. 1 Decembrie este astăzi 
pentru noi ziua martirilor care au suferit şi au murit, s-au jertfit şi au căzut 
odată cu graniţele noastre sfinte“2%. Dar această măreaţă zi din istoria ţării era, 
în acelaşi timp, pentru el şi „ziua judecății trecutului“, a „mustrării şi 
pocăințelor“. Şi aceasta pentru că, în loc să pună cu toții umărul la consolidarea 
statului naţional unitar român, oamenii politici ai vremii şi-au risipit forţele „în 
dezbinări stupide, în bârfeli odioase, în vrajbe dureroase şi în apucături 
neomenoase“, ceea ce a făcut ca ţara să fie „Surprinsă de furtună total slăbită 
înăuntru și fără nici un sprijin în afară“%5. Exigent cu alţii, dar şi cu sine, el 
cerea ca toţi cei vinovaţi de greaua situaţie în care se găsea țara să fie judecați 
şi condamnați. „... Toţi miniştrii de război, de la unul până la toţi şi de la toţi 
până la unul — îi scria regelui Carol al II-lea la 29 iunie 1940 — sunt vinovaţi. 
Toţi Șefii de Stat Major de la război şi până astăzi, toți, fără nici o excepție, în 
cap cu mine, trebuie daţi în judecată“. 

Pe deplin încrezător în capacitatea poporului român de a relua cu și mai 
multă energie lupta pentru refacerea unităţii știrbite a ţării, la aceeaşi adunare 
de la Alba Iulia din 1 Decembrie 1940, Mareșalul Ion Antonescu spunea: „Fraţi 
ardeleni! Voi care v-aţi sfâşiat sufletul şi trupul; voi care v-aţi părăsit încă 
odată vetrele vieţii şi crucile mormintelor, voi care aţi adăugat dureri noi la 
hrisovul suferințelor de veacuri. Nu deznădăjduiți. Pe umerii voștri stă apărarea 
sfântă a datoriilor strămoşeşti. În această clipă de îngenunchere, îngenunchiaţi 
ca să auziți trosnetul de trupuri ale lui Horia şi Cloşca pe roată, simțiți în sânge 
clocotul de viață ardelenească a lui Avram lancu şi ritmul de redeşteptare 
naţională a lui Mureşan. Plecaţi urechea la brazda strămoşească şi purtaţi în 
cuget icoana gândurilor lui Lazăr, Şincai şi Saguna şi cutremuraţi-vă de 
biruința măreaţă şi veşnică a lui Mihai Viteazul“2%. 

Nu peste multă vreme, în zorii zilei de 22 iunie 1941, armata română 
primea ordin să treacă la eliberarea pământului sfânt al Basarabiei şi Bucovinei 
de Nord. „V-am făgăduit din prima zi... a luptei mele naţionale — ținea el să 
precizeze în acest ordin — să vă duc la biruință. Să şterg pata de dezonoare din 


24 Ibidem, f. 10-11. 

*5 Ibidem, fond P.C.M,, dos. 325/1940, £. 39. 

% (bidem. 

* Ibidem, fond P.C.M. Cabinetul Militar, f. 141. 
% Ibidem, fond P.C.M., dos. 325/1940, f. 40. 

cartea neamului şi umbra de umilire de pe fruntea și epoleţii voştri. Azi a sosit 
ceasul celei mai sfinte lupte, lupta drepturilor strămoşeşti şi a bisericii, lupta 
pentru vetrele şi altarele româneşti de totdeauna. Ostaşi. Vă ordon: Treceţi 
Prutul... Reîmpliniţi în trupul țării glia străbună a Basarabilor şi codrii 
voievodali ai Bucovinei, ogoarele şi plaiurile voastre“?, 

Despre participarea României, alături de Germania hitleristă, la războiul 
antisovietic s-au purtat şi, cu siguranță, se vor mai purta încă multe discuţii. În 
ce ne priveşte, considerăm că, într-o anumită măsură şi până la un anumit 
punct, participarea țării noastre la acest război întruneşte toate caracteristicile 
unui război naţional de eliberare. De altfel, într-o cuvântare rostită la Școala 
Superioară de Război în februarie 1944, însuşi Mareșalul -lon Antonescu 
sublinia răspicat: „Lupta noastră împotriva Rusiei nu este o luptă pe care o 
ducem dintr-o necesitate de moment, ci este o luptă dictată de istoria noastră“. 
De aceea, a judeca lucrurile în afara acestui profund adevăr, este pentru noi 
orice, în afară de abordarea realității cu mijloacele ştiinţei. 

Luptând pentru eliberarea provinciilor de peste Prut, Mareșalul Ion 
Antonescu nu uita nici pământul vremelnic cedat al Transilvaniei de Nord, care 
gemea sub cisma Ungariei horthyste. La 20 iunie 1943, cu prilejul înălțării în 
grad a unei noi promoții de ofițeri, el spunea cu hotărâre: „Aici, în fața 
Şelimbărului, sub poalele Turdei, în care cel dintâi Mihai al istoriei noastre și-a 
zidit trupul lui în pământul neamului risipind cu putere de fulger pe pământul 
tuturor românilor strigătul unităţii româneşti, al celei dintâi şi celei mai sfinte 
uniri, îţi cer şi îţi poruncesc promoţie Mihai Viteazul să știi să fii vrednică de 
numele pe care îl porți de azi înainte ... Îţi poruncesc, îţi poruncește neamul, îţi 
poruncește istoria, să nu ai liniște, să nu-ți socoteşti datoria împlinită până când 
dreptatea românească înrădăcinată prin sângele jertfei în pământul Turzii nu va 
fi împlinită”. 

Dar sorții războiului nu i-au fost, aşa cum se ştie, favorabili. Dorinţa lui 
arzătoare de a vedea din nou realizată unitatea statală a tuturor românilor a 
rămas în sarcina generaţiilor viitoare. Cu acest gând în suflet, în ultimul său 
cuvânt rostit în fața „tribunalului“ ce-l condamna la moarte, el nu uita să-şi 
exprime mândria de a fi fiul unei naţii „cu dubla ascendență romană şi dacă, a 
cărei istorie a fost luminată de strălucitoarea figură a lui Traian şi de jertfa 
marelui Decebal! Am luptat în două războaie mondiale pentru gloria ta! Sunt 
fericit să cobor cu câteva clipe mai devreme lângă martirii tăi. Las Țării tot ce a 
fost bun în guvernarea mea. Tot ce a fost rău iau asupra mea, în afară de 
crimă!*?. Să luăm aminte la aceste cuvinte greu de digerat de acei fără rădăcini 
şi conștiință de neam, şi să acționăm cu toții, indiferent de treapta pe care ne 


Ibidem, dos. 316/1940, f. 65-66. 

* Ibidem, dos. 205/1944, f. 29. 

31 Ibidem, dos. 149/1940, f. 17. 

* Cf. Gh. Buzatu, Op. cit, p.p. 31-32. 

aflăm în ierarhia vieții social-politice a ţării. În caz contrar, istoria ne va judeca 
fără cruţare. 

În scrierile Mareșalului lon Antonescu cu privire la lupta poporului 
român pentru împlinirea idealului de unitate naţională întâlnim, desigur, și 
unele formulări, aprecieri sau observaţii, care nu mai pot fi acceptate de către 
noi astăzi. Dincolo de aceste inadvertenţe, aşa cum am încercat să relevăm, 
aceste scrieri se înscriu în eforturile marilor noştri înaintaşi de a ţine mereu 
trează conştiinţa poporului că unirea tuturor românilor în vatra Daciei străbune 
este un drept sacru şi imprescriptibil. 

În decursul frământatei sale vieți, Mareșalul lon Antonescu uneori a 
greșit. Raportate la ansamblul operei sale, aceste alunecări de la realitate sunt şi 
vor rămâne totdeauna periferice. Pentru tot ce a făcut durabil spre binele acestei 
țări, şi a făcut multe, el a intrat în conştiinţa poporului ca unul dintre cei mai de 
seamă oameni pe care i-a dat neamul românesc. 

PROCESUL ȘI EXECUȚIA MAREȘALULUI ION ANTONESCU 
ÎN PERCEPȚIA OPINIEI PUBLICE ROMÂNEȘTI ȘI A 
ARMATEI ROMÂNE 


FLORIN ŞPERLEA 


La 6 mai 1946 în localul Judecătoriei Ocolului VIII din strada Știrbei 
Vodă, Bucureşti, a început procesul intentat mareşalului Ion Antonescu şi 
unora dintre colaboratorii săi, proces care avea să fie cunoscut în epocă drept 
„procesul marii trădări naționale“. Acuzaţiile aduse mareșalului lon Antonescu 
— „crimă de dezastrul ţării“, ş.a. — cu greu mai pot fi astăzi acceptate, iar 
istoriografia română din ultimii ani a făcut importante demersuri în acest sens. 

Sentința s-a pronunțat la 17 mai 1946, fiind condamnaţi la moarte: lon 
Antonescu, Mihai Antonescu, C.Z. Vasiliu, Gheorghe Alexianu, Eugen 
Cristescu, Constantin Pantazi și Radu Lecca, ultimilor trei, în urma cererilor de 
grațiere fiindu-le comutată pedeapsa cu moartea în muncă silnică pe viață, 
sfârșind în temniţele comuniste. 

Execuţia celorlalți patru se regăsește relatată în diverse volume de 
documente apărute după 1989, precum și în imaginile filmate în iunie 1946. 

Legislaţia adoptată după instaurarea prin forță la 6 martie 1945 a 
guvernului Petru Groza viza în mod deosebit purificarea administrației publice 
şi sancţionarea celor vinovaţi de crime de război, probleme dezbătute încă din 
24 ianuarie 1945, într-o şedinţă a Consiliului Frontului Naţional Democrat 
(F.N.D.Y, prilejuită de întoarcerea de la Moscova a lui Gh. Gheorghiu- -Dej. 
Programul de guvernare al F.N.D. publicat în „Scânteia“ din 29 ianuarie 1945 
sublinia la pct. 10 că „Guvernul F.N.D. va aresta și judeca pe criminalii de 
război, va lichida complet legionarismul şi toate rămăşiţele hitleristo-fasciste. 
Va curăți aparatul de stat de toate elementele fasciste şi profasciste“. Nu mai 


' Procesul marii trădări naţionale, Bucureşti, 1946. 

? Mareşalul Antonescu în fața istoriei, vol. 2, laşi, 1990, realizat de Gh Buzatu; Procesul Mareșalului 
Antonescu. Documente, vol. 2, Bucureşti, 1995, sub îngrijirea lui Marcel Dumitru-Ciucă; de asemenea, c- 
dor A. Pentelescu, It. F. Şperlea, Un document inedit despre execuţia Mareșalului Antonescu, „Revista de 
Istorie Militară”, nr. 2 / 1996. 

' România. Viaţa politică în documente. 1945, Arhivele Statului, Bucureşti, 1994, p. 8. 

surprinde rapiditatea cu care după 6 martie 1945 au fost elaborate legea 217 
privind purificarea administraţiilor publice (30 martie 1945) şi legea 312 
privind urmărirea şi sancţionarea celor vinovaţi de dezastrul țării sau de crime 
de război (21 aprilie 1945). Aceasta din urmă înlocuia legile 50 şi 51 din 21 
ianuarie 1945 şi instituia 15 categorii de „vinovaţi de dezastrul țării prin 
săvârşirea de crime de război“. „Crima de război“ a devenit o formulare de 
maximă generalitate incluzând fapte care mergeau de la declararea sau 
continuarea războiului până la realizarea de averi în mod ilicit, cuprinzând 
ansamblul problemelor politice, militare sau administrative. Acuzatorii publici 
obțineau drepturi discreționare, toate autoritățile publice fiind obligate să fie la 
dispoziția acestora, iar puterea judecătorească cunoştea o neobişnuită 
transferare spre executiv”. Într-un raport înaintat la 23 aprilie Departamentului 
de Stat, Burton Berry, reprezentantul politic al SUA în România, arăta că în 
discuţia pe care a avut-o cu regele Mihai I la 10 aprilie, suveranul român „a 
spus că a semnat (legea 312, n.n.) numai după ce s-a luptat trei săptămâni cu 
guvernul şi a reuşit în cele din urmă să elimine din textul legii cele mai 
supărătoare articole'“. El obținuse permisiunea de a se face recurs la un tribunal 
obișnuit, eliminarea articolului care împuternicea tribunalele poporului să 
judece persoanele acuzate de tulburarea actualei ordini politice (care ar fi 
permis fără nici o îngrădire eliminarea tuturor opozanților politici), precum şi 
stabilirea termenului de valabilitate a legii până la 1 septembrie 1945 (ceea ce 
nu s-a respectat). 

„Glasul Armatei“, organul central de presă al Ministerului de Război 
(apărut în iulie 1945), prin semnătura sublocotenentului Aurel Lambrino realiza 
pe parcursul anului 1945 interesante paralele. Astfel, la 29 iulie 1945 A. 
Lambrino scria: „Mareşalul Petain a trădat Franța. El a trădat-o nu numai din 
1940 începând, ci de atunci de când, plin de ură împotriva țăranilor, 
muncitorilor și intelectualilor francezi (sic!), s-a pus orbeşte în slujba negrelor 
organizaţii fasciste pentru care Franța democrată a fost şi rămâne o primejdie 
nimicitoare. Poporul francez, renăscut, îl judecă şi îl osândește“f. La 6 
septembrie 1945 referindu-se la arestarea mareşalilor von Brauchitsch şi von 
Manstein, A. Lambrino sublinia: „Ei sunt luaţi de guler şi aruncaţi acolo unde 
le este locul: la răcoare. Cine are urechi de auzit să audă. Avem şi noi 
Brauchitsch-ii şi Manstein-ii noştri!“7. 

Ne propunem să urmărim în continuare modul în care au fost privite atât 
procesul „marii trădări naționale“, cât şi sentința care i-a urmat, de către opinia 
publică şi armata română. 


+ Ibidem, p. 238-242. 

* Ibidem, p. 245. 

* „Glasul Armatei““, nr. 3 / 29 iulie 1945, p.1. 
” idem, nr. 10 / 6 septembrie 1945, p. 1. 

Ziaristul american Reuben Markham, trimis special al ziarului „Christian 
Science Monitor“, care s-a aflat în București pe timpul procesului nota: „Cu 
toate dezastrele pe care le-au cunoscut românii din cauza lui Antonescu, eu 
cred că mulţi s-au simţit alături de el când a fost executat. Conduita lui 
curajoasă în cursul procesului i-au atras numeroase simpatii; dar ceea ce a 
apropiat poporul de fostul lui șef a fost neîncrederea pe care a manifestat-o 
întotdeauna față de Rusia (...). Istoria morţii lui a făcut repede înconjurul țării 
şi a fost deformată şi înfrumusețată atât, încât Antonescu a ajuns să fie simbolul 
onoarei în România“. R. Markham a fost silit să părăsească România datorită 
retragerii vizei de către Comisia Aliată de Control, generalul V.P. Vinogradov 
învinuindu-l pentru puternica atitudine antisovietică a articolelor sale. 
Protestele generalului C.V.R. Schyler, reprezentantul american în Comisia 
Aliată de Control, au fost inutile?. 

Într-un buletin contrainformativ întocmit de Secţia a II-a Informaţii a 
Marelui Stat Major la 11 mai 1946, după cinci zile de la începerea procesului, 
se consemnează că „în opinia publică, în general, judecarea lor este apreciată ca 
justă, dar se declară că indiferent de modul cum se vor desfăşura dezbaterile, 
sentinţa va fi dictată de la Moscova (...). O parte din opinia publică dezavuează 
moţiunile votate de muncitori prin care au cerut pedeapsa cu moartea pentru 
Antonescu“!%, În ceea ce priveşte cercurile evreiești, se arăta în acelaşi buletin 
contrainformativ că „atitudinea acestora este o consecință a tratamentului 
omenos şi binevoitor pe care l-au obţinut pe timpul guvernării sale, când au fost 
exceptați de la expulzare“!!. Că sentinţa a fost dictată de la Moscova stau 
mărturie declaraţiile fostului ministru al justiţiei Lucrețiu Pătrășcanu din iulie 
1951 şi septembrie 1952 (acum el însuşi acuzat de trădare), în care relata că 
înaintea regelui, lista cu condamnările și comutările fusese arătată „numai la 
doi oameni din Comisia Aliată de Control (unul fiind I. Susaikov, locţiitor al 
preşedintelui Comisiei, n.n.) unde au fost întâi, şi apoi la Partid unuia dintre 
conducători““!?. 

Care a fost însă poziția armatei române ? 

La 18 mai 1946, a doua zi după pronunțarea sentinței, Inspectoratul 
General al Armatei pentru Educaţie, Cultură şi Propagandă (aparatul politic 
constituit după model sovietic la 8 mai 1945, sub denumirea Direcţia 
Superioară pentru Educaţie, Cultură şi Propagandă), prin ordinul 465 cerea 


* Apud Platon Chimoagă, Istoria politică și miiltară a războiului României contra Rusiei sovietice, 


Editura „Carpaţii“, Madrid, 1965, p. 336. 
? |. Chiper, F. Constantiniu, A. Pop, Sovietizarea Româniel. Percepţii anglo-americane, Editura Iconica, 


Bucureşti, 1993, p. 66. 
1 Arhiva Ministerului Apărării Naţionale (în continuare Arh. M.Ap.N.), fond 948, Secţia a II-a, dosar 1645, 


f. 63-64. 


1 Ibidem. 
2 Apud Ş. Rădulescu-Zoner, D. Buşe, B. Marinescu, Instaurarea totalitarismului comunist în România, 


Editura Cavallicti, Bucureşti, 1995, p. 144. 

organizarea unor mitinguri în unităţile militare prin care să se exprime 
adeziunea armatei la executarea criminalilor de război judecaţi. 

La 20 mai Subsecretariatul de Stat pentru Marină (S.S.M.), care 
funcționa în hotelul „Bulevard“ din Bucureşti, prin ofițerii aparatului politic, a 
trecut la îndeplinirea ordinului 465 / 18 mai 1946. S-a convocat astfel întregul 
personal în sala de marmură a amintitului hotel pentru ora 1], întâlnirea 
beneficiind şi de prezența amiralului Petre Bărbuneanu, ministrul Marinei. 
Căpitanul comandor (r.) Victor Bădescu, unul dintre participanți, relatează 
momentele acelei dimineţi: „Amiralul Bărbuneanu ne-a făcut o comunicare 
destul de scurtă (...): «Tribunalul Poporului» l-a judecat pe fostul mareșal 
Antonescu şi urmează să se pronunţe sentința definitivă. În Comandamentul 
Marinei s-a făcut propunerea ca ofiţerii aparținând acestui Comandament să 
voteze pentru condamnarea la moarte a fostului mareşal. Trebuie, deci, să 
procedăm la vot. Are cineva de spus sau de adăugat ceva ?“?. 

Cei care s-au ridicat pentru a-şi expune punctul de vedere au fost 
comandorul Florin Bujoreanu şi cel a cărui relatare am consemnat-o anterior. 
Victor Bădescu susține că ar fi luat cuvântul şi căpitanul comandor Alexandru 
Bercea însă acesta, într-o declaraţie ce i-a fost luată la 22 mai 1946 şi 
descoperită de noi în arhivele militare, arăta: „Am cerut atunci cuvântul de la 
DI. Ministru, cu intenţiunea de a explica că votul dat trebuie să fie interpretat ca 
îndreptat împotriva sistemului în sine şi nu împotriva fondului chestiunii, adică 
sentința Tribunalului Poporului. Dl. Ministru nu mi-a acordat cuvântul“. În 
esență problemele pe care aceştia le-au ridicat au fost imposibilitatea în care 
sunt puse cadrele de a aprecia o sentință judecătorească, fiind o „chestiune de 
ordin politic care nu priveşte armata“!* (comandor Florin Bujoreanu), iar dacă 
aceasta se va face, atunci să se realizeze prin vot secret. „Liniştea disciplinată 
din sală — continuă Victor Bădescu — s-a transformat într-un freamăt destul de 
pronunțat, ca un gest de aprobare a celor spuse de noi“!S. 

Amiralul Bărbuneanu a cerut celor care sunt de acord cu sentința să 
treacă în spatele ofiţerilor din aparatul E.C.P. aflaţi în uşa principală a sălii. „În 
câteva secunde, masa votanților «contra» — povesteşte Victor Bădescu — s-a pus 
în marş pentru a parcurge cei 7-8 metri până la latura opusă (...). În ușă au 
rămas numai cei din aparatul politic“, 

Cei care au îndrăznit să-şi expună opiniile au început a fi cercetaţi, iar 
colonelul magistrat S. Tărăneanu, prin referatul 98/1946 cerea ca „susnumiţii 





"3 Capitan-comandor (r) Victor Bădescu, Onoarea ofiţerilor de marină, „Magazin istoric“, nr. 12 / 1993, p. 
65; Răzvan Paul Bolintineanu, Marina se împotrivește condamnării Mareşalului, „Revista de istorie 
Militară“, nr. 1 / 1995, p. 54. 

1 Arh. M.Ap.N,, fond microfilme, R. Pentru III. 594, c. 101-102. 

3 Ibidem, c. 99. 

SV. Badescu, op. cit., p. 65. 

" Ibidem. 

(comandorii Florin Bujoreanu şi Gheorghe Roşescu — care nici nu participase la 
miting —, căpitan - comandor Alexandru Bercea şi locotenent - comandor 
Victor Bădescu, n.n.) să fie trimiși în stare de arest direct în judecata Curţii 
Marţiale a C[orpului] 2 Alrmată] pentru delictul de ofensă superiorului 
prevăzut şi penal de articolul 514 C.J.M.“!£. Ei vor fi pedepsiți cu mai bine de 
30 de zile de arest sever şi avuţi în vedere pentru cadrul disponibil, o formă 
camuflată de înlăturare a elementelor indezirabile regimului. Exemplul lor 
crease deja o anumită stare de spirit, căci „toți ostașii (de la Subsecretariatul de 
Stat al Marinei, n.n.) au refuzat să semneze moţiunea spunând că nu pot face 
decât ceea ce au făcut şi ofiţerii lor“!?. 

Într-o sinteză a dărilor de seamă privind activitatea aparatului E.C.P. în 
centrele de instrucţie și şcolile militare în luna mai 1946 se arăta că „procesul 
marilor criminali de război, a fost de asemenea urmărit cu viu interes de toate 
categoriile (ofiţeri, subofiţeri, trupă, n.n.); s-a constatat o deosebită rezervă în 
discuţiunile ofițerilor şi o parte din elevi, în legătură cu sentința“%, 
„interpretările diferite — se arăta într-o altă sinteză privind starea de spirit a 
armatei între 1.I1V.-30.VI.1946 — au fost nivelate în cursul conferințelor ținute 
de organele aparatului E.C.P.“?!. se poate presupune, desigur, în ce sens. 

Ordinul 465/18 mai 1946 al Inspectoratului General pentru E.C.P. 
stârnise destule confuzii, nedumeriri, dar și comentarii. Colonelul D. 
Bălțătescu, şeful Secţiei a Il-a din Marele Stat Major sublinia, într-un raport 
întocmit la 3 iunie 1946, la două zile de la executarea mareșalului, „primirea cu 
multă rezervă a acestui ordin în unele unități, iar în majoritatea unităţilor 
ofițerii, subofițerii şi trupa s-au abținut total de a semna moțiuni pentru 
executarea sentinţei. 

În general motivele invocate au fost: 

— în această chestiune s-a pronunţat Tribunalul poporului şi nu mai este 
nevoie de adeziunea Armatei; 

— condamnarea criminalilor de război este o chestiune politică, în care nu 
trebuie amestecată armata; totuși, dacă se cere adeziunea armatei aceasta să se 
facă prin vot secret; 

— executarea sentinţei să nu se facă înainte de pronunţarea Înaltei Curți 
de Caeaţie şi a M.S. Regelui; 

— pedeapsa cu moartea să fie comutată în muncă silnică pe viaţă (cerere 
aproape unanimă);“ (subl.n.)? 

Colonelul Bălțătescu exemplifică în raportul său prin situaţia din 


'* Arh, M.Ap.N., fond microfilme, R. PIl 1. 594, c. 116. 

' Ibidem, c. 136. 

% Arh. M.Ap.N. fond microfilme, R. PI 4. 2458, c. 668. 

2! jdem, R. PI 4. 2463, c. 413. 

2 idem, R. PII 1. 594, c. 136; v. şi „Revista de Istorie Militară“, nr. 5 / 1995. 

diverse garnizoane. Astfel, la Rm. Sărat s-a cerut vot secret și „cu această 
ocazie s-a aplaudat şi s-a făcut multă gălăgie în front care s-a transformat în 
vacarm“. La Regimentul de gardă „Mihai Viteazul“ „trupa“ a arătat că „nu 
înțelege să se amestece în această chestiune în care trebuie să se pronunţe 
justiţia“ pentru că în garnizoana Buzău să fie consemnată o situație de-a dreptul 
ilară „moţiunea fiind semnată doar de comandantul gamizoanei“. 

Părerile, după cum se poate observa în urma acestui demers, au fost 
împărțite în ceea ce priveşte soarta mareșalului Ion Antonescu. O concluzie se 
impune însă cu certitudie: marea majoritate a opiniei publice şi a armatei 
române s-a pronunţat împotriva unei sentințe dictată de la Moscova din raţiuni 
politice. Antonescu era adus şi judecat la Bucureşti, dar forma nu a fost în 
măsură să ascundă fondul problemei. Istoria demonstrează că toţi aceia care nu 
au avut parte de o judecată dreaptă din partea contemporanilor au beneficiat de 
veneraţia posterității. 


" Ibidem, c. 136-138. 

REABILITAREA ORI DILEMELE 
MAREȘALULUI ION ANTONESCU ? 


GHEORGHE BUZATU 


La 50 de ani de la asasinarea sa, Mareşalul Ion Antonescu continuă să 
constituie ceea ce se numeşte un caz. Însuşi faptul că dv., stimate cititor, 
manifestaţi deja nedumerire la pronunţarea cuvântului asasinat ne oferă un 
argument în sprijinul afirmației noastre. De ce nu execuţie? termen cu o 
conotaţie deosebită în ceea ce priveşte condiţiile în care a fost ucis Mareşalul, 
presupunând nu numaidecât un proces organizat în bună formă, ci și o 
condamnare legală şi, mai ales, o aducere a ei la îndeplinire pe măsură, deşi 
numai de așa ceva n-a fost vorba. Căci, în realitate, învingătorii de prin 
1945-1946 — deopotrivă democraţii, occidentalii şi comuniştii de la Moscova, 
uneltele lor, români şi neromâni, de la Bucureşti ş.a. — numai legalitatea nu 
şi-au propus-o, ci doar să se achite de o problemă, chiar dacă printr-un 
spectacol, la care Mareşalul şi trei dintre foştii săi colaboratori eminenţi au 
„cooperat“ din plin, căci, cu toții, au dovedit că au ştiut să moară! Ceea ce 
jalnicii scenarişti ai cvadruplului asasinat nici măcar n-au bănuit, după cum nici 
faptul că pelicula înregistrată intra pe moment în posesia lor, dar era destinată 
Istoriei. De vreo doi ani se află în circulaţie liberă pelicula românească a scenei 
„execuţiei“ de la Jilava din 1 iunie 1946, iar vizionarea ei provoacă involuntar 
admiraţia dar nu față de „justițiarii“ anului 1946, ci faţă de „călăii poporului“ 
sau faţă de „criminalii de război“, cum au fost supranumiți condamnații, şi, 
dimpotrivă, oroarea se revarsă asupra asasinilor propriu-ziși, care, nefiind în 
stare să realizeze o execuţie, au făcut pur şi simplu un masacru ... Pe deasupra, 
momentul ales nu era cel nimerit : cu sau fără ajutorul Occidentului (dar, în 
mod sigur, cu acordul său), Kremlinul se impusese la Bucureşti şi „Cortina de 
Fier“ fusese prin 1946 deja trasată mult dincolo de graniţele apusene ale țării, 
astfel că cei ucişi, al căror deznodământ fusese așteptat în mod sincer de către 
unii, apăreau inevitabil — în ciuda erorilor și limitelor lor — victime ale silniciei 
moscovite şi reprezentanților ei, întrutotul şi cu toţii huliți de un întreg popor 
umilit. Sursele de care dispunem ne indică, de asemenea, cum mulţi dintre cei 
care se prezentaseră la „procesul“ Mareşalului cu dosare inventate (holocaust 

etc.) au resimţit pe deplin insatisfacţia sau au intuit posibilitatea „rejudecării 
postume“ a lui Antonescu. Cu observaţia că expresia respectivă nu reflectă 
nicidecum, mai ales pentru istorici, esenţa cazului Antonescu, vom menţiona că 
excelentul diplomat care era Grigore Gafencu, aflat în exil în Elveţia, a notat în 
seara de 1 iunie 1946 în voluminosul său Jurnal (rămas, în cea mai mare parte, 
inedit) : 

„Radio Bucureşti anunţă că azi, la orele şase seara, Mareşalul Antonescu, 
Ică (Mihai) Antonescu şi alți patru (doi) demnitari au fost <executaţi>. Graţia 
regală nu a putut, deci, interveni. 

Rușii au cerut moartea lor [....]. Păcatele Mareşalului au fost oarecum 
spălate prin abuzurile regimului de azi şi prin primejdia de moarte pe care 
sovieticii o ţin întinsă asupra țării. Întâmplările care au urmat prăbușirii sale au 
aşternut uitarea peste campania nenorocită ce el a purtat-o în Rusia, ca şi peste 
oarba înverșunare cu care s-a aruncat în braţele lui Hitler. Ieri încă vinovat, 
Mareșalul cade ca un martir al cauzei româneşti, pentru că România nu mai 
cunoaşte decât o singură amenințare : Rusia. În jurul lui se va naşte o legendă 
care va îndulci judecata istoriei. Moartea ce i se trage din mânia imperiului 
vecin îl apropie de sufletul unui popor care se simte, în întregime, amenințat de 
acea împărăție“. 

În ultimii ani s-a afirmat şi s-a scris până la saturație cum că începutul 
„reabilitării“ lui Antonescu ar trebui plasat în timpul epocii ceauşiste, iar 
desăvârșirea ar fi legată de interesele Puterii de după decembrie 1989. De 
asemenea, peste hotare, fenomenul a fost pus în seama lui Il. C. Drăgan. Nimic 
mai neadevărat. Şi aceasta pentru că I. Antonescu — aşa după cum am mai 
arătat în atâtea rânduri —, arestat şi predat sovieticilor, „judecat“ la București şi 
asasinat, devenind astfel una dintre cele dintâi victime marcante ale teroarei 
roşii (cf. Cicerone Ioniţoiu, Cartea de aur a rezistenței româneşti împotriva 
comunismului, |, 1995, p. 16-17), a fost după moarte şi până în decembrie 1989 
un personaj istoric interzis în țara sa, asta prin voința autorităților comuniste 
de la Bucureşti, în deplin acord cu învingătorii din 1945, fie ei moscoviți ori 
occidentali, nu are cum să fie „reabilitat“, ci, înainte de toate, trebuie să fie 
descoperit ori redescoperit. Realitatea crudă este că, în primul deceniu 
postbelic, în atare situaţie adevăratul Antonescu a fost descoperit în exil, în 
vreme ce, în România, el a fost hulit printr-o campanie politică-ştiințifică şi 
cultural-polițistă bine orchestrată. Reţinem sub acest aspect că, potrivit 
Instrucțiunilor dintre 1945 şi 1948 privind scoaterea din circulaţie a lucrărilor 
din perioada 1938-1944, Mareşalul Ion Antonescu deschidea lunga listă a 
personalităților ce se încadrau punctului 6 : „Orice lucrări datorite următorilor 
autori indiferent dacă sunt sau nu trecute în broşura de faţă sunt interzise din 
principiu“, în continuare fiind menţionaţi între alții : Mihai Antonescu, A.C. 
Cuza, Nichifor Crainic, Armand Călinescu (?!), Octavian Goga (?!), Mihail 

Manoilescu, luliu Maniu (?!), lon Mihalache (?!), Stelian Popescu, Pamfil 
Șeicaru, Al. Vaida-Voevod (?!), Mircea Vulcănescu (?!) (cf. Ministerul 
Informaţiilor, Publicaţiile interzise până la 1 mai 1948, Bucureşti, 1948, p. 14; 
idem, Publicaţiile scoase din circulație până la 1 iunie 1946, ed. II, Alba lulia, 
Fronde, 1994). În consecință, după mulți ani și foarte greu s-a ajuns la 
revenirea în atenţie a Mareşalului Antonescu, iar faptul a fost posibil nu pentru 
că vreo autoritate comunistă s-a preocupat ori a impus anume aceasta, ci totul a 
decurs natural, din legitățile intime ale dezvoltării istoriografiei române, 
concomitent cu aprofundarea studiilor consacrate epocii 1939-1945 şi punerea 
în circulaţie a unor noi și importante fonduri politice, diplomatice şi militare în 
țară ori graţie accesului cercetătorilor noștri în arhivele străine (cu prioritate în 
cele germane, franceze, americane și britanice). Este un proces în continuă 
desfăşurare şi este indiscutabil că nimeni n-ar mai putea impune vreun arbitru, 
care să dicteze oprirea timpului şi, deci, stopând investigaţiile viitoare în 
cazurile lui Antonescu sau Hitler, Stalin sau Churchill, Roosevelt sau Regele 
Mihai I! | 

Este de la sine înțeles că nici Antonescu nu a fost şi nu putea să rămână 
acela pe care, în 1946, s-au străduit să-l prezinte românității şi străinătății 
„judecătorii“ delegaţi de autorităţile comuniste de la Bucureşti şi de cele 
„aliate“ de ocupație, iar aceasta în temeiul unor documente selectate pe 
sprânceană, truncheate ori pur şi simplu falsificate. Astăzi, de exemplu, cine 
mai poate afirma, după apariţia a numeroase monografii și tomuri de 
documente, că Mareşalul Antonescu ar fi fost fascist ori că ar fi „împins“ 
România (sic!) fără nici un motiv în „războiul criminal“ contra URSS la 22 
iunie 1941 (Mihail Roller). Deopotrivă, cine mai este luat în serios cu 
„argumente“ precum că Antonescu s-ar fi aliat cu Hitler din imbolduri/rațiuni 
rasiste ori în scopul extinderii Holocaustului nazist şi pe teritoriul național? 

Revenind la momentul declanșator al pretinsei campanii de reabilitare a 
Mareşalului, vom observa că, deşi pare straniu, dar el coincide cu însăşi 
înfăptuirea loviturii de stat din 23 augușt 1944. Specificăm că nu-i avem în 
vedere numaidecât pe unii dintre foştii colaboratori militari, diplomatici, 
economici etc. ai Mareşalului (generalii lon Gheorghe şi Platon Chirnoagă, 
colonelul Ion V. Emilian sau diplomatul Gh. Barbul), neimplicați de fel în 
evenimente, ci chiar pe cei mai mulți dintre făptuitorii puciului care, imediat 
după aceea, confruntați fiind cu „realitățile“ crunte decurgând din ocuparea 
României de către URSS, deveniră ei înşişi „nostalgici“ după vechiul regim: 
Grigore Niculescu-Buzeşti, se pare, cel dintâi ; Regele Mihai I, după el, iar 
Iuliu Maniu, mai apoi, într-o şedinţă de guvern din septembrie 1944, când a 
declarat că, dacă ar fi cunoscut condiţiile armistițiului impus de Aliați 
României la Moscova în zilele precedente, nu l-ar mai fi încurajat pe Suveran 
să se decidă pentru acțiune, dictând arestarea Mareşalului şi a colaboratorilor 

săi !. Tot Iuliu Maniu a fost acela care, la „procesul“ din mai 1946 înscenat lui 
Antonescu şi echipei sale ministeriale, după încheierea depoziţiei sale ca 
martor, s-a apropiat de boxa acuzaților și a strâns mâna Mareșalului, în 
huiduielile publicului select adunat de comunişti pentru a reclama neîncetat 
„moartea trădătorilor“. În atmosfera creată, puţin a lipsit ca Iuliu Maniu să nu 
fie, el însuşi, cuprins în echipa antonesciană, judecat și condamnat în 
consecinţă, dar faptul, posibil pe atunci, avea să fie îndeplinit în 1947. Ceea ce 
este interesant, din punctul nostru de vedere, este că obsedanta reabilitare a 
Mareșalului începuse deja, iar aceasta şi printr-un gest al lui luliu Maniu, care, 
desigur, nu ar fi acţionat necugetat în condiţiile existente în 1946, dacă el, 
liderul PNȚ, ar fi fost convins că avea în faţa sa un criminal şi un trădător de 
țară, iar nu un militar şi un fost şef de guvern, pe care l-a tratat — după cum s-a 
şi exprimat — drept un mare patriot, deşi, personal, îi era un adversar politic şi 
nu un duşman ce trebuia eliminat ! 

Sub un alt aspect, cu ani şi ani înaintea lui I.C. Drăgan, istorici 
profesionişti români sau străini au stăruit asupra figurii Mareşalului, dar ei nu 
sunt și n-au fost etichetaţi ca „reabilitatori“ ai lui Antonescu. Astfel, în plin 
„război rece“, Antonescu a fost „descoperit“, „remarcat“ pentru rolul său în 
cursul campaniei din Est din 1941-1944. Din câte ştim, vest-germanul Andreas 
Hillgruber a fost cel dintâi istoric care, încă din 1954, a evidenţiat cu 
obiectivitate calitățile şi defectele Mareşalului şi ale politicii sale în raporturile 
cu Berlinul. Ilustrul istoric a definit aspecte care şi în prezent, adică după peste 
patru decenii, se dovedesc necunoscute şi neclare atât unor specialiști 
improvizați, după cum şi unor politicieni închipuiţi. Precum, de pildă, aceste 
consideraţii privind esența raporturilor dintre 1940 şi 1944 între România şi 
Reichul nazist : „... Relaţiile personale de încredere şi stimă reciprocă care s-au 
stabilit între Hitler și Antonescu nu au putut trece dincolo de limita unei 
obişnuite coaliții în ducerea unui război [...] În fond, cele două țări au dus un 
<război paralel>, asemănător celui dus de către Germania şi Finlanda. 
Mareşalului Antonescu nu i-au fost niciodată dezvăluite intențiile politice reale 
şi planurile militare ale lui Hitler. Pe de altă parte, cercurile conducătoare ale 
economiei româneşti care voiau să salveze rezervele economice ale României 
pentru viitoarele timpuri de pace se opuneau unei total epuizări a forțelor 
economice ale țării în războiul comun“ (Andreas Hillgruber, Hiţler, Regele 
Carol şi Mareşalul Antonescu. Relaţiile germano-române, 1938-1944, 
traducere, Bucureşti, 1994, p. 275). lar în legătură cu aşa-zisul Holocaust 
atribuit vehement lui lon Antonescu, acelaşi istoric conchidea: „Politica 
guvernului român în problema evreiască, așa cum reiese dintr-o privire 
retrospectivă, s-a întemeiat, în tot timpul războiului, numai pe considerente 
tactice şi comerciale. Ea nu a ținut seama nici de obligații morale faţă de 

cetățenii români, nici nu s-a inspirat din doctrina antisemită. Ea a urmat, mai 
degrabă, liniile mari ale politicii externe a României (ibidem, p. 286). 

Cam în aceeași vreme cu Hillgruber, Constantin 1. Kirițescu, reputatul 
autor al trilogiei închinate războiului unităţii naţionale a tuturor românilor din 
1916-1919, trudea asupra manuscrisului lucrării România în al doilea răzbui 
mondial, terminată în 1956, confiscată apoi, restituită familiei după 1990 şi 
publicată abia anul trecut. 

Între timp au apărut numeroase „lucrări de serviciu“, cele mai multe în 
spiritul „modelului“ introdus din 1947 de ediţiile succesive ale manualului unic 
de Istoria RPR, coordonată de Mihail Roller şi potrivit căruia războiul lui 
Antonescu alături de Hitler împotriva URSS ar fi fost tot „criminal“, 
„sângeros“, „imperialist“, „tâlhăresc“ ş.a.m.d. Mareşalui însuşi ar fi fost un 
criminal, un rasist, un fascist, fiind ajutat nu numai de Germania şi aliaţii ei, ci 
şi de partidele lui Iuliu Maniu și C.I.C. Brătianu, de social-democraţi, de 
cercurile reacționare politice şi militare de la Bucureşti, de trusturile 
anglo-americane în colaborare intimă cu fascismul german, de monarhie etc. 
(cf. Istoria RPR, ediţia 1952, p. 638 şi urm.). Prin astfel de descoperiri groteşti, 
Istoria citată a îndepărtat generaţiile postbelice din Adevăr, iar pentru numeroși 
specialişti a fost impusă drept etalon, „modelul“ rollerian nefiind abandonat 
integral nici până la 1989. Ceea ce nu înseamnă că nu au existat şi excepții, 
care trebuie reținute. Ne reîntoarcem, prin urmare, la Constantin I. Kirițescu 
(cf. România în al doilea război mondial, I-Il, Bucureşti, 1995) ori facem 
referință la Platon Chiroagă, cu /storia politică şi militară a răsboiului 
României contra Rusiei Sovietice. 22 iunie 1941-23 august 1944 (două ediţii, 
Madrid, 1966 şi 1986), dar în mod special îl menționăm pe regretatul Aurică 
Simion, care, cu ale sale Preliminarii politico-diplomatice ale insurecției 
române din august 1944 (Cluj-Napoca, 1979), a provocat o veritabilă furtună 
politică şi istoriografică la Bucureşti, încheiată, nici mai mult, nici mai puţin, 
cu retragerea cărții de pe piață şi ... „topirea“ în mare parte a tirajului. 
Monografia lui Aurică Simion însă a beneficiat de un ecou favorabil în 
rândurile cititorilor, iar postul „Europa Liberă“ a elogiat-o în chip aparte. După 
ani şi ani de tăcere, Simion descoperise un „alt Antonescu “, opus celui îngăduit 
de oficialitățile de la Bucureşti, care, cum am remarcat, nu au întârziat să-şi 
facă datoria, deşi, dacă am admite că în anii dictaturii lui N. Ceauşescu s-ar fi 
stabilit temeiurile „reabilitării“ Mareşalului, faptul n-ar fi fost posibil! Teoria 
unei atare reabilitări nu reprezintă în fond decât o găselniță postdecembristă 
lansată în ţară şi în străinătate de către „somități“ care peste noapte şi-au 
descoperit vocaţia pentru problemele celui de-al doilea război mondial şi ale 
Holocaustului dar care, nefiind credibili, în lipsă de probe susţinute pe 
documente şi pe o bibliografie fundamentală minimă, n-au aflat altă ieșire decât 
atacând pe specialiştii în domeniu şi chiar discreditându-i, prin dezvăluirea 

unor teribile „legături“ cu vârfurile fostului regim comunist. Astfel, în mod cu 
totul miraculos, adevărurile despre Antonescu şi epoca lui, care fuseseră 
dezbătute cu dificultăți anterior anului 1989 şi ofereau chiar un certificat de 
virtute, dintr-o dată s-au răsturnat, devenind chiar un semn de compromitere, 
de... complicitate cu regimul doborât! Forțe care, satisfăcute până în 1989 că 
Antonescu fusese ținut la index, contribuind decisiv la aceasta, s-au declanşat, 
consecvent, tot pe o platformă anti-antonesciană şi, ca să-şi asigure succesul, 
n-au aflat ceva mai bun de făcut decât să „descopere“ presupuse afinități 
Ceauşescu-Antonescu. Nimic mai hazliu, dar nimic mai puţin adevărat! În noile 
condiţii ale libertăţii de expresie și de afirmare era evident că recuperarea lui 
Antonescu nu mai putea fi blocată, iar, în situația în care revenirea la cenzură 
era de-a dreptul compromițătoare noilor campioni ai democraţiei, ce le rămânea 
celor în cauză decât propovăduirea unor frumoase legende şi recurgerea la 
propagandă. Deşi cu argumente, preluate — vai! — chiar din programul lui 
Goebbels, după care o minciună devine credibilă dacă este bine și insistent 
vehiculată, fiind şi cât se poate de mare. 

Ne reîntoarcem la epoca comunistă, consemnând drept inconsistentă 
afirmaţia potrivit căreia N. Ceauşescu ar fi preconizat exaltarea personalităţii 
Mareşalului Antonescu. Faptul poate fi probat cu numeroase exemple. În 1984, 
la împlinirea a 40 de ani de la actul din 23 august, Mihai Fătu a inițiat una 
dintre cele mai vehemente ofensive post-factum împotriva regimului 
antonescian, pe care l-a calificat drept „o mostră de crimă de înaltă trădare faţă 
de poporul român“ (vezi Contribuţii la studierea regimului politic din 
România. Septembrie 1940 - august 1944, Bucureşti, 1984, pp. 90, 347-348). 
Noi am subliniat atunci enormitatea unei astfel de „teze“ şi ne-am ales imediat 
cu o mustrare a conducerii de partid şi de stat (cf. Gh. Buzatu, Din istoria 
secretă a celui de-al doilea război mondial, |, Bucureşti, 1988, p. 329). 
Ulterior, chiar în anul 1989, în trilogia coordonată de generalul Ilie Ceauşescu 
şi intitulată România în anii celui de-al doilea război mondial (Bucureşti, 
Editura Militară), la care am avut onoarea să fim invitaţi să colaborăm dar nu și 
mulțumirea de a ne vedea menționată colaborarea, totuşi efectivă, în lucrarea 
respectivă, se aflau pagini întregi despre persoana și regimul lui Antonescu dar 
care numai simpatie ori admiraţie față de Mareşal nu dovedeau (cf. România în 
anii celui de-al doilea război mondial, |, p. 307 şi urm. A se vedea şi Ilie 
Ceauşescu, ed., Istoria militară a poporului român, VI, Bucureşti, 1989, p. 351 
şi urm.). Dimpotrivă, despre Mareșal aflăm că „a lichidat ultimele vestigii ale 
democraţiei burgheze“ (România ..., |, p. 320) ori că ar fi statornicit un regim 
politic având „un caracter totalitar“ (ibidem, p. 324), iar în anii 1940-1941, 
alături de legionari şi deopotrivă cu ei, a practicat „un antisemitism şi șovinism 
exacerbat“ (ibidem, p. 311). 

În realitate, perioada postbelică în ansamblu a conferit o largă circulaţie 
numelui Mareşalului Antonescu atât prin literatura extrem de bogată apărută pe 
plan mondial cu referire la istoria conflagrației din 1939-1945 (după unele 
evaluări s-au publicat peste un milion titluri de carte sau studii!), cât şi, mai cu 
seamă, datorită persistenţei cu care toate faimoasele enciclopedii şi dicționare 
din toată lumea au vehiculat „portretul robot“ al fostului conducător al statului 
român din 1940-1944. Cu precizarea că nu întotdeauna datele oferite excelau 
prin precizie, nicidecum prin bunăvoință, vom exemplifica cu trimiteri la 
lucrări din categoria propusă atenţiei : 

— Chamber's Encyclopaedia, 12, London, 1950, p. 54. 

- Bolşaia Sovetskaia Enţiklopediia, 2, ed. a II-a, Moskva, 1950, p. 525 
(ibidem, 2, ed. a III-a, Moskva, 1970, p. 93). 

— Enciclopedia Hoepli, |, Milano, 1955, p. 272-273. 

- Malaia Sovetskaia Enţiklopediia, |, ed. a III-a, Moskva, 1958, p. 447. 

— Encyclopaedia Britannica, 2, Chicago — London — Toronto, 1958,. 
p. 82. 

- Dizionario Enciclopedico Sansoni, 1, Firenze, 1959, p. 181. 

— Grand Larousse Encyclopedique en dix volumes, |, Paris, 1960, p. 470. 

— Bonniers Lexikon, 1, Stockholm, 1961, p. 593. 

— Sovetskaia Istoriceskaia Enţiklopediia, 1, Moskva, 1961, p. 630. 

- Das Bertelsmann Lexikon, |, 1961, p. 162. 

- Dicționar enciclopedic român, 1, Bucureşti, 1962, p. 146. 

— Dictionnaire usuel Quillet - Flammarion, Paris, 1963, p. 82. 

- Mala Enţiklopedija Prosveta, Beograd, 1968, p. 61. 

— Nouveau Petit Larousse, Paris, 1968, p. 1-125. 

— The Encyclopedia Americana, 2, New York, 1969, p. 80. 

— Nouveau Larousse Universel, 1, Paris, 1969, p. 85. 

— Meyer Enzyklopădisches Lexikon, 2, Mannheim-Wien-Ziirich, 1971, 
p. 354. 

— Encyclopaedia Judaica, 3, Jerusalim, 1972, p. 162-163. 

- Leksykon PWN, Warszawa, 1972, p. 44. 

— Webster's Biographical Dictionary, Springsfield, 1974, p. 54. 

— Ukrainskaia Sovetskaia Enţiklopediia, 1, Kiev, 1978, p. 210. 

— The Simon and Schuster Encyclopedia of World War Il, New York, 
1978, p. 22. 

— David Mason, Who's Who in World War II, London, 1978, p. 13. 

— John Keegan, ed., Who's Who in World War II, New York, 1978, p. 30. 

- The New Encyclopaedia Britannica, |, Chicago-London-Toronto, 
1979, p. 429. 

— Alan Palmer, The Penguin Dictionary of Twentieth Century History, 
New York, 1979, p. 18. 

— Meyers Grosses Taschenlexicon in 24 Banden, 2, Mannheim-Wien- 
Zurich, 1981, p. 81. 

— Don McCombs, Fred L. Worth, World War II Super Facis, New York, 
1983, p. 17-18. | 

— Marcel Baudot şi colaboratori, eds., The Historical Encyclopedia of 
World War II, New York, 1984, p. 20. 

— Grande Dizionario Enciclopedico Utet, 2, Torino, 1985, p. 7. 

- Velikaia Oltecestvennaia voina, 1941-1945. Enţiklopediia, Moskva, 
1985, p. 59, 

— Mic dicționar enciclopedic, ed. a II-a, Bucureşti, 1986, p. 74. 

- DTW - Brockhaus - Lexikon in 20 Bânden, 1, Mannheim, 1989, p. 222. 

— Sovetskii Enţiklopediceskii Slovar, Moskva, 1989, p. 63. 

— Elizabeth-Anne Wheal şi colaboratori, Encyclopedia of the Second 
World War, London, 1989, p. 20. 

— David M. Brownstone, Irene M. Franck, Dictionary of 20th Century 
History, New York - London, 1990, p. 17. 

— Soverskaia voennaia Enţiclopediia, |, ed. a II-a, Moskva, 1990, p. 169. 

— Peter Teed, A Dictionary of Twentieth Century History, 1914-1990, 
Oxford-New York, 1992, p. 18. 

- Michel Mourre, Dictionnaire Encyclopedique d'Histoire, 1, Nouvelle 
€dition, Paris, 1993, p. 273. 

- Dicţionar enciclopedic, 1, Bucureşti, 1993, p. 85. 

- Hutchinson Pocket Dictionary of 20th Century World History, London, 
1993, p. 15. 

— The Hutchinson Dictionary of World History, London, 1994, p. 28. 

— The Hutchinson Encyclopedia - 1995 Edition, London, 1994, p. 48. 

Suntem, neîndoios, departe de-a epuiza lista lucrărilor enciclopedice 
care, în ultimele decenii, au mediatizat „portretul“ Mareșalului Antonescu. 
Pentru o informare corectă a cititorului ar fi utilă şi cunoaşterea referințelor 
(vezi, în acest sens, Gh. Buzatu şi colaboratori, eds., Mareşalul Antonescu în 
fața Istoriei, Il, laşi, 1990, pp. 475-499). Nefiind posibil acest lucru, ne vom 
opri la materialele aflate în lucrările româneşti. Stăruim asupra textului din 
Dicționarul enciclopedic român (1962), care a fost prelucrat aidoma după 
ediţia a II-a a Marii Enciclopedii Sovietice şi după manualul lui Roller, astfel, 
potrivit autorului (nesemnat) al articolului despre Ion Antonescu, acesta, 
„general, dictator militar fascist“ şi participant activ la represiunea răscoalei din 
1907, ar fi fost „adus la putere de cercurile cele mai reacționare ale burgheziei 
şi moşierimii“ ; mai mult, el a „aservit“ țara Germaniei hitleriste și, „contra 
intereselor naționale ale poporului român, a târât țara în războiul criminal 
împotriva Uniunii Sovietice“ (p. 146). Exact la polul opus se află textul inserat 
în volumul întâi al Dicţionarului enciclopedic (1993) şi pe care, considerându-l 

un model sub raportul conciziunii, al bogăției și preciziunii faptelor 
consemnate, al obiectivității observate şi al nuanțărilor absolut necesare, îl 
prezentăm integral cititorului : 

„ANTONESCU, lon (1882-1946, n. Piteşti), mareșal şi om politic 
român. A parcurs toate treptele ierarhiei militare, de la sublocotenent (1904) la 
general de brigadă (1931) și mareşal (1941). În timpul primului război mondial 
a fost colaborator de bază al generalului Prezan, contribuind la elaborarea 
planurilor de operaţii militare. Comandant al școlii de la Sibiu şi al Şcolii 
Superioare de Război (1927-1929, 1931-1933). Ataşat militar al României la 
Paris (1922), Londra şi Bruxelles (1923). Şef al Marelui Stat Major (1933- 
1934), ministru al Apărării Naţionale (1937-1938) şi ministru ad-interim a! 
Aerului şi Marinei (februarie-martie 1938). A protestat energic împotriva 
acceptării notelor ultimative ale guvernului sovietic din 26-27 iunie 1940, 
cerând apărarea teritoriului naţional ; internat la mănăstirea Bistriţa din 
dispoziţia regelui Carol al II-lea. În urma Dictatului de la Viena, Antonescu a 
fost însărcinat, la 4 septembrie 1940, cu formarea guvernului, fiind investit cu 
depline puteri. Antonescu a impus regelui Carol al II-lea să abdice 
(6 septembrie 1940), succesiunea tronului revenind lui Mihai |. În ianuarie 
1941, Antonescu a înăbușit rebeliunea legionară. A condus ţara prin 
decrete-legi. A promovat o politică externă alături de Germania şi Italia. În 
iunie 1941 a decis intrarea României în război pentru recuperarea Basarabiei şi 
a nordului Bucovinei şi a continuat operaţiunile militare și dincolo de Nistru. 
După înfrângerea de la Stalingrad a permis şi a inițiat tratative secrete privind 
scoaterea țării din război. A fost înlăturat de la putere prin lovitura de stat de la 
23 august 1944, preluat de Armata Roşie (septembrie 1944), a fost ținut pe 
teritoriul sovietic până în aprilie 1946; adus în țară, a fost judecat, în maf 1946, 
de „tribunalul poporului“ din București; a fost condamnat la moarte şi executat 
la închisoarea Jilava (1 iunie 1946)“ (p. 85). 

Anii 80' au fost marcați de apariţia în Vest a noi lucrări memorialistice, 
colecţii de documente etc. închinate lui lon Antonescu ori acoperind perioada 
1940-1944. S-au impus amintirile locotenent-colonelului George Magherescu 
(cf. În serviciul Mareşalului. Mareşalul lon Antonescu văzut de un ofițer din 
Cabinetul său militar ca urmare a întrevederilor avute cu Larry Watts, I-ll, 
Munchen, 1985), reeditate, într-o formă modificată, şi de I.C. Drăgan (cf. 
Antonescu, Mareşalul României şi răsboaiele de reîntregire, |, Veneţia, 1986; 
Iaşi, 1990 ; recent publicat în limba engleză — Antonescu, Marsha! and Ruler of 
Romania (1940-1944), Bucureşti, 1995) şi volumele de documente apărute în 
Italia prin eforturile acestuia din urmă şi ale scriitorului Mihai Pelin (cf. 
Antonescu, Mareşalul României și răsboaiele de reîntregire, I-IV, Milano, 
1988-1990). În colecția respectivă, Mihai Pelin şi-a introdus serialul 
Săptămâna patimilor (vezi ibidem, II, pp. 29-130; ibidem, III, pp. 525-638), în 

care, apelând la mărturii şi documente inedite, a dezvăluit crimele comise de 
populaţia minoritară (în primul rând, evrei) din Basarabia şi nordul Bucovinei 
în vara anului 1940, în condiţiile evacuării celor două provincii în urma notelor 
ultimative ale URSS. 

De reținut că ulterior Mihai Pelin şi-a revizuit opiniile (cf. Legendă şi 
adevăr, București, 1994). Ceea ce, se înţelege, n-a modificat nicicum datele 
problemei, crimele populației minoritare împotriva românilor şi a trupelor în 
retragere fiind la vreme şi cu minuțţie surprinse în primul rând în documentele 
militare și în reportajele presei ori dezvăluite şi blamate de numeroase 
personalități (Regele Carol al II-lea, N. Iorga, lon Antonescu, Iuliu Maniu ş.a.). 
Admitem că, în deruta retragerii din iunie-iulie 1940, au fost posibile erori, că 
unele nume ori situaţii au fost consemnate, mai cu seamă în documentele 
militare, în mare grabă şi fără avantajul de-a fi fost pe dată şi verificate, dar, pe 
de altă parte, se impune să reținem că a fost exclus ca în absolut toate cazurile 
să se fi înregistrat date false ori doar sub impulsul antisemit al umor „actori “, 
dintre care îl excludem pe Carol al II-lea, căci este greu de admis ca amantul 
Elenei Lupescu să fie fost antisemit sau că ar fi fost sistematic „intoxicat“ de 
toate serviciile sale ! De altfel, ştiri despre faptele intervenite se desprind chiar 
şi în documentele provenind din mediile comunității evreieşti, precum ne 
dovedeşte nr. 22 din 10 iulie 1940 al! „Curierului israelit“, în care citim: 

„ŞI, oricât se va spune şi oricât va fi să pătimim, aşa stăm şi acum, legaţi 
în adâncă durere de doliul care a lovit ţara în aceste vremi răsturnătoare de legi 
şi credinţe. Nu cunoaștem decât din zvonuri fapte urâte care s-ar fi petrecut cu 
prilejul evacuării Basarabiei şi a nordului Bucovinei, fapte comise de unii 
locuitori din ținuturile evacuate, printre care ar fi fost şi evrei (subl. ns.). Nu 
ştim în'ce măsură sunt adevărate zvonurile, nici în ce măsură au participat 
evreii basarabeni la faptele reprobabile care s-ar fi comis ...“ (apud Jean Ancel, 
ed., Documents Concerning the Fate of Romanian Jewry during the Holocaust, 
I, New York, 1986, p. 421). 

După cum se observă, „Curierul israelit“ denumeşte cu claritate drept 
zvonuri ştirile parvenite despre acțiunile condamnabile în ținuturile românești 
ocupate de URSS în 1940, dar trebuie să remarcăm, în același timp, că 
publicația nu excludea posibilitatea de-a fi survenit „fapte urâte“ şi la care să fi 
participat unii evrei. 

Pentru moment, propunem să marcăm că scenele surprinse în studiile 
colecţiei Drăgan-Pelin referitor la episodul abandonării Basarabiei şi Bucovinei 
de nord necunoscute generațiilor de după război, opiniei publice în general, 
erau terifiante şi de neconceput, mai ales pentru momentul, locul şi 
împrejurările alese de făptuitori. Era, fără îndoială, șocant să se afle că poporul 
român, acuzat, până atunci şi în prezent, — chiar dacă, reductiv, adică prin 
Mareşalul Antonescu, prin organismele sale represive şi prin armată — se 

participare la Holocaustul nazist, poporul român, deci, a fost el însuşi cel dintâi 
victima unui holocaust real, a Holocaustului roşu, declanşat şi coordonat de 
Kremlin în propria-i țară ! Era prea mult și istorici improvizaţi, dintre ei foşti 
filosofi şi sociologi, literați şi publicişti afirmaţi cum complicitate astăzi 
jenantă cu începere de prin anii „teribilului deceniu“, mulţi dintre ei stabiliți 
între timp în SUA şi Israel, au reacționat vehement. Cum tema Holocaustului 
era şi a rămas la modă, Mareşalul lon Antonescu a fost conexat problemei şi, 
atunci ca şi acum, judecat numai prin raportare şi aceasta falsă la ea. 
Recunoaştem că, sub raport strict ştiinţific, metoda este absurdă, de vreme ce 
propune judecarea unei epoci şi a unei personalităţi numai prin prisma 
problemei Holocaustului. În această privinţă, nu numai Antonescu, ci înşişi 
Stalin, Churchill şi Roosevelt, examinaţi prin raportare strictă la Holocaust, ar 
apărea într-o postură neconvenabilă vizavi de Mareșal, căci s-ar evidenția în 
exclusivitate gravele erori ale liderilor Naţiunilor Unite în abordarea la scară 
planetară a problemelor evreimii în epoca războiului mondial din 1939-1945, 
fiind ignorat concomitent aportul lor la victoria din 1945 (cf. Lucy S. 
Dawidowicz, The Holocaust and the Historians, Cambridge / Mass. — London, 
1981, passim ; Michael R. Marrus, The Holocaust in History, New York, 1987, 
passim ; Gh. Buzatu, Mareşalul Antonescu şi problema evreiască, în „Revista 
de Istorie Militară“, nr. 6 / 1994, pp. 22-27). O asemenea metodă reductibilă, 
care promovează studiul şi aprecierea întregului doar în temeiul unui segment, 
deci al unei probleme, este nu numai contraproductivă, dar reprezintă, în 
investigarea trecutului, mai mult decât o eroare ... În situaţia lui Antonescu, 
acesta, precum orice alt conducător de stat ori de guvern contemporan lui, a 
fost confruntat de numeroase şi decisive probleme legate de supraviețuirea 
României în război ori de programarea şi conducerea ostilităților în Răsărit, de 
promovarea politicii externe şi de organizarea generală a statului român 
confruntat cu un război total etc., iar nicidecum n-a avut în seamă doar 
rezolvarea problemelor evreimii. În plus, în societatea contemporană toate 
problemele se prezintă într-o totală interdependență guvernanţilor, iar 
Antonescu, prin politica generală urmărită a reuşit, în ciuda tuturor greşelilor 
de programare şi înfăptuire, a tuturor defectelor dar şi a calităților personale, a 
dezavantajelor rezultând din poziția geopolitică a ţării şi din implicarea silită 
într-un război purtat alături de tabăra germană, să asigure condiţii pentru 
existența de sine a României, fapt cu repercursiuni deosebite şi pentru destinul 
populaţiei evreieşti care între 1940 și 1944 n-a fost scutită de efectele grozave 
ale războiului, ale pogromului nazist de la Iași şi ale evacuării din Basarabia şi 
Bucovina în Transnistria etc., dar, fapt remarcabil, n-a cunoscut grozăviile 
Holocaustului nazist care a cuprins practic numai Europa cotropită de forțele 
Wehrmachtului. Or, din 1940 şi până la 1944, România n-a fost nici un 
moment, nici de facto şi nici de jure, o țară ocupată de către Germania, iar 

pierderile populaţiei evreieşti s-au cifrat la aproximativ ! 18.000 de victime (cf. 
Sabin Manuilă, Wilhelm Filderman, The Jewish Population in Romania during 
World War II, laşi, 1994, p. 56). A făcut excepție partea de nord-vest a 
Transivaniei, ocupată de către Ungaria horthystă în august 1940 şi de către 
Germania hitleristă în martie 1944, iar, în consecință, acolo Holocaustul a 
bântuit din plin, cu pierderi cifrându-se între 90.000 (;bidem) şi peste 156.000 
evrei (cf. Vasile T. Ciubăncan şi colaboratori, Drumul Holocaustului. Calvarul 
evreilor din nord-vestul Transilvaniei. 5. LX. 1940 - 25.X.1944, Cluj-Napoca, 
1995, pp. 12-14). În ansamblu, situaţia a fost sintetizată în 1946 de către 
Wilhelm  Filderman, cunoscutul lider, vreme de decenii, al Uniunii 
Comunităţilor Evreilor din România : „În nici o țară dominată de nazişti, n-a 
supraviețuit o aşa mare proporție a populaţiei evreieşti [ca în România]“ (cf. 
Sabin Manuilă, Wilhelm Filderman, 7he Jewish Population ..., p. 58). 

De îndată după evenimentele din decembrie 1989 s-a purces la 
recuperarea științifică necesară nu numai a Mareşalului lon Antonescu, ci a 
numeroşi lideri politici şi militari ținuți, cum s-a văzut, la index după 1945. A 
dispărut instantaneu cenzura, s-au deschis arhivele interne şi exteme (îndeosebi 
cele ale Kremlinului), iar „actorii“ scenei istorice din trecut au fost lăsaţi, în 
sfârşit, să vorbească. Noul val istoriografic a fost în mod diferit receptat, chiar 
contradictoriu, precumpănitor în funcție de rațiuni politice. S-a denaturat în 
fond recâştigarea lui Antonescu, exagerându-se voit intervenţia Puterii, deşi ca 
fenomen istoriografic e! apărea natural şi se afla — după cum sperăm că s-a 
dedus din rândurile anterioare — în curs în 1989, atât în ţară cât şi în străinătate. 
Cunoscând, presupunem, îndeaproape lucrurile, nu credem că trebuie exagerat 
rolul Puterii post-decembriste în aşa-zisa reabilitare a Mareșalului, ceea ce se 
desprinde lesne dintr-o analiză atentă a cazului şi în măsură să dovedească că 
Puterea a fost mai degrabă ezitantă, dogmatică şi ignorantă în materie, 
predispusă, de pildă, să ia act, din motive decelabile ori nu, de intervențiile de 
tristă amintire ale rabinului dr. Mozes Rozen sau de presiunile comunităților 
evreieşti din țară şi internaționale. Cu toate acestea, lon Antonescu și perioada 
pe care a dominat-o au devenit subiectul de preferință al unor bibliografii, 
lucrări memorialistice, biografii, monografii, colecții de documente etc. (vezi 
detalii în Gh. Buzatu, România şi războiul mondial din 1939-1945, laşi, 1995, 
pp. 69-110, 281-286), ceea ce nu a fost în măsură să tempereze teama de 
„reabilitare“ a Mareşalului, lamentabil exprimată prin intervenții de tip Eduard 
Mezincescu, Radu Florian, Radu Ioanid sau Zigu Ornea, care au supravegheat 
şi monitorizează şi alte teme în numeiz preîntâmpinării ... pericolului fascist 
sau antisemit în România : evoluţia Mişcării Legionare, confruntarea dintre 
Dreapta şi Stânga în epoca interbelică, rolul evreimii în procesul de comunizare 
a țării după 1944 ş.a. Spre informarea cititorului, trimitem la unele dintre 
contribuţiile penibile ale acestora (Zigu Ornea, Umilinţa unui calp, în 

redutabilul săptămânal „Dilema“, nr. 165 / martie 1996; Randolph L. Braham, 
ed., The Tragedy of Romanian Jewry, New York, 1994, cu colaborări în ton 
semnate de partizanii Holocaustului în România cifrat la sute şi sute de mii de 
victime — Radu Ioanid, Radu Florian, Victor Eskenasy şi Al. Florian; Eduard 
Mezincescu, Mareşalul Antonescu şi catastrofa României, Bucureşti, 1993). 
Dintre contribuţiile marcante publicate în răstimp pe marginea 
personalității şi epocii lui 1. Antonescu de istoricii români și străini, le 
menționăm pe cele datorate lui Florin Constantiniu și loan Scurtu, M. Retegan 
şi Alesandru Duţu, Jipa Rotaru şi C. Botoran, Larry Watts şi [. Calafeteanu, 
Vasile Puşcaş și M. D. Ciucă). Se impun, în acest cadru, numerele speciale ale 
prestigioasei „Reviste de Istorie Militare“ (editori — Ilie Manole şi Gh. Vartic), 
monumentalul album bilingv Armata Română în al doilea război mondial / 
Romanian Army in World War II (Bucureşti, 1995, editori — Jipa Rotaru, 
Alesandru Duţu şi Carol Konig), ediţia M. D. Ciucă a Procesului Antonescu 
(Bucureşti, 1995, 2 volume însoțite de casetă şi videocasetă), studiul 
monografic al generalului loan Dan (cf. „Procesul“ Mareşalului lon 
Antonescu, Bucureşti, 1993) şi acela al lui Florin Constantiniu şi Ilie Schipor 
(cf. Trecerea Nistrului 1941. O decizie controversată, Bucureşti, 1995), 
monografia lui Larry Watts (cf. O Casandră a României, lon Antonescu şi 
lupta pentru reformă, 1916-1941, Bucureşti, 1994, traducere după ediția 
originală americană, 1993), ca și volumele de documente: Antonescu-Hitler, 
I-II, Bucureşti, 1991 (editori Vasile Arimia, lon Ardeleanu, Ştefan Lache); 
Emigrarea populaţiei evreieşti din România în anii 1940-1944, Bucureşti, 1993 
(editori 1. Calafeteanu, N. Dinu şi Teodor Gheorghe); 4/ doilea război mondial. 
Situația evreilor din România, | 1! 1, 1939-1941, Cluj-Napoca, 1994 (editori 
coordonatori Alesandru Duţu şi C. Botoran), căreia Editura Fundaţiei Culturale 
Române i-a asigurat numai imprimarea, dar nu şi difuzarea pe piaţa cărții, unde 
străluceşte printr-o absență mult prea îndelungată ca să nu fie şi bănuitoare! În 
ultima vreme, bibliografia Antonescu s-a îmbogăţit cu importante studii, 
găzduite de publicaţia lunară „Lumea-Magazin“, căreia îi datorăm un minunat 
supliment Mareșalul Antonescu, realizat cu colaborarea d-lor Șerban 
Papacostea, lon Raţiu, T. Wexler, Șerban Milcoveanu, Dan Amedeus 
Lăzărescu şi Daniel Mănoiu. Punctele de vedere fundamentate de aceştia sunt 
demne de toată atenția, constituindu-se într-un bun câştigat atât în privința 
informaţiilor noi comunicate, cât şi sub aspectul pur metodologic în abordarea 
şi aprofundarea în continuare a dosarului Antonescu. Autorii propun pe mai 
departe investigarea arhivelor române şi străine, neinstrumentarea politică a 
rolului Mareşalului şi abandonarea festivistă a cazului. Dar preferăm, în loc de 
concluzii, să trimitem la observația categorică a d-lui lon Raţiu, în sensul că 
„Antonescu nu a fost un criminal de război, a fost un patriot (subl. ns.)“, ori la 
precizările d-lui Dan Amedeus Lăzărescu, cum că: „Mareşalul Antonescu 

rămâne [...] în istoria României un erou ale cărui realizări au fost salvatoare 
pentru poporul român cu mai multe prilejuri (subl. ns.)“. Ambele aprecieri ne 
conduc la declaraţia binecunoscută a Regelui Mihai I, care, sesizând riscul unei 
reabilitări în formă şi în fond a Mareşalului, adică cu scopul de „a-l scoate 
basma curată“ cu orice preţ, a concretizat: 

„Antonescu aparţine Istoriei şi faptelor lui nu le poţi da interpretări care 
să-l disculpe ori, dimpotrivă, să-l acopere de vini. Istoria nu se ocupă de aşa 
ceva. Antonescu, aşa cum a fost, rămâne un mare personaj“ (cf. Cawvinte către 
Români, ediție Gh. Buzatu, laşi, 1992, p. 40). 

UN OBIECTIV AL APĂRĂRII INTELECTUALE: 
REGIMUL ION ANTONESCU 


EMILIAN MUNTEANU 


Închin această comunicare memoriei prietenului, colegului și 
ultimului meu şef nemijlocit din armată, Comandor DAN - 
CONSTANTIN EFTA, specialist în prognoză militară ca modest elogiu 
adus competenţei sale în ştiinţele militare. 


28.04.1996 

În lucrarea „Gândirea aforistică în cultura românească“!, prezentându-l 
pe Lucian Blaga, Marin Voiculescu afirma: „I-a fost dat poporului român si 
aibă „stele necăzătoare“ (sublinierea noastră) în multe ramuri de ştiinţă, cultu:ii, 
reflecţie“. 

În comunicarea de față îmi propun să arăt că Ion Antonescu face parte ca 
stea necăzătoare din constelația voievozilor făcături şi păstrători de țară şi lege 
căci, prin răspunderi și fapte el a fost un „voievod in actu'2. 

Efortul pentru înțelegerea personalității istorice a lui Ion Antonescu şi a 
caracteristicilor regimului său reprezintă mai mult decât stabilirea adevărului 
istoric, este un act teleologic făcând parte din „apărarea Intelectualii“ a 
patrimoniului şi statului României în fața agresiunii la care au fost şi continuă 
să fie supuse. 

După subtilitatea, sau dimpotrivă, brutalitatea şi insistența cu care sunt 
introduse în circulaţie teorii denigratoare, fapte falsificate sau inventate cu 
privire la istoria noastră“ sau sunt uitate contribuţiile esenţiale ale României la 


' Marin Voiculescu, Gândirea aforistică în cultura românescă, Editura Academiei R.S.R., Bucureşti, 1986, 


.31 
i Varii culegeri de documente de la Preşedinţia Consiliului de Miniştri, Cabinetul Militar al Conducătorului 
Statului, Ministerul Afacerilor Externe 
* Cdor. (r) Emilian Munteanu, Conceptul de „apărare intelectuală“. Comunicare la Şcoala interdisciplinară 
de vară „Civilizaţia românească; viața şi inteligența artificia!ă“, Breaza, iulie 1995 
* Cdor. (1) Emilian Munteanu, O a doua chestiune de teoria istoriei - istoriografia con:rafactuaiă - 
Comunicare la Simpozionul „Dunărea și Marea în istoria poporului român“. Muzeul Marine. Kemâi::, 
Constanța, ediţia a IX-a, iunie 1991 

patrimoniul universal şi sunt neglijate faptele noastre de sacrificiu în favoarea 
Europei şi a Naţiunilor Unite, viciind astfel sfera conceptuală generală a 
națiunii conştientul şi inconştientul colectiv şi individual, identitatea națiunii, 
inducându-i-se permanent starea de vinovăţie sau sentimentul inferiorităţii, 
trebuie să înțelegem că suntem supuşi unei agresiuni intelectuale intenționate, 
continue și continuitate” față de care ne putem proteja numai prin „apărare 
intelectuală“. 

Adevărul este atât de mutilat încât a încetat să mai fie vizibil iar țara 
noastră suportă efecte aparent „acauzale“; oricât ne zbatem, oricâte sacrificii 
facem, de peste şapte decenii ne merge din rău în mai rău, fără să înțelegem de 
ce, fără să ştim ce avem de făcut sau ce ne mai aşteaptă. 

Am propus conceptul de apărare intelectuală în urma observării faptului 
că s-au produs schimbări importante în natura violenţei, în mecanismele de 
utilizare a ei şi în natura efectelor obținute prin agresiune, constatând şi o 
mutație importantă a vectorilor agresiunii din domeniul hylotechnicii' în 
domeniul psichotehnicii, o răsturnare de sens a raportului dintre cele două 
componente ale violenţei, răsturnare care duce la un salt calitativ, obligând 
agresatul să-şi adecveze apărarea în raport cu acest salt calitativ, să facă o 
schimbare de paradigmă, să-şi producă uneltele şi metodele intelectuale 
necesare apărării. 

Limbajul militar şi gândirea militară au fost folosite în elaborarea acestui 
concept, în primul rând pentru că forma cea mai evidentă şi mai completă a 
agresiunii a fost până acum războiul (iar noile forme de agresiune se încadrează 
în bună parte în termenii şi conceptele caracteristice războiului) şi, în al doilea 
rând pentru că praxis-il militar, izvorât din cea mai îndelungată şi cea mai 
intensă experienţă socială, este cel mai condensat într-o gândire precisă, 
riguroasă în exprimare, bogat în nuanţe, calificat în organizarea concomitentă a 
cooperării negative şi pozitive”, limbajul acesta fiind deja de mult răspândit şi 
în alte domenii decât cel militar, şi chiar în vorbirea comună prin termeni ca 
„strategie“, „raport de forțe“, „bătălie“, „campanie“, etc. 

O definiție aproximativă şi incompletă a apărării intelectuale, suficientă 
însă pentru expunerea de faţă, ar fi: 

— un complex de concepte elaborate și organizate în mod deliberat 
într-un sistem, cu scopul de a identifica direcţiile, obiectivele, mijloacele şi 


* Dicţionar juridic penal. Editura Ştiinţifică şi Enciclopedică, București, 1976, p. 135, col. 2, sv. 
„infracţiune - definiţii ce pot fi aplicate, mutatis mutandis, de la nivelul persoanei la nivelul poporului, 
naţiunii, statului, alianțelor, constatând că formele de agresiune contra României sunt fie continue (de 
exemplu sustragerea organizată de bunuri culturale şi cu valoare specială din patrimoniul .naţional) fie 
continuate (de exemplu perpetuarea ocupării Basarabiei și Bucovinei). 

* Simion Mehedinţi, Caracterizarea unui popor prin uneltele sale. Discurs de recepţie la Academia 
Română. 

7 Tadeusz Kotarbinschi, Tratat despre lucrul bine făcut, Editura Politică, Bucureşti, 1976, cap. XII, p. 255, 
cap. XII, p. 300. 

efectele (produse sau posibile) ale agresiunii duse cu mijloace preponderent 
intelectuale (dar şi materiale), împotriva patrimoniului şi identității intelectuale 
a unui individ, grup, stat, sau tip de societate; 

— un ansamblu de măsuri privind organizarea unor forțe, crearea de 
mijloace şi instituţii, elaborarea de norme şi recomandări apte a combate 
efectele agresiunii intelectuale sau de a o interzice; 

— desfăşurarea unor operaţii de apărare intelectuală după ce au fost 
identificate obiectivele ce trebuie apărate intelectual. 

În fapt, în forme embrionare și spontane, apărarea intelectuală s-a 
practicat încă din antichitate, şcolile filosofice şi religioase fiind o expresie a 
acestei activităţi şi se desfăşoară şi astăzi, de exemplu, crearea în Franţa a unui 
Minister al francofoniei, ca mijloc de apărare contra pătrunderii în limbă a 
anglicismelor, este o operaţie tipică de apărare intelectuală, ceea ce lipseşte 
deocamdată, (iar România este potrivită pentru aceasta prin elevatul său 
patrimoniu spiritual, şi obligată la aceasta prin starea precară la care a ajuns), 
este un sistem integrat şi deliberat de acţiune, care să fie predat în licee şi 
universități şi să fie mediatizat permanent, cel puțin în acelaş mod în care se 
procedează pentru apărarea militară, apărarea civilă şi ordinea publică. Este 
nevoie de o nouă ştiinţă, poate să o denumim „noopraxie“, care să revitalizeze 
rolul intelectului asupra practicii; oricum, trebuie plecat de la premisa că 
agresorii noştri nu sunt nici mai inculți, nici mai proşti, nici mai leneşi și nici 
mai nesolidari decât noi. Poate că dimpotrivă. 

Printre obiectivele generale ale apărării intelectuale s-ar afla: 

— recâştigarea inițiativei intelectuale prin restabilirea raportului natural 
între hylotehnică şi psihotehnică, însoţită de restabilirea locului intelectualului 
în societate; interzicerea accesului mediocrității în sfera de decizie, eliminarea 
sau reducerea imposturii intelectuale; 

— reorientarea conţinutului revoluţiei ştiințifico-tehnice din domeniul 
hylotehnic în cel psihotehnic; 

— refacerea spiritului universalist al cunoaşterii prin vulgarizare calificată 
între specialişti şi pentru public; 

— elaborarea unor reguli de noopraxie. 

Printre obiectivele speciale ale apărării intelectuale s-ar situa: 

— veridicitatea şi onestitatea istoriografiei României şi a românilor; 

— patrimoniul spiritual şi cultural împreună cu expresiile lor materiale; 

— galeria personalităţilor marcante ale istoriei noastre, etc. 

În acest din urmă obiectiv special se situează corectă evaluare a 
personalităţii şi regimului Antonescu, întrucât, atât omul cât şi epoca au fost şi 
sunt ţinta unei agresiuni continue, de natură să prejudicieze prin efectele lor, 
întreg patrimoniul intelectual național şi status-ul României în acest secol. 

Agresiunea intelectuală are nevoie de falsificarea naturii regimului 

Antonescu .pentru ca în economia generală a ostilității față de România să nu 
existe probatorii în apărarea României şi, concomitent, să existe justificări 
pentru atitudinea de rea credință împotriva noastră şi fructificarea necontenită 
şi nestânjenită a rezultatelor ei. 

Regimul lui Antonescu este falsificat în primul rând prin falsificarea 
personalității lui Antonescu, prin trecerea de la „argumentum ad rem“ la 
„argumentum ad hominem“, cu accent pe „argumentum ad invidiam“ 
(Stârnirea urii). Se afirmă că Antonescu a avut sifilis, că era cazon, că şi-a 
persecutat colegii, că era avid de putere, că era o nulitate politică. Sunt trecute 
cu vederea fapte ca liberul acces la dialog cu şeful statului a reprezentanților 
principalelor partide de opoziţie şi principalelor minorităţi, subvenţionarea de 
către stat a primului teatru evreesc din lume şi conservarea învățământului 
confesional evreesc, plata dividendelor din exploatările petroliere ale 
cetăţenilor statelor cu care România se afla în război, interesul pentru tratative 
oneste cu Naţiunile Unite, etc. Un om bine pregătit pentru autoapărarea 
intelectuală va şti să discearnă faptele descoperind viciile de logică; folosind un 
termen intens circulat astăzi, nu se va lăsa manipulat. În acelaşi timp, o datorie 
a istoricilor calificați, în cadrul misiunii lor de a contribui la apărarea 
intelectuală a țării este aceea de a produce o prosopografie corectă a 
proeminenţelor româneşti, concomitent cu a poporului în general (vezi 
tratamentul aplicat sub regimul Antonescu prizonierilor de război americani). 

Cu privire la natura regimului Antonescu se observă o continuă 
modificare a discursului calificativ, în funcţie de modificarea împrejurărilor în 
care s-a ţinut acest discurs; de la conotațiile adjectivale abundente în Scânteia 
proletcultistă condusă de Saul Brukner (Silviu Brucan) "cruntă teroare“, 
"adâncă teroare", “prigoană" — toate legionar-fasciste se recurge astăzi la o 
viclenie plină de subtilitate prin introducerea termenului de "regim totalitarist”, 
cu intenţia de a se crea o monstruoasă uniformitate a fascismului, hitlerismului, 
naționalismului, legionarismului, antonescianismului, stalinismului pe fondul 
cărora să se piardă cel mai grav perturbator al acestui secol, bolşevismul 
proletar internaţionalist, responsabil de cele mai multe victime şi de cele mai 
multe daune produse poporului român în întreaga sa istorie. 

Mai mult decât atât, folosirea acestui termen lasă deschisă posibilitatea, 
sau chiar declanşează procesul glisării subconştiente de la "totalitarism" la 
"fascism" şi de aici plasarea sub autoritatea lucrului judecat — doar a fost un 
proces la Nurenberg — nu numai greu de contestat, dar chiar și periculos de 
contestat. Aici sunt de făcut două observaţii: 

— acceptarea utilizării acestei viclenii permite eternizarea vinovăţiei; şi în 


* Cdor. (r) Emilian Munteanu — Tratameutul aviatorilor americani în România în timpul celui de al 
doilea război mondial. O posibilă explicaţie teoretică: etnoeutroficitatea spațiului românesc. Simpozion 
internaţional, „Aprilie 1944. Ţiţeiul prahovean şi logistica beligeranţilor“, Ploieşti, Aprilie 1994, pp. 46-52. 


http://cimec.ro 


UN OBIECTIV AL APĂRĂRII INTELECTUALE: REGIMUL ION ANTONESCU 337 


anul 1990, la aproape o jumătate de secol distanță, s-a afirmat că mitingul din 
Piaţa Universității din Bucureşti este o lovitură fascisto-legionară; deşi 
adevărul era cu totul altul, marea majoritate a poporului român, condiționată 
psihologic, dresată mai bine zis, nu a mai îndrăznit să deschidă ochii să vadă 
fenomenul, iar prin ciomăgeala aplicată de mineri intelectualilor a căpătat în 
subconştient confirmarea că în România, la cincizeci de ani de la terminarea 
războiului încă mai există fascism, deşi el nu a existat niciodată; iată un model 
excepțional de dezarmare intelectuală a unei națiuni, care şi-a atins 
perfecțiunea prin lozinca: noi muncim, noi nu gândim!; 

— a doua observaţie este că, dacă regimul antonescian este declarat fascist 
pentru că a deportat evrei, atunci şi regimul Roosevelt trebuie declarat fascist, 
pentru că a deportat japonezi de pe coasta Pacificului în interiorul S.U.A. dacă 
regimul antonescian a fost declarat fascist pentru că a ţinut în lagăre de 
concentrare prizonierii de război, atunci regimul lui Stalin trebuie declarat de 
două ori fascist pentru că a şi executat prizonierii de război la Katyn, iar 
Naţiunile Unite au fost complice la fascism pentru că, luând cunoştinţă de 
evenimente chiar în timpul războiului, au continuat cooperarea cu Stalin încă 
trei ani; dacă regimul antonescian a fost declarat fascist pentru că a executat, în 
urma unor sentințe legale pe cei câţiva care au pactizat cu inamicul, atunci 
Republica Franceză eliberată în 1944 ar trebui declarată de două ori fascistă 
pentru că, a executat, după o judecată sumară, sau fără judecată peste 40.000 de 
colaboraţionişti. Şirul acestor exemple şi contraexemple ar putea continua. 

Care este deci caracteristica regimului Antonescu ? 

Aplicând teoria generală a sistemelor la viaţa şi funcţionarea poliţiilor” 
vom vedea că în cadrul adecvării generale pe care un sistem trebuie să o aibă în 
raport cu mediul, atât starea internă cât şi legăturile externe vor fi variabile în 
raport cu variațiile din mediu; dacă agresivitatea mediului creşte, intensitatea 
răspunsului la agresiune creşte şi România anului 1941 nu putea adopta decât 
un regim centralizat, autoritar şi militarizat. 

Aceasta a fost şi natura regimului Antonescu, bazat pe respectarea în cât 
mai mare măsură posibilă a cadrului juridic creat pentru atingerea scopurilor de 
mai sus, iar Antonescu a fost primul care s-a conformat exemplar acestui 
regim. Când Liţa Antonescu a cerut Șefului Marelui Stat Major un kilogram de 
cafea, din rezervele armatei, pentru o reuniune a Consiliului de Patronaj, 
acesta, refuzând-o, i-a explicat fără echivoc: "dacă m-ar afla Mareşalul m-ar 
aştepta Curtea Marţială". Sigur că celor dedulciţi a jăpcui poporul român cu 
mia de tone, nu cu kilogramul, și cu provincii întregi, nu cu o palmă de pământ 
nu le poate fi pe plac un asemenea regim. 

Este ceea ce trebuie demonstrat în cadrul apărării intelectuale. 


? Rănă Pillaget — Ai XIV-lea Colocviu Internațional de Istorie Militară. Studiu asupra tipologii 
conflictelor politice, transpolitice, Ottawa, 1992. 

VIRGILIU Z. TEODORESCU 


„ Numai cunoscându-ţi drepturile istorice iţi 
poți împlânta voința de neam în Istorie “. 
Mareşalul lon Antonescu!. 


În perioada anilor dintre cele două războaie mondiale s-a înregistrat un 
amplu proces al prefacerilor şi metamorfozare a aşezărilor rurale. Acţiunea a 
fost determinată din multiple cauze. De la refacerea localităţilor care au fost 
total sau parțial distruse de acţiunile militare sau a efectului distructiv al unor 
calamități naturale la preocuparea de asigurare a creşterii standardului de viaţă, 
în directă relaţie cu potenţialul economic dar şi cultural, acţiunea s-a bucurat de 
atenţia unor instituţii şi chiar a unor persoane afirmate din localitățile pe care 
şi-au propus să le asigure o sistematizare şi o dotare exemplară. Începutul unei 
sistematizări o constatăm ca preocupare încă din 1878 când de la gând s-a 
trecut la fapte pentru a răsplăti pe luptătorii pentru Independenţa de Stat a 
României. Astfel au apărut satele de însurăţei. Parcelarea, realizarea căilor de 
acces şi rezervarea de spaţii s-au dovedit a fi de bun augur, asigurând în timp 
dotările care le-au conferit calitatea de etalon, demn de urmat de către cei din 
secolul XX. Putem exemplifica amintind situația comunei Curcani, astăzi 
judeţul Călărași şi a satului Sultana, azi component al comunei Mănăstirea din 
acelaşi județ. Experienţa dobândită s-a constituit călăuză pentru cei care au 
declanşat acţiuni de prefacere a localităţilor rurale. Suntem datori să ne 
amintim în acest context şi de iniţiativele unor oameni politici. Ne referim la 
situația localităţilor Tigveni din județul Argeş supus transformărilor prin 
preocuparea familiei Brătianu, Topoloveni din judeţul Argeş restructurat prin 
lucrările declanşate de către Ion Mihalache sau Arsura din judeţul Vaslui, loc 
de obârşie al doctorului Nicolae Lupu. Se pot cita şi alte exemple pentru a se 


! General lon Antonescu, Către români ... Chemări, Cuvântări, Documente, La o răscruce a României, 
București, 1941, p.119. 

înțelege că în preajma celui de-al doilea război mondial satul românesc se afla 
în diverse stadii de prefaceri ca urmare a unor asemenea iniţiative, a studiilor 
întreprinse de Şcoala Românească de Sociologie şi a altor instituţii care s-au 
integrat în acest act dorit a fi naţional. 


% * 


Fenomenele naturale au fost adeseori distrugătoare a aşezărilor umane. 
Viiturile de primăvară sau de toamnă au provocat pagube umane și materiale, 
implicând soluţionări prompte pentru cei salvați dar rămaşi fără condiţiile 
necesare vieţii. O asemenea catastrofă a constituit-o inundația produsă de apele 
râului Argeş în anul 1941. Aşezările în aval de zona cheilor munţilor au suferit 
distrugeri greu de imaginat. Edificator este situaţia tablierului metalic a podului 
din locaiitatea Căpăţâneni smuls de pe picioarele de beton fiind dus de unda 
viiturii la vale. Constatarea pagubelor a impus o promptă intervenţie. Nu s-a 
avut în vedere o soluţie de provizorat ci s-a trecut la realizarea“ unei noi 
localități care prin amplasament, mod de sistematizare, dotare, facilități să 
asigure locuitorilor toate cele necesare vieţii în care atât activitățile tradiționale 
dar şi altele noi să contribuie la prosperarea localităţii. 

De la adoptarea măsurilor de prim ajutor la cele care au condus la 
proiectarea şi edificarea noilor localități situația acesteia s-a constituit 
preocupare personală pentru Conducătorul Statului, Mareșalul Ion Antonescu. 
Ei a desemnat persoanele care au avut misiunea de a coordona operațiunile 
necesare fiecărei etape de lucru. Măsura s-a dovedit eficientă, timpul, prețul şi 
calitatea lucrărilor demonstrând că în condiţiile grele ale celui de-al doilea 
război mondial s-a putut realiza” o asemenea operă de anvergură. 

La 1? octombrie 1943 au avut loc solemnitățile prilejuite de inaugurarea 
a mai multor obiective de amploare pe teritoriul judeţului Argeş. Ne referim la 
şoseaua Piteşti-Arefu care a inclus realizări de poduri, rectificări ale traseului, 
realizări ale unor noi tronsoane, toate însumând valoarea de 170.730.000 lei. 
Acestei căi de comunicaţie i s-a alăturat calea ferată îngustă de pe Valea 
Argeşului însumând 40 km, realizați cu suma de 74.000.000 lei. Linia de cale 
ferată îngustă Căpăţâneni-Cumpăna a fost realizată cu sprijinul guvernului, a 
Ministerului Lucrărilor Publice şi al Casei Pădurilor Statului, ultima fiind 
beneficiara investiţiei. Ea a devenit încă din acel an operantă asigurând într-o 
primă campanie scoaterea din bazinul Argeşului Superior a 14.000 vagoane cu 
lemne. | 

Aceste două căi de comunicaţie erau menite a facilita transportul spre 
satul model Antoneşti, ctitoria Mareșalului Ion Antonescu. La solemnitatea 


: „Almanahul Dacia Traiana“, Bucureşti, 1994 pagina dedicată evocării evenimentelor lunil octombrie 1943. 
1 „Universul'', anul 60, nr. 287, 20 octombrie 1943, p. 1,3. 

inaugurării au participat Maria Antonescu, soția Conducătorului Statului, Mihai 
Antonescu ministrul justiţiei, generalul Dumitru Popescu, ministru de interne, 
I.C. Petrescu, ministru subsecretar de Stat la Cultura Naţională, arhitectul lon 
D. Enescu, ministrul Muncii, alte personalități din administraţia de stat şi cea 
locală, localnici. Solemnitatea a inclus o slujbă reigioasă oficiată de un sobor 
de preoți având în frunte pe episcopul Argeșului, Emilian Antal Târgovișteanu. 
Au urmat cuvântările episcopului amintit, prefectului județului Argeş, 
Constantin Popescu. Desprindem câteva date despre cele înfăptuite pentru ca 
satul Antonești să devină realitate. La data inaugurării erau realizate 39 clădiri, 
locuințe concepute astfel încât să fie purtătoare ale tradiţiilor funcţionale şi 
estetice ale edificiilor din zonă, integrând însă facilități ale unui confort 
corespunzător şi pentru viitor. Lor le erau realizate ca anexe primele 10 
grajduri model menite a asigura condiții pentru dezvoltarea zootehniei în zonă. 

Impunătoare prin proporții dar şi prin multiplele funcționalități 
preconizate se situa Palatul Administrativ conceput a adăposti Primăria, 
Jandarmeria, Percepția, Cooperativa satului şi Banca Populară. 

Toate cele amintite mai sus la data inaugurării se aflau terminate la roșu. 

Multifuncţională era şi clădirea definită ca fiind: Casa de Ocrotire şi 
Sănătate. Ea includea: Baia Populară, Camera de Deparazitare, Şcoala de 
Gospodărie, Cantina, Dispensarul, Creşa, Grădinița, Farmacia, Cabinetul 
dentar. Fondurile necesare edificării acestora au fost puse la dispoziţie de către 
Consiliul de Patronaj al Operelor Sociale. 

Proiectul de ansamblu prevedea ca într-o etapă ulterioară să fie construit 
şi un Cămin Cultural cu sală de joc şi cântec românesc. Erau preconizate 
viitoarele spaţii comerciale şi un han cu 20 de camere. 

La data inaugurării satului Antoneşti era în construcție şi Biserica 
localităţii care se ridica prin contribuţia financiară a lui Mihai Antonescu. 

Considerăm semnificative două sume evocate de prefectul Constantin 
Popescu. Acesta s-a referit la faptul că lucrările solicitaseră până ia acea dată 
suma de lei 34.855.464, dar valoarea reală a lucrărilor realizate se ridica la 
294.217.692 lei. El explica această diminuare a cheltuielilor prin executarea 
lucrărilor în regie proprie, prin participarea unor unități militare şi a localnicilor 
la o serie de operaţiuni. 

În cuvântarea ministrului Mihai Antonescu s-a făcut referință Ja modul 
de concepere şi realizarea a lucrărilor, experiența dobândită determinându-l să 
pună bazele unei Fundaţii a satului model menită să cerceteze problemele 
satului românesc. Personal oferea pentru această nouă instituție suma de 
1.000.000 lei. Reţinem din cuvântarea sa următoarele aprecieri: ,.... Între 
cetatea lui Ţepeş zidită pe creștet de munte de Voievodul care a dăruit țării 
exemplul de dreptate, de asprime şi de luptă şi între altarul voievodal al 
Mănăstirii Basarabilor, în care meşterul Manole și-a plinit trup din trupul lui, 

între cele două aşezări bătrâne, satul acesta va şti să respecte porunca de 
veacuri a Carpaţilor noştri — că pământul românesc nu se trădează niciodată — 
pilda. neîndurată a Voievodului Ţepeş — că cinstea românească nu se pătează 
niciodat'“, 

Solemnitatea s-a încheiat cu decernarea unor decoraţii celor care au 
contribuit ia edificarea satului Antoneşti şi a căilor de comunicație“. Printre cei 
care s-au bucurat de prevederile Înaltului Decret Regal s-a aflat şi arhitectul 
Richard Y. Bordenache realizatorul planului de amenajarea terenului pe care a 
fost amplasată noua localitate, o terasă care nu putea să fie afectată de 
eventualele viituri, precum şi edificiile care s-au constituit zestrea acestei 
localităţi. 

Menţionăm că peste ani o parte din construcţiile inaugurate în anul 1943 
au servit pentru adăpostirea comandamentului şantierului lucrărilor 
hidrotehnice care au permis amenajarea bazinului superior al Argeşului, 
desfășurate în anii 1960-1996, care au metamorfozat zona de la poalele 
munților Făgăraş. 

Amintind de ctitorul lon Antonescu suntem datori să cităm încă un 
eveniment al anului i943 petrecut la 29 iulie. La această dată a avut loc 
solemnitatea punerii pietrei fundamentale la Biserica de la Bariera Vergului din 
Bucureşti”. A fost expresia dorinței, voinței şi finanțării de către cel care în 
copilărie păşise pe calea învățăturii la şcoala „Calist Arhierul“ care se afla în 
mediata apropiere de locul ales pentru edificarea aşezământului religios. După 
absolvirea cursului primar, lon Antonescu şi-a continuat învățătura la Liceul 
„Matei Basarab“. Locul ales pentru ngul edificiu religios, în imediata apropiere 
a unei importante intersecţii rutiere, a fost pus la dispoziție de către Primăria 
Municipiului Bucureşti. La solemnitatea începerii lucrărilor a participat 
Mareşalul ls Antonescu cu soţia. A fost prilejul de a încredința coordonarea 
lucrărilor pentru a fi duse la bun sfârşit fostului coleg de şcoală şi de bancă 
loan Nocoiescu, membru în comitetul de iniţiativă pentru ridicarea şi 
prosperarea cartierului, om cu o bogată experiență şi de mare onestitate. 
Evenimentele ulterioare au afectat însă bunul mers al lucrărilor, construcția 
ajungând la etapa finală după câteva decenii. 

Prezenta evocare o considerăm o verigă din alte multe care se cer a fi 
evocate pentru a cunoaște omul şi faptele sale. 


+ Paul Constantinescu, Dicţionar Universal al Arhitecţilor, Bucureşti, 1986, p.51., Tabloul Arhitecţilor 
Diplomaţi, Bucureşti, 1937, p.4. 

$ „Gazeta Municipală“, anul XII, nr.581, | august 1943, p.4; în oferta Florin Bratu sunt 11 fotografii realizate 
în ziua de 28 iunie 1943 în momentul punerii pietrei de temelie a Biericii cu hramul „Sfinţii Împărați 
Constantin şi Elena“ de la Bariera Vergului Bucureşti. Au fost prezenţi lon şi Maria Antonescu, Mihai 
Antonescu, generalul Lupescu ş.a., vezi Anca-Anda Mihalcea, Îmbogăţirea bazei documentare la Arhivele 
Naţionaie ale Româriei în: „Arhiva Românească“, anul CLVI (serie nouă), tom II, fasc. 1/199, p. 224. 

PERSONALITĂȚI 


DIN BIOGRAFIILE PROFESORILOR UNIVERSITARI EMANOIL 
N. ANTONESCU, EFTIMIE N. ANTONESCU, MIHAIL 
A. ANTONESCU ȘI ISTRATE N. MICESCU 


PAUL I. DICU 


În intervenţia noastră prezentăm date și aspecte semnificative, unele 
inedite, altele mai puţin cunoscute, din genealogia şi filiația a două grupuri de 
vechi familii argeşene, din care fac parte personalitățile nominalizate în titlul 
articolului”. 

Reprezentative pentru cele două entităţi (neamuri) sunt familia 
proprietarului Nicolae Antonescu din oraşul Piteşti şi familia pitarului Istrate 
Micescu din satul Ciumești- Muscel, azi satul Argeșelul, comuna suburbană 
Mărăcineni, judeţul Argeş. 

Subliniem că puţine persoane au cunoscut şi cunosc temeinic relaţiile de 
rudenie dintre cele două familii, pe baza unor documente indubitabile, 
autentice. În plus, în unele manuscrise şi tipărituri există numeroase lacune, 
inadvertenţe şi alte erori mai grave. 

Interferenţa genealogică dintre Antonești şi Miceşti s-a produs înainte 
de anul 1860, prin căsătoria lui Nicolae Antonescu (c. 1813-1881) cu Zoe 
Istr. Micescu (c. 1836-1915), fiica pitarului Istrate Micescu (c. 1797-1867). 

Astfel, copiii proprietarului Nicolae Antonescu şi ai soției sale Zoe (n. 
pitar Istrate Micescu) au devenit veri primari cu nepoții pitarului Istrate 
Micescu din Ciumeşti, respectiv cu fiii şi fiicele fraţilor şi surorilor lui Zoe. 
Prof. univ. Emanoil şi Eftimie N. Antonescu (fiii lui Nicolae Antonescu şi ai 
soției sale Zoe) erau veri primari cu prof. univ. Istrate N. Micescu, fiul prof. 


* În articol sunt incluse elemente biografice cuprinse în lucrarea autorului intitulată Personalități din zona 
Argeș-Muscel, în curs de definitivare, pentru tipărire. Anumite date şi aspecte biografice au fost introduse de 
către autor, începând cu anul 1945, în diferite articole, studii, conferințe, prelegeri, comunicări științifice, teze 
de licenţă etc. Alte informaţii au fost reținute de la descendenții preotului Ion Stănescu (n.c. 1842) din Groşi, 
ai căror înaintași se înrudeau cu ascendenți lui Nicolae Antonescu. Dintre descendenții preotului, aminiim pe 
lancu Î. Stănescu (1885-1983) din Groşi, fiul preotului; Licsandra 1. Stănescu (1875-1919), fiica preotului 
(prin căsătorie, N. Bărbulescu, din Dealul Bogdanului - Richiţelele de Jos, bunica autorului), Florica N. 
Bărbulescu (1896-1978), fiica Licsandrei (prin căsătorie, Florica Il. Dicu, mama autorului); Dumitru N. 
Bărbulescu (n. 1898), fiul Licsandrei, învăţător îniBăhBhariegeș (unchiul autorului) ş.a. 

de liceu Nicolae Istr. Micescu, frate cu Zoe Antonescu. Prof. univ. Mihail A. 
Antonescu (fiu al silvicultorului Aurelian N. Antonescu, frate cu prof. univ. 
Emanoil şi Eftimie), a fost nepot de văr primar al prof. univ. Istrate Micescu 
(v. schema ar.]). 


I. FAMILIA PROPRIETARULUI NICOLAE ANTONESCU 
DIN PITEȘTI 


Nicolae Antonescu s-a născut în anul 1813 şi a decedat în oraşul Pitești, 
la 18 februarie 1881 (anul nașterii a fost stabilit după etatea avută la data 
morţii.)! 

In multe documente numele său este însoţit de termeni care indică 
poziţia socială și profesia sa: proprietar, moşier, boier, arendaş, comerciant 
(comersant), liber profesionist etc. Nicolae Antonescu a făcut parte din 
notabilităţile orașului Piteşti şi ale judeţului Argeş, fiind o persoană cu multiple 
relații, cu influenţă şi autoritate civică. 

În privința genealogiei Antoneştilor, până la data actuală, nu au fost 
depistate surse suficiente şi sigure”. Informaţiile orale sunt contradictorii, 
confuze şi uneori derutante. Investigaţiile se desfăşoară în continuare, însă 
dificultățile persistă, deoarece multe documente s-au pierdut şi distrus în timpul 
celor două războaie mondiale şi după anii 1945-1948. 

Nicolae Antonescu a locuit în casele proprii din Piteşti, pe str. Târgului, 
ulterior str. Șerban Vodă, azi str. Victoriei, la N de biserica „Sf. Nicolae“ 
(demolată). 

Curtea veche și conacul boierilor Antonești erau situate în satul Groşi, 
din actuala comună Băbana, judeţul Argeș. Alexandru Odobescu, în timpul 
călătoriei întreprinse pentru cercetarea monumentelor istorice din județul 
Argeș, la 22 iunie 1860, a trecut, pentru a doua oară, prin Groşi, relatând; 
„...la satul <Groşi>... am trecut pe la casa lui căpitan <Radu>... fost haiduc... 
Alături cu dânsul, are N. Antonescu curte şi casă.. 7. 

Nicolae Antonescu stăpânea proprietăți funciare în Pitești, în jurul 


' ASP, Reg. st. civ.. 1881, Piteşti, act de moarte nr. 45/1881 febr. 19. 

* Precizăm că datele referitoare la naşterea, decesul, căsătoria membrilor familiilor din neamurile 
Antoneştilor și Miceştilor au fost luate din documentele de stare civilă (condici, registre, exurase, certificate 
tip, tuletine de identitate, matricole școlare şi militare etc.). La unele perscane, data naşterii a fost stabilită 
după cetatea avută la dela decesului sau atunci când au avut rolul de deciarant ori martor la înregistrări. S-a 
constatat o frecventă neconcordanță între cetatea notată la înregistrări şi realitate. Din lipsă de spaţiu tipografic 
nu s-au făcut trimiteri la sursele de stare civilă pentru fiecare persoană. 

2 Al. Odobescu, Note de călătorie, Edit. Sport-Turism, Bucureşti, 1981, p. 48. Nicolae Antonescu era un 
cunoscut apropiat al scriitorului. În cursul vieții sale, Odobescu, a avut strânse legături profesionale și 
familiale cu oraşul Piteşti (aici au locuit mult timp Saşa-Alexandrina, soția sa, și Ioana, fiica sa; tot în Piteşti 
au decedat (1922, 1942); Paul |. Dicu, At. Odobescu (1834-1895) și orașul Piteşti, în „Concret“, |, 28 iulie 
1993; idem, II, 4 august 1993, p. 4. 

oraşului (Dealurile Piteştilor), în alte localități din judeţul Argeş sau din alte 
judeţe, precum şi numeroase bunuri imobile? 

Pe parcursul anilor, situația economică s-a deteriorat. În 1860 

roprietatea de la Groşi şi casele din Piteşti au, fost „ipotecate de către guvern“. 
1868, tribunalul a hotărât încetarea acţiunii“. După decesul soțului (18 febr. 
1881), Zoe Antonescu a fost nevoită să vândă casele cu dependinţele şi locul pe 
care erau clădite, situate pe str. Șerban Vodă din Piteşti, pentru plata unor 
datorii şi pentru „,... a asigura posițiunea minorilor mei copii ...“ 

Nicolae Antonescu s-a căsătorit de două ori. Cu prima soție a avut trei 
copii (o fată şi doi băieţi), iar cu a doua soţie — 10 copii (pairu fete şi şase 
băieţi). (v. schema nr. 2). Familia a trăit momente tragice la decesul timpuriu al 
unor copii. 

Prima soţie - Ecaterina (Catinca) (n. ? - 23 martie 1857, Pitești), fiică a 
proprietarului Eftimie Nicolau din Piteşti şi a soţiei sale Maria. Eftimie 
Nicolau (n.c. 1796 - ?), moşier, comerciant, deputat de mahala (1836, avea 40 
de ani), unionist, a făcut parte din delegaţia orașului Piteşti care a întâmpinat pe 
domnitorul Cuza la sosirea în București (febr. 1859), împreună cu Nicolae 
Coculescuf. A contribuit cu bani la întreţinerea şcolilor din Transilvania (100 
florini)”, 

Proprietarul Eftimie Nicolau a avut și un fiu: Emanoil Ef. Nicolau 
(c.1839, Piteşti-22 febr. 1885, Piteşti), proprietar, consilier ajutor (ajutor de 
primar), ofiţer al st. civ. (1878), căsătorit cu Marița (Maria), fiica protopopului 
Nicolae Constantinescu din Piteşti, militant binecunoscut pentru Unirea din 
1859. 

Copiii din prima căsătorie: 1. Elisaveta (n. ante 1854 - ?), 2. Nicolae 
(1) (24 febr. 1854, Piteşti - 2 noiembrie 1857, Piteşti),3. Eftimie (1) (16 dec. 
1855, Piteşti - 8 octombrie 1876, Piteşti). Absolvent al Şcolii primare de băieţi 
nr. | Pitești î în 1868 (în clasa a IV-a, premiul II). A decedat înainte de a împlini 
21 de ani, în timpul studenției. 

A doua soţie - Zoe (c. 1836, Ciumeşti-Muscel — 20 dec. 1915, Pitești), 
fiică a pitarului Istrate Micescu din Ciumeşti și a soției sale Anastasia (C. 
1812 - ?), născută Cănuţă (Ion ?) Brătianu. S-a căsătorit cu Nicolae Antonescu 
din Piteşti în intervalul dintre 1857 şi 1860 (când Zoe a născut primul copil). 
În familia soţilor Nicolae şi Zoe Antonescu s-au născut 10 copii (patru fete şi 


” Informaţii din documente oficiale şi de la profesorii Ionel Gr. Rădulescu, Stelian Rădulescu (ambii, avocaţi; 
nu erau rude). 

1 Arhivele Statului Piteşti (ASP), fd. Tribunalul Argeş, d. 1/1868. 

* ASP, fd. Primăria Piteşti, d. 36/1881, f. 14. 

* Ibidem, d. 11/1859, f. 4; Paul 1. Dicu, Cuza și Unirea, în „Tribuna Școlii Argeşene“, 2, Piteşti, 1970, p. 65- 
69. 

7 Vasile Netea, Spre unitatea statală a poporului român ..., Edit. Şt. Enc., Bucureşti, 1979, p. 52. 

5 Pentru stabilirea situaţici școlase s-au cercetat matricolele din clasele primare şi secundare existente în 
depozitele ASP. Din lipsă de spaţiu, la documentele respective, nu sc fac trimiteri pentru fiecare persoană. 

şase băieţi). 

Copiii din a doua căsătorie: |. Cleopatra (n. 6 aprilie 1860, Piteşti - ?). 

2-3. Ioana și Maria, gemene (29 mai 1861, Piteşti - 30 mai 1861, Piteşti; au 
trăit o zi). 
4. Aurelian N. Antonescu (7 iulie 1862, Piteşti - 1916/1919 ?). A fost 
singurul copil al familiei Nicolae Antonescu înregistrat la biserica schitului 
Buliga din Piteşti). Ceilalţi copii sunt trecuţi în condica bisericii „Sf. Nicolae“ 
din centrui oraşului, de care depindea familia proprietarului piteştean. 

Aurelian N, Antonescu a fost tatăl viitorului profesor universitar, 
ministru şi vicepremier Mihail A. Antonescu. 

Aurelian N. Antonescu a absolvit Şcoala primară de băieţi. nr. | din 
Piteşti la finele anului şcolar 1873/1874. Premiant în unele clase; coleg cu 
viitorul general Ghenea Nicolae (ulterior Toma). În continuare a frecventat 
cursurile Gimnaziului din Piteşti în anii şcolari 1874/1875 - 1877/1878. În 
etapa gimnazială, pe lângă Ghenea "Toma, a avut şi alți colegi: Vasilescu Vasile 
(în cataloage - Bassilescu Basiliu, n. 1861, Stroeşti-Argeş), viitor profesor de 
istorie şi franceză la gimnaziu; Lerescu Titu, viitor ofițer, tatăl compozitorului 
şi profesorului de muzică Emil Lerescu ş.a. 

După aosolvirea unei şcoli silvice a îndeplinit funcția de silvicultor 
(subinginer) și silvicultor-şef (inginer) la mai multe ocoale silvice: Leordeni- 
Topoloveni, cu sediul în comuna Goleștii Badii (integrată ulterior în oraşul 
Topoloveni), înainte şi după anul 1903; la Ocolul silvic Trivale-Piteşti, înainte 
şi după anul 1907 ş.a.?. Aurelian N. Antonescu era un tehnician competent, cu 
multă experienţă. A elaborat diferite studii şi planuri de amenajare, estimare şi 
punere în exploatare a unor păduri, zăvoaie etc. În aprilie 1907 a încheiat 
lucrările solicitate de forul administrativ al Piteştilor, referitoare la amenajarea 
şi estimarea zăvoiului din valea Argeşului, proprietate a oraşului (ASP, fad. 
Primăria Piteşti, d. 56, 1906-1909, f. 14). În Piteşti a locuit într-o casă din str. 
Cazărmii (azi str. Dumbravei). 

S-a căsătorit înainte de 1899 cu Ana (Aneta) Ogrezeanu (n.c. 1865-?), 
din Bucureşti, fiică a lui Radu Ogrezeanu. În familia soţilor Aurelian şi Aneta 
N. Antonescu s-au născut trei băieți (v. schema nr. 1): 

a) Nicolae A. Antonescu (22 ianuarie 1899, Goleştii Badii - ?)'. Copilul 
s-a născut în clădirea ocolului silvic, unde tatăl său era şef de ocol. 

A absolvit ci. a IV-a la Şcoala primară de băieţi nr. 1 din Piteşti în anul 
1910, ca elev pregătit particular. Între anii 1910-1916 a promovat şase clase (cl. 
l-a — a VI-a) la Liceul „I.C.Brătianu“ din Piteşti, având o situaţie bună la 
învățătură. A fost coleg cu viitorul medic Haralambie Angelescu, dr. în 


” ASP, td. Ocolul silvic Leordeni-Topoloveni, inv. nr. 1417, dosarele din anii 1886-1920. 
9 Primăria or. Topoloveni, Reg. St. civ. Născuţi, 1899, Goleştii Badii, nr. 2/1899 isn. 22, copie (xerox), 
trimisă autorului, la cerere. Mulţumim d-lui primar G. Boţârcă şi d-lui secretar jr. D. Ungureanu. 

medicină, clinician reputat, autor a unor valoroase lucrări de specialitate. 

După absolvirea cursurilor liceale, prin concurs a fost admis la Şcoala 
Militară de Artilerie şi Marină (12 noiembrie 1918-1920); sublocotenent 
Divizia de Mare (1 iulie 1920), Apărarea fluvială (1 apr. 1922), Apărarea 
maritimă (| oct. 1922); locoteneat (CI iulie 1924); M.St.M. (16 dec. 1924); 
Forţa Navală Maritimă (| oct. 1926); Corpul echipament maritim (| apr. 1927); 
Corp. dep. Maritim (1 apr. 1929); căpitan (1 oct. 1930); M.A. Dir. Maritimă 
(1 apr. 1931); Corp echipaj maritim (i oct. 1931); Baza Navală Maritimă 
(4 martie 1932); M.St.M. (1 oct. 1935)'; Depozit de echip. maritim, 
comandant al monitorului „I.C.Brătianu“ (1 apr. 1937), locotenent comandor 
(13 oct. 1937), Depoz. maritim de echip. naval (1 apr. 1938); Comandamentul 
Marinei Regale (1 oct. 1938); M.A.N. - Secretariatul General (1 apr. 1939); 
Școala Superioară de Război (1 apr. 1941); ataşat naval la Roma și Berlin 
(15 noiembrie 1941 - 23 august 1944); căpitan comandor (24 ian. 1942); 
trecut în poziţie de disponibilitate (23 ian. 1946); rechemat în activitate la 
Secretariatul de Stat al Marinei (1 martie 1946); detaşat la Depoz. SSM, trecut 
în rez. (| martie 1946) cpt. comandor. Nu a urmat o şcoală specială de marină. 

Decorații şi medalii: Coroana României, în gradul de cavaler, ord. „Sf. 
Sava“, cl. a IV-a (Iugoslavia), ord. grecesc „Sf. Salvator“, cl. a IV-a, medalia 
Virtutea Militară, cl. a III-a şi a II-a, medalia Crucea Comemorativă a 
războiului 1916-1918; medalia Victoria 1916-1918. 

S-a căsătorit la 12 mai 1923 cu Joana (Ivona) Slăvitescu, în comuna 
Prundeni, jud. Vâlcea. La 21 august 1925 s-a născut copilul lor Mihai, în 
Craiova!?, 

b) Dumitru A. Antonescu (n. 27 oct. 1900, Goleştii Badii - ?). S-a 
născut în clădirile ocolului silvic'?. 

A absolvit cursurile elementare la Școala primară mixtă din Goleştii 
Badii, localitate unde se afla sediul Ocolului silvic Leordeni-Topoloveni, tatăl 
său fiind şeful ocolului. În toate clasele i s-a acordat premiul ], având medii 
foarte mari. 

După încheierea cursurilor liceale, a urmat Școala Militară de Cavalerie: 
elev (22 martie 1919); caporal (6 iulie 1919); sergent (15 octombrie 1919); şef 





" Anuarul ofițerilor activi ai Armatei Române pa anul 1936 - Marina, p. 708, nr. 3: tipărit eronat căpitan 
comandor la i oct. 1930; trebuia trecut numai gradul de căpitan, deoarece la gradul de cpt. comandor a fost 
înaintat la data de 24 ian. 1942; încadrat ?ronat la M.St.M. în 1936, corect la | oct. 1935. 

'2 Arh. MApN, fd. 9042, Reg. of. activ. de marină, vol. |, f. 92, 92v; Consiliul Municipal Craiova, St. civ. act 
de naștere nr. 861 / 1925, august 24; a fost căsatorit cu: Sachelarie Ivonne - Maria (1948); Alexiu Ecaterina 
(1948-1953); Tsitsiniaş Oiga (1953-1958); Iliescu Margareta - Laurenţia (1959-1963). Racoviţă Ioana - Anca 
(1964); generalul lon Gheorghe, Un dictator nefericit. Mareșalul Ion Antonescu..., ed. și studiu 
introductiv de Stelian Neagoe, Edit. Machiavelli, Bucureşti, 1996, p. 12. 

'3 Primăria or. Topoloveni, Reg. st. civ., născuţi 1900, nr. 35/1900 oct. 27; în actul de căsătorit este trecut 
prenumele loana, nu Ivona (Ivonne) — extras nr. 1042 / 14.04.1999, Primăria comunei Prundeni, județul 
Vâlcea. 

clasă ( 1 apr. 1920); sublocotenent (1 iulie 1920); Reg. 2 Roşiori (1 iulie- 
1 noiembrie 1920); Şcoala specială a cavaleriei (1 feb. - 1 iunie 1924); 
locotenent (1 iunie 1924); Reg. 4 Roșiori (1 oct. 1926); Divizionul 1 Tren (31 
dec. 1926); Reg. 2 Roşiori (apr. 1928); Divizionul II Tren (1 oct. 1929); Reg. 5 
Călărași (| apr. 1931); căpitan (10 mai 1931); Depoz. Cislău (mai 1932); Reg. 
14 Călăraşi (| oct. 1934); Reg. 6 Călărași (1 apr. 1937); trecut în poziţiune de 
disponibilitate (28 iunie 1938); prelungit disponib. | pară - a VIll-a oară (25 
dec. 1938-l apr. 1940); trecut din disp. în poziție de retragere pentru boală 
(tuberculoză pulmonară) dezvoltată în timpul și din cauza serviciului militar 
ordonat; căpitan în retragere (30 apr. 1943). 

Sublocotenentul de cavalerie Dumitru A. Antonescu s-a căsătorit cu 
Maria-Olimpia Sasşebeşi la 24 mai 1924, în Sibiu. A divorțat în 1928 şi s-a 
recăsătorit cu Ivona-lleana Tzintzu la 10 ianuarie 1942, iar la 11.01.1975, cu 
Marioara Răducu, în Bucureşti (Municipiul Sibiu, act de căsătorie nr. 150 din 
1924, mai 2:+). Prima soție a născut un copii: Doru-Aurel D. Antonescu, la 10 
decembrie 19241. 

c) Mihail A. Antonescu (5 noiembrie 1904, satul Cazaci, comuna 
Nucet, jud. Dâmboviţa-l iunie 1946, Jilava), viitor prof. univ. şi ministru 
(v. schița biografică). 


Copiii proprietarului Nicolae Antonescu din Piteşti 
(e. 1813-1881) 


5. Eugenia (1863, Piteşti - 2 aprilie 1866, Piteşti). 

6. Nicolae (II) N. Antonescu (6 aprilie 1866, Piteşti-3 martie 1887, Piteşti). 
Absolvent al Şcolii primare de băieţi nr. 1 din Piteşti (1878) şi al 

Gimnaziului din Piteşti (1882). În toate clasele elementare şi gimnaziale a fost 

premiant |; în clasa a IV-a gimnazială a avut media generală 9,50. A devenit 

student, însă moare prematur, cu o lună înainte de a împlini 21 de ani (o situaţie 

asemănătoare cu aceea a fratelui său vitreg Eftimie 1). În şcoala primară și în 

gimnaziu a fost coleg de clasă cu viitorul general Constantin Cristescu, născut 

în Pădureţi-Argeş. 

7. Gheorghe N. Antonescu (29 iulie 1867, Pitești- ?). 

8. Emanoil N. Antonescu (20 februarie 1870, Piteşti-l3 aprilie 1949, 

București), viitor prof. univ., deputat, publicist (v. schiţa biografică). 

9. Dimitrie N. Antonescu (28 septembrie 1872, Piteşti- ?). A urmat cursurile 

elementare Şcoala prim. de b. nr. 1 din Piteşti, începând cu anul școlar 

1882-1883. 

10. Eftimie (II) N. Antonescu (16 dec. 1876, Piteşti, nu 4, 15, 17 dec.- |1 


" Arh. MApN, fd. 3042, Reg, cu evidenţa of. activi de cavalerie, vol. IV, f. 260, Primăria Municipiului Sibiu, 
act de naștere nr. 960 din 1924, decembrie 10. 

noiembrie 1957, Bucureşti), viitor prof. univ., magistrat, deputat (v. schiţa 
biografică). 

Este posibil ca soţii Nicolae şi Zoe Antonescu să fi avut şi alți copii, 
deoarece unele condici şi registre de stare civilă nu s-au păstrat, iar din cele 
existente lipsesc anumite file. Unele file au scrierea deteriorată, ilizibilă. 


RUDE APROPIATE ALE PROPRIETARULUI 
NICOLAE ANTONESCU DIN PITEŞTI 


În documentele de stare civilă au fost identificate unele persoane înrudite 
cu Nicolae Antonescu (c. 1813-1881). Precizăm că în oraşul Piteşti patronimul 
Antonescu era foarte răspândit, situație care generează dificultăți în timpul 
cercetărilor. 

Într-un act de cununie din 7 februarie 1860, sunt menţionaţi ca naşi 
„Nicolae Antonescu cu Elena sora sa“ (ASP, Condica pentru cununaţi,, 
biserica „Sf. Nicolae“ din Piteşti, d. 27, nr. 2/1860 febr. 7). Din document 
reiese clar că Elena era sora proprietarului N. Antonescu. În actul respectiv nu 
sunt trecute însă şi alte elemente biografice. 

La 29 mai 1861/30 mai 1861, în actul de naştere al surorilor gemene 
Ioana și Maria, care au trăit o zi, fiicele lui Nicolae şi ale Zoei Antonescu, în 
rubrica pentru nași sunt trecute „Elenca şi Chasandra Antonescile“ !? Elenca 
ar putea fi Elena, sora lui Nicolae Antonescu. Nu ştim dacă, a doua persoană,ara” 
Chasandra, Stă cu Elena, respectiv Elenca (ASP, Condica pentru 
născuţi-botezaţi, d.28/1861). 

În condica din 1864, nr. 4/22-25 martie 1864, de la aceeaşi biserică, la 
rubrica naşilor sunt menţionate „Ecaterina Rucsandra Antonescu“. Nu s-a 
putut stabili dacă este vorba de două persoane sau de o singură persoană cu 
două prenume ori dacă s-a scris eronat prenumele Rucsandra, în loc de 
prenumele Chasandra ? 

În actul de naştere al prof. univ. Eftimie N. Antonescu, din 17 dec. 1876, 
unul dintre martori a fost Dimitrie A. Ştefănescu, 28 ani, proprietar, uncbi al 
copilului. Calitatea de unchi este evidentă, dar nu sș cunosc alte detalii cu 
privire la legăturile de rudenie. nat 

La scrierea actului de deces al prof: bar. Nicolae Antonescu, în ziua de 
19 februarie 1881, au participat ca martori şi au semnat actul următorii: „Laucu 
Paul, comerciant, ginere al decedatului, şi Iancu Mamueanu, de profesie 
liber, nepot al decedatului“. Şi în acest caz, fără documente certe, nu ne putem 
pronunța asupra unor elemente biografice: cum se numea fiica lui Nicolae 
Antonescu care s-a căsătorit cu lancu Paul; dacă nepotul decedatului era nepot 
de frate, de soră, de fiu, de fiică etc. 

EMANOIL N. ANTONESCU (1870, Piteşti - 1949, Bucureşti). Prof. univ. dr., 
avocat, om politic, literat, publicist 


S-a născut în Piteşti, la 20 februarie 1870 (st. v.), în casa părinţilor din 
str. Târgului (ulterior, str. Şerban Vodă, azi str. Victoriei), tatăl - Nicolae 
Antonescu, de ani 55 (corect: 57 ani), proprietar; mama - Zoe, născută pitar 
Istrate Micescu, de ani 30 (corect: 34 ani). 

Studii. Absolvent al Şcolii prim. b. nr. 2, Piteşti (a fost inițial înscris în 
clasa 1 la Şc. prim. b. nr. 1, Piteşti), clasa a IV-a, în anul şcolar 1881/1882. 
Absolvent al Gimnaziului din Pitești (1882-1886; în unele clase a fost 
premiant). A continuat cursurile secundare la Liceul „Sf. Sava“ din Bucureşti. 
Licenţiat al Facultății de Drept din Bucureşti (1893). Doctor -în drept al 
Universității din Berlin. Teza de doctorat a fost tipărită la Berlin, în 1898 
(„Beziehungen  zwischen  Rechtswissenschaften und  moderner  Rechts 

- philosophie ...**). 

Activitatea didactică, juridică, ştiinţifică. Profesor de drept civil la 
Universitatea din laşi (1901) şi Bucureşti (din 1904). În primul an de 
învățământ prof. Emanoil N. Antonescu a continuat o parte din cursul prof. 
univ. Gheorghe Mârzescu (senior) titularul catedrei. Dintre primii săi studenţi 
amintim pe viitorii profesori şi alți oameni de cultură: loan Petrovici, Vasile 
Pârvan, Florea Ştefănescu-Goangă din Curtea de Argeș, Dumitru Caracostea, 
C. Antoniadi, Al. Lăpădatu, Petre V. Haneş, poetul Panait Cerna, criticul şi 
istoricul literar Eugen Lovinescu, istoricul Oreste Tafrali ş.a. În amintirile sale 
universitare, acad. prof. loan Petrovici, fost ministru, despre noul profesor, 
afirma: „... ajutorul (prof. Ghiţă Mârzescu - n.ns.) era d-l Em. Antonescu, 
pe atuncea proaspăt sosit din străinătate... era un tânăr instruit și 
inteligent... carte tia...“!5. 

A elaborat şi tipărit valoroase lucrări juridice: Obiectul obligațiunilor. 
Partea |. Introducere în studiul dreptului și al obligațiunilor, Pitești, 1892; 
Scrieri juridice, vol. 1, 1900; vol. II, 1902/1903; La Philosophie du Droit et 
les Sciences juridique, Berlin, 1901; Priviri asupra necesităţei şi chipului de 
reorganizare a facultății de drept, Bucureşti, 1902; Noţiunea obligaţiei în 
dreptul civil, în vol. „Omagiu lui C. Dimitrescu - Iaşi“, 1904 (greșită inițiala 
„A“, trebuia inițiala „N“: Em. N. Antonescu, BRM, III, p. 676); Teoria 
generală a obligaţiunilor în dreptul civil român... Curs predat pentru 
candidaţii la doctoratul în drept, fasc. I-IV, 1908 şi urm. Problema echităţei în 
contracte, 1910; Discursul d. Em. Antonescu rostit în Cameră în afacerea 


'3 loan Petrovici, Amintiri universitare, Edit. Alcalay, Bucureşti, p. 95-102. 

tramvaielor, Piteşti, 19111. 

A practicat cu succes avocatura în Bucureşti şi Pitești, fiind considerat 
„printre avocaţii de valoarz ai țării“. A colaborat cu mari personalități: Titu 
Maiorescu, Take Ionescu, G. Mârzescu (senior) ş.a. În Piteşti a redactat, la 
solicitarea Mariei |. Dimitriu Teiuleanu, (1839-1922), un testament prin care 
a donat Ministerului Instrucțiunii Publice averea soțului său (800 de pogoane 
teren la Teiu ş.a.), pentru construirea şi întreținerea unei şcol: profesionale de 
fete în Piteşti. Prof. și avocatul Emanoil N. Antonescu a fost numit împuternicit 
şi excutor testamentar'”. 

Activitatea cultural-patriotică. Animat de un autentic şi profund 
sentiment patriotic, încă din perioada studenției a participat la numeroase 
acțiuni inițiate de asociaţii, societăți etc., îndeosebi de Liga Culturală, în 
perioada 1890-1918. A luat cuvântui la numeroase manifestații, întruniri ș.a. în 
Bucureşti, Ploieşti, Brăila, Piteşti, Craiova etc., împreună cu mari personalități 
(Nicolae Titulescu, Take Ionescu, Barbu Ştefănescu Delavrancea, Vasile 
Lucaciu ş.a.). Unele cuvântări au fost tipărite („Discursul ţinut de d. Em. 
Antonescu la întrunirea Ligei Culturale în sala Dacia, în ziua de 11 Martie 
a. cor.“, Bucureşti, 1914). A participat la expoziția ASTRA, Sibiu, în 1905. 

A militat în permanență pentru eliberarea teritoriilor românești aflate sub 
stăpânire străină, pentru înfăptuirea Marii Uniri din 1918 şi dezvoltarea 
României Mari!5. A luat parte la constituirea Comitetului Naţional Român, în 
septembrie 1918, la Paris, şi a semnat moţiunea adoptată de către Adunarea 
generală a românilor din Franța”. In oraşul Nice a tipărit broșura „Les 
nationalits opprimâes et l'Entente (La Question Roumaine), 1918. 
Atragem atenţia că profesorul Emanoil N. Antonescu nu este autorul broșurii, 
trecută în Enciclopedia „Cugetarea“, intitulată „Morți de foame. Povestiri din 
captivitate. Lagărele Lamsdorf şi Mannheim“, elaborată de o altă persoană 
cu nume şi prenume identice: Emanoil Antonescu, Bucureşti, fără edit., 1920, 
69 p. Autorul broşurii era un student, căzut prizonier la Predeal, în octombrie 
1916, care şi-a reluat serviciul după eliberare, în Bucureşti. 


'* Lucian Predescu, Enciclopedia „Cugetarea“ ... , Bucureşti, 1940, p. 39; Bibliografia Românească 
Modernă (BRM), 1, Bucureşti, 1984, p. 127-128. Pentru amânunte la afacerea tramvaielor, v. |. 
Constantinescu şi |. Dragomirescu, în „Magazin istoric“, nr. 12/1973, p. 3845. 

"7 ASP, fd. Liceul ind, de fete „Teiuleanu“, Piteşti, d. 475/1933, f. 1-2 (donaţie, | noiembrie 1899, Piteşti). 

12 V. Netea, Istoria memorandumului, Bucureşti, 1947, p. 335-336, idem, Spre unitatea statală ..., Edit. 
Şt. Enc., București, 1979, p. 128, 459 (eronat, prenumele Emil; corect: Emanoil); Şt. Pascu, Făurirea 
statului național unitar român, |, Edit. Academiei, 1983, p. 355; Petre Dan, Asociaţii ..., Edit. Șt. Enc,, 
Bucureşti, 1983, p. 273; BRM, 1, p. 775, nr. 13850: „Congresul Românilor de peste hotare aflâtori în 
țară. 15 Martie 1915, Bucureşti, 1915“ (curprinde şi discursul lui Emanoil Antonescu), Paul |. Dicu, „Visul 
nostru secular ... a devenit realitate“ [Societăți culturale argeşene în favoarea Unirii din 1918], în rev. 
„Argeș“, nr. 12/1988, Piteşti, p. 5-7 (partea I); nr. 2/1989, p. $ (partea a II-a); idem, Eminenţi militanți 
argeșeni pentru Unire, în ziarul „Argeșul Liber“, |, nr. 249, Piteşti, 1 dec. 1990, p. 3. 

' 1918 la români. Documentele Unirii. Unirea Transilvaniei cu România. 1 Decembrie 1918, vol. VII, 
Edit. Şt. Enc., Bucureşti, 1989, p. 30-33. 

Activitatea politică. Deputat de Argeş în 1901 şi 1911. În 1926 este 
cooptat în comitetul de direcție ai PNȚ. Apoi a trecut la Partidul Poporului în 
1927. Membru al Uniunii Agrare (1932), transformată în Partidul Agrar, 
condus de C. Argetoianu”. Iniţiator şi preşedinte al „Ligii contra cametei“. La 
Piteşti a fost propus candidat în alegerile pentru Cameră din partea acestei 
ligi?!. În perioada interbelică a activat în mişcarea antirevizionistă. Membru 
fondator, în octombrie 1940, al Asociaţiei „Pro Transilvania““?. 

Activitatea literară. Emanoil N. Antonescu este autorul a două piese: 
„În preajma tronului“, reprezentată, în premieră, la deschiderea stagiunii 
1894/1895 a Teatruiui Naţional din București, şi epopeea în trei acte „Dochia“, 
jucată în dovă stagiuni (prima stagiune, în 1927/1928)”. 

Emanoil n. Antonescu a fost membru al societății Junimea, condusă de 
Titu Maiorescu. A participat la şedinţele societăţii ținute la Bucureşti. S-a 
numărat printre colaboratorii revistei Convorbiri literare şi ai gazetei Epoca, 
organul Clubului central junimist. La Epoca a publicat articole politice 1. La 
şedinţele Juzimii din Bucureşti se întâlnea deseori cu savantul geograf şi 
literatul George Vâlsan, fost elev al Liceului „I.C. Brătianu“ din Piteşti. 

Legăturile cu orașul Piteşti. Prof. Emanoil N. Antonescu a menţinut 
relații permanente cu oraşul natal, ca şi fratele său Eftimie. În Piteşti a candidat 
şi a fost ales deputat de Argeş. De asemenea Liga Contra Cametei l-a propus 
candidat pentru mandatul de deputat. Aici a desfăşurat o parte din activitatea de 
avocat. În 19!1 a fost membru al comisiei interimare a oraşului Pitești”. La 18 
mai 1912, a înființat, împreună cu alte notabilități piteştene, Societatea 
Anonimă de Electricitate din Piteşti (S.A.E.P.), numărându-se printre 
principalii acţionari. Ca literat (autor dramatic) şi deputat a susținut construirea 
localuiui destinat Teatrului Naţional din Piteşti, instituție culturală publică 
înființată în 1852. Nu a fost de acord cu proiectul construcției, cu execuţia 
tehnică, cu locul ales pentru înălțarea edificiului. 

A. iniţiat efectuarea unei expertize tehnico-arhitectonice, acţiunea fiind 
încredințată cunoscutului arhitect Cristofi Cerchez, solicitând sistarea 
lucrărilor, alegerea unui alt teren cu largi perspective, întocmirea unei noi 
documentații tehnice corespunzătoare. S-a opus schimbării vechii denumiri — 





* Mircea Muşat şi lon Ardeleanu, România după Marea Unire, vol. 11. Partea |. 1918-1933, Edit. Şt. Enc., 
Bucureşti, 1986, p. 475, 513, 527. 

1 Ziarul „Presa“, nr. 62, Piteşti, 17 mai 1931. 

22 Petre Dan, op. cit., p. 386-387. 

5 |, Anestin, Scrieri despre teatru, Edit. Minerva, București, 1989, p. 66, 92; Paul I. Dicu, Contribuţii la 
istoria teatrului din Piteşti. Teatrul Naţionai din Piteşti, | VI), în „Argeş“, nr. 8, Piteşti, 1988, p. î3. 
Epopeea „Dochia“ a apărut în Editura „Cartea Românească“, Bucureşti, [f.a.], 132 p. (BJA ii 1791). 

“ Zigu Ornea, Junimea şi Junimismul, Edit. Eminescu, Bucureşti, 1975, p. 106, nota nr. |; p. 112, nota 
nr. |. 

2 ASP, fd. Primăria Piteşti, d. 3/1901, f. 65, 65v; Ibidem, d. 9/19i1, f. 1, ASP, fd. Prefectura Argeş, 
d. 2/1911; ASP, fd. Primăria Piteşti, d. 9/1911, f. |. 

Teatrul Naţional din Pitgşti — cu noua denumire, Teatrul Comunal din 
Piteşti, Intervenţia profesorului nu a reuşit să schimbe hotărârea autorităţilor 
locale?6. 

Lângă Piteşti, la est de râul Argeş pe o terasă din Dealul Piteștilor, în 
comuna Valea Mare - Podgorie, între plantațiile cu vii, profesorul a construit o 
frumoasă vilă, într-un peisaj pitoresc, pentru odihnă în zilele de repaos, așa 
cum procedaseră multe personalități din Bucureşti şi Piteşti. În această vilă au 
venit în vizită mari personalități culturale şi politice: Nicolae Titulescu, Virgil 
Madgearu (avea vilă şi vie tot în Valea Mare); Liviu Rebreanu (casă şi vie tot 
aici), Mihail Sorbul (cumnat al lui Liviu Rebreanu, avea casă de odihnă în satul 
Gălăşeşti, comuna Budeasa, lângă Pitești), loan Petrovici, Victor Eftimiu, lon 
Pillat, cunoscuţi artişti şi directori de teatre din Bucureşti (Lucia Sturdza și 
Tony Bulandra, care aveau vilă aici, la Valea Mare), prof. univ. Gheorghe 
Brătianu; fratele lui Emanoil, Eftimie Antonescu și nepotul său Mihail A. 
Antonescu; fostul coleg de gimnaziu loan Purcăreanu, avocat, deputat, senator, 
şeful organizației PNL Argeş, militant pentru Marea Unire ş.a. De mai mulți 
ani vila este folosită pentru organizarea taberelor de elevi. 

Prof. univ. Emanoil N. Antonescu a decedat în Bucureşti, la 13 aprilie 
1949, în etate de 79 de ani”. 


EFTIMIE N. ANTONESCU(1 876, Piteşti - 1957, Bucureşti)Profesor univ. 
doctor, magistrat, publicist. 


S-a născut în Pitești, la 16 decembrie 1876, în casa părinților din strada 
Şerban Vodă . Tatăl - Nicolae Antonescu, de ani 55 (corect: 63 ani), proprietar, 
mama - Zoe, născută pitar Istrate Micescu, de ani 40. Eftimie era ultimul copil, 
al zecelea, frate cu Emanoil N. Antonescu şi văr primar cu prof. univ. Istrate N. 
Micescu. 

Absolvent al Școlii primare de băieţi nr. 2 din Piteşti (clasa a IV-a, în 
anul şcolar 1888/1889) şi al Gimnaziului din Piteşti (clasa a IV-a, în anul şcolar 
1892/1893, premiul 1). Coleg cu viitorul ministru Fotin Enescu (n. Bunești- 
Argeş, 1878-decedat în Chişinău, 1918). A urmat cursul superior liceal în 
Bucureşti. Licenţiat al Facultăţii de Drept din Bucureşti, cu teza: Teoria 
condițiunilor în obligaţiuni, tipărită în Bucureşti, 1899. Doctor în drept al 
Universităţii din lași. În 1896 a fost custode la Biblioteca Centrală din 
București. 

Înainte de primul război mondial s-a afirmat în magistratură: ajutor de 
judecător (1899); procuror pe lângă Tribunalul judeţului Covurlui (1900); 


% Paul |. Dicu, Contribuţii ... Cum se construia un teatru, în Argeș nr. 7, Piteşti, 1988, p. 13. 
2? Primăria municipiului Bucureşti, Extras act de deces nr. 717/1949 aprilie 13, Serv. st. civ, cu nr. 
31240/1998, aprilie 13, 

supleant la același tribunal (1901); judecător de şedinţă la Tribunalul Putna; 
judecător de instrucţie la Tribunalul Covurlui (1904); procuror de şedinţă la 
Tribunalul Ilfov (1905); judecător sindic, judecător de şedinţă, prim-procuror, 
preşedinte al Tribunalului Ilfov (1909); consilier la Înalta-Curte de Casaţie. 

După război a funcţionat timp îndelungat în învățământul universitar: 
conferenţiar (1920) şi profesor definitiv (1924) la Academia de Înalte Studii 
Comerciale şi Industriale din Bucureşti, catedra de drept internațional public şi 
privat. 

A participat la numeroase reuniuni internaționale de profil. Secretar al 
delegaţiei române la conferințele internaţionale de drept de la Viena, Roma şi 
Paris (1920-1928); delegat la alte conferinţe şi congrese. 

A făcut parte din delegaţia română la Conferinţa de Pace de la Paris 
(1919-1920), condusă de Ionel I.C. Brătianu, în calitate de specialist în 
problemele juridice, împreună cu C. Antoniadi şi Mircea Djuvara”. În 
noiembrie 1925, delegaţia română alcătuită din Nicolae Titulescu, fost 
ministru de finanţe, ministrul României la Londra, delegat permanent al țării 
noastre la Societatea Naţiunilor (Geneva) - preşedinte; Eftimie N. Antonescu, 
membru la Curtea de Casaţie - vicepreşedinte; prof. univ. Victor Slăvescu, 
director al Societăţii Naţionale de Credit Industrial (n. Rucăr-Muscel, viitor 
ministru și academician, coleg cu Eftimie la Academia Comercială) - membru 
al delegaţiei şi alţii, a mers la Washington pentru „regularizarea datoriei noastre 
de război“. Efiimie N. Antonescu a fost cooptat în secțiunile politică, juridică şi 
economică din cadrul Biroului Păcii, organism înfiinţat la 16 iunie 1942, de 
către prof. univ. Mihail A. Antonescu, vicepreşedinte al Consiliului de Miniștri 
şi ministru de Exteme (nepot de frate al prof. Eftimie şi Emanoil N. 
Antonescu), cu scopul de a pregăti documentaţia pentru viitoarea conferință de 
pace“. A îndeplinit în mod conştiincios misiunea de parlamentar - senator de 
Gorj. Până la primul război mondial a fost trecut în listele electorale ale 
oraşului Piteşti, ca şi fratele său Emanoil. 

Pe parcursul anilor a elaborat și tipărit (uneori litografiat) valoroase cărți 
şi cursuri universitare, unele lucrări fiind opere de referință pentru specialiştii 
în ştiinţele juridice: Codul comercial român adnotat (mai multe volume şi 
ediţii), operă premiată de Academia Română; Drept internațional (curs 
litografiat), 1934-1935, 623 p.; Sacrificiile româneşti (vol. 1, Paris, 1919; vol. 
II, Bucureşti, 1924)(Les sacrifices Roumains pendant la guerre. Les 
victimes civiles, Paris, 1919); Rostul, rolul şi menirea Academiei 
Comerciale. Treizeci de ani de activitate, București, 1944 şi altele. A 
publicat numeroase articole şi studii. A elaborat şi prezentat rapoarte, 


 C. Botoran şi colab., România şi Conferinţa de Pace de Ia Paris (1918-1920), Edit. Dacia, Cluj-Napoca, 


1983, p. 315-316. 
2 „Magazin Istoric“, nr. 6/1993, p. 16-20, 44. 

comunicări şi alte materiale la diferite reuniuni interne şi exteme. 

La Academia Comercială, pe lângă acad. prof. Victor Slăvescu (24 mai 
1891, Rucăr Muscel - 24 septembrie 1977, Bucureşti) a mai avut şi alți colegi 
din zona argeşană: prof. univ. lon N. Angelescu (n. 14 dec. 1884, Strâmbeni- 
Teleorman, azi comuna Căldăraru, județul Argeş, - decedat la 16 februarie 
1930), fost ministru și rector al Academiei Comerciale; prof. univ. dr. Ştefan 
Chicoș (n. Piteşti, 1881-1963, Bucureşti); prof. univ. dr. Mihail A. Antonescu, 
repotul său, ş.a. - toți foşti elevi ai Liceului „I.C. Brătianu“ din Piteşti. 

Prof. univ. Eftimie N. Antonescu a încetat din viață în Bucureşti, la 1] 
noiembrie 1957, în etate de 81 de ani“. 


MIHAIL A. ANTONESCU (1904-1946). Prof. univ. dr., avocat, 
om politic, publicist 


Mihail A. Antonescu s-a născut în anul 1904, luna noiembrie, ziua $ 
(st. v.), 18 (st. n.), în satul Cazaci, comuna Cazaci, judeţul Dâmboviţa, fiu al 
silvicultorului Aurelian N. Antonescu (n. Pitești 1862-1916/1919?7) şi al 
Anetei Ogrezeanu (c. 1865-?), din Bucureşti, născută Radu Ogrezeanu”. 

Mihail a fost al treilea și ultimul copil al familiei Aurelian N. Antonescu. 
Primul frate - Nicolae A. Antonescu, ofițer de marină militară, căpitan 
comandor, atașat naval la Roma şi Berlin; al doilea frate - Dumitru A. 
Antonescu, căpitan de cavalerie. Mihail A. Antonescu, viitor prof. univ. şi 
ministru, după tatăl său Aurelian era nepot de frate al prof. univ. Emanoil şi 
Eftimie N. Antonescu şi, tot după tată, nepot de văr primar al prof. univ. Istrate 
N. Micescu'. 

Studii elementare. A promovat cl. 1 la Şcoala primară din Goleştii 
Badii-Topoloveni. În anul şcolar 1911-1912 (premiul I, media 9,69); clasele a 
II-a, a Il!-a şi a IV-a, la Şc. primară b. nr. 1 Pitești, între anii școlari 7912/1913- 
1914/1915 (absolvent clasa a IV-a cu media 9,42; premiul 1). În şcoala primară 
a fost coleg cu Nanu A. Alexandru, viitor profesor de iștorie. În Piteşti a fost 
găzduit nu la rudele apropiate, ci la cunoscuţi ai tatălui său: dr. Dodun des 
Perrieres str. 1.C. Brătianu, nr. 59 (61), doi ani; dr. Nicolae T. Socolescu, cu 
studii în Franţa, str. Egalitatea, nr.51; un an. În cele două familii de medici a 
învăţat bine limba franceză. De aceea, în liceu a avut note şi medii mari la acest 
obiect. 


* Primăria municipiului Bucureşti, extras act de deces nr. 1211/1957, noiembrie 11 (a decedat la 9.X1.1957), 
Serv. St. Civ., cu nr. 31240/13.04.1998. 

" Primăria comunei Nucet, jud. Dâmboviţa, extras din actul de naştere nr. 121/1904 noiembrie 6 
(n. 5.X1.1904), st. civ., cu nr. 2430/1997 dec. 8. 

” În unele tipărituri prof. univ. Mihail A. Antonescu (1904, Nucet Dâmboviţa-l946, Bucureşti) a fost 
confundat cu un alt jurist, având același nume şi prenume. Este vorba de Antonescu Mihai! (1855-1925), 
doctor în drept la Paris în 1885, consilier la Curtea de Apel şi Curtea de Casaţie, deputat, senator, ministru de 
Justiţie în 1921 (v. Al. Şerban, în Al. Vaida Voevod, Memorii, 1997, nota 160; ş.a.). 

Studii secundare. A urmat clasele ÎI - a IV-a, între anii şcolari 1915- 
1919, la Liceul „I.C. Brătianu“ din Piteşti. În anii şcolari următori nu a mai fost 
înregistrat în matricolele claselor a V-a - a VIII-a. A locuit în etapa liceală în 
casa părinţilor săi din str. Cazărmii (azi str. Dumbravei). În clasele liceale a fost 
coleg cu viitorul jurist, prof. univ. Nicolae Ghimpa de la ISE București şi cu 
viitorul farmacist Nicolae N. Bobancu din Piteşti. Studii superioare. Licenţiat 
al Facultăţii de Drept şi doctor în drept al Universităţii din Bucureşti. 

Activitatea didactică. Asistent, docent (i8 dec. 1931); conferenţiar 
provizoriu (30 dec. 1931), conferențiar definitiv (1936), profesor titular la 
catedra de drept internaţional la Universitatea din Bucureşti şi la Academia de 
Înalte Studii (Comerciale şi Industriale din Bucureşti. 

A elaborat şi tipării lucrările: Regimul agrar român şi chestiunea 
optanţilor unguri (prefață de prof. univ. G. Taşcă), Bucureşti, 1928; 
Organizarea Păcii şi Societatea Naţiunilor (vol. 1-1929; vol. [l-1932), 
Bucureşti; Elemente de drept internaţional public, Bucureşti, 1930; La 
Roumanie (în colab. cu G. Alexianu), Paris, 1933; cursul litografiat intitulat 
Drept internaţional privat (1935-1936) ş.a.? Publică numeroase articole, 
studii etc. în reviste, culegeri şi ziare. 

Activitatea juridică (ex cathedra). S-a remarcat în diferite procese 
dificile, ca avocai unanim apreciat. A apărat în procesul de bigamie intentat 
Mariei Antonescu (n. Nicolescu), soția generalului loan I. Antonescu, de fostul 
ei soţ Fiiller din Paris”. i 

Activitatea cultural-patriotică. În perioada interbelică a participat la 
mişcarea antirevizionistă din România, decianşată după 1918 şi intensificată 
după 1930. A Inat cuvântul la marile manifestații antirevizioniste organizate la 
Piteşti în zilele de 28 mai 1933 şi 1 decembrie 1936 (în 1936, împreună cu 
preşedinteie Ligii Antirevizioniste din Komânia, Stelian Popescu, ziarist, 
avocat, deputat, ministru, director al ziarului „Universul““)“. 

Mihail A. Antonescu cunoscut orator, specialist în dreptul internațional, 
analist competent al situaţiei politice interne şi intermaţionale, de multe ori a 
fost solicitat să conferențieze în diferite oraşe. La Piteşti, în noiembrie 1932, 
sub auspiciile secţiei argeşene a Ligii Culturale, în sala bibliotecii liceului în 
care a învățat, a susținut tema „Revizuirea tratatelor“. Ideile cuprinse în 
conferinţă au fost temeinic argumentate şi exprimate cu claritate, folosindu-se 
exemple adecvate's. 





 Encictopedia „Cugetarea“, 1940, p. 39. 

5 „Magazin Istoric“, nr. 6/1991, p. 77-78. Subliniem că generalul loan [. Antonescu (1882, Piteşti-1946, 
Jilava) cunoscuse în Piteşti şi București pe prof. Mihail A Antonescu cu mulți ani înainte de proces 
(informaţii de la farmacistul Nicolae N. Bobancu, junior, din Fiteşti, coleg de clasă şi prieten al profesorului; 
în familie, în şcoală i se spunea „Mihăiţă“, „Mihăică“, „Ică“ - diminutiv care s-a generalizat). 

“ Ziarul „Presa“, Piteşti, 3: mai 1933; 5 decembrie 1936. 

% Ziarul „Presa“, Piteşti, 16 noiembrie 1932, p. 4. Până în 1944, la Piteşti a susținut și alte teme interesante. 

Activitatea politică”. Prof. Mihail A. Antonescu a aderat la gruparea 
liberală disidentă condusă de acad. prof. univ., istoricul Gheorghe I. Brătianu, 
fiul marelui om politic şi bărbat de stat Ionel I.C. Brătianu. Gruparea a fost 
exclusă din PNL la 9 iunie 1930, deoarece acceptase revenirea în ţară a 
prințului Carol şi proclamarea lui ca rege al României, cu toate că renunțase 
definitiv la tron. Gruparea cuprindea numeroase personalităţi: prof. univ. Istrate 
N. Micescu, C.C. Giurescu, Radu Vulpe, Alecu Procopovici ş.a., generalul 
Arthur Văitoianu, fost şef de guvern, foşti miniştri, deputați, senatori ş.a". 

Dintre responsabilităţile politice deţinute de prof. Mihail A. Antonescu 
în cadrul grupării disidente, amintim: preşedinte al organizaţiei „Tineretul 
Liberal“ (pe ţară), vicepreşedinte al organizaţiei județene Argeș a PL 
(georgist), din 1932; până în 1938, preşedinte pe ţară şi, totodată, al 
organizaţiei argeşene a fost prof. Gheorghe Brătianu. La Piteşti s-au ţinut multe 
reuniuni ale conducerii partidului, la nivel național şi local. De asemenea, în 
diferite localități argeşene au fost programate întruniri, consfătuiri, conferințe 
etc. La 10 ianuarie 1938, grupările liberale s-au reunit sub conducerea lui 
Dinu Brătianu şi Gheorghe Brătianu. 

În anii 1937-1940, prof. Mihail Antonescu a mijlocit întâlniri şi 
convorbiri între unii şefi de partide politice. Pe baza înțelegerilor stabilite în 
1937, înainte de alegerile din decembrie, s-a semnat „pactul de neagresiune 
electorală“ (25 noiembrie 1937), între PNȚ, Garda de Fier și PL (georgist)?. La 
31 ianuarie 1938, pe lista de candidaţi ai PNL (unificat), în apropiatele alegeri 
parlamentare, pentru județul Argeş, erau înscriși prof. G. Brătianu, prof. Mihail 
A. Antonescu ş.a. 

Mihail A. Antonescu a intervenit pentru eliberarea generalului loan 1. 
Antonescu din domiciliul forțat de la mănăstirea Bistriţa (Oltenia). Pentru 
realizarea unui guvern de unitate națională, propus de generalul loan |. 
Antonescu, la 4 septembrie 1940, prof. Mihail A. Antonescu a avut întrevederi 
cu luliu Maniu, Dinu Brătianu, Al. Vaida Voievod, Gh. Brătianu şi A.C. Cuza. 
Șefii politici au acceptat să facă numai recomandări pentru unii specialişti care 
să participe la guvernare (v. declaraţia lui Mihail Antonescu la procesul din mai 
1946). 


* Pentru perioada 1930-1947, v. tipăriturile incluse cu bibliografia istorică a României, vol. | (1944-1969), 
vol. IV-VII, 1969-1989, Edit. Academiei; alte biblicgrafii tipărite de Biblioteca Naţională a României; 


bibliografii publicate în reviste (Revista de istorie e ppMlagazai istoric“ ş.a.), bibliografii menţionate în | 


publicaţiile străine. 

5 Mircea Muşat: lon Ardeleanu, România după Marea Unire, vol. Ii. Partea a doua. Noiembrie 1933- 
septembrie 1940, Edit. Șt. Enc., Bucureşti, 1988, p. 159. 

” Ziarul „Presa“, Piteşti 17 mai 1931; 30 iunie 1932, 10 iulie 1932; 1 sept. 1932; 16 noiembrie 1932 (la 
această ultimă dată prof. Mihail A. Antonescu a fost ales în funcția de vicepreşedinte PL (georgist) din jud. 
Argeş; Paul 1. Dicu, Din activitatea politică a prof. Gheorghe I. Brătianu la Pitești, comunicare prezentată 
la sesiunea Muzeului Judeţean Argeş din Piteşti din 12-13 noiembrie 1992. 

”% Supra, nota 37, p. 698. 

” „Magazin istoric“, nr. 4/1991, p. 30. 

În perioada 1940-1944, prof. Mihail Antonescu a exercitat următoarele 
funcţii guvernamentale: ministru de Justiţie, ministru Secretar de Stat, ministru 
al Propagandei Naţionale, ministru al Afacerilor Străine, vicepreşedinte al 
Consiliului de Miniştri, însărcinat cu conducerea guvernului pe timpul absenței 
din ţară a generalului, de la 22 august 1941, a mareşalului Antonescu“. În anii 
guvernării a menţinut legături strânse cu oraşul Piteşti, cu întregul județ Argeş. 
A luat măsuri pentru reconstruirea satului Căpățâneni, distrus de inundaţiile din 
vara anului 1941. După refacere, satul a fost denumit „Antoneşti“. Prof. Mihail 
A. Antonescu a aprobat aducerea în țară a rămășițelor pământeşti ale lui 
Nicolae Tituiescu şi înhumarea lor la Braşov, conform dorinţei testamentare a 
marelui om politic şi diplomat român („Magazin istoric“, nr. 7/1991, p. 11). În 
primăvara anului 1941, Mihail A. Antonescu a participat la manifestările 
organizate la Florica-Ştefăneşti, lângă Piteşti, cu prilejul împlinirii a 50 de ani 
de la moartea lui Ion C. Brătianu, împreună cu numeroase personalități, printre 
care: luliu Maniu, Mihail Fărcăşanu şi mulți membri ai familiei Brătianu. 

A denunţat Dictatul de la Viena din 30 august 1940 și a condariinat 
public teroarea horthystă dezlănțuită împotriva populaţiei româneşti din partea 
de N, N-E şi NV a Transilvaniei. La 19 martie 1942, în aula Facultăţii de Drept 
din Bucureşti, prof. Mihail A. Antonescu a rostit o amplă cuvântare de 
protest“!. Faţă de intenţiile forurilor italo-germane, referitoare la eventuale 
compensații teritoriale ce ar urma să fie acordate României în spaţiul iugoslav 
și în cel sovietic (la cst de Nistru), prof. Mihail A. Antonescu a adoptat o 
poziţie justă şi fermă, răspunzând cu un „nu“ categoric. A subliniat încă o dată 
importanța Transilvaniei pentru România și necesitatea redobândirii teritoriilor 
pierdute în 1940. Vicepremierul român Mihail A. Antonescu a manifestat 
înțelegere atunci când a fost solicitat, direct sau prin intermediari, să intervină 
pentru salvarea evreilor din România şi a evreilor intraţi clandestin este 
frontieră, care urmau să fie trimişi în lagărele germane de exterminare”. În 
1944 a ordonat mutarea evreilor aflați în lagărele din Transnistria pe teritoriul 
Basarabiei, pentru a nu fi executaţi de armatele germane care se retrăgeau (în 
special de formațiunile SS). 

În anii 1941-1944 a desfăşurat o intensă şi riscantă activitate 
diplomatică, bineînţeles, cu acordul tacit al mareșalului, uneori şi cu 
înştiințarea liderilor politici din opoziție, pentru scoaterea României din război, 


* Stelian Neagoe, Istoria guvernelor României ..., Edit. Machiavelli, București, 1995, p. 137-147 (p. 147,0 
inadvertență; în loc de „Transilvania“ se va citi „Transnistria“; prof. Gh. Alexianu a fost guvernator al 
Transnistriei). 

“ „Magazin istoric“, nr. 11/1990, p. 44-45 (Raportul ministrului Elveţiei la Bucureşti din 21 martie 1942), |. 
Dumitriu-Snagov, România în diplomația Vaticanului. 1939-1944, Edit. Garamond, Bucureşti, 1991, p. 69 
şi urm. 

* Magazin istoric“, nr. 6/1988, p. 25-28, 30; nr. 7/1988, p. 24-27, 47; nr. 10/1989, p. 40-43, nr.10/1992, 
p. 27-30; v. şi alte articole, studii, volume, publicate, în România şi în alte țări, cu privire la situaţia evreilor 
din țara noastră în perioada 1940-1944. 

încheierea armistițiului şi a păcii cu Naţiunile Unite. În diferite articole şi 
volume publicate până acum cu privire la perioada 1940-1944 şi în cele 
referitoare la viața şi activitatea mareşalului loan Antonescu sunt menţionate 
acțiunile diplomatice secrete și cele oficiale întreprinse de prof. Mihail A. 
Antonescu, inclusiv convorbirile avute cu diplomaţii americani din Bucureşti, 
cu cei elveţieni, italieni, turci, finlandezi, suedezi, portughezi, ai Vaticanului 
etc. Interesante referiri cu privire la politica externă se găsesc în grupajele de 
însemnări publicate sub titlul: Mihail Antonescu, Convorbiri diplomatice 
(1940-1944), în „Magazin istoric“ nr. 4 și 5/1993, p. 41 şi Mihail Antonescu - 
Pentru memorii, în „Magazin istoric“, nr. 2/1991, p. 46-48. Aceste acțiuni au 
declanşat suspiciuni în cercurile diplomatice și militare din Germania. Adolf 
Hitler (1889-1945; numele la naştere - Adolf Schicklgruber), în timpul 
convorbirilor cu mareșalul Antonescu (12-13 aprilie 1943) a adus acuzaţii 
grave ministrului de Externe român. Fiihrerul a cerut luarea unor măsuri severe 
împotriva oamenilor politici români şi îndepărtarea lui Mihail Antonescu din 
guvern. După 1940, diplomatul german C.Clodius, însărcinat cu probleme 
economice în România, se pronunțase pentru înlăturarea profesorului, acesta 
fiind considerat principalul său adversar din ţara noastră. În mai multe 
intervenţii, prof. Mihail A. Antonescu a subliniat că România fiind izolată de 
vechii aliați şi înconjurată de puteri inamice, nu avea altă cale de urmat decât 
încheierea unei alianțe temporare cu Germania, care a garantat frontierele 
existente după Dictatul de la Viena. În acest fel s-a putut menține statul român. 

În martie 1943, într-o convorbire cu ministrul Elveţiei la Bucureşti, 
Mihail A. Antonescu a lăsat să se înțeleagă o anumită neîncredere în relațiile 
României cu cel de-al III-lea Reich. Din argumentaţia profesorului, diplomatul 
elveţian, a reuşit să rețină următoarele: vicepremierul a fost de bună credință 
atunci când a crezut că salvarea țării poate fi realizată prin alianţa cu Germania. 
Când şi-a dat seama că această credință putea fi dezamăgită, a făcut tot ce a 
putut pentru a apăra şi restaura libertatea de acţiune a României. „Nu am reuşit, 
afirma profesorul, decât parţial şi nu ignor că va trebui să plătesc într-o zi 
pentru toate actele mele, pentru succese ca și pentru eşecuri“ (previziune 
care s-a âdeverit, „Magazin istoric“ nr. 2/1991, p. 5). 

Generalul loan S. Gheorghe (n. 1893, Piteşti - 1957, Germania), 
absolvent al Şcolii primare de băieţi nr. 3 din Piteşti şi al Liceului nl-C. 
Brătianu“ din Piteşti, coleg de clasă cu viitorul premier Armand Călinescu, 
atașat militar şi ambasador al României la Berlin (1940-1944), în volumul său 
intitulat Un dictator nefericit. Mareșalul Antonescu ..., tipărit la noi în 1996, 
a criticat anumite directive şi hotărâri luate de Hitler şi alți conducători nazişti, 


* V. „Magazin istoric“, | / 1991, p. 48-52. 
* Paul I. Dicu, Generalul loan S. Gheorghe (schiţă biografică), în Monografia Şcolii Nr. 3 „Lon Pillat“ 
din Piteşti. Partea a V-a, Edit. „Pământul“, Piteşti, 1998, p. 220-223. 

de mareşalul Antonescu şi de prof. Mihail A. Antonescu. Generalul loan S$. 
Gheorghe, ofiţer de înaltă competență profesională și ţinută etică, fost profesor 
de genistică la Școaia Superioară de Război, analist avizat al situației politice şi 
militare interne şi internaţionale, detesta comportamentul prof. Mihail (Ică) 
Antonescu, în unele împrejurări și situații. În cartea sa explică pe larg poziţia 
oficialităților germane în problema tatonărilor diplomatice confidenţiale 
întreprinse de Mihail Antonescu, unele, pare-se, nefiind cunoscute de mareșal 
(?). Intervenţia categorică a lui Hitler l-a determinat pe mareşal să promită 
destituirea profesorului, care a fost aspru admonestat la înapoierea în țară. S-a 
spus că salvarea profesorului a venit din anturajul mareşalului. Între ultele, 
susținătorii profesorului au declarat mareşalului că ,„... deoarece în familia lu: 
Mihail Antonescu se produseseră deja câteva sinucideri, trebuie să se manifeste 
cu prudență “. Ică Antonescu, timorat, afirmase „că nu-i rămâne altceva de 
făcut decât să se sinucidă ...“f, i 

Cu toate insistențele noastre, în cursul cercetărilor nu am reuşit până 
acum să aflătn care dintre membrii familiei profesorului s-a sinucis. Se pune 
întrebarea, dacă profesorul a fost căsătorit ? Unii istorici şi publicişti au 
susținut că ]că Antonescu nu s-a căsătorit. Este adevărat că viața intimă a 
profesorului «ste aproape necunoscută. Cu toate acestea, o informație apărută în 
ziarul „Presa“ din Piteşti, la 30 septembrie 1933, aduce clarificări interesante. 
După întrunirea din 26 septembrie 1933, ținută la Piteşti, organizaţia județeană 
argeșeană a PL (georgist) a oferit un banchet la restaurantul din parcul Trivale 
»... în onoarea Doamnei şi Domnului Mihail Antonescu ...“. Mihail 
Antonescu era, în septembrie 1933, vicepreşedintele organizaţiei judeţene. 
Până în prezent nu am găsit actul oficial de căsătorie. Este puţin probabil ca 
„Doamna“ să nu f; fost soția sa, deoarece situaţia familială a profesorului era 
bine cunoscută în Piteşti, în perioada respectivă. 

După 1940, Mihail A. Antonescu a nutrit sentimente puternice pentru 
favorita <a, frumoasa şi ingenua doamnă Ileana Kerciu-Pociovălişteanu, fiica 
generalului Pociovălişteanu, fosta soţie a ziaristului Virgil Kerciu, director al 
ziarului „Ordinea“, aviator în primul război mondial, decedat în 1940, într-un 
accident de avion“. 

La !6 iunie 1942, în prezenţa a peste o sută de personalităţi, a anunțat 
constituirea, pentru prima oară în România, a unui organism numit Biroul 
Păcii, care avea misiunea de a pregăti documantația necesară „prezentării 
Generalul lon S. Gheorghe, op. cit., p. 267-271. Istoricul german Andreas Hillgruber, autorul vol. Hitler, 
Carol al II-lea și mareșalul Antonescu, Edit. Humanitas, 1994, a sesizat subiectivismul generalului loan S. 
Gheorghe in caracterizarea prof. Mihail A. Antonescu (p. 73 din lucrarea generalului 1.5.G.). 

1 Jeana Kerciu a fost „marele şi ultimul amor al lui Ică Antonescu, care îi va construi o splendidă vilă în 
cartierul nordic al Bucureştiului ... Ileana Kerciu, cu puţin timp înainte de prăbuşirea regimului antonescian, a 


fost trimisă în Elveţia de Ică Antonescu, spre a o feri de consecinţele raporturilor lor și de alte perspective 
sumbre ...“. În vila metresei Ileana Kerciu, după 1944, a locuit mulţi ani dr. Petru Groza (v. „Magazin 


istoric“, nr. 3/19%91,p. 51). 

corespunzătoare a României la viitoarea conferință a păcii. Pentru operativitate 
şi eficienţă s-au înființat şapte comisii speciale. Prof. univ. Eftimie N. 
Antonescu, unchiul lui, a fost cooptat în trei secțiuni ale biroului“f. Cu mult 
timp înainte de procesul din 1946, era considerat văr cu mareșalul loan |. 
Antonescu de către oficialități române și străine (v. însemnările regelui Carol 
al II-lea din 4-5 sept. 1940 şi raportul ministrului Elveţiei la Bucureşti, Andre 
Rodolphe de Weck, din 28 iunie 1941)”. Eronat au crezut că Mihail 
Antonescu era văr cu loan |. Antonescu. 

Într-o şedinţă a procesului din mai 1946, preşedintele Tribunalului 
Poporului l-a întrebat pe Mihail Antonescu: „... Aveţi legături de rudenie cu 
loan Antonescu?“. Acuzatul a răspuns: „Legături de rudenie prin părinţii noştri 
- prin tatăl său şi al meu - nu; mama mareşalului Antonescu este vagă rudă cu 
tatăl meu“%%. În ziarul „Scânteia“, de joi, 9 mai 1946, p. 1, s-a publicat 
următorul dialog; „Acuzatorul Stoican: „Nu sunteți rude ?“. „Ică - Ăăă ... să 
vedeți, din partea tatei nu suntem ... dar mama vitregă ...““”. Nu ştim dacă 
profesorul s-a referit la o altă soţie a tatălui său, Aurelian Antonescu. Pe 
parcursul investigaţiilor noastre nu am aflat cine a fost persoana considerată 
„mamă vitregă“ și nici care este gradul real de rudenie dintre profesor şi 
mareșal, pe baza unor documente sigure. 

La 23 august 1944, profesorul a fost arestat în Palatul regal, n 
septembrie 1944 a fost „preluat de armata sovietică“ şi dus în URSS. Acuzat de 
înaltă trădare, a fost condamnat la moarte de Tribunalul Poporului. La | iunie 
1946 sentința a fost executată în perimetrul închisorii de la Jilava”. Nu 
împlinise 42 de ani. 


15 Magazin istoric“, nr. 6/1993, p. 15-20, 44. Pentru atitudinea profesorului fați de problemele 
internaţionale, v. „Magazin istoric“, nr. 2/1991, p. 46-48. 

” „Magazin istoric“, nr. 9/1990, p. 29, 37-38. Problema relațiilor de rudenie dintre profesor şi mareșal nu este 
integral soluționată. În Piteşti sc ştia, în mod cu totul vag, despre unele raporturi de rudenie îndepărtată între 
familia proprietarului Gheorghe Dobrian (n.c. 1822), tată] Chiriachiţei Dobrian (n. Piteşti, 1862 martie 18), 
mama mareșalului, şi familia proprietarului Nicolae Antonescu (c. 1813-1881). Tatăl viitorului mareșal loan 
|. Antonescu, născut în Piteşti la 2 iunie 1882, locotenentul de cavalerie loa A. Antonescu (născut la 1853 în 
Bucureşti, fiu al lui Anton şi al Sultanei), s-a căsătorit cu Chiriachiţa 1)obrian, care mai târziu s-a recăsătorit 
cu locotenentului-colone! Savovici-Baranga; Paul 1. Dicu, Prof. Mihai! A. Antonescu (1904-1946), în ziarul 
„Argeșul liber“, Piteşti, 17 august 1991, p. 2; idem, Aspecte din viața și activiiatea prof. Mihail 
Antonescu, comunicare prezemată la sesiuriea muzeului din Piteşti, 8 noiembrie 1991; idem, loan |. 
Antonescu (Date biografice, 1), în gazeta „Concret“, nr. BO, Piteşti, 3-9 iulie 1992, p. 4 (sc va citi; „nu se 
înrudea direct cu mareşalul'”). 

“% Procesul marii trădări naţionale. Stenograma desbaterilor de la Tribuuslul Poporului asupra 
Guvernului Antonescu, Edit. Eminescu, Bucureşti, 1946, p. 72. 

+ Ziarul „Scânteia“, nr. 519, din 9 mai 1946, p. 1. 

“ Primăria comunei Jilava, jud. Ilfov, Consiliul locali, Reg. st. civ. pt. morți nr. 37/1947 iunie 3, extras din 
Registrul de deces nr. 36/29.01.1999; v. supra notele nr. 49 şi 50, precum şi materialele publicate în legătură 
cu procesul din 1946 în „Magazin istoric“, nr. 6/1991, p. 49-56; nr.2/1992, p. 28-32, nr. 3/1992, p. 33-36. 

II. FAMILIA PITARULUI ISTRATE MICESCU DIN CIUMEŞTI — AZI 
SATUL ARGEȘELUL, COMUNA MĂRĂCINENI, JUDEŢUL ARGEŞ 


Neamul Miceșştilor. Familiile din neamul Miceştilor au locuit în satele 
Ciumești şi Micești din fostul județ Muscel. În epoca medie cele două sate se 
aflau în ocolul oraşului Pitești. Documentar satul Micești are o vechime mai 
mare (1456) decât satul Ciumeşti (1567), azi satul Argeșelul, comuna 
suburbană Mărăcineni, judeţul Argeş (5 km NE de Piteşti)'!. 

Până la data actuală nu au fost depistate suficiente documente sigure cu 
privire la ascendenţii familiilor Micescu, ai neamului Miceștilor. Într-o 
monografie se afirmă. că biserica din satul Ciumești a fost construită, din lemn, 
în anul 1685 de Nicolae Ciumescu și jupan Radu Mircea şi pitar. În 1785, 
Gheorghe și Safta Răducanu i-au adăugat pridvorul şi turla”?. În altă lucrare 
se precizează că biserica de zid cu hramul „Adormirea Maicii Domnului“ din 
Ciumeşti, declarată monument istoric, a fost construită din zid în anul 1805, de 
către pitarul Istrate Micescu, tatăl profesorului de liceu Nicolae Is. Micescu şi 
bunic al prof. univ. Istrate N. Micescu“. Deocamdată nu se cunoaşte dacă 
ctitorii Nicolae Ciumescu, Radu Mircea pitar, Gheorghe şi Safta Răducanu 
descindeau sau nu din neamul Miceştilor, întrucât nu au fost identificate 
dbcumentele corespunzătoare. 

În catagrafia boierilor din anul 1829 este înregistrat „Răducanu, 
n. Micești, 5) ani, ceauş za aprozi, al lui Pârvu Micescu, şade în Micești, are 
casă în Miceşti i 150 stânjeni moşie i un han în Piteşti deavalma cu fraţii săi și 
2 pogoane de vie“ *. | 

Până acum nu s-a putut stabili gradul de rudenie dintre ceaușul 
Răducanu din Miceşti, fiul lui Pârvu Micescu, şi pitarul Istrate Micescu din 
Ciumești. 

Familia pitarului Istrate Micescu 


Pitaru! Istrate Micescu, descendent reprezentativ al neamului 
Miceștilor, s-a născut în anul 1797 şi a decedat la 9 februarie 1867, la 
Ciumeşti.( v. anexa nr. 1). Soţia sa, Anastasia (Nastasia), fiica lui Cănuţă 
(lon ?) Brătianu (un descendent al Brătienilor argeşeni)” şi a „dumneaei 
Stanca“, se născuse în anul 1812. La moartea pitarului Istrate Micescu avea 55 


de ani. 


*: DRH, B, 1, doc. 113, p. 196; DIR, B, v.16, vol. III, doc. 274, p. 237. 
* Eparhia Râmnicului şi Argeșului, 1, Rm. Vâlcea, 1976, p. 410. 
* N. Stoicescu, Bibliografia ..., |, Ţ.R., vol. |, Edit. Mitr. Olteniei, 1970, p. 179. 
5 |. C. Filitti, Catagrafle ofictală de toți boerii Țării! Românești la 1829, București, 1929, p. 33. 
* ton C. Brătianu şi Ionel 1. C. Brătianu când se adresau prof. Nicolae Is. Micescu foloseau vocabula „vere“, 
probabil, cu semnificaţia generală de rude, descendente din ncamul Brătienilor originari din Brădet-Brătieni, 
judeţul Argeș. 

În documentele de stare civilă au fost identificați 7 băieţi şi 4 fete (v. 
schema nr. 3). Semnalăm faptul că unele documente. au fost distruse, iar altele 
sunt deteriorate, ilizibile. De aceea numărul copiilor ar putea fi mai mare. De 
multe ori datele trecute în diferite documente nu concordă. În catagrafia din 
anul 1838, Istrate Micescu este înregistrat cu titlul onorific de postelnic, în 
etate de 35 de ani; soția „Suina“ ?, de 25 ani; băieţii: Dumitru (4 ani); 
Gheorghe (3 ani); Codin (Constandin 1/2 ani); fetele: Domnica (6 ani); 
Zinca (1 an). De remarcat faptul că persoana care a completat catagrafia a tăiat 
anii din rubrica destinată vârstei persoanelor recenzate. Sunt diferențe mari în 
privinţa vârstei pitarului Istrate Micescu şi vârsta soției sale. 

Copiii pitarului Istrate Micescu (v. schema nr. 3). 

1. Domnica Is. Micescu. (c. 1832 ?- ?). Este menţionată în Catagrafia din anul 
1838, în etate de 6 ani. 

2. Dimitrie ]s. Micescu. (c. 1833, Ciumeşti - 8 octombrie 1909, Câmpulung- 
Muscel). La data morţii avea 76 de ani. Înainte de anul 1865 s-a căsătorit cu 
Teodora (Tudoriţa), fiica lui Pandele Popescu. Tudoriţa a născut în anii 
1865-1866 trei copii: 

a) Gheorghe D. Micescu (1 aprilie 1865, Piteşti- ?). La botez a primit 
prenumele unchiului său Gheorghe (fratele lui Dimitrie, naşul său). În armată a 
fost înaintat la gradul de sublocotenent de rezervă, în 1891 (Arh. M.Ap.N., fd. 
3042, Memorii bătrâni, sublocotenenți, d. 417). Absolvent al Facultății de 
Litere din Bucureşti. Profesor în Câmpulung-Muscel. În 1898 a tipărit lucrarea 
intitulată Fragment din istoria românilor, Mihai Vodă Viteazul (1593- 
1601), (BRM, III, p. 3], nr. 36449); 

b) Un copil născut mort la 2 ianuarie 1866, nebotezat; 

c) Teodor D. Micescu (24 noiembrie 1866, Piteşti - ?). În actul de 
naştere nr. 330/1866 nov. 30, Piteşti, s-a scris „născut din Dimitrie Micescu şi 
din răposata Tudoriţa Micescu ...“. Reiese că mama a decedat în timpul 
naşterii. 
Dimitrie 1s. Micescu (tatăl) a îndeplinit cu autoritate şi competență 
funcţii importante: institutor la Şcoala primară de băieţi nr. 1 din Piteşti (1858- 
1872), în locul transilvăneanului Basil Dragoşescu, transferat la Ploieşti, unde 
a avut ca elev pe I.L. Caragiale; institutor şi director la Şcoala prim. b. nr. 2 
din Piteşti (1872-1877), revizor şcolar (1877-1878), prefect de Muscel (1887- 
1888), deputat şi senator, primar al orașului Câmpulung Muscel (1903). 
Distincţii: medalia „Carol 1“, ordinele „Steaua României“, „Coroana 
României“ etc. 5 
3. Zoe Is. Micescu (c. 1836, Ciumeşti-20 decembrie 1915, Piteşti). In ziua 
decesului avea 79 de ani. în actul respectiv se consemnează următoarele: 

. fiica decedaţilor Istrate Micescu și Anastasia Micescu“. În consecință 
cuvântul Suina din catagrafia efectuată în 1838 nu aparţine altei soții, ci 

Anastasiei. Zoe (Zoiţa, Zinca) s-a căsătorit cu proprietarul Nicolae Antonescu 
din Piteşti, înainte de anul 1860. Zoe a fost mama profesorilor universitari 
Emanoil şi Efiimie N. Antonescu și, totodată, bunica prof. univ. Mihail A. 
Antonescu, fost ministru şi vicepremier. 

4. Constandin Is. Micescu (6 februarie 1838, Ciumeşti-?). În catagrafia din 
1838 este trecut cu diminutivul Codin. A absolvit Școala primară de băieţi 
nr. | din Piteşti (clasa a IV-a, în 1853). La şcoala piteşteană a venit, prin 
transfer, de la şcoaia din Câmpulung Muscei. A funcționat ca institutor. 

5. Gheorghe Is. Micescu (c. 1839, Ciumeşti-?). În 1882 avea 43 de ani. S-a 
căsătorit de două ori. Prima soție - Ecaterina Slăvitescu (c. 1855, Rm. Vâlcea- 
28 aprilie 18£5, Piteşti), înmormântată la Ciumeşti. Au avut trei copii: 

a) Alexandrina (c. 1876, Piteşti-30 mai 1878, Piteşti),b) Constantin (18 
mai 1879, Piteşti-15 febr. 1880, Piteşti); c) loan (27 decembrie 1880, Piteşti-13 
ianuarie 1881). | 

A doua soţie - Eufrosina Zătreanu (c. 1861, Tg. Jiu-l decembrie 1921, 
Piteşti). Era fiice a lui Ion şi a Elenei Zătreanu din Tg. Jiu. Nu au fost 
identificaţi copii cu a doua soție. 

Gheorghe Is. Micescu (soțul) a îndeplinit timp îndelungat funcția de 
subprefect, plasa Curtea de Argeş (1867) şi de director al Prefecturii Judeţului 
Argeş. În 1385 a fost numit, provizoriu, prefect al judeţului Argeş (6-16 febr. 
1885). 

6. loan Is. Micescu (c. 1842, Ciumeşt; - ?). În anul 1879 avea 37 de ani. 
Absolvent al Şcolii primare de băieţi nr. 1 din Piteşti (1857). S-a căsătorit cu 
Filofteia (Tia) Rătescu (c. 1851-7), fiica lui Petre (Pavlică) Rătescu din 
Piteşti. Au avut 6 copii:a)-b) Alexandrina și Maria gemene (23 sept. 1878, 
Piteşti - născute moarte); c) Elena (17 ? oct. 1879, Piteşti - 19 ian. 1880, 
Ciumeşti), d) Viorica (27 dec. 1881, Ciumeşti - 18 ian. 1920, Ciumești); 
e) Ecaterina (25 nov. 1883, Ciumeşti - ?); f) Constanţa (29 august 1887, 
Ciumești - ?). 

În anul 188], s-a tipărit lucrarea Religiunea în societățile moderne, 
după M. Guizot, de loan I. Micescu, Pitesci (Noua Tipographiă Niţă 
Rădulescu, 27 p.X(BRM, III, p. 311). În lipsă de informaţii sigure nu putem 
preciza dacă lon Is. Micescu, n.c. 1842, la Ciumeşti este autorul lucrării 
amintite mai sus. 

7. Ana Is. Micescu (n. ante 1844, Ciumeşti - ?). 

8. Nicolae Is. Micescu. S-a născut în anul 1845, la Ciumeşti, şi a decedat 
tot ia Ciumeşti în ziua de 23 iulie 1925). A absolvit Şcoala primară de băieţi. 
nr. | Piteşti în 1858, fiind premiant în toate clasele. A urmat cursurile 
secundare la Liceul „Sf. Sava“ din Bucureşti. Bacalaureatul în 1865. Absolvent 
al Facultăţii de Științe din Bucureşti. Profesor şi director la gimnaziul din 
Piteşti (1866-1867). Deoarece autoritţățile locale n-au asigurat condiţiile 

materiale, cursurile au fost suspendate în anul şcolar 1867-1868. În această 
situaţie, prof. Nicolae Is. Micescu a fost nevoit să se transfere la Gimnaziul din 
Ploieşti, devenit liceu după 1878. Aici a funcționat la catedra de ştiinţe 
nâturale (1868-1893) şi director (1870-1873). A predat şi la Școala Comercială. 
În anul 1893 a revenit la Gimnaziul din Piteşti, transformat în liceu în anul 
şcolar 1897/1898. S-a pensionat în anul 1897. Deputat şi senator de Prahova și 
de Argeș. A elaborat și tipărit manualul şcolar Elemente de mineralogie, 1888 
(BRM, III, p. 311-312); Istoricul inventării telegrafului electric ş.a. Este tatăl 
prof. univ. Istrate N. Micescu, jurist, ministru, deputat şi senator. A fost decorat 
cu ordinul „Steaua României“ şi cu medalia „Bene Merenti“. Unele date 
biografice sunt trecute în registrul cu datele personale ale profesorilor de la 
Liceul „I.C. Brătianu“ din Piteşti, 1901 (ASP, fd. Lic. „I.C. Brătianu“, 
d. 3/1903, f. 1v-2); pentru situația gimnaziului piteştean în anii 1867-1870, 
v. ASP, fd. Primăria Piteşti, d. 5/1866, f. 17-21, d. 5 /1869-1870, f. 23 şi urm,, 
precum şi alte dosare din anii respectivi. 

Nicolae Is. Micescu s-a căsătorit cu Maria N. Rădulescu (12 augusi 
1853, Bucureşti - 9 aprilie 1945, Ciumești). Era fiica lui Nicolae și a Elenei 
Rădulescu. Cei doi soți au avut cinci băieţi (v. schemele nr. Î, 3, 5): 

a) Nicolae N. Micescu (26 febr. 1880, Ploieşti - 24 ian. 1953, Ciumeşti- 
Budeasa). A promovat clasele primare şi două clase de liceu în Ploieşti, unde 
tatăl său era profesor. Absolvent al Liceului „I.C. Brătianu“ din Piteşti (1898); 
premiant în clasele a III-a — a VIl-a. Coleg cu Ştefan G. Chicoş, viitor dr. 
în şt. sociale al Universității din Berlin, prof. univ., economist și avocat; cu 
Honoriu Bănescu, viitor avocat, deputat și prefect de Argeş. Absolvent al 
Politehnicii din Charlottenburg, de lângă Berlin. A fost şef de promoție. Pentru 
capacitatea sa deosebită a fost numit inginer constructor la Primăria din Berlin, 
unde a alcătuit diferite proiecte de construcții importante, inclusiv proiectul 
metroului din Berlin, în calitate de inginer-şef. A revenit în ţară în 1916. Un 
accident de călărie, i-a provocat incapacitatea de muncă pentru restul vieții. 

S-a căsătorit cu Ana Branişte (1905, Cincşor, Făgăraş - 24 ianuarie 
1964, Bucureşti), descendentă din neamul cunoscutului militant pentru 
drepturile românilor din Transilvania şi pentru Marea Unire din 1918, Valeriu 
Braniște (n. Cincu, 1869-1928). 

În familia inginerului Nicolae Is. Micescu s-au născut doi copii gemeni: 
Istrate (Titi) şi Nicolae N. Micescu (n. 8 dec. 1933, Ciumești) (vezi schema 
nr. 4). 

Istrate N. Micescu (n. 8 dec. 1933, Ciumeşti), tehnician, în prezent 
pensionar în satul Aregeşelul (Ciumești) Mărăcineni. S-a căsătorit cu Tanţa 
Stănică (n. 11 august 1938, Bisoca, jud. Buzău), fiică a lui Radu şi a Ilincăi 
Stănică. 

În familia Istrate şi Tanţa Micescu s-a născut Nicolae-Petre Is. Micescu 

(2 martie 1959, Braşov), economist, absolvent al ISE Bucureşti, domiciliat în 
Piteşti. 

Nicolae-Petre Is. Micescu s-a căsătorit cu Livia Diaconu (n. 18 dec. 
1961, Bisoca-Buzău), fiica lui Nicolae şi a Vioricăi Diaconu. În familia lor 
s-au născut doi copii: Octavian-Costin (18 sept. 1984, Piteşti), elev; Adrian 
Ioriuţ (n. 31 dec. 1985, Piteşti), elev. 

Al doilea copii gemăn al inginerului Nicolae N. Micescu este Nicolae N. 


“ Micescu (n. 8 dec. 1933, Ciumeşti, tehnician, pensionar, Călăraşi. S-a 


căsătorit cu Ostara Wandling (n. 9 nov. 1926, Orşova-Mehedinţi). În familia 
lor s-a născut Nicolae N. Micescu (n. 9 nov. 1957, Orşova, Mehedinţi). 
Profesor de fizică la Liceul „Ştirbei Vodă“ din Călăraşi. 

Protesorui de fizică Nicolae N. Micescu-Klauss s-a căsătorit cu 
Vergilica Anghel (n. 23 oct. 1958, Dichiseni-Călăraşi). Profesoara de fizică și 
informatică !a Grupul Școlar Economic din Călăraşi. În familia celor doi 
profesori de fizică s-au născut doi copii: Istrate-Zenovie N. Micescu (n. 9 dec. 
1982, Orşova-Mehedinţi), elevi la Liceul „Ştirbei Vodă“ din Călărași, clasa a 
X-a (anul şcolar 1998-1999) şi Alexandru N. Micescu (n. 18 oct. 1987, 
Călăraşi), elev, clasa a V-a, Liceul „Ştirbei Vodă“ din Călăraşi (v. schema 
nr. 4). 

Inginerul Nicolae N. Micescu a decedat în satul Ciumeşti, la 24 ianuarie 
1953, sat care în anul respectiv aparținea de comuna Budeasa, județul Argeş”. 

b) Istrate N. Micescu (22 mai 1881, Ploieşti-29 mai 1951, Aiud). Prof. 
univ., deputat, senator, ministru (v. schița biografică). 

c) Petre N. Micescu (4 iulie 1884, Ciumeşti-decembrie 1916, zona 
localității Dumitreşti, jud. Rm. Sărat, erou pe front). Absolvent al Școlii 
primare de băieți nr. | Piteşti (1894) şi al Liceului „I.C. Brătianu“ din Piteşti 
(preiniant în toate clasele). Elev la Școala militară de infanterie şi cavalerie 
( iulie 1902), coleg cu viitorul mareşal loan ÎI. Antonescu; sublocotenent (| 
iulie 1904); locotenent (1908), căpitan (1913); maior p.m. (Arh. M.Ap.N., fd. 
Of. cav. activi, d. 72/3, vol. EL; Anuarul Armatei Române pe anii 1914, 1917). 
Distincţii: medaliile jubiliară „Carol 1“ şi „Avântul! Ţării“ (1913); ord. „Steaua 
României“. Pctre N. Micescu era considerat ofițer de elită, şef de promoţie. S-a 
evidenţiat în timpul stagiului de specializare în Franţa. În 1910 a tipărit lucrarea 
Contribuţiuni la instrucţia patrulării în trupele de cavalerie (BRM, ll, 
p. 312). S-a căsătorit cu Elena Calciu, la 16 august 1908, în oraşul Bârlad. 

d) Dumitru N. Micescu (8 august 1887, Ciumeşti-?). Absolvent al Şcolii 
primare de băieți nr. |, Piteşti (1898) şi al Liceului „I.C. Brătianu“ din Piteşti 








* Mulţumim călduros următorilor descendenți ai familiei ing. Nicolae N. Micescu, pentru informaţii oferite 
oral și scris: d-lui îstrate (Titi) N. Micescu şi soţiei sale, d-nei Tanţa Micescu din Ciumești-Argeşelul, 
d-lui Nicolae Petre Is. Micescu, economist, Piteşti, fiul d. lui Titi Micescu; d-lui Nicolae N. Micescu, frate 
geamân cu d-nul Titi, şi d-lui prof. de fizică Nicolae N. Micescu-Klauss, fiul d-nului N.N. Micescu, ambii 
din municipiul Călărași. 


http://cimec.ro 


DIN BIOGRFIILE PROFESORILOR UNIVERSITARI 367 


(1905). Premiant în toate clasele. Coleg de clasă cu lon N. Angelescu (n. 1884, 
dec. 14, în Strâmbeni-Teleorman, -16 febr. 1930, Bucureşti), viitor prof. univ. 
dr. şi rector al Academiei de Înalte Studii Comerciale şi Industriale din 
Bucureşti, avocat, economist, ministru. Dumitru N. Micescu a absolvit 
Facultatea de Drept şi Facultatea de Litere şi Filozofie din Bucureşti. Licenţiat 
al celor două facultăți şi doctor în drept la Paris (1909-1911) cu teza: Essai sur 
la technique juridique de Droit et de Jurisprudence, Paris, 1911, 365 
p. (BRM, III, p. 311). În anii 1913-1916 a urmat cursuri de specializare în 
dreptul roman în diferite centre universitare din Occident. A debutat, ca avocat, 
în 1918. Era considerat unul dintre cei mai pregătiți avocaţi din România din 
punct de vedere teoretic şi practic, fiind foarte solicitat de către cetăţeni. 
Sublocotenent de rezervă la 1 septembrie 1914 (Arh. M.Ap.N., fd. 3042, Reg. 
control al of. rezerv. Inf., vol. IV, fila 142/1154; Anuarul Armatei Române pe 
anul 1915, p. 743, nr. 1641. 

€) Ion N. Micescu (| febr. 1890, Ploieşti, -?). Absolvent al școlii primare 
şi al Liceului I.C. Brătianu, Piteşti (1908). Coleg cu viitorul prof. univ. dr., 
germanist şi traducător apreciat, Virgil Tempeanu; cu Viitoibizofeaoa și director 
al liceului din Piteşti, Franz Cherestene. Student la medicină în Paris, unde a 
decedat prematur. ' 

9. Mihail Is. Micescu (10 nov. 1850, Ciumeşti-29 mai 1920, Piteşti). 
Absolvent al Școlii prim. b. nr. 1, Piteşti (1864). Coleg cu viitorii profesori de 
gimnaziu: Mihail Drugeanu şi lon Trifonescu; de asemenea, cu viitorul 
profesor şi preot Gheorghe Popescu, dir. gimnaziului; cu viitorul avocat 
Alexandru Micescu, inspector administrativ. După obținerea diplomei de 
institutor a funcționat în diferite şcoli: Şc. nr. 2 Ploieşti (1877), Şc. nr. 1 
Ploieşti (1877-1879); Şc. de b. din Mizil (1879-1882), Şc. b. din Curtea de 
Argeș (1882-1884); Şc. b. nr. 1 Pitești (1884-1903/1904). În 1904 s-a 
pensionat. 

10. Cleopatra Is. Micescu (n. ante 1856-?). 

11. Maria Is. Micescu (n. ante 1863 - ?). 


ISTRATE N. MICESCU(1881, Ploiești - 1951, Aiud). Prof. univ. dr., avocat, 
om politic 


S-a născut la 22 mai 1881 (st.v.) în Ploieşti şi a decedat la 29 mai 195! 
în închisoarea de la Aiud, judeţul Alba. Fiu al prof. Nicolae Is. Micescu și al 
Mariei Micescu, născută Rădulescu. Istrate, al doilea copil din familie, a avut 
patru frați“. 


* Doc. de st. civilă de la Arh. St. Piteşti şi Ploieşti, matricolele şcolare; Enciclopedia „Cugetarea“, p. 543; 

BRM, III, 1989, p. 3.1, nota nr. 37 şi p. 160; lon Mamina şi loan Scurtu, Guverae și guvernanți (1916- 

1938), Edit. Silex, Bucureşti, 1996, p. 207-208 (datarea ca ministru de Justiţie este trecută weeetp până la | | 

Studii. Patru clase primare şi cl. ] de liceu, în Ploiești; clasa a II-a - a 
VIl-a secundară, la Liceul „I.C. Brătianu“ 'din Piteşti (clasa a VII-a, ultima, în 
anul şc. 1898/1899, cu media generală 9,30; premiant în toate clasele). Coleg 
de clasă cu viitorul scriitor lon Minulescu şi cu viitorul profesor de liceu Ion 
Baiulescu. S-a numărat printre membrii fondatori ai societăţii culturale a 
elevilor „Junimea“ (1897) de la Liceul „I.C. Brătianu“ din Piteşti. 

Licenţiat în (1903) şi doctor (1906) al Facultăţii de Drept a Universităţii 
din Paris. În 1907, la Paris, a tipărit lucrarea „La Personnalit€ oral et 
I'Indivision comme construction juridique. Etude de technique juridique“ 
(BRM, III, p. 311). 

Activitatea didactică şi juridică. Avocat în Piteşti (1905-1907) şi în 
Bucureşti (de la 21 ian. 1907). 

Docent la Facultatea de Drept din București, conferenţiar definitiv la 
catedra de Drept Civil (de la 20 sept. 1912); prof. suplinitor (până la 1 martie 
1920). 

Înainte de primul război mondial a satisfăcut stagiul militar; 
sublocotenent de rezervă la | iulie 1913; repartizat apoi la reg. artilerie grea 
(Arh. M.Ap.N., fond 3042, Memorii, bătrâni, sublocotenenți, dosar 68; fd. 
4655, RI, 661, JO, 765, f. 2. Anuarul Armatei Române pe anul 1915, p. 824, 
nr. 242). Participă la războiul de reîntregire. Este rănit în luptele de la 
Mărăşeşti, în 1917 (1. Mamina şi |. Scurtu, op. cit., p. 207). În 1918 avea gradul 
de locotenent de rezervă. După război a practicat, în continuare, avocatura. 
Decan al baroului de Ilfov (1923-1925; 1925-1928; 1936). 

În 1925 a fost numit profesor la Facultatea de Drept de la laşi, însă a 
demisionat imediat. Profesor de drept civil comparat la Universitatea din 
Bucureşti (1 aug. 1930); titular (1 iulie 1932). Participă la diferite reuniuni 
internaţionale. În şedinţa inaugurală a conferinței a XXVIl-a a Uniunii 
Interparlamentare a rostit un discurs care s-a bucurat de apreciere. Prof. Istrate 
N. Micescu s-a afirmat în învățământul universitar prin studiile sale de filozofie 
a dreptului, prin găsirea unor soluţii originale la problemele juridice dificile, pe 
care le-a aplicat în pledoarii. A evidenţiat, în diferite ocazii, valoarea tradiţiei 
culturii juridice româneşti (v. expunerea „Cultura clasică în spiritul juridic“, 
prezentată la 18 aprilie 1940, în aula Facultăţii de Drept din Bucureşti, în 
cadrul Institutului de Științe Morale și Politice; Magazin istoric nr. 4/1990, 
pag. 41). Era considerat ,„... om de o deosebită pregătire intelectuală ...“ (v. nota 
nr. 37, p. 160) şi reputat orator, cunoscut în întreaga țară și peste hotare. Un 
editor, puţin malițios, a scris despre Istrate Micescu următoarele: ,... diabolicul 






noiembrie 1939), Paul 1. Dicu, Juristul Istrate Micescu (1881-1951), în ziarui 
„Argeşul Liber“, nr. 373, Piteşti, 4 iunie 1991, p.2. 

retor şi prestidigitator al paragrafelor şi al procedurii ...“* 

Activitatea politică. Membru al PNL. Deputat din anul 1919: de două 
ori la județul Romanați (1919-1920); o dată la județul Muscel (1927); deputat 
de Soroca (1931) etc.; vicepreşedinte al Camerii Deputaților. Din cauza unor 
neînțelegeri referitoare la politica economică promovată de conducerea 
partidului, Istrate Micescu a constituit un grup disident, însă a rămas formal tot 
în vechiul PNL. Editează ziarul „Răspunderea“ (ianuarie 1925), cu scopul de a 
realiza regenerarea „morală“ a partidului. 

În iunie 1930 aderă la Partidul Liberal „georgist“, o grupare disidentă 
condusă de prof. univ. Gheorghe Brătianu, care se considera partid independent 
față de vechiul PNL. În mai 1931 revine la vechiul partid liberal. La 1 
decembrie 1937 s-a înscris în Partidul Naţional-Creştin. În guvernul Goga-A.C. 
Cuza (29 dec. 1937-10 februarie 1938), Istrate Micescu este numit ministru de 
Exteme (din guvern făceau parte doi piteşteni: Armand Călinescu - ministru de 
Interne şi generalul loan I. Antonescu - ministrul Apărării Naţionale). In anul 
1939, în guvernul condus de Gheorghe Tătărăscu, a îndeplinit funcţia de 
ministru al Justiţiei (24 noiembrie 1939 - 11 mai 1940). Data de 1! mai 1940 
este sigură, fiind confirmată şi de acad. Victor Slăvescu, ministru al Inzestrării 
Armatei în guvernul respectiv, în însemnările sale zilnice, cu data de 1l mai 
1940 („Magazin istoric“ nr. 6 / 1989, p. 24). În alte tipărituri s-a afirmat în mod 
eronat că funcția de ministru al Justiţiei a durat numai câteva zile (24-30 
noiembrie 1939), când a demisionat. Este posibil să fi revenit asupra acestei 
hotărîri sau să nu i se fi primit demisia de către şeful guvernului. 

În anii 1938-1940 a susţinut regimul de autoritate monarhică, fiind 
principalul autor al Constituţiei din 20-27 februarie 1938 („artizanul 
Constituţiei“). A fost ales în Consiliul Naţional al Frontului Renașterii 
Naţionale (25 febr. 1939), iar la 5 iunie 1939, Carol al II-lea l-a numit senator 
de drept (1939-1940). 

După instaurarea regimului totalitar au fost aplicate măsuri represive 
împotriva personalităților politice şi a altor intelectuali. Istrate N. Micescu a 
fost epurat din barou în 1945. Au urmat arestarea şi condamnarea la 20 de ani 
muncă silnică (1 iulie 1948), fiind acuzat că a iniţiat acţiuni de rezistență 
împotriva regimului. Se stinge din viaţă în închisoarea din Aiud, la 29 mai 
1951. Mai târziu, rămăşiţele pământeşti au fost aduse la Ciumești şi 
înmormântate lângă biserică. Alături se află mormântul soției sale Lizette. 
Intr-un spațiu restrâns, împrejmuit, au fost fixate două cruci de piatră foarte 
mici, pe care sunt săpate numele şi prenumele decedaţilor. Imaginea locului 
funebru declanşează instantaneu, pentru vizitatori, reflecții sumbre despre 
existența şi destinul ființei umane. 


” Al. Şerban, op. cit., p. 240, nota nr. 233; alte consideraţii despre Istrate Micescu în „Magazin istoric“ nr. 4 
/ 1989, p. 38 (acad. Victor Slăvescu) şi în nr. 7 / 1991, p. 46 (Stelian Popescu). 

Descendenții prof. Istrate N. Micescu (1881-1951) (v. schema nr. 5) 


Prof. Istrate Micescu a avut trei copii (câte un copil, cu fiecare dintre 
doamnele): Valentina Hânig, Elisabeta (Lizetta) Vălimărescu și Ana 
Munteanu”. 

1. Roger Is. Micescu (1904, Paris - 1969, Bucureşti), avocat; mama - 
Valentina Hănig. 

Roger s-a căsătorit cu Ioana Wagner; fiica lor, Anca-Constantina 
Micescu (n. 1940, București), licențiată în ştiinţe juridice; căsătorită cu 
Franklin Simionescu, a născut o fiică - Oana Simionescu (n. 1972, 
Bucureşti). Oana Simionescu s-a căsătorit cu Marius Rotaru şi a născut pe 
fiica ei Ana-Maria Rotaru (n. 1997, Bucureşti). 

2. Marie-Ana Is. Micescu (1911, Bucureşti - 1996, București), licenţiată 
a Facultăţii de Litere din Paris (Sorbona), mama - Elisabeta Vălimărescu. 

Marie-Ana Î1s. Micescu s-a căsătorit cu Petre Viforeanu (1906-1948), 
conferenţiar de drept civil la Facultatea de Drept a Universităţii din Bucureşti 
(v. „Magazin istoric“, nr. 2/1989, p. 63; „Magazin istoric“, nr. 12/1988, p. 36: 
în text s-a trecut „G'“ Viforeanu, iar în nota nr. 6 de la subsol s-a făcut 
menţiunea „Magistrat, procuror general la Înalta Curte de Casaţie“; însemnările 
din „Magazin istoric“ nr. 12/1988, p. 36 sunt considerate erori de autorul 
„Precizărilor“ din nr.2/1989, p. 63 (Radu Economu, Bucureşti). 

Marie-Ana a născut o fiică: Stanca-Margareta Viforeanu Micescu (n. 
1940, Bucureşti). 

Stanca Margareta s-a căsătorit cu J. Campos; fiica lor - Vanesa 
Campos Micescu (n. 1978, Caracas - Venezuela), studentă la Facultatea de 
Drept din Caracas. 

3. Istrate 1s. Micescu (Istrătel) (n. 1927, București), licenţiat al 
Facultăţii de Drept; mama - Ana Munteanu. 

Istrate Is. Micescu s-a căsătorit cu Graziella Copăceanu; fiica lor, 
Ioana-Daniela Is. Micescu (n. 1953, Bucureşti), absolventă a IATC, secţia 
teatrologie, cadru universitar. 

Ioana-Daniela este căsătorită cu loan Cristea Micescu şi au doi copii: 
Ana Cristea Micescu (n. 1976, Bucureşti), studentă la Facultatea de Teatru şi 
Cinematografie; Ioan Cristea Micescu (n. 1979, Bucureşti), bacalaureat. 


FAMILII DIN NEAMUL MICEȘTILOR CU DOMICILIUL ÎN 
SATUL MICEȘTI 
O ramură importantă a Miceșştilor s-a dezvoltat în satul Miceşti, vecin cu 
satul Ciumeşti. În documentele de stare civilă şi în alte surse sunt menţionate 


* Mulţumim călduros d-lui jurist Istrate Is. Micescu (Istrătel), din Bucureşti, fiul prof. univ. Istrate N. 
iv aie datele biografice, trimise, cu amabilitate şi promptitudine, autorului articolului. 


http://cimec.ro 


DIN BIOGRFIILE PROFESORILOR UNIVERSITARI 371 


mai multe familii şi persoane din neamul lor. În actele respective nu sunt 
trecute informaţii cu privire la gradul de rudenie dintre familiile Micescu din 
satul Ciumeşti şi familiile Micescu din satul Micești. 

Notăm, mai jos, câteva familii şi persoane din neamul Miceştilor, cu 

domiciliul în satul Micești. 
1. Nicolae Micescu din Micești. Proprietar în acest sat. Apare în documente de 
stare civilă împreună cu soția sa Ana, în calitate de naș sau de nun. Frecvența 
Anei este mai mare: „Ana (Anica) soţia unui d. Nicolae Micescu ot Miceşti' 
(ASP, Condica bisericii din Miceşti, d. 32/1860, nr. 11/1860 oct. 15 etc.). Cei 
doi soți au botezat şi cununat în satul Miceşti şi în satul vecin Ciumeşti. 

Nicolae Micescu și Ana Micescu au avut trei copii: Elena (7-2); 
Licsandra (?-l sept. 1850, Miceşti), Alexandru N. Micescu (25 ian. 1851, 
Miceşti-23 martie 1921, Piteşti). 

Alexandru N. Micescu a fost elev al Şc. prim. b. nr. | din Piteşti (cl. a 
IV-a, în anii școlari 1863/1864, 1864/1865). Coleg cu Mihail Is. Micescu 
(1850-1920), fiul pitarului Istrate Micescu din Ciumeşti, viitor institutor la 
această şcoală. Alexandru a fost un avocat competent, secretar la Prefectura 
Muscel (1906); inspector administrativ de plasă etc. S-a căsătorit cu Maria 
Răducanu Gogulescu (1868-2 sept. 1922, Pitești), fiica lui Răducanu şi a 
Elisabetei Gogulescu din Miceşti. Maria Al. Micescu a fost institutoare în 
Piteşti la Şc. prim. b. nr. | din Piteşti și la alte şcoli. A locuit într-o casă din 
strada Unirii. în familia soţilor Alexandru şi Maria N. Micescu s-au născut doi 
copii gemeni: 

a) Nicolae-Romulus Al. Micescu (12 ian. 1892, Livezeni-Muscel-?). 

b) Stelian-Remus Al. Micescu (12 ian. 1892, Livezeni Muscel-?), viitor 
magistrat în Piteşti, fost elev la Liceul „I.C.Brătianu“ din Piteşti (cl. a VIll-a în 
1910/1911). Coleg cu Constantin 1. Marinescu viitor prof. univ. dr. la 
Universitatea din Cluj, istoric medievist, membru coresp. al Academiei 
Române, savant de nivel european stabilit în Spania, unde a decedat; de 
asemenea, coleg cu viitorul profesor de istorie, avocat şi ajutor de primar Ionel 
Gr. Rădulescu; Ştefan |. Teodorescu, viitor magistrat, preşedinte de tribunal 
fratele ziaristului şi scriitorului Tudor Teodorescu-Branişte; lon D. Ţicăloiu, 
viitor doctor în filologie prof. de română şi germană la liceele din Piteşti şi 
Câmpulung Muscel, Comel Zamfirescu, viitor avocat, deputat, primar al 
Piteștilor. 

2. Grigore Micescu, identificat, în calitate de naş, la un botez din noiembrie 
1838 (ASP, Condica bisericii din Miceşti, d.11/1838, biserica din Miceşti). 

3. Voicu Micescu. Apare o singură dată, la 8 sept. 1859 (ASP, Condica 
bisericii din Micești, d. 31/1859, nr.18, biserica din Miceşti). 

4. Apostol (Apostolache, Lache) Micescu, cu soția sa, Safta Micescu. 
Apostol este trecut şi în condica bisericii din Ciumeşti. Safta a botezat foarte 

mulți copii. 
5. Mihail (Măiţă) Micescu şi soţia sa Tiţa Micescu, identificați în mai multe 
condici de stare civilă ale bisericii din Miceşti“ă 


Mamele, (n, PA > 


Pama le (e Boa, 7 


ra 
MIMA A, ANTONESCU 
aresamrae o .m..gn 

aere 


Organizarea Păcii 
şi: 
Societatea Naţiunilor, 





SEANCE D'OUVERTURE 


DIS OAS 


LL 


ISTRATI MICISCU 


Depuri 


Po escur ua sine 
Amen n Dahinuiet gi Feed dee si ecate 
We Mimgaerei 





* Nu s-a putut stabili daci acest Mihail Micescu este aceeaşi persoană cu prof. de geografie şi istorie M. 
Micescu, trecut în Monografia Liceului „N. Bălcescu“ din Piteşti, în anii 1875-1876 (autori N. Vlad și T. 
Popescu), Piteşti 1966, p. 100, nr. 17. 

Schema nr. 1 
INTERFERENȚA GENEALOGICĂ DINTRE FAMILIILE 
NICOLAE ANTONESCU ȘI PITAR ISTRATE MICESCU 


Pitar ISTRATE MICESCU (c. 1797-1867) 


ANASTASIA CĂNUŢĂ BRĂTIANU (c.1812-?) 


ZOE IS. MICESCU (e. 1836-1915) Prof. NICOLAE IS. MICESCU (1845-1925) 


NICOLAE ANTONESCU (c. 1813-1881) MARIA RĂDULESCU (1853/55-1945) 











Mr. Cav. PETREN. 


Prof. Univ. EMANOIL N. Ing. NICOLAE N. Student ION N. 








ANTONESCU MICESCU pură MICESCU 
(1870-1949) (1880-1953) (1890-7) 
Prof. univ. ISTRATE N. 
MICESCU (1881-1951) 
Prof. univ. EFTIMIE N. Ministru 
ANTONESCU (1876-1957) Av. d. DUMITRU N. 
MICESCU (1887-7) 
Silvicultor AURELIAN N. 
ANTONESCU (1862-1916/1919) 
ANA OGREZEANU (c. 1865-7) 
1 2 3 
Cpt. c-dor NICOLAE A. Cpt. cav. DUMITRU A. Prof. univ. MIHAIL A. 
ANTONESCU (1899-7) ANTONESCU (1900-?) ANTONESCU (1904-1946) 
Ataşat naval i Ministru, vicepreşedinte 
şi a) MARIA-OLIMPIA Cons. Miniştri 
IOANA (IVONNE) SASŞEBEŞI (n. 1904) 


SLĂ VITESCU (7-7) 


DORU-AUREL D. 
ANTONESCU (n. 1924) 


MIHAI N. ANTONESCU 
(n. 1925) 


= b) IVONA-ILEANA 
TZINTZU 

Schema nr. 2 
FAMILIA PROPRIETARULUI NICOLAE ANTONESCU DIN PITEȘTI 
NICOLAE ANTONESCU (c. 1813-1881) 









a) ECATERINA EF. NICOLAU (7-1857) 


1 2 3 
ELISAVETA NICOLAE (1) EFTIMIE (|) 
(ante 18547) (1854-1857) (1855-1876) 

4 Student 
ZOE Pitar ISTRATE MICESCU (c. 1836-1915) 
1. CLEOPATRA (1860-?) 
2 IOANA . emana (1861-1861) 
i hp 
3. MARIA  (Autriitozi) Cpgf'C-dor 
NICOLAE (1899-7) 
Atașat naval 
4. AURELIAN = ANA _ 
(1862-1916/1919)  OGREZEANU SID te » 


Silvicultor (c. 1865-?) 


MIHAIL (1904-1946) 
5: EUGENIA Ministru, vicepreşed. C.M. 
(1863-1866) 


6. NICOLAE (II) - Student 
(1866-1887) 


7. GHEORGHE 
(1867?) 


8. EMANOIL - Prof. univ. 
(1870-1949) 


9. DIMITRIE 
(1872-7) 





10. EFTIMIE - Prof. univ. 
(1876-1957) 

Schema nr. 3 FAMILIA 
Pitar ISTRATE MICESCU din Ciumești 
(e. 1797-1867) 


ANASTASIA CĂNUȚĂ BRĂTIANU 
(e. 1812-?) 





DOMNICA 
(c. 1832-?) 








DIMITRIE. - instisutor, Rev. școlar, 2 REIAUAR L tiudulua 
(c. 1833-1909) Deputat, Senatar, Prefect 277 (1862-1916/1919) util Minis. MIHAIL. A 
ZOE NICOLAE ANTONESCU 7 EMANOIL - Prot. univ. 
(c. 1836-1915) = (e. 1813-1881) 11 (4870-1949) 
CONSTANDIN institutor 10/13 EFTIMIE - Prof. univ. 
(1838-?) (1876-1957) 


GHEORGHE - Subprefect, Director Prefectură, 
(e. 1839-7) Prefect ou deleg. 


IOAN 
(6. 1842-7) 


NICOLAE - Dr. ing. 
ANA (1880-1953) 


(n. ante 1844?) | 
ISTRATE - Prof. univ. 
(1881-1951) Ministru 


NICOLAE = MARIA PETRE - Mr. Cav. Erou 
(1845-1925) RĂDULESCU (1884-1916) 
Prof. liceu (1853/55-1945) DUMITRU - Av. De 
(1887-7) 
MIHAIL . nstitutor 
(1850-1920) ION - Student med. 
(1890-?) 


CLEOPATRA 
(n. ante 18567) 


MARIA 
(n. ante 1863?) 

Schema nr. 4 
FAMILIA ING. NICOLAE N. MICESCU CU ASCENDENȚI ŞI 
DESCENDENȚI 


Pitar ISTRATE MICESCU (c. 1797-1867) 
ANASTASIA CĂNUŢĂ BRĂTIANU (c. 1812-7) 





8. Prof. NICOLAE IS. MICESCU (1845-1925) 
MARIA RĂDULESCU (1853/55-1945) 





1. Dr. ing. NICOLAE N. MICESCU (1880-1953) 
ANA BRANIȘTE (1905-1964) 


ISTRATE (TITI) N. MICESCU NICOLAE N. MICESCU 
(n. 1933) (n. 1933) 


TANȚA STĂNICĂ OSTARA WANDLING 
(n. 1938) (n. 1926) 


Economisi Prof. NICOLAE N. MICESCU 
NICOLAE-PETRE IS. MICESCU (n. 1957) 
(n. 1959) = 
Prof. VERGILICA ANGHEL 
LIVIA DIACONU (n. 1958) 
(n. 1961) 


OCTAVIAN- ADRIAN- ISTRATE. ALEXANDRU 
COSTIN IONUŢ ZENOVIE (n. 1987) 
(n. 1984) (a. 1985) (n. 1982) 

Schema nr. $ 
FAMILIA PROF. UNIV. ISTRATE N. MICESCU CU ASCENDENŢI ŞI 
DESCENDENȚI 


Pitar ISTRATE MICESCU (c. 1797-1867) 
ANASTASIA CĂNUŢĂ BRĂTIANU (c. 1812-7) 





Prof. NICOLAE IS. MICESCU (1845-1925) 
MARIA N. RĂDULESCU (1853/55-1945) 





Prof. univ. ISTRATE N. MICESCU (1881-1951) 


PR IRI. 


1. VALENTINA 2. ELISABETA 3. ANA 
HONIG VĂLIMĂRESCU MUNTEANU 
Avocat MARIE-ANA IS. ISTRATE (ISTRĂTEI.) 
ROGER IS. MICESCU IS. MICESCU 
MICESCU (1911-1996) (n. 1927) 
(4904-1969) = = 
= PETRE GRAZIELLA 
IOANA VIFOREANU COPĂCEANU 
WAGNER | | 
ANA-CONSTANTINA STANCA-MARGARETA IOANA-DANIELA 
R. MICESCU P. VIFOREANU IS: MICESCU 
(n. 1940) (n. 1940) (n. 1953) 
FRANKLIN J. CAMPOS IOAN-CRISTEA 
SIMIONESCU MICESCU 
| VANESA CAMPOS 
OANA MICESCU A 
SIMIONESCU (n. 1978) 
(a. 1972) IOAN 
a (n. 1979) 
MARIUS 
ROTARU 
ANA-MARIA 
(n. 1997) 

MUZEUL JUDEŢEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


O PERSONALITATE MILITARĂ DE EXCEPȚIE A 
PLAIURILOR ARGEȘENE: 
GENERALUL NICOLAE - TRAIAN PANAITESCU 


EUGEN ICHIM 


La 24 octombrie 1894 se năştea într-o familie de ţărani intii fi, 
Ciomăgeşti, județul Argeş, copilul 
Nicolae - Traian Panaitescu. Având o SN 
situație materială bună, părinții îşi vor 
da fiul chiar de la clasa I-a primară la 
şcoală în reşedinţa de judeţ, Piteşti. 
După absolvirea studiilor primare 
tânărul Nicolae - Traian, dovedind 
râvnă și dragoste de carte va urma 
cursurile renumitului liceu „Brătianu“ 
tot din Piteşti. 

La 15 octombrie 1914 este 
încorporat ca soldat în Batalionul de căi 
ferate dar după scurt timp, fiind 
absolvent de liceu, pe 25 octombrie este 
mutat la Şcoala Pregătitoare de Ofiţeri 
de Rezervă, în arma geniu pe care o 
absolvă cu rezultate foarte bune la | 
august 1915. La 7 august, în acelaşi an, 





Generalul Nicolae-Traian Panaitescu 
prin Înaltul Decret 1944 este avansat sublocotenent, iar la 8 august concentrat 
ca ofițer de rezervă în Batalionul 1 Pionieri. Rămâne în această unitate 
comandant de pluton până la 15 august 1916 când este înaintat locotenent şi 
mutat în Regimentul de Căi Ferate. Numit comandant de pluton în Compania 
] Căi Ferate, va participa cu subunitatea sa la primul război mondial 
remarcându-se în executarea lucrărilor de dublare a liniei Târgu Frumos, 
Cuza-Vodă, la pregătirea pentru diștrugere a podului C.F. de peste râul Suceava 

din apropierea staţiei Liteni, a sectorului Dolhasca, Fălticeni, a depourilor 
Ițcani şi Frasin. Din iulie 1917 şi până în octombrie 1918 va fi şef al Diviziei 
de Mişcare pe sectorul laşi, Bălți. Pentru munca şi rezultatele sale deosebite, în 
ianuarie 1918 este decorat cu „Coroana României“ în grad de cavaler, iar în 
iunie 1918 este trecut în rândul cadrelor active. 

În 1919, în primăvară, distruge podul C.F. peste Nistru de la Bender, iar 
în lunile mai-august, participă la campania din Ungaria şi distruge podurile 
C.F. peste Tisa de la Szeghedin şi Szenteş. 

Comandantul Regimentului de Căi Ferate aprecia că locotenentul 
Panaitescu este un „ofiţer priceput şi capabil să i se încredințeze orice lucrare 
tehnică de căi ferate“. 

În cadrul Comandamentului Trupelor din Transilvania acţionează cu 

| subunitatea sa la refacerea 
podului de la Szolok. În 
adresa către Ministrul Apărării 
Naţionale, şeful  Direcţiunii 
Serviciului Podurilor, a 
Direcţiei Generale a C.F.R. se 
arată: „ ... domnul locotenent 
Panaitescu Traian s-a achitat în 
modul cel mai superior de 
însărcinările ce le-a avut pe 
şantier, fiind un element de o 
reală valoare şi a putut înlocui 
din punct de vedere tehnic 
un inginer în toate atribuţiile 


Cimitirul eroii Diviziei 3 Infanterie Piteşti din Dobra-Niva. 





sale. Energic, neobosit şi priceput, a contribuit, prin aportul ce-a dat la 
executarea în bune condițiuni şi repezi, a construcţiei podului“. 

La | ianuarie 1920 este mutat în Regimentul 2 Căi Ferate proaspăt 
înființat, de care se va lega sufleteşte întreaga sa viață. 

După absolvirea unui curs de cinci luni (1 septembrie 1921-31 ianuarie 
1922) la Şcoala Specială de Geniu, pe care îl promovează strălucit 
clasificându-se al doilea din 25 de ofiţeri cursanţi, i se încredințează comanda 
Companiei a 3-a Exploatare în Regimentul 2 Căi Ferate şi i se aprobă de către 
ministrul de război generalul George Mărdărescu să urmeze Şcoala Politehnică. 
La 15 octombrie 1922 este avansat căpitan. 

În anul 1924 participă cu subunitatea sa la modernizarea şi extinderea 
Gării de Nord. În 1928 se îmbolnăveşte şi este internat la Spitalul Militar din 
Braşov şi întrerupe — din păcate definitiv — cursurile Şcolii Politehnice. 

Comandantul Regimentului 2 Căi Ferate, colonelul Teodor Constantinescu 
aprecia, în 1929, că Panaitescu Traian este „un ofițer eminent care face cinste 
armei“. 

Între anii 1928 şi 1929 predă la Şcoala Militară de Geniu cursul de căi 
ferate, unde este caracterizat ca fiind „foarte inteligent, cu o cultură militară 
vastă, dornic a-şi apropia şi aprofunda orice chestiune tehnică care prezintă 
importanță pentru armată şi a o face cunoscută camarazilor săi prin publicarea 
lor în revistele militare“. 

În 1930 urmează cursul pregătitor pentru ofițerii superiori, dar va fi 
avansat la gradul de maior abia la 1 aprilie 1932. 

Comandantul Şcolii Militare de Geniu consideră că „maiorul Panaitescu 
Traian posedă cunoștințe solide şi întinse asupra armei, este un ofițer desăvârşit 
care aduce reale servicii şcolii ca inspector de studii şi profesor, munceşte cu 
sârg, fără a face zgomot în jurul său“. 

În 1933 participă la manevrele regale ca şef al serviciului transmisiuni al 
Diviziei 3 Cavalerie iar în anul 1934 este numit comandant al Batalionului 2 
Transmisiuni, funcţie în care va rămâne până în 1938 când va reveni în 
Regimentul 2 Căi Ferate ca ajutor tehnic şi comandant al Batalionului 1 
Exploatare. La | iunie 1938 este avansat locotenent - colonel. 

Conduce între anii 1938 şi 1939 Detaşamentul de Căi Ferate care execută 
calea ferată de la Tg. Jiu la Valea Sadului (spre pirotehnia M.Ap.N.). 

În 1939 inspectorul general al geniului, generalul Ion larca aprecia că 
este „un eminent ofițer superior, un specialist de elită în căi ferate“ şi conchidea 


că va fi un „foarte bun comandant de regiment“. 
Conduce în 1940 


lucrările de execuție a căii 
ferate de la Poligonul 
M.ApN. Sudiţi Şi 
întocmeşte un studiu 
tehnic asupra liniilor de 
garaj de la Bretcu, Valea 
Miresei şi Sebeş. 

Timp de peste trei 
luni, în perioada 
noiembrie 1939 - 10 

2 februarie 1940 ţine loc la 
uzi comanda Regimentului 2 
= | pri Căi Ferate. 
Late sie Începând cu luna 
Gara din Piteşti, după bombardamentul anglo-american 
din 6 mai 1944. 

octombrie 1940 lucrează la Direcţia Geniului și se va ocupa o perioadă — până 
la 20 februarie 1941 — de fabricarea minelor anticar ca preşedinte al comisiei de 
control şi recepție executând numeroase şi minuţioase probe în fabrică şi 
poligon aducând acestora multiple îmbunătățiri. 

A redactat instrucţiuni de folosire a minelor, a realizat multe accesorii 
pentru deplina siguranţă în plantarea şi deplantarea acestora. 

La cererea Preşedenţiei Consiliului de Miniştri a întocmit un raport de 
expertiză necesar comisiei de anchetă în procesul de fraudă şi sabotaj intentat 
directorului şi Fabricii de Mine I.G.E.ME. 

Timp de peste o lună a cercetat în Elveţia capacitatea de producţie a unei 
fabrici de proiectoare, evitând o comandă oneroasă din care statul român ar fi 
ieșit păgubit. 

La 17 mai 1941 este numit comandant al detaşamentelor de lucru căi 
ferate (18), care aveau 210 ofiţeri, peste 200 subofiţeri şi peste 25.000 trupă. 
Cu aceste detaşamente va realiza în 1941 peste 2,3 milioane m.c. terasamente 
la liniile necesare armatei. 

Pe ] iunie 1942 este numit comandant al Regimentului 3 Căi Ferate cu 
reşedinţa în garnizoana Sibiu. 

Generalul Gheorghe Zaharescu, comandantul Geniului notează că „deşi a 
întâmpinat şi întâmpină foarte mari greutăţi, din lipsa unei suficiente şi bune 
cazări, a reuşit să ia în primire regimentul său nou înființat“. 

În 1942 colonelul Panaitescu Traian (fusese avansat la acest grad la 18 
iulie) execută cu subunitățile sale lucrări de exploatare a liniilor din Ardeal şi 
centrul Transilvaniei. Din 1943, o parte din subunitățile regimentului execută 
lucrări pe linia Bucureşti, Caracal, Craiova unde în luna august primeşte vizita 
mareșalului lon Antonescu care apreciază munca sa. În 1944, colonelul 
Grigorovici, comandantul Brigăzii de Căi Ferate nota referindu-se la 
comandantul Regimentului 3: „Energic şi hotărât, prin măsurile pe care le ia 
ştie să învingă greutăţile care i se pun în cale. Dotat cu o voinţă de fier, cu o 
putere de muncă deosebită, duce la bun sfârşit însărcinarea primită cu orice 
preț“. La 10 octombrie, în același an, colonelul Panaitescu Traian este numit 
comandant al Grupului Operativ al Brigăzii de Căi Ferate care avea misiunea 
de a reface liniile din Transilvania, Banat şi apoi din Ungaria, Cehoslovacia și 
Austria. Structura militară de sub comanda sa, era compusă din subunități de 
căi ferate care depăşeau efectivele unui regiment. 

Şeful Secţiei a 6-a Transporturi a M.St.M., generalul Lovinescu nota 
referindu-se la colonelul Panaitescu: „S-a distins prin pricepere şi calități de 
comandant superior ... Secţia 6 îi aduce mulţumirile sale pentru modul strălucit 
cum şi-a îndeplinit misiunea. Va merita să i se încredinţeze comandă la 
brigadă“. La 14 decembrie 1946 este avansat la gradul de general de brigadă 
dar peste puţină vreme, în 1947, datorită opiniilor sale privind măsurile ce se 

luau de „reorganizare“ sovietică a armatei române este pensionat la doar 53 de 
ani. 

A fost decorat cu numeroase ordine şi medalii româneşti şi străine, a 
făcut cinste armatei şi armei căi ferate. A fost un om ferm, hotărât, energic, 
curajos. 

A scris numeroase studii, articole, a redactat regulamente de specialitate. 
Personal am identificat 39 de lucrări care îi aparţin. 

Ordinea şi disciplina l-au caracterizat în tot ce a făcut. 

Este autorul unui set de memorii intitulat „Amintiri de pe front“ referitor 
la Campania din Vest, lăsat spre păstrare — şi o eventuală publicare — 
colonelului inginer Teodor Străchinariu, fost subordonat de-al său, profesor la 
Academia Militară (a fost publicat în anul 1995). 

A realizat două fotoalbume cu sute de fotografii din al doilea război 
mondial intitulat sugestiv „Războiul meu“ care se află în Muzeul Trupelor de 
Căi Ferate din fosta cazarmă a Regimentului 2 Căi Ferate (U.M. 01659 
Chitila). Un bust al generalului, realizat de colonelul Zamfirescu Teodor, 
sculptor şi director al Studioului de Arte Plastice al Armatei, dezvelit la 16 
noiembrie 1994 cu ocazia aniversării a 75 de ani de la înființarea Brigăzii de 
Căi Ferate, se găseşte tot în acest muzeu. 

A fost căsătorit şi a avut doi fii, unul medic care a ajuns şef al Clinicii de 
Oncologie din Timişoara, fiind şi un pasionat şi renumit filatelist iar altul 
economist domiciliat în Sibiu. Ambii sunt oameni deosebiți şi probabil mai 
sunt în viață având vârsta de peste 75 de ani. 

Ultimii ani ai vieţii şi i-a petrecut la Dănicei, localitate care în prezent 
este în judeţul Vâlcea într-un anonimat aproape total, stingându-se din viaţă la 
[| iulie 1973. Este înhumat în cimitirul din această localitate. 

Prin viața şi activitatea sa generalul Nicolae - Traian Panaitescu se 
înscrie în rândul acelor bărbaţi aleşi care şi-au adus o contribuţie de seamă la 
dezvoltarea şi individualizarea armei de căi ferate, la fiinţarea sa în anii 
următori, ca specialitate distinctă în armata română iar în județul Argeş, al cărui 
fiu este, se poate mândri cu o asemenea personalitate. 


* Datele din acest studiu au la bază documentele existente în „Dosarul 
memoriu personal“ al generalului Nicolae - Traian Panaitescu, aflat în Arhivele 
Ministerului Apărării Naţionale precum şi alte surse. 

ARGESSIS, STUDII ŞI COMUNICĂRI, seria ISTORIE, TOM Viii, 1999 


GENERALUL AVIATOR CONSTANTIN ARGEŞANU 
VASILE TUDOR 


Unul dintre fiii de seamă ai comunei Ştefăneşti-Argeş unde s-a născut la 
1 septembrie 1892, precum și al municipiului Piteşti unde mai târziu a locuit, a 
fost şi generalul aviator Constantin Argeșanu!. EI a văzut umina zilei în casa lui 
Emanoil Popescu, magazioner în stația CFR din Piteşti care a fost căsătorit cu 
Zefira Popescu. 

Şcoala primară a început-o în satul natal, ca apoi s-o continue la Piteşti 
unde a urmat şi cursurile liceului „I.C. Brătianu“. După acestea, la | octombrie 
1911, îmbrăţişând cariera militară, a devenit elev al şcolii de ofiţeri pentru 
infanterie. Peste un an, în urma unui concurs, a fost trimis în armata germană, 
unde după o scurtă perioadă de acomodare a devenit junker în școala militară 
din Metz şi Potsdam pe care a terminat-o la | octombrie 1913. Şi, în sfârşit, 
după o practică de aproape un an în Batalionul 11 Pionieri din Minchen a sosit 
în țară, primind gradul de sublocotenent. A fost repartizat Batalionului 5 
Pionieri, cu care a luat parte la cea dintâi campanie a primului război mondial. 
Având comanda Secţiei I poduri uşoare, a fost însărcinat cu alcătuirea şi 
distrugerea mai multor poduri printre care şi cel de pe Argeş, fiind ultima 
unitate care s-a retras după bătălia de acolo. 

În urma ordinului Grupului Apărării Dunării, a fost atașat ca adjutant 
tehnic pe lângă maiorul Mercier din Misiunea militară franceză, împreună cu 
care a executat proiectul de apărare a portului și localității Brăila, dovedind și 
cu acea ocazie că este un ofiţer de nădejde”. Apoi, în anul 1917, tot cu o unitate 
de pionieri, a luptat până la încheierea armistiţiului cu Puterile Centrale. În 
urma acestuia, cpt. Argeşanu, care vorbea limba germană și franceză, a fost 
atașat Companiei de jandarmi Argeş, unde a adus servicii reale unităţii şi 
populaţiei. Cu multă energie şi bine educat, demn şi stăpânit de mândria 
ostășească, în noua funcție, a apărat interesele serviciului şi ale populației în 
fața autorităţilor străine. În mai toate împrejurările a fost primul care a protestat 


' Arhiva M.Ap.N. fond „Memorii bătrâni“, generali, litera A. 
2 Idem. 
2 Arhiva M.Ap.N. fond 23, dosar 383, p. 499. 

împotriva nedreptăţilor săvârşite de diversele comandamente de ocupaţie. Deşi 
a fost o misiune grea, a încercat să se achite corespunzător, ajutând mai ales pe 
sătenii secătuiți de obligaţiile impuse de cei care ne ocupaseră țara. 

După cea de-a doua mobilizare, în calitate de comandant al Companiei | 
Pionieri a luat parte cu unitatea sa la ofensiva de pe Tisa. Odată cu terminarea 
războiului a fost detașat să conducă organizarea serviciului poştal în zonele 
Cluj şi Oradea, achitându-se cu multă pricepere de noile însărcinări“. 

Cult, capabil şi inteligent, în anul 1920 era comandantul Companiei | 
Elevi a Şcolii militare de geniu, ca în anul 1922 să fie el însuşi elev al Şcolii 
speciale de geniu, unde s-a clasat al treilea între 21 căpitani. Înaintat la gradul 
de maior în mod excepţional, a fost numit comandantul Batalionului 1 Pionieri 
de Munte, funcţie în care a dovedit frumoase cunoştinţe şi pricepere. Trebuie 
menţionat că de pe atunci au apărut şi primele lucrări literare pentru care avea 
să dovedească multă pasiune, ce s-a dezvoltat în paralel cu dorința de a deveni 
pilot militar. 

În anul 1925, în urma unei şcoli speciale, a primit brevetul de observator 
aerian, legându-se pentru totdeauna de aviaţie, care i-a oferit funcţia de director 
de studii la Centrul de Instrucție al Aeronauticii. Înalt şi bine făcut, posesor al 
unei vaste pregătiri militare, a avut o adevărată înclinație pentru literatură şi 
muzică. Deşi blând ca fire şi modest, a fost un foarte hotărât militar, iubit de 
şefi şi camarazi pe care a ştiut să-i respecte. Cu toate că a fost foarte ocupat pe 
linie profesională, a reușit de fiecare dată să-şi inenţină antrenamentul de zbor. 
Insă, captivat de noua sa specialitate, în anul 1927, după multe insistențe şi 
renunțând la o trimitere în Franţa, i s-a aprobat să urmeze cursurile școlii de 
pilotaj. Acolo a putut dovedi că pentru calitățile sale sufleteşti şi fizice, zborul 
era într-adevăr o adevărată plăcere. Chiar dacă a ajuns cu o lună mai târziu la 
cursuri, datorită pasiunii pentru zbor şi-a însuşit cu repeziciune tehnica 
pilotajului, fiind şeful uneia dintre cele mai numeroase promoţii de piloți 
militari ai vechii noastre aeronauticis. 

Cum era normal, având brevetul de pilot, grad şi pregătire, din anul 
1928, a fost numit comandant al Grupului | Aviaţie din Iaşi, una din cele mai 
de seamă unităţi ce le avea aeronautica română, funcţie pe care a deținut-o până 
în 1937, ceea ce a fost un caz unic la noi. De remarcat că încă de pe atunci când 
era foarte ocupat cu pregătirea piloților au apărut și primele sale scrieri despre 
aviaţie și aviatori. 

În anul 1937 a fost mutat la Comandamentul Forţelor Aeriene Militare 
unde, ca urmare a vastei experienţe s-a ocupat cu o seamă de studii militare, 
fiind apoi şeful infrastructurii şi domeniilor din Aeronautică. Constantin 
Argeşanu a fost cel care a creat o vastă rețea de aerodromuri și terenuri de zbor 


* Arhiva M.Ap.N. fond 1896, dosar 119, p. 203. 
* „Monitorul Oastei“. 1930. p. 865. 

în România, iar ca zburător a luat parte la raidurile organizate în Turcia şi 
Iugoslavia“. 

Solicitat tot mai mult pentru diverse funcţii în Ministerul Aerului s-a 
achitat cu multă răspundere, iar la 1 august 1939, deci în preajma declanşării 
războiului al doilea mondial a fost trimis în Germania ca preşedinte al Comisiei 
de recepţie pentru avioanele şi materialele ce se achiziționau de aviația 
militară . Apoi, abia sosit din Germania, i s-a încredințat Comanda Aero a 
litoralului Mării Negre, primind gradul de general de escadră la 6 iunie 1940. 
În situaţia tragică a evacuării Basarabiei şi Bucovinei de Nord, pe lângă o 
putere de muncă excepțională, a dovedit multă competenţă şi pricepere. lubit 
de subalterni şi stimat de şefi s-a dovedit a fi fost un mare comandant. 

„M-am legat așa de mult sufleteşte de generalul Argeşanu, scria 
generalul Tătăranu, comandantul Grupului 1 Armată încât aş dori să conlucrez 
cu el în orice împrejurare, cât de grea ar fi. Merită a i se da orice însărcinare şi 
comandă de mare încredere“*. 

De la 1 iunie 1940 şi până la 15 februarie 1941 a îndeplinit delicata 
funcție de şef al Secţiei de Legătură cu Misiunea Aeriană Germană în 
România, contribuind la organizarea primirii şi cazării trupelor germane, la 
organizarea lucrărilor de colaborare pentru instrucția aviaţiei noastre după 
canoanele acestora, etc. De toate acestea s-a achitat în mod lăudabil, obținând 
mulțumiri în scris din partea generalului comandant al Misiunii germane. Nu 
mult după aceasta, primind ordin să pregătească un studiu cu privire la 
capacitatea aviației de informaţie, în care era specialist, a ajuns la concluzia că 
nu eram pregătiți de război şi mai ales pentru unul în est, lipsindu-ne mijloacele 
necesare unui război de durată. Pentru aceasta, în 14 iunie 1941, deci cu șapte 
zile înainte de a se ordona trecerea peste Prut, în urma ID nr. 174 special, a fost 
îndepărtat din armată ca defetist. 

Însă problemele prin care trecea România în perioada celui de-al doilea 
război mondial, nu puteau lăsa deoparte o asemenea capacitate. Începând cu 
anul 1942, generalul în rezervă Constantin Argeșanu a fost numit îndrumător 
militar la fabrica ICAR din Bucureşti, organizând activitatea de reparaţii a 
avioanelor necesare frontului. Însă contribuția sa cea mai de seamă a fost 
fabricarea în acea mică unitate a avionului multifuncțional de tip „Fiesler“, 
realizat în peste 100 de exemplare. A fost într-adevăr enorm pentru economia 
noastră de atunci mai ales în timp de război”. 

La 11 octombrie 1944, a fost reintegrat în cadrele active, având misiunea 
de a reorganiza unitățile de aviaţie, a organizat reţeaua de transporturi aeriene 
în vederea ajutorării populaţiei lovite greu de război din Moldova, s-a ocupat 


* „România Acriană“, nr. 9 / 1937. 

7 Arhiva M.Ap.N. fond 1736, dosar 4033, p. 61. 

2 Arhiva M.Ap.N. fond „Memorii bătrâni", gencrali, litera A. 
” Arhiva M.Ap.N. fond 5436, dosar 445, f. 12. 

de reglementarea activităţii pe aerodromurile noastre în condiţiile când 
sovieticii se purtau ca nişte adevărați ocupanți, etc. Apoi, până la terminarea 
războiului, a fost numit Inspector la Industriei aeronautice, unde, cu deosebit 
tact, a reuşit să păstreze armonia, deteriorată de noul suflu revoluționar, în toate 
unitățile de producţie, unde a ajuns să lucreze chiar și la încadrările 
personalului muncitor. A rezolvat multe dintre conflictele de muncă, fiind 
deseori solicitat de muncitori să-i sprijine în revendicările lor. Constantin 
Argeşanu este acela care a adus secția de reductoare de la IAR Braşov într-o 
mică făbricuţă din Câmpulung-Muscel, fixându-i încă de pe atunci viitorul 
industrial — ARO de azi — şi ar fi bine ca măcar aceştia s-o rețină. Fiind membru 
al Societăţii scriitorilor români, în 1945 i s-a încredinţat direcţia şi conducerea 
revistei „Zburătorii României“, organ de presă al Ministerului Aerului!”. 
Dar, ofițerul caracterizat pe linie profesională, începând cu anul 1924 și până în 
anul 1940, numai cu „Foarte bine“ a fost şi unul din puținii scriitori din aviația 
românească. Dintre lucrările sale amintim: „Cântecele tavernei“, versuri 
publicate în 1922, „Grădinile Gihenei“, versuri publicate în 1924, „Ferdinand 
catolicul“, dramă în versuri publicată în 1936, „Drumuri albastre“, proză, 
publicată în 1937, „„Țambalul lui Chiran“, proză, publicată în 1948, „Pilot fără 
noroc“ apărută în 1957 când, dacă nu ne înşelăm era chiar secretarul Uniunii 
Scriitorilor din România. 

Când am afirmat puţin mai înainte că generalul Constantin Argeșanu este 
unul dintre puţinii aviatori scriitori am făcut-o cu părere de rău. Aceasta pentru 
că oricât de curios ar fi, majoritatea aviatorilor sunt prin forța împrejurărilor 
poeţi, dar despre aviaţie s-a scris destul de puţin la noi. Probabil, că aceşti 
visători îşi topesc romantismul poetic în inegalabilele plăceri ale zborului, iar 
muritorii de rând rămân să spere în continuare că vor afla, până la urmă, ceva 
din această substanță prețioasă, care se numeşte psihologia zborului. Deşi 
schiţele din culegerea „Pilot fără noroc“ nu fac parte din literatura aşa-zis 
psihologică, scria revista „Aripile Patriei“ nr. 9 / 1957, ele reuşesc totuşi să 
transmită cititorului întreaga gamă de senzaţii şi sentimente prin care trece un 
zburător şi să facă înțeleasă atracția miraculoasă pe care o exercită asupra 
sufletelor tinere sirena aeriană. 

Există în aceste schiţe, pe lângă o fabulaţie propriu-zisă purtătoare de 
umor, o aureolă de poezie, care nu numai că sugerează atmosfera, dar depăşeşte 
zona povestirii respective, căpătând o semnificaţie valabilă pentru toți aviatorii, 
pentru toate generaţiile. Aproape toate schițele au scurte digresiuni meditative 
şi nostalgice, precum şi episoade de pastel aero-terestru care dezvăluie 
farmecul acestei lumi aproape neverosimile, în care îşi dau, senine, mâna, 
tinerețea cu moartea ...“ 


» Zburâtorii României“, nr.L / 1945. 

ISTORIA CULTURII, MUZEOGRAFIE 


ELENISMUL ŞI LUMEA GETO-DACILOR 
PETRE POPA 


Motto : 1] vivere e un correre alla morte“ 
(„„ Viaţa este o cursă spre moarte “) 
Dante Alighieri 
(„Purgatoriul“, XXXIII, 54) 


Cuvintele celebrului renascentist florentin, Dante Alighieri (1265-1321), 
se pliază cum nu se poate mai bine sensului lumii elenistice, personalităţilor 
istorice din acele vremuri, care şi-au trăit viaţa într-o „splendidă cursă“ pentru a 
realiza puntea de legătură între civilizația Orientului antic, spiritualitatea 
polisurilor greceşti şi a „Cetăţii eterne“, murind apoi frumos, spre a intra în 
universalitate. 

După cum se cunoaşte, perioada elenistică este cuprinsă, temporal, între 
anii 336-30 î.Hr., respectiv, de la urcarea în tronul Macedoniei a tânărului 
împărat Alexandru cel Mare (336-323 î.H) şi până la cucerirea Alexandriei de 
trupele romane sub conducerea lui Octavianus, Egiptul devenind astfel 
provincie a ultimei mari puteri a lumii vechi (30 î.Hr.). 

În urma Războiului peloponeziac (431 - 404 î.Hr.), eveniment finalizat 
cu diminuarea drastică a puterii oraşelor - state Atena şi Sparta, altă dată 
celebre şi impunătoare în toate componentele creaţiei materiale sau spirituale 
antice, lumea elenă „obosită“ de numeroase confruntări militare a permis 
exprimarea vertiginoasă, pe diverse planuri, a Macedoniei. Din punct de vedere 
istoriografic, prezentarea principalelelor coordonate care au favorizat o 
asemenea preluare, din mers, a supremaţiei în zonele balcanice, mediteraneene 
şi ale Asiei Mici, devine oportună. 

La obținerea uluitoarelor succese macedonene, un rol important l-a avut 
regele Filip II (359-336 î.Hr.). Acesta a dat armatei şi finanţelor vigoarea 
propriei marilor puteri. De asemenea, el a început în 351 î.Hr. cucerirea 
oraşelor din Peninsula Chalicidică, înfruntând cu indiferență „filipicele“ 
strălucitului orator atenian Demostene (384-322 î.Hr.), conducător al partidei 
antimacedonene, discursuri devenite cu timpul, prin conținut şi realism, 


http://cimec.ro 


390 PETRE POPA 


elemente istoriografice. Ca urmare a victoriei lui Filip II la Cheroneea (august 
338 î.Hr.) s-a instituit oficial hegemonia mecedoneană asupra Greciei. Prima 
măsură importantă a noului stăpân a fost înlocuirea formei de organizare statală 
a polisurilor cu aşa numitul Stat Teritorial, acţiune nu numai administrativă, ci 
şi politică, vizând mai ales distrugerea marelui spirit atenian, cu deosebire în 
domeniul istoriei. 

Cunoscutul rege a instituit apoi, prin Congresul panelenic de la Corint 
(337 î.Hr.), generoasa „Pace generală“ în Grecia şi a declarat război Persiei. Nu 
a avut însă şansa să se confrunte direct cu această putere orientală, deoarece în 
336 î.Hr. monarhul macedonean Filuip Il a fost asasinat, tronul şi proiectele 
fiindu-i preluate de fiul său numit inițial Alexandru III, în vârstă de numai 20 
de ani. Acesta se născuse în 356 î.Hr. (precedând cu numai un an moartea lui 
Xenphon), în oraşul Krenides, devenit ulterior Philippoi, prima aşezare urbană 
din Grecia care a purtat numele unei personalităţi, respectiv al regilor 
macedoneni Filip. 

Rezultatele militare ale tânărului Alexandru, discipol al lui Aristotel, au 
fost deosebit de rapide, surprinzând atât pe istoricii contemporani lui, cât mai 
ales pe cei din generaţiile următoare. El a constituit un imperiu imens, ce 
cuprindea teritorii de la Dunăre până în zonele meridionale egiptene și de la 
marea Adriatică până în India de Nord. Istoria elenistică despre Alexandru cel 
Mare, numit uneori şi Makedon, este, în primul rând, o cronică a succesiunii 
bătăliilor sale încununate prin victoriile de la : Teba (octombrie 335 î.Hr.), 
Granicos (mai 334 î.Hr.), Issos (noiembrie 333 î.Hr.), Tyr (iulie 332 î.Hr.), 
Gurile Nilului (noiembrie 332 î.Hr.), Gaugamela (octombrie 331 î.Hr.), 
Bacteria (329 î.Hr.), Hydaspes din India (326 î.Hr.). Multe pagini ale acestei 
istorii sunt consacrate : prezentării „Falangei macedonene“, constituită din 
9.000 de soldaţi care a format nucleul armatei imperiale, descrierii celor 18.000 
km străbăturți de oastea lui Alexandru cel Mare, punctării momentelor ce 
amintesc propunerea de pace a regelui persan Darius III (336-330 î.Hr.), 
respinsă categoric de cuceritor ca de altfel! şi oferta de a se căsători cu fiica 
acestui renumit satrap al Orientului, ucis în iulie 330 î.Hr. De asemenea, 
istoricii etapei elenistice au consemnat „aventura“ armatei lui Alexandru cel 
Mare în traversarea Munţilor Hinducuş, necunoscuți până atunci de greci sau 
mecedonieni, asediul de şapte luni al Tyrului, transbordarea peste Tigru şi 
Eufrat, atingerea râului Hyphasis, punctul cel mai estic al expediției (326 î.Hr.). 
Un loc important în aceste lucrări îl ocupă înemeierea a 70 de localităţi care îi 
poartă numele lui Alexandru Macedon, cea mai mare fiind Alexandria din 
Egipt (331 î.Hr.), căsătoria legendarului împărat cu mai puţin cunoscuta 
Roxana, fiica nobilului iranian Oxyartes din Sogdiana (328 î.Hr.), răzmerița 
soldaţilor săi ajunşi în Orientul îndepărtat (326 î.Hr.), constituirea a 10.000 de 
noi familii la Susa, prin stabilirea în această zonă persană a macedonenilor (324 

î.Hr.) şi, cu totul deosebit, moartea fulgerătoare la 33 de ani în Babilon (13 
iunie 323 î.Hr), a fondatorului celui mai întins stat al sfârşitului de mileniu. Din 
nefericire, majoritatea scrierilor din timpul vieţii lui Alexandru Macedon nu 
s-au păstrat în original deşi, lucru cunoscut, în campaniile sale a fost însoțit de 
mai mulți învățați. 

Atât pe durata domniei lui Alexandru cel Mare, cât şi în vremea 
diadohilor, a existenţei regatelor Ptolemeilor (Egipt), Seleucizilor (Siria) şi 
Antigonizilor (Macedonia), istoria elenistică a fost dominată de autori greci, 
datorită mai ales faptului că limba oficială a rămas elina. Reamintim şi în 
asemenea context aspectul referitor la scăderea valorică a scrisului istoric 
imediat după Xenophon, până la Polybios. Cu toate acestea, elemente 
istoriografice se pot desprinde din naraţiunile diferiților autori, din lucrări 
literare sau filozofice. 

Spre exemplu, între 404-336 î.Hr. când are loc tranziţia de la lumea elenă 
la cea elenistică, Filozofia a emis mai multe variante privind natura umană şi 
existența Statului Antic, teorii care pot interesa analiza istoriografică. Astfel, 
Socrate (469-399 î.Hr.), opozant al sofiştilor ce operau pe planul ideilor 
folosind (formal) raționamente corecte, dar greşite în conţinut, a susținut verbal 
(nu a lăsat nimic scris) „cunoaşterea de sine a omului“, ceea ce, spunea 
filozoful, va aduce fericirea. Pe plan politic, Socrate a fost împotriva regimului 
democratic atenian. A apreciat spiritul geților privind viaţa lor viitoare, alături 
de zeul suprem Zalmoxis. 

De asemenea, Platon (c. 427-347 î.Hr.) în lucrarea „Charmides“ a 
susținut, fiind adept al lui Socrate, regimul aristocratic, concepând statul ideal 
format din trei Caste : filozofii „conducători“, gardienii „apărători“, ambele 
privilegiate, agricultorii şi meseriaşii „producători“, cu obligaţia întreţinerii 
grupurilor eletiste, fără a participa la adoptarea deciziilor. După Platon, sclavii 
nu făceau parte din stat. Relevăm faptul că în opera sa filozoful atenian 
aminteşte pe Zalmoxis ca fiind inițial pământean, considerat „mare taumaturg“ 
al geților, terapeut integralist, în sensul tămăduirii organismului uman prin 
tratarea părților componente, ceea ce „te face nemuritor“. 

Fără a pătrunde în „tainele“ istoriei, marele filozof Aristotel (384-322 
î.Hr.), numit şi Stagiritul, după oraşul natal! Stagira, a elaborat idei şi lucrări 
apropiate ca sens analizei dezvoltării sociale din timpul său. Așa de pildă, în 
„Politica“ este adeptul statului sclavagist, în care puterea să o dețină „păturile 
mijlocii ale proprietarilor“. Amintim, totodată, pentru verticalitatea sa de 
nuanță istorică, pe Isocrate (436-338 î.Hr.), intelectual rafinat al Atenei, care a 
susținut înlăturarea discordanţei dintre oraşele - state greceşti, ceea ce ar fi 
favorizat un alt curs al evenimentelor contemporane, mai ales în raport direct 
cu puterea persană. A intrat în istoria oratoriei prin discursurile consacrate 
polisului democrat, intitulate „Panegiric“ şi „Panatenic“. 

Perioada de tranziţie spre Elenismul clasic nu excelează, aşadar, în 
lucrări istorice nuanţate, analitice. Ca ştiinţă, istoria este depășită de celelalte 
muze, care îşi reflectă existenţa în creaţii ce oglindesc restructurarea social - 
politică, plasarea marilor proprietari în prim-planul vieții economice, dispariţia 
spiritului elevat al polisurilor şi înlocuirea acestuia cu dorinţa de parvenire a 
„beneficiarilor ocazionali“ de pe umma frămâtărilor în lumea greco- 
mecedoneană de la începutul secolului IV î.Hr. Treptat însă, istoria se va 
revigora, devenind un important factor al culturii elenistice. 

Ca dovadă, autorul Theopompe, născut la Chios, a realizat în veacul 
dominat de faptele lui Alexandru cel Mare două opere importante pentru 
relansarea scrisului istoric : „Istoria elenică“ şi „Istoria filipică“. Prima dintre 
acestea încearcă să prezinte principalele momente din evoluţia Greciei clasice 
sclavagiste, fără a întruni însă valenţele unei lucrări de sinteză. Cea de a doua, 
aşa cum se arată şi în titlu, este consacrată perioadei ascensiunii macedonene 
pe timpul lui regelui Filip II, devenind mai mult o scriere biografică. Ambele 
conţin însă importante elemente istoriografice, care unite şi comparate cu alte 
surse documentare crează premisele unor concluzii asupra temelor aduse în 
iscuţie. Monarhul amintit a cunoscut zone dunărene și pontice, în încercarea 
sa de a ocupa coloniile greceşti şi pe autohtoni. 

La rândul lui, Ephoros (408/405-334 î.Hr.), originar din Asia Mică, dar 
stabilit la Atena, a realizat „Istoria Universală“, care se poate așeza, tematic şi 
cronologic, în succesiunea operei lui Herodot. În paginile lucrării sale, Ephoros 
aminteşte şi faptul că „primii (locuitori) de lângă Istru sunt carpizii (Karpidai)“, 
ceea ce presupune că autorul a vizitat aceste locuri sau a cules informații din 
alte surse. 

Cu toate că în timpul domniei lui Alexandru cel Mare autorii au 
prezentat informaţii în care s-au referit prioritar la dinamica stăpânirii 
macedonene în Grecia şi în zonele Asiei, au existat uneori şi excepții. Astfel, în 
anul 330 î.Hr., printr-o adevărată simbioză istorico-geografică, a apărut 
lucrarea „Despre ocean“, prezentând însemnările în călătorie în Atlanticul de 
Nord scrise de Pytheas din Massalia. Explorând coastele occidentale spaniole şi 
arhipeleagul britanic, acest navigator a fost primul grec care a formulat exact 
teoria mareelor. 

Datorită victoriilor sale răsunătoare, Alexandru Macedon a intrat foarte 
repede în istoria timpului, dar a devenit „epicentrul tematic“ mai ales pentru 
lucrările scrise în secolele următoare. În asemenea context, este oportun să 
precizăm că marea cultură elenistică, inclusiv cea cu valoare istoriografică, s-a 
creat nu atât în vremea Imperiului Macedonean, ci după dispariția acestuia, 
atunci când caracterul cosmopolit era manifestat plenar prin interferența 
elementelor specifice diferitelor popoare. Principalele centre au devenit acum 

Alexandria, Syracuza, Pergam, Antiohia și Rodhos. Locul Atenei, care a 
strălucit în secolul V î.Hr., este preluat de Alexandria, capitala Ptolemeilor. 

De-alungul secolelor [II-I] î.Hr. Alexandria a devenit cel mai 
reprezentativ centru al culturii şi ştiinţei elenistice, dominat însă de învățați 
greci. Aici au creat numeroși poeţi, matematicieni, filozofi, astronomi, medici, 
geografi și istorici, alături de cei ce trăiau încă la Atena. Amintim câteva nume 
înscrise ariei de exprimare a culturii elenistice : Menandru (342-292 î.Hr.) 
autor de comedii, Theokritos (c. 31.5-250 î.Hr.), poet grec originar din Sicilia, 
Aristarh din Samothrace (c. 215-143 î.Hr.), critic şi filolog alexandrin, analist 
al unor texte din Homer, Hesiod, Alceu şi Pindar, filozofii Diogene din Sinope 
(c. 412-323 î.Hr.), Epicur (341-270 î.Hr.) şi Zenon din Citium (c. 336-264 
î.Hr.), întemeietor al stoicismului, termen derivat de la cuvântul Stoa (portic, 
galerie), matematicienii Arhimede din Syracuza (287-212 î.Hr.), Eukleides 
(Euclid) din Alexandria (sec.IIl î.Hr.) şi Eratosthenes din Cirene - Africa (Cc. 
275-195 î.Hr.), la care putem adăuga mai mulți arhitecţi, pictori sau sculptori, 
aşa cum este Lysip (c. 370-324 î.Hr.) cel ce îl va imortaliza în renumitele 
portrete (busturi) pe marele Alexandru Macedon. 

O astfel de enumerare se înscrie în cadrul prezentării unor preocupări ce 
au vizat şi alte componente ale spiritului elenistic. Printre acestea amintim 
edificarea în Alexandria a celebrului Museion, cea mai mare instituție de 
cultură, având şi o impresionantă bibliotecă, tondul său de manuscrise 
ridicându-se la peste 500.000 de exemplare. De asemenea, aici a fost tradusă 
din ebraică, în limba greacă, varianta primară a „Vechiului Testament“. Toate 
sunt importante elemente istorice. 

În secolul III î.Hr. s-a scris în Egiptul elenistic romanul popular 
„Alexăndria“, autorul fiind necunoscut. Evocă, folosind deseori elemente 
miraculoase , fantastice, figura şi viața lui Alexandru cel Mare. Ulterior, textul 
grecesc a ajuns în toată Europa, la români fiind tradus târziu, prin filieră 
sârbească (1620), colecția „Codex Neagoeanus“. Variante ale ideilor din 
această lucrare au intrat în folclorul şi onomastica populară. Deşi narația nu 
excelează ca structură istoriografică, totuşi, în succesiune temporală 
„Alexăndria“ rămâne printre primele opere ale secolului III î.Hr. păstrate până 
astăzi, referitoare la eroul evocat. 

Cel mai imortant istoric al elenismului este Polybios (203-120 î.Hr.), de 
origine grec, născut la Megalopolis. A realizat „Istoria Universală“, compusă 
din 40 de cărți din care s-au păstrat integral primele cinci, iar fragmentar 
celelalte părți ale acestei vaste opere. Deşi a atribuit soartei umane un rol 
important în derularea istoriei generale, totuşi, Polybios s-a lansat deseori în 
anaiiza cauzelor şi a urmărilor diferitelor evenimente, ceea ce îl apropie ca 
tematică de Herodot şi Ephoros, iar ca rigoare științifică de Thucydides. Opera 

sa cuprinde etapa dintre cel de-al doilea război punic (218-201 î.Hr.) şi 
transformarea Greciei în provincie romană (146 î.Hr.). 

Viaţa şi activitatea marelui istoric se suprapun, în măsură considerabilă, 
cu extensia dincolo de Italia a statului republican roman. Elenismul se va 
prăbuşi atunci treptat, iar Polybios a fost contemporan cu o bună parte a 
evenimentelor ce au favorizat un asemenea fenomen universal, plasându-se la 
interferența istoriei greceşti cu istoria romană. 

Începând cu Polybios, intelectualii de origine și limbă elină vor intra sub 
influența spiritulității romane, adaptându-se în cea mai mare parte noilor 
condiţii specifice acelor vremuri. Deseori scrierile lor au fost elaborate în 
interesul măreției „Cetăţii Eterne“, ale opulenței aristocrației romane şi al 
succeselor militare tot mai răsunătoare obținute pe diverse coordonate 
geografice. Exemplul lui Polybios este edificator. Luat ostatec de romani, el a 
devenit prototipul celor dornici de libertate, care însă au sfârşit prin a se 
conforma, în majoritatea cazurilor, cerinţelor noilor stăpâni. 

Ca istoric experimentat, el a analizat atent cauzele ce au favorizat 
ridicarea explozivă a Romei, extensia teritorială a acesteia, ajungând astfel la 
concluzii definitorii, în sensul că fenomenul s-a datorat, în primul rând, 
decăderii lumii grecești şi elenistice, incapabilă să se opună cu succes noilor 
structuri politice şi militare. De asemenea, conferă un anumit rol şi întâmplării, 
potrivit căreia „destinul participă continuu la !uptele omenirii“. Coroborând 
realitatea istorică şi intervenţia factorilor adiacenţi, autorul aduce realitatea 
romană într-o situaţie privilegiată „întrucât contemporanii pot doar s-o 
privească uimiţi, iar urmaşii nu vor ajunge niciodată s-o întreacă“. 

Opera lui Polybios a fost elaborată totuşi, pornindu-se de la un sistem 
riguros de principii ştiinţifice. Printre acestea amintim : analiza critică a 
lucrărilor scrise în etapele precedente, accentuarea cauzelor, pretextelor şi 
urmărilor evenimentelor istorice, evidenţierea rolului legilor fundamentale 
într-un stat, prezentarea calităților guvernamentale, identificarea conexiunilor 
dintre fenomenele social-politice şi cele din natură. 

În ceea ce priveşte primul dintre aceste principii, Polybios se înscrie în 
sfera istoriografiei analitice și nu în cea enunțiativă, apelând frecvent la „critica 
istoriei““ elaborate anterior. De aceea, pentru a-și definitiva opera, el a călătorit 
pe urmele derulării evenimentelor precedente, a lecturat scrierile antecesorilor 
săi, a purtat discuţii cu factori oculari şi a sistematizat concluziile pe care le-a 
desprins direct asupra momentelor ce s-au interferat cu viața personală. 

Referindu-ne la următorul principiu, Polybios, ca şi Thucidides, a 
declarat deseori că doreşte să respecte şi să slujească întrutotul adevărul, 


LI 


evitând astfel elaborarea unei „istorii povestite“, în favoarea celei ce se bazează 


* Confruntarea militară dintre Roma și Cartagina, pentru supremaţia în zona occidentală a Mării Mediterane, 
s-a derulat prin așa numitele „războaie punice“ (264-241 î.Hr. ; 218-201 î.Hr. ; 149-146 î.Hr.). 

pe ilustrarea cauzalității, pe rezolvarea formulei specifice acestui demers, în 
sensul de a răspunde „CUM, CÂND ŞI DIN CE MOTIV“ s-au declanşat, 
derulat şi finalizat anumite evenimente. Pentru cei ce l-au urmat, s-a impus 
astfel concluzia constituirii unei adevărate metodici a viitoarelor opere istorice 
„robuste, pragmatice, globale, de amploare“. 

Un aspect interesant din punct de vedere al analizei fenomenologiei 
proprii etapei temporale a elaborării operei polybiene, îl constituie aducerea în 
prim plan a Constituţiilor. Legile fundamentale reprezentau, în statul roman, 
cadrul optim în care se înscriau raporturile cu cetățenii, cu instituțiile 
specializate sau cele dintre diferitele categorii economice, militare şi sociale. 
De aceea, marele istoric a considerat Constituţiile ca fiind „cea mai însemnată 
cauză a. reuşitei oricărei acțiuni“. Tipurile de guvernare se împart, după 
Polybios în două mari structuri: cele bune, adică, monarhia, aristocrația și 
democrația, respectiv, cele rele, citându-se tirania, oligarhia şi alocraţia 
(„tirania mulţimii“). Făcând apel la situaţia întâlnită în istoria antică, autorul a 
atras atenţia că uneori monarhia poate deveni tiranie, aristocrația se transformă 
în oligarhie, iar democraţia tinde să ajungă olocrație. Pentru a se evita 
asemenea „translație“, se sugera oportunitatea creșterii rolului statului ca 
element de echilibru social-politic, în care sens era luată ca model Roma. 

În scrierile sale, Polybios a amintit cititorilor că polisurile greceşti, în 
evoluția lor, s-au apropiat din realitățile din natură, în sensul că după 
constituirea acestora, a urmat o perioadă de înflorire, apoi s-a făcut vizibilă 
decăderea şi pierderea definitivă a prestigiului. Voit sau nu, prezentarea nor 
asemenea realități elene și elenistice ilustra atitudinea proromană a autorului 
„Istoriei Universale“. Este relevant că Polybios şi-a arătat simpatia față de 
confrații pasionaţi pentru cunoașterea trecutului popoarelor. Le recomanda însă 
prioritar, analiza ansamblului fenomenelor din interiorul cărora să departajeze 
apoi caracterul particular al evoluției anumitor zone geo-istorice. 

Prin întreaga sa operă şi atitudine civică, Polybios se înscrie, 
indiscutabil, în pleiada istoricilor care au contribuit la îmbogățirea istoriografiei 
generale, asigurând ilustrarea selectivă a realităților precedente vieţii lor, dar 
mai ales a celor din etapele cunoscute nemijlocit, componente ale elenismului. 
Este considerat întemeietorul istoriografiei pragmatice. 

Literatura și a altor autori din această perioadă care au elaborat lucrări în 
limba elină, abordând însă fenomenologie romană prezintă interes istoriografic. 
Ca expresie a „topirii“ treptate a spiritului grec şi elenistic în marea cultură 
latină, amintim numele ultimului enciclopedist antic originar din Peninsula 
Balcanică, Poseidonis din Apameia (135-51 î.Hr.). Opera sa a apărut între anii 
70-65 î.Hr., când o bună parte a acestei zone era deja transformată în provincii 
romane, iar tradiţia politică, militară şi culturală a polisurilor se dovedea tot 
mai mult a fi ignorată. 

Transferul tematic spre Italia antică devne elocvent şi în preocupările lui 
Diodor din Sicilia (c. 80-21 î.Hr.). El a realizat în anul 25 î.Hr. scrierea de 
factură universală intitulată „Biblioteca istorică“ structurată pe 40 de cărți, din 
care 15 s-au păstrat integral. A încercat să surprindă evoluţia lumii vechi până 
la războaiele purtate de Iulius Caesar în Gallia (58-51 î.Hr.). Bazată în mare 
măsură pe lucrări anterioare, opera lui Diodor din Sicilia ne apare astăzi, 
comparativ cu alte scrieri pe aceeaşi temă, ca o prezentare „punctuală“ a 
evenimentelor istorice, de factură enciclopedistă, lipsind în cea mai mare 
măsură analiza aprofundată a evenimentelor. 

EI a făcut referiri şi la zonele locuite de geți, amintind pe Dromichaites 
„basileus al tracilor“, care i-a învins între anii 300-290 î.Hr. pe Agathocles şi pe 
tatăl acestuia, Lysimach, diadoh al Thraciei cucerite de macedonieni. Căzut 
prizonier, Lysimach a fost cruțat de furia războinicilor învingători prin 
intervenţia regelui Dromichaites. Acesta, spune Diodor din Sicilia, i-a lămurit 
pe ostașii săi „că este bine să-l cruţe pe bărbatul captiv ... care se va arăta 
recunoscător celor ce i-au dăruit viața“. 

Deşi era de origine grec şi a slujit elenismul o bună parte a vieții sale, 
totuşi, Dionysos din Halicarnas (sec. | î.Hr. - sec. 1 d.Hr.) devine un important 
istoric al Cetăţii eterne. A publicat valoroasa lucrare „Antichităţi romane“, 
formată din 20 de cărți păstrată însă fragmentar. Prezintă evoluţia orașului stat 
de pe Tibru de la întemeiere, până în anul 266 î.Hr. Coroborată cu alte 
descrieri, opera acestui autor constituie o componentă fundamentală a 
istoriografiei privitoare la reşedinţa oficială a primului regat din Peninsula 
Italică. | 

Spre sfârşitul elenismului şi începutul romanității, ca un corolar al 
interferenţei de secole şi milenii, a trăit Strabon din Amaseia (63 î.Hr - 19 
d.Hr.), cel ce a lăsat posterității lucrarea „Geographia“, structurată pe 17 cărți. 
Redactarea operei s-a încheiat în anul 18 d.Hr. Este cnsiderată cea mai 
imortantă scriere a antichității cu această tematică, dovadă concludentă a 
posibilității de conlucrare dintre cele două obiecte de studiu, istoria și 
geografia. În cartea a VII-a, Strabon prezintă anumite detalii referitoare la 
limba geto-dacilor, cu privire la Zalmoxis, Burebista şi Deceneu, precum şi la 
Muntele Sfânt Cogaionon, ceea ce demonstrează integrarea spaţiului nostru 
tradițional în istoria universală a lumii vechi, în spiritualitatea şi în raporturile 
cu ampla lume a timpului dominat de Iulius Caesar şi Octavianus Augustus. 

Traseul istoriografic elenistic se finalizează în mare măsură cu aceste 
opere ce oglindesc trecerea pe sub marele arc de triumf spre totala izbândă a 


romanităţii. 

SCENE ICONOGRAFICE CONSTANTINOPOLITANE ÎN 
PICTURA BISERICII SFÂNTUL NICOLAE DIN 
CURTEA DE ARGEŞ 


ION BICA 


Între monumentele de artă ce împodobesc oraşul Curtea de Argeș, sediul 
primei capitale a statului feudal Țara Românească, se înscrie şi Biserica 
Domnească, cu hramul Sfântul Nicolae, expresie a influenței artei bizantine în 
spaţiul legendar al meleagurilor argeşene. 

Lucrările pentru înălțarea grandiosului edificiu ecleziastic, începute încă 
din vremea lui Basarab I, au fost definitivate în răstimpul relațiilor strânse, 
întreținute de fiul acestuia, Nicolae Alexandru (1352-1364) cu Patriarhia de 


Constantinopol şi cu lerarhul bizantin, Iachint de la Vicina, în vederea 
1 


înființării Mitropoliei Ungrovlahiei . Locaşul de rugăciune, construit pentru 
trebuințele spirituale ale vremii respective?, depăşeşte, după opinia 
specialiştilor în domeniul artei feudale, nivelul popular, destul de răspândit în 
lumea bizantină, ceea ce a impus ideea includerii lui „în rândul ctitoriilor 


princiare, de origine aulică““. Indiferent de soluționarea discuţiilor, provocate 


! Pentru problema subliniată de noi, vezi următoarea bibliografie: N. Constantinescu, La râsidence d'Argeș 
des voivodes roumains des XIII" et XIV* siteles. Problâmes de chronologie ă la lumiăre des râcentes 
recherches archtologiques, în „Revuc des âtudes du sud-est curopten“, VIII (1970), 1, p. 5-31; Idem, 
Curtea domnească din Argeș, probleme de geneză și evoluție, în „Buletinul monumentelor istorice“ 
(=BMI, mai departe), XL (1971), 3, p. 14-23; Constantin C. Giurescu, Întemeierea Mitropoliei 
Ungrovlahiei, în „Biserica Ortodoxă Română“, LXXVII (1959), 7-10, p. 678-680, Preot Prof. dr. Mircea 
Păcurariu, Istoria Bisericii Ortodoxe Române, ediţia e II-a, vol. I, Ed. Institutului Biblic şi de Misiune al 
Bisericii Ortodoxe Române, Bucureşti, 1991, p. 256-259. 

2 Unii dintre istorici — P. Chihaia, R. Theodorescu, Maria Ana Musicescu, M. Păcurariu — consideră astăzi că 
lăcașul Bisericii domneşti a reprezentat, până în jurul anului 1439, sediul Mitropoliei Ungrovlahiei. În acest 
sens, vezi: Pavel Chihaia, Cele două lăcașuri ale Mitropoliei din Curtea de Argeș deduse din hrisoavele 
bisericii lui Neagoe Basarab, în vol. „Din cetățile de scaun ale Ţării Româneşti“, Ed. Meridiane, Bucureşti, 
1974, p. 59; R. Theodorescu, Bizanţ, Balcani, Occident !a începuturile culturii medievale românești 
(secolele X-XIV), Ed. Academiei Române, Bucureşti, 1974, p. 285-286, Maria Ana Musicescu, Bizanțul și 
arta Țărilor Românești (sec. XIV — prima jumătate a secolului XV), BMI, XL (1971), 3, p. 6-7; Preot 
Prof. dr. Mircea Păcurariu, op. cit., p. 259-260. 

” Maria Ana Musicescu, op. cit., p. 7. 

de stablirea exactă a perioadei când a fost terminată pictura interioară“, cert este 
însă pentru noi astăzi, că aceasta reprezintă o mărturie clară a prezenţei 
influențelor artei bizantine, specifică renaşterii culturale din prima jumătate a 
secolului al XIV-lea. Pe baza acestor. documente artistice, Ana Maria 
Musicescu consideră că pictura de la Biserica domnească constituie „cea mai 
nordică expresie a stilului paleolog în sud-estul european'“. 

Această mișcare artistică bizantină, cunoscută în literatura de specialitate 
sub denumirea de renașterea paleologă, a luat ființă după opera de redresare şi 
consolidare înfăptuită de Mihail al VIII-lea (1261-1282), întemeietorul 
dinastiei Paleologilor. În timpul domniei fiului acestuia, Andronic al II-lea 
(1282-1328), pictura şi umanismul au început să înflorească, atât în capitala 
imperiului, cât și în alte centre ale lumii bizantine. Între elementele 
caracteristice picturii din această perioadă se află gustul dezvoltat pentru 
naraţiune, ceea ce a contribuit la sporirea numărului personajelor şi la tratarea 
unor subiecte noi, împrumutate nu numai din textul evanghelic, ci şi din viaţa 
Sfintei Fecioare Maria, Imnul acatist sau viețile sfinților. Cel mai reprezentativ 
ansamblu de mozaicuri din epoca lui Andronic al II-lea, care scoate în evidență 
trăsăturile de bază ale artei paleologice, este cel din biserica Chora, în 
Constantinopol, astăzi moscheea Kahrie-Djami. Această lucrare a fost 
executată din îndemnul și cu cheltuiala logotetului şi umanistului bizantin 
Theodor Metochites, între anii 1315-1320$. 

Toţi specialişti în domeniul artei, români sau străini, care în lucrările lor 
au făcut referire la pictura existentă în Biserica Domnească — I. Mihail”, Orest 
Tafrali?, Virgil Vătăşianu?, I.D. Ştefănescu!”, Răzvan Theodorescul!, Ana 


1 V. Vaătăşianu crede că zugravii au lucrat aici prin anii 1350-1352, D. Onciu şi Gr. lonescu atribuie 
terminarea picturii lui Radu I (1374-1389), iar Maria Ana Musicescu împârtăşeşte opinia că definitivarea 
picturii s-a făcut în deceniul ai şaptelea al secolului al XIV-lea. În acest sens, vezi: D. Onciu, Anul morţii 
marelui Basarab Voevod, în „Buletinul comisiunii monumentelor istorice“ (=BCMI, mai departe), X-XVI 
(1917-1923), p. 104, Grigore lonescu, Arhitectura în România, i. De la orânduirea comunei primitive 
până la sfârșitul secolului al XVI-lea, Ed. Academiei Române, Bucureşti, 1963, p. 32; Virgil Vătăşianu, 
Istoria artei feudale în Țările Române, |. Arta în perioada de dezvoltare a feudalismului, Ed. Academiei 
Române, Bucureşti, 1959, p. 389; Maria Ana Musicescu, Relations artistiques entre Byzance et les pays 
roumains (IV-XV*3), în „Actes des XIV" Congres International des €tudes byzantines, vol. IV, Bucarest, 
1974, p. 520. 

* Maria Ana Musicescu, Bizanțul și arta..., p. 7. 

“ Pentru acest proces artistic, vezi: Charles Diehl, Manual d'art byzantin, deuxitme edition revue et 
augmentec, tome seconde, Paris, 1926, p. 793-801; Charles Delvoye, Arta bizantină, traducere de Florica- 
Eugenia Condurachi, vol. II, Ed. Meridiane, Bucureşti, 1976, p. 216-225; Viktor Lazarev, Istoria picturii 
bizantine, traducere de Florin Chiriţescu, vol. [II, Ed. Meridiane, București, 1980, p. 5-22. 

11. Mihail, Pictura Bisericii domnești din Curtea de Argeș, BCMI, X-XVI (1917-1923), p. 174. 

“O. Tafrali, Monuments byzantins de Curtea de Argeş, Paris, 193], p. 146. 

” V. Vatăşianu, op. cit., p. 373-374. 

" 1.D. Ştefănescu, La pelnture religieuse en Valachie et en Transylvanie depuis les origines jusqu'au 


XIX* siăcle, Paris, 1932, p. 65. 
" Razvan Theodorescu, Un mileniu de artă la Dunărea de Jos (400-1400), Ed. Meridiane, București, 1976, 


p. 185. 

Maria Musicescu'?, Daniel Barbu'”, Charles Diehl'“, Louis Brhier'5, Charles 
Delvoye!f — au subliniat asemănarea, uneori, aproape întru totul, cu mozaicurile 
din monumentul constantinopolitan, mai sus menţionat. Pe baza acestor 
similitudini, P. Underwood, istoricul de artă care a cercetat în ultimele decenii 
mozaicurile de la Chora, a emis opinia că ceea ce lipseşte din iconografia 
monumentului constantinopolitan poate fi completat cu unele date păstrate la 
Biserica Sfântul Nicolae din Curtea de Argeș. Plecând de la aceste constatări, 
P. Underwood este de părere că unul dintre zugravii, angajați pentru 
împodobirea locaşului de rugăciune, ar fi cunoscut „de visu“ mozaicurile de la 
Chora!”. 
Influențele artistice constantinopolitane au pătruns în spațiul nord- 
dunărean prin intermediul Serbiei!€, care atinge, din punct de vedere artistic, o 
culme în vremea îndelungatei domnii a lui Milutin (1282-1321). 

În afară de prezenţa unor scene ca: Înmulțirea pâinilor, Trădarea lui luda, 
Batjocorirea lui lisus, Drumul crucii, Adormirea Maicii Domnului, destul de 
răspândite în pictura bizantină, pe peretele de miazăzi al Bisericii Sfântul 
Nicolae se află pictate, la fel ca la Chora, patru tablouri, a căror compoziție 
redă evenimentele petrecute anterior nașterii Mântuitorului lisus Hristos? 
Dintre acestea, tabloul ce înfăţişează „Recensământul în fața guvernatorului 
Quirinus (Luca, II, 1-5), a atras atenţia cercetătorilor. Din consultarea literaturii 
de specialitate am constatat că această pictură, destul de rar întâlnită în arta 
bizantină?!, este unică în țara noastră”. Tabloul din Biserica domnească are 
următoarea compoziție: guvernatorul Quirinus este bogat înveșmântat cu 
cingătoare brodată cu mărgăritare, purtând o pelerină, prinsă la gât, cu o agrafă. 
Acesta stă pe un scaun înalt iar în spatele lui se află un ostaş cu o lance în 
mână. Sfânta Fecioară Maria și Dreptul Iosif stau în picioare, în timp ce un 


11 Maria Ana Musicescu şi Grigore lonescu, Biserica domnească din Curtea de Argeș, Ed. Meridiane, 


Bucureşti, 1976, p. 21. 
"1 Daniel Barbu, Pictura murală din Țara Românească în secolul al XIV-lea, Ed. Meridiane, Bucureşti, 


1986, p. 50-51. 

"1 Charles Diehl, op. cit, p. 831-834; Vezi şi Preot Lon Bica, Biserica domnească din Curtea de Argeş în 
opera bizantinologului Charles Diehl, în „Buletinul ştiinţific. Seria Teologic“, Piteşti, 2 (1997), în curs de 
apariţie. 

f Louis Brthier, Civilizaţia bizantină, traducere de Nicolae Spincescu, Ed. Ştiinţifică, București, 1994, p. 
427-428, 

'5 Charles Delvoye, op. clt., p. 248-249. 

'7 Paul A. Underwood, The Kahrie-Djami, |, New-York, 1966, p. 11-12 apud Maria Ana Musicescu și 
Grigore Ionescu, op. cit., p. 22. 

'% Charles Diehl, op. cit., p. 833; P.P. Panaitescu, Inscripţiunile religioase grecești de la biserica 
domnească, BCMI, X-XVI (1917-1923), p. 170; V. Vătăşianu, op. cit., p. 388; Gr. lonescu, op. cit, p. 40; 
R. Theodorescu, op. cit., p. 186; Maria Ana Musicescu, Bizanțul şi arta ... p. 6-7. 

'? Maria Ana Musicescu, op. cit., p. 6. 

% |. Mihail, op. cit., p. 174. 

21 Charles Diehl, op. cit., p. 833. 

2 1.D. Ştefănescu, Iconografia artei bizantine şi a picturii bizantine românești, Ed. Meridiane, Bucureşti, 


1973, p. 93. 

funcţionar le înscrie numele pe un rotulus desfășurat”. Scena este însoțită, 
similar celei de la Chora, de textul evanghelic de la Luca II, 4-5, scris în 
grecește, însă având mai multe greşeli de ortografie?*. Cu unele mici deosebiri 
— desfăşurarea mai restrânsă, scribul reprezentat printr-un personaj mai tânăr — 
scena de la Argeş este considerată a fi o copie fidelă a mozaicului de la 
Chora'5. Nu putem trece mai departe fără a semnala la acest capitol al 
diferenţelor, prezenţa în tabloul de la Biserica domnească a unui amănunt „care 
nu se potriveşte cu măsura artei religioase și cu arta bizantină“2. Astfel, 
constatăm că artistul de la Argeş, dorind a se conforma textului evanghelic, 
care spune că Sfânta Fecioară era „însărcinată“ (&yk50)”, a reprezentat-o cu 
trăsăturile vizibile ale apropiatei sale maternități”*, detaliu ce lipseşte la Chora. 

Tentaţi de faptul că marea majoritate a inscripțiilor sunt scrise în limba 
greacă?, unii dintre istorici — Charles Diehl”, Charles Delvoye”!, Louis 
Brehier”? — au considerat că zugravii au fost bizantini. Alți cercetători însă — 
V. Lazarev”, PP. Panaitescu”, V. Vătăşianu's, R. Theodorescu:$, V. 
Drăghiceanu”, Gr. lonescul?, Maria Ana Musicescu” — pe baza mai multor 
considerente — unele greșeli ortografice î în textele greceşti, prezenţa inscripțiilor 
slave în pronaos“. — sunt de părere că meşterii n- au putut să provină decât 
dintr-un centru artistic de importanță secundară al lumii bizantine, situat 
undeva, în Serbia sau Macedonia (Tesalonic). 

Biserica domnească din Curtea de Argeş ascunde şi conservă mărturii 
artistice, care reprezintă o dovadă incontestabilă a legăturilor dintre societatea 
feudală românească şi civilizaţia bizantină. 


2 Pentru descrierea tabloului, vezi: O. Tafiali, op. cit., p. 147; I.D. Ştefănescu, op. cit., p. 93; ldem., La 
peinture religieuse ... p. 46. 

“ p.P. Panaitescu, op. cit, p. 146. 

*5 1.D. Ştefănescu, Iconografia artei bizantiae..., p. 93, V. Vătășianu, op. cit., p. 374. 

* |.D). Ştefănescu, op. elit., p. 93. 

* Luca, (1, 4-5: „Ca să se înscrie împreună cu Maria, cea logodită cu el, care era însărcinată“ (&xoyioyaoda! 
ovv Mowvă, € 31 Ekwnoevutvn ai3w obor 6yxiw). În acest sens, vezi: Biblia sau Sfânta Scriptară, Ed. 
Institutului Biblic şi de Misiune al Bisericii Ortodoxe Române, Bucureşti, 1988; The Greek New 
Testament, edited by Kurt Aland, Mathew Black, Carlo M. Martini, Bruce M. Metzger and Allen Wirgren, 
United Bible Societis, 1979. 

4 |. Mihail, op. cit., p. 176, O. Tafiali, op. cit., p. 146; 1.D. Ştefănescu, op. clt., p. 93. 

% p P. Panaitescu, op. cit., p. 161. 

"2 Chartes Diehl, op. cit., p. 833. 

”! Charles Delvoye, op. cit., p. 248-249. 

* Louis Brehier, op. cit, p. 427. 

% Viktor Lazarev, op. cit., p. 78. 

 p.P. Panaitescu, op. cit., p. 170. 

%5 V, Vatăşianu, op. cit. p. 388. 

* R. Theodorescu, op. cit., p. 186. 

" V, Draghiceanu, Curtea domnească. Note istorice și arheologice, BCMI, X-XVI (1917-1923), p. 76. 

1» Grigore lonescu, Curtea de Argeș. Istoria orașului prin monumentele lui, Bucureşti, 1940, p. 37. 

* Maria Ana Musicescu, op. cit.; p. 7. 

* V. Brătescu, Inscripțiile slave religioase din Biserica domnească de la Curtea de Argeș, BCMI, X-XVI 
(1917-1923), p. 190-192. 

ICOANA ȘI PARADIGMA FEMINITĂŢII 


VICTOR ANTIPA 


Emaciat de frisonul eternității ratate, macerat de rămăşiţele, de sechelele 
păcatului originar, trupul omenesc şi, împreună cu el, întreaga natură, cad, 
pentru iconografia ortodoxă, într-o subiacență notorie. Faniile lor vor fi 
determinate teleologic, către slujirea vizualizării eschatologice a sacrului. Orice 
jubilaţie a profanului nu este, aici, pasabilă, divagaţia pe aceste traiectorii fiind, 
automat, etichetată drept perfidă devianţă, drept vicioasă derogare de la 
autenticitate. Şi totuşi, singura posibilitate de a acroşa suprasensibilul într-o 
variantă vizibilă rămâne aceea a utilizării obnubilantei materialități. De aceea 
imagologia sacră antropologică, par excelence, este coagulată în jurul unui 
centru teandric, cu speranța, mărturisită sau nu, de a repune în vigoare 
primordiala demuth (asemănare). Însă umanitatea este, în această 
contextualitate, doar mijloc, doar superb instrument epifanic, nu scop în sine, 
imediat şi ultim, deşi, paradoxal, recuperarea, mântuirea ei se urmăreşte în cele 
din urmă. 

Ca rumoare biologică a omenescului, corpul acceptă obsecvios 
autoritatea unor exigențe compacte, dezalienante, care-l detaşează neâncetat de 
propensiunea sa falimentară, omologabilă maculării adamice. El, corpul, este 
primul ce resimte aceste urmări deformate, incurabile din perspectiva eşuantei 
sale autonomii. De la neprihănirea proximității divine se vede aruncat în 
condiţia precară de putrescibil inexorabil. O alterare inevitabilă care îl face 
să-şi îndrepte elanurile evanescenţei sale asumate în direcția conştientizării 
inconsistenţei, a preformalului, a amorfului anodin la care recurge ca la un 
paleativ dezastruos, devastant şi obscen până la marginea suferințelor inutile. 

Creat în ziua a VI-a, omul, ca ființă personală, este gândit drept culme şi 
„telos“ al Genezei. Este făcut de Dumnezeu însuşi cu mâinile Sale: Logos-ul şi 
Pneuma, după cum ne învață Sf. Irineu al Lyonului. Omul are nevoie de 
afirmarea aspectului personal (al „prosopon“-ului) al Dumnezeirii deja reunită 
treimic — „Să-l facem om după chipul şi asemănarea noastră“ (beţal menu 
kidemutenu). Deci, după pattern-ul care l-a plămădit. Dacă toate părțile lumii 
au apărut prin porunci („Să fie lumină |!“ etc.) doar omul apare din „reflectarea“ 

lui Dumnezeu ca totalitate liberă, din intervenţia Sa directă, căci omul nu este 
de specia particularului, ci a întregului, având ca destin irezistibil apropierea 
holistică. 

Sf. Grigore din Nazians explică prezența în om a unei „părticele din 
Dumnezeu“, prin aceea că harul necreat este implicat în mod nemijlocit în 
facerea omului. Prin suflarea lui Dumnezeu sufletul primeşte viață şi har, astfel 
prezența Sf. Duh legitimându-se ca principiul real al existenței noastre, 
nesuperfetate. Dar omul este şi ipostas al cosmosului, fie el o „natura naturata“ 
sau o „natura naturans“, fiindcă ambele denominaţiuni surprinde emergenţele 
lor trupeşti. Amenințarea incorigibilului există încă din această fază chiar, e 
drept, ispita contestării germinând în stare amiotică, abia. Această afecţionare o 
amplifică episodul creării Evei („un ajutor asemenea lui“ — Adam), a femeii 
absolute, ființă de aceeaşi natură cu el. 

După inducerea unui somn extatic în tânărul om, femeia va fi construită 
printr-o celestă chirurgie, din cea mai intimă parte a lui Adam — „coasta“ sa 
simbolizând, în fapt, inima (leb-ebr., kardia-gr. — evreii considerau că gândim 
cu inima, esenţializând-o în felul acesta). Eva este deci, „consubstanțială“ cu 
Adam — „Os din oasele sale şi carne din carnea sa“. Purcederea Evei urmează 
paradigma universală a purcederii Sf. Duh din Tatăl, ceea ce echivalează atât 
cu afirmarea unităţii naturii cât şi a pluralității persoanelor. Căci Eva este 
deosebită de Adam (superb arhetip dialodal, deci, democratic), şi totuşi, de 
aceeaşi natură cu el. Cea care dorește şi înfăptuieşte polarizarea primordială, 
izvor al diversităţii deconcertante a speciei umane. Tot ea impune egalitatea 
expurgată de orice detritus identitar, femeia nefiind inferioară celui din care 
purcede, bărbatului, după cum nici Sf. Duh nu este inferior Celui din care 
purcede, Tatăl. Totuşi, acest soi de devenire îi induce Evei o specifică 
„labilitate duhovnicească“ care, potrivit părintelui Stăniloae este responsabilă 
de acceptarea ispitei de a „căuta şi o plăcere în cele materiale“. „Poate că ei îi 
plac cele ce se văd mai mult decât bărbatului...“ conjecturează pertinent acelaşi 
remarcabil teolog („7 dimineţi cu părintele Stăniloae“ — convorbiri cu Sorin 
Dumitrescu, Ed. Anastatsia, p. 130). 

Femininul postulează o variantă eficace şi sigură a redempțiunii. Fuga 
instinctivă de catastrofic și tragic l-a îndemnat pe om să-i decripteze 
morfologiile metafizice. Într-un prim simbolism al Apelor se regăsea interfaţa 
epifanică a acelui ireproşabil ce nu se epuiza niciodată comunicându-ni-se. 

Astfel deificat, principiul feminin se încerca să fie abordat prin riturile 
orgiastice, sperându-se în facilitarea unei regresiuni eliberatoare în inform și 
virtual. 

Ca religie care maturizează arhaicele intuiții ale divinului, creştinismul 
deliberează intens pe tema feminităţii. Cuvântul spirit (ruach-ebr.) este de genul 
feminin. La fel şi în aramaică, limba vorbită de Christos. 

În Evanghelia apocrifă a evreilor, gnosticismul vehiculează cu expresia 
— „mama mea, Duhul Sfânt“ rostită de Mântuitor. Aceeaşi sintagmă o întâlnim 
şi la Origen. În greceşte xvevua desemnează tot pe cea de-a treia persoană a 
Treimii. 

Cuvântul Setuagintei este în relație de sinonimie cu sanscritul prana ce 
denumeşte suflul ca forță vitală. De altfel, Duhul Sfânt este simbolizat grafic, 
fie ca flacără păgorâtoare (vezi icoana Rusaliilor, Glossolalia, Cincizecimea 
sau, câteodată, Buna Vestire), fie ca porumbiță (vezi icoanele Botezului 
Domnului sau a Bunei Vestiri). Această din urmă reprezentare este asociată cu 
marile divinități mediteraneene: Potinia cretană, Ishtar, Deruto, Mytilla, 
Afrodita, desemnând puterea şi influența emergente. „Emanaţie a zeiţei, 
porumbiţa e spiritul care sanctifică toate fiinţele și obiectele pe care se aşează, 
iar posesiunea divină se exercită prin intermediul ei“. (G. Glotz — „La 
civilisation egeenne“, Paris, 1952, p. 285). Lui Zeus, hrana, ambrozia îi este 
adusă tot de porumbiţe. Apocrifele o descriu pe Maica Domnului în templu 
hrănită fiind de îngeri. Asemănătoare este situaţia Sf. Ilie pe care, în pustiul 
renunțării la sine şi lume, îl alimentează un corb. Icoanele notează cu 
scrupulozitate şi savoare autentică aceste conotații extra ordinare. 

Campat în omenesc, acest versant al realităţii inebranlabile iscă probleme 
aparte pentru economia dogmatică a creştinismului. Încă Fericitul Augustin 
sesiza calitatea deplorabilă, pacotilul femeii, nerecunoscându-i statutul de „chip 
al lui Dumnezeu“ (ţelem — ebr.). Iar în catolicitatea occidentală, pe la 1555 se 
dezbătea încă teza recriminatorie — „muliers homines non sunt“, de unde 
decurgea, cu necesitate, o consecuţie de genul — femeile nu sunt adevărate 
fiinţe umane sau una precum -— femeile aparţin altei specii subalterne. Islamul 
vehiculează şi acum cu un demers analog. 

Aceeaşi propensiune se întâlneşte şi în tradiția extrem-orientală. Aici nu 
se repartizează nici un loc femeilor în Pământul Pur (Paradisul). Femeile 
vrednice de un atare acces la iricoruptibil sunt, mai întâi, „renăscute“ ca bărbaţi. 

O asemănătoare orientare este depistabilă, fără estruozitate, şi la Platon. 
In Timaios el spune că prin regresiune (adică prin identificarea principiului 
spiritual cu elementul sensibil) un bărbat, în loc să se întoarcă la entitatea 
uranică din care provenea reapare pe pământ în condiţia inferioară și blamabilă 
de femeie. Iar, pentru a reveni la creştinism, teologia catolică insistă asupra 
faptului că, spre deosebire de femeie, bărbatul singur dispune de o nemijlocită 
paradigmă divină. Aceluiaşi context ideatic îi poate fi încorporat şi Filon din 
Alexandria, care asertează fugos, ca întotdeauna, că „spiritul este în noi 
principiul masculin, senzitivitatea cel feminin“. Afirmația sa depăşeşte stadiul 
unei falacioase conjecturi, este mai nuanţată şi se pliază cu mai multă fidelitate 
peste realitatea proteică pe care o vizează. Altfel spus, femeia dispune de o 
aderență indisolubilă la natura pe care o afirmă şi încarnează cu pertinență 

manifestarea principiului ei. 

În vreme ce bărbatul merge tendenţial dincolo de natură, are simţuri 
metafizice mult mai „sensibile“ şi prezintă o încărcătură ontică net superioară 
femeii, prin refuzul cantonării exclusive în existent. Otto Weininger subliniază 
această dihotomie dezalienantă, remarcând că „eşti bărbat sau femeie după cum 
ai sau nu ființă“. (Otto Weininger — Geschlecht und Charakter — Wien, ed. a 
17-a, p. 398-399). De aceea, femeia este mai conexată chtonicului, elementele 
ei cosmice, deţinând mai puternice afinități cu domeniul suprasensibil nocturn 
şi inconştient, abisal şi irațional al forțelor anihilatoare, dar şi vitale. De aici 
rezultă dispoziţiile sale clarvizionare şi magice. În sens restrâns, acestea pot 
degenera în vrăjitorie. Astfel se face că în procesele Inchiziției sexul femeiesc 
deţine o macabră majoritate comparativ cu cel bărbătesc. În jurul anului 1500 
raportul acestei justiții bizare era de 50 femei la 1 bărbat. În foarte răspânditul, 
pe atunci, tratat demonologic Malleus Maleficarum un spaţiu consistent este 
acordat descrierii maleficiilor de sorginte feminină. Fapt, evident, semnificativ. 

În privinţa relaţiei femeie - bărbat, creştinismul abordează, inevitabil, în 
ciuda tuturor precauţilor ce cad, de foarte multe ori, în pudibonderie 
psihanalizabilă, şi problema sexualităţii. Ea este nu doar menționată în treacăt 
ci şi normată social, etic, teologic. La o primă privire se poate emite remarca 
exorbitantă a „urii teologice față de sex“ a creştinismului (Julius Evola — 
Metafizica sexului — Ed. Humanitas, 199, p. 274). Virilitatea ar trebui să se 
realizeze sub acele forme superioare care frizează Absolutul. 

Temeiul scripturar al acestei aserțiuni îl găsim, spre exemplu, în Matei 
19,12, unde ni se vorbeşte despre o atare posibilitate, avându-se în vedere cei 
„care s-au făcut fameni ei înşişi pentru Împărăția cerurilor“. 

Percepută exclusivist pericopa poate duce la gesturi rudimentare, 
adevărate spasme encratice incorect asimilate, precum emascularea performată 
de Origene. 

De asemenea, străvechiul, iudaicul motiv al androginiei este vehiculat şi 
în creștinism ca stare beatifică primordială a cărei dezocultare se împlineşte 
prin unirea sexelor (,„şi vor fi amândoi un trup“) doar în cadrul căsătoriei ca 
fapt universal irefragabil. Tot în Ev, după Matei 19, 4-6 se instituie 
următoarele: „Pentru aceea va lăsa omul pe tatăl său şi pe mama sa şi se însoţi 
cu femeia sa şi vor fi amândoi un trup, așa încât nu mai sunt doi, ci un trup. 
Deci ce a unit Dumnezeu omul să nu despartă“. 

Sf. loan Gură de Aur observă cu sagacitate că „Omul întreg este bărbat și 
femeie“, de aici decurgând experierea tainei căsătoriei, prin care şi trupul este 
transportat în plan spiritual. Legătura bărbat-femeie este sfințită, deci 
impregnată cu responsabilități supreme. În catolicism preotul este doar un 
simplu martor, fără a binecuvânta, fără a sfinți căsătoria. Ea se reduce, astfel, la 
o pură sexualitate, fapt care impune obligativitatea celibatului sacerdoţilor lor. 

Pe de altă parte, există teze, e drept cu alură heterodoxă, care văd în 
separarea sexelor un fapt omenesc ce priveşte, exclusiv, ființa decăzută (ex. 
loan Scotus Eriugena). 

Dar, revenind la viziunea canonică, coliziunea femininului cu masculinul 
este afirmată nu în maniera unui clivaj dezastruos, ci în chip de coexistență 
neconcupiscentă. Sf. Ap. Pavel în I Corinteni 11,7 propune o anume diviziune 
paşnică, necrapuloasă şi cooperantă a sexelor: „Bărbatul este chip şi slavă a lui 
Dumnezeu, iar femeia este mărirea bărbatului“. Mântuirea femininului ne apare 
posibilă prin masculin, subordonare ce denunță misiunea terestră a celui din 
urmă. „Astfel dar, bărbații sunt datori să-şi iubească femeile, ca pe înseşi 
trupurile lor. Cel ce-și iubeşte femeia pe sine se iubeşte“ (Efeseni 5, 25-37). În 
sine, experiența sexuală nu are consistenţa realului, ficțiunea sa 
consubstanțială, obligând la aplicarea, din perspectivă etică a verdictelor 
ultimei reprobabilități de „desfrânare“ sau „nerușinare“. 

De altfel, pentru Clement Alexandrinul păcatul originar s-ar fi datorat 
faptului că „strămoșii noştri s-au apucat să procreeze înainte de vreme“ 
(Stromata III, 18) interpretare, evident, falacioasă, dar nu întru totul falsă. 

Perpetuarea necesară şi imperativă a speciei supreme, ca tehnică abstrusă 
de abordare a unei imortalități mereu retractile este realizabilă, hic et nunc, 
numai prin această metodă grosieră, maculantă. Soluţia acestei incongruențe 
quasiaporetice o sugerează acelaşi Ap. Pavel: „Bine este pentru om să nu se 
atingă de femeie. Din cauza desfrânării, fiecare să-și aibă femeia sa şi fiecare 
femeie să-şi aibă bărbatul său“ (I Corinteni 7, 1-2, 9). 

Dacă sexualitatea este pecabilă, ea nu postulează păcatul originar, 
încapsulându-se, doar, într-una dintre infinitele consecinţe ale acestuia. 

De aceea îngăduinţa ce trebuie a i se acorda este normată prin instituția 
căsătoriei. Şi numai în vederea procreaţiei, comițându-se, astfel, abuziva 
identificare a erosului cu impulsiile reproducerii. Energia sexuală poate fi 
extrasă din această împrejurare consumptivă, dezvăluindu-i-se căile sublimării 
pleromice, prin intermediul epitimiilor perpetue. Continenţa, encratismul, 
asceza semnifică, în cele din urmă, „o întoarcere a ceea ce este contrariu 
naturii, spre ceea ce îi este propriu“ (Sf. loan Damaschinul — Despre dreapta 
credință 1 / 30). În orice variantă, asceza investeşte cu hiperluciditate 
devastarea cecității ce obturează accesul la esenţial. Un efort neîntrerupt al 
nepătimirii, anihilare a ignoranței iactante, o supercogitație roburantă și 
inebranlabilă. 

Ortodoxia evită eroarea atrabilantă a catolicismului care confundă tipul 
sacerdotului (clerul de mir) dator să-şi transmită în linie trupească încărcătura 
harică, cu tipul ascetului (monahul) prin instituirea aduncă a normei celibatului 
sacerdotal. Mai bine adaptată dimensiunii fanice a divinului, ortodoxia reuşeşte 
să convertească la deplinătatea realului ultim starea estropiată a cotidianului, 

utilizându-i sensurile prodigioase decretate ca efective prin rupturi de nivel 
nedistorsionante. Din păcate, pentru omul comun acestea nu au capacitatea de a 
disuada benefic „veşmintele de piele“ (Filon din Alexandria) cu care ieşirea din 
Rai îl somează a se echipa, dispunând de o aderenţă nedizolvantă, obositoare şi 
macerantă, un adevărat simptom de ruină atacându-i firea. lreproşabilul la care 
râvneşte este prea departe şi prea auster pentru a-i lenifia irascibilitatea 
multiplelor sale debilități. 

Revenind la icoană, după acest excurs lung, dar niciodată superfluu, 
trebuie să remarcăm faptul că în registrul unei simple grafii, al unui semn omul 
este central. Lucru firesc dacă ne reamintim precizarea Sf. Vasile cel Mare care 
menţiona în scrisoarea către Amfilohie, episcopul Iconiei că „cinstea adusă 
icoanei se îndreaptă spre originalul ei“, şi dacă vom corobora aceasta de 
afirmarea scripturară a pattern-ului divin al umanităţii. De aceea imaginea sacră 
nu rătăcește prin teoreze inerte, hiperbolizând accesoriul şi contingenţa, ci 
insistă asupra vocației sale intense de dislocant al empiriei părelnicului şi de 
mărturisitor al sensurilor sale exacte. Prin intermediul corpului uman urgenţa 
imediatului este îmblânzită, vitalitatea gregară îşi civilizează potenţele, devine 
diafană, eterică şi continuă. lar orice agitație patetică îmbâcsită de balastul 
cotidian se salubrizează într-o serenitate omniscientă şi omnipotentă. 

O mare eficacitate răzbate din întreprinderea iconică, economia 
imaculată a mijloacelor de execuţie, surprinzând ipostazele supraființiale. Ispita 
recuperării, a resurecţiei lente îl contaminează pe zugrav cu acel optimism 
debordant care îi oferă îndrăzneala de a-și transvaza vizual timorarea din fața 
inaccesibilului. Se abandonează pe sine ca neinteresant, confuz şi obstrucţionist 
pentru diegetica supremă a realităţii. Această nobilă umilitate îl protejează de 
euforia nătângă a mijloacelor ce agasează cu, fără substanță, oferte palinodice. 

Această conjunctură instrumentalizează imaginea femeii, aspectul său 
sensibil fiind rechiziţionat de un funcţionalism neopresiv. 

Iconografia ortodoxă, de aspectul „iconomiei divine în lume“ (Sf. loan 
Damaschinul) este convocată şi de aceea Maicii Domnului îi este acordată o 
poziţie privilegiată. Dacă lisus Hristos este Noul Adam, Theotokos este Noua 
Evă — prin prima intră în lume păcatul şi moartea, prin aceasta izbăvirea şi 
resuscitarea. „Cinstea dată ei se urcă spre cel întrupat din ea“ (Sf. loan 
Damaschinul). lar această „înomenire“ nu a fost silită, ci liberă. Acceptul Ei 
este cel al umanităţii devergondate, dar care posedă încă forța de a-şi smulge 
voalul de mefiență ce o desfigurează, de a risipi iluzia flască în care se 
complace şi de a vedea, în sfârşit, calea unică spre optimizare. Este fecioară a 
miracolului într-o întreită ipostază ce o situează „in aeternum-“: antepartum, in 
partum, şi post partum. Aspectul este zugrăvit prin cele trei stele de pe umerii şi 
creştetul maforionului său. 

Iconic, atributele acestor universalizări interesează şi, cu o râvnă lucidă, 

erminia statuează rigorile îndeplinirii lor. Ne referim la icoana Maicii 
Domnului cu Pruncul. Prima variantă (o Hodighitria) o datorăm evanghelistului 
Luca, patronul zugravilor. Există nenumărate tipologii ale acestui subiect, o 
taxonomie riguroasă fiind aproape imposibil de făcut. 

În toate, întâlnim fecioara care a dat naștere Mântuitorului, atributele 
specifice sexului său fiind schiţate ca indicaţii anatomice inofensive, neutre, 
precum şi prin vestimentația foarte riguros datată (maforionul vechilor evreice 
nelăsând vederii decât o faţă, pe care, doar, absenţa pilozității şi gracilitatea 
senină ne îndreptățeşte a o accepta ca feminină. 

De asemenea, se propune o extraordinară relație între Pruncul lisus şi 
Fecioară, şi anume aceea de conştientizare a prodigiului a cărui actantă umană 
este. Theotokos naşte nu face un Dumnezeu expiator şi propiţiator, pătrunsă 
fiind de acel desăvârşit zel disciplinar al căii supunerii pe care a pornit de la 
Buna Vestire. Dragostea maternă, teama, suferinţa, neliniştea, ludicul indiferent 
față de încercările teribile ce vor veni sugerate prin prezenţa îngerilor cu 
instrumentele patimilor. Prin intermediul Ei percepem o iminență care ne 
induce acea fertilă spaimă evlavioasă, marcă indubitabilă a proximităţii 
numinosului şi, în același timp, soterică, îmbucurătoare, antrenându-se într-un 
optimism fundamental. 

Întotdeauna alături de Prunc: arătându-ni-L (Hodighitria), protejându-L 
(Zastupnița), apărându-L cu o sacră tandrețe (Eleusa), dezmierdându-L, 
(Glikophilousa), alăptându-L. (Galatophrousa) Maica Domnului ne vestește că 
nu mai suntem sub Lege, ci sub har (Romani VI, 14) şi ne propune o privire 
anahoretică asupra realității prin intermediul căreia să depistăm adevărata 
noastră natură, modificându-ne algoritmul împietrit al minţii încastrate într-o 
grosieră axiologie trupească. Prezenţa principiului feminin alături de cel 
masculin determinat şi apodictic nu are rolul de a pune în evidenţă o opoziție 
de tipul profan-sacru, ci de a stabili o stare integratoare, de a sugera un remediu 
antientropic, o terapie eficace în combaterea disoluției care grevează carura 
existentului ca existent. Ipostaza Maicii Domnului este una deplin omenească, 
a umanității încă afectate de rămăşiţele păcatului originar, dar dispunând de 
angelica luciditate de a recunoaşte şansa ce i se oferă prin credință. Fiind o 
posibilitate actualizată a relaţiei optimizate om-Dumnezeu, icoana amintită este 
învestită cu o aparte sarcină teologică. 

De aceea o întâlnim începând cu prima jumătate a sec. al VII-lea în 
conca absidei altarului, loc privilegiat în topografia bisericii (spre exemplu la 
Panaghia Angheloktistos din Cipru unde este prezent tipul Hodighitriei în 
picioare). În secolul al VIII-lea apare la Santa Maria del! Rosario de la Roma 
tipul Aghiosoritissei, Maica Domnului în atitudinea „in supllicatio“ cerând 
îndurare pentru oamenii de oriunde şi de oricând. 

Indisolubil atașată dogmei Întrupării, figura Maicii Domnului deţine o 

importanță covârşitoare în programul iconografic bisericeşc. De aceea, odată cu 
sporirea numărului ei de imagini va creşte și interesul pentru ciclul patimilor, 
cu o atenţie aparte acordată scenei Învierii. În acest context imagologic 
semnificativă mi se pare multiplicarea imaginilor reprezentându-L pe Christos 
pe cruce, după momentul exitusului. i 

În a doua jumătate a sec. al IX-lea vechiul program iconografic se 
dezmembrează. Începutul îl face Constantinopolul. Amplele cupole 
paleobizantine îşi reduc dimensiunile, turlele se elansează, tamburii 
alungindu-se. Este vremea când în arhitectura bizantină predomină tipul de 
biserică cu planul în cruce înscrisă şi cu cupolă centrală. Urmarea constă în 
restrângerea suprafeței pictate. De aceea, se vor menține doar reprezentările 
indispensabile cultului, precum şi cele explicative, didactice. Sfârşitul sec. al 
IX-lea marchează astfel, o spiritualizare treptată a formei, rezolvarea 
contradicţiilor inerente dintre formă şi conținut, găsindu-se forma adecvată 
idealului spiritualist avut în vedere. Acum se statuează modalitatea clasică a 
expresiei religioase bizantine. Acum Maica Domnului „in supllicatio“ este 
transferată în absidă, simbolizând aici Biserica terestră, iar îngerii care o 
flancau capătă un plus de identitate în persoana arhanghelului Mihail şi a 
arhanghelului Gavriil. Ulterior aceştia sunt puşi în nişele diaconoconului şi ale 
prothesis-ului. 

Acest sistem matur, tatonând perfecțiunea este caracteristic mozaicurilor 
de la Hosios Lukas, de la Sf. Sofia din Kiev, de la Nea Moni sau de la Dafni. 

Foarte popular era la Constantinopol, tot în sec. al IX-lea şi aşa numitul 
tip cipriot al Maicii Domnului, tip apărut încă din sec. al VI-lea. Maica 
Domnului este așezată pe tron, ţinând Pruncul pe genunchi, în poziţie frontală. 

O variantă rară, cea a Vlahermnitissei o reprezintă pe Fecioară pe tron, cu 
un medalion pe piept în care se află figura Mântuitorului binecuvântând. 

La bază are tradiţiile vechi pe care le găsim imprimate pe sigiliile 
împăraților bizantini din sec. VI-VII, pe frescele din capela XX de la Bauit sau 
pe cele de la Santa Maria Antiqua ori în miniaturile de sec. VII ale Bibliei 
siriace de la Paris. De asemenea, tipul este prezent în absida estică a bisericii 
Sf. Sofia de la Ohrida (1040). Tot aici există o Maica Domnului cu Pruncul 
aşezată direct pe pământ, acesta fiind prototipul pentru Maica Domnului 
Smerita. 

Una dintre cele mai vechi imagini ale unui alt tip al Maicii Domnului cu 
Pruncul este cea din miniaturile Psaltirii de la Mănăstirea Pantocratorului de la 
Athos (1084-1101). Este vorba despre compoziția Eleusei, bust, Pruncul ţinut 
pe dreapta, obrazul Fecioarei atingându-l pe cel al Pruncului, ambii încadrați de 
doi arhangheli. În secolele următoare, XIII şi XIV, această variantă se dezvoltă, 
Pruncul de pe genunchii Mariei strângându-se drăgăstos la obrazul ei, după 
cum ni se înfățișează în icoana Maicii Domnului de la Tolga (Galeria 

Tretiakov) sau în mica icoană de argint de la Muzeul Rus din Sankt Petersburg. 
Tipul amintit este de origine bizantină (Lazarev) sau italiană (Lihacev). Foarte 
răspândit în Orient, cel mai complex exemplar datând aproximativ din 1115 şi 
posibil de regăsit în rotulusul parizian Exultet. 

În târzia epocă paleologă se iveşte şi tipul Virgo Lactans sau 
Galattotrofusa de origine elenistico-coptă, după cum ne lasă să conjecturăm 
Naşterea Domnului de la Omorfi. De o mică frecvenţă este tipul Vzigranie 
(Maica Domnului cu Pruncul care se joacă), răspândit, însă, considerabil în 
Italia sfârşitului de sec. XIII. Se pare că aici a fost adus din Bizant. Alți 
specialişti îi stabilesc originea chiar în peninsulă (Kondakov) sau îl derivă din 
îndepărtatele tradiţii egiptene antice (Grabar). Pentru perioada evocată îl 
întâlnim în Evanghelia sârbă de la Biblioteca Naţională din Belgrad. 

Tot acestui manuscris îi datorăm cunoaşterea unui tip de Hodighitria 
modificat — Maica Domnului sărutând mâna Pruncului — aşa numitul tip 
Uteşenie (Mângâierea) de sorginte italiană, potrivit lui Kondakov sau 
reminiscență egipteană, potrivit lui Andr€ Grabar. 

În calitatea sa de umanitate perfectă, Theotokos participă la Dumnezeire 
şi ea însăşi, astfel, îndumnezeită, se bucură de o importanţă deplină în Biserica 
ortodoxă care se străduieşte din totdeauna să-i evidenţieze competențele 
cathartice, disponibilităţile de îndrumare şi intercesiune în favoarea condiţiei 
terestre spre esență, capacităţile-i eliberatoare din ocultarea dobândită prin 
eroare nu prin Creaţie. 

Astfel se face că la vecernia din sâmbăta săptămânii a V-a a Postului 
Mare se cântă Imnul Acatist cu cele 320 de versiuni ale sale prin care este 
preaslăvită Maica Domnului. În timpul slujbei se stă în picioare, canon care 
impune şi numele de Acatist. Expresia „bucură-te“ (Xoipe) se repetă cel mai 
des şi, de aceea, în biserica greacă imnul mai este cunoscut și sub numele de 
Xaiperiopua = salutaţiuni. Versurile sunt grupate în 24 icoase plus un condac ce 
este reluat de mai multe ori. Icosul îşi datorează numele grecescului Oikos care 
înseamnă casă, dar se poate extrapola şi asupra noțiunii de templu. 

EI desemnează anumite grupări de versuri în poezia medievală bizantină, 
fiind, în ultimă instanță, un cântec bisericesc în care se laudă actele și virtuțile 
unui sfânt, adică ceea ce reprezintă templul gloriei sfinților. 

Condacul este un cântec asemănător icosului, dar mai scurt. 

Icoasele Acatistului se împart în: 4 părți (stase) (1 — Buna Vestire, II — 
Naşterea Domnului, III — Noua Învățătură a Domnului, IV — Imnuri în cinstea 
Maicii Domnului şi a Mântuitorului) ce alcătuiesc 2 grupe deosebite: partea 
istorică şi partea mistică. Pentru prima dată Imnul Acatist apare numit astfel în 
Tipiconul bisericii constantinopolitane tipărit în 1838. În Triodionul editat la 
Veneţia în 1820 poartă numele de Sâmbăta Acatistului. 

În ceea ce priveşte autorul şi data compunerii imnului există mai multe 

ipoteze: anul 677 când Constantinopolul scapă de asediul arabilor, sub 
Heraclius (610-641), după primul asediu al avarilor şi perșilor din 626, autor 
fiind patriarhul Serghie; în vremea lui Leon Isaurianul (717-741) şi a 
patriarhului Ghermanos; în sec. IV, autor Apollinariu din Alexandria; imediat 
după moartea lui lulian Apostatul (+ 363); sub Constantin Pogonatul (668- 
685); sub Anastasie 1 (491-518) de către Roman Melodul, iar condacul adăugat 
în sec. VII de către patriarhul Serghios sau în sec. IX de către patriarhul Fotios; 
sub Mihail III (842-867), în legătură cu asediul ruşilor din 860, autor patriarhul 
Fotios. 

Referitor la iconografia Acatistului, aceasta este cu mult posterioară 
compunerii lui. Întâi, este prezentă în miniaturi, în țesături sacre (de exemplu 
una. dintre cele două dvere dăruite mănăstirii Vatoped, după 1423, de către 
Andronic, fiul împăratului Manuel II Paleologul (1391-1425) care se retrăsese, 
deja, la Sf. Munte), apoi în icoane şi, abia mai târziu, în pictura murală. Cele 
mai vechi fresce aderente acestui subiect datează din sec. XVI şi se află la 
mănăstirea Lavra de la Athos. Ciclul Acatistului trebuie așezat în nartex, dacă 
spaţiul o îngăduie, aceasta este norma stipulată în Erminia lui Dionisie din 
Furna. Aşa se întâmplă în bucureștenele Stavropoleos şi Colțea. La Lavra 
athonită, Acatistul este plasat în Trapeză, iar în mânăstirile sârbești îl aflăm 
mereu în interiorul bisericii. Ciclul cuprinde scene împrumutate din iconografia 
anterioară, precum şi unele create special pentru Acatist, slujind reprezentării 
Părţii Mistice a imnului: Maica Domnului adorată, Cristos care e în cer şi pe 
pământ, Maica Domnului şi „retorii“, Maica Domnului ocrotitoare, Maica 
Domnului Luminătoarea, Cristos Dezlegătorul de păcate, Maica Domnului 
adorată ca o Biserică vie, Închinarea către Născătoarea de Dumnezeu. 

Pe de altă parte, timpul evanghelic cu diegetica sa miraculoasă salvează 
abisalul proteic al hilegeneticului pur spectacular printr-o punere în scenă 
centrată pe un tip de existență de mare densitate ontică, supraordonatoare și 
normalizatoare. Simple accidente biografice într-un context obişnuit sunt 
acroșate sacrului prin prezența terebrantă a Mântuitorului. 

Astfel, Întâmpinarea Domnului o prezintă pe Maica Domnului ghidând 
teandricitatea pe făgaşul inițiatic al Legii, facilitându-i accesul la o anume 
istorie concretă. Personaj impunător este Fecioara Maria şi în iconografia 
bogată ce reiterează episodul Răstignirii. Susținută de viitoarele mironosițe 
(Maria Magdalena, loana a lui Cuza, Maria mama lui lacov Salomeea). Ea 
trăieşte cea mai severă dramă a unei femei — mama care asistă la uciderea 
copilului ei. În scene precum Plângerea, Coborârea de pe cruce, Punerea în 
mormânt observăm cum aceeaşi durere copleşitoare o transportă la limitele 
suferinței omeneşti, acolo de unde pot fi înțelese sensurile sublime care împing 
în subiacenţă atrocitățile. Încercare tenebroasă, dar salvifică „in aeternum“. În 
Punerea în mormânt, principiul feminin este şi mai implicat prin claustrarea 

tombală, prin amorful quasiamiotic pe care-l semnifică grota ce primeşte trupul 
lui lisus. Ca şi Naşterea sau Învierea (varianta ei italo-cretană) concentrate şi 
ele pe actanța mută a unui spațiu cavernicol, Punerea în mormânt vehiculează 
cu virginitatea locului, singura competență reverențioasă față de divinul 
localizat într-o kenoză teandrică expiatoare. Despre mormântui lui losif din 
Arimateea, Evanghelistul Luca menționează expres că „nimeni, niciodată, nu 
mai fusese pus“ în el (Luca 25, 53). 

În icoana Înălţării tot Maica Domnului este cea care orchestrează 
registrul terestru al compoziţiei, mediind și regentând debonar, în fapt, accesul 
în Împărăţia cerurilor. În prelungirea aceloraşi virtuţi se dezvoltă feminitatea şi 
în scena Pogorârii Sf. Duh sau în cea a Deisis-ului. 

Cu Adormirea Maicii Domnului, Fecioara Maria ne apare ca o 
desăvârşită sfinţenie ce-şi întrerupe existența terestră aderând la starea beatifică 
de suflet integrat în ordinea impecabilă a unui lisus psyhofor. 

Glisând de-a lungul unui astfel de traseu redempţios, femeile sfinte 
reuşesc, invariabil, fiecare în felul său, să transgreseze istoria. 

Şansele lor de mântuire sunt egale cu ale bărbaţilor, ceea ce evidențiază 
posibilitatea unei umanităţi perfecte în variantă feminină. 

Aspectul feminin al realității obturate de volatilitatea primejdioasă a 
banalului, aspect predicat instinctiv de către structurile mitice pe care religiile 
arhaice le-au sintetizat sub figura Marii Zeiţe, a Marii Mame Chtoniene, zeitate 
pre-indoariană, divinitatea centrală a Europei neolitice cu neaşteptat de târzii 
scorii, este abia acum, în creştinism, explicitat într-un spațiu de consistenţa 
adevărului, incoruptibil şi dinamic. 

Imaginea-i corelativă, de la acest demers transrațional deștul de coerent 
pentru a exclude contingenţa, se va revendica. Primejdia disipării telurice există 
şi aici, dar femeia sacră o contracarează prin aderarea la Erosul reintegrator de 
tip creştin, abordând diada bărbat-femeie într-o manieră nedisjunctivă, ci 
complementară. Adică asumând destinul cu recurenţele sale de multe ori 
pernicioase, cu o clară afecționare metafizică. Ca şi sfântul, sfânta încorporează 
personalitate, însă, evită cu abilitate harică postarea pe poziţiile obnubilante ale 
individuaţiei agresive. Performanţa ei corespunde umilității totale. Confruntată 
cu neândurătorul cotidian care, de multe ori, induce patologia lugubră a culpei 
acrimonioase, sfânta găseşte, întotdeauna, direcția irefragabilă pentru a-şi 
solicita feminitatea ca pe o cale practicabilă a Theosis-ului. Încă Ap. Pavel 
recunoștea capacitatea femeii de a atinge culmile trăirii duhovnicești. Eroismul 
ei este unul etic, în lupta cu iluzoriul, reuşind să se mențină pe coordonatele 
desăvârşirii propovăduite de Mântuitor, ceea ce echivalează cu un gest de 
viguroasă autenticitate, cu o învestitură ființială neviciată de irelevantele 
splendori ale imediatului. Sfânta „trece dincolo de suferința şi bucuria umană, 
dincolo de mângâierea şi dezolarea spirituale, într-o regiune unde cuvintele 

omeneşti pierd, din ce în ce mai mult, semnificația lor originară, pentru a nu 
mai păstra decât o valoare de analogie. Nu există numai un apofatism pentru 
cunoaşterea intelectuală, ci există şi unul pentru psihologia mistică, când, 
pentru a vorbi ca Diadoh, unitatea simţirii duhovniceşti a fost restabilită“ 
(J. Hausherr — „Les Orientaux connaissentils le „nuits“ de Saint Jean de la 
Croix ?* în „Orientalia Christiana“, vol. 12, nr. 1-2, 1946, p. 38). 

O încorsetare taxonomică a iconografiei sfintelor, fie ele muceniţe sau 
cuvioase, la modul exhaustiv mi se pare oarecum tributară viziunii, rudimentare 
de catalog, de compendiu prezumțios şi, deci, indecentă. Nişte norme există, 
totuşi, şi ele trebuiesc măcar enunțate. Muceniţele sunt înfăţişate cu 
instrumentele patimilor lor (evidentă „imitatio Cristi“) şi cu cununa martiriului, 
de multe ori susținută de îngeri. În ciclurile speciale (ex. al Sfintei Filofteia de 
la Sf. Nicolae Domnesc — Curtea de Argeș) diegeza se detaliază. De asemenea 
crucea nelipsită din mâinile lor. Obligativitatea prezenţei sale este evidentă. 
Sfânta împărăteasă Elena, mama împăratului, sfânt şi el, Constantin este 
figurată întotdeauna alături de acesta susținând crucea regăsită, ceea ce 
alcătuieşte o icoană, notorie. 

Sf. Proorociţă Ana îl secondează în graţie pe Sf. şi Dreptul Simeon într-o 
altă icoană cu personalitate distinctă, prăznicarul Întâmpinării Domnului. În 
sensul acestor similitudini apropiate se înscrie un alt prăznicar Vizitaţiunea în 
care Elisabeta, mama Înaintemergătorului, întâmpinându-şi verişoara — 
Fecioara Maria — într-o pleromică clarviziune pneumatică este înnobilată cu 
aura celestă a sfințeniei. Sf. Ana, mama Fecioarei, mai rar subiect al icoanelor, 
este zugrăvită, însă, pe latura sudică a arcului triumfal. 

O atenţie specială credem că merită a fi acordată acelor sfinte care 
printr-o contriție dusă la limita suportabilului, prin căința deplină străbat cezura 
înspăimântătoare, dar nu anihilantă, dintre păcatele cele mai apropiate de 
iremisibil şi starea serafică. Să ne gândim la Maria Magdalena fosta desfrânată 
care cunoaşte acea recuperare excepţională ce o pune în situaţia privilegiată de 
a fi cea dintâi căreia i se arată Mântuitorul după Înviere (interesantă şi nu 
întâmplătoare această alegere a femininului restaurat, pentru un prodigiu atât de 
deconcertant), eveniment zugrăvit în scena „Noli me tangere !“ (loan 20, 1, 
11-18). Recuperarea merge până acolo încât ea este numită „cea întocmai cu 
Apostolii“, incongruența femeie - bărbat fiind absolut irelevantă în spațiul 
ruahic în care sunt absorbite faptele timpurilor evanghelice. 

Apoi Maria Egipteanca, cea care prin cei 47 de ani de izolare în pustiu îşi 
anihilează desfrânarea pătimaşă a tinereţii, devenind o natură angelică. 

De cele mai multe ori zugravii o figurează în totala emaciere a trupului la 
care renunțase pentru a se elibera şi de povara păcatului, alături de duhovnicul 
ei, Avva Zosima, care o împărtășeşte. Așa o aflăm, de exemplu în fresca din a 
doua jumătate a sec. XIV de la Sf. Nicolae Domnesc din Curtea de Argeş. Una 

dintre cele mai vechi reprezentări ale acestei sfinte se află într-un manuscris din 
sec. XI de la mănăstirea Stavronikita de la Athos. 

O sfântă care rezistă persuasiunilor infernalului, exorcizându-le în 
acelaşi timp este Sf. Marina. Imaginea sa este întotdeauna axată pe dinamismul 
acestui catharsis fundamental. De altfel, vechile canoane bisericești îngăduiau 
sinuciderea doar atunci când o fecioară era amenințată a fi violată. 

biserică există şi situaţia antinomică a păcătoasei, a femeii ce-şi 
retează, cu îndârjire, vocaţia primordială. În primul rând este vorba despre 
prezența Evei în ipostaza deplorabilă a admiterii păcatului în lume. 

Păcatul, până atunci doar virtual, se obiectivează, principiul feminin cu 
ambiguitatea-i caracteristică, fiind cel care, în toate religiile, face efectivă, 
aduce la existenţă, ființa. De aceea, marile zeități feminine sunt învestite cu o 
dublă valență semantică: sunt purtătoare atât ale vieţii, cât şi ale morţii (vezi 
hindusa Kali sau greceasca Demeter). Varianta thanatică este cea pe care o 
întrupează derilicţia etică, dezastrul moral, specifice păcatului dezagregant. 

Ispitirea ca şi Alungarea din Rai zugrăvite, de obicei, în pridvorul 
bisericilor, acest moment emoționant al păcătuirii inițiale, al insubordonării 
primordiale în virtutea unei incontestabile libertăţi, această „euharistie 
demonică“ marchează punerea în fapt a istoricităţii, inaugurarea într-o inversă 
triumfalitate, a acelei temporalități devoratoare prin brusca ei imperfecţiune, 
care guvernează starea actuală a cosmosului. 

Incluşi în mai amplul ciclu al Genezei, atât Adam cât şi Eva sunt redați 
în pura nuditate edenică, neconcupiscentă, neutră, perfect avuabilă, 
folosindu-se anatomiile erminice, aproximative, cu valoare de semnificant al 
beatitudinii acceptate, neconstruite autonom. Ele indică, în primul rând, 
apropierea nemijlocită de Dumnezeu, participarea la divin printr-o fertilă 
viețuire teoretică. Între om şi Dumnezeu nu se interpune nici o inutilitate 
palinodică, nici măcar veşmântul disimulării anxioase, pe care frunza de 
smochin va începe a-l denota ca distanțare algică de o condiție perfectă. 
Detaşarea de sacru este resimţită ca adulterantă hemiplegie morală și ontică, 
drept obstinată conştientizare a unei funciare absenţe. De aceea, veşmântul are, 
mai mult, sensul inițierii într-o ordine coruptibilă şi al refugierii spre spații 
ireale ce instalează un soi de amnezie soporifică. Astfel se face că zugravul va 
aborda goliciunea doar spre a obtura orice disponibilitate retractilă, vinovată, 
sugerându-ne imposibilitatea mascării omniscienţei divine în faza judecății 
finale. 

Femeia păcătoasă este apoi detaliată în ampla frescă a Judecăţii de apoi, 
care împodobeşte peretele estic al pridvorului. Pe latura sa sudică spaţiul este 
destinat imaginii terifiante a iadului. În absorbanta sa dinamică de foc, se 
scufundă cohortele păcătoşilor, a eşuaţilor în încercarea de recuperare terestră 
ce le-a fost alocată. Proporţional, femeia are întâietate, fiind o densă prezenţă a 

nudităţii ce evoluează spre stările gregare ale amorfului carceral. Ea semnifică 
aici volatilul, regimul schizoid, duplicitatea pământească exersată până la 
maladive contorsiuni, reciepiendarul vacuității generatoare de suferinţe 
acuzatoare, continue. Aluzia la preformal mi se pare evidentă, orice efort de 
vizualizare având drept scop contrapunerea antitetică a urâtului derapat într-o 
pululanţă infernală, a întunecimii compacte (pedeapsă dorită, viciu grandios şi 
ridicol), stării de transsensibil nealterabil. Suntem, prin această frescă, la 
periferia onticului, acolo unde mişună râvne fanatice inutil exhortate, acolo 
unde totul apare ca voalat de un halou de indiferenţă, de egoism exorbitant, pe 
care doar ura densă le poate străpunge, mişca şi livra decerebratelor pustiuri 
asemantice. Bineînţeles, este depistabilă şi o anume morfologie a 
irecuperabilului, dar nu pe aceasta trebuie să o demontăm aici. 

Femeia păcătoasă este contaminată de morbul tenace al emanicipării cu 
orice preţ, un soi de epidemie descalificantă ce bântuie iadul, dar nu face decât 
să se afunde şi mai adânc într-o fatalitate vexantă, într-un inform flasc, 
ameobic, iradiind numai imature obsesii, impostură ignorantă, malefică 
mediocritate cu pretenții de excelenţă. Această derivă este incontrolabilă, şi, 
din momentul aderării la ea, indelebilă. Femeia este mai predispusă la astfel de 
dezastre, subterane, insidioase, deoarece este dotată cu o mai sensibilă 
claviatură a posibilului, este mai ataşată seducţiei elementarului, a platitudinii 
devoratoare, a degradabilului sau a umilității solemne, snobante, a nobilei 
deriziuni, a sacrului irecognoscibil. 

În Coborârea la iad (varianta ortodoxă a Învierii), lisus apucă de mâini 
și-i ridică din insalubritatea pernicioasă a infernalului pe protoplaşti. Eva este 
figurată, de astă dată, într-o costumaţie rigidă, aproape de aparat, care interzice 
cea mai neânsemnată aluzie anatomică. 

Esenţa ei, confundabilă cu existența, dacă este să apelăm la sintagme 
Sartriene, trupeasca ei esență devine una metafizică capabilă să-i transceadă 
proximitatea dramatică, obliterantă şi gregaritatea malignă. 

Numai intervenţia kenotică a Dumnezeirii treimice poate salva femeia 
atât de degriongolată de stupefianta sa detracare. Important este faptul că 
printr-o Evă pecabilă pătrunde în lume păcatul şi că, tot printr-o Evă de astă 
dată reânointă, înduhovnicită pătrunde în lume recuperarea, mântuirea. Ultimul 
aspect este fundamental, prilejuind punerea în fapt a unei noi estetici, exacte, 
concludente şi riguroase fără a amenda libertatea de a spori în fiinţă, 
exprimându-te. 

Redempțiunea transformă suficiența  femininului în glorie şi 
respectabilitate,  inerția-i specifică  nemaiafectând  existenţele, ci 
metamorfozându-le în ocazii etice revigorante. Femeia nu mai acumulează 
irațional demonisme sterile, ci edifică, asistată de har, incintele noilor spaţii 
terapeutice. 

Pe pământ, „ad intra“, ea se înscrie într-o ierarhie dinamică, vie, 
ratificând un soi de geneză progresivă, pe care sentimentul intens al 
numinosului ce o încearcă inamisibil o lasă a o vaticina cu decență. Umanitatea 
a intuit această subtilă, profundă dimensiune a femininului și a încercat să şi-o 
aproprieze prin riturile de tip orgiastic sau hierogamic. Creştinismul le-a 
anihilat adulteranţa cu ajutorul revelaţiei inexpugnabile pe care o deţinea. 

Supunerea la dihotomii claudicante, la maniheice polarizări reprezintă un 
mod de a face explicit supraterestrul, mod care nu funcționează, în ortodoxie, 
drept cusaniana „coincidentia opositorum“. Intre cele două variante biologice 
ale omenescului — femeia şi bărbatul — nu există o disjuncţie decât teoretică, 
relația lor nefiind nici măcar una de contiguitate, ci de inextricabilă 
întrepătrundere. Ele se susțin reciproc, intră în conivențe secrete, dar fertile. 
Figurându-le nu le profanăm. Spaţiul icoanei este conjugat de o plinătate 
ontologică, de o învestitură cu sensuri terebrante. De aceea, el nu este izotop şi 
omogen. Prezintă puncte de focalizare, de concentrare a energiilor pneumatice, 
precum şi zone de relaxare ontică. Zugravul este cel care le pune în fapt. El le 
distribuie după o schemă afectivă la care accede prin askesis. 

Renunţând la ticurile unei rațiuni iactante, el nu este ilogic, ci îşi lărgeşte 
granițele gândirii, introducând-o la limita gândirii simbolice cu care operează 
instantaneu şi care face din reperele pozitiviste o particularizare a sa care 
induce realul ca propriul său simbol. Scăpat de sub această teroare, spaţiul 
imagistic arborează libertăți nebănuite de-o minte reptivă şi îşi eludează 
retardările fastidioase pentru a acroșa transvizualul şi transomenescul, prin. 
vizual şi omenesc. 

MOTIVE FITOMOREFE ÎN ILUSTRAREA CĂRŢILOR 
VECHI ROMANEȘTI 


TUDOR MARGARETA 


Cartea, un întreg univers de idei şi sentimente, ne ajută să studiem şi să 
trăim trecutul şi prezentul. Caligrafi şi miniaturişti talentați au copiat şi 
împodobit manuscrisele. Meşteri tipografi şi gravori iscusiți au făcut posibil nu 
numai să citim cartea ci şi să admirăm bogăția ornamentală a paginilor tipărite. 

Dintre varietatea motivelor ornamentale întâlnite pe vechile cărți 
româneşti, cele fitomorfe au cea mai largă răspândire, regăsindu-se în toate 
centrele tipografice vechi: Iaşi, Buzău, Blaj, Sibiu, Cluj, Braşov, Târgovişte, 
Sagov. 

Lumea vegetală se bucură de un număr şi o varietate impresionante de 
reprezentări. Ele apar fie stilizate, în liniile lor iniţiale, fie într-o formă aranjată, 
ca aceea întâlnită în natură, îngăduind recunoașterea cu mare uşurinţă a florii. 

În secolul al XVII-lea rețin atenţia paginile de titlu ale tipăriturilor 
„„Cartea românească de învățătură“ a lui Varlaam, tipărită la Iaşi (în 1643) şi 
„Seapte taine“, laşi (1644) care prezintă colonade arhitectonice unite sau nu 
printr-o arcadă; în partea de sus este o scenă religioasă sau figuri de sfinţi, iar 
jos figuri de sfinți sau motive fitomorfe stilizate. Colonadele sunt uneori 
ornamentate simplu cu frunze stilizate („Carte românească de învățătură“, 
„Pravila“ lui Vasile Lupu) sau încărcate cu ornamente botanice împletite cu 
flori, ca în „Pravila“ de la Govora, 1640 sau „Pogribania preoților“, Târgovişte, 
1650. 

„Îndreptarea legii“, tipărită la Târgovişte în 1652, are titlul plasat într-un 
cadru alcătuit din două coloane subțiri, în jurul cărora se învăluie câte o viță de 
vie cu struguri, transpunere realizată cu mare fineţe şi siguranță. 

Procedeul de ornamentare a paginii de titlu se menține şi în a doua 
jumătate a secolului al XVII-lea. Gravura din „Triod“, tipărit la Buzău în 1700, 
este o prelucrare a gravurii similare din „Îndreptarea legii“. Motivele florale şi 
viţa de vie care împodobesc colonadele se generalizează. 

„Evanghelia greco-romană“, tipărită la Bucureşti, în 1683, are, pe pagina 
de titlu, un cadru alcătuit din trei colonade dispuse simetric. Colonadele laterale 

sunt împodobite cu flori de o nouă factură, în stil brâncovenesc, iar colonada de 
la mijloc este ornamentată cu frunze de acant. 

„Octoihul“, tipărit în 1700, la Buzău, prezintă o pagină de titlu cu un 
brâu de flori lucrat în stilul „Evangheliei greco-romane“ de la Bucureşti. 

Tipăriturile din prima jumătate a secolului al XVII-lea sunt mai bogat 
împodobite decât cele din secolul precedent. Cele mai numeroase inițiale au 
înălțimea a două rânduri de text şi sunt lucrate într-un cadru pe fond negru şi 
împodobite cu frunze stilizate. Astfel de inițiale sunt mai rar întâlnite în 
tipăriturile din Transilvania, unde predomină inițialele mici cu frunzulițe 
stilizate pe fond negru. În Moldova, pe lângă ornamentele de acelaşi caracter cu 
cele din Țara Românească, întâlnim şi iniţiale neîncadrate, alcătuite din 
ornamente fitomorfe, combinate cu îngeri. femei, şerpi. În „Cartea românească 
de învățătură“ întâlnim, de exemplu, inițiala „S“ chirilic alcătuită din capul 
unui înger şi ramuri cu frunze stilizate, dar şi inițiale compuse din motive 
vegetale. 

Arta tiparului românesc şi a gravurii se ridică pe o treaptă superioară în 
vremea lui Antim Ivireanu. În această perioadă predomină frontispiciile 
alcătuite din diverse motive fitomorfe sau capete de sfinți şi scene biblice, 
încadrate în rafinate împletituri florale. 

O atenție deosebită se acordă ornamentării stemei țării. Scutul oval cu 
stema țării, din primele tipărituri din timpul domniei lui Șerban Cantacuzino, 
este cel mai adesea încadrat cu motive fitomorfe şi trâmbițaşi, busturi de femei 
şi amoraşi care răsar din mijlocul petalelor. 

Mihail Strilbiţki, un gravor de un real talent, cu o prodigioasă producţie 
artistică, crează la laşi un final de capitol compus dintr-un vas cu flori în stilul 
ornamentelor din tipăriturile occidentale ale secolului al XVII-lea. 

Cărţi frumos imprimate, cu ilustrații şi ornamente elegante apar, și la 
Neamţ. Paginile din titlu ale celor mai multe tipărituri sunt încadrate într-un 
chenar din flori şi frunze asemănătoare celor din cărțile imprimate în vremea 
lui Brâncoveanu. Textul imprimat în negru şi roşu este împodobit cu iniţiale 
ornate mari, desenate pe un fond împodobit cu motive florale, chiar dacă uneori 
gravurile par puţin cam încărcate. 

Una dintre cele mai artistice tipărituri de la Neamţ este „Noul testament“ 
(1818), imprimat în două culori, bogat ornamentat cu chenare şi frontispicii din 
frunze şi flori. 

Pe lângă ornamentica blocului cărții întâlnim o mare varietate de motive 
pe copertele tipăriturilor. 

Secolul al XVI-lea este dominat de legăturile în piele ornamentată cu 
motive specifice zonei geografice în care se găsește centrul tipografic de unde 
vine cartea. 

În Moldova, ornamentele sunt mai ales fitomorfe, în Țara Românească 
sunt geometrice, iar în Transilvania, în funcţie de legăturile culturale dintre 
centrele româneşti, se utilizează ambele tipuri de ornamente. 

Principalele motive ornamentale sunt dispuse în interiorul chenarului. 
Mai des întâlnite sunt: ghiocelul stilizat, cu trei petale conturate cu linii simple 
sau duble; rozeta inspirată din floarea de argințică, pe care o întâlnim şi în 
frontispiciile şi vinietele din blocul cărții; trefla; crinul, în diverse combinații. 

În secolul al XVII-lea se păstrează ornamentele secolului al XVI-lea, cu 
deosebiri de aşezare şi dimensiune. Către sfârşitul secolului se simte şi în 
ornamentarea copertelor stilul brâncovenesc. Apar motivele geometrice şi 
fitomorfe de mare rafinament artistic. Chenarele sunt formate din motivele 
florale şi frunzulițele de acant din sculptură. La colțuri, romburile sunt înlocuite 
cu motive florale mici, capete de îngeri şi evantaie. 

Legătura brâncovenească a începutului de secol XVIII este dominată de 
aceleaşi ornamente de la sfârşitul celui precedent: frunza de acant, flora 
autohtonă (maci, bujori, narcise, garoafe, floarea soarelui, uneori un şir de 
arcuri care simbolizează un vrej. 

Omamentele sunt aşezate în chenar, la colțurile cărora sunt evantaie din 
flori şi capete de îngeri. Pe paletele evantaiului sunt gravate: garoafa cu patru 
petale şi floarea de nu-mă-uita stilizată precum şi floarea de crăiță și de măceş. 

Redate prin stilizare sau prin forma apropiată de cea reală, ornamentele 
cărții tipărite nu numai că dau aspect plăcut paginii dar ajută și la urmărirea 
unui anumit motiv de la un secol la altul cât şi a influențelor la care a fost 
supus. 

ACADEMICIENI ROMÂNI CU AUTOGRAFE PE CĂRŢI DIN 
COLECȚIILE BIBLIOTECII JUDEŢENE ARGEŞ PÂNĂ ÎN ANII 
CELUI DE AL DOILEA RĂZBOI MONDIAL 


SILVESTRU VOINESCU 


Între cele peste 1500 de cărţi cu autografe pe care le avem în bibliotecă şi 
pe care le conservam în secția de patrimoniu alături de exemplarele din 
bibliografia românească veche şi de alte valori de bibliofilie, se găsesc şi circa 
200 de lucrări care poartă autografele unor academicieni romani de ieri şi de 
astăzi. Fără îndoială, din colecția noastră de autografe, acestea ne sunt cele mai 
scumpe şi îmi propun să semnalez în rândurile care urmează o bună parte din 
ele, aducând în felul acesta un modest omagiu Academiei Române — în general 
— şi Bibliotecii sale, în special, în această zi aniversară — la 130 de ani de la 
înfiinţare. 

Voi începe aşa cum se cuvine, dar cum mă obliga şi situația de fapt cu 
cele doua autografe ale lui lon Heliade — Rădulescu — primul preşedinte al 
Academiei Romane, între anii 1867 şi 1869. Primul autograf se afla pe volumul 
„Souvenirs et impressions d'un proscrit“ apărut la Paris în 1850 şi pe care 
Heliade l-a dat unui necunoscut nouă, împreună cu „Omagiile autorului“. Al 
doilea autograf, se afla pe spatele paginii de titlu de la „„Satirele şi Fabulele 
lui...“, volum apărut la Craiova în Tipografia lui Ralian Samitca la 1883. 

Următoarele autografe pe care le semnalăm, în număr de 12, aparțin lui 
Mihail Kogălniceanu, şi el președinte al Academiei Romane, între anii 1887 şi 
1890. Acestea sunt în ordinea apariţiei, pe „Letopiseţile Țarii Moldovei“ 
apărut în anii 1845 vol. 2, în 1846 vol. 3 şi în 1852 vol. 1. Toate cele trei 
volume de tranziţie au apărut cu litere de tranziţie la Iaşi şi din volumul 3 aflăm 
că s-au tipărit la „Kantora Foiei Săteşti“. Îi avem deasemenea semnăturile pe 
mai multe tomuri din „Cronicile României sau Letopiseţile Moldovei şi 
Valahiei“ apărute la Bucureşti în 1872. 

Apărută în „Anul unirii“ la București în Imprimeria Naţională a lui Iosif 
Romanov, „Mica chirurgie“ aflată la noi poartă semnătura autorului său „Dr. 


http://cimec.ro 


422 SILVESTRU VOINESCU 


Polizu“, împreună cu inițialele „G.A.P.“ aplicate cu o delicată parafă, probabil 
chiar inelara. (scriere de tranziţie.) 

George Sion îi da drept „Suvenire“, „Poesiile“sale unui „N. Opranu“, 
apărute la 1857 tot cu litere de tranziţie în imprimeria aceluiaşi Iosif Romanov 
de la Bucureşti. 

Rămânând tot pe teritoriul secolului al XIX-lea voi semnala câteva 
autografe aflate pe cărți care au aparţinut bibliotecii lui Gh. Ionescu - Gion, 
membru corespondent al Academiei Romane, piteștean de origine, autorul 
monumentalei „Istoria Bucureştilor“ apărută în 1899. Printre cărţile lui (avem 
tot ce a scos în volum) se afla şi un exemplar din „Ludovic XIV şi Constantin 
Brancoveanu“ apărut în anul 1884 în tipografia Academiei Romane. 
(Laboratorii romani). Un astfel de exemplar a fost dat de Gion la legat și i s-a 
introdus după fiecare fila tipărită o filă albă în vederea pregătirii unei a doua 
ediţii. Pe multe din filele albe ale volumului amintit, Ionescu — Gion a făcut o 
serie de consemnări cu scrisul sau foarte mărunt și foarte ordonat. (A doua 
ediţie a cărții n-a mai apărut, fiindcă autorul primei ediţii se va stinge din viaţa 
în 1904 la numai 47 de ani.) 

Printre cărţile primite de Gion de la diverși autori semnalam autografele 
unor academicieni ca: V.A. Urechia, loan Kalinderu, fost preşedinte al 
Academiei între anii 1904 și 1907 care îi dădea lui Gion una dintre cărţile sale 
cu ,„... Omagii...“, 
loan Neniţescu, George Bengescu — cunoscutul bibliograf şi diplomat care a 
primit toate gradele Legiunii de onoare“ din partea statului francez, I.G.Sbierea 
(pe două volume), Ilie Bărbulescu şi, în sfârşit, în anul 1900, autograful lui 
Pericle Papahagi pe volumul „Românii din Meglenia“,...în semn de profundă 
stimă“. 

Terminând cu Gion, ne vom întoarce in 1892 când Alexandru Vlahuţă îşi 
punea semnătura pe „A doua ediţie de Poesii“ apărute la Socec. 

Din 1901 semnalăm autograful lui V.A.Urechia pe volumul de 
„Legende“ subintitulat „Cum era odinioară“, apărut într-o splendida ediţie la 
„Institutul Grafic Minerva“. 

Până în anii primului război mondial avem un număr de şapte autografe, 
două ale lui Alexandru Lepădatu, preşedintele Academiei Române între 1935 şi 
1938, pe volumele „Vlad — Vodă Călugărul“ — 1903, şi „Cetatea Sucevei“ 1914 
şi cinci ale lui Simion Mehedinţi pe volumele „Obiectul și desființarea 
geografiei“ — 1901, „Introducere in studiul geografiei“ — 1904, „Către noua 
generație“ -— 1912, „Ofensiva Naţională“ semnată „Soveja“ — 1913 şi „Poporul“ 
- 1913. Toate aceste autografe sunt adresate lui Victor Verzea cel care a fost 
directorul general al poştelor şi primul primar al capitalei sub ocupaţia germană 
şi despre care s-a ştiut pană nu demult că a fost un mare trădător. Cercetări 

recente au dovedit că Verzea a stat închis la Văcăreşti şi a făcut câţiva ani de 
ocnă nevinovat. 

Pe volumul „Regiunea inundabilă a Dunării“ apărut în 1910 la Carol 

11 Găb, Grigore Antipa îi da un autograf lui Litarczec, ,„... în semn de stimă şi 
"  corlsideraţiune“, 

„Cursul de procedură penală română“ — 1913 pe care îl avem noi, al 
cunoscutului universitar lon Tanovicaenu, are pe lângă semnătura autorului şi 
pe cea a fostului prim ministru Armand Călinescu, piteştean de origine, a cărui 
biblioteca se afla astăzi in colecţiile noastre. (A.C. nu a fost membru ai 
Academiei) 

In anul 1917, pe un volum apărut la Paris, Victor Eftimiu scria: „A mon 
eminent confrere Marcu Beza...“ Mai avem înca trei autografe Eftimiu. Pe 
volumul „Vorbe, vorbe, voibat îi scrie lui lon Anestin „,...din inimă 
recunoscător pentru al său căpitan de oaste, rupt din Rabelais sau din Voltaire“, 
în mai 1934. Celelalte autografe sunt pe volumul „Cântecul milei“ şi respectiv 
„Fum de fantome“. 

De la Eugen Lovinescu avem doua autografe, unul pe volumul „Mite“ pe 
care îl da „Revistei Convorbirilor literare...“ şi celălalt pe monografia „Grigore 
Alexandrescu“ pe care îl dăruieşte „Domnului Constantin Săineanu cu multă 
simpatie...“. 

De la academicianul Nicolae Bănescu avem trei autografe, dintre care 
semnalăm pe cel de pe volumul „Academia grecească din Bucureşti şi Şcoala 
lui Gheorghe Lazăr“, pe care îl oferă „colegului V.Grecu cu deosebită afecțiune 
şi prețuire” (V.Grecu și el academician) 

Pe volumul „Din două lumi“ apărut în 1920, loan Slavici scria: „D-lui 
Victor Verzea în amintirea neuitatelor zile plăcute pe care în zile grele le-am 
petrecut împreună“. (Slavici se refera la zilele in care a stat cu Verzea la 
Văcăreşti). 

În perioada interbelică, numărul autografelor din această distinsă 
categorie este cu mult mai mare. Mă voi rezuma la a enumera doar numele 
„nemuritorilor* care ne înnobilează colecţiile în acest mod: Alexandru 
Philippide, 1.A1.Brătescu-Voineşti, Gheorghe Brătianu, din nou Grigore Antipa 
cu un volum pe care îl oferă „Colegiului Gen. R.Rosseti cu deosebită 
afecțiune“, Mihail Dragomirescu, P.Gh.Gore, Costin D. Neniţescu, din nou E. 
Lovinescu cu un volum pe care îl oferă lui Petru Răşcanu, Paul Negulescu, lon 
Popescu-Voiteşti, Emanoil Bucuţă, Camil Petrescu, Artur Gorovei, George 
Oprescu cu mai multe volume dintre care unul oferit „Societăţii Scriitorilor 
Români cu omagii“, Vintilă Mihăilescu, Gh. Adamescu, Alexandru Dima, 
Vintilă Dongoroz, loan Lupaș, Ion Pillat pe mai multe volume şi împreună cu 
Ştefan Popescu semnând volumul de bibliofilie „Florica“ realizat la Cultura 
Naţională, Alexandru Marcu, Liviu Rebreanu, Dan Simonescu, Mihail 

Sadoveanu scria pe una din cărțile sale „Lui 1. Simionescu cu veche şi buna 
prietenie, 21.1]l.1940 Bucureşti“. Ion Simionescu din colecția căruia ne-a 
parvenit volumul, a fost şi el preşedintele Academiei, între anii 1941 şi 1944). 

Până în anii celui de-al doilea război mondial, mai avem autografele unor 
academicieni ca: Andrei Rădulescu — care va fi preşedintele Academiei între 
1946 — 1948, Generalului Radu Rosetti pe două volume, Sandu Tzigara — 
Samurcaș şi ale altora care, din motive omeneşti au scăpat cercetării mele. 

Pentru perioada pentru care ne-am ocupat până acum, am lăsat cu bună 
ştiintă la urmă pe academicianul Constantin C. Giurescu. Unul din volumele 
sale este dedicat lui C.Rădulescu — Motru — președintele Academiei între 1938 
şi 1941 cu „...magii de înalt respect“ şi un altul profesorului campulungean Ion 
Hurdubeţiu, cel care în anii noştri a scris „Istoria Suediei“. 

Voi încheia aceste rânduri, tot cu un volum al academicianului 
C.C.Giurescu dar care depăşeşte cu câţiva ani perioada enunțată în titlul 
lucrării. Este vorba de „Istoria Românilor“ vol.III partea a doua, apărută la 
Fundaţia Repală pentru Literatură şi Artă din Bucureşti, în anul 1946. Pe foaia 
de gardă a lucrării, autorul a scris la 31.1.1947. „Exemplar adnotat pentru ediția 
a doua. „Trebuie să fac precizarea ca nu este vorba de adnotări marginale, 
pentru că, volumul a fost legat, cu cotor de piele, care poartă inițialele „C.C.G.“ 
în partea de jos, etc. ocazie cu care, între două file tipărite a fost introdusă una 
albă, aşa cum am văzut că fâcuse şi lonescu — Gion. Volumul are o cantitate 
mare de adnotări, oricum peste 1000 de rânduri, cu scrisul mărunt și ordonat al 
marelui istoric. Cum a ajuns în biblioteca noastră, pur şi simplu prin şansa 
colecționarului. L-am cumpărat în anul 1994 dintr-un anticariat bucureştean. 

În cele câteva pagini am semnalat o parte din valorile noastre de 
bibliofilie care înnobilează colecţiile bibliotecii piteştene. 

SIGMUND FREUD DESPRE ORIGINEA ȘI EVOLUȚIA 
TOTEMISMULUI 


LUMINIŢA PALLY 


Totemismul reprezintă un sistem care înlocuieşte religia, furnizând 
principiile organizării sociale. Încă din 1869, teoria lui Mac Lennan privind 
originea totemică a unor obiceiuri și uzanţe din societatea modernă a stârnit 
interesul şi curiozitatea oamenilor de ştiinţă. În 1912, Wundt afirma că, 
pretutindeni, cultura totemică a constituit o etapă pregătitoare în vederea 
dezvoltării ulterioare, dar şi o etapă de tranziţie între umanitatea primitivă şi 
epoca eroilor şi a zeilor. 

Aprofundând studierea caracteristicilor totemismului, trebuie citat S. 
Reinach care, într-o amplă lucrare, formulase, încă din anul 1900, un cod al 
totemismului, care prevedea: 

1) anumite animale nu pot fi ucise şi consumate; 

2) un animal mort este obiect de doliu şi trebuie îngropat ca oricare alt 
membru al tribului; 

3) interdicția alimentară poate viza doar anumite părţi ale corpului 
respectivului animal; 

4) dacă este necesară sacrificarea animalului, prin ritualuri prestabilite i 
se cere iertare, pentru atenuarea intenţiei de încălcare a tabu-ului; 

5) sacrificiul ritual al animalului este deplin, în mod solemn; 

6) cu anumite prilejuri festive, oamenii îmbracă pielea anumitor animale; 

7) triburile și membrii lor îşi iau nume de animale-totem; 

8) numele sunt împodobite cu imagini-simbol ale animalelor, la fel şi 
tatuajele; 

9) dacă un animal primejdios devine totem, se consideră că acesta îi va 
proteja pe membrii respectivului trib; 

10) animalul totem îi apără pe toți membrii clanului; 

11) animalul totem prezice viitorul credincioşilor săi, servindu-le drept 
conducător; 


' W. Wundt, Elemente de psihologia popoarelor, p. 139. 

12) membrii unui trib totemic cred adesea că ei sunt legaţi de animalul- 
totem printr-o legătură care are la bază o origine comună?. 

„Un totem — scrie Frazer — este un obiect material căruia sălbaticul îi 
poartă un respect superstițios, deoarece el crede că între propria sa persoană şi 
fiecare dintre lucrurile din această categorie există o relaţie cu totul specială ... 
Totemul se deosebeşte de fetiş prin aceea că nu reprezintă niciodată un obiect 
unic, cum este acesta din urmă, ci o specie animală sau vegetală, mai rar o clasă 
de obiecte neînsufleţit şi încă şi mai rar una de obiecte artificiale“. 

Se pot distinge, cel puţin, trei varietăți de toteme: 

1) totemul tribului, de care are parte întregul trib şi care se transmite din 
generaţie în generaţie. 

2) totemul sexului, care aparține tuturor bărbaţilor sau tuturor femeilor 
unui trib, cu excluderea membrilor sexului opus. 

3) totemul individual, care aparţine unei singure persoane şi se transmite 
descendenților acesteia”. 

În cursul dezvoltării de mai târziu a totemismului apare tendința separării 
celor două laturi: socială şi religioasă, sistemul social supraviețuind adesea 
celui religios, dar putând fi întâlnite şi reminiscențe de totemism în religii în 
care sistemul social bazat pe totemism a dispărut demult. 

Conţinutul social al totemismului este evident în rigoarea cu care este 
respectată porunca şi în extensia restricţiilor tabuiste. Membrii unui clan 
totemic se consideră fraţi şi surori, fiind datori să-şi acorde reciproc ajutor și 
sprijin; dacă un membru al clanului este ucis, toţi ceilalți se consideră parte 
vătămată, inițiindu-se acțiuni colective de răzbunare. Relaţiile totemice sunt 
mai puternice decât cele de familie, întrucât totemul se transmite pe linie 
maternă, ereditatea paternă nefiind cunoscută. 

„Restricţia tabuistă corespunzătoare — adaugă în continuare Freud — 
constă în interdicția ca membrii aceluiaşi clan totemic să contacteze căsătorii 
între dânşii, în general ei trebuind să se abțină de la relaţii sexuale în interiorul 
clanului. Este vorba de faimoasa şi enigmatica exogamie, legată de totemism ... 
Ea este un efect al fricii acute de incest, trăită de omul primitiv şi, în calitatea 
sa de mijloc de asigurare împotriva incestului, ea ar fi absolut comprehensibilă 
în cazul căsătoriilor de grup, că ea ţintește iniţial să ferească de incest tânăra 
generaţie şi că numai în cursul dezvoltării sale ulterioare devine un obstacol şi 
pentru generaţiile mai vârstnice“. 

Dacă totemismul a reprezentat o etapă necesară în istoria oricărei culturi, 
se impunea elucidarea enigmei naturii sale: originile genealogiei totemice, 
motivaţia exogamiei (de fapt a tabu-ului privind relaţia incestuoasă) şi 


? S. Reinach, Cultes, Mythes et Religions, vol. |, p. 17. 
1]. Frazer, Totemism, Edinburgh, 1887. 
1 S. Freud, Opere, vol. 1, Ed. ştiinţifică, 1991, p. 113. 

raporturile dintre aceste două aspecte. Pentru a răspunde acestor întrebări, 
numeroşi cercetători cu renume şi-au exprimat punctele de vedere pe care S. 
Freud le-a expus şi analizat în lucrările sale. Dificultățile pe care le-au 
întâmpinat toți cei preocupaţi de acest subiect au fost sugestiv formulate de 
Andrew Lang, care menționa că „până şi la popoarele primitive, formele 
originare ale instituţiilor și condiţiilor formării acestora au dispărut, aşa încât 
suntem nevoiți să înlocuim prin ipoteze faptele absente'“. 

Problema genezei totemismului a conturat, după opinia întemeietorului 
psihanalizei, trei direcții de concepție, identificate în: teorii nominaliste, teorii 
sociologice şi teorii psihologice. 

În primul grup de concepție, Freud menţionează nume de referință. 
Astfel, Max Muller, în ale sale contribuţii la ştiinţa mitologiei, defineşte 
totemul ca fiind un însemn al clanului, un nume al clanului şi un nume al 
strămoşului clanului sau al unui obiect adorat de clan. 

În 1899, J. Pikler scria: „Oamenii aveau nevoie, pentru colectivităţi şi 
indivizi, de un nume permanent, fixat prin scris. Totemismul s-a născut, astfel, 
nu dintr-o trebuință religioasă, ci dintr-o trebuință cotidiană a umanității. 
Nucleul totemismului, acordarea unui nume, este rezultatul tehnicii primitive a 
scrisului“. 

În acelaşi mod a abordat problema totemismului și Herbert Spencer, 
acordând numelui un rol decisiv în apariția totemului. Acesta s-a transformat 
într-un cult al strămoşilor, datorită dificultăților de înțelegere ulterioară a limbii 
primitive a tribului. 

Asemănător judecă lucrurile şi Sir John Lubbock, care asociază, în 
explicarea cultului animalelor, tendinţele frecvente ale oamenilor în însușirea 
unor nume de animale. 

Desigur, continuă Freud, toate aceste teorii sunt deficitare, ele nereuşind 
să explice însemnătatea dobândită de nume, altfel spus, nu pot explica însăși 
esenţa sistemului totemic. Singura concepție remarcabilă, căreia i se acordă mai 
multă atenţie, este aceea a lui A. Lang. Acesta porneşte de la premisa că este 
mai puțin interesant modul în care clanurile au preluat nume de animale, 
originea acestor nume a fost uitată, dar au păstrat atribute semnificative şi 
esenţiale. „Numele unui om este o parte principală a persoanei sale, poate o 
parte a sufletului său. Faptul că poartă numele unui animal i-a determinat pe 
primitivi să admită o legătură semnificativă şi misterioasă între persoana lor şi 
specia animală al cărei nume îl purtau. Ce legătură s-ar fi putut concepe, dacă 
nu 0 legătură de sânge? Această legătură odată admisă, pe baza identităţii de 


* A. Lang, Secret of the Totem, p. 27. 
* ]. Pikler, Der ursprung des Totemismus, 1901. 

nume, de aici trebuia să decurgă toate prescripţiile totemice, inclusiv exogamia, 
ca nişte consecinţe directe ale tabu-ului sângelui”. 

În cadrul teoriilor sociologice, S. Freud invocă unele dintre cele mai 
prestigioase nume. 

S. Reinach aprecia, în scrierile sale, faptul că totemismul este doar o 
hipertrofiere a instinctului sexual. Asemeni lui, Emile Durkheim în Les formes 
elementaires de la vie râligieuse, în 1912, arăta că totemul este „reprezentantul 
vizibil al religiei sociale a acestor popoare“, el reprezentând colectivitatea, care 
este de fapt obiectul propriu-zis al cultului. 

Un alt teoretician al curentului de gândire — A.C. Haddon — consideră că 
„orice trib primitiv se hrănea, la început, cu o singură specie de animal sau de 
plantă, cv care poate făcea şi comerţ, servindu-se ca de un mijloc de schimb 
pentru produsele furnizate de alte triburi“. Simultan cu aceasta trebuie că s-a 
dezvoltat o familiaritate deosebită cu animalul respectiv, dar şi interesul 
determinat de cea mai elementară şi urgentă necesitate omenească — foamea. 

Cel mai complex în expunerea concepțiilor a fost James Frazer, care a 
elaborat trei teorii cu privire la originea totemismului. Dintre acestea, teoria 
sociologică i-a fost sugerată de o amplă lucrare a lui Baldwin Spencer şi H.J. 
Gillen, în care erau prezentate instituţiile, obiceiurile şi credinţele tribului 
Arunta. O analiză atentă a acestor informaţii ilustrează următoarele 
particularități ale clanului menţionat: 

— prezintă diviziunea în clanuri totemice, în care totemul nu este ereditar, 
ci atașat fiecărui individ; 

— clanurile totemice nu sunt exogamice, restricţiile matrimoniale 
bazându-se pe diviziunea în clase matrimoniale; 

— multiplicarea obiectului totemic comestibil este funcţia clanului 
totemic, ea obținându-se prin ceremonia INTICHIUMA; 

— manifestă o concepţie aparte privind renaşterea, spiritele celor morți 
reîntrupându-se în femeie în anumite locuri, care astfel desemnează totemul 
copilului. În plus, concepția lor ataşează spiritele morţilor şi renăscuților unor 
amulete speciale, din piatră, numite Churinga, pe care le aleg din locul 
procreării. 

„Luând drept bază a raționamentului său cu privire la totemism 
ceremonia Intichiuma, Frazer a crezut că vede totemismul într-o lumină cu 
totul nouă, sub aspectul unei organizări pur practice, destinată să combată 
trebuinţele cele mai naturale ale omului. Sistemul i-a apărut lui pur şi simplu ca 
o „cooperative magic“ (=magie cooperativă) în stil mare. 

„În lumina acestei concepții, fondată pe ceremonia Intichiuma, lui 
Frazer i s-a părut că interdicția de a mânca propriul totem a făcut să fie 


7 A. Lang, Op. clt., p. 126. 

neglijată latura cea mai importantă a acestei instituţii, anume porunca de a 
veghea pe cât posibil ca alţii să nu fie lipsiţi de totemul comestibil“? 

Teoriei sociologice a lui Frazer i-a urmat cea psihologică, prin care sursa 
ultimă a totemismului este desemnată a fi ignoranţa sălbaticilor referitoare la 
perpetuarea speciei, în special în necunoaşterea rolului masculului în actul 
fecundării. În acest fel, totemismul ar fi o creaţie a spiritului feminin. 

Analiza concepțiilor psihologice referitoare la totemism este continuată 
de Freud cu prezentarea teoriei lui G.A. Wilcken, care semnalează legătura 
fundamentală dintre totem şi transmigrarea sufletelor, animalul în care se 
instala sufletul mortului devenind strămoş al clanului şi fiind venerat ca atare. 

Teoria eminenţilor cercetători americani Fr. Boas şi Hill-Tout, bazată pe 
studii întreprinse pe triburile totemice ale indienilor americani, susține că 
totemul inițial este spiritul tutelar al unui strămoș, „pe care acesta l-a dobândit 
în vis şi pe care l-a transmis urmaşilor săi“. 

Din acest curent de opinie nu putea lipsi W. Wundt, care se remarcă prin 
semnalarea a două aspecte decisive: „obiectul totemic primordial şi cel mai 
răspândit este animalul iar, dintre animalele-totem, cele mai răspândite sunt 
cele cu suflet. Animalele însuflețite, cum sunt păsările, şerpii, şopâria, 
șoarecele, datorită marii lor mobilități, puterii de a zbura prin aer şi altor 
însuşiri care inspiră surpriza şi groaza, par predestinate să fie purtătorii 
sufletelor care au abandonat corpurile celor morți. Animalul totem este un 
rezultat al transformărilor animale suferite de fluidul sufletesc“”. 

Analiza totemismului cuprinde, ca parte intrinsecă, atitudinea față de 
problema exogamiei, în multe situații aceasta fiind prezentată drept o instituție 
separată de totem, unul dintre promotorii acestei distincţii fiind însuși J. Frazer. 

Spre deosebire de el, E. Durkheim a arătat „că tabu-ul, care se leagă de 
totem, trebuia în mod necesar să implice interdicția raporturilor sexuale cu 
femeia care aparţine aceluiași totem'“!0. 

A. Lang împărtăşește opinia lui Durkheim iar Mac Lennan explică 
exogamia prin vestigiile obiceiurilor care se referă la răpirea femeilor într-o 
epocă demult trecută. El admite, așadar, că „în timpurile străvechi există uzul 
general ca femeile să fie luate de la triburi străine, iar căsătoria cu o femeie din 
propriul trib a devenit treptat clandestină, sfârșind prin a fi interzisă ca fiind 
excepțională“!!. 

Spre deosebire de aceste puncte de vedere, alți cercetători au înțeles 
exogamia ca pe o instituție menită să prevină incestul!?. Primele restricții au 
acţionat împotriva relațiilor dintre fraţi şi surori şi dintre fii şi mamă, abia mai 


* S. Freud, Op.eit., p.123. 

” W. Wundt, Op. clt., p. 190. 

'9 S. Freud, Op. cit., p. 128. 

"1 Mac Lennan, Primitive marriage, 1865. 
"1 $. Freud, Op. cit., p. 129. 

târziu a fost suprimat incestul dintre tată şi fiice. Dar, dacă restricţiile sexuale 
exogamice au avut un scop legislativ, nu se cunoaște cauza creării acestei 
instituții, nu se explică teama de incest. 

Westermark a oferit drept motivaţie „aversiunea congenitală față de 
relațiile sexuale dintre rudele de sânge“, în vreme ce Frazer consideră că un 
instinct uman, adânc înrădăcinat, este greu de explicat de ce trebuie interzis 
prin lege, față de incest  născându-se un resentiment natural. 

Acestei argumentații Freud îi opune experiența psihanalizei care 
dovedește că este imposibilă această atitudine organică, dimpotrivă, primele 
impulsuri sexuale fiind, de cele mai multe ori, de natură incestuoasă. Totodată, 
aceeaşi ştiinţă „ne-a dezvăluit faptul că animalul totem ar fi, în realitate, 
substitutul tatălui, ceea ce ne explică contradicția privind, pe de o parte, 
interdicția de a ucide animalul, iar pe de altă parte sărbătoarea care urmează 
uciderii şi care este precedată de bocet. Atitudinea afectivă ambivalentă care, 
chiar și astăzi, caracterizează complexul patern al copiilor noştri şi se 
prelungeşte uneori până şi în viața adulţilor, s-ar extinde şi la animalul-totem, 
ca substitut al tatălui. 

Confruntând însă interpretarea psihanalitică a totemului cu faptul 
prânzului totemic şi cu ipoteza darwinistă privind starea primordială a societății 
omenești rezultă posibilitatea unei înțelegeri mai profunde“. 

Teoria darwinistă a hoardei primordiale nu acordă prea mare importanţă 
începuturilor totemismului: un tată gelos, posesiv cu toate femeile tribului, 
alungându-şi fiii rivali pe măsură ce cresc. Dar, ipoteza prânzului totemic oferă 
un posibil răspuns: „într-o zi, frații alungaţi s-au coalizat şi-au ucis şi mâncat 
tatăl şi în felul acesta au pus capăt hoardei paterne. Coalizaţi, ei s-au încumetat 
să facă ceea ce individual nu ar fi putut face. Că ei şi-au mâncat tatăl, lucrul 
este de la sine înțeles în cazul unor sălbatici canibali. Strămoşul tiranic era, cu 
siguranță, modelul pizmuit şi temut al fiecăruia din această asociaţie fraternă. 
Prin actul consumării corpului tatălui ei realizau identificarea cu el, 
însuşindu-şi fiecare o parte din puterea sa. Prânzul totemic, care probabil că 
este prima sărbătoare a omenirii, ar fi, aşadar, recapitularea şi rememorarea 
actului criminal, memorabil, în care şi-au aflat începutul atât de multe lucruri: 
organizaţii sociale, îngrădirile morale şi religia“!“. Suprimarea tatălui a atras 
atenuarea urii, apariţia regretului, a conştiinţei vinovăției. Victima devenea mai 
puternică decât în viaţă, fiii însuşi interzicându-şi ceea ce tatăl le impusese 
înainte. 

Psihanaliza numeşte această situație psihică „supunere retrospectivă“. 
Regretarea crimei atrăgea interdicția uciderii totemului, substitut al tatălui, 
precum și renunțarea la femeile pe care le eliberaseră de sub puterea părintelui. 


'3 S. Freud, Op. cit, p. 148. 
1 S, Freud, Op. cit. p. 149. 

În acest mod, conştiinţa culpabilității fiului a determinat apariţia celor două 
tabu-uri fundamentale ale totemismului, care coincideau cu cele două dorințe 


refulate ale complexului lui Oedip. 
Cu acest prilej s-au format trăsăturile fundamentale ale religiei. Religia 


totemică este produsul conştiinţei vinovăţiei fiilor, implicând un sentiment de 
culpabilitate — păcatul originar ? — şi de dorință a obținerii reconcilierii cu tatăl 
jignit, printr-o supunere retrospectivă. Toate celelalte religii de mai târziu nu 
reprezintă decât încercarea de rezolvare a aceleiaşi probleme, încercări care se 
deosebesc în funcție de nivelul de civilizație din care au apărut şi care propun 
soluţii aceluiaşi mare eveniment care, de la origini şi până în prezent, a 


neliniștit permanent umanitatea. 

TREI SCRISORI ALE LUI VASILE ALECSANDRI 
CĂTRE NICOLAE BĂLCESCU 


NICOLAE MOISESCU 


Manuscrisul 803 din colecția Academiei Române cuprinde, între altele, 
trei scrisori ale lui Vasile Alecsandri către Bălcescu din anii 1851-1852. 
Bălcescu se afla atunci bolnav în pragul morţii. Alecsandri îi scrie să-şi 
îngrijească sănătatea şi-i comunică tot odată câteva planuri literare pe care le 
urmărea pe atunci. Scrisorile se află la filele 41-44, 46-47 ale manuscrisului 
amintit. 

Iubite Bălcescu, 

Inainte de toate, trebuie să-ți mărturisesc bucuria ce m-a pătruns când am 
aflat că te-ai hotărât a te aşeza la țară în apropiere cu Franţa şi sub un cer dulce 
precum îţi trebuie. Această hotărâre este cea mai înțeleaptă în toate privirile, iar 
mai ales în privirea sănătăţii tale şi a voiajului ce are să facă prietena noastră 
pentru ca să vie lângă tine. Aşa dar armează-te de toată filosofia și de tot 
curajul ce ai pentru ca să te cauţi şi să te vezi scăpat de suferinţe atât morale cât 
Şi fisice. 

Prinde la putere, dragul meu, pentru că ai mult a lupta în viitor, atât 
împotriva despotismului, cât și împotriva braţelor mele care, precum ştii, ţi-au 
dovedit în destul cât sunt de puternice. 

Un adevăr de care aș dori să te pătrunzi, iubite Bălcescu, este acesta, că 
dacă îi voii cu energie să te însănătoșeşti te-i însănătoşi fără doar şi poate. 
Clima sub care te găseşti, castelul în care locuieşti, grădina plăcută care te 
înconjoară, cerul albastru ce se întinde deasupra ta, etc.; toate aceste mulțumiri 
sunt de natură a adăuga mult la plăcerea unei vieţi liniştite, iar mai presus de 
cât toate societatea amicală ce ţi-se pregăteşte pentru un şir de luni întregi este 
cel mai sigur izvor de sănătate pentru tine. Eu îmi închipuiesc petrecerile iernei 
voastre de la lera şi crede-mă că mă simt transportat de dorința de a veni să 
iernez cu voi; dar din nenorocire sunt silit a mă întoarce în țară şi-a tremura de 
frig până la maiu viitor pentru amintirea şi gloria neamului românesc. 

Tu însă în vremea aceasta ai să te desfetezi în plăcerile unui traiu dulce şi 
depărtate de toate grijile politiceşti. Întovărăşit de prietena noastră să te 

pătrunzi toată ziua de razele călduroase ale soarelui, de parfumul florilor şi de 
frumuseţea priveliştei ce se desfășoară sub ferestrele tale. Încântat de nesfârşită 
mulțumire ai să găsești tot-deauna lângă tine o mână prietenească, un glas 
iubitor, o dragoste frățească care te vor mângâia, te vor încuraja şi te-or face să 
uiţi durerile trecătoare ce te vor încerca, — Ferice de tine, dragul meu Bălcescu, 
că ai o natură atât de blândă şi simpatică, în cât ori unde te-ai întors ai întâlnit 
zâmbiri prietenoase. Adu-ţi aminte de cele ce ţi-am spus odinioară şi 
depărtează de la inima ta scepticismul acel amar care te face să suferi aşa de 
crud. Bucură-te că ai ştiut a însufla dragostea frățească celor mai nobile ființe 
din patria noastră. Ori-cât să fie viaţa de tristă şi amară, e dulce lucru de a putea 
zice ca tine: „sunt inimi pe lume cari le iubesc“. 

După socotința mea cea mai frumoasă parte a vieții se compune din 
simțurile ce insuflă şi primeşte un om pe pământ. Gândeşte-te dacă sunt mulți 
care să fi avut o parte atât de bogată ca tine, şi cunoaşte adevărul odată pentru 
tot-deuna. Lasă-te a fi precum eşti şi nu te mai revolta împotriva soartei. 
Aceasta este iarăși un chip de însănătoşire, radicală, un sfat frățesc. Urmează-l 
dar pentru dragostea tuturor celor ce te iubesc. 


Al tău frate, 
Vasile Alecsandri 
Paris, 25 oct. 1851 


lubite Bălcescu, 

Ți-am trimis mai dăunezi o scrisoare pe care trebuie s-o fi primit-o acum. 
Acel autograf este cea mai puternică apărare a mea împotriva pârilor tale. Să 
trecem fără întârziere la alte lucruri mai interesante. Am vorbit cu prietena 
noastră despre nedumerirea ta în privirea surorei tale și am hotărât că cel mai 
înţelept este să nu depărtezi pe sora ta. 

Ori-cum să te găsească maică-ta, trebuie mai înăinte de toate s-o fereşti 
de griji supărătoare. Închipuiește-ți dar neliniştea ce ar cuprinde-o când te-ar ști 
pe tine bolnav şi singur în străinătate. Inima sa de mamă ar fi necontenit 
turburată la ideia singurătăţii tale căci de este ceva crud pe lume pentru un om 
bolnav este de a se vedea pe mâna străinilor. Aşa dar să nu cum-va să faci 
greşeala de-a sili pe sora ta să întreprinză un voiaj vătămător sănătății sale cât şi 
a stărei în care tu te afli acum. Sora ta e gingaşă, delicată şi cred că ea însăşi are 
trebuință de o climă priincioasă şi de linişte. Asemenea tu ai nevoie de îngrijiri 
frățeşti. Ține-o dar lângă tine până-n primăvară și fii încredințat că maică-ta v-a 
rămânea mulțumită, prin urmare va fi liniştită. 

Prietena noastră va pleca din Paris îndată ce-i vor sosi banii din ţară. 
Cred că pe la 15 decembrie cel mai târziu va sosi la tine. Te îndemn iubite 
Bălcescu, să o sileşti ca să se caute cu tot dinadinsul, pentru că şi ea-i de natura 

acelor care-și bat joc de sănătate. Trebuie să-i dai tu însuţi pildă de bună-voință 
întru redobândirea sănătăţii, să o sfătuieşti frățeşte ca să profiteze de şederea sa 
la lera, căci prin chipul acesta veţi contribui împreună la restatornicirea 
puterilor voastre. Eu mă încred în tine şi aştept de la prietena ta împlinirea 
dorințelor mele. 

Mă întrebi când mă pornesc din Paris? Peste zece zile. Mă duc să încep 
jurnalul acel mult dorit care va cuprinde atâtea frumoase compuneri a celor mai 
însemnați genii a României. Scrie dar şi trimite-mi scrierile tale ca să lei dai 
pasport pentru hotarele nemurirei. Îndată ce voi sosi în Moldova voi căuta 
balada lui Mihai Viteazul şi ți-oi trimite-o întreagă sau în parte, precum mi-a 
pica în mână. De nu cum-va voi descoperi-o, ţi-oi fabrica eu una care te-o 
minuna, și tu îi trece-o de baladă populară... cu chipul întrebuințat pentru 
compunerea călugărului. 

Adio, dragul meu Bălcescu; ţi-oi scrie lung de la Moldova, cată de-mi 
răspunde regulat la cele ce te-oi întreba. 


Sănătate, 
V. Alecsandri, 


Iancu a cerut pe demoasela Noemi, şi la Maiu viitor se însoară. Prin 
urmare ei vin la primăvară la Paris. Să te găsească sănătos. 


laşi, Aprilie 1852 


Iubite Bălcescule, 

Nu ţi pot spune bucuria ce m-a cuprins când am primit scrisoarea ta şi 
am citit bunele ştiri ce-mi dai despre scumpa ta sănătate. Greu ţi-am purtat grija 
în toată iarna aceasta şi multă frică am tras despre tine, dragul meu Bălcescule. 
Acea necontenită nelinişte a fost singura pricină a tăcerii mele. Crede-mă că 
adeseori am voit să-ţi scriu şi m-am oprit, temându-mă să nu te tulbur prin 
tristețea gândurilor mele. Dar acum ești bine ! Noroc bun, să deie Dumnezeu ! 
Mă simt fericit de această ştire, parcă aş fi cumpărat o lume întreagă, căci te 
iubesc ca pe un dulce frate şi aşi voii să împart cu tine zilele şi sănătatea ce-mi 
sunt hotărâte de soartă. Totul acum e să te cauţi, să te îngrijeşti tu însuți de tine 
dacă vrei să ne dai nouă prietenilor care te iubim cea mai bună dovadă de 
dragostea ce ne porţi. Ai trăit destul pentru tine, de capul tău, mai trăieşte şi 
pentru noi, de capul nostru. Auzi? 

Este adevărat că nenorocitul meu jurnal a fost desfințat până a nu se 
naşte măcar, şi aceasta din mai multe pricini, unele mai dobitoceşti decât altele. 
Una din resoanele pentru care mi-au închis gazeta a fost articolul tău Răzvan- 

Vodă, carele fiindc-că a fost scris de tine, s-a socotit de către domnul Ştirbei ca 
un pamflet împotriva lui. Viţa țigănească a acelui nenorocit Domn a atins 
ambiția stăpânitorului țării românești. Nimeni nu apucase încă a citii gazeta 
mea când a fost suspendată, căci numărul | nu ieşise. Ce să mai zici? Ce să le 
faci? l-am trimis şi eu dracului pe toți cu toată înalta lor înțelepciune şi m-am 
lăsat de jurnalism ca să mă ţin de balade. 

Ți-am trimis două exemplare din partea a I-a a baiadelor şi nădăjduiesc 
să încep în curând tipărirea părții a II-a. Dar închipuieşte-ți că în toate librăriile 
şi tipografiile Moldovei nu pot găsi hârtie de tipar! Ce ticăloşie! Am dat 
comision să-mi aducă de la Dresda şi îndată ce o voi căpăta voi scoate la 
lumină şi urmarea baladelor. 

Acea a lui Mihai Viteazul n-am putut-o încă afla, deși mulți mi-au 
făgăduit că mi-or căuta-o ; de aceia nu ţi-am trimis-o m-am îndatorat către tine, 
dar fi sigur că oi voi găsi-o, oi îndrepta-o şi ţi-oi expedia-o ori unde tei afla. Îţi 
trimit aici acum balada lui Constantin Brâncoveanu, îndreptată gata. Ea este un 
poem de minune. Îți alăturez totodată și partea din jurnalul meu care cuprinde 
pe Răsvan-Vodă. Poţi fi sigur că nici o foaie alta nu avea gloria de a-l tipări. 

Cu toată dorința ce am de a te vedea, dragă Bălcescule, nu pot fi de ideea 
ca prietena noastră să facă voiajul Mediteranei şi aceasta pentru mai multe 
pricini şi mai ales pentru sănătatea sa. O călătorie de 15 zile pe mare i-ar fi 
poate vătămătoare. Eu sunt silit a nu mă mişca din laşi până la venirea fratelui 
meu, dar sunt singur şi pot pleca spre Paris la începutul lui Septembrie. 

lubita noastră Elene Negri este înmormântată în ograda bisericii greceşti 
din Pera. Mormântul ei e acoperit cu o lespedă de marmură pe care este săpată 


următoarea inscripție: 


Elena Negri 
Moldavia, 
4 Maiu 1847 


Când îi merge să vizitez acel mormânt care cuprinde cea mai scumpă şi 
mai bogată parte a vieții mele să depui câte-va flori în suvenirul meu. 


Al tău frate 
V. Alecsandri 

REPERTORIUL TEATRULUI NAȚIONAL - PREOCUPARE 
MAJORĂ PENTRU LIVIU REBREANU 


ELENA ROTARU 


Romanul vieţii lui L. Rebreanu conţine încă multe pete albe, deşi despre 
el s-a scris foarte mult. În ceea ce-l priveşte pe scriitorul Liviu Rebreanu, 
moştenim nu numai interesul cu care Lovinescu s-a apropiat de opera acestuia, 
dar şi cele mai multe dintre judecăţile lui critice. Așa de pildă afirmaţia lui 
Eugen Lovinescu despre „Ion“ cum că ar fi „altarul pe care se jertfeşte întreaga 
proză românească de la Filimon la Sadoveanu“ e o directivă critică pe termen 
nelimitat. 

Idei şi judecăți adânc pătrunzătoare descoperim şi în studiile lui 
Pompiliu Constantinescu, Perpessicius, G. Călinescu, fără interpretări deosebite 
față de E. Lovinescu. 

Între anii 1944-1953 se aşterne o tăcere penibilă, urmată de un studiu 
critic al lui Ov. S. Crohmălniceanu, care nu poate nega valoarea tripticului de 
aur, „lon“, „Pădurea spânzuraţilor“, „Răscoala“, acreditând însă ideea, 
intenționat sau nu, că, toate cărțile lui Rebreanu, scrise după 1933 s-ar afla sub 
incidența ideologiei fasciste!. 

Se adaugă, în anii 1962 — respectiv 1967, micromonografia lui Al. Piru şi 
eseul lui Lucian Raicu, amândouă constituind încercări de reabilitare a operei 
rebreniene în întregul acesteia și de diferenţiere a judecăților critice anterioare. 

Un eveniment prin excelență l-a constituit editarea, coordonată de 
Niculae Gheran, începând din anul 1968, a întregii opere rebreniene — de fapt 
prima editare integrală a unui scriitor interbelic de mare valoare. Prin această 
editare s-a oferit cititorului o mare operă, iar cercetătorului un instrument ideal, 
îndreptățind aprecierea lui Șerban Cioculescu potrivit căreia „ceea ce a făcut 
Perpessicius pentru Eminescu, a făcut Niculae Gheran pentru Rebreanu“. 

Reflexul imediat a fost apariția unor studii datorate unor cercetători de 
reală vocaţie cum ar fi Aurel Sasu, Al. Săndulescu, Stancu Ilin, Vasile Netea, 


! Grigore Traian Pop, „Scânteia tineretului“, Supliment literar - artistic, 23 martie, 1986. 
2 
Ibidem. 

etc, 

Cercetarea istoriografică de tip obiectiv a fost suplinită de 
memorialistică; aşa putem aminti: Fanny Rebreanu, „Cu soțul meu“ (1963); 
Puia Florica Rebreanu, „Zilele care au plecat“, „Pământul bătătorit de părintele 
meu“, „La lumina lămpii“. 

Filtrarea acestor informații trebuie însă făcută cu discernământ. Căci pe 
parcursul vremii, anecdotele şi licențele avansate îndeosebi de familie au 
circulat în voie, intrând în ceea ce s-ar putea numi „folclorul istoriei literare“. 

Gravitatea informaţiilor provenite de la rubedeniile aflate multă vreme în 
preajma romancierului, fie documente de reală valoare, fie simple fabulaţii, e 
că ele riscă să fie crezute în totalitate?. 

Merită poate, amintit un episod legat de apariţia cărţii lui Fanny 
Rebreanu în 1963, în care este implicat un alt mare nume al literaturii secolului 
XX, Zaharia Stancu. 

Niculae Gheran se afla într-unul din birourile Editurii pentru Literatură, 
frunzărind cartea abia tipărită. În birou a intrat Zaharia Stancu, discuţia a 
devenit aprinsă, noului venit plăcându-i să-şi amintească de romanele lui 
Rebreanu, citite şi recitite în anii tinereții (nu şi Ciuleandra, pe care ar fi rupt-o 
şi atunci în bucăţi). Între timp luase şi el în mână cartea de amintiri, citind din 
loc în loc, câte-un pasaj sau altul. Deodată s-a oprit în fața unor rânduri. Le-a 
recitit apoi cu voce tare, adăugând cu umor: „Ce bine era pe timpul faraonilor! 
.. Când mureau niciodată nu erau îngropaţi singuri! ...“f. 

Dacă gluma poate fi uitată, pretextul nu. 

Interesant este, că există și alţii „memorialişti““, care dând ceasul înapoi 
fabulează cu cel mai serafic zâmbet pe buze, fapte şi întâmplări la care nici ei, 
nici alții nu au participat. De ce mint este greu de explicat, câtă vreme, spre 
deosebire de membrii familiei, nu au avut nimic de câştigat de pe urma 
falsificării faptelor. 

Aş aminti în această situație pe Camil Baltazar „contemporan“ cu Liviu 
Rebreanu cum se autodefineşte, care, în amintirile sale, lasă să se înţeleagă, nici 
mai mult nici mai puțin, că la ora decesului s-ar fi găsit în preajma lui Liviu 
Rebreanu. lată ce spune: „S-a zvonit de către răuvoitori cum că Liviu Rebreanu 
s-ar fi sinucis. E un neadevăr sfruntat pe care îl dezminte actul de deces. Dintre 
oamenii care au asistat la tragicul eveniment, mai trăiesc câţiva care pot da 
mărturie de moartea naturală a lui Liviu Rebreanu, printre care, în afară de 
soţia şi fiica sa, autorul acestor rânduri și scriitorul Horia Oprescu cu soţia“$. Pe 
autor nu l-a deranjat deloc că, în zilele dinaintea decesului, nici n-avea măcar 
cum să ajungă la Valea Mare. Nici cu trenul, nici cu automobilul, căci singurele 


* Ibidem, p. 17. 
“Niculae Gheran, Tânărul Rebreanu, Editura Albatros, Buc. 1986, f. 18. 
* Camil Baltazar, Contemporan cu ei, Editura pentru Literatură, 1962, p. 140. 

„taximetre“ care circulau atunci pe șoseaua București-Piteşti erau tancurile 
germane, urmărite de cele româneștis. 

Rămânem sceptici în fața unor asemenea amintiri. 

Acelaşi Camil Baltazar ne oferă însă, prin intermediul bandei magnetice 
şi un document de reală valoare despre Liviu Rebreanu. El se află în fonoteca 
de aur a Radiodifuziunii Române, al cărui director a şi fost Liviu Rebreanu. O 
copie de pe această bandă magnetică constituie una din piesele emoționante 
aflate în colecția Casei Memoriale „Liviu Rebreanu“ de la Valea Mare. 

Este vorba de un interviu din anul 1943 când Liviu Rebreanu deţinea şi 
funcţia de Director al Teatrului Naţional din Bucureşti. 

Cu o voce gravă, frumos timbrată Liviu Rebreanu răspunde întrebărilor 
lui C. Baltazar, referitoare la repertoriul Teatrului Naţional. E de menţionat că 
Liviu Rebreanu încearcă în calitatea pe care o avea, de director al Teatrului să 
promoveze un repertoriu românesc atât din dramaturgia clasică, cât și din cea 
contemporană, într-o vreme când la mare cinste, se aflau piesele bulevardiere, 
ale teatrului francez. 

Liviu Rebreanu dezvoltă subiectul legat de criteriile pe care le-a urmărit 
în alcătuirea repertoriului teatrului. 

Ideea de a alcătui un repertoriu numai din piese româneşti, ceea ce el 
considera normal pentru un teatru național, aducând ca argument în sprijinul 
acestei idei, repertoriul Comediei Franceze, nu se putea realiza, din cauză că 
producția noastră nu era suficientă — nici cea veche, nici cea nouă. De aceea 
dramaturgia românească trebuia completată cu lucrări străine, amintind aici 
câteva nume sonore din dramaturgia universală ale căror piese urmau să se 
joace pe scena românească: Shekespeare, Lope de Vega, Victor Hugo, Gustave 
Flaubert. 

Liviu Rebreanu acordă o importanță deosebită alegerii repertoriului 
întrucât „Teatrul Naţional este al tuturor și oamenii vor să vadă și literatură 
clasică și modernă“. 

În ce priveşte dramaturgia modernă, Liviu Rebreanu crede că mai ales 
ea, trebuie aleasă cu mare grijă, iar publicul aşteaptă interpretarea acesteia de la 
nivelul instituţiei pe care o conduce. „Nu vreau să fac concurență teatrelor 
particulare, pentru că dacă joc lucrurile moderne, de salon, bulevardiere, atunci 
ce mai joacă ei!“. 

Liviu Rebreanu aminteşte premiera Vlaicu-Vodă care urma să aibă loc, 
în ziua următoare, interviului şi-şi exprimă speranţa că va fi urmărită de toată 
lumea cu plăcere, deşi piesa este îndeobşte cunoscută. 

Următoarea premieră era din repertoriul francez — Doamna Bovary de G. 
Flaubert. 

Dar, un repertoriu nu-şi atinge scopul dacă rămâne străin publicului 


* Niculae Gheran, op. cit. p. 17. 

pentru care e alcătuit. Cu alte cuvinte, dacă nu aduce lume la teatru. 

Şi în această privinţă anii de directorat ai lui Liviu Rebreanu au însemnat 
un record. De pildă în stagiunea 1941-1942, frecvența spectatorilor a atins 
maximul. Numărul biletelor vândute, atât la Naţional cât şi la „Studio“ s-a 
menţinut aproape tot timpul la proporţia de 85-100%. 

Spectacolele la care se făcea coadă la casă şi la care nu se mai găseau 
bilete cu o săptămână înainte au fost un lucru obişnuit în stagiunea respectivă”. 

Trebuie amintit că „Studio“ era o anexă, a Teatrului Naţional care 
funcționa în Piaţa Amzei şi a fost întemeiat din inițiativa aceluiaşi Liviu 
Rebreanu, în 1929. Prima stagiune a durat de la 1 octombrie 1929, până la | 
mai 1930. Rebreanu, pe atunci Director General al Teatrelor şi Operelor, prin 
crearea Studio-ului, a vrut să pună la dispoziţia publicului, o scenă în care ideea 
de teatru să fie acceptată şi realizată în formele ei cele mai îndrăzneţe, un teatru 
în care să nu-i fie ascunse spectatorului nimic din evoluția concepţiei 
dramatice, chiar în fazele ei experimentale. Astfel, în istoria teatrului românesc, 
ideea unei scene experimentale, a unui „Studio“ rămâne legată de numele lui 
Rebreanut. 

Ca şi Naţionalul, Studio-ul îşi deschidea stagiunile numai cu piese 
originale, dar de scriitori modemi. Tradiţia a fost stabilită de însuşi 
întemeietorul lui, Liviu Rebreanu, care inaugurează noul teatru, așa cum am 
mai spus la 1 oct. 1929, într-o seară de vineri, cu premiera „Muşcata din 
fereastră“ a lui Victor lon Popa. De asemenea cu excepţia clasicilor Caragiale 
şi Alecsandri, au deschis alte stagiuni, autori moderni atunci, Mircea 
Ştefănescu cu „Acolo departe“ sau Dimitrie Anghel și St. O. Iosif cu „Cometa“ 
şi „Legenda Funigeilor”. 

Mai târziu, în programul stagiunii 1937-1938, în timpul directoratului lui 
Paul Prodan, Liviu Rebreanu scria despre acest teatru: „Un Studio nu poate 
însemna un teatru experimental, în sens didactic, ci în primul rând un teatru 
bun, cu spectacole mai interesante decât ale unui teatru obișnuit. O experiență 
în teatru trebuie să aducă totdeauna un plus față de trecut, fie în textul 
autorului, fie în interpretarea actorului, fie în realizarea regizorului“. 

Privind retrospectiv activitatea Studio-ului, putem afirma că el a 
îndeplinit toate dorinţele celui ce l-a creat. 

Practic Liviu Rebreanu şi-a legat ultimii ani de viață, de Teatrul Naţional 
şi de destinul acestuia, activitatea lui de scriitor încheindu-se după cum se 
cunoaşte în anul 1940 prin publicarea ultimului său roman „Amândoi“; acea 
încercare de roman poliţist, neluat în seamă de critică, dar care, în treacăt fie 
spus, după 1990, a stârnit interesul oamenilor de teatru şi s-a realizat după acest 


” Studio Teatrul Naţional, septembrie 1942, Buc. p. 25. 
* Op.cit,, nov. 1942, Buc,, p. 15. 

” Ibiderma, p. 16. 

" Ibidem, p. 17. 

roman un spectacol T.V. reuşit, în regia şi interpretarea, unui rol desigur, a 
actorului Ştefan Radoff. După 52 de ani de la apariția cărții — o performanţă 
nevisată, nici de autorul ei. „A iubit teatrul enorm“, aşa cum mărturisea cu 
orice prilej soția sa, Fanny Liviu Rebreanu, ea însăşi actriță. Avem dovezi, la 
afirmația soţiei, toată activitatea lui Liviu Rebreanu, mai ales în aceşti ani 
1941-1944 în care a condus Teatrul Naţional, într-o perioadă deloc favorabilă 
din punct de vedere politic. 

Prin alternarea pieselor de teatru aparținând genului clasic, romantic, sau 
modern, prin alternarea celor aparținând dramaturgiei româneşti sau universale, 
a actualizat teatrul, posibilităţilor de cunoaştere şi de admirație ale publicului 
românesc al acelor ani. 

De aceea spectacolele au fost încununate de succes. 

Românii aveau nevoie în acei ani încrâncenaţi de acest balsam pentru că 
teatru angajează întreaga personalitate a spectatorului, smulgându-l repede din 
lumea lui reală și aducându-l alături de lumea fictivă de pe scenă. Mai mult 
decât orice alt domeniu artistic, poate, teatrul exercită direct asupra 
spectatorului această fascinaţie a evaziunii — care se pare este prima condiţie a 
artei. 

Liviu Rebreanu a slujit cu pasiune teatrul până la sfârşitul vieții sale, 
petrecută la 1 septembrie 1944. 

Poate, nu este lipsit de interes să amintim că şi clădirea Teatrului 
Naţional, fostul Teatrul cel Mare, inaugurat în 1852, devenit Naţional după 
1877, când i se aduc şi unele modificări pentru a putea cuprinde un număr mai 
mare de spectatori, dispare de pe Calea Victoriei, acolo unde funcționase timp 
de 92 de ani, fiind incendiat de aviația fascistă, în seara zilei de 25 august 
1944!!. Peste exact o săptămână murea Liviu Rebreanu. 


'! Muzeul Teatrului Naţional I.L. Caragiale, Buc., 1959. 

AŞEZĂMÂNTUL CULTURAL „FUNDAŢIA ARGEȘULUI“ 
FLORENTINA COJOCARU 


Într-un complex şi dificil context istoric, determinat de evenimentele 
anului 1944, s-a înfiinţat la Piteşti „Fundaţia Argeşului“, cu drepturi legitime 
stipulate în decretul - lege din august 1944, care în articolul 1 prevedea: 
„Fundaţia Argeş“, constituită prin actele şi statutele autentificate de Tribunalul 
Argeş, secţia 1, sub numărul 703 / 1944 şi investită cu pesonalitate juridică prin 
sentinţa civilă nr. 184 din 1944 a Tribunalului Argeş, secția 1, este recunoscută 
persoană juridică de utilitate publică prin efectul prezentei legi“!. 

Scopul principal al acestei fundaţii era: „afirmarea Argeşului în viaţa 
naţională şi cultul tradiţiilor şi trecutului argeşean'?. 

Cât privea şcoala tradiţiilor și a trecutului istoric se avea în vedere 
promovarea misionarismului naţional - religios şi organizarea lui în Argeş, dat 
fiind existența primei mitropolii a Ţării Româneşti în acest spațiu, refacerea 
cetăţii lui Vlad Ţepeş şi practicarea asprimei morale în viaţa publică, trecutul 
voievodal românesc şi îngrijirea aşezămintelor voievodale din județ, tradiţia 
monarhică şi cultul regilor în metropola regală, centrul de pelerinaj al 
cavalerilor „Mihai Viteazul“, amintirea oamenilor reprezentativi ai țării ridicați 
din familia Argeşului. 

Alt domeniu viza revigorarea școlii satului românesc, organizarea 
familiei şi a gospodăriei ţărăneşti prin întemeierea de școli după modelul 
special al celei din satul Antoneşti, întemeierea de cantine școlare şi cămine de 
ucenici, reorganizarea cursurilor de vară pentru învățători şi profesori, 
sprijinirea ridicării şi formării elitelor prin acordarea de burse şi trimiterea lor 
la studii. 

În domeniul culturii se avea în vedere sprijinirea aşezămintelor culturale 
regale şi crearea unor instituţii noi, biblioteci şi cămine culturale, acolo unde nu 
existau, publicaţii periodice şi o tipografie proprie care să tipărească lucrări 
destinate trecutului Argeşului, tezaurului său istoric, să răspundă nevoilor 


' Ziarul Argeşul din 20 august 1944. 
? Ibidem. 

culturale şi economice. 
În domeniul economic fundaţia se implica sprijinind crearea unor 


cooperative de producţie şi instituţii de credit atât la oraşe cât mai ales în 
mediul sătesc, dezvoltarea posibilităților naturale, turistice şi balneare în 
diferite centre ale Argeşului. 

Constituirea acestei fundații se face în contextul existenței unor 
aşezăminte culturale cu rădăcini mult mai adânci în timp şi care merită 
nominalizate, fără pretenţia de completudine ci numai pentru locul şi prestigiul 
lor cultural. 

Evidenţiem astfel „Ateneul popular lonescu-Gion“, cu cea mai căutată 
bibliotecă publică și cel mai „serios muzeu“, cum se relata într-un periodic al 
vremii, Societatea „Frăția“ a clerului ortodox din Argeş, societate care a 
împlinit un secol de activitate, cu un puternic impact în epocă, prin revista 
„Păstorul Ortodox“, o Ligă culturală și o casă de cetire ale corpului didactic 
argeşean, un cămin cultural judeţean înființat de Fundaţiile Culturale Regale, 
care în 1944 coordona activitatea a 140 cămine culturale săteşti. De acest 
cămin şi-a legat numele pentru o lungă perioadă de timp preotul piteștean, 
Marin Diaconescu, paroh la Catedrala Sfântul Gheorghe din Pitești, din anul 
1930 şi profesor la liceul „I.C. Brătianu“, decorat prin decret regal la 10 iulie 
1943, cu Meritul Cultural clasa I-a, pentru opera de cultură desfășurată în 
această instituţie. 

Eforturile culturale ale oraşului şi județului au fost susținute prin ziarul 
„Argeșul“ — o gazetă săptămânală de informare şi îndrumare obştească al cărei 
redactor şef a fost preotul Marin Diaconescu, de la apariție, din februarie 1942, 
până la suprimare, în 20 august 1944. 

De apariţia gazetei şi-au legat numele, Alexandru Bădăuţă autorul 
„Icoanelor Argeşene“ şi al „Priveliştilor româneşti“, semnatar de ghiduri 
turistice şi albume naţionale, pe atunci secretar general al Ministerului 
Propagandei şi Nicolae Iordache de la Teiu, Vladimir Streinul, în literatură, 
foşti elevi dar şi colegi de clasă la Liceul „I.C. Brătianu“ din Piteşti, ultimul şi 

profesor aici. În sfârşit, mai menţionăm şi secția culturală a Sfintei Episcopii de 
Argeş, care s-a făcut simțită în- această perioadă şi prin iradierile spirituale ale 
pazetelor „Lumina pentru toţi“ şi „Buletinul eparhial“, precum şi prin alte 
tipărituri cu caracter moral-religios care au susținut opera culturală în judeţ. 

Neîndoielnic, ctitorul noului aşezământ cultural a fost profesorul 
universitar Mihail Antonescu, vicepreședintele Consiliului de Miniştri, originar 
dintr-o veche şi nobilă familie argeşeană. 

Deşi s-a născut în localitatea Nucet, județul Dâmboviţa, la 5 / 18 
noiembrie 1904, Mihai Antonescu este un argeşean. Tatăl, Aurel ca şi frații 
acestuia, Eftimie şi Emanuel Antonescu, profesori universitari, s-au născut în 
Piteşti, au avut case în oraş şi la Valea Mare - Ştefăneşti, iar străbunicul patern, 

boierul Anton a trăit şi a murit în comuna Uda de Sus, fiind înmormântat în 
biserica din această comună. 

Doctor în drept, profesor de drept internaţional la Universitatea din 
Bucureşti, profesor la Şcoala Superioară de Ştiinţe Administrative, docent la 19 
decembrie 1931, conferenţiar provizoriu la Universitatea din Bucureşti, la 30 
decembrie 1931 şi apoi definitiv din 1936, Mihai Antonescu a îndeplinit în 
guvernul generalului Ion Antonescu, instaurat la 27 ianuarie 1941, funcția de 
ministru - secretar de stat, apoi ad-interim la Propaganda Naţională pe timpul 
absenței din țară a titularului, Nichifor Crainic, începând cu 21 iunie 1941, 
ministru de stat şi al Propagandei.Naţionale, apoi vicepreşedinte al Consiliului 
de Miniştri, preluând pe timpul absenței lui Ion Antonescu și conducerea 
guvernului. Din 29 iunie 1941 a fost însărcinat şi cu funcția de ministru al 
Afacerilor Externe, devenind după remanierile din 1942 vicepreşedinte al 
Consiliului de Miniştri şi ministru de externe”. 

La sfârşitul lunii septembrie 1941, Mihai Antonescu şi-a inaugurat seria 
conferinţelor ministeriale în țară, prima conferință ţinându-se la Piteşti. 

Cu acest prilej mărturisea pentru prima oară argeşenilor dorința de 
reorientare spirituală a judeţului: „Am râvna ca județul Argeş să devină județul 
model al țării ... Curţii de Argeş trebuie să-i deschidem o perspectivă mai mare 
decât Piteştilor, pentru că e timpul să ne dăm seama că acolo sălăsluieşte 
trecutul românesc din care vom face simbolul înălțărilor de veacuri. Mănăstirea 
Curtea de Argeş și toate aşezămintele ei vor fi transformate într-un mare centru 
religios şi de misionarism naţional. 

Sunt mulţi ani de când am râvnit să întemeiez prin universitate chiar, o 
orientare de misionarism care bazată pe misticismul poporului român să înalțe 
trepte noi de credință pentru religia naţională. 

Consider că nu îmi voi îndeplini datoria de dascăl şi de român şi nu voi 
putea să dorm liniştit pe pământul Argeşului, dacă voi închide ochii înainte de a 
vedea Curtea de Argeş transformată în centrul misionarismului naţional și 
politic“. 
Vorbind de locul Argeșului în geografia istorică şi spirituală românească, 
în aceeaşi cuvântare Mihail Antonescu arăta: „Străvechi vestigii de civilizație 
Sunt risipite pe întinderea județului, amintind Europei că pe aceste locuri a 
existat un popor liber, capabil să le întemeieze ... Tot aici zac mormintele 
regilor întemeietorii de dinastie și întregitorii de hotare“. 

Preocupat de rezidirea satului argeșean „Antoneşti“, din comuna 
Corbeni, pe locul unei vechi aşezări cotropită de potopul şi inundaţiile din luna 
iulie 1941, Mihai Antonescu a vizitat deseori judeţul, în perioada 1941-1943, 


3 Enciclopedia Cugetarea, Bucureşti, 1940, p. 39 şi Stelian Neagoe, Istoria guvernelor României, 


Bucureşti 1995, p. 140-146. 
+ Ziarul Argeșul din 30 iulie 1944. 

reamintind argeşenilor planurile sale de reorientare spirituală, în cadrul unor 
întruniri publice sau întâlniri cu intelectualii de aici. 

Pentru noua fundaţie care se profila în geografia spirituală argeşeană, 
satul Antonești a cărui piatră de temelie s-a pus la 18 octombrie 1941, 
constituia un simbol, un sat model, cu 40 de case cu câte 2 caturi, având fiecare 
câte 2000 m? în jur şi cu acareturile trebuitoare, întregit cu unele construcţii de 
folos obştesc: primăria, sfatul comunal, cooperativa, postul de jandarmi, 
percepția, banca populară, dispensarul, o cantină pentru copii, o baie populară, 
un cămin cultural cu bibliotecă, sală de spectacol şi grădiniță de copii, han 
turistic cu camere de închiriat, piață de alimente cu prăvălie de zid şi hambare 
pentru păstrarea grânelor, biserica şi o şcoală model pentru fiii satului. 

Descris de Alexandru Bădăuţă, satul capătă valoare de simbol: „De o 
parte şi de alta a drumurilor, în mijlocul curților geometrice, casele stau 
rânduite ca într-o carte de ilustrații. Un adevărat muzeu. O antologie de stiluri 
româneşti, armonios adaptate. Case de munte, de o varietate unică, cu volume 
şi linii care înrudesc, cu acelea din Vâlcea și din Muscel, dar care rămân totuşi 
argeşene. 

Biserica este ca o rugăciune împlinită a locurilor şi a oamenilor. 

O casă nu e ca alta. Seamănă dar ceva le diferențiază. Decorația e curată 
şi puternică“. 

Dorința de întemeia în Argeş un aşezământ care să promoveze cultul 
tradiției şi istoriei româneşti a fost reafirmată şi cu prilejul urcării în scaunul 
episcopal de la Argeş a episcopului losif Gafton Sinaitul, în ziua de 21 mai 
1944. 

În prezența patriarhului Nicodim, a mitropolitului Olteniei Nifon, a 
mitropolitului Bucovinei, Tit Simedrea şi a numeroși miniştri : Petre Tomescu, 
Petre Nemoianu, Mircea Vulcănescu, I.C. Petrescu şi mulți alții, Mihai 
Antonescu evocând din nou trecutul istoric şi bisericesc, pe Neagoe domnitorul 
şi pe Manole ziditorul, pe Ţepeş care a lăsat în tradiția românească exemplul de 
asprime morală, regii care „în cripta lor sfințită nu dorm ci păzesc, întemeietorii 
regatului independenței şi unității româneşti. Carol cel dintâi rege a legat firul 
tradiţiilor voievodale de acelea regeşti şi urmând îndemnul pe care l-a dat 
Negoe Basarab fiului său, de a închina lui Dumnezeu altare, după ce ne-a 
câştigat onoarea şi independenţa pe câmpuri de bătaie a refăcut Mănăstirea lui 
Neagoe Basarab, unind criptele voievodale ale ziditorilor, de criptele regeşti ale 
întemeietorilor. 

Cripta regilor ţării, aici a fost așezată şi dintr-însa ne ascultă azi regele 
Ferdinand |, care de sub dalele recunoştinței noastre ne porunceşte să nu 
trădăm hotarele tuturor românilor, pământul unității româneşti, înplinit de EI“$. 


* Alexandru Badăuţă, Argeșul de mâine, în Argeșul nr. 133 din 1944, p. 9. 
* Ziarul Argeșul din 28 mai 1944. 

De fapt, cultul pentru instituția monarhică la Mihai Antonescu nu se 
rezuma numai prin cuvinte înălțătoare, considerate de cele mai multe ori 
mijloace de propagandă. 

Potrivit tradiţiei, în fiecare an membrii guvernului și 12 cavaleri ai 
Ordinului „Mihai Viteazul“, ordin înființat în anul 1916 de regele Ferdinand, 
făceau de gardă în faţa criptelor regale. Chiar în anul 1944, la 20 iulie, 
conducătorul statului lon Antonescu, Mihai Antonescu alături de regele Mihai, 
de mulți demnitari şi autorități militare şi civile din Curtea de Argeş au depus 
coroane şi jerbe, au asistat la slujba de pomenire oficiată de patriarhul Nicodim 
pentru familia regală, mareşalul depunând coroana de gladiole roşii pe a cărei 
panglică scria „țara recunoscătoare“, iar Mihai Antonescu depunea coroana din 
gladiole albe cu inscripția „închinare de recunoştinţă a guvernului țării“. 

Încheindu-și cuvântarea cu prilejul instalării noului episcop la Curtea de 
Argeş, (21 mai 1944), Mihai Antonescu făcea apel la sprijin pentru întemeierea 
fundației şi pentru lucrare în cadrul ei. De altfel, episcopul Iosif Gafton, chiar 
de la constituire, a fost ales în funcţia de vicepreşedinte al acestei fundaţii. 

Momentul decisiv l-a reprezentat însă adunarea cărturarilor fruntași din 
Argeş, ținută la Teatrul de Stat din Piteşti, în data de 22 iunie 1944%. 

La solemnitate, au participat autorităţile locale şi guvernamentale. Mihai 
Antonescu a fost ales preşedintele fundaţiei, iar episcopul Iosif Gafton Sinaitul 
vicepreşedinte. 

Din comitetul de conducere făceau parte: Litza Baranga - mama 
mareșalului Ion Antonescu, Elena Gh. Brătianu, soţia istoricului şi omului 
politic Gheorghe Brătianu, Emanoil Antonescu, profesor universitar, unchiul 
lui Mihai Antonescu, Alexandru Bădăuţă, secretarul general al Ministerului 
Propagandei, Tică Popescu, fost prefect, pe atunci inspector general 
administrativ, profesorul lon Steriopol, primarul orașului Piteşti, preotul Marin 
Diaconescu, profesorul Ion Voicilă, inspectorul șef școlar judeţean, avocaţii lon 
Naumescu, Nicu Băbeanu şi Radu Mandrea. 

În adunare s-a votat statutul şi s-a fixat sediul fundaţiei în oraşul Piteşti, 
str. Trivale nr. 3, în casa mareșalului lon Antonescu. 

Membrii de drept ai societății erau: miniştrii şi secretarii de stat în 
funcţie, profesori universitari, episcopul de Argeș, protoereii Argeşului, 
directorii liceelor din Piteşti, inspectorii şcolari, acei care au urmat şi absolvit 
cursurile Liceului „I.C. Brătianu“ din Piteşti, ajungând elemente reprezentative 
ale ţării, 30 de preoţi din raza județului, 10 profesori, 30 de institutori şi 
institutoare, 5 agronomi, inginerul şef al județului, directorul silvic, 
preşedintele camerei de agricultură, președintele camerei de comerț, 10 
proprietari agricoli, inspectorul local al muncii, preşedintele tribunalului, $ 


7 Ibidem, din 23 iulie 1944. 
8 Ibidem, din 25 iunie 1944. 

judecători, prefectul, primarii oraşelor Piteşti şi Curtea de Argeș, comandantul 
garnizoanei, decanul baroului, comandantul premilitar, 3 avocaţi, ziarişti locali, 
preşedintele consiliului de patronaj, preşedinţii tuturor asociaţiilor culturale, 
directorul Băncii Naţionale, medicul şef al județului, medicul şef a! spitalului 
„I.C. Brătianu“, 3 medici din judeţ. 

Fondurile destinate fundaţiei s-au constituit de la început prin donaţii: 
Mihai Antonescu chiar din ziua constituirii a donat suma de 2.000.000 lei din 
venituri personale şi 50.000.000 din diferite donaţii adunate, deschizând contul 
fundaţiei. 

Până la 20 august 1944, numeroase persoane particulare din Piteşti sau 
refugiate, animate de cele mai nobile gânduri, au făcut donaţii, presa locală 
popularizând opiniile lor care pledau în favoarea acestui aşezământ, precum și 
sumele donate. 

Conform articolului 12 al actului de recunoaştere juridică Președinția 
Consiliului de Miniştri urma să înscrie în bugetele anuale o subvenție special 
pentru fundaţia Argeşului. 

Evenimentele de la 23 august 1944 au întrerupt activitatea fundației şi 
apariția ziarului Argeşul, singura realizare a fost tipografia cu rotativă 
achiziționată din aceste fonduri, care a servit ani de-a rândul nevoilor 
tipografice ale orașului şi judeţului. 

MUZEUL JUDEŢEAN ARGEŞ 
ARGESSIS, STUDII! ŞI COMUNICĂRI, seria ISTORIE, TOM VIII, 1999 


COMISIUNEA MONUMENTELOR ISTORICE LA 
SFÂRȘITUL PRIMULUI RĂZBOI MONDIAL 


IOAN OPRIŞ 


Orice război s-a dovedit neprielnic şi devastator pe seama valorilor 
culturale. În acest sens, primul războiu mondial a provocat monumentelor 
istorice şi muzeelor din România imense pierderi. Atât operaţiunile militare, 
ocupaţia cât şi rigorile stării de beligeranță s-au arătat ca duşmani nemiloşi ai 
patrimoniului cultural. Exemplele pe care le-am ales vor confirma afirmaţiile, 
căutând să prezinte situaţia specifică, deosebit de ingrată a instituţiilor de 
protecţie în acele vremuri. După crearea Casei Bisericii şi măsurile care-au fost 
luate pentru a gospodări mai bine fondurile atribuite Comisiunii Monumentelor 
Istorice, „echipa“ s-a fixat pe câteva mari şantiere de restaurare, dezvoltând 
totodată numeroase sensuri ale lucrărilor de protecţie arheologică şi de 
monument. La Golia, de pildă, lucrările din preajma izbucnirii războiului, în 
lunile iunie-septembrie 1914, au progresat simţitor. Aceasta şi datorită celor 12 
lucrători italieni, cioplitori în piatră (4) şi zidari (8) de înaltă calificare!. 
Şantierul de la laşi cel mai mare la acea vreme, cu dotări bune moştenite de la 
Lecomte du Noiy, primea în anul 1915, alți 6 cioplitori italieni, cărora 
Ministerul de Interne le acordase viză de intrare, pe la Predeal, în urma cererii 
arh. A. Lardel?. Apreciaţi în mod deosebit pentru performanţele profesionale, 
lucrătorii italieni vor fi aceia de la care se va fi învăţat destul de mult în 
meseriile legate de restaurarea monumentelor istorice. Tot un italian, de pildă, 
ing. arh. Eugenio Petro Bolângaro, este antreprenorul şantierului de la biserica 
Curtea Veche din Bucureşti; în 1916 acesta lucrează în contul sumei alocate — 
în urma proiectului arh. Gh. Lupu — de 28642,50 lei”. Un altul Missana 


! Lista acestora îi cuprinde pe Franzoni Ernesto, Otilio Pelegrineti, Farzini Giovani și Matei Trigoni 
(cioplitori în piatră), respectiv Batista Italico, Tapoli Luigi, Trigoni Ghiarica, Batiste Ticoleti, Baleni 
Ludvico, Luigi Betignol, Giovani Cetali şi Geovani Nardim, în Arh. St. Filiala municipiului Bucureşti (Arh. 
St. Fil. Bucureşti), fond CMI, dosar 74/1911, f. 3-5. 

? Cf. adresa Ministerului de Interne nr.81/21477/15.03.1915, în toc. cit., dosar 83/1912, f. 5. 

3 Atelierul antreprenorului fusese pe Alea Sevastopol nr.29. Vezi în loc. cit., dosar 87/1912, f. |. 

Giovanni, constructor, lucrase la Fundenii Doamnei și la biserica mănăstirii 
„Negru Vodă“ din Câmpulung Muscel. Multe din acţiunile legate de soarta 
valorilor culturale mai păstrau — în ciuda sângeroaselor confruntări militare — 
aparențe de-a dreptul romantice. Erau utilizate chiar metode şi mijloace de 
natură foarte generoasă. În ianuarie 1915, Ilie Ghibănescu, directorul Muzeului 
Naţional de Antichităţi - Secţia Constanţa, îi invitase pe membrii Comisiunii să 
conferenţieze la Cazinou „pentru sporirea fondul (şi prestigiului, n.n.) 
Muzeului local““. Însoţite de proiecții, cu diapozitive, aceste conferinţe au 
trezit un mare interes, gazda mulțumind pentru serviciile aduse şi sumele 
încasate, ele susținând o atenţie specială pentru lucrările arheologice. Într-un 
alt caz, Comisiunea se adresa Prefecturii județului Covurlui, pentru a-l sprijini 
pe Nicolae Velichi (membru corespondent) în cercetările ce le intenționa la 
Braniştea şi Tuluceşti, iar cât privea un altar votiv, descoperit atunci la 
Sendreni, cerea ca acesta să fie păstrat la prefectură, până se va înființa Muzeul 
judeţean Galaţi”. Tot ei i s-a adresat și un alt colaborator, Constantin Moisil, 
care solicita o intervenție urgentă pentru protecția unui monument funerar 
roman descoperit la Iglița (Troesmis), luat de locuitorii din Cornaf. Nu numai 
că s-a intervenit prompt, dar, mai mult, Comisiunea s-a adresat Prefecturii 
Tulcea cerând măsuri ferme de protecţie extinse şi asupra stațiunii arheologice 
de la Agighiol, unde locuitorii Hirim Velicu şi Gh. Ciufutu ceruseră aprobare 
de săpături!” 

În anul 1916 Comisiunea şi-a dezvoltat simţitor inventarele colecțiilor 
sale, acestea ajungând până la 1439 poziţii. Multe din piese rezultau din 
salvări, altele proveneau din achiziţii de la anticari ca H. Pach sau magazinul 
Micado, fie din colecții private”. Aşişderea, mai mulți fotografi, printre ei 
Duchinsky pentru Iaşi şi Iosif Kostler pentru Adamclisi, au lucrat diapozitive şi 
fotografii pe plăci în contul ei. 

Odată cu intrarea României în război, operațiunile militare au condus la 
încetarea lucrărilor de restaurare, la distrugerea unor monumente, jefuirea şi 
păgubirea valorilor culturale. Ca o consecință inedită, în zona ocupată, s-au 
impus măsuri de protecţie specială, în care sens Comisiunea s-a adresat 
autorităților militare. Acestea  instituiseră un organism special, 


1 Invitaţiei i s-a dat curs, conferințele desfășurându-se după cum urmează: la 1 februarie Vasile Pârvan 
(Constanţa în vremea greco-romană), 7 februarie Nicolae Iorga (Constanţa în evul mediu), 15 februarie [.C. 
Istrati (Constanţa în epoca contemporană); 22 februarie George Muraru (Adamclisi); | martie Al. Lapedatu 
(titlu rezervat). Vezi în loc. cit., supra, dosar 116/1915, f.12, 36 şi dosar 117/1915, f.10, 20, confirmând 
suma de 386,50 lei strânsă de pe urma primelor două conferinţe. 

5 Cf. adresei CMI nr.00024/1 3.01.1915, în Arh. St. Fil. Bucureşti, fond CMI, dosar 116/1915, f 21. 

* Cu inscripția: Numini Liberis Patris Manus (Sic.) Tivscae, Cina-Praetoris aloe 1 Dardanorom Antonianae 
ex. viso posvit. ldem, f. 28. 

? Idem, dosar 117/1915, f. 20. 

* Cf. loc. cit., dosar 132/1916. 

Militărverwaltung in Rumănien (Druck and Biicherei — Stelle), condus de prof. 
dr. H. Braune, și instalat la Bucureşti. Orice măsuri care priveau monumentele 
şi patrimoniul muzeal trebuia să fie avizate de către acest organism. La 4 
decembrie 1917 C.C.Arion, notifica, în numele CMI, gerantului Ministerului 
Instrucțiunii și Cultelor, să intervină la autoritatea germană pentru a scuti de 
rechiziționări forțate aşezămintele bisericeşti. Ce se întâmplase? Numitele 
autorități sechestraseră de la mănăstirea Mărgineni (jud. Prahova) un 
policandru mare, două sfeșnice împărăteşti mari şi altele 4 mici (toate din 
alamă); exista temerea că asemenea deposedări de bunuri priveau şi mănăstirea 
Văcăreşti”. Concomitent, administratorul Casei Bisericii, Grigore Pişculescu 
(Gala Galaction), notifica la ordinul gerantului C. Arion, tuturor autorităţilor 
bisericești interdicţia de a înstrăina obiectele de cult fără autorizarea Casei 
Bisericii, fiind strict interzisă „scoaterea din inventar a aşa-ziselor obiecte 
scoase din uz, arderea lor, vânzarea, schimbul, împrumutarea şi chiar 
reparațiunea. Orice preot îngrijitor de biserică care va înstrăina vreun obiect 
bisericesc ca: vase, icoane, mobilier, cărți, veşminte, argintărie, documente, 
sfeşnice etc. se face pasibil de penalitățile prevăzute de Codul penal şi Legea 
Comisiunii Monumentelor Istorice, ale căror prescripțiuni le vom aplica cu 
toată rigoarea în cazul când vom fi informaţi că s-au petrecut asemenea 
sc 


fapte“. 

La Comisiune și la celelalte autorități soseau diferite informaţii despre 
daunele aduse monumentelor, distrugeri, pierderi, abuzuri. Redactate în limbile 
germană şi română, sesizările autorităţilor județene arătau, care era starea 
bisericilor în urma luptelor. Astfel la Predeal, ca în atâtea alte locuri, biserica 
fusese grav avariată, Prefectura Judeţeană Prahova cerând 400 de lei pentru 
intervenţii urgente!!. De la Tismana, Comisiunea era informată că nu mai 
existau valori deosebite în inventarul mănăstirii, acestea fiind ridicate de 
Al.Tzigara Samurcaș la 1] octombrie 1916, când se strânseseră obiecte de 
tezaur pentru a fi puse sub protecţie prin transportarea lor în Rusia”. 

Agitaţia printre slujitorii bisericii, cu privire la soarta bunurilor culturale 
era îndreptăţită, decurgând din măsurile ocupantului de a recupera metalul 
necesar industriei de război, în care sens mai ales clopotele au fost primele 
rechiziționate. Din astfel de raţiuni, Comisiunea s-a adresat gerantului 
Ministerului Cultelor şi Instrucțiunii Publice, răspunzând întrebărilor şi 


* Vezi în adresa CMI nr.2694/4.12.1917 şi 5.12.1917, idem, dosar 134/1918, f. 

9 Cf ordinului nr. 2696/5.12.1917, în loc. cit., idem, ibidem, f. 68, 22. 

1! Vezi adresa nr. 08791/16.12.1917, idem, Ibidem, f. 31. 

'2 Cf. adresa mânăstirii nr.11/15.12.1917, idem, ibidem, f. 16. Totuşi în deținerea așezământului mai erau 4 
candele de argint, 4 cruci mari de argint şi o Evanghelie din 1837, iar H.Braune informa Comisiunea că 
văzuse la starețul Tismanei „două stofe splendide vechi bisericeşti“, pe care — presupunând că ar fi de la 
Nicodim întemeitorul — cere să fie aduse în muzeul ei. Cf. loc. cit., dosar 135/85/1918, f. 106. 

presiunilor insistente făcute de mitropolitul primat. Se manifesta încă odată 
îngrijorarea „în privința ordinului dat de Administraţia Militară pentru a se 
declara toate obiectele bisericeşti, confecționate din metale rechiziționabile, 
ceea ce a provocat o profundă emoție printre credincioşi“. Constatând că 
asemenea obiecte serveau exclusiv cultului, mitropolitul precizase că ele „în 
mare parte constituiesc tot ceea ce ne-a mai rămas din patrimoniul nostru 
artistic şi arheologic“!?. 

Discuţiile şi tratativele purtate cu reprezentanţii ocupantului german au 
căutat să rezolve efectele dramatice ale stării de război, izbutând uneori să 
pună sub protecție monumentele şi bunurile culturale mobile, să stopeze 
factorii distructivi. Prin intervenţiile lui Al. Tzigara - Samurcaș și D.Onciul, 
s-a putut împrejmui mănăstirea Mihai Vodă refăcându-se grilajul şi gardul 
acesteia (deviz 2994, 60 lei)". Comisiunea era informată de la Craiova, de 
prefect, că au luat măsuri pentru a opri înstrăinările de obiecte de la Muzeul 
Aman, unde rămăsese doar „un dulap cu piese şi pietre“!!5. Obţinând aprobarea 
Administraţiei Militare, Casa Bisericii cerea, tot atunci, lui V.Drăghiceanu să 
cerceteze (împreună cu Al. Tzigara Samurcaş şi Şt. Sihleanu) craniile lui Mihai 
Viteazul şi Radu Vodă de la mănăstirea Dealu şi să dispună măsuri de 
conservare!S. Gh. Pişculescu s-a arătat şi el foarte activ informând Comisiunea 
despre preluarea inventarului unei vechi biserici (?), distrusă în timpul luptelor, 
de la autoritățile militare germane!”. Într-un alt loc, la Cozia, Comisiunea a luat 
urgente măsuri față de efectele vandalice ale celor ce profanaseră mormintele 
lui Mircea cel Bătrân și mamei lui Mihai Viteazul, Teofana, solicitând — prin 
Al. T. Samurcaş şi V. Drăghiceanu — acoperirea din nou a acestora. Cu atât mai 
mult, cu cât în 1918 se împlineau 4 veacuri de la dispariția marelui voievod!?. 
A avut loc de altfel, la 13 februarie 1918 în prezența prefectului şi autorităților 
militare, parastasul pentru Mircea cel Bătrân, la Cozia; au venit preoții din 
Olăneşti şi Călimăneşti, asistați de sit. Krusche, dându-se celor 60 de prizonieri 
câte 5 lei de fiecare prizonier din Moldova şi 2,50 lei pentru cei din Oltenia și 
Muntenia. Cu acel prilej, D. Onciul a rostit o amplă cuvântare, la Mitropolia 
din capitală, tipărită imediat de Academia Română. Legăturile cu H.Braune 
indică în general raporturi corecte şi responsabile, Comisiunea având în el un 
interlocutor preocupat de soarta valorilor culturale şi înțelegător al importanţei 


13 Cf. adresa Mitropoliei Ungro-Vlahiei nr. 27.08/27.12.1917 şi a CMI nr. 2/1 5.01.1918, în loc. cit., £. 2. 

"4 Cf. adresa Ministerului Cultelor şi Instrucțiunii Publice-Serviciul Arhitectură, din 31.12.1917, în dosar 
cit., £. 11. 

15 Cf. adresa Prefecturii Dolj nr.5/3.01.1918, în loc. cit., dosar cit., f. 9. 

1€ Cf. adresa Ministerului Cultelor și Instrucțiunii Publice nr.2721/15.01.1918, tbidem, £.1. 

!7 Între obiecte: iconostas, crucea tâmplei, părți din aceasta, ușile împărăteşti, jeţ, strană cu două scaune, 
prăznicar, uşile laterale, depuse toate la Casa Bisericii şi date spre studiu lui V. Drăghiceanu. Vezi în loc. 
cit., dosar cit., f. 21. 

12 Vezi adresa CMI nr.9/18.01.1918 câtre gerant, în loc. cit., dosar cit., f. 4,51,53. 

acestora. Din astfel de rațiuni, i s-au adresat cereri neașteptate, între care şi 
aceea de a interveni ca Artur Garguomin Verona, aflat în lagărul de prizonieri 
de la Sopronek - Ungaria să fie repatriat pentru a putea continua lucrarea de 
restaurare a picturii catedralei metropolitane de la Târgovişte'?. La 29 ianuarie 
1918, Comisiunea îi mulțumea aceluiași profesor H.Braune, pentru 
informațiile privind „monumentele ce au suferit de pe urma luptelor“, ca şi 
pentru sumele de restaurare (10.000 lei) acordate pentru bisericile Sf.Nicolae 
din Deal şi Sf. Nicolae din Vale, ambele din Slatina, afectate în luptele de pe 
Olt. Administrația militară deținea de altfel suficiente date din care se 
deduceau nevoile de intervenţie urgentă pe seama monumentelor din teritoriul 
ocupat. Ea solicitase, oricum, autorităților românești să dispună alcătuirea unui 
inventar al pagubelor şi necesităților de reparaţii la acoperişurile 
monumentelor. Casa Bisericii şi Comisiunea s-au şi adresat în acest sens 
protoieriilor şi episcopiilor, cerându-le situaţii concrete care să sprijine 
solicitările de fonduri. Multe din acestea au răspuns, rezultând numeroase 
nevoi de asemenea intervenţii. Altele — ca Protoieria Ilfov — au întârziat 
inadmisibil trimiterea tabelelor solicitate, Comisiunea arătând că iereul în 
cauză „a dat dovadă că nu cunoaşte sarcinile ce-i incumbă, serviciul ce-l 
conduce îndeosebi în timpurile actuale“?!. În ciuda greutăților, încercările de a 
depăşi rigorile vremii i-au caracterizat pe cei motivaţi. Astfel, Al. Tzigara 
Samurcaș îi cerea ministrului 250.000 lei pentru a amenaja o aripă a 
edificiului, unde preconiza să instaleze colecţiile etnografice. El arăta că 
acestea — deşi depozitate atunci în str. Griviței 5 — „chiar acum au atras 
atenţiunea vizitatorilor străini, un cadru demn de ele punându-se în valoare 
tezaurele artistice, cu care poporul nostru se poate făli, şi totodată s-ar realiza o 
economie anuală în bugetul ministerului“? Nu se limita însă la bani, ci dorea 
prezenţa arhitectului N. Ghika - Budeşti pentru a relua lucrările la construcția 
muzeului. 

Ca o dovadă de bune intenţii, Verwaltungstaf der Militărverwaltung in 
Rumanien a solicitat Ministerului de resort o listă a obiectelor de valoare 
bisericească, istorică, artistică şi ştiinţifică pentru care se impuneau măsuri 
speciale de pază. Aceasta, pe lângă Catedrala din Curtea de Argeş, Academia 
Română şi Arhivele Statului, care oricum erau păzite de militari. CMI a 
comunicat o astfel de listă, cuprinzând Palatul Artelor şi Colecţiunile din 
Parcul Caroi I, Muzeul Naţional de Antichități, Muzeul de Etnografie, 
Mitropolia, biserica Radu Vodă, mănăstirile Bistrița şi Hurezu. Totodată a 
intervenit pentru a fi scutită de încartiruire locuința gen. Arion (str. Romană 


19 În adresa CMI nr.25/29.01.1918, idem, ibidem, f. 24. 

% Cf. adresa CMI nr.23/29.01.1918, idem, ibidem, f. 23. 

21 Cf. adresa CMI nr.644/1.02.1918 către Casa Bisericii, idem, ibidem, f. 19. 

22 Cf. adresa Muzeului de Artă Naţională Carol | nr.24/21.02.1918, idem, Ibidem, f. 40. 

17), unde Comisiunea îşi adăpostise cele mai prețioase obiecte din inventarul 
muzeului său”. Mai mult, ea îl solicita pe prof. H.Braune să-i ofere informaţii 
precise despre anumite biserici din zona operaţiilor militare, între care: cele de 
la Cislău, Pâclele - Berca, Gura Aninoasa, mănăstirea Răteşti, Tislău - schit 
Ciolanu, Grăjdana - schit Berbul, biserica Agaton, Banu (din Buzău), 
mănăstirea Mera, bisericile Sf. loan şi Precista din Focșani, Sf.Paraschiva - 
Panciu, mănăstirea Soveja, biserica Sf.Paraschiva (Râmnicu Sărat), mănăstirea 
din Râmnicu Sărat, schitul Poiana Mărului. Cu același prilej, îi cerea să 
oprească săpăturile arheologice neautorizate din Dobrogea”. 

Intervenţiile n-au rămas fără efect. Autorităţile militare germane au luat 
decizia de a nu rechiziţiona obiectele bisericeşti de alamă de la Văcăreşti, apoi 
explică cele întâmplate cu inventarul mănăstirii Mărgineni, de unde Depozitul 
materiilor prime de război a luat un stoc de hârtie, maşini textile, câteva 
obiecte din capela închisorii, arătând că deşi în două ordonanțe au fost invitate 
autoritățile să ceară restituirea obiectelor de artă, nimeni nu răspunsese la 
acestea!?5. Atitudine, credem noi astăzi, explicabilă în vreme de război! 
Rechiziționarea clopotelor, mai ales, a nemulțumit pretutindeni. La Polovragi - 
Gorj, primarul se plângea că doar la mănăstire mai rămăseseră două clopote, 
solicitând unul din ele împrumut, „până la restabilirea liniştei țării, câd ne vom 
procura alte clopote ... spre a uza biserica (satului, n.n.) de el la sărbători și 
slujbele de înmormântare ...“26. Şi la Comandatura Etapei de la Curtea de 
Argeş ordinul de rechiziționare a materialului metalic se primise în vara anului 
1918, trebuind ridicată tabla de aramă de pe biserica domnească! Prefectura 
județului Argeș și Comisiunea au reușit, protestând la autorităţile militare, să 
oprească executarea acestuia, intervenind însă până la mareşalul Mackensen, 
prin Al. Tzigara Samurcaş”. Li s-a alăturat și Ministerul Afacerilor Străine, 
care s-a adresat Comandamentului Suprem German, primind răspunsul că se 
exceptează de la rechiziționare în schimbul livrării a 2.000 kg aramă. Nici 
clopotul vechi al mănăstirii Cotmeana nu a rămas în afara execuţiei ordinului, 
doar că intervenind parohul comunității catolice din Piteşti, dr. Gustav Miller, 
şi pentru aceasta s-a făcut excepție, fiind depozitat la biserica Sf.Ilie din oraş”. 
La Băicoi, în Prahova, preotul Gh. Mihail regreta că li s-a luat arama de pe 


23 Vezi adresa Administraţiei militare nr.20354/17.02.1918; adresele CMI nr.63 şi 68/27.02.1918, în loc. 
cit., supra, ibidem, f. 46, 49, 55. 

14 Ct. adresa CMI nr.49/21.02.1918, idem, ibidem, f. 37. 

25 Vezi adresa Administraţiei militare cu nr.1546/14.02.1918, în loc. cit., ibidem, f. 56. 

2 Adresa Primăriei cu nt.105/26.03.1918 către CMI, idem, ibidera, f.64. 

2? Vezi adresa Prefecturii cu nr.4744/30.06.1918 şi adresa CMI cu nr.03043/26.07.1918 de mulțumiri 
adresate lui Al. T. Samurcaș, cu o scrisoare nr.03044/26.07.1918, toate în loc. cit., ibidem, f.10, 26, 27. 
Pentru MAS cf. adresa nr. 673/22.08.1918, în loc. cit., dosar 135/88/1918, f.78. 

2 Cf. scrisoarea CMI de mulțumiri adresate preotului Muller, cu nr. 03040/20.07.1918, în loc. cit., Ibidem, 
f. 20. 

biserica Sf. Împărați (2.000 kg); trebuind să o acopere cu carton asfaltat, a 
expus pictura interioară, găsind necesară grabnica intervenţie pentru reînvelire. 
Ştefan Popescu, membru al Comisiunii, găsea mânăstirea de la Râmnicu Sărat 
cu mari nevoi de reparaţie a acoperişului şi tinichigeriei iar Episcopul Antim al 
Episcopiei Râmnicului, raportase asupra distrugerilor de mobilier şi 
vandalizării schitului Crasna, reclamând grabnica intervenţie. La fel, jefuită de 
odoare şi cu mari distrugeri era biserica Sf.Treime de la Goleşti-Muscel, de 
unde scria disperat preotul V. Goleşteanu*?. Pentru orice rechiziționare, 
meticuloasa administraţie germană întocmea acte, dând bonuri la mână. Astfel, 
la Bucureşti, bisericilor Sf.Gheorghe Vechi (24 kg), Mântuleasa (28 kg) şi 
Olari (51 kg) li s-au luat câte două clopote dar s-a plătit doar câte unul”. Din 
nou intervențiile Comisiunii la H.Braune au făcut ca respectivele clopote să fie 
exceptate depunându-se la Muzeul condus de Al. T. Samurcaş”!. Consecinţelor 
de ordin militar li s-au adăugat, adeseori, furturile de obiecte bisericeşti. Deşi 
Ministerul Cultelor şi Instrucțiunii Politice emisese două ordine (nr. 1048 și 
6564) în anul 1918 privitor la raportarea înstrăinărilor de odoare culturale 
bisericeşti, multe parohii n-au informat la timp sau corect asupra situaţiei reale. 
După raportul oficial, în Teleorman nu existau asemenea dispoziții, dar în vara 
anului 1918 Epitropia bisericii Sf. Teodor din Roşiori de Vede raporta furtul 
unei Evanghelii legate în argint, a două icoane îmbrăcate în argint, o salbă de 
la icoana Maicii Domnului, a 20 1 untdelemn și chiar cutia milei cu 80 lei! 
Nimic de mirare: biserica fusese lagăr de prizonieri timp de două săptămâni iar 
în interiorul curții a funcționat un atelier de fierărie; mobilierul ei era fărâmat 
şi împrejmuirea arsă”. Asemenea stări le cercetează V. Drăghiceanu, pentru a 
stabili din culpă cui anume se făcuseră pagubele. Dar deplasările erau foarte 
greu de făcut. Pentru orice mişcare, delegaților Comisiunii li se eliberau 
adeverinţe speciale din partea Administraţiei militare germane. Începând cu 
vara anului 1918 autoritatea Comisiunii a sporit, solicitând rechemarea, de 
către minister, la Bucureşti, a membrilor ei Gr. Cerkez, G. Balș, N. lorga şi V. 
Pârvan". Decretul nr. 1412 din 8 iunie 1918 numise noi membrii ai 
Comisiunii: D. Onciul, C.C. Arion, Al. Tzigara-Samurcaş, Șt. Popescu, G. 
Balș, Gr. Cerkez şi arh. Teofil Ploeşteanu. Ocupanţii germani au devenit parcă 
mai flexibili, deşi uneori îi regăsim cu cereri greu de rezolvat: de pildă, prof. 
H.Braune solicitase Muzeului Naţional de Antichități vânzarea tablourilor de 


"9 În adresa Parohiei cu nr.6, înregistrată la CMI cu nr.3140/1.09.1918 cerea suma de 8-10.000 lei, în loc. 
cit., dosar 135/1918, f. 94. Pentru Râmnicu Sărat cf. referatul din 2.09.1918 iar pentru Crasna adresa 
nr.890/30.09.1918, în loc. cit., dosar 136/86/1918, f. 2-3, 47. 

3 C£. raport E. Vintilescu, de la Protoerie, cu nr. 249/1918, idem, Ibidem, f. 147. 

31 Rezultă din adresa CMI nr. 3175/19.09.1918 către ministru, idem, ibidem, f. 132. 

52 Vezi adresa epitropiei cu nr. 11/12.06.1918, câtre CMI, în loc. cit., dosar 135/85/1918, f. 7. 

33 Intervenţie cu nr. 3066/3.08.1918, idem, ibidem, f. 31. 

artă veche germană din patrimoniul acestuia, V. Pârvan admițând doar un 
schimb, condiționat de cunoașterea prealabilă a obiectelor propuse“. Intervin 
chiar unele refuzuri: un proiectat cimitir german în curtea bisericii Sf. Nicolae 
Domnesc de la Curtea de Argeş a fost respinș, dar administrația ocupantului l-a 
făcut totuşi ... la Comana ! 

Trimis la fața locului, arh. I.D. Trajanescu a constatat acolo gravele 
consecinţe ale amplasării respectivei necropole, dărâmarea zidurilor vechi şi 
modificarea împrejurimilor imediate ale mânăstirii”. Cu un alt prilej, V 
Drăghiceanu s-a deplasat împreună cu I.D. Trajanescu — la cererea lui 
H.Braune — în zona Argeșului. Ei au controlat şi aici pagubele mari aduse 
bisericilor de la Goleşti, Ciocăneşti, Suseni-Rucăr, Rucăr, Fundeni 
Câmpulung, Piteşti, Curtea de Argeş. Ruinele şi stricăciunile erau 
pretutindenea. La Giurgiu, „străzi întregi zac prefăcute în ruină“, iar Gimnaziul 
|. Maiorescu, condus de învățatul filolog Nicolae Cartojan, solicita Comisiunii 
„0 mână de ajutor“. În alte părți, ca la Bacău, în jurul bisericii „Precista“ s-a 
constituit un Comitet pentru strângerea fondurilor necesare reparațiilor, animat 
de parohul iconom Th. Zotta și format din Gh. Florescu, Dim. lonescu, maior 
C. Frimu, Av. I. Brânzaru, deputatul M. Cancicov, primul procuror D. 
Ardelean, maior Al. Cottescu, Viciu Teodorescu şi ing. P. Teodoru”. Pe 
întregul an se aprobaseră de tutela germană doar 100.000 lei pentru lucrări la 
monumentele istorice; sumele repartizate diferitelor şantiere, desigur, erau 
reduse dar şi posibilităţile de lucru erau încă mici. În mod deosebit ele s-au 
îndreptat spre zidul înconjurător şi pictura bisericii domneşti de la Curtea de 
Argeş; biserica Fundeni — Câmpulung şi mânăstirea „Negru Vodă“; biserica de 
la Rucăr; grilajul mânăstirii Mihai Vodă din Bucureşti; reparaţii la acoperişul 
bisericii Brădeşti (jud. Dolj), la zidăria şi acoperişul bisericii mânăstirii 
Govora şi acoperişul bisericii băcăuane „Precista'“. Din suma globală s-au 
mai efectuat unele lucrări la Cozia şi Cornetu (val. 7.500 lei), biserica Fundenii 
Doamnei din Bucureşti (val. 1.544 lei) iar între beneficiari au mai figurat: 
biserica episcopală din Buzău (2.000 lei), mânăstirea Râmnicu Sărat (2.500 
lei), mânăstirea Comana (500 lei), biserica Popeşti-llfov (500 lei), biserica 
Obedeanu-Dolj (2.000 lei), bisericile de la Jghiaburi Urloaia (cu câte 500 lei), 
Jitianu (2.000 lei), Brădeştii de Jos (6.000 lei), Preajba şi Negoeşti (500 lei) — 
în Dolj; schitul Crasna (500 lei), biserica Băicoi (6.000 lei) — în Prahova; 


"1 Cf. adresa Muzeului Naţional de Antichități şi avizul CMI la adresa nr. 3263/1918, în loc. cit., ibidem, 
f. 8. 

5 Vezi mulțumirile lui H.Braune, în loc. cit., dosar 134/1918, f. 59 şi dosar 136/86/1918,f.1,, raportul 
Serviciului de Arhitectură nr. 1458/2.10.1918. 

3 În raportul cu nr. 3021/10.07.1918, idem, dosar 135/85/1918, f. 85-89. 

37 Cf. adresei nr. 129/14.08.1918, idem, Ibidem, f. 96-97. 

% Cf. procesul-verbal al parohiei nr. 26/15.07.1918, în loc. cit., dosar 135/85/1918, f. 23. 

» Cf Raportul Serviciului de Arhitectură nr. 1480/10.12.1918, în loc. cit., dosar 136/86/1918, f. 46. 


http://cimec.ro 


COMISIUNEA MONUMENTELOR ISTORICE 457 


bisericile Stelea și Mitropolia din Târgovişte (1.000 şi 290 lei); schitul Bradu 
şi biserica Soveja (cu câte 1.000 lei), biserica Străoani (500 lei) — în judeţul 
Putna; biserica Goleşti (1.000 lei), mânăstirea Govora (1.000 lei) şi biserica 
bucureșteană Mărcuţa (500 lei)”. 

Șantierele de restaurare mai însemnate care au funcționat în 1918 
privesc restaurarea picturii la biserica Domnească de la Curtea de Argeș, 
pentru care s-au alocat 13.340 lei“!. Aici operațiile de restaurare au dezvăluit, 
în iulie, pe peretele nordic al bisericii, „dedesuptul picturilor noi, picturi mai 
vechi, între ferestre găsesc picturi din epoca 2-a, epoca primitivă a fost distrusă 
cu totul, cu ocazia lărgirii şi ridicării mai sus a ferestrelor. În partea dreaptă a 
ferestrelor dinspre apus pe perete am găsit doi mucenici din epoca primitivă, 
iar restul de 4 mucenici sunt din epoca 4, dedesupt nu mai este nici o altă 
pictură“. În august restauratorii au dezvelit „picturile de pe peretele dinspre 
apus, unde am descoperit că sub picturile noi există fragmente din pictura 
primitivă mai ales unde se află Sf.Arhg. Mihail care urmează a fi extras. 
Ctitorii cum şi restul picturii rămâne (sic! 1) din epoca 4, dedesuptul ei nu mai 
există nici o altă pictură mai veche; deasupra ctitorilor, Christos binecuvântând 
pe ctitori este din epoca primitivă, restul a fost dat jos cu tencuială cu tot şi 
înlocuit cu pictură din epoca 4“%2. Au continuat, de asemeni, pregătirile pentru 
documentaţia șantierelor de la Antim şi Sf.Gheorghe Nou, la care I.D. 
Trajanescu lucra din 1916; din toamna anului respectiv şi l-a asociat pe Catul 
Bogdan, „distins elev al Şcoalei Naţionale de Arhitectură“, pentru pregătirea 
planurilor. Acesta a lucrat efectiv pentru şantierele Antim și Fundenii 
Doamnei“. Tot în capitală, parohul de la biserica Oţetari cerea grabnice 
intervenții pentru bisericile Oţetari (fără acoperiş din 1915), Sfinţii şi Scaune, 
estimate la 7.500 lei, încredinţând obiectele vechi din inventar lui Al. Tzigara 
Samurcaş și Gr. Pişculescu“. Şi din alte biserici s-au ridicat obiectele de 
valoare, Comisiunea luând astfel măsuri de protejare în acele timpuri nesigure. 
Astfel, în august 1918 au fost luate piesele cele mai importante de la biserica 
Drujeşti — Curtea de Argeș, pe care V. Drăghiceanu le-a mutat la biserica din 
Sălătrucu, rămânând pe loc uşile tâmplei, cele împărăteşti, stranele, sfeşnicile 
Şi tetrapoadele“5. În alte situații, tot inventarul unei biserici era declarat 


“9 Vezi Plan de repartiție a sumelor de angajat, idem, dosar 135/85/1918, f. 103. 

*! Lucrări conduse de D. Norocea, avându-l ajutor pe 1. Mihail. Salariile acestora erau de 500 lei lunar şi 
respectiv 350 lunar iar materialele de restaurare totalizau 2.000 lei. Cf. adresa CMI nr. 3056/31.07.1918 
către D. Norocea, în loc. cit., dosar 135/85/1918, f. 30. Ă 

*2 Vezi în rapoartele lui D. Norocea nr. 16/3180/23.09.1918, 17.3181/1918 şi 18/3182/25.09.1918, în loc. 
cit., dosar 135/85/19i8, f. 141, 142, 143. La acea dată salariile restauratorilor nu erau plătite pentru luna 
martie a respectivului an, plate lor făcându-se abia la 19 octombrie 1918 (pentru mantie!). 

33 Cf. nota Serviciului de Arhitectură nr. 1466/24.07.1918, idem, ibidem, f. 28. 

+ Vezi adresa Parohiei nr. 27/sept.1918, idem, dosar 136/86/1918, f. 26. 

15 Cf. adresa CMI nr. 3071/7.08.1918 câtre Episcopia Argeşului, idem, dosar 135/85/1918, f. 52. 

monument istoric concomitent cu edificiul. Exemplul bisericii Noi de la Rucăr, 
unde — este adevărat — mobilierul şi tâmpla erau originare de la mânăstirea 
Sărindar din Bucureşti — confirmă afirmaţia“. La 6 septembrie 1918 
Comisiunea a solicitat ministerului aprobarea devizului de 12.000 lei pentru 
deschiderea șantierului de conservare de la mânăstirea Bistriţa (jud. Vâlcea), 
suma fiind deja adunată, prin contribuții publice, de către stareța Epiharia 
Moisescu. Odată avizate, lucrările au şi început în baza planurilor lui I.D. 
Trajanescu“. Din toamna anului, odată cu demobilizările, tot mai mulți 
specialişti restauratori s-au putut întoarce acasă. Unul din aceştia, arh.N. 
Ghika-Budeşti revenit în Bucureşti la 7 octombrie 1918 şi, firesc, a solicitat 
reîncadrarea ca arhitect şef al Comisiunii; la fel şi Gh. Teodorescu, pictorul 
restaurator care a lucrat la biserica Domnească de la Curtea de Argeș, a revenit 
din prizonierat solicitând reangajarea“. Li s-au adăugat C. Dimitrescu, care 
încă în iarna anului 1918 a cerut angajarea, oferindu-şi serviciile pentru 
achiziționarea şi restaurarea obiectelor de orfevrărie, ca unul ce s-a specializat 
în cizelare la Munchen. EI va fi angajat abia în anul următor, punând bazele 
primului atelier de restaurare din România“. George Cireşescu, sculptor, îşi 
arăta şi el disponibilitatea de a lucra în serviciul Comisiunii: „Acum la 
înfăptuirea României Mari, îndrăznesc să sper că artistul va fi pus la locul ce i 
se cuvine, iar întrucât mă priveşte nu voi rămânea în strâmtoarea lipsurilor“. 
Acesta dorea să se ocupe de colecția de mulaje a CMI, luându-i locul lui C. 
Bălcescu“, La fel, Radu Caracaș a solicitat reîncadrarea ca bibliotecar al 
Comisiunii, după o întrerupere de doi ani cât a fost refugiat la Huşi, 
funcționând acolo ca profesor de gimnaziu”. Gh. loanițescu, desenator la 
Serviciul de arhitectură, şi-a reluat, de asemeni, serviciul la 10 august 1918 
dar ... încă în luna octombrie lucra neplătit'?. 

Pe tot parcursul anului 1918 Comisiunea s-a văzut confruntată cu 
numeroase fapte negative pe seama colecțiilor muzeale. În unele cazuri s-a 
implicat direct, salvând în propriile depozite asemenea valori: o parte din 
obiectele Muzeului de Științe Naturale de pe lângă Liceul Sf.Sava au fost 





“5 Vezi nota CMI nr. 3081/8.08.1918 semnata de D. Onciul, idem, ibidem, f. 79. 

17 Vezi nota CMI nr. 03154/6.09.1918, idem, ibidem, f. 107. 

“ Vezi adresa CMI nr. 03102/9.09.1918, de rechemare a arhitectului aflat la Târgu Ocna, în loc. cit., dosar 
135/85/1918, f. 117; referat nr. 1463/14.10.1918, loc. cit., dosar 136/86/1918, f. 6 şi scrisoarea înregistrată 
cu nr. 3179/23.09.1918, loc. cit., dosar 135/85/1918, f. 140. 

Mea petiția sa înregistrată la nr. 80/5.02.1918 (cu adresa din str. Săgeţi 3, Bucureşti), în loc. cit., dosar 
134, f. 29. 

50 Diplomat în Belle Arte, a stat 12 ani în Italia la Roma, obținând Premiul | la Salonul Oficial din Roma, cu 
lucrări în Muzeul Kalinderu şi Pinacoteca Naţională. Atelier pe B-dul Kiseleff 16. Vezi cererea 
03085/3.08.1918, în loc. cit., dosar 135/85/1918, f. 38 şi dosar 136/86/1918, f. 49. 

SI Cererea din 28.10.1918, în loc. cit., dosar 136/86/1918, £. 38. 

2 Vezi în loc. cit., ibidem, f. 5. 

depozitate chiar în birourile CMI!”. La Turnu Severin patrimoniul muzeal 
strâns de Al. Bărcăcilă a fost jefuit în bună parte, ca urmare solicitându-se 
50.000 lei necesari refacerii mobilierului şi a bunurilor muzeale (anexa nr.2)“. 
La fel s-au petrecut lucrurile şi la Constanţa (anexa nr.3)". Peste tot sfatul și 
ajutorul financiar trebuiau acordate. Renaşterea postbelică se anunţa timid dar 
rezulta ca o imensă şi vizibilă cerință din izbânda care a condus la împlinirea, 
prin jertfă, a unității naționale. Din a doua parte a anului, personalitatea 
Comisiunii a sporit tot mai vizibil, odată cu încheierea conflictelor militare 
aceasta preluând, mai autoritar, controlul, instituind măsuri care au permis 
ieşirea din criză. Între acestea, noua lege a monumentelor istorice va fi votată 
în Primul Parlament al României Mari şi promulgată în vara anului 1919. 


s3 Cf. nota lui [. D. Trojanescu cu nr. 1450/23.08.1918, în loc. cit., dosar 135/85/1918, f. 75. 
4 Cf. adresa nr. 03249/29.1 1.1918, idem, dosar 136/86/1918, £. 42, 43. 
55 Vezi adresa nr. 03261/31.12.1918, idem, ibidem, f. 48. 

MUZEUL JUDEȚEAN ARGEŞ 
ARGESSIS, STUDII ŞI COMUNICĂRI, seria ISTORIE, TOM VIII, 1999 


CONTRIBUȚII LA ISTORIA MUZEOGRAFIEI 
ETNOGRAFICE ARGEȘENE 


RADU OPREA 


În linii mari, în evoluţia muzeelor româneşti din secolul XX putem 
observa trei etape, relativ distincte: 

— O primă etapă (1900-1918) care face „tranziția“ de la muzeul din 
secolul trecut, instituție cu caracter destul de efemer, despre care se poate spune 
că a rămas mai mult la stadiul de program (statut), în timp ce colecţiile sale au 
un profil relativ eterogen, nesistematic — probabil şi ca un reflex al lipsei de 
precizie şi claritate în definirea obiectivelor sale, a termenilor din cercetarea 
teoretică în general — iar activitatea expozițională, destul de fluctuantă și ea, 
este mai mult presupusă şi programatică decât realizată în mod concret. 

Pe de altă parte, abia în ultimul sfert al veacului trecut noua optică 
asupra obiectului de muzeu şi de valoare muzeală a acceptat creaţia populară ca 
făcând parte din patrimoniul valorilor spirituale, şi aceasta numai ca urmare a 
promovării ei în marile expoziții de pe plan intern şi internaţional. Abia în 
această „etapă de tranziție“ încep să se contureze termenii de obiect şi de 
muzeu „etnografic“. 

— Cea de-a doua etapă (perioada interbelică) este deschisă de marele 
moment istoric al înfăptuirii unității naţionale şi va da cu adevărat un impuls în 
apariţia şi consolidarea unor muzee etnografice ca instituții de sine stătătoare, 
în delimitarea şi sistematizarea unor colecţii sau chiar „secţii etnografice“ 
(definite ca atare) şi în apariția primelor muzee etnografice cu expunere „în aer 
liber“. 

Aceasta este şi perioada în care începe să se contureze mai clar 
importanța unor activităţi vitale pentru muzeu: evidența, conservarea şi 
restaurarea patrimoniului existent, salvarea unor piese ce constituie patrimoniul 
virtual, toate având ca suport cercetarea ştiinţifică. 

— Cea de-a treia etapă este reprezentată de ultimii SO de ani. Este 
perioada în care asistăm, nu numai la noi, ci în toată lumea, la o adevărată 
revoluţie a „muzeelor regionale“ şi a „muzeelor tematice“, urmărind anumite 
domenii ale culturii, tehnicii, ştiinţei sau artei. Sublinierea particularităților 

locale se impune azi pretutindeni în lume, ca o contrapondere a uniformizării 
pe care o aduce industrializarea. Astfel, prin muzee (în mod deosebit prin cele 
etnografice) sunt cunoscute şi păstrate tradiţiile proprii unei anumite zone, 
provincii sau țări. În acelaşi timp, se poate pume mai bine în lumină contribuţia 
unei anumite regiuni la dezvoltarea generală a unei țări sau a lumii întregi. În 
multe cazuri, mai ales când este vorba de muzeele etnografice, acestea sunt 
singurele instituţii care păstrează materialele originale ale unei anumite zone 
geografice şi istorice, contribuind astfel enorm la înțelegerea şi evoluția 
generală a unui popor, a unei ţări!. 

Dar pentru a ajunge la acest stadiu, muzeul a trebuit să-și dezvolte 
aproape la maximum toate funcţiile sale ca instituţie pusă în serviciul societăţii. 

Reîntorcându-ne însă la începutul celei de-a doua etape (perioada 
interbelică) şi în zona ce face obiectul cercetării de față, vom constata că se 
continuă inițiativa unor asociaţii culturale de a-și înscrie ca obiective în 
statutele lor: înființarea de muzee locale, păstrarea portului tradițional, a 
datinilor şi obiceiurilor strămoşeşti. Astfel, la 28 octombrie 1928, un număr de 
38 de membrii fondatori hotărăsc înfiinţarea în oraşul Pitești a unui Ateneu 
Popular cu numele „Gh. lonescu - Gion“, având sediul în localul Școlii primare 
de băieţi nr. 1 din acest oraș. 

În statutul Ateneului, printre alte obiective precizate la articolul 2 al 
acestui document, se menţionează şi înființarea unui muzeu regional. 

Nu ştim exact data când a fost înființat muzeul, dar ştim că în perioada 
1936-1938 „Enciclopedia României“ aminteşte de Muzeul Ateneului Popular 
„„Jonescu-Gion“ din Piteşti”, iar din anul 1946 (mai 2) se păstrează un 
document prin care preşedinta Căminului Cultural „lonescu-Gion“ aduce la 
cunoștință primarului din Piteşti că „În timpul bombardamentelor aeriene din 
1944, Biblioteca publică şi Muzeul Etnografic, instalate în clădirea Şcolii nr. 1 
băieţi au suferit avarii prin spargerea geamurilor de la toate ferestrele localului“ 
şi solicită mijloace materiale pentru reparații“. 

Se pare că muzeul, deşi numit „etnografic“, avea colecţii mixte 
(arheologie, istorie, etnografie), piese ce vor face apoi parte din patrimoniul 
fostului Muzeu Regional Piteşti (1955) şi al actualului Muzeu Judeţean Argeș. 

Peste numai doi ani, în septembrie 1930, în capitala judeţului Muscel, 
oraşul Câmpulung, o mână de intelectuali încearcă să pună bazele unui muzeu 
judeţean, organizat ca instituție de sine stătătoare şi având mai multe 
„secţiuni“, printre care este menționată şi „Secţia etnografică — sub conducerea 


! Corina Nicolescu, Muzeologie generală, Editura Didactică şi Pedagogică, Bucureşti, 1975, p. 35. 
1 Statutul Ateneului Popular „Ionescu - Gion“ Piteşti, Piteşti, Tipografia „Artistica“ P. Mitu, 1929, p. 6. 


, Enciclopedia Românlei, vol. II, București, 1938, p. 37, 652. 
* Direcţia Judeţeană Argeş a Arhivelor Naţionale (în continuare se va prescurta D.J.A.A.N.), fond Primăria 


Oraşului Piteşti, dosar 13 / 1946, f. 38. 

domnului Mihai Ionescu, Niculescu Bugheanu, domnul Antonescu, domnul 
Ionescu Berechet şi Alex. Popescu'“. 

Parcurgând cu atenţie textul procesului-verbal din 9 decembrie 1930 — 
încheiat cu prilejul convocării primei ședințe operative a Comitetului de 
conducere — singurul document care relatează mai pe larg despre proiectul și 
structura muzeului câmpulungean (instituție aflată în cea de-a doua etapă a 
evoluţiei sale, după începuturile din 1889), vom constata că, deşi porneşte la 
drum fără nici un patrimoniu de bază și lipsit de local propriu, noul muzeu este 
structurat sau, mai bine zis, „risipit“ în prea multe secţiuni (vreo 9 la număr), 
unele dintre ele cu totul „artificiale“ şi nepotrivite pentru etapa respectivă de 
dezvoltare a instituţiei muzeale în țara noastră“. Este totuşi demnă de reţinut 
ideea organizatorilor, nematurizată încă, de a realiza un asemenea „complex 
muzeal“ cum l-am putea denumi azi. 

Se poate observa apoi un anumit „amatorism“ pe care-l promovează 
membrii Comitetului de conducere, în majoritate cadre didactice, care văd 
realizarea unor obiective mai ample numai bazându-se pe sprijinul nemijlocit al 
elevilor, studenţilor, învăţătorilor şi preoților, ceea ce ne duce cu gândul la 
metoda chestionarelor, utilizată de reprezentanții „romantismului“ în cercetarea 
etnografică şi folclorică de la sfârşitul secolului trecut: B.P. Haşdeu, N. 
Densuşianu, Sim. FI. Marian. 

Dar, în contrapondere, sunt de subliniat propunerile privind efectuarea de 
„interogări etnografice“ şi de „studii sociologice“ la sate”, ultimele fiind 
desigur o influență a intensei activităţi desfășurată de reprezentanții Școlii 
sociologice de la Bucureşti, sub conducerea lui Dimitrie Gusti, în campaniile 
„monografiilor sociologice“, începute încă din 1925. 

Interesante sunt şi intențiile privind înregistrarea cu mijloace moderne 
(foto-film) a unor aspecte etnografice sau folclorice, ca și întocmirea unor 
„cataloage de muzeu“ sau iniţiativa studierii documentelor istorice, a vechilor 
acte de proprietate, a inscripțiilor medievale de pe cruci etc. 

Oricum, se pare că timp de doi ani nu s-a realizat prea mare lucru, aşa că 
în 1932 problema se reia, muzeul fiind gândit de această dată într-o altă 
formulă, mai simplificată, în care secțiunea etnografică este din nou 
menţionată iar numele pe care trebuia să-l poarte viitoarea instituție muzeală 
era „PROFESOR NICOLAE IORGA“. 

Secţia etnografică, din cadrul așa-numitului muzeu istorico-etnografic 
judeţean, avea ca prim obiectiv întocmirea monografiilor pentru toate satele şi 
comunele judeţului Muscel, acțiune care urma să fie realizată cu concursul 


5 [dem, fond Prefectura Judeţului Muşcel, dosar 224 / 1930, f. 8-9 (sublinierea noastră). 
î Ibidem, f. 18-19. 


” Ibidem. 
*D.J.A.AN., fond Prefect. Muscel, dosar 147 / 1932 - 1933, f. 1 (subl. ns.). 

nemijlocit al învăţătorilor şi preoților din mediul rural”. Dar toate aceste 
intenţii, proiecte sau preocupări nu au dus, până la urmă, la realizarea scopului 
final: constituirea muzeului ca instituție de sine stătătoare. 

O nouă tentativă (a patra) avea să se adauge, în octombrie 1936, 
încercărilor de a împlini acest deziderat. Dar nici ea nu va avea mai mulţi sorți 
de izbândă. 

Modul concret cum a fost gândit şi realizat muzeul câmpulungean în 
această etapă nu ne este cunoscut. Dar se pare că nici de astă dată inițiativa 
organizatorilor nu a mers mai departe de enunțarea bunelor intenţii, deoarece în 
documentele şi lucrările ulterioare anului 1936 nu este menţionat muzeul cu 
pricina, ci alte colecții muzeale. Astfel, volumul II din „Enciclopedia 
României“, apărut în anul 1938, precizează că în Câmpulung se află Muzeul 
„Fundeni“, adăpostit în biserica cu același nume, monument istoric din secolul 
al XVI-lea!!, iar loan Răuţescu, în monografia oraşului (tipărită în 1943) ne dă 
câteva detalii interesante despre colecţiile muzeale existente atunci, precum şi 
despre cele dispărute cu ani în urmă”?. 

Cert este că nici una dintre acestea nu avea profil etnografic şi 
reprezentau, în cele mai multe cazuri, nuclee de colecţii mixte (arheologie, 
numismatică, documente și inscripții medievale, carte veche, artă religioasă, 
artă plastică etc.). Răuţescu îşi încheie prezentarea visând şi el la împlinirea 
vechiului proiect: „Un muzeu central la Prefectură sau în alt local, care să 
cuprindă şi numai o parte din obiectele de mai sus, ar fi de cel mai mare folos şi 
un admirabil mijloc educativ, nu numai pentru orășeni, ci şi pentru orice alt 
vizitator“!?. Dar muzeul câmpulungean, ca instituţie oficială, cu statut de sine 
stătător, va fi creat şi va începe să funcționeze ca atare abia în anul 1951. Este 
de fapt Muzeul Municipal de astăzi, aflat la capătul unei sinuoase evoluţii în a 
V-a etapă a „renaşterii“ sale. 

Cel de-al patrulea deceniu al secolului nostru reprezintă, pentru zona de 
care ne ocupăm, perioada de constituire a unor puternice muzee sătești (apărute 
în localități mai dezvoltate din punct de vedere social-economic) şi de 
înftripare a unor colecţii muzeale în şcolile urbane. 

Astfel, Muzeul comunei Topoloveni trebuie să fi existat înainte de 
1939, deoarece în acest an scotea la șapirograf lucrarea „Planuri vechi ale 
moşiei Topoloveni sau Goleştii Badii 1939“ iar, anterior, edita o foaie volantă 
în care arăta, printre altele: „Localul este proprietatea Cooperativei Înfrățirea. 
Formarea şi administrarea muzeului aparțin Cooperativei Casa Sănătății 
Topoloveni. 


” Ibidem, f. 21-23 (subl. ns.). 

1 1dem, dosar 168 / 1936, f 6-11. 

"! Enciclopedia Romântel, vol. II, Buc., 1938, p. 296, 592, 593. 

1 loan Răuţescu, Câmpulung Muscel. Monografie istorică, Câmpulung, 1943, p. 234-237. 
" Ibidem, p. 237. 


http://cimec.ro 


CONTRIBUȚII LA ISTORIA MUZEOGRAFIEI ETNOGRAFICE ARGEŞENE 465 


Scopul muzeului este oglindirea vieţii satului Topoloveni (cu toate 
cătunele) în trecutul său istoric, în posibilitățile şi disponibilităţile sale de 
prezent şi viitor“!“. Muzeul avea colecții mixte: geologie, istorie, etnografie. 

La 30 noiembrie 1949, „Tatiana C. Popescu, conservatoare a Muzeului 
satului Topoloveni“, predă 325 de obiecte muzeale preşedintelui Comitetului 
Provizoriu al Sfatului Popular al comunei Topoloveni'?. 

Se pare că acest muzeu a fost desființat după anul 1961'5, pentru că în 
1965 o parte din colecţiile sale (cele de etnografie) au fost preluate de Muzeul 
Goleşti iar piesele de istorie au intrat în patrimoniul Muzeului Regional 
Piteşti!” 
În comuna Domnești funcționau, în anul 1940, nu mai puţin decât trei 
muzee. Cel mai vechi era Muzeul de antichităţi şi obiecte religioase sau 
„Muzeul de antichități al Bisericii „Buna Vestire“ din comuna Domneşti, 
județul Muscel, înfiinţat la 6 noiembrie 1938“, aşa cum rezultă din memoriul 
înaintat de prefectura județului, împreună cu inventarul obiectelor deţinute, 
către Comisiunea Monumentelor Istorice, în anul 1940, pentru recunoașterea 
oficială a muzeului care se va face prin adresa nr. 454 / 1940'%. Muzeul avea 
clădire proprie şi „în scurt timp a putut să-şi formeze un tezaur bogat asupra 
trecutului religios al comunei. Aci se găsesc icoane vechi, cărți sfinte, veşminte 
preţioase, cruci de piatră, cu o vechime de veacuri“!?. 

Cel de-al doilea muzeu a luat ființă în ziua de 25 mai 1939, când s-a 
constituit „Fundaţia - Domneşti, ca secţiune a Societăţii „Agricola - Bradul“, cu 
scopul „de a forma un Muzeu - Arhivă, cu documente scrise asupra istoriei 
comunei Domneşti, precum şi de a acorda premii pentru lucrările remarcabile 
asupra acestei comune. 

„Fundaţia - Domnești“ îşi are, în sânul Societăţii „Agricola - Bradul“, 
construcţie proprie şi în arhiva ei se află de o vădită importanță pentru istoricii 


.66. 


comunei Domneşti““ . 
Din iniţiativa Eforiei „Doamna Basarab“, în ziua de 6 septembrie 1939 a 


luat ființă Muzeul istoric al comunei Domnești. Acesta era instalat în aripa 
din stânga a clădirii Eforiei, construcţie ridicată în anul 1936, la etajul căreia se 
afla „biblioteca centrală şi expoziția cusături şi țesături naționale“?. Muzeul 





"4 Muzeul comunei Topoloveni. Foaie volantă (colecţia Complexului Muzeal Golești, documente). 

'5 Proces-verbal din 30 nov. 1949 (manuscris, colecția Complexului Muzeal Goleşti), f. |. 

'* Arhiva Muzeului Judeţean Argeş, dosar 4 / 1956-1962, f. 250, 289. 

'7 Vasile Novac, Despre începuturile Muzeului Golești, în „MUSEUM. Studii şi comunicări de istorie şi 
etnografie“, Goleşti-Argeş, 1974, p. 157-158. 

'% D.J.A.A.N,, fond Prefect. Muscel, dosar 132 / 1940, f. 11, 16 (subl. ns.). 

'% Petre lonescu - Muscel, Contribuţii la istoria comunei Domnești - județul Muscel. Muzeele istorice din 
Domnești, Buc., 1940, p. 27. 

* ibidem. 

"1 Petre Ionescu - Muscel, Istoria veche și nouă a comunei Domnești, judeţul Muscel, Buc., 1941, p. 143 


(subl. ns.). 

avea expoziție permanentă şi deținea în colecţiile sale „documente în facsimile, 
reproduceri după fotografii vechi şi fotografii noi, care dau o oglindă asupra 
istoriei vechi şi istoriei noi a comunei Domneşti“2?. 

La sfârşitul anului 1963, cea mai mare parte a obiectelor aflate în cele 
trei muzee se păstra încă, în cadrul unor colecţii dispersate, ceea ce determină 
Comitetul Executiv al Sfatului Popular Domnești să înainteze Muzeului 
Regional Piteşti un memoriu cu privire la înființarea unui muzeu, prin 
unificarea tuturor colecţiilor, angajându-se să pună la dispoziție pentru aceasta 
„un local corespunzător, proprietate proprie, care are nevoie de puţine 
amenajări“. 

Din această iniţiativă s-a născut muzeul care funcționează azi în moderna 
clădire a Casei de Cultură din localitate, muzeu care deține în prezent colecţii 
de istorie, artă feudală, etnografie şi artă plastică. 

Într-un memoriu privind activitatea Liceului Teoretic de Fete „Mihail şi 
Sevastița“ din Piteşti, pe anul şcolar 1940-1941, se consemnează în dreptul 
anului 1940: „S-a continuat strângerea materialului etnografic pentru muzeul 
care a luat ființă la liceul nostru anul trecut“ (adică în 1939). lar mai departe, 
la capitolul „înfăptuiri“, figurează: „Organizarea unui muzeu etnografic“? 

Nu ştim ce anume componenţă (structură) vor fi avut colecţiile muzeului 
respectiv şi nici care a fost soarta lor, ulterior înființării, dar presupunem că ele 
au fost rodul entuziasmului unor cadre didactice care, atrăgând elevele în 
activitatea pasionantă de depistare, selecţie şi colectare a pieselor, apoi de 
etalare a lor în cadrul unei modeste expoziţii de etnografie, au intuit un act cu 
profunde valenţe culturale în contextul procesului instructiv-educativ. 

Lungul drum de ascensiune pentru constituirea muzeului ce avea să 
adăpostească mai târziu (1962) cea mai bogată colecţie de etnografie din zonele 
Argeş - Muscel, ca şi din întreaga Regiune Piteşti, a început se pare în anul 
1942. Spun „se pare“, pentru că intenția autorităţilor de a organiza un muzeu 
în incinta fostei aşezări feudale a Goleştilor exista încă din 1939. Iată ce ne 
spune, în acest sens, un document prin care prefectul de Muscel răspunde la 
ordinul autorităţilor Ţinutului Bucegi, în anul 1940: 

„Referindu-ne la ord. circ. nr. 3486, din 1 februarie a.c., avem onoare a 
vă aduce la cunoştinţă următoarele: 

În Monitorul Oficial nr. 129 din 7 iunie 1939 s-a publicat legea pentru 
declararea de utilitate publică şi în interes cultural naţional a exproprierii 
imobilului din comuna Golești, proprietatea moștenitorilor Golescu. 


" jder, Contribuţii ..., p. 27. 

" Arhiva Muzeului Judeţean Argeş, dosar 41 / 1963-1964, f. 11. 

* DJ.A.A.N,, fond Liceul Teoretic de Fete „Mihail și Sevastiţa“, Piteşti, dosar 295 / 1940-1941, f. 13. 
'5 Ibidem, f. 182 (subl. ns.). 

* Vasile Novac, op. cit., p. 158. 

Acest imobil se compune dintr-un teren în suprafață de 3 ha şi 900 mp, 
împreună cu toate construcțiile aflate pe el. 

Exproprierea s-a făcut pe seama Ministerului Cultelor și Artelor — 
Comisiunea Monumentelor Istorice — în vederea înființării unui parc şi a 


unui muzeu istoric“. 
În ciuda vremurilor grele şi a situaţiei de război, o mână de intelectuali, 


oameni de suflet şi aleasă cultură, în fruntea cărora s-a aflat profesorul George 
Fotino — autorul unei remarcabile opere ştiinţifice închinată vieţii și activității 
Goleştilor —, cu sprijinul material! şi moral al Institutului Naţional al 
Cooperaţiei, la conducerea căruia se afla pe atunci George Minescu, au reuşit 
să înceapă opera de salvare a monumentelor istorice de la Goleşti. 

La | iulie 1942 au început lucrările de restaurare iar în noiembrie 1943 
întreaga aşezare era refăcută. 

Despre restaurarea caselor de la Goleşti, George Oprescu avea să spună 
în Amintirile sale că „a fost condusă de arhitectul Horia Teodoru, cu înalta sa 
competență şi este din toate punctele de vedere, deosebit de reuşită“2?. 

După terminarea restaurărilor, Institutul Naţional al Cooperaţiei a 
organizat, sub conducerea lui G. Fotino, muzeul numit „Dinicu Golescu“ iar în 
clădirile anexe o şcoală de contabilitate. 

Conform unei situații statistice din anul 1949, muzeul se numea Golești, 
aparținea Coop. Salariaţilor lui C.O.C., avea 9 săli de expoziţie, cu suprafaţa 
totală de 265 mp şi mai deţinea colecţii de: ziare vechi, ceramică veche etc., în 
total. 1228 obiecte”. 

De la această situaţie patrimonială modestă, la care se vor adăuga 
bogatele colecţii adunate prin munca şi strădania muzeografilor şi cercetătorilor 
de mai târziu, va porni muzeul care, la 14.01.1962, îşi va deschide prima secție 


de etnografie din istoria sa. 


” D.J.A.A.N,, fond Prefect. Muscel, dosar 132 / 1940, f. 5. 

24 Vasile Novac, op. clt., p. 163. 

'9 Ashiva Muzeului Județean Argeș, dosar 1 / 1948-1961, f. 12v. 
' Ibidem, f. 223. 

MUZEUL JUDEȚEAN ARGEŞ 
ARGESSIS, STUDII! ŞI COMUNICĂRI, seria ISTORIE, TOM VIII, 1999 


SCRIITORI CONTEMPORANI 


MIHAI MOŞANDREI (Note biografice) E 1 


VINTILĂ N. PURNICHI 


S-a născut la 29 ianuarie 1896 la București. Părinţii erau Mihai 
Tănăseanu - Moşandrei născut la Turnu-Măgurele, inginer silvic, absolvent al 
Şcolii de Ape şi Păduri din Nancy (Franţa). Mama, născută Maria Nanu, fiica 
familiei muscelene Gh. Nanu şi Zoe Nanu (născută Cristodor) a avut rolul 


principal în formarea şi educaţia tânăru 


lui. Fraţii mamei poetului se numeau: 


Ion Nanu-Muscel, cu studii făcute la Paris, medic şi profesor la Facultatea de 
medicină din Bucureşti, membru al Academiei de Medicină din capitală. 


Constantin Nanu, tot doctor în medicină 
de la Paris, prieten de familie al lui 
Liviu Rebreanu, ce mai târziu devine 
medicul Teatrului Naţional din 
București. Al treilea şi cel mai mic 
dintre frații mamei poetului se numea 
Dimitrie Nanu şi era poet, numărându- 
se printre rarii noştri poeţi religioși. În 
anul 1937 D. Nanu la propunerea lui N. 
lorga este premiat de către Ministerul 
Cultelor şi 'Artelor cu marele premiu 
naţional de literatură în valoare de 
100.000 iei. 

Tatăl poetului este mutat la Piteşti 
ca şef de ocol silvic. Aici, la Piteşti, 
Mihai  Moşandrei îşi face clasele 
primare. Apoi, tatăl fiind mutat la 
București ca inspector silvic, fiul îşi 
urmează clasele gimnaziale la Liceul 
Sf. Sava din capitală. Clasele de liceu 
le urmează la cel mai exigent liceu din 





Mihai Moşandrei (1896-1994) 


http://cimec.ro 


470 VINTILĂ N. PURNICHI 


acea vreme, la Liceul „Lazăr“, unde îşi ia bacalaureatul în anul 1915 ca 
absolvent al secției reale (matematici). Hazardul a făcut să fie coleg şi cu lon 
Barbu atunci pe numele din catalog Dan Barbilian, coleg şi prieten de joacă pe 
meleagurile muscelene. 

La vârsta de 20 de ani participă la primul război mondial cu gradul de 
sublocotenent, fiind decorat cu „Crucea de război“. Brevetul se găseşte şi azi în 
păstrare la Muzeul municipal de istorie din Câmpulung - Muscel. 

La 21 septembrie 1921 se reîntoarce la Bucureşti unde îşi ia licenţa în 
drept, urmând în acelaşi timp şi facultatea de Şt. Naturale pe care însă nu o va 
termina. Este trimis apoi la Paris unde îşi ia doctoratul în ştiinţe politice și 
economice. În timpul studiilor pariziene se căsătoreşte cu o franțuzoaică pe 
numele de Juliette Salagnac (a decedat la Câmpulung-Muscel la 1 nov. 1982). 

Din căsătoria poetului Mihai Moşandrei cu parizianca Juliette S. au 
rezultat trei copii: Mihaela care trăieşte la București, Șerban care a decedat și 
Paunica Rozas, medic pediatru, căsătorită la Salonic, capitala Greciei de Nord. 

Deși avea posibilitatea să rămână definitiv în Franţa, după trei ani de 
magistratură la Bucureşti (1929-1931), se va reîntoarce la Câmpulung „la 
mocanii mei“, unde se va stabili definitiv pentru a se consacra literaturii. Dar 
aici autorităţile îl vor trimite pentru doi ani la închisoare, aşa după cum afirma 
poetul: „să mă lămurească, să mă reeduce“. „Reeducarea“ se face la vestita 
închisoare din Pitești, apoi la Jilava şi Gherla. 

Poetul Mihai Mosandrei încă din anul 1934 devine membru activ al 
Societăţii Scriitorilor Români, iar apoi în continuare al Uniunii Scriitorilor din 
România până la data de 31 oct. 1951, când este radiat din oficiu, fără nici-o 
altă vină decât pe baza art. 12 al noului statut: „lipsa de colaborare partinică în 
revistele vremii“. În același timp este eliminat şi din Baroul de avocați Muscel, 
din avocat cu vechime și cu doctoratul la Paris, devenind un umil dactilograf, 
îndeletnicire din care trebuia să-şi întrețină soția și cei trei copii, uitându-se că 
îşi apărase țara în primele rânduri în cele două războaie mondiale. În ultimul 
război mondial a luptat cu gradul de sublocotenent în Grupul 8 Aviaţie de 
Vânătoare, fiind decorat cu medalia aeronautică cu panglici de virtute militară. 

În luna octombrie 1959, poetul nostru este condamnat la doi ani 
închisoare politică, pe baza art. 3250 cod penal (deținerea de publicaţii 
interzise, de fapt propriile sale lucrări literare). Sentința a fost dată de către 
Tribunalul Militar Craiova în oraşul Piteşti, în luna oct. 1959. 

Poetul Mihai Moşandrei se stinge din viață în martie 1994, depăşind 
vârsta de 98 de ani în locuinţa sa din oraşul Câmpulung, fiind chiriaș în 
propria-i casă. Cei care l-au cunoscut îi poartă o neştearsă amintire. 

Între anii 1929 şi 1989 a publicat 13 cărţi și a colaborat la mai multe 
reviste literare cum ar fi: Universul literar, Viaţa Românească, Revista 

Fundațiilor Regale, Convorbiri literare, Vremea, Gând românesc, Revista 
română, Azi, Limba română, Ramuri, Sburătorul etc. 

Despre viaţa şi opera poetului au scris în operele lor mai mulți critici de 
seamă cum ar fi: E. Lovinescu, G. Călinescu, Pompiliu Constantinescu, Al. 
Raicu, Şerban Cioculescu, Ov.S. Crohmălniceanu, etc. 

Subsemnatul deține o parte din corespondenţa poetului cu Uniunea 
Scriitorilor şi cu Şerban Cioculescu. 


MIHAI MOŞANDREI: PAGINI DE JURNAL 
(DIN ANII DE DETENȚIE LA PITEȘTI) 


Pe o noapte rece și umedă de sfârşit de toamnă, sosesc abătut şi trist, plin 
de revoltă interioară pentru nedreptatea comisă, la cel mai mare Penitenciar din 
Piteşti, dar și unul dintre cele mai îngrozitoare. 

Când fui debarcat în plină noapte, un ofițer dispăru cu valiza mea de 
manuscrise pe un coridor strâmt, în vreme ce eu, mai mult îmbrâncit, mă trezii 
într-un patrulater de ziduri, înalt de trei metri, cu cer deasupra şi o poartă solidă 
cu gratii de fier, ce repede fu închisă de mâini invizibile. Frigul, dar mai ales 
starea mea nervoasă, îmi zbârli într-un fior rece perii capului şi obrazului, 
făcându-mă să tremur aprig. 

Oricât aș fi scormonit-o, conştiinţa mea îmi spunea că nu am făcut nimic 
reprobabil. Dârdâind în noaptea rece, timpul îmi părea infinit. Singurul calm 
spre suflet nu mi-l aducea decât cerul, acum senin şi înstelat, de toamnă. 
Adânci raporturi se stabileau fără de voie, între eternele şi perfectele legi ale 
Creatorului și mizeria și nimicnicia noastră pământească. 

Totul îmi dădea tot mai mult certitudinea că viața unui om azi la noi nu 
putea nimic mai mult să valoreze decât un biet puf de păpădie. Apoi, prin fața 
ochilor mi se rostogoleau scumpele mele manuscrise, care nu conţineau nici un 
fir de gunoi, ci numai curatul adevăr al unui suflet sensibil şi drept. De fapt, 
acuza se rezuma la aceea de a nu fi fost papagal — conformist, de a fi spus 
adevărul biciuitor pentru oricare abuziv, dar neliniștitor de conştiinţe. De fapt 
aceste neutrale manuscrise rămâneau ca atare, fiindcă în primul rând erau 
neterminate ... 

În sfârşit, când mă credeam complet uitat și pe jumătate înghețat, uşa 
scârții din nou în balamale şi o voce porunci să ies afară. După bâjbâieli prin 
coridoare răsucite, trecui prin faţa unui birou, pe scaunul căruia un gradat 
îmbujorat la față mă privi lung, cu apostrofa misterioasă: 

— Singur ţi-ai făcut-o! 

Străbat culoare din ce în ce mai strâmte, până ce mă pomenesc deodată 
în fața unei celule mirositoare a mucegaiuri, nu mai spațioasă decât un 
compartiment de C.F.R. cu o uşă puternică, cu gratii de fier. 

Nu-mi puteam închipui că pot locui o astfel de cutie întunecată, din care 
se auzeau unele voci răguşite: 

— Ne mai bagă unul... ! ... Nu putui rosti nici o vorbă şi nici articula 
vreun protest, că fui cu brutalitate aruncat înlăuntru. 

Pe un spaţiu pe care abia te puteai strecura, aveau trei paturi militare de 
campanie în dreapta şi trei în stânga, suprapuse pe propriile lor picioare de fier. 
Din hruba întunericului se auzeau suspine jalnice omeneşti şi trupuri moi 
vânjolindu-se. Numărătoarea, apoi uşa căzu cu zgomotul lugubru al unei 
ghilotine. 

Aveam curioasa senzaţie că intrasem căzând, într-un puț sinistru. Când 
ochii mi se familiarizează cu penumbra carcerii, văd îndreptându-se asupra mea 
figuri păroase, ochi de tăciune, cu atenţie de pisică ce pândeşte un şoarece. 
Peste câteva clipe numai, aceşti condamnaţi politici trebuiau să devină bunii 
mei camarazi, să mă lămurească asupra chinurilor acestei vieţi de cârtiță 
beteagă. Vocile semiadormiţilor le revin răguşite pe buzele veştede, cristalizate 
în zeci de întrebări. La fiecare schimbare de celulă sau de hrubă, întrebările 
erau într-un fel mereu aceleași: 

De unde venea? Pentru care faptă eram căftănit? Ce meserie avea? Ce fel 
de familie? Care erau evenimentele politice externe?... ca apoi, la rândul meu, 
să-i chestionez: ce mâncăm, cum dormeam? ce ne incumbă să facem? cine îi 
interoga pe noii sosiți? 

Căutând să mă edific de clasa din care făceau parte, mă lămurii repede că 
ei proveneau din toate păturile sociale: plugari, negustori, militari, preoți, 
avocaţi, medici, scriitori... S-ar fi putut face un parlament în miniatură. Sub 
raport politic, după o mai lungă cercetare, îmi dădui repede seama că 
majoritatea era formată din cadre legionare, acuzate de organizaţii împotriva 
siguranței statului. 

Scriitori consacraţi şi ofițeri superiori decorați cu cele mai alese medalii 
militare, şedeau descumpăniţi, pentru ispășirea unor fapte imaginare, sau din 
cauză că mărturisiseră tot adevărul aşa cum era: gol goluț! 

Eu, cu un curaj țâşnit din forța pe care ţi-o dă mărturisirea adevărului, 
spusesem un categoric NU!, tuturor acelora ce înțelegeau să nu lase liber 
gândul şi scrisul. Vroiam libertatea de a visa, libertatea de a fi independent în 
păreri şi de a avea crezul tău social şi politic, libertăţile, în sfârşit, ale omului 
civilizat ... 

Îmi reamintesc foarte clar că, printre alte întrebări, colonelul, preşedinte 
al Tribunalului Militar Craiova care m-a judecat, mi-a pus și această chestiune: 

„>— Să ne răspunzi acum acuzat, dacă scrisul în Țara Românească este 
liber sau nu?“ Răspunsul meu a fost: 

— Domnule Preşedinte, dacă la ora actuală gândul şi scrisul ar fi libere şi 
la noi — deși garantat de Constituţie — eu poate nu aș avea ce căuta azi înaintea 

d-voastră... fiindcă nu am scris nimic rău nici împotriva partidului şi nici 
împotriva guvernului. Iată-mă adus azi înaintea d-voastră şi păzit de jandarmi 
ca un om periculos'şi conspirator. Clipă în care un procuror îmi strigă răstit: 

— „Eşti un reacţionar care singur te demaşti! ... Află inculpat că și gândul 
şi presa la noi sunt libere, dacă scrii pentru realizarea înfăptuirilor... partidului 
şi guvernului. Dumneata n-ai făcut nimic în această direcție ... deși te numeşti 
scriitor“. Deliberarea a durat foarte puţin timp. Am fost apărat de către un 
avocat Gheorghiu, plătit de familie. Sentința: doi ani închisoare cu confiscarea 
averii mobiliare şi imobiliare. 

Ca fost magistrat în cauză mă abţin de a mai face orice fel de aprecieri în 
legătură cu felul cum se judeca şi de asprimea pedepselor, eu fiind o excepţie 
față de colegii de celulă, ce aveau condamnări de zece, până la cincisprezece şi 
douăzeci ani de recluziune. De asemeni confiscarea averii şi obligarea pentru 
cei căsătoriți de a suferi şi divorțul bietelor soții care erau supuse la cele mai 
mari lipsuri şi torturi morale. 

Cea mai mare durere a mea, lovitura cea mai tăioasă în inimă, n-a fost 
sentința, cât fețele congestionate şi lacrimile fierbinți pe care în sală le-au 
vărsat soția mea Juliette, sora mea Maria şi copila mea cea mai mică Păunica... 
Păunica a fost cea mai înspăimântată de suferințele morale ale tatălui ei 
nevinovat. 

După aceea a urmat calvarul suferințelor fizice şi al torturilor impuse: de 
a nu vorbi, de a nu citi, de a nu te ruga, de a nu vorbi decât un strict de ore, de a 
sta de veghe numai pe o margine de pat supravegheat de ochiul teribil al 
paznicului, prelungit prin ochiul din uşă; mai ales acea interdicție de a te lungi, 
să apuci un sfert de oră de somn reparator, ce ar fi putut completa dezastruoasa 
hrană a turtoaielor de mămăligă coaptă. Cu respectivele tărâțe... 

Pedepsele de câteva ore în zi constau în a rămâne multă vreme în 
picioare cu fața la perete... Somnul insuficient îți dădea mereu senzaţia 
nesuferită de greață. Înghesuiala era atât de mare încât adesea eram nevoiţi să 
dormim doi pe un pat de fier, cu o îngustă saltea de paie. Insultele cele mai 
groaznice erau proferate de către paznicii instruiți la aceasta... Mesele erau 
compuse dintr-un singur fel de ciorbă sau mai degrabă din zeama peste care 
pluteau câteva jumări, tacâm o singură lingură, un țufloi sau o subțire felie de 
pâine, rău dospită. Rezultatul deşi sănătos şi de şaizeci şi opt de kg la intrare, în 
câteva luni coborâsem la 49 kg; o față cadaverică şi ochii — două imense 
străchini lăcrimioase. Răsuflam tot mai greu. Cum se spune, devenisem o 
epavă, o umbră gata de a-şi lua zborul spre cerul de odihnă şi pace din eternul 
somn. 

Fără lumina soarelui, fără orientarea ceasornicelor, am avut deseori 
impresia că timpul îşi oprise mersul. Era totuşi şi o variaţie aceea a colegilor ce 
se întorceau cu obrajii, mâinile şi picioarele tumefiate, de la tortura 

interogatoriilor, ce începeau mai ales în liniştea nopților. Țipete disperate 
uneori spărgeau obloanele şi gratiile, pătrunzând până la noi, acei ce-şi aşteptau 
înfioraţi rândul ... În acest timp de coşmar aveam deseori impresia că mă 
găseam în cala unui vapor, ce călătoreşte pe mări nesfârşite. Doream soarele şi 
cerul albastru. De aceea sferturile de oră petrecute la plimbare între zidurile 
închisorii erau cele mai plăcute şi așteptate. Acolo puteam îndoi capul pe spate, 
spre a privi bolta cerească pe care alunecau porumbeii păcii şi iubirii. Impresia 
deținuților în marea lor majoritate intelectuali aleşi: preoți, avocați, scriitori, 
profesori, medici, ofițeri, era că timpurile nu erau prea depărtate când respectul 
libertăţii umane va sosi... Se aștepta ca șuvoaiele unei ape de viață: libertatea de 
credinţă, libertatea de exprimare, libertatea de a scrie. Să se sfârşească cu 
teroarea! 

Bisericile, troițele, icoanele, folclorul creştin cu care atâta vreme s-a 
mândrit neamul românesc și care forma datina cu care ne-am sprijinit împotriva 
păgânităţii şi a hoardelor barbare, fuseseră interzise. Datina românească trebuie 
restaurată de acest popor blajin şi bun creştin. Sub stema datinei acest popor 
dotat intelectualiceşte trecuse cele mai vitregi praguri ale istoriei lui. Nu poți 
vorbi de naționalism fără credința naţiei, fără legitatea acestei credinţe... 

Unii politicieni vorbeau naiv despre alegeri libere, sub egida umanitară a 
O.N.U. şi sub intervenţia puternicei Americi. Dar cine se sacrifica sau risca 
măcar pentru încetarea nedreptăţilor survenite vecinilor? Istoria nu cunoaşte 
astfel de cazuri. În istorie totdeauna ca şi în natură cei puternici au condus. 

De ce un partid unic? Dar cine poate mişca în front? Nu e mai surâzător, 
ca toată lumea zâmbind ca la fotograf să se supună de bună voie unui destin 
istoric, cu o ipocrizie liber consimţită? Personal, eram neliniştit de limba 
acestei țări, de cultura acestei ţări atât de zguduite de puterea fluxurilor istoriei, 
mereu crunte, şi de atâtea veacuri. 

Întorşi împreună de la judecată, cu colegul meu de pană lon Marin 
Iovescu, acuzat de legionarism, nu-mi pot şterge din față silueta lui de martir 
creștin. Deşi fizicește un spectru cu barbă lungă şi neagră, moralul îi era încă 
bun. Luase un mic tic; clipea din ochi şi scutura barba ca un schivnic. 

lată-l acum pe viitorul Creangă al maiestrului Eugen Lovinescu, 
tremurând de frig pe banca unui Jepp sub bummiţa ce ne întorcea de la judecată. 
E| bietul luase ani mulți ca şef de cuib legionar... 

Din sârguinţa şi economiile mele de student la Paris, apoi mai târziu ca 
magistrat și avocat, cu mari greutăţi ajunsesem să fac o bibliotecă de vreo mie 
de volume, legate în pânză şi piele, cu ediţii rare, bibliotecă ce va fi împrăștiată 
în cele patru vânturi. 

Înapoiat de la judecata nedreaptă, deținuții odată întors mă întrebau: Câţi 
ani ai luat ? Cine se mai găsea în sală ? Dacă a putut asista şi familia ? ... Cu 

o mare indignare în glas, am arătat tuturor că sentinţa deși foarte uşoară față de 
alţii, fusese dată pe motiv că deținusem cărți interzise de fapt propriile mele 
manuscrise, unele dintre ele neterminate. Deci puteau fi privite ca simple 
gânduri şi gândurile în nici o țară din lume nu sunt sancţionate de vreun 
tribunal... 

Arătând în detaliu, felul cum ca avocat îmi făcusem cea mai frumoasă 
pledoarie, cum mă lăsase să vorbesc, dar ... fără câştig de cauză, fiindcă ... din 
oficiu toată lumea acuzată era şi condamnată. Se spunea, pentru educarea şi 
lămurirea inculpatului, dar de fapt procedeul se credea util pentru intimidarea 
deţinuţilor. Dar cei mai debili sau bătrâni pierdeau educându-i... 

Apoi în Penitenciarul de la Pitești, unul dintre cele mai de temut, tortura 
zilnică reîncepea: ochelari negri de pâslă aplicaţi peste ochi, insuficiența 
aerului ce-mi accelera o tuse seacă, o hrană insuficientă de țurtoaie ce-mi 
producea amețeli și tremurături de corp. Urmau apoi torturile numărul doi, 
adică deşteptările în plină noapte, numărătorile fără sens, transbordarea dintr-o 
celulă mizerabilă în alta şi mai păcătoasă, cu friguri lugubre şi necunoscute... 

Piteştiului i-a urmat apoi Jilava și Gherla... 

POETA LUDMILA GHIŢESCU 
ȘI CENACLUL LITERAR „LIVIU REBREANU“ 


CORINA CEZAREEA MORARIU - BUDESCU 


Cea care a fost poeta piteşteană Ludmila Ghiţescu, s-a născut la | 
decembrie 1918 în comuna Volintir de lângă Cetatea Albă (Basarabia) şi a 
decedat la 2 ianuarie 1991, în Piteşti. A doua fiică a lui Ion și Maria Podust a 
rămas orfană la vârsta de 10 ani şi a fost crescută de mătușa ei Alexandra Ursu. 

După absolvirea cursului primar în comuna natală dă examen la şcoala 
normală „Domnița Anca“ Bucureşti unde obține bursă. La terminarea şcolii se 
căsătoreşte cu ofițerul de infanterie Constantin Florea din comuna Albota, 
judeţul Argeş, devenind prin mariaj fiică a Argeşului. 

Prin intermediul surorii mai mari de profesie tot învățătoare, care era 
curtată de Ştefan Iorga de profesie medic, fiul lui Nicolae Iorga intră în familia 
acestuia și urmează doi ani Universitatea populară de la Văleni de Munte. 
Căsătoria sorei cu Ştefan Iorga nu se produce, dar rămân în relații de prietenie, | 
Ştefan nemaicăsătorindu-se până la sfârşitul vieții. Ultima oară când l-a întâlnit 
pe Ştefan a fost în anul 1972. 

Primul soț îi moare la începutul celui de al doilea război mondial, 
Ludmila rămânând văduvă cu două fete în oraşul Piatra Neamţ. 

În anul 1944 în urma înaintării trupelor sovietice este evacuată din Piatra 
Neamţ în judeţul de origine al fostului soț, respectiv Argeş. A fost cazată 
împreună cu alte familii în comuna — azi satul Mareş Albota. Aici, cu mulți alți 
refugiaţi, a organizat în cimitirul satului un colț al eroilor morți în luptele cu 
dușmanul cotropitor. Iar la şcoala primară un micromuzeu cu fotografiile celor 
dispăruți în lupte. O prietenă de suferință Maria Râmboi, nota într-o scrisoare 
acum câţiva ani: „Doamna Ludmila Florea scria, dar era mereu şi în mijlocul 
nostru. Era o ființă bună, liniştită, apropiată care îşi ducea crucea durerii, cu 
demnitate şi respect“. Şi aşa a rămas toată viața. 

Dar ororile războiului au luat sfârşit. Omenirea se desmeticea din marea 
încleştare şi-şi căuta echilibrul sufletesc şi moral. Tineretul piteștean de după 
război simțea nevoia de ceva nou, de comunicare, de împărtăşire a 
sentimentelor proprii, de împărtăşire a acestora şi altora. Şi aşa se face, că în 

seara zilei de 12 noembrie 1948, într-o sală de la Ateneul Popular „Nicolae 
Bălcescu“ din Piteşti, un grup de entuziaşti în frunte cu Ludmila Florea (avea 
două volume de versuri deja publicate „A căzut o stea“ 1941 şi „Aşteptare“ 
1946) au pus bazele primului cerc literar din Piteşti, căruia i-au dat numele de 
„Orizonturi Noi“, apoi, „Alexandru Sahia“, iar din anul 1954, în urma 
revoluției din Ungaria, „Liviu Rebreanu“ spre a cinsti memoria marelui scriitor 
care a locuit pe aceste meleaguri. 

În anul 1949, se căsătoreşte cu Mihail Ghiţescu care ocupa funcția de 
consilier cultural județean la Ministerul Artelor şi Informaţiilor. În anul 1954, 
se înscrie la Institutul Maxim Gorki, pe care nu reuşeşte să-l termine din cauza 
îmbolnăvirii şi pierderii fiicei mai mari, în anul 1956. 

Cea care a fost Ludmila Florea, scrie versuri şi proză încă din Școala 
normală, fiindu-i remarcat talentul de poetă. Debutează în revista „Cuget Clar“ 
şi publică poezie în revista „Petrodava“ de la Piatra Neamţ între anii 1938- 
1942. Colaborează cu „Bucovina literară“ şi participă la „Sfatul scriitoricesc““ 
de la Putna din 14-15 august 1943, alături de oficialităţile vremii şi scriitori 
însemnați printre care: Tit — mitropolitul Bucovinei, general C.I. Dragalina, 
guvernatorul Bucovinei, dr. Radu Capril, preot V. Țepandei, Sergiu 
Matei-Nica, George Drumur, lulian Vesper, Augustin Z.N. Pop, Nicolae Tăutu, 
Gligore Bugarin, Gh. Noveanu, A. Bolohan etc. 

După stabilirea definitivă în Piteşti intră în legătură cu scriitori locali şi 
colaborează cu presa vremii semnând la început cu numele Ludmila Florea, în 
ziarul local care apărea în Piteşti după anul 1944 (primul numit „Presa“ şi al 
doilea „Gândul nostru“ — care după 1949, a devenit „Secera şi Ciocanul“). 
Liberi, fără constrângere din partea nimănui, tineri şi chiar vârstnici, săptămână 
de săptămână, de obicei joi seara, se adunau apoi cu veritabilă religiozitate 
într-o sală anume destinată din incinta Palatului Culturii, unde fiecare slujbaş al 
muzelor îşi putea citi propria producție şi visa spre frumos şi bine. 

Ludmila Ghiţescu, în afară de presa locală, a fost prezentă şi în alte 
publicaţii din țară printre care: „România literară“, „Luceafărul“, „Orizont“, 
„Îndrumătorul cultural“, „Scânteia“, „Scânteia Tineretului“, „Oltul“, 
„Tribuna“, „Familia“, „Albina“, „Ramuri“, „Cadran“, „Argeşul“, „Lupta pentru 
pace“ etc. 

Cea care a fost tot timpul cu sufletul alături de cenaclul literar „Liviu 
Rebreanu“ — Piteşti, a avut bucuria de a-şi vedea tipărite, cât a trăit, 
următoarele cărți: „A căzut o stea“ (versuri), „Așteptare“, „Fântâni“, „Stampe 
fragile“, „Câmpii interioare“, „Miez de anotimp“, „Vifor Albastru“, „Între două 
dimineţi“, „Arşiţa stelelor“, „Soare în muguri“, „Ram de lumină“ (toate 
versuri) şi „Enigma unui ametist“ — roman. Cărţile au apărut în editurile: 
„Imprimeriile Româneşti“ 1941, „Autorul“ 1945, „Ed. pentru literatură“ 1969, 
„Litera“ 1970, „Albatros“ 1975, „Eminescu“ 1977, „Cartea Românească“ 

1979, „Eminescu“ 1981, „Eminescu“ 1983, „Eminescu“ 1985, „Eminescu“ 
1990, „Eminescu“ 1984. 

Despre poezia Ludmilei Ghiţescu cât și proza, avem referințe critice în 
diferite ziare şi reviste semnate de: George Muntean, Virgil Carianopol, Doina 
Uricariu, Petre Mihai Gorcea, Dana Dumitru, Gheorghe Grigurcu, Doina 
Mandache, lon Bănuţă, Miron Blaga, Mihai Diaconescu, Ion Petrache, Al. Piru, 
Narcis Zărnescu, ş.a. Din referinţele critice putem cita din Nicolae Mecu: 
„Într-o manieră a confesiunii directe, nestânjenite de alambicări şi figuri ale 
incifrării pe care o alternează cu notația rapidă și eliptică, poeta conturează 
spaţiul stenic al unui spirit luminos, deschis cu generozitate dăruirii tinereţii 
perpetue şi nobilelor aspirații ale umanităţii acestui veac, invocând, de pildă, 
ploaia înţelegerii peste marele teatru al lumii“. Agata Bacovia (o prietenă de 
condei a Ludmilei) nota: „Poeta Ludmila Ghiţescu a debutat în literatură la 
revista „Cuget liber“ condusă de Nicolae Iorga, încurajată și de Mihail 
Sadoveanu, poeta, a continuat să se afirme şi în al doilea volum „Aşteptare“, 
recunoscându-i-se talentul ca o expresie a unei bogate şi adânci sensibilități“. 
George Muntean: „Ludmila Ghiţescu practică şi o remarcabilă şi uneori 
involuntară poezie a sugestiilor de tipul: „Trec prin inima mea cocorii / 
ramurile adăpate de vânt / fac popas la fereastra frunţii / Prin nervii mei curge 
fluviul / ascuns în castanii ochilor tăi ...“* Lucrul este deosebit de important mai 
ales pentru un autor ce cântă miezul pâinii proaspete / piatra statorniciei / ce n-a 
ştiut sfărâma / paşii neînţelegerii dintre oameni“. Petru Mihai Gorcea: „Cine 
parcurge volumul dintâi al experimentatei poete argeşene recunoaşte 
constantele unei activități poetice de maturitate, dar şi un efort de înălțare și 
reînoire. Cunoaştem din volumele anterioare tendinţa de a introduce într-un 
univers poetic delicat un anume patos al ideilor sociale, poezia Ludmilei 
Ghiţescu definindu-se ca un permanent efort de ieşire din coordonatele 
intimismului de coloratură feminină spre participare prin poezie la viața 
socială. Mihai Diaconescu: „Străină de atitudinile ostentative ale exclamaţiilor 
drastice sau de avatarurile unui subiectivism dezlănțuit, pătimaş, creația 
Ludmilei Ghiţescu se realizează ca un univers distinct dintr-o îmbinare cu totul 
personală de disponibilitate reflexivă, feminitate şi optimism generos pe care 
prospețimea genună a metaforelor îl configurează pe cât de suav pe atât de 
clar“. 

Şi astfel, în jurul unui om care și-a pus sufletul în gândurile de pe hârtie, 
s-au adunat an de an creatori de lumină și de bine care au dăinuit în cenaclul 
literar „Liviu Rebreanu“ şi de unde au apărut multe talente, mulți autori şi 
multe nume de referință. 

MIRON CORDUN — N MEMORIAM 
SERGIU I. NICOLAESCU 


În ultimii ani, am văzut, din nefericire, mulți, prea mulți scriitori 
pregătindu-se să moară. Aşa l-am „„simţit” şi pe Miron Cordun pe patul de 
suferință de la Spitalul „Fundeni. Era prietenul nostru, prietenul meu, atunci 
când l-am văzut ca un copac care mai aştepta o ultimă lovitură de secure. Mai 
spera că această lovitură nu va veni prea curând, că rana adâncă ce i-o făcuse 
o boală necruțătoare se va închide şi îşi va putea duce la bun sfârșit cartea la 
care lucra. A mai aşteptat puţin, dar într-o dimineață de decembrie a anului 
1997 ne-a făcut tuturor cu mâna. 

Un gând paradoxal mă urmăreşte, gând pe care l-am spus şi poetului: 
Miron Cordun a fost, trebuia să fie, un om fericit. Era un bărbat adevărat, 
stăpân pe soarta şi pe talentul lui, tată a trei fete, autor a şapte volume de 
versuri, bine primite de cititori şi de specialişti. Toată viața a fost un om 
independent, în sens moromeţian, a ştiut ce înseamnă succesul, dar şi 
insuccesul. Pe amândouă le-a înțeles ca atare, fără să fie un fatalist. Miron 
Cordun va rămâne, cel puțin pentru Argeşul contemporan, poetul emblemă. 


Trecând, petrecându-se... 


Debutul lui Miron Cordun (Curtea veche, 1974, Premiul Uniunii 
Scriitorilor pentru debut), a fost unul excepţional, recunoscut ca atare de toți cei 
care au scris despre această carte. Poetul face parte din așa-numita „generaţie 
“60”, dar din cauza unor scrupule care țin mai ales de orgoliul talentului pe care 
l-a şlefuit cu o rigurozitate care cucereşte de la primele poeme, debutul său 
editorial a fost târziu, presupunând o laborioasă „„lucrare” pe manuscris. Din 
această „lucrare” au ieșit versuri emblematice ca în această autocaracte-rizare: 
„Şi nu sunt decât singur şi rupt / şi nu mă mai rabdă nici numele, nici / cartea 
cu care îmi mântui / această îngăduință de zicere. / Copacul cu care am fost 
zidit / odată ca niciodată, doamne țu / e-atât de singur pe lume, atât de-amară / 
e frunza lui, frunza...”(Cordun). Poetul speră să se transforme în pasăre, să 
poată cunoaşte lumea din înălțimi, totuşi gândul lui este tot spre pământ unde 
crede că va găsi cheia spre decifrarea tainelor lumii: „Mă voi duce pe-o lume 

cu lume / voi fi rob, voi fi rege, oricum / peste râpa credințelor voastre / mă voi 
face pod la un drum / ... / Şi porţile mari şi grele și vechi / până-n poveste se 
vor deschide, până-n urmaşi / ca o-nviere din vieţi, ca o femeie / care ucide” 
(Lume). : 

A doua carte de versuri a lui Miron Cordun, intitulată semnificativ 
Serbări (1975), este un vast poem de jubilaţie, un cântec neîntrerupt consacrat 
iubirii, amintirilor din copilărie, sau imnuri de iubire pură, cântate la un 
diapazon înalt, pătimaş şi irevocabil. Dar, primul șoc pe care-l produce asupra 
cititorului acest cântec neîntrerupt este sintaxa poemelor, o sintaxă care 
dovedeşte o cunoaştere a temeiurilor limbii şi în care viața interioară a 
organului lingvistic musteşte de culoare şi frumuseţe. Poetul nu citează din 
cronici sau din scripturi, nu forțează, îmbălsămând limbajul de cuvinte uitate, ci 
într-o zbatere care i-a devenit firească, parcă, scrie el însuşi pe palimpseste, pe 
vechi catagrafii sau descifrează sensurile tainice ale cuvântului, sensuri 
primordiale, pierdute de-a lungul unei prea îndelungate întrebuințări. Faptele se 
cunoşteau - şi cei care au scris le-au remarcat încă de la prima carte, procesul 
continuându-se în această a doua carte, poetul nedezminţând cu nimic efortul 
său anterior, ci, dimpotrivă, adâncindu-l, devenindu-i mai firesc, căpătând un 
aer de prim-meşteşug, de delicată filigranare, Dacă primul volum era oarecum 
monoton, uneori neputând descifra puncte de vedere ferme în selecția propusă, 
Serbări este un volum unitar, în care se pot descifra 3-4 teme în jurul cărora s- 
au cristalizat poeme de certă valoare artistică. În ceea ce priveşte poemele 
dedicate tradiției româneşti, Miron Cordun se înscrie într-o încercare mai largă 
a poeților contemporani de a omagia rădăcinile noastre într-un fel, cu alte 
mijloace poetice. Este cazul să amintim numele lui Ştefan Augustin-Doinaş, 
Nichita Stănescu sau loan Alexandru, poeţi care au înțeles că patria nu este 
numai festiv-colorată, ci şi trist-eroică, sau că şi aerul, magma, firul de iarbă, 
izvoarele pot şi trebuie să se bucure de glasul poetului. 

Miron Cordun a sintetizat acest gând în poemul Stelă: „De piatra scrisă 
aibi temeri, / când se dezbracă de vorbire — / şi e ca o femeie —a ta / 
îngenunchind în prevestire”. Mai evidentă este La firea fraților Goleşti: „Ei 
erau nişte bărbaţi atât de frumoşi / câ se rupeau corbii de frunțile lor, / erau 
nişte copii atât de curaţi / că se spălau apele de tălpile lor”. 

A doua temă dominantă a cărții este cea pe care am denumit-o a 
„amintirilor din copilărie”. Casa, părinţii, jocurile satului sau ale copilăriei, 
amintirile — grupate într-un remarcabil ciclu de nouă poeme — se detaşează prin 
originalitatea imaginilor, prin simplitatea gesturilor personajelor atât de 
cunoscute, prin nostalgia după o epocă revolută: „Tata vine, bătrân, pe un car / 
cu roţi de pâine uscată, / își pune capul pe prag. Mâine / e duminică, zice, 
mâine / ne odihnim” (Vorbe de seară), „Marii părinţi, în rit bătrân / pe cap de 
zimbru-şi dară pruncii, / cu capetele mari să stea / în lege şi cuprins; de-atunci 

îi / dat cornu-n numele Ion, / întâiul fiu când aşezară / şi-n Vodă l-au fost dat 
când ţara / îl au născut a doua oară“ (Marii părinți). Remarcabilă este metafora 
fugii de frig, convorbirea cu un râu capătă sensul magic al animării unor 
elemente ale naturii, ca într-un timp mitic: „Râul se făcea câteodată copil, / îl 
luam după noi pe subt poduri. / Uite, pe aici e mai cald, îi spuneam / te poți 
odihni, / nu mai ai umbră - / de-asta fugi tu, că ţi-e frig” (Fuga de frig). 

Exclamaţia „Omule-pomule” dintr-unul din cele nouă poeme ale ciclului 
Amintiri provoacă, de asemenea, evocarea unui timp magic: „Omule-pomule, 
omule-pomule, / cum e soarele? Cu cine se aseamănă?/ Mi-aş trage povestea cu 
tine, / om care umbli prin lume nebun”. Îndelednicirile mamei sunt pline, de 
asemenea, de sunete criptice: „Mama spăla copacii de umbră, / le da ocol cu 
umbră, / că vin copiii / şi se culcă pe ei / când sunt umbră“ (Mama). 

Remarcabil este şi cel de-al treilea ciclu - al influențelor folclorice prin 
intermediul livresc. Mai multe poeme cu titlul Basm cuprind momente de 
poveste veche, prelucrate cu un meşteşug deosebit. Într-unul apare un împărat- 
țăran, ca în unele poeme eminesciene: „Venea împăratul la râu, / bătrân, nebun 
- îngăduia / curgerea râului: cunună-se / crai nou la cunună de piatră ! / Venea 
împăratul / la râu / ca omu la rude, -ntreba / ce e cu podul, de ce nu-şi trece / 
apele lui”. (Poveste) Într-att Basm este reluat motivul fetei triste care îşi 
așteaptă iubitul: „Tristă erai, şi frumoasă. / Se plimbau pomii cu tine/ se culcau 
pomii cu tine — / tânără erai, Crăiasă ! / Podul se făcea de aur / când treceai, 
râul venea / închinat la fața ta — / te pândeam ca un balaur. / Oh, mă dam cu 
capu-n soare: / dă-mi-o, tată,-n creză-mânt ! / Mă repezeam în pământ: / dă-mi- 
0, mamă, de aflare !”. 

Miron Cordun este şi un poet al iubirii fruste, neîngrădite de obstacole 
care i-ar ştirbi din frumuseţea gestului elementar. Prin iubire, poetul se simte 
egal cu zeii, dacă nu chiar mai presus, ca orice om care știe şi trăieşte ceea ce 
aceştia, deşi ar fi putut şti, nu puteau să împlinească: „Ce văi de frig mai surpă- 
n noi / şi cui ne duc ? Mă rog pe tine, / femeia mea cu vale caldă / şi drept 
zidită / printre sâni”... Tu ţine focu-aprins pe-aproape / să nu mă sfâşâie din 
somn./ Dă un copac din casa noastră / ne duce-n ochiul lăcrămând / al zeului - 
/ dar care zeu 7/” (De dragoste). 

Orgoliul poetului — orgoliul omului care mai ales în iubire își descoperă 
propria-i menire — irumpe şi în alte versuri de o mare originalitate: „Cuprinde- 
mă-n primejdii alte: / oprirea pâinii, darea firii, / roaderea pietrelor pe tron, / 
dar lasă-mi, doamnă, luminarea / unei făclii — să mi se vază / numirea numelui 
de domn...” (De dragoste). 

Sunt câteva poeme în aceste Serbări care nu se supun nici unei 
clasificări: Omfala, tu nu auzeai timpul, Diluviu, Cobra, Temelii, Scris, Cezara 
etc. — fine meditații privind neputința cuvintelor de a acoperi zbuciumul 
poetului; sau 7889 şi Odă - omagii pentru Eminescu şi Bacovia: „Ardeţi foc de 

veghe-n turnuri, / de priveghi rămâneţi, sfânt: / să se aibe în vedere / de 
Bacovia trecând” etc. 

AL treilea volum, Duminica pe drumuri (Ed. Cartea Românea-scă, 
1978), este unul al consacrării definitive pentru poet, gestul creaţiei are 
înțelesuri tainic-semnificative, cuvântul scris fiind îndelung cântărit spre a i se 
descifra sensuri primordial-uitate, din cauza prea marii „roaderi” cotidiene. 
Cuvântul este un „fier ros de vedere”, cum se intitulează un poem metaforic- 
programatic, în care este căutată semnificaţia bucuriei acestei explorări. 
Încercarea poetului duce la noi încifrări, numele însuși fiind, ca în vechi 
mitologii, un simbol, o matrice: „Revin la voirea de gardă / a numelui meu, 
rătăcit / de veghile vrute (ce alt vad / aveam eu să pun / şi ce altă / aflare de 
lucru ?)/ revin cu abatere: daţi-mi / un pod/ să mă reped până / la malul de 
dincolo - / cine ştie / ce se mai întâmplă acolo...” (Voire de lucru). Prin acelaşi 
cuvânt se mântuie „fiul de lup”, cum se salvau cei care vor fi fost deopotrivă cu 
basmul, atât de concret în amănuntele sale, dar atât de fabulos-abstract în 
atmosfera generală: „Ce i se întâmplase fiului de lup? / de cum se rătăcise el 
prin lume? / se-nvinuia că vremurile se rup, / că nu e-n lumea lui, / în lume cum 
€. / Suire-n somn: colții creşteau în somn / turnuri şi armii şi armări de gardă - 
/ mai mult  voind să fie luiși domn, / decât domnia lumilor să piardă“ 
(Prăpădire de lup). Sensul extinderii cuvântului spre „domnia lumilor” se 
concretizează în refacerea motivelor din basmele şi miturile copilăriei, trecând 
prin căutările frenetice ale iubirii, până la contestarea maeștrilor. Dacă în 
primele două volume Curtea veche (1974) şi Serbări (1975) tonul general al 
poeziei era orientat spre căutarea mirajului originalității, Duminica pe drumuri 
este cartea întâlnirii şi supunerii acestui miraj, dar şi a unei tristeţi rezultate din 
epuizarea misterului: „lată stă la ușă cel ce vine... / lar te-ai rătăcit, Miron 
Cordun ? / Tu, trecutul de copil prin şarpe / despicat ce umbli de nebun ? // 
Bântui cu edicte ostenite - / eşti învins ori nu mai ştii să vii, // fierul despicat al 
frunţii arde / ruginit ca umbra de făclii. // Cum îţi plânge-un ochi, cum râde 
altul, / trebuie, nu trebuie: ce vrei ? / ţi-ai golit hotarele de rude / şi tot umbli 
drumul pe la zei...” (A doua vedere). O ființă fantastică, monstruoasă prin 
inteligenţă, dar şi prin urâţenia proverbială — însemn heraldic, aspirație dar şi 
refuz — unicornul blagian, acceptat în mitologia poetului nostru ca inorog, este 
poezia ca sens ultim al existenţei sale terestre: „Eu inorog era să fiu / şi cornul 
mult mai viu să-mi fie / în casa ta cu timp târziu / şi-n prăpădire de trufie. / Dar 
traiu-n grabă / dar bătrân / de glorii repede purtate, / nu mai am stare să amân / 
pe vieţile de tine date. / Şi nici cădere nu mai am / de prea mult frig să sparg 
pereții / şi să te-mping la mine-n neam / frumoasa mea din capul vieții...” 
(Inorogul). 

Această excepţională poemă-sinteză este una din cele care pecetluiesc 
definitiv personalitatea și, poate, destinul unui creator. În asemenea versuri 

poetul se poate privi pe sine ca într-o efigie, peste care uitarea nu se va aşeza 
atât de repede. 

Cunoscându-l pe poet, ne îngăduim să credem că „răpunerea” va fi 
numai în folosul propriei sale creaţii, ca în ciclul „ocazional” (sau, mai 
degrabă, ocazionat!) Muzeul imaginar -— ciclu ce ne propune o meditaţie pe 
seama străvechilor valori românești aflate, sub imperiul comandamentelor 
contemporaneităţii, „în risipire”. Un sat între acoladele unui muzeu este pentru 
poet un loc unde nu se poate visa, pentru că un asemenea sat este gol şi de 
oameni, şi de case, şi de cai, dar mai ales de suflet care rămâne moştenire și nu 
invenție temporară. Nostalgic-solare, poemele din Muzeul imaginar sunt 
meditații metaforice despre destinul unei civilizații multimilenare, care a ferit 
omul de toate intemperiile istoriei şi ale vieţii, asigurându-i permanenţa: „Că 
nu poţi trece printr-un sat, oriunde ar fi el, fără să ţi se facă sete. Şi într-un sat 
numai apa dintr-o fântână te poate feri de sete. Şi dintr-o fântână bei şi când nu 
ţi-e sete. Că nu ştiu cum, ne e dat așa, să nu putem trece pe lângă o fântână fără 
să ne oprim — să potolească ochiul cel de apă pre ochiul cel de foc...”. „Ochiul 
cel de foc” al poetului se răcoreşte, răcorind, prin poemele de excelentă ținută 
din Duminica pe drumuri. (Alte „cărți”: Bacovii, 1982, Cartea cu dragoste, 
1985, Urmările, 1987, Cronică de memorii, 1998). 


* 


Încercând o sinteză, două ar fi motivele care structurează poezia lui 
Miron Cordun, strânsă până acum în şapte „cărţi”: iubirea şi motivul poetului- 
ziditor de cetăți din cuvinte. Ambele motive au scopul depăşirii fricii de 
necunoscut, de increat şi dezordine, de nerecunoaştere a calităţilor poetului 
într-o cetate în care iubirea, ca şi creaţia, sunt interzise: „Să-l duceți la rug pe 
poet, să-l huliți / de necurat lucru'lui, / că de nimic nu e-n stare, / nici măcar să 
măture de umbră / curtea împăratului. / Nici măcar să-i facă fiii / buni de zmei, 
şi nici să-i rabde / lui poveştile amare /.../ O, să-i puneţi foc, să-i faceţi semne / 
de cenușă la răscruce, / să-nspăimânte, să-mpământe - / că umblă nebună de el / 
fata împăratului.” (Edict la Curte, placheta Edici, 1971). Peste toate cele şapte 
„Cărți” pluteşte un suflu de tapiserie medievală cu scene de iubire spiritualizată, 
cu personaje stilizate până la obținerea contururilor, culorile dispar în: vechimea 
cântecului truverului. Cântarea este lentă, melodia este foarte bine strunită, 
dovadă că între aceste „cărţi” nu există diferenţe esenţiale de ton. Poetul este 
convins că ceea ce face şi ceea ce scrie este unic, indiferent câți împărați l-ar 
asculta și l-ar trimite să măture de umbră curtea. Gloria îi va fi asigurată peste 
capul împăraţilor şi timpul împărăţiilor: „Bolnav de glorie trăia / pe drumul 
dintre roți şi care / poetul cu capul spart, heraldul, / bolnav de glorie trăia / 
dintru tărâmul celălaltul” (Glorie, volumul Curtea veche). Pe fiica împăratului 
o cheamă Omfala, iar despre ea poetul spune: „tu eşti urnirea de-ntuneric/ din 

care luminezi / şi sunt”, femininul lui Ompbalos, „buricul pământului”, centrul 
lumii de unde izvorăsc toate, inclusiv această glorie: „Şi eu m-aş duce pe cer / 
ca un paltin, și eu / aş ieşi peste casă -/ cumpănă pe sub cumpăt să fiu, / soare 
din soare când e să iasă“ (Gloria în zori, volumul Duminica pe drumuri). 
Cunoscând Omphalosul prin Omfala, o dată împlinită gloria, poetul se visează 
demiurg, zeu printre zei, protector al muritorilor: „Să mai fiu eu norul de 
lumină / deasupra voastră pogorând / să mai umblu cu nămeţii-n brațe / printre 
voi - / şi iar, din când în când / ... / Să mă-mbrac în mantia de gală /a 
bătrânului poet, venit / printre gărzile de zi, în țara / sfântă ne- / văzut, 
necunoscut ” (Norul de lumină). 

Alte motive contribuie la definirea personalităţii poetului. E! are în 
stăpânire un cal, dar nu orice cal, ci un unicorn. Vom prelua doar câteva 
exemple: „Poetul se purta pe cal - / avea un cal cu com în frunte / şi el credea 
în acel cal / în acel corn / în acea frunte. / Trecea prin lume nalt, prea nalt / ca-n 
lumea lui să nu se piardă / şi ca dintr-un tărâm în alt / tărâm punea în pod, / un 
zeu de gardă“ (Uimire de neuimire). Orgoliul este atât de mare cât talentul, iar 
talentul fiind un dar cu care s-a născut, nu făcut, poetul se poate compara cu 
orişicine, ştiind că este dinainte învingător. Chiar elementele naturii, printre 
care şi soarele, pot contribui la gloria lui: „Acum, că răsare soarele, că răsare 
vieaţa soarelui, mă pot lumina / cu naşterea lui” (Depărtarea de aproape, 
volumul Urmările). Poetul-demiurg, indiferent câți „zei-protectori” ar avea pe 
pământ (evocaţi în diferite poeme — Eminescu, Bacovia, Botta, Mateiu) rămâne 
el însuși, în rând cu ei, asumându-şi soarta de jerfit întru poezie: „Precum în 
cer, şi pre pământ / vin zeii-n robii lor de gând / ... / Le bat piroane reci în cap / 
şi coarne ce nu-i mai încap / şi le dau legi, şi le dau arme / rănirea vremilor să 
darme” (Căderea cărții de la zei). În starea de depăşire a tragicului, un dialog 
poet-soare devine firesc: „şi i-am zis soarelui, soare / tu nu eşti soare din 
soarele nostru de-acasă, / nu eşti ca el nu ești ca el // soarele nostru venea pe jos 
prin salcâmi / spărgea gardul grădinii intra în curte se aşeza / de ziuă ne 
deschidea porţile / ne da afară din sat / care-ncotro care-ncotro // seara / nu-l 
mai găseam acasă, pleca, ieşea la drum / trecea drumul se mai uita odată-ndărăt 
/ şi o lua pe după dealuri la vale / se ducea / se ducea // aşa i-am zis soarelui: 
soare // dacă nici tu nu eşti ca soarele nostru de-acasă / dacă nici tu dacă nici 
tu” (Cronică de memorii XXLĂ). 

Miron Cordun şi-a făcut din poezie un mod de a fiinţa în lume, drumul 
„leneş” al talentului său asigurându-i un loc aparte în poezia contemporană, în 
ciuda nereceptării masive de către critica literară. 

